
Tikrasis pasaulio vaizdas slypi giliai žmonių sąmonėje ir 
atsispindi nepriklausomai nuo nieko, todėl kartais atrodo, kad 

Tačiau tai padaryti yra nepaprastai sunku. 

„Minzu“ viešbučio antrasis naktinis administratorius Hu- 
angas žvilgtelėjo pro didžiules stiklines vestibiulio duris ir 
pamatė pro šalį dviratį minančią užsienietę vertėją. Jis įsiste- 
beilijo susižavėjęs. Vėlyvą naktį moteris vilkėjo trumputę 
suknelę. Aišku kodėl. Kinijoje nėra jokių paslapčių. Šyptelėjęs 
administratorius vėl pasisuko į kompiuterį. 

Alisa Manegan dviračiu skubėjo grįstais Čangano dajie* 
šaligatviais, pro parduotuves nuo paizi“* lūžtančiomis vitri- 
nomis ir iškabas su meniškai pasvirusiais hieroglifais: „Sėk- 
mė“, „Skrendanti gervė“ ir „Palankus vėjas“. Akį rėžė peiliai, 
batai ir grožio priežiūros produktai, dviračio dalys ir varinė 
viela. 

Tačiau metalinės parduotuvių langinės jau žvangėdamos 
vėrėsi nakčiai. Juodagalvė minia išsisklaidė. Dieną pėsčiųjų 
alėjoje pulsavo renao*** gyvenimas, o dabar kunkuliuojantis 
Pekino gyventojų ir pašėlusiai signalizuojančių dviračių 
ugnikalnis buvo nurimęs. Bet vis dar kvepėjo Pekinu. Aštrus, 
sunkus oras atsidavė nuotekomis ir turtinga istorija. 


* Gatvė (kin.). 
**" Kinijoje gamintos prekės (kin.). 
***  Triukšmingas, jaudinantis (kin.). 

Už žemų parduotuvių eilės jai prieš akis šmėkštelėjo ne- 
aukšti didžiuliai valstybiniai pastatai - palei pėsčiųjų alėją iš- 
sirikiavę institutai, biurai ir ministerijos. Čangano gatvė buvo 
pagrindinis Pekino rato stipinas. Plati, tiesi, skirta paradams, ji 
dundėjo į Uždraustąjį miestą“ — į sostinės ir visos Kinijos širdį. 
Žmonės jį vadino Danei - „miestu mieste“. Štai koks jis: di- 
džiuliai geltoni pylimai, aklinos, beveidės viduramžių sienos; 
į vidų, kur pilna slėpinių, galios ir be galo painu, nukreiptas 
či“*. Įėjimą karūnavo didžiulis nuo Dangaus Ramybės vartų 
viršaus besišypsančio pirmininko Mao*** portretas. 

Alisa apsuko ratą aplink Tiananmenio aikštę****. Švelnus vė- 
jelis šiureno jai virš galvos lapus, šaligatviu pasišokinėdamas 
nuskriejo tuščias greitojo maisto indelis. Ji žvilgtelėjo į dešinę, 
paskui - į kairę. Nieko. 

Ji ėmė minti smarkiau - į veidą pūstelėjo gaivus vasaros 
nakties vėjas. Alisa pralėkė pro didžiąją akmeninę Čianmeno 
arką, tada pasuko pietų kryptimi į to paties pavadinimo alėją 
ir senamiestį, mirgantį nuo parduotuvių, restoranų ir teatrų. 
Išsuko iš pėsčiųjų alėjos pro siaurų hutongy**“** raizginį. Alisai 
patiko šis senovinis purvinų gatvelių labirintas. Kaip tik jį, o 
ne toliau stūksančius milžiniškus rūmus aukštomis sienomis 


ji laikė miesto širdimi. Siame grakščiame sidabraspalvių 
2 Uždraustasis miestas yra Pekino centre. Tai - buvusi Kinijos impera- 
torių sostinė, pastatyta pagal fengšui taisykles. „Miestas mieste“, kuriam 
vietos ilgai ieškota (vert.). 

* Ši sąvoka Vakaruose dažnai nusakoma kaip „gyvenimo energija“ arba 
„pirmykštė jėga“. Či esą srūva per visą esatį, nes kinų pasaulio sampratoje 
iš viso nėra negyvų daiktų. Či vyra jėga, persmelkianti gyvybe visa, kas yra 
aplinkui (vert.). 

** Mao Dzedunas (1893-1976) - Kinijos politinis veikėjas, Kinijos revoliu- 
cijos nk viena iškiliausių XX a. Kinijos asmenybių (vert.). 

*“** Si milžiniška aikštė, kurioje telpa apie 1 mln. žmonių, itin išgarsėjo po 
1989 m. birželio 4 d., kai čia buvo sušaudyta studentų demonstracija (vert.). 
***** Senamiesčio gatvelės (kin.). 

akmens sienų ir čerpinių stogų marginyje Alisai kartais pasi- 
rodydavo, kad ji supranta Kiniją. Kartais. Ji dar sykį pasuko į 
dešinę, tada - į kairę. Pervažiavo pažįstamą sankryžą, kurios 
centre buvo senas dengtas akmeninis šulinys, ir įsuko į grįstą 
skersgatvį akmeninėmis sienomis, tokį siaurą, kad vos įstengė 
važiuoti dviračiu. Štai čia. „Nuostabioji kava“. 

Pekine anglų kalba buvo labai populiari, tad neono iškaba 
su anglišku žodžiu „kava“ traukė akį, nors gėrimas, savaime 
suprantama, mažai kuo siejosi su šios įstaigos paskirtimi. Ji 
prirakino dviratį prie metalinių grotelių, kur jų jau buvo daug 
prigrūsta. Juodai dažytos durys ir užvertų langų eilė. Jokių 
gyvybės ženklų, lyg kavinė nedirbtų. Tačiau Alisa žinojo, kad 
taip nėra - juk buvo vėlyvas penktadienio vakaras, beveik 
vidurnaktis. 

Ji stumtelėjo duris. Pasigirdo trankus, įkyrus karaokė bosas, 
stelbiamas garsaus rūkančios, plepančios minios miauksėjimo. 
Pečiais stumdėsi naujamadiškai išsipuošę kinai. Nusikratę 
kultūrinių pančių, jie troško susilieti su pratrūkstančia jang 
či, dabartimi. „Nėra kur prisėsti, - apsižvalgiusi pagalvojo 
ji. - Net kur stovėti.“ 

Kitoje žemų lubų patalpos pusėje ji pastebėjo liekną vyriš- 
kį trumpais juodais plaukais. Dėmesį patraukė jo senoviški 
apvalūs akiniai. Vyras ėmė plėšti šeštojo dešimtmečio RėB 
stiliaus melodiją. Nepataikydamas į taktą, mindžiukuodamas 
nuo vienos kojos ant kitos, jis mojavo mikrofono stovu ir rėkte 
rėkė kiekvieną skiemenį. 

Alisa nusišypsojo. Dieve, jai patinka Pekinas. Rytoj ji susi- 
tiks su naujuoju klientu. Šis vakaras laisvas. Kai per garsintu- 
vus veriamai užgriaudėjo įrašyta muzika, ji permetė akimis 


apsėstus staliukus. 

Prie jos nepastebimai prisiartino plačiapetis vyriškis ilgu 
liemeniu ir įdubusiomis juodomis akimis. 

— Ko nors laukiate? - paklausė jis kiniškai. 

— Wo zai denę, wo bu zai deng*, - tobulai tardama žodžius ji 
patraukė pečiais. - O jūs? 

Sužavėtas jos subtilumo vyras nusišypsojo, o ji iš karto 
pajuto jam prielankumą. Tai buvo netramdomo malonumo 
blyksnis: jo dramblio kaulo spalvos veidas staiga tapo tyras, 
kone nekaltas, nors nekaltumas „Nuostabiojoje kavoje“ buvo 
sunkiai įsivaizduojamas. Tokiose vietose Žmonės stengėsi 
saugoti savo paslaptis. O Alisai tai tiko. 

Jis švelniai nusijuokė. 

— Laukiu jūsų, — pasakė jis. - Ir kartu ne jūsų. Tik įsivaiz- 
duokite. 

— Taip. Ne manęs. - Ji pastebėjo vyriškai santūrią jo šypse- 
ną. Jausdamasis rasiniu požiūriu pranašesnis, jis elgėsi laisvai. 
Šitai ją versdavo drebėti iš baimės, vilties ir jaudulio. 

— Prašau, - įkypai žvilgtelėjęs, vyras davė ženklą ir apsisu- 
kęs ėmė atsargiai brautis pro minią. Jis nepaėmė jos už rankos, 
net neatsigręžė, bet žinojo, kad ji seka iš paskos. Pro juos 
praėjo padavėjas su pilnu padėklu. Alisa jautė kinų žvilgs- 
nius: „Pažvelkite, vakarietė moteris trumpa juoda suknele, 
rudaplaukė, panaši į paukščiuką, strazdanota.“ Jai patiko būti 
pastebimai. Ypač tokiomis naktimis kaip ši, naktimis, kurias 
ji sau leido. Šiaip ar taip, ji - moteris, o kai nėra tikros meilės, 
norisi bent šiek tiek dėmesio. Ir štai - stebuklas. Vyriškis su- 
rado dvi tuščias kėdes. 

- Kuojjūs vardu? - jis pasilenkė artyn, kad nustelbtų mu- 
ziką. 


Ž Laukiu, bet kartu ir nelaukiu (kin.). 

— Juliana. - Tokiomis aplinkybėmis moteris prisistaty- 
davo šiuo senovišku vardu. „Kvapnusis lotosas.“ Juo vadi- 
no daugelį dalykų. Lotosas - tai ir sukryžiuotos kojos. Dar 
buvo „Auksinis lotosas“ — garsus kinų erotinės literatūros per- 
sonažas. 

Jis suprato užuominą ir iš malonumo sučiaupė lūpas. 

— Aš esu Lu Mingas. 

Staiga išdygo jaunas padavėjas įdubusia krūtine, jo kam- 
puotą veidą darkė nuo spuogų palikę randai. 

- Bai jiu, - Lu Mingas paprašė žargonu Kinijoje populiarios 
ryžių degtinės. Tuomet atsisuko į Alisą. - Nebent jūs labiau 
norėtumėte... - nutilęs jis prakalbo angliškai: - Kokakolos? 

— Bai jiu ye xing, - atsakė ji ir pagalvojo: „Puiku, ryžių 
degtinė. Paimsiu taurelę, gal dvi. Geriau būti pakilios nuo- 
taikos.“ — Gerai. Bai jiu. 

Atnešė degtinės, skaidraus gėrimo dviejose mažose taure- 
lėse. Lu Mingas pasakė įprastą tostą už draugystę, o tada pri- 
dūrė: Gan-bei“. Abu išgėrė ir nusijuokė. Jos skrandį nutvilkiusi 
ugnis trenkė į galvą. Kada ji paskutinį kartą valgė? 

— Ką veikiate Pekine? - pasiteiravo Lu Mingas, sukiodamas 
ant drėgno stalo tuščią taurelę. 

Ji delsė. Retsykiais išgalvodavo profesijas, bet šiąnakt pa- 
noro sakyti tiesą: 

— Esu vertėja. 

- Jūsų tokia profesija? 

— Esu laisvai samdoma. Netrukus vertėjausiu archeologui. 
Darbas susijęs su Homo erectus. 

— Ką? — jis sušnairavo. 


* | Ligi dugno (kin.). 

— Na, žinote, Homo erectus, mūsų protėvis, trūkstama gran- 
dis. Panašiai kaip „Pekino žmogus“. 

— Turite omenyje žmogbeždžionę? - sakydamas yuanren — 
šnekamosios kalbos žodį - jis prunkštelėjo. - Labai abejoju, 
ar kinai kilo iš Žmogbeždžionės! 

— Na. - Ji pasijuto kiek nejaukiai dėl tokio išankstinio nusis- 
tatymo. — Tikrai nieko apie tai nežinau. Esu tik vertėja. 

Tačiau Lu Mingas neketino pasiduoti: 

- Bet tokia ekspedicija tikriausiai daug kainuoja! - Jis iškėlė 
du pirštus praeinančiam padavėjui. - Ir vardan ko? Dėl isto- 
rijos? Ak, tuščias pinigų švaistymas! — Priešais juos atsirado 
dar dvi pilnos taurelės. Griaudėjo muzika. - Istorija - kvailas 
pomėgis. Ja domisi tik senukai, kuriuose neliko nė lašo jang. 

— Aš mėgstu istoriją, - pasakė ji gindamasi. - Mano many- 
mu, seni dalykai yra gražūs. 

— Dabarčiai ir ateičiai svarbi modernizacija. Komercija. - Jis 
palinko prie jos. - Pinigai. 

— Pinigai. - Ji išspaudė šypseną. Su kinais beprasmiška 
ginčytis. Ypač jei esi moteris. Ir dar užsienietė. Juos traukė 
jos plačios amerikietiškos pažiūros, tiesmukas juokas, blyš- 
kus, aistra degantis kūnas. Bet nuo nepaprasto domėjimosi 
iki niekinimo - tik vienas žingsnis. Vis dėlto, jei pavykdavo 
neperžengti šios ribos, naktys būdavo neprilygstamos. Jie 
abu išgėrė. 

— O ką veikiate jūs, Lu Mingai? 

— Turiu verslą, - trumpai atsakė jis, lyg šie stebuklingi 
žodžiai turėtų viską paaiškinti. Iš juodo švarko kišenės jis 
grakščiai ištraukė baltą vizitinę kortelę. 


ž Pirmoji tikra žmogiška būtybė, kuriai maždaug pusė milijono metų 


(vert.). 

Ji žvilgtelėjo. 

— Lu investavimo konsultacinė firma? 

Tarsi saliutuojantis kariškis, jis palietė ant kaktos užkritu- 
sius plaukus. 

— Na, direktoriau Lu, už jūsų pelną. - Išvydusi priešais 
save dar vieną pilną taurelę, ji patenkinta nusišypsojo. - Gan- 
bei. - Juodu išgėrė ir sutartinai atsiduso. Šurmuliuojanti pa- 
talpa sudrebėjo. - Jums turėtų sektis, — tarė ji sukiodama tarp 
delnų tuščią taurelę. - Šiandienos lyderiai. 

— Ak, tikrai. Dėl visko kaltas senasis Den Siaopinas“*, - jis 
nutilo ir permetė akimis siautėjančią minią. Aidėjo įrašyta gi- 
taros ir saksofonų muzika, vilnijo juokas. Galų gale jis pabrėž- 
tinai įsistebeilijo į savo baltą vizitinę kortelę, kuri aptaškyta 
ryžių degtine gulėjo ant stalo. - Ta-de kai fang zheng che, liufang 
bai shi; danshi Liu-Si ye jiang yichou wannian““. 

- Tiesa, — tarė ji atpažindama posakį „Šešto ketvirta“, kuris 
reiškė birželio ketvirtą dieną Tiananmenio aikštėje įvykusį 
incidentą. Kinai mėgo prisiminti įvykius pagal datas. - Ar 
manote, kad naujieji lyderiai pajėgūs ką nors pakeisti? 

Jis prašneko tylesniu balsu, sukurdamas intymią nuotaiką. 

— Klaidinga manyti, kad viskas priklauso nuo vadovo. Se- 
nieji lyderiai miršta. Tačiau nedaug kas pasikeičia. Tik vil- 
kas tampa šunimi. Bet jei prakalbome apie „atviras duris“, - 
jis turėjo omenyje Kinijos naująjį liberalizmą, - esu įsitiki- 
nęs, kad viskas liks po senovei. Jų niekada nepavyks uždaryti. — 


* 


Vienas aukščiausių devintojo dešimtmečio Kinijos valstybės vadovų, 
pradėjęs perorientuoti šalies ekonomiką iš sovietinio modelio į rinkos eko- 
nomiką: leido kurtis privatiems ūkiams, skatino smulkųjį ir vidutinį verslą, 
sudarė sąlygas užsienio investicijoms (vert.). 

* Gera „atvirų durų“ reputacija lydės šimtus kartų, bet „Šešto ketvirta“ 
paliks dėmę dešimčiai tūkstančių metų (kin.). 

Jis švelniai, bet ryžtingai priglaudė savo koją prie josios. - Ma- 
tote, — vėl prabilo jis ir nuginkluojančiai išskėtė rankas, - dabar 
rūpinuosi tik savo sėkme. Esu užkietėjęs savanaudis! Bet 
išsilavinęs. Ir, beje, Juliana — visi su tuo sutiks — geraširdis. 
Taigi, - nenuleisdamas akių, vyriškis prisišliejo prie jos, - gal 
norėtų Juliana pasišalinti į kokią nors ramesnę vietelę, kurioje 
du draugai galėtų nevaržomai pasikalbėti? 

Ją svaigino cigarečių dūmai, juokas, virpantis bosas. 
„Nuostabioji kava“ beregint prisipildė griausmo, nepakeliamo 
triukšmo. „Jis išties manęs geidžia“, - pagalvojo ji, apimta 
pažįstamo jaudulio. Bet sudvejojo. 

Vyriškis patrynė jos koją savąja. Ji buvo švelni, tik su kojine. 
Kada jis spėjo nusiauti batus? 

— Yi bu zuo, er bu xiu*, - sušnabždėjo vyras. 

Neturkus jis atitraukė koją, bet vis dar buvo palinkęs, visu 
kūnu rodydamas jai dėmesį. Alisa jautėsi taip pat. Ji užsimer- 
kė. Šiąnakt. Ją traukė šis vyras, nes per jį galėjo pajusti visą 
Kiniją. 

— Wei shenmo bu*", - pagaliau sušnabždėjo. 

Ūkanotą rytą grįždama į „Minzu“ viešbutį, ji prisiminė, 
kad važiuodamas šalia jos purvinais išvažinėtais keliukais, 
vinguriuojančiais tolyn nuo „Nuostabiosios kavos“, jis nešne- 
kėjo. Sykį apdovanojo ją spindulinga šypsena, bet nepratarė 
nė žodžio. Turbūt kaupėsi tam, kas netrukus turėjo įvykti. 
Kinai moka tvardytis. Ji žinojo, kad greitai ši santūrumo 
kaukė nukris - ir neklydo. Netgi dabar, smarkiai mindama 
rytmečio prieblandoje paskendusia Vangfudzingo pėsčiųjų 
alėja, dėl apėmusios aistros ji kentė šlaunyse mėšlungį. Prisi- 


Jeigu jau pradėjome, reikia eiti iki galo (kin.). 
Kodėl gi ne (kin.). 


*1 


14 


VERTĖJA 


minė, kaip uždaręs savo namų duris jis atsisuko, sugriebė ją 
ir vienu mostu parvertė ant grindų. Umai tas šnekus, gudrus 
miestietis, kokiu dėjosi „Nuostabiojoje kavoje“, išgaravo ir jo 
vietą užėmė grynai fizinė vyriška būtybė, atkakliai trokštanti 
įją įsiskverbti. 

Vėliau, kai jie gulėjo nuogi po antklodėmis prie atviro 
lango, jis paklausė, ar juodu galėtų likti draugai. Žinojo, kad 
ji apsistojusi Pekine. Alisa ne iš karto atsakė. Tai buvo sun- 
kiausia dalis. Jai patiko, kai vyrai pirmą kartą ją liesdavo. Iš 
pradžių truputį susiguždavo, atsitraukdavo, mėgaudamasi 
užplūstančiomis gėdos ir kuklumo bangomis, o tada pasi- 
duodavo. Tačiau malonumas netrukdavo amžinai. Po visko 
vėl tekdavo šnekėtis, o tada ji pajusdavo ribas, kurių, rodos, 
niekada neįstengs peržengti. 

- Aš, žinoma, negaliu ateiti pas jus į viešbutį. - Jis užsidegė 
cigaretę ir iškvėpė į lubas mėlyną debesį. - Tai sukeltų per- 
nelyg daug kalbų. Jūs - waiguoren, svetimšalė. Ne kinė. Bet 
galėtumėte ateiti čia, naktį. 

Ar būtina visa tai sakyti? Tačiau po sueities, gulėdami 
plačiai išskėstomis kojomis, daugelis vyrų tapdavo pernelyg 
atviri ir imdavo daug ir neprotingai kalbėti. 

— Na? - paklausė jis švelniai, braukdamas pirštais per jos 
plaukus. 

Ji prikando liežuvį. 

- Suprantu, ką norite pasakyti. 

— Mingbai jiu hao*, - sušnabždėjo jis šypsodamasis. 

Alisa palaukė, kol vyriškis nutils. Po kelių minučių jis ėmė 
snausti. 


* 


Džiaugiuosi, kad suprantate (kin.). 

Ji atšlijo nuo jo keistoje lovoje. Kitą rytą atsikėlusi prietemoje 
užsirišo senovinę kinių dėvimą pilvo skiautę ir užtraukė 
juodos suknelės užtrauktuką. Gulėdamas lovoje jis tyliai 
paklausė, kaip galėtų jai prisiskambinti. Ji brūkštelėjo netikrą 
vardą Juliana ir išgalvotą numerį Pekine. 

Paprastai Alisa atsikeldavo dar neišaušus ir puldavo reng- 
tis, O vyrai taip ir neišdrįsdavo paprašyti jos telefono numerio. 
Netardami nė žodžio jie stebėdavo, kaip ji išeina, lyg žinotų, 
kada geriau nepraverti burnos. 


Daktaras Adamas Spenseris, keturiasdešimt aštuonerių 
metų vyras, vangiai išsiropštė iš lovos. Miego būta trumpo 
ir negilaus. Dar tik penkta valanda ryto, bet dėl sutrikusio 
paros ritmo, - tai jo pirmoji naktis Kinijoje, - jis nebeįstengė 
užmigti. Nusiskutęs ir apsirengęs, jis išsitraukė iš piniginės 
sūnaus nuotrauką ir minutę į ją Žiūrėjo. Stengėsi negalvoti, 
kad Nevadoje dabar vėlyva popietė. Kalifornijoje, kur šiuo 
metu gyvena jo sūnus, taip pat pietų metas. Jis įkišo nuotrauką 
atgal ir pažvelgė į veidrodį. Velniškai pavargęs, išsitaršiusiais 
šviesiais plaukais. Bet vis dar gana geros formos ir neprastai 
atrodantis vidutinio amžiaus švelnių bruožų vyras. Jis gerai 
pažinojo savo atspindį, nepaprasto pilkumo akis, skruostus, 
po kuriais, rodos, nebuvo jokių kaulų, ir apvalią, kadaise 
berniokišką burną. Buvo pratęs prie savo atvaizdo. 

Spenseris atsisėdo ant nutrinto krėslo, spragtelėjo lempos 
mygtuką ir, pasklidus geltonai šviesai, ėmė vartyti vieną iš 
daugelio atsivežtų Tejaro de Šardeno knygų - šio didžio žmo- 
gaus laiškus iš Kinijos. Paskui nenoromis išgėrė puodelį karš- 
tos arbatos ir kai ką pasižymėjo mėlynoje užrašų knygelėje. 
Tada išjungęs šviesą priėjo prie lango, norėdamas praskleisti 

užuolaidas. Virš miesto iš lėto brėško dulsvas rytas. Budo 
Čangano - Amžinosios ramybės — alėja: pasigirdo karišką 
sunkvežimį primenantis riaumojimas, rūke subildėjo asilo 
traukiamas vežimas. 

Kas gi ten? 

Spenseris prispaudė kaktą prie lango. O, Dieve, dviračiu 

Ji praskriejo per automobilių stovėjimo aikštelę ir priartė- 
jusi prie pastato dingo. Po akimirkos pasirodė pėsčia. Moteris 
buvo gležna. Ji paslapčia apsidairė ir įsmuko į vidų. 

Jis pažvelgė žemyn į automobilių stovėjimo aikštelę ir 
stebėdamasis prisimerkė. 


Daktaras Spenseris turėjo susitikti su vertėja viešbučio 
restorane pusė aštuonių. Jis atsisėdo ir žvilgtelėjo į daugiausia 
kinų hieroglifais išmargintą valgiaraštį. Juto, kaip per visą 
kūną nusirita virpulys, kad pagaliau jis čia. Prabėgo daugiau 
nei metai, kol tai tapo tikrove. Reikėjo daug ką nuveikti. 
Pirmiausia jis išstudijavo Kinijos šiaurės vakarų dykumas, 
perskaitė, kas parašyta angliškai, ir netgi sukrapštė pinigų 
kai kuriems vertimams iš kinų kalbos. Ištyrė daugiau kaip 
prieš septyniasdešimt metų vykusias Pjero Tejaro de Šardeno 
meto paleontologo, kuris po mirties išgarsėjo veikalais apie 
transcendentinę krikščionių filosofiją, veiklą. Kruopščiai 
patikrino jo knygose, išleistuose laiškuose ir dienoraščiuose 
esančias užuominas. Visu tuo domėtis jį paskatino paslap- 
tis, kurią jam, savo vaikaičiui, prieš mirtį patikėjo senelis, 
kadaise buvęs gerai žinomas geologas ir Tejaro draugas. 
Matė, kaip pamažu sutampa dėlionės paveikslėliai. Tuomet 

paprašė finansinės paramos. Pasiėmė atostogas universitete. 
Susirado vertėją. 

Išgirdęs traukiamą per grindis kėdę, Spenseris krūptelėjo. 

— Arjūs - daktaras Spenseris? 

Jis pakėlė galvą ir nepatikėjo savo akimis. Rudaplaukė 
moteris. 

Dabar ji mūvėjo mėlynus džinsus ir vilkėjo paprastus 
marškinėlius trumpomis rankovėmis, bet tai buvo ji. Be jokios 
abejonės. Užkišti už ausų plaukai, išsišovę skruostikauliai, 
veidą marginančios patrauklios strazdanėlės ir samanų spal- 
vos akys. 

— Labas rytas, — tarė ji ir ištiesė ranką. - Zaochen hao. 
Aš - Alisa Manegan. 

— Adamas Spenseris. - Jie pasisveikino. Jos ranka buvo ma- 
žutė ir smulki. - Atsiprašau, esu kiek nustebęs, - teisindamasis 
jis nusišypsojo, — nes šįryt jus mačiau. 

— Mane? 

— Prieš aušrą. Juk ten buvote jūs, ar ne? Grįžote dviračiu 
į viešbutį? 

Ji nutilo ir pažvelgė į jį. Veidas keistai persimainė. 

— Taip. Aš. 

— Na, tiek to, - tarė jis, nenorėdamas daugiau klausinėti. 

— Tiek to. - Atsisėdusi Alisa pamojo padavėjai ir greitakalbe 
kiniškai užsisakė. Tada padėjo savo lėkštę ir tamsias medines 
lazdeles per vidurį staltiese dengto stalo. - Kaip skrydis? 

— Viskas puiku. Ačiū. Smagu būti Kinijoje. 

— O, taip - aš myliu Kiniją. - Jos veidas nušvito, akimirką 
ji atrodė laiminga. - Man ji patinka, jos praeitis, civilizacija, 
kalba. Ir vargu ar ši šalis galėtų labiau skirtis nuo... - ji nuti- 
lo, - Amerikos. 

— Nemėgstate Amerikos. 

Ji gužtelėjo pečiais. 

— Bet jūs ten užaugote? 

- Tai nereiškia, kad man patiko. Šiaip ar taip, sveiki atvy- 
kę. - Ji atsirėmė į kėdės atlošą. - Papasakokite apie būsimą 
darbą. 

— Gerai. - Jis atsivertė ant stalo užrašų knygelę ir atkimšo 
pigų šratinuką. - Ar esate girdėjusi apie Tejaro de Šardeno 
darbus? 

— Tejaras de Šardenas. Taip, truputį. Jėzuitas. Rodos, kole- 
dže esu skaičiusi „Žmogaus fenomeną“. Tiesą sakant, daug 
metų jo nebuvau paėmusi į rankas. Beje, šis kunigas ilgai 
gyveno Kinijoje. Turbūt tai Žinote. 

— Taip. - Jis pasižymėjo kažką užrašų knygelėje. - Jis buvo 
garsus paleontologas ir teologas. Štai kodėl buvo ištremtas 
į Kiniją. Jo esė apie evoliuciją Vatikanui pasirodė pernelyg 
moksliška. Anot bažnyčios, pirmieji žmonės yra Adomas ir 
Ieva. Taškas. 

— Na, - Alisa nežymiai šyptelėjo, - Tejaras per daug žinojo. 

— Teisingai. Todėl ir buvo išsiųstas į Kiniją. Kaip archeolo- 
gui, manau, jam pasisekė: Azijoje jis rado pirmykščių žmonių 
liekanų. - Padavėjai priartėjus su pavojingai svyruojančia 
garuojančio patiekalo piramide, Spenseris net loštelėjo iš 
nuostabos. - Ir jūs visa tai užsisakėte? - Jis įsistebeilijo į nepa- 
prastai geltonus kiaušinius, sriubą ir slidžių žalių marinuotų 
daržovių kupetą. 

— Nesijaudinkite. Tai nedaug kainuoja. Ką tik vėl nukrito 
renminbi“ kursas. - Ji pasėmė keptų žirnių daigų, susiraizgiusį 


Š Kinijos nacionalinė valiuta (vert.). 

kamuolį sidabraspalvių žuvyčių ir susipylė visa tai į savo 
lėkštę šalia snieginių kiniškų bandelių. Po praėjusios nakties 
Alisa jautėsi puikiai. Išalkusi. Gyva. Pakiliai nusiteikusi. 
Žinojo, kad netrukus ją vėl įtrauks rutina. Bet ne dabar. - Va- 
dinasi, evoliucija, — tarė netikėtai apdovanodama amerikiečių 
archeologą šypsena. 

„Dieve, ji tokia smulkutė, o tiek daug valgo“, - nusistebėjo 
Spenseris. 

— Taip, Tejaras išties daug čia nuveikė. Jis ištyrinėjo kelias 
svarbias vėlyvojo paleolito vietas tolimuosiuose šiaurės vaka- 
ruose. O 1929 metais, kartu su grupe kasinėdamas už miesto, 
aptiko „Pekino žmogaus“ kaulų. 

— O, taip, - tarė ji. - „Pekino žmogus“. 

— Tai vienas svarbiausių Horno erectus atradimų archeologi- 
jos istorijoje. Buvo atkasta visa pirmykščių Žmonių gyvenvietė. 
Tuo metu, kai vis dar abejota evoliucijos teorija, jie netikėtai 
atrado šiuos kaulus —- žmogaus protėvio kaulus. Pusiau žmo- 
gaus, pusiau... gyvūno. O dabar, Alisa, pasikalbėkime apie 
mūsų tyrimą. Kaip tik „Pekino Žmogaus“ ir atvykau ieškoti 
į Kiniją. Sinanthropus. 

- Jis dingo? 

— Negirdėjote? Prapuolė per Antrąjį pasaulinį karą. Jo taip 
ir nerado. 

Ji liovėsi kramčiusi ir kilstelėjo antakius. 

— Tikrai? 

Spenseris linktelėjo galvą. 

— 1941 metais Kinijoje tapo pavojinga. Japonai, 1937-aisiais 
užėmę Pekiną, pamažu glemžėsi likusią šalies dalį. Tad už- 
sieniečiai sudėjo kaulus į dėžes, - suprantate, jie buvo neįkai- 
nojami, išties nepaprastas atradimas, - ir ketino išsiųsti juos 


20 


VERTĖJA 


į Niujorko gamtos mokslų muziejų. - Spenseris susijaudinęs 
padėjo valgomąsias lazdeles ant stalo. - Suakmenėjusias 
iškasenas turėjo išgabenti amerikietis jūrų karininkas kartu 
su savo bagažu, tačiau, japonams pradėjus bombarduoti Perl 
Harborą, staiga į karą įsitraukė Amerika ir laivai nebegalėjo 
išplaukti iš Pekino į Valstijas. Amerikiečių karinės pajėgos 
buvo greitai sutriuškintos. Jūrų karininkas, turėjęs išvežti 
„Pekino žmogų“ į Niujorką, pateko į karo belaisvių stovyklą 
Šanchajuje. Ėjo mėnesiai. Galiausiai jis atgavo savo bagažą. 
Tik įsivaizduokite — kaulai buvo dingę! 

Ji susimąstė. 

— Vadinasi, juos turi japonai. 

— Na, taip manė amerikiečiai. Ne kinai! O kai kurie tiki, kad 
būtent amerikiečiai susimokė juos pavogti. Savaime supranta- 
ma, tai visiška nesąmonė, - pasakė jis ir ištiesė rankas. 

Netikėtai prisiminusi ją apsivijusias Lu Mingo dramblio 
kaulo spalvos rankas ir kojas, Alisa užgniaužė užplūdusį 
geismą. „Nuostabiojoje kavoje“ jis lygiai taip pat buvo ištiesęs 
rankas. „Matote, Juliana, esu visiškas savanaudis.“ Daktaras 
Spenseris, nors ir baltaodis, ją traukė. Paprastai Alisa nesido- 
mėjo baltaisiais vyrais. O šis archeologas atrodė šaunus. Jis 
jai patiko. 

— Taigi, - tarė ji stumdydama lėkštėje maistą. - Kas, jūsų 
manymu, nutiko „Pekino žmogui“? Ir ką tai turi bendra su 
Tejaru de Šardenu? 

Jo akys sąmoksliškai žybtelėjo. 

— Manau, kad baigiantis karui Tejaras parsivežė kaulus 
atgal. 

- Juokaujate. 

— Be to, man atrodo, jis paslėpė juos Kinijoje. 

— Kąjjūs sakote! 

— Tai tiesa. Paklausykite. — Jis palinko į priekį. - Mano 
senelis buvo garsus geologas. Henris Binghamas. Jis gerai 
pažinojo Tejarą. Kunigas porą sykių lankėsi Stenforde, kur tuo 
metu dėstė mano senelis. Tejaras išsitarė jam, kad susigrąžins 
„Pekino žmogų“, ir prisaikdino jį laikyti tai paslaptyje. 

- Jums šitai papasakojo senelis? 

— Taip. 

— O arjis nesakė, kur Tejaras padėjo „Pekino žmogų“? 

- Tojis nežinojo. Būta tik užuominų. Bet aš viską kruopščiai 
patikrinau - Tejaro laiškus, dienoraščius, filosofinius veika- 
lus - ir manau, kad kaulai paslėpti Kinijos šiaurės vakaruose. 
Kažkur dykumoje. 

— Neįtikėtina. - Ji padėjo lazdeles ant stalo ir pastūmė savo 
lėkštę. Stojusią tylą akimirksniu užgožė indų tarškėjimas ir 
įvairiakalbiai balsai. 

Tuomet išdygo jų padavėja. 

— Chibao-le?* - sušuko ji. 

— A, - Alisa pažvelgė aukštyn, linktelėjo galvą ir sumur- 
mėjo. - Suanzhang? 

- Jūs puikiai mokate kinų kalbą, - nusistebėjo jis, kišdamas 
užrašų knygelę į kišenę. 

— Aš tik paprašiau sąskaitos. 

— Ne, jūs išties gerai kalbate. - Jis surimtėjo. - Norėjau 
sužinoti vieną dalyką, apie kurį mąsčiau po mūsų pokalbio 
telefonu. Ar jūs kartais nesate Horacijaus Manegano giminai- 
tė? To JAV Kongreso nario? 

Spenseris pastebėjo, kaip ji sutriko, išbalo. 


* 


Ar jau baigėte valgyti? (kin.) 

— Vadinasi, jis yra jūsų tėvas! Aš taip ir maniau. Toji „Ali- 
sos kalba“. Padegamosios bombos. Na, žinote: Aš turiu mažą 
mergaitę, vardu Alisa. Juk jūs vardu Alisa. 

— Taip. - Ji užsimerkė, tarsi ruoštųsi šokti į bedugnę. 

— Taigi jūs — toji Alisa. — Jis ištiesė ranką ir suspaudė jos 
delną. - Dieve, jums teko karti dalia, ar ne? Užaugti su tuo. Tos 
trys nužudytos mergytės... - Jis užjaučiamai papurtė galvą. 

O, taip. Alisa Žinojo apie tų trijų mergaičių mirtį. Matė jas 
besišypsančias mokyklinėse nuotraukose, kurias išspausdino 
visi laikraščiai: šiltos rudos akys, kuklūs veidai ir plastikiniai 
plaukų segtukai. Žiūrėjo televizijos žinias, per kurias rodė jų 
klykiančius tėvus. 

Atrodo, kad tai amžiams įšaldė ją į ledą. Šiltas vakaras, 
minia, susigrūdusi stadione pasiklausyti jos tėvo kalbos 
priėmimo į Kongresą proga. Ji prisiminė, kaip užsidengdavo 
rankytėmis ausis, kai daugybė Žmonių pritarimo šūksniais 
palydėdavo kiekvieną jo žodį, mojavo rankomis ir kumš- 
čiavo karštą orą. Mano mažoji mergytė sėdės mokykloje šalia 
spalvotojo? Niekada! Ji juto, kaip jis stipriai apkabina ją per 
liemenį, išgirdo švilpiančią minią, kai pakėlė ją nuo žemės ir 
pamosavo tarsi ceremonijų vėliava. Čia mano mažoji mergytė, 
vardu Alisa. Gražiausia mergaitė pasaulyje! Ji prisiminė, kaip 
puolė į paniką, kaip sunkiai, nelygiai kvėpuodama negalėjo 
ištarti: Liaukis, prašau. Tuomet blyksnių pliūpsnis, ir viskas 
baigėsi. Ją numetė ant kėdės. Minios pliūptelėjo iš stadiono į 
Ketvirtojo ir Penktojo rajono gatves, kur gyveno juodaodžiai. 
Rankos, neseniai plojusios, dabar mojavo kirviais ir kokakolos 
buteliais su benzinu. 

Nuo tada Žmonės visiems laikams įsiminė jos vardą. 


Dūmams išsisklaidžius, kai apdegusius namus nuplovė 

gaisrininkų žarna, o tris mergaites išnešė maišuose, kažkas, 
sužinojęs jos vardą, greitosiomis pakeverzojo kreida ant pa- 
juodusių nuo suodžių šaligatvių: Alisa. 

— Taip, - ramiai pasakė ji, nors širdis daužėsi, - aš - ta pati 
Alisa. Tačiau tada buvau vaikas, tad mieliau apie tai nekalbė- 
čiau. Na, dabar jūs žinote, bet geriau pamirškime tai. 

— Žinoma, - tarė jis sumišęs. - Atsiprašau. Jumis dėtas, 
aš taip pat leisčiau prakeiktą gyvenimą Kinijoje. Tikrai. Aš 
suprantu. 

— Abejoju, - išdrįso ji pasakyti. - Bet vis tiek ačiū. 

Grįžo padavėja su sąskaita. Alisa nepastebimai pastūmė ją 
kitoje stalo pusėje sėdinčiam Spenseriui. 

— Tiesa, - tarė ji, - niekas čia nežino, kad esu Alisa Mane- 
gan. Mane vadina kinišku vardu - Mo Aili. Taip paprasčiau. 

— Norite, kad ir aš taip jus vadinčiau? Mo... 

— Mo Aili. Ne. Neprivalote. Vadinkite mane Alisa. - Ji pasi- 
traukė nuo stalo ir atsistojo. - Juk jūs - irgi užsienietis. 


Gremėzdiško sudėjimo Stuburinių paleontologijos ir pa- 
leoantropologijos instituto direktoriaus pavaduotojas Hanas 
atsilošė tikmedžio kėdėje. Jo kabinetas buvo paprastas ir 
praktiškas, bet baldai pagaminti iš senos juodos medienos, 
solidūs, o ant sienų kabojo senoviški tapybos darbai. Už lango 
Sidžimenvai gatvėje virte virė gyvenimas, nesustodami judėjo 
sunkvežimiai, vežimai ir mašinos, žmonės ir dviračiai, buvo 
girdėti balsai ir automobilių pypsėjimas bei mechaniškas sta- 
tomo miesto triukšmas. Direktoriaus pavaduotojas nužvelgė 
amerikietį daktarą. Pavargęs, garbanotais geltonais plaukais. 
Tikras pašalietis. 


Su juo buvo vertėja vario spalvos plaukais ir kinišku var- 

du Mo Aili. Mylinti ir Sąžininga. Geras vardas, senoviškas; 
akivaizdu, kad ji išranki. Bet vis vien užsienietė. Jos žvilgsnis 
atrodė maniakiškai agresyvus, kaip visų svetimšalių. Tačiau 
į ją lengviau žiūrėti, moteris buvo smulkutė ir ne tokios - jis 
trumpam sučiaupė lūpas - akį rėžiančios figūros nei dauguma 
kinių už lango. 

— Direktoriaus pavaduotojau Hanai, - vertė ji iš anglų 
kalbos, stovėdama tiesiai už šviesiaplaukio vyriškio. - Mums 
reikia leidimų. 1923 metais šiaurės vakaruose prancūzų 
kunigas Pjeras Tejaras de Šardenas atkasė pirmą vėlyvojo 
paleolito vietovę Rytų Azijoje. Ji vadinasi Šuidongou ir yra 
Ningsia autonominiame regione. Tejarui de Šardenui patiko 
šiaurės vakarų dykumos. Jis visada troško ten sugrįžti. Anot 
daktaro Spenserio, svarbu pradėti paieškas šiaurės Ningsia 
ir aplink ją plytinčioje dykumoje, kuri vadinasi... — ji atsisuko 
į amerikietį ir dar sykį paklausė pavadinimo, - kuri vadinasi 
Ordosas. 

— Tai uždara zona. 

— Todėl ir prašome leidimų. 

„Daugiau nei uždara“, - suirzęs pagalvojo Hanas. Ten pilna 
raketų bazių, uolose paslėptų švytinčių branduolinių raketų, 
nukreiptų į Rusiją. Toje vietovėje buvo įkurtos ir priverstinio 
darbo stovyklos. Bet garsiai ištarė: 

— „Pekino žmogaus“ kaulai buvo atkasti čia, Džoukou- 
diane, visai šalia miesto. Jūsų minima Kinijos vietovė niekuo 
dėta. Kaulų niekas nesiuntė į jokią parodą, netyrinėjo. - Di- 
rektoriaus pavaduotojas reikšmingai kostelėjo. 

Ji linktelėjo galvą. Tuomet abu šnektelėjo laužyta anglų 
kalba. 

— Vis dėlto, —ji vėl prakalbo kiniškai, - šis mokslininkas tiki, 

kad, baigiantis Japonijos karui, prancūzų dvasininkas galėjo 
atgauti Sinanthropus ir išsiųsti ten. 

— Ar galiu paklausti, kodėl jis taip mano? 

— Jo senelis buvo to dvasininko draugas. Kunigas papa- 
sakojo jam apie savo draugystę su pulkininku Akaboriu, 
okupacinės kariuomenės karininku, kuris domėjosi paleon- 
tologija. Tejaras, kaip ir dauguma tuo metu Pekine į spąstus 
įviliotų prancūzų, nemėgo japonų, bet Akaboris, pasirodo, 
jam kai ką pasiūlė. „Pekino žmogų“. 

Direktoriaus pavaduotojas Hanas akimirką galvojo: Takeo 
Akaboris. Jeigu jo atmintis nešlubuoja, tai tas pats nereikš- 
mingas asmuo, atsakingas už neutralių šalių užsieniečius 
Pekine. Nejaugi jis domėjosi paleontologija? „Pekino žŽmo- 
gumi“? 

Prabilo šviesiaplaukis vyriškis. 

— Daktaras Spenseris nori pabrėžti, kaip svarbu ištirti tas 
suakmenėjusias iškasenas, - pasakė vertėja. - „Pekino žmo- 
gaus“ kaulai labiausiai tarpusavyje susiję iš visų Homo erectus 
palaikų, rastų Azijoje. Jei kaip nors pavyktų juos atgauti, tai 
padėtų išspręsti svarbiausią ginčą dėl žmogaus kilmės - tarp 
regioninės evoliucijos teorijos ir teorijos, teigiančios, kad prieš- 
istorinis žmogus kilęs ne iš Afrikos. Paskutinį kartą, kai matė 
tuos kaulus, tarp jų buvo šimtas penkiasdešimt septyni dan- 
tys. Jie priklausė keturiasdešimčiai būtybių. Tačiau reikia tik 
vieno pilno žmogaus dantų komplekto. Paėmę tokio danties 
audinio, mokslininkai galėtų ištirti būtybės DNR ir palyginti 
ją su dabar Azijoje ir Afrikoje gyvenančių žmonių DNR. Tai 
būtų pasaulinės reikšmės tyrimas. 

Pasaulinės reikšmės? Hanas susimąstė. Ke bu shi ma. Jei 
atsirastų „Pekino žmogus“, tarptautinė visuomenė tikrai vėl 


26 


VERTĖJA 


susidomėtų šia kadaise tyrinėta Homo erectus vieta. Šiuo metu 
kaulai, kuriuos jiems pavyko atkasti nuo 1941 metų, buvo lai- 
komi šen bei ten dulkėtose dėžėse netoli Pekino. Neišrūšiuot, 
nesužymėti, nereikšmingi. „Pekino žmogaus“ susigrąžinimas 
viską pakeistų. Jis pamėgino išsisukti: 

— Žinote, gavęs daktaro Spenserio laišką, kruopščiai per- 
skaičiau visą specialiąją literatūrą. - Hanas nutilo ir pažvelgė 
pro langą į judrų bulvarą. - Atleiskite. Būsiu nemandagus. 
Neradau nė vienos užuominos apie Adamą Spenserį iš Ne- 
vados universiteto, esančio Reno mieste. Jokių straipsnių, 
nuorodų, išnašų... 

Vertėja neryžtingai išvertė. Direktoriaus pavaduotojas 
Hanas stebėjo, kaip vyras sutrikęs aiškina vertėjai. Ak, tie pa- 
tiklūs amerikiečiai, argi jie nemoka nuslėpti savo jausmų? 
Akivaizdu, kad šis žmogus, taip kruopščiai kažką pasižymin- 
tis savo benzi, tėra nereikšmingas asmuo iš paprasto univer- 
siteto. 

— Daktaras Spenseris nerašo tarptautiniams leidiniams. Jo 
straipsniai buvo išspausdinti tik keliuose vietos žurnaluose: 
„Journal of California“, „Great Basin Anthropology“ ir „Ame- 
rican Antiguity“. Jis tyrinėja senovės tautų, gyvenusių dyku- 
mose, kultūras. Praėjusiais metais pradėjo domėtis dingusiu 
„Pekino žmogumi“, - aiškino vertėja. 

Direktoriaus pavaduotojas linktelėjo galvą, bet pagalvojo: 
„Absurdas! Jiems niekada nepavyktų surasti „Pekino žmo- 
gaus“. Bet jei įvyktų toks stebuklas, mūsų tauta išgarsėtų! 
Visam pasauliui būtų priminta, kad kinų civilizacija - ne tik 
seniausia Žemėje, bet ir, galimas daiktas, kad Kinijoje atsirado 
pirmieji žmonės. Ak, taip, šlovė būtų didžiulė. Bet taip neat- 
sitiks. Tų kaulų pernelyg ilgai niekas nematė. 

Jis paglostė smakrą, spoksodamas pro langą į Sidžimenvai 
gatvėje besibūriuojančius žmones. Minia skyrėsi, kad pada- 
rytų vietos koja į koją žygiuojantiems Liaudies išlaisvinimo 
armijos kariams žaliomis uniformomis - ginkluotųjų pajėgų 
paradui, kuris tapo toks dažnas sostinėje po „Šešto ketvirtos“ 
įvykių Tiananmenio aikštėje. Kariams pražygiavus, gausybė 
klaidžiojančių juodagalvių pėsčiųjų ir dviratininkų vėl pasi- 
pylė į gatves. 

Jis pasisuko nuo lango, primindamas sau, kad reikia at- 
sižvelgti į dar vieną dalyką - europiečiai visada norėjo „Peki- 
no žmogaus“ iškasenų. Argi Londono, Paryžiaus ir Berlyno 
muziejai nesipuikuoja Kinijos lobiais? Direktoriaus pavaduo- 
tojas suvirpėjo, tarsi prieš jį būtų atsivėrusi bedugnė. „Peki- 
no Žmogus“ - vienas didžiausių šalies kultūros turtų. Jei šie 
užsieniečiai jį rastų, galimas daiktas, skubiai išsigabentų. 
Argi ne taip nutikdavo? Tyrinėdamas nublizgintą stalo pa- 
viršių direktoriaus pavaduotojas Hanas grįžo mintimis į 
praeitį. „Pekino žmogus“ dingo pakeliui į Niujorko gamtos 
mokslų muziejų, iš kurio Kinija jo niekada nebūtų atgavusi. 
Juk taip? 
jungiančia gija. Amerikietis sėdėjo ištermpęs kaklą. Didžiai 
susidomėjęs direktoriaus pavaduotojas stebėjo, kaip jis kažką 
žymisi užrašų knygelėje, demonstruodamas savo waibiao, 
nekantrumą, stačiokiškumą. Kaip ir visi vakariečiai, buvo 
įsitikinęs, kad viskas galiausiai vyks pagal jo norus. Tarsi taip 
būtų teisingiausia. 

Direktoriaus pavaduotojas, žinoma, galėtų išduoti leidi- 
mus, jei tai pasirodytų tikslinga. Ar jis turėtų taip pasielgti? 
Projektas neabejotinai žlugs. Tačiau jis negalėjo atsispirti šiai 

amerikiečių hipotezei, nes, galimas daiktas, atkristų tikimybė, 
kad kinų tauta kilusi iš afrikiečių. Vien dėl to būtų verta. Jei 
per stebuklą „Pekino žmogus“ būtų surastas, o jis sutrukdytų 
šiems užsieniečiams jį pagrobti, jį užgriūtų begalinė šlovė. Ak, 
taip. Ji būtų begalinė. 

Taip begalvodamas jis stebėjo atvykėlius. Užsienietė mo- 
teris atrodė nepermaldaujama. Ji bent jau valdė situaciją, ne 
taip kaip geltonplaukis vyriškis. Įdomu. 

Kita išeitis: jis galėtų pritarti ekspedicijai ir išsiųsti su 
ja savo tėvo antros eilės pusbrolį, archeologijos profeso- 
rių iš Huabėjaus universiteto. Pusbrolis viską akylai prižiū- 
rėtų. 

Buvo ir dar viena itin patraukli aplinkybė: amerikiečiai 
turėjo šiam tikslui pinigų. 

— Pasitarsiu su kolegomis, - pasakė jis subtilia, išlavinta 
valstybine kinų kalba, pro kurią vis tiek prasismelkė gimtojo 
Pekino blerbimas. — Viską išsamiai apsvarstysime. 

— Dėkui. Pridarėme jums rūpesčių, - ištarė ji, kaip cha- 
meleonas nesąmoningai pabrėždama garsą „r“. Ji visuomet 
sugerdavo ir atkartodavo pašnekovo tarseną. 

— Nieko tokio, — atsakė jis, žavėdamasis pašnekovės kinų 
kalba. Įspūdinga. Moteris tebesėdėjo užsikėlusi koją ant 
kojos. Kur jos vyras? O gal ji netekėjusi? Keista. Bet jis jau 
pakankamai išgirdo. 

— Labai atsiprašau, bet turiu su kai kuo susitikti. Ar gali- 
te ateiti kitą savaitę? Gal antradienį? Dar kartą viską aptar- 
tume. 

— O! Antradienį. - Ji stipriai sučiaupė lūpas. 

— Turėsiu pasikalbėti su kitais. O jums reikėtų apsilankyti 
Džoukoudiane, kur buvo surastas „Pekino žmogus“. Kada 

norėtumėte ten nuvykti? Susitarsiu, kad praleistų jus pro 
turistų užtvaras. 

— Gerai. - Alisa nusišypsojo, aiškiai supratusi užuominą 
apie jo prielankumą, po to atsisuko į amerikietį ir vėl ėmė 
burbuliuoti anglų kalba. Galiausiai tarė: - Ačiū. O kas dėl 
tyrimo - daktaras Spenseris yra įsitikinęs, kad naudos turės 
abi šalys. 

— Taip, naudos turės abi šalys, - pakartojo jis, užgniauž- 
damas panieką. Nevykusi vakariečių fantazija. Apgailėtina. 
Visada laimi tik viena šalis. Kita pralaimi. Pergalė — štai kas 
svarbiausia, o kiti tegul moka. O taip, jis su pasitenkinimu 
žvelgė į amerikietį: „Jūs mokėsite už transportą, įrankius ir 
personalą keturiskart brangiau, nei mes čia įprastai gauname, 
bet tai vis tiek bus vieni niekai. Pinigai jums teka iš delnų 
tarsi vanduo.“ 

Jis žvilgtelėjo į smulkutę rudaplaukę moterį, santūrią ir 
akylą. „Ojūs, - pagalvojo jis, - mokate kalbą, bet dar tiek daug 
nežinote, be to, nesate kinė.“ 

— Mo Aili, norėjau pasakyti, kad labai malonu sutikti pa- 
šalietę, taip gerai suprantančią Kiniją. Tiek daug Žmonių jos 
nesupranta. Iš tiesų. Jūs - tikra žinovė. 
pastebėjo jos sumišimą. Nejaugi ji tiki jo nuoširdumu? Na, jam 
tai tikrai nebūdinga. O dar tas geismas, šoktelėjęs jos akyse ir 
tarsi išgąsdintas triušis sparčiai pakliuvęs į spąstus. Tai truko 
tik sekundę, jos akys žybtelėjo, bet jis spėjo pamatyti, kol ji 
dar nesutramdė ir neužrakino to jausmo savyje. Ši moteris iš 
tiesų troško būti kinė! 

— Ačiū jums, direktoriaus pavaduotojau Hanai, - pasakė ji 
sunerdama strazdanotas rankas. 

Per daugelį metų jis tapo tikras storaodis. Paveikė vaikystė- 
je išgyventas pasaulinis karas, revoliucija, vėliau antidešinių- 
jų judėjimai, Didysis badas, Chaosas, galiausiai - Mao mirtis 
ir lėtas padėties gerėjimas. Vis dėlto akimirką Hanas pajuto 
šiai svetimšalei gailestį, bet tučtuojau ir vėl jį užgniaužė. 
Kinijoje niekada netrūko bepročių užsieniečių, bėgančių nuo 
savo gyvenimo. Jie pradėjo čia važiuoti prieš penkis šimtus 
metų, apsilankius pirmiesiems jėzuitų misionieriams. Hanas 
to nesuprato. Tačiau buvo per daug užsiėmęs, kad apie tai 
mąstytų. 

— Linkiu jums sėkmės, - šiurkščiai pasakė jis. Susitikimas 
baigėsi. 


Išgirdęs atsidarančias lifto duris, direktoriaus pavaduotojas 
Netrukus pasirodė jo sekretorė. Ji mūvėjo vakarietiškais 
džinsais, vilkėjo blizgančią sintetinę palaidinukę, o neseniai 
sutvarkytuose pernelyg laku supurkštuose plaukuose švietė 
dirbtinė ryškiai raudona gėlė. 

— Pone? - Ji uždarė duris. 

— Tučtuojau paskambinkite viršininkui Gao. Liaudies 
išlaisvinimo armija, Pekino rajono vadovybė. - Viršininkas 
Gao buvo jo svainis, bet jis neužsiminė sekretorei apie šiuos 
giminystės ryšius. 

- Viršininkui Gao? O, taip, pone. - Ji paskubomis užsirašė. 

— Manau, reikės sekti šiuos waiguoren. 

Sekretorė iškėlė parkerį ir linktelėjo galvą. 

— Paskui susisiekite su profesoriumi Kongu Dženu iš 
Huabėjaus universiteto. Archeologijos katedra. Liepkite jam 
artimiausiu metu atvykti į Pekiną. 

Kongas Dženas buvo direktoriaus pavaduotojo pusbrolis. 

- Gerai. 

— Ir dar. - Jis pakėlė akis, kad jų žvilgsniai susitiktų. - Už- 
veskite bylą apie šią vertėją, Mo Aili. Noriu Žinoti, kas ji tokia, 
kam dirba, kokie jos įpročiai. Paprastai nesekame vertėjų, bet 
ši... — Jis įsispoksojo pro langą į signalizuojančių, klykiančių 
automobilių srautą. - Ji kažkokia keista. Kai pamatai du vei- 
dus, saugokis trijų peilių. Argi ne taip? Ji kažką slepia. Taip. 
Esu tuo tikras. 

Alisa ir Adamas įsmuko į „Empire“ viešbučio kavinukę. 
Jie visą popietę vaikščiojo po Uždraustąjį miestą, tuščius, vėjo 
perpučiamus didingus kiemus ir tylias rūmų sales. „Miestas 
mieste“. Paskui amerikiečiai nėrė atgal pro didžiulius vartus 
į perpildytą, tirštai gyvenamą dabartį ir nužingsniavo šiaurės 
link chaotišku, rėksmingu Vangfudzingo prekybos rajonu. 
Pasak Alisos, tai Totorių miestas, Manču teritorija, kurioje 
gyvena ir dirba amatininkai, pirkliai ir teismo biurokratai. 
Dauguma sankryžų ir skersgatvių vadinosi pagal juose 
vykusius turgus. Ne vieną amžių čia buvo pardavinėjami 
dekoratyviniai žibintai rudens šventei, o vienoje gatvelėje 
prieš šimtą metų prekiauta brangių kambarinių auksinių ka- 
rosų pašaru - ką tik sugautais vandens vabzdžiais. Adamas 
Spenseris stengėsi visa tai perprasti, bet miestas jam priminė 
painų labirintą, knibždėte knibždantį Žmonių - vaikščiojan- 
čių, Minančių dviračius, vairuojančių, perkančių, nešančių, 
kalbančių, valgančių. Nukreipus žvilgsnį aukštyn virš minios, 
buvo matyti tik vaiski balta saulė ir jos šviesos užlieti pilkų 
čerpių stogai, primenantys laiptuotas stepes. 

— Už tų vartų, - tarė ji rodydama į vieną iš hutongų, ve- 
dančių į akmeninių sienų labirintą, - vis dar esama namų su 
kiemais. Ten labai ramu. Labai jauku. 

— Jauku? Tikrai? - Spenseris buvo pratęs vienas dirbti dy- 
kumoje, tad Pekinas jam priminė varginančią triukšmingą 
spūstį. 

Prasibrovę pro „Empire“ viešbučio šnypščiančias duris, jie 
išsyk papuolė į visiškai naują pasaulį: trijų aukštų marmurinį 
vestibiulį su kriokliu ir milžinišku stikliniu sietynu, kuris 
kabojo per vidurį tarsi maža planeta. Vos girdimai ūžė oro 
kondicionieriai, zujo uniformuoti tarnautojai. 

Jie pasuko į kavinukę, kad pailsintų maudžiančias kojas. 

— Alaus? 

— Puiku. 

— Du „Tsingtaos““*, - paprašė jis padavėjos. - Keista, - vėliau 
tarė spoksodamas į krioklį. - Primena Los Andželą. 

Alisa nusijuokė. 

— Daugumai mano klientų ši vieta patinka. 

— Juokaujate? - jis kilstelėjo antakius. 

- Jie nemėgsta būti toli nuo namų, nekenčia visko, kas už- 
sienietiška. Linkę praleisti tiek laiko, kiek gali, apsimesdami, 
kad jų čia nėra. 

— Ne taip kaip jūs, - pastebėjo Spenseris. 

Ji nusišypsojo. 

— Tai kur jūs gyvenate, kai neapsistojate „Minzu“ viešbu- 
tyje? 

— Mažuose svečių namuose. Jie vieni iš senesnių, su tvora ir 
kiemais. Man ten labai patinka, nors komunalinės paslaugos, 
atvirai sakant, nepatikimos. Bet aš daug keliauju. Dirbdama 
apsistoju kliento viešbutyje, tad galiu mėgautis patogumais. 

- Ir kartu turite kitus namus? Puiku. 


š Kinijos alaus darykla (vert.). 

Alisa patraukė pečiais. 

- Išties. 

Jis pakėlė valgiaraštį. 

— Bet spėju, kad jūs to nevalgote. 

— Tikrai ne. 

— Aš irgi. - Staigiai užvertęs valgiaraštį, jis žvilgtelėjo į 
ją ir geranoriškai pasiūlė: - Kol dirbsime kartu, noriu, kad 
parinktumėte tik kiniškus patiekalus, būtinai vietinius - kuo 
keistesnius, tuo geriau. Sutarta? 

— Sutarta. 

— Puiku. - Spenseris atsivertė užrašų knygelę ir pasižy- 
mėjo, tarsi tai būtų sutarties punktas, kurio ketino priversti 
ją laikytis. - Sakykite, Alisa, kodėl nusprendėte išmokti kinų 
kalbą? 

— Manau, aš visada to norėjau. - Ji užsimerkė. Vaikystėje 
nė nenumanė, kad bus likimo nublokšta į Kiniją. Tik žinojo, 
kad jai reikia kito pasaulio, į kurį galėtų pabėgti, tad ėmė 
rašyti dienoraštį savo slaptąja kalba. Jo niekam nevertė. Tai 
buvo jos pirmas bilietas į svečią šalį. Vėliau, įstojusi į Raiso 
universitetą, atrado kinų kalbą, kuri pasirodė daug geresnė 
už susikurtąją. Durys į savąją esybę. Ta asmenybė buvo kita 
Alisa, ne toji iš vaikystės. Dabar ji - talentinga, laisva, nepri- 
klausoma. 

Atnešė aprasojusius šalto alaus butelius. Juodu ilgai gėrė. 

— Malonu dirbti su tokiu klientu kaip jūs, - pripažino ji. 

— Tikrai? 

— Daugiausia tenka vertėjauti naftos pramonės įrenginių 
pardavėjams, žemės riešutų sviesto platintojams. Dalyvauti 
tarpinių cheminių preparatų mainų į galutinius junginius 
sandoriuose. Retsykiais būna smagu. Praėjusiais metais 

kompanija, rengianti religines keliones į tolimus vienuoly- 
nus, nusamdė mane, kad dar prieš išvyką įsitinkinčiau, ar 
važiuoja visi kaimo autobusai. Tai nėra blogai. Tačiau čia 
sutinku nedaug į jus panašių užsieniečių, kurie... — ji ieškojo 
tinkamo žodžio, - būtų plačių pažiūrų. Atrodo, kad daugumai 
vakariečių Kinija — tuščia vieta. Jie net nepastebi akivaizdžių 
dalykų. - Gerdama alų, ji trūktelėjo pečiais, o jis nusišypsojo. 
Jai patiko jo šypsena. Šis vyras protingas, geras, nors ir turi 
keistenybių. Jis kasdien vilki tais pačiais, bet švariais drabu- 
žiais: džinsais ir mėlynais medvilniniais marškiniais ilgomis 
rankovėmis. „Tikriausiai turi kokius tris penkis to paties ap- 
daro pakaitus, - svarstė ji. - Keista. Tačiau mes vis tiek galime 
būti draugai. O draugų man reikia. Šiuo metu vargu ar Pekine 
pažįstu kokį nors užsienietį.“ 

Kažkada Alisa turėjo daug iš tėvynės emigravusių draugų, 
bet nūnai jie visi arba išvyko, arba vedė ir turėjo vaikų. Nė 
vieno iš jų gyvenimas neatitiko josios. Be to, jie taip laikėsi 
įsikibę savo vakarietiškų pažiūrų, laikraščių, kuriuos įveždavo 
į šalį, sekmadieninio futbolo aptvertoje diplomatų teritorijoje, 
savaitinių išvykų į „McDonald's“. Alisa nutolo nuo jų. Dabar 
ji daugiausia bendravo su kinais, mėgindama prisitaikyti prie 
jų gyvenimo būdo. 

— O kaip jūs? - pasiteiravo ji. - Turite šeimą? 

— Esu išsiskyręs, - jis nukando žodžius. Jam vis dar atrodė 
keista. Skyrybos buvo tarsi tamsus tiltas, slogus sapnas - tai, 
ko jis niekada nesitikėjo. Vis dėlto jos įvyko. Jis vedė vė- 
lai - beveik keturiasdešimties, o išsirinko pernelyg, greitai. 
Eleonora buvo penkiolika metų jaunesnė ir nelabai norėjo 
nurimti. Juodu visada siejo kažkoks įsipareigojimas. Tačiau, 
kai po dvejų santuokos metų gimė Taileris, Spenseris pagaliau 

pažino tikrąją meilę. Taileriui jis būtų atidavęs viską. Nebuvo 
nė vienos žaidimų aikštelės su smėlio dėže, kur jis nebūtų 
valandų valandas sūpavęs vežimėlio, nė vieno šeštadieninio 
skundėsi, kad jis lepina sūnų. Galbūt. Bet jis mylėjo tą vaikį ir 
sulaukė jo atsako - tokios besąlygiškos meilės, kad net nega- 
lėdavo išvykti, - pavyzdžiui, kasinėti į Afriką, - nepasiėmęs 
panešioto drabužėlio, kvepiančio Taileriu. Tokios ekstazės jis 
nepatyrė nė su vienu žmogumi. 

Otada Eleonora sutiko kitą vyrą ir paliko jį - grįžo į Šiaurės 
Kaliforniją, kartu išsiveždama ir vaiką. 

— Man labai gaila, - pasakė Alisa. 

— Ačiū. - Jis išgėrė. - Bet aš turiu sūnų - Tailerį. Norite 
pamatyti? - Jis surado jo naujausią mokyklinę nuotrauką, 
iš kurios įdėmiai žvelgė šviesiaplaukis trečiaklasis rimtu, 
strazdanotu veidu. 

— Mielas, - pasakė ji. - Ar jūs dalijatės globa? 

— Praleidžiu su juo pusę vasaros ir mokyklinių atostogų. 

— Aišku, - supratusi, kaip tai skaudu, ji užjaučiamai link- 
telėjo galvą. - Nelengva. 

— Taip. - Jis gana ilgai Žiūrėjo į nuotrauką, kol pagaliau 
padėjo ją į šalį. - O jūs? Ar turite vaikų? 

— Aš? O, ne. - Ji įsistebeilijo į alaus etiketę. Dalykų, kuriuos 
visata kada nors leis jai turėti, sąraše vaikai buvo paskutinėje 
vietoje. Kaip ir meilė. Pirmiausia meilė. - Aš net nesu ištekė- 
jusi, — tarė ji. 

— O, - nustebęs atsakė jis, nors, aišku, jau žinojo tai. Juk 
matė, kaip auštant ji grįžo dviračiu į viešbutį, kaip įėjo į pastatą 
timpčiodama žemyn trumpą juodą suknelę, kad uždengtų 
šlaunis. Per pusryčius viskas paaiškėjo: ji - vieniša. Labai. Jis 

nepasižymėjo šito užrašų knygelėje — tai buvo asmeniškas 
dalykas. Kai buvo daug jaunesnis ir ieškojo tik nuotykių, 
tokios moterys jį traukė. Kol suprasdavo, kokios tos merginos 
pasileidusios. Nūnai jis taip nebesielgdavo. Tik ne dabar. Jei 
tai kada nors pasikartotų, jis liktų su moterimi, kuria galėtų 
pasitikėti. Bet ne šiuo metu, ne greitai. Dabar jam reikėjo tik 
sūnaus. Troško vėl sėkmingai kopti karjeros laipteliais. Surasti 
„Pekino žmogų“. 

Bet ši vertėja jį domino. Buvo malonu bendrauti, kol ne- 
priartėdavo per arti. 

— Beje, Alisa, atvežiau jums knygą. - Jis ištraukė iš savo 
kuprinės „Žmogaus fenomeną“ ir pastūmė per stalą. - Tėvo 
Tejaro perkamiausia knyga. Pamaniau, galbūt norėsite ją dar 
sykį perskaityti. 

— Oho. Ačiū. - Ji greitai pervertė knygą, prisimindama 
besiplečiančią visatą, krikščioniškąjį apreiškimą, nuoseklią, 
suvienodintą žmogaus evoliucijos viziją. O štai jos pačios 
gyvenime nebuvo jokių pokyčių. - Vadinasi, domitės Tejaro 
filosofija? 

— Ne. Sunkoka ją skaityti. Mane domina jo gyvenimas Ki- 
nijoje - ką jis pažinojo, kur keliavo. Juk kažkur čia jis paslėpė 
„Pekino žmogų“. 

Alisa užvertė knygą. 

— Tai papasakokite apie jo gyvenimą. Pekine. Su pertrau- 
komis jis čia gyveno... 

— Dvidešimt trejus metus. Nuo tūkstantis devyni šimtai 
dvidešimt antrųjų iki tūkstantis devyni šimtai keturiasdešimt 
penktųjų metų. Kelis kartus buvo grįžęs į Europą ir Kas 
bet nuolat gyveno čia. 

- Arjis turėjo daug draugų? 

- Visi jį pažinojo. Tuo metu čia gyveno nedaug užsienie- 
čių. Ojis buvo tyrėjas, mokslininkas - tikras pasaulio pilietis. 
Moterys juo žavėjosi. Ypač viena. Liusilė Svon. 

— Kas ji tokia? 

- Į ketvirtą dešimtį įžengusi amerikietė, skulptorė, po skaus- 
mingų skyrybų atvykusi iš Niujorko į Pekiną ir čia pasilikusi. 
Tuomet Pekinas buvo svajonių miestas. Užsieniečiai galėjo 
turėti viską, ko geidė, gyventi taip, kaip norėjo, be to, dar ir 
pigiai. Manau, ji troško tik kurti skulptūras ir rasti vyrą, kurį 
galėtų pamilti. Jai nebuvo lengva Kinijoje. 

— Atrodo, ji buvo įdomi asmenybė. 

— Tikrai? — Jis gurkštelėjo iš butelio ir pagalvojo: „Na, žino- 
ma, juk ji tokia pat kaip ir jūs.“ 

— Arji ką nors įsimylėjo? 

— Taip, Tejarą. Deja, jis buvo kunigas. Žmogus, kuriam ne 
viskas leidžiama, - Spenseris nusišypsojo. 

— Ar juodu... 

— Kažin. Nemanau. Man atrodo, kad jie taip susipainiojo 
savo jausmuose, kad tai nebebuvo svarbu. Nedaug esu gir- 
dėjęs apie ją, bet esu įsitikinęs, kad ji nežinojo, kur Tejaras 
paslėpė „Pekino žmogų“. Jei susidomėjote, galite paskaityti jų 
neseniai išspausdintus laiškus. Juodu susirašinėjo dvidešimt 
trejus metus. 

— Manau, pradėsiu nuo šios. - Ji žvilgtelėjo į rankoje 
laikomą knygą, Tejaro teologijos šedevrą. - Dėkui, daktare 
Spenseri. 

— Nevadinkite manęs taip. 

— O kaip? 

— Nežinau. Gal Adamu? Spenseriu? Bet tik ne daktaru. 

— Gerai. - Jai patiko jo nešališka, draugiška kalbėsena. 

Atrodo, amerikietis nesidomėjo ja kaip moterimi, o ir ją va- 
kariečiai vyrai nelabai traukė. 

- Jūs pasiruošusi? — paklausė jis. 

Jiems žingsniuojant švytinčiomis vestibiulio grindimis, 
jis palietė jos alkūnę. Alisa permetė akimis eilę merginų, 
besipuikuojančių trumpais sijonėliais, papūstomis raudonai 
dažytomis lūpomis. Jos kikeno ir šnabždėjosi. Viena iš jų 
atsistojo ir, pastebėjusi užsienietį dalykiniu kostiumu, kažką 
jam pasakė, meiliai šypsodamasi. 

— Ar šios merginos?.. 

— Taip. 

— Ką? Norite pasakyti, jos yra... 

— Prostitutės, - tarė Alisa. 

— Kinijoje? - Jis negalėjo patikėti savo ausimis. 

- Žinoma. Prostitucija išties buvo dingusi kelis dešimtme- 
miškai kalbėjo ji. - Visoje Vidurio Karalystėje, Adamai, klesti 
prekyba. Įvairiomis formomis. 

— Bet kas yra... - jis apsidairė. - Ar jos dirba savarankiškai? 

— Kas jų sąvadautojai? Liaudies išlaisvinimo armija. 

— Ką?! - suspigo jis plonu balsu. 

— Tikrai, Liaudies išlaisvinimo armija. - Jai patiko jo reak- 
cija. - Šis viešbutis priklauso kariuomenei. Jie valdo mer- 
ginas ir, savaime suprantama, jų uždirbtus pinigus. Taip 
visi šneka. 

— Kariuomenė? Negaliu patikėti. 

— Kariuomenė irgi yra verslas, - staiga surimtėjo ji. - Labai 
solidus verslas. Įsidėmėkite tai. Verčiau nestoti jai skersai ke- 
lio. Nesileiskite apkvailinamas šių didelių blizgių viešbučių. 
Nepaisant visų naujovių - „Big Mac“ mėsainių, itališkų batų ir 

„Seiko“ firmos laikrodžių, kariuomenė vis dar turi absoliučią 
valdžią šalyje. 


Prie viešbučio ji išsiskyrė su Spenseriu ir įlipo į taksi. 

— Kur važiuoji? - riktelėjo vairuotojas darkyta anglų kalba. 

— Ar aš panaši į liūdną baltą pamėklę nuo Vakarų jūros, 
negirdėjusią kultūringos šnekos? - griežtai paklausė ji. - Grei- 
čiau į „American Express“ kontorą. Ir nevažiuokite Čangano 
gatve. Eismas ten primena užtvenktą upę, kuri grasina išsilieti 
iš krantų. 

— Gerbiamoji užsienietė kalba kiniškai. - Jis pasuko nuo 
šaligatvio krašto. - Dešimt tūkstančių kartų atsiprašau. 

— Nereikia, - sumurmėjo ji, susigėdusi dėl savo atžarumo. 
Jautė, kaip susitraukia pilvo raumenys. Taip nutikdavo kas- 
kart, vykstant atsiimti laiškų ir faksogramų nuo savo tėvo. 
Turėjo tai padaryti, nes jau pernelyg ilgai ten nesilankė. Be to, 
tokiomis mėnesio dienomis jis paprastai atsiųsdavo pinigų. Ji 
užsimerkė nekęsdama savęs, kad nori pinigų, jautėsi priklau- 
soma, bet kartu ir džiaugėsi juos gavusi. 

Vairuotojas lėtai vingiavo tarp mašinų šiaurės link. Užsi- 
kvempęs ant garso signalo, jis be paliovos keikėsi, stebėdamas 
priešais save automobilių ir dviračių jūrą. 

— Slenka kaip vėžliai! 

— Per daug mašinų. 

„Dieve, - galvojo ji, - prieš keturiolika metų šia gatve vargu 
ar iš viso pravažiuodavo koks automobilis. Tik dviračiai. O aš 
buvau ką tik atvykusi naivi magistrė, pagauta ekstazės, kad 
galėjau ištrūkti iš Amerikos ir galų gale stačia galva nerti į 
seniausią painiausios socialinės santvarkos visuomenę pasau- 
lyje. Saugiai atitvertą siena nuo to, kas skirtinga. Labirinto.“ 

Ji atlošė galvą į minkštą apvilktą sėdynę ir stebėjo turgaus 
prekystalius, prie kurių virė gyvenimas, eilę kontorų, resto- 
ranų ir parduotuvių, apšviestas iškabas — visa tai atrodė taip 
kiniškai ir neprilygo Honkongo ar Taipėjaus akį rėžiančių 
vaizdų kakofonijai. Ant akmenimis grįstų šaligatvių pūpsojo 
stirtos kopūstų. Posovietiniai nutriušę žemi blokiniai namai. 
kas. Ten, kur oras buvo ne toks užterštas, sklido balta kaip 
krištolas šviesa. Kaip tik ji Alisai ir buvo gražiausia huton- 
guose - tradiciniai pilki namai su kiemais tarytum maudėsi 
jos besvoriuose spinduliuose. 

— Palaukite manęs, - sustojus paliepė ji vairuotojui ir įbėgo 
į vidų. 

„American Express“ kontora buvo tuščia. Kitoje stalo pu- 
sėje sėdintis Jangas Vu pakėlė akis ir šyptelėjo. 

— Ei, Mo Aili, išties ilgai nesimatėme, - tarė jis, nors ji čia 
lankėsi tik prieš kelias savaites. - Ar viskas gerai? 

— Neblogai. - Alisa taip pat nusišypsojo. - Gal yra laiškų? 

— O, taip. Aš patikimai juos saugau. 

— Tikrai. 

— Ei! Argi mes nesame „seni draugai“? 

Ji nusijuokė. 

- Žinoma, - pamelavo. Ji jau beveik dvejus metus pasiimda- 
vo iš Jango Vu laiškus, bet populiarus posakis „seni draugai“ 
reiškė kai ką daugiau - daug daugiau: ilgalaikę ištikimybę, 
abipusę pareigą, pažadą padaryti bet kokią paslaugą ir rū- 
pestingai viską apsvarstyti prieš ko nors prašant. Jie abu tai 
suprato. 

- Šiaip ar taip... — jis išsiviepė tiesdamas ranką po stalu ir 
ištraukė pluoštelį faksogramų ir laiškų. 

kybos rūmų - perspektyvus klientai domėjosi jos paslaugo- 
mis. Šiuos ji atidėjo į šalį, ketindama peržiūrėti vėliau. Dar 
du laiškai. Vienas - Briusui Kaplanui per Alisos Manegan 
malonę nuo jo mamos. Briusas buvo vienas iš nedaugelio 
Alisos vietinių užsieniečių draugų: išsimokslinęs vienišius 
amerikietis, jau daug metų gyvenantis Pekine. Jo motina 
žinojo, kad jis niekada nepasiima savo laiškų, tad retsykiais 
siųsdavo jam laiškus, kaip kad šį kartą, per Alisos malonę. Ji 
įkišo voką į rankinę. 

Paskutinis laiškas buvo nuo Horacijaus. Jo daili rašysena. 

— Nieko prieš, jei trumpai prisėsiu? — paklausė ji Vu. 

— Žinoma, - jis parodė į sofą, stovinčią laukiamajame palei 
tolimą sieną. 

Alisa atplėšė laišką. Akimirksniu iškrito 1000 JAV dolerių 
čekis. Šių pinigų neužtektų pragyvenimui, bet šalia jos pajamų 
jie buvo tarsi patogi pagalvėlė. Netgi jei Alisa - svetimšalė ir 
už viską turi mokėti brangiau. Besidaužančia iš palengvėji- 
mo ir gėdos širdimi ji sulankstė čekį ir įsidėjo į piniginę. Dar 
vienas mėnuo už sienos, ir toliau apsimetinėjant, kad jai pa- 
vyko prasimušti dirbant laisvai samdomą darbą ir ji jaučiasi 
finansiškai saugi. Nors iš tikrųjų be tėvo pagalbos kartais būtų 
visiškai striuka. 

Ji išlankstė laišką. Jis buvo trumpas. Nieko ypatinga. Jo 
gyvenimas Vašingtone, ruošimasis kitąmet vyksiantiems 
rinkimams. Jį visada perrinkdavo. Kaip paprastai, jokios 
užuominos apie pinigus. Horacijus niekada neužsimindavo 
jų įdėjęs, o ji niekuomet nepadėkodavo gavusi. Tačiau laiško 


pabaigoje buvo kažkas nauja: 

Norėčiau, kad sugrįžtum namo. Susimąsčiau apie tai, nes vėl 
artėja jos mirties metinės. Ar pagalvosi, Alisa? 


Jos mirties metinės. Alisos mama mirė, kai ji buvo dar kū- 
dikis, per maža, kad prisimintų. Po tiek metų Horacijus vis 
dar jautė netekties skausmą, bet Alisai mama buvo tik tuščia 
vieta. Ji manė galėsianti pajusti kažką daugiau. Savaime su- 
prantama, gyvenimas būtų kitoks, jeigu ji turėtų mamą, bet 
galvoti apie tai - beprasmiška. Ji sulankstė tėvo laišką ir įkišo 
atgal į voką. 

— Gal kartais niekur neskubate, Mo Aili? - paklausė Jangas 
Vu iš kitos kambario pusės. - Po dešimties minučių uždarau 
kontorą, tad drįsčiau pakviesti jus kavos. 

— O, -ji pakėlė akis. - Ačiū, Jangai Vu, bet negaliu. Turiu 
susitikti su klientu. 

— Kitą kartą, - ramiai tarė jis, užgniauždamas nusivylimą. 
Jis buvo kvietęs ir anksčiau, visada lyg tarp kitko, oji visuomet 
atsisakydavo. Vertėja Mo Aili buvo žavi užsienietė: smulkutė, 
protinga, gražaus veido. Be to, sklido kalbos, kad jai patinka 
kinų jang. Jis visada norėjo pats išsiaiškinti, ar tai tiesa. Netgi 
jeigu ji - keleriais metais vyresnė. 

— Zai jian, zai jian, - išsiblaškiusi pasakė ji, kišdama popierius 
į rankinę, tada atsistojo ir prasibrovė pro besisukančias duris. 

— ZAi jian, - atsakė jis, stebėdamas, kaip ji nueina, nešina 
rankine, pasitikinčiai krypuodama klubais, visai kitaip nei 
kinės. Ji įlipo į taksi ir šis netrukus nušvilpė tolyn. 

Vu tvarkingai sudėjo visus laiškus ir patikrino, ar fakso 
aparate įdėtas storas rulonas popieriaus, kad būtų galima 
priimti faksogramas visą naktį. Jis užmetė akį į laikrodį. Be 
penkių minučių penkios. Gerai. Galima ir užrakinti. Vu jau 

traukė iš stalčiaus raktą, kai sušnypštė durys ir vidun įžengė 
akiniuotas kinas įdubusia krūtine. Vyriškis sugraibė vizitinę 
kortelę ir pastūmė per stalą. 

Vu net nepažvelgė į ją. 

— Mes užsidarome, - tarė jis, vis dar tvarkydamas daiktus 
stalčiuje. 

— Vu Litangas, - pasakė vyriškis. 

Jangas Vu staigiai pakėlė akis. Iš kažkur šis vyras žinojo jo 
vardą, ne profesiją ar mokyklą, kurią jis baigė, o vardą, kurį 
tėvai davė jam gimus. 

— Ar pažįstate tą pamėklę užsienietę, kuri ką tik lankėsi? 

— Ne, - atsakė Vu daug negalvodamas, bet, žvilgtelėjęs į 
vyriškio vizitinę kortelę, pasijuto, lyg perlietas kibiru šalto 
vandens - ne dėl vardo, kuris nieko nereiškė ir buvo aiškiai 
netikras, bet dėl danwei: Liaudies išlaisvinimo armija, Pekino 
rajono kariuomenės vadovybė. 

— Niekada nesate anksčiau jos matęs? 

— Galimas daiktas, kad ji čia lankėsi, - išsisukinėjo Vu. — 
Nesu toks tikras. Čia užeina daugybė užsieniečių. 

— Na, Vu Litangai, - vyriškis subtiliai pabrėžė jo tikrą, bet 
kitiems nežinomą vardą, - gerai paklausykite. Kitą kartą, kai 
jai ateis laiškas ar faksograma, turite iš karto paskambinti 
šiuo numeriu man. Norėsiu juos patikrinti, prieš jai pasi- 
imant. Taip pat jei gausite laiškų kitam amerikiečiui, tokiam 
archeologui. - Jis pasilenkė ir užrašė savo vizitinėje kortelėje 
amerikiečių vardus. - Aišku? 

— Taip, - pasakė Vu, nekęsdamas jo už tai, kad žino vardą 
ir taria jį labai nemandagiai, kad yra iš Liaudies išlaisvinimo 
armijos, nes „Šešto ketvirta“ Tiananmenio aikštėje yra nedo- 


vanotina. 

— Atminkite, - įsakė vyras ir išėjo. 

„Neišauklėtas pasipūtėlis“, - pagalvojo Vu. Išvydęs, kaip 
vyriškis įlipa į jo laukiantį automobilį ir užtrenkia duris, jis 
pakėlė vizitinę kortelę ir suglamžęs išmetė į šiukšlių dėžę. 

Jis tikrai praneš vertėjai Mo, kai kitą kartą susitiks. Tik 
neaišku, kada tai nutiks. Užsieniniai laikrodžiai ir kalendoriai 
kažkodėl skirtingai skaičiuoja laiką. 


— Kadaise tai buvo Morisono gatvė, - Alisa parodė į per- 
pildytą Vangfudzingo prospektą. Ji atsivertė senovinį miesto 
vadovą, išleistą prieš šešiasdešimt metų. —- Prieš šimtą metų 
čia gyveno kažkoks anglų laikraštininkas. O dabar klausykite. 
Iš Tejaro laiškų antraščių aiškėja, kad Jėzuitų namai stovėjo 
netoli Morisono gatvės, Tizi hutonge. Kopėčių gatvelėje. - Ji 
atsivertė abėcėlinę rodyklę. — A, štai čia. Buvusio Totorių 
miesto aukštutinėje dalyje. Paskui mane. 

Jie spraudėsi pro minią šiaurės link. Spenseris jautėsi 
pavargęs, vis dar neatsigavęs po skrydžio per kelias laiko 
juostas - atrodė, tarsi jį laižytų kinų jūros bangos. O štai Alisa 
žingsniavo ramiai, lyg būtų namie. Ji lengvai skynėsi kelią pro 
žmonių antplūdį, nekreipdama dėmesio į įkyrius pardavėjus, 
reklamuojančius batatus, kiniškas bandeles, arbatą ir ledinu- 
kus ant pagaliukų. Ji apėjo ant šaligatvio suverstas šiukšlių 
krūvas ir nė sykio nedirstelėjo į parduotuvių vitrinas, kur 
dulkėjo marios audeklų, laikrodžių, puodų, batų, bambukinių 
lazdelių, drabužių ir kitokio gero. 

Staiga ji stabtelėjo prie nešvarių parduotuvės durų. 

— Negaliu patikėti. Pažiūrėkite. - Ji ištraukė seną miesto 
vadovą. - Chang-er Bing Jia, Chang-er konditerijos krautuvėlė. 
Suprantate, Čanger - mergaitė, kuri gyvena mėnulyje, bent jau 

taip sako kinai. - Alisa pavartė miesto vadovą. - Ši krautuvėlė 
vis dar veikia! Matote? Tai garsus mėnulio pyragėlių formų 
tiekėjas nuo vėlyvojo Mingų dinastijos laikotarpio. Kiekvie- 
nais metais žmonės kepa pyragėlius Mėnulio šventei“. - Ji 
prasibrovė pro jį vidun. 

Jis nusekė iš paskos. Mažas kambarėlis, žemos lubos, visur 
pilna rankomis raižytų medinių formelių, kurių kiekviena pri- 
minė ledo ritulio dydžio dantytą pyragėlį, puoštą įmantriais 
skulptūriniais žvėrių, gėlių ir teigiamų personažų vaizdais. 

— You shi ma? - paklausė jaunutė mergina, sėdinti šešėlyje 
šalia prekystalio. 

— Mei you, - automatiškai atsakė Alisa. Prisimerkusi ji lėtai 
vaikščiojo po kambarį ir apžiūrinėjo formeles. 

— Mėgstate senus daiktus, ar ne? - pasiteiravo Adamas. 

— Man jie patinka. Pažvelkite į šitą! - Ji palietė formelę su 
raižyta fėja besiplaikstančia suknele. 

— Kodėljos nenusipirkus? - Jis nukabino nuo sienos formelę 

— O, ne. - Ji atrodė išsigandusi. - Niekada neperku daiktų. 
Nemėgstu jų kaupti. 

— Bet jei tai išreiškia jūsų vidinį... 

Alisa linktelėjo merginai, plačiai atvėrė duris ir šaižiai 
skambant varpeliui išsmuko į gatvę. 

— Tai tik pertraukėlė. - Ji išlankstė žemėlapį ir ėmė atidžiai 
nagrinėti smulkiais ženklais margintus kvadratus. 

Spenseris laukė, galvodamas, kokia ji keista, ir mėgavosi 


“ Mėnulio šventė (kitaip dar vadinama Mėnulio pyrago ar Rudens lygia- 
dienio švente) pagal Mėnulio kalendorių švenčiama kiekvienų metų aštunto 
mėnesio penkioliktą dieną. Tai yra tradicinė ir viena iš svarbiausių kinų 
švenčių, tokia pat reikšminga kaip Kalėdos ar Padėkos diena vakariečiams 
(vert.). 

šalia šaligatvio augančios akacijos šešėliu bei raminančiu, 
gaivinančiu lapų šlamesiu. Alisai baigus tyrinėti žemėlapį, 
juodu patraukė toliau. Netikėtai Spenseris pastebėjo vyrą: jis 
stovėjo už jų per kelis žingsnius, atsirėmęs į namo sieną. Jiems 
pajudėjus, vyriškis atsitiesė ir nusekė paskui, lėtai skindamasis 
kelią pro judančią minią ir laikydamasis saugaus atstumo. 

- Tai gali nuskambėti beprotiškai, — tarė jis. - Bet žinote ką? 
Manau, mus kažkas seka. 

Ji staigiai žvilgtelėjo į jį akies krašteliu. 

— Ar taip gali būti? - pasitikslino jis. 

— Žinoma, kad gali. Nesustokite. — Alisa pagreitino žingsnį. 

— Ar jums taip yra ir anksčiau nutikę? 

Ji papurtė galvą. 

— Dažniausiai sekami Žurnalistai ir diplomatai, ne tokie 
žmonės kaip aš. Aš dirbu su verslininkais, o į verslą jie nesi- 
kiša. Adamai, eikite paskui mane. 

Alisa staigiai žengtelėjo į šalį, apsisuko ir spėriai nužings- 
niavo per atvirą kiemą, sausakimšą prekystalių, besibū- 
riuojančių pardavėjų ir vaikščiojančių, stovinčių, valgančių, 
šūkaliojančių kinų. Jis nerangiai nusekė iš paskos. Ji pasuko į 
kairę, kad suklaidintų juos sekantį vyrą, smuktelėjo pro aki- 
mirką spūstyje atsivėrusį plyšį ir nusivedė jį pro akmeninėje 
sienoje įtaisytas duris į valgomąjį. Sienos buvo išklijuotos 
baltomis plytelėmis, o grindys - juodai baltomis. Patalpoje 
buvo prigrūsta stalų, prie kurių sėdėjo žmonės. 

— Štai ten, - ji parodė į pusiau apšviestą koridorių šalia 
skambančios virtuvės. 

Jie įsmuko į salytę ir, nugrimzdę šešėliuose, stebėjo duris. 
Pro šalį lakstė padavėjai mėlynais švarkais ir aptemptomis 
baltomis kepurėmis, nešini aukštai iškeltais padėklais su 

garuojančiais valgiais. Ankštoje patalpoje aidėjo jų gomurinis 
Pekino dialektas. Po kelių akimirkų pasirodė jis. Vyras yrėsi 
priešais minią prie restorano durų, akimis kažko ieškodamas 
spūstyje. Jis žvilgtelėjo į restorano pusę, kiek padvejojo ir 
nepastebimai dingo. 

— Gerai padirbėjote, Bondai, - Alisa mirktelėjo Spenseriui 
ir vėl žengtelėjo į šviesą. - Na, paskubėkime. Eime į Dongsi 
Beidajie. Jis sugrįš mūsų ieškoti į Vangfudzingą, bet neras. 

— Atrodo, kad jums tai gana gerai pavyksta. Dažnai esate 
sekama? 

Ji nusišypsojo. 

— Pasitaikė vieną ar du sykius per visus čia praleistus metus. 
Tačiau rašytojai — visi, kas dirba laikraštyje ar Žinių tarnybo- 
je - nuolat sekami, klausomasi jų pokalbių telefonu, skaitomi 
laiškai. Kinijos Liaudies Respublikoje tai tik įprasta paranojinė 
procedūra, todėl Pekino žurnalistai varžosi, kas bus greitesnis. 
Na, suprantate, jums pasisekė, kad vakar išvengėte seklių. 

— Bet aš tik archeologas. 

Jos šypsena pamažu išblėso. 

— Teisingai. Akivaizdu, kad jūsų veikla juos gąsdina. Bet 
kodėl - neturiu nė menkiausio supratimo. 

- Arjie gali mus suimti? Žinau, tai skamba absurdiškai... 

— Netaipjau absurdiškai. Šeštajame ir septintajame dešimt- 
mečiuose, netgi aštuntojo pradžioje, kai kurie vakariečiai, 
pasilikę po revoliucijos, buvo suimti. Kalėjime daug metų 
kankinosi ne vienas amerikietis ir europietis. Bet dabar - kai 
fanę, durys atsivėrė. Padarysite ką nors bloga, ir jie papras- 
čiausiai jus deportuos, uždrausdami grįžti atgal. 

— Tai sužlugdytų mano projektą! 

- Jūsų projektą? O kaip aš? Jie sugriautų man gyvenimą! 

Nepamirškite, kad čia gyvenu. Bet kad tai nutiktų, turėtumėte 
pažeisti svarbius įstatymus. O mes juk neketiname to daryti, 
ar ne?- Ji griežtai pažiūrėjo į jį. - Juk neketiname, daktare 
Spenseri? 

— Ne! Žinoma, kad ne. Ir nevadinkite manęs taip. 

- Jeigu laikysitės savo pažado. Man jūs patinkate, taip pat 
ir šis projektas. Bet tikrai neketinu dėl jūsų palikti šalies. 

Jis išsitiesė ir iškilmingai pakėlė dešinę ranką. 

— Na, gerai. Aš, Adamas Spenseris, prisiekiu... 

— Gerai, gerai. - Jos lūpų kampučiai vėl išsilenkė. - Pa- 
kaks. 

Jie toliau žingsniavo link Dongsi Beidajie, kol surado Jėzuitų 
namus. Prie jų vedė platūs, neaukšti laiptai, grindinio akme- 
nys buvo apžėlę žolės kuokštais. Kadaise čia buvo Kopėčių 
gatvelė. Alisa patikrino kelionių vadove, tada žvilgtelėjo į že- 
mėlapį: Šiaurės Rytų gatvelė, aštuntas numeris. Ji nusišypsojo. 
Kinijoje tai laimingas skaičius. Ba, aštuoni. Skambėjo panašiai 
kaip fa, o tai reiškė „praturtėti“. Nepaprasta laimė apsigyventi 
aštuntuku paženklintame name. 

— Pažiūrėkite, — tarė Alisa, stabtelėjusi prie sienos su apva- 
liais vartais, - namas tebestovi. 

Pro vartų plyšį jie išvydo akmenimis grįstą kiemą su į jį 
išeinančiais namo langais, bijūnus ir keraminiuose vazonuo- 
se augančias baltas amerikines akacijas, už pravirų langų 
plazdančias baltas užuolaidas, atremtą dviratį. Jų plaukus 
taršė švelnus vėjelis, šlamenantis medžių lapus - ilgai lauktas 
Pekino vasaros bučinys. 

Ji pasibeldė. 

Minutę juodu stovėjo tylėdami, bet niekas neatidarė. Jie 
apžvelgė storus apvalius vartus iš senos raudonos medie- 

nos, akmenines sienas, labai nuožulnius kiniškių čerpių 
stogus. 

- Čia gyveno jėzuitai? - paklausė ji. 

- Taip, - atsakė Spenseris rašydamas. - Aš domėjausi Tejaro 
gyvenimu čia. Norite, kad papasakočiau? Gerai. Kiekvieną 
rytą jis dalyvaudavo jėzuitų laikomose mišiose. Tada eidavo 
dirbti į Pekino medicinos koledžą, kur buvo įsikūrusi Kinijos 
geologijos topografijos tarnyba - tiek koledžas, tiek tarnyba 
buvo išlaikomi iš Rokfelerio pinigų. Tada penktą valandą, 
išėjęs iš koledžo, jis vykdavo pas Liusilę. Jie kalbėdavosi, 
vakarieniaudavo ir kartu vakarodavo. 

Alisa dirstelėjo pro uždarytus vartus. 

— Žinote, kur ji gyveno? 

— Ne. Jai rašytuose laiškuose jos namus jis vadina Da Tian 
Shui Oing, bet aš nežinau, ar tai gatvės pavadinimas. 

— Nesu įsitikinusi, nes nematau hieroglifų, bet manyčiau, 
kad tai reiškia „Nuostabus dangus ir skaidrus vanduo“. Ti- 
kriausiai senas hutongo pavadinimas. - Ji susiraukusi tyrinėjo 
vadovo abėcėlinę rodyklę. - Ne. Ne čia. Vadinasi, jie leisdavo 
vakarus drauge? 

— Taip. Kalbėdavosi, studijuodavo, skaitydavo. Savaitgaliais 
vykdavo su kitais užsieniečiais į ekskursijas. Dalyvaudavo 
iškylose po Vakarų kalvas. Lankydavosi šventyklose. Pajū- 
ryje. 

— Taigi Liusilė visada buvo su juo, - Alisos Žvilgsnis su- 
švelnėjo. 

— Taip. - Jis spoksojo pro plyšį į aptvertą teritoriją. - Ji buvo 
Tejaro mūza. Klausėsi jo samprotavimų, perspausdindavo ran- 
kraščius, versdavo iš prancūzų į anglų ir vėl - į prancūzų. 

— Bet dauguma jo knygų buvo išleistos vėliau, ar ne? 

— Tiesa, - Spenseris šyptelėjo patenkintas jos Žiniomis. — 
Jam gyvam esant, jėzuitai nelabai leido spausdinti jo dar- 
bus - nebent esė. Beveik visos jo knygos išleistos po mirties. 
Tik pagalvokite, kaip jis turėjo jaustis. 

— Dieve, jūs teisus. Tikra nesėkmė. 

— Bet jis bent jau turėjo Liusilę. 

— Oji vertino jį. 

— Teisingai. Ji nepaliko Tejaro bėdoje, nors niekada nesu- 
laukė iš jo to, ko troško, - pridūrė Spenseris. 

„Na, žinoma“, - pagalvojo Alisa, bet nepratarė nė žodžio. 
Jis buvo visiškai atsidavęs: širdimi, mintimis, kūnu. Pjeras 
mylėjo Liusilę, rūpinosi ja ir buvo šalia, tik negalėjo būti jos 
meilužis. O Alisa visą laiką tenkino fizinius poreikius su kinų 
vyrais, bet tik fizinius. Kas svarbiau? 

Ji įsistebeilijo į kiemą, susigrūdusius aplink jį kambarius, 
kurių kiekvieno pusę sienos užėmė maži langiukai su se- 
novine medine apdaila. Viename iš tų kambarių jis parašė 
„Žmogaus fenomeną“. Susiejo mokslą su dieviškumu. 

Vakar ji dar sykį prieš miegą paskaitinėjo tą knygą. Meilė 
gali sujungti žmones, suteikdama jiems pilnatvės jausmą ir pasiten- 
kinimą, nes tik ji viena leidžia išvysti tai, kas juose yra slapčiausia. 
Tai kasdienė patirtis. „Jūsų kasdienė patirtis, Pjerai, - mąstė ji, 
tyrinėdama namą, kuriame šis gyveno. - Ar išties ją mylėjote? 
Ar neatstūmėte moters, kuri įsileido jus į savo širdį ir mintis? 
Ar visada laikėtės nuošaliai?“ Ji dar kartą pabeldė į vartus. 

— Eime, - atsiduso Spenseris. - Nieko nėra. Eime. 


Alisa paėmė garuojantį arbatos puodelį ir abiem rankomis, 


kaip senovėje, padavė poniai Meng. Pagyvenusi moteris nu- 
švito iš malonumo. Jai patiko senoviški papročiai. 

— Ei, juk tai — „Six Tranguilities Black“!* Kur jos radai? 

— Honkonge. - Alisa irgi įsipylė arbatos. - Tai niekis, smul- 
kmena, bet žinau, kaip ją mėgstate. - Ji žvilgtelėjo į Meng Šao- 
ven stalą, kur buvo padėjusi didžiulį arbatos pakelį, įvyniotą 
į „South China Morning Post“ laikraštį. Dar vienas užmirštas 
senas pekiniečių paprotys - nuolatinis dovanų teikimas kaip 
prieraišumo ženklas. 

— Tai aš turėčiau tave vaišinti, kai ateini pas mane į 
svečius, - laiminga paprieštaravo senoji ponia. Kambarys 
buvo tamsus, užvertos medinės langinės saugojo nuo liepos 
karščio. Ilgi šešėliai krito ant Meng Šaoven sukauptų turtų: 
dulkinų įrėmintų Čingų dinastijos siuvinių, lovos užtiesalo, 
kurį paveldėjo iš mamos, švytinčio žvirblio iš balto nefrito, 
jos sūnaus Dziano nuotraukų ir ant stalo stovinčio puošnaus 
senoviško europietiško laikrodžio, kuris skaičiavo jai likusius 
metus, mėnesius ir dienas. Ponia Meng krūptelėjo. Nors buvo 
vasariškai karšta, ji tvirčiau susisupo į megztinį. 

— Jūs turėtumėte vaišinti mane? Ne, močiute Meng. Juk 
esame pažįstamos daugelį metų, tad gal galime išvengti tų 
mandagybių? - Alisa nusišypsojo senajai poniai. Grįžusi iš 
kelionės, jai visada pirmajai paskambindavo ir pirmą aplan- 
kydavo. Alisa pastebėjo, kaip ponia Meng staiga suseno. Kada 
spėjo išbalti jos plaukai, o pirštus, primenančius susipynusias 
erškėčių šakas, iškraipė artritas? Praėjusią ar užpraėjusią 
žiemą? O gal kai mirė jos vyras? Ar ne tada ponios Meng 
Šaoven akis, kadaise tokias gyvas, kai ilgomis naktimis buvo 
diskutuojama apie kinų klasikinę literatūrą ir filosofiją, ėmė 
traukti migla? 


. Arbatos rūšis (vert.). 

Užėjus varginančiam kosulio priepuoliui, senoji kinė pa- 
linko į priekį. 

- Atleisk man, mergaite. Nors dabar pats tvankumas, mano 
plaučius kausto šaltis. 

— Nereikia atsiprašinėti. 

Ponia Meng ištiesė ranką ir nubraukė Alisai nuo kaktos 
neklusnią sruogą. 

Alisa sugniaužė senos moters ranką. 

— Gaila, kad neturėjau dukters. 

Žodžiai tarsi pakibo ore. „Bet jūs turėjote sūnų, - pagalvojo 
Alisa. - Dzianą. Ir aš vos neištekėjau už jo. O jei taip būtų 
atsitikę, dabar būčiau jūsų duktė.“ 

— Jie turi dukrą, - pasakė ponia Meng. - Dzianas su 
žmona. 

- Taip. Žinau. 

— Mažoji Lihua! Ji - visas mano gyvenimas! - Senutės veido 
bruožai sušvelnėjo, o po akimirkos ji vėl surimtėjo. - Žinoma, 
mieloji, Dziano Žmona - ne tokia kaip tu! Ji kinė, nemąsto 
taip laisvai kaip užsieniečiai. Kartą Dzianas išsitarė daugiau 
nesutikęs į tave panašios moters. Jis sakė galėjęs su tavimi 
kalbėtis apie viską. 

Alisa suprato, kad tai tikriausiai tiesa. Dauguma kinų 
įgijo išsilavinimą verčiami mokytis atmintinai. Kad galėtum 
skaityti knygas, reikia įsidėmėti keturis penkis tūkstančius 
hieroglifų. Todėl išsilavinusiam kinui, kuris mieliau klausė- 
si, užuot klausinėjęs, kuriam pokalbio metu retai nutikdavo 
kas nors netikėta, vakarietė — protinga, plačių pažiūrų, žais- 
minga moteris - buvo nuostabi draugė. Bet tik draugė. Jos 
pažinoti kinai, netgi Dzianas, kurį iš tikrųjų mylėjo, rodos, 
visą laiką dvejojo, bendraudami su ja. O ir ji pati nesiliovė 

būgštavusi. Jie buvo puikūs draugai. Tiesiog fantastiški. Bet 
vedybos?.. 

— Gal taip ir geriau, - švelniai tarė ponia Meng. - Judviem 
su Dzianu būtų buvę sunku. Tu niekada netapsi kine. 

- Žinoma, ne, - atsakė ji. Nors tais metais, kai draugavo su 
Dzianu, Alisa juto priklausanti Mengų šeimai. Giminė, mo- 
čiutė. Kinė senutė, ją išmokiusi visų gudrybių, kuriomis pati 
naudojosi tvarkydama ūkį ištisus nepritekliaus dešimtmečius: 
kaip gauti daugiau normuojamų produktų ir pasinaudojus 
hou men, užpakalinėmis durimis, atitolinti alkį. Kaip skalbti 
drabužius kibire. Pasiruošti valgio turint tik saują anglių. Kaip 
lėtai, apdairiai pirkti, o žiemą ant palangės tarsi šaldytuve 
laikyti maistą. 

Ponia Meng jai išpasakojo savo šeimos istoriją, išvardijo 
visų protėvių, kurių sielos dabar gyveno už Geltonųjų šal- 
tinių, vardus. Alisa visada atidžiai klausydavosi, o Dzianas 
šalia nuobodžiaudavo. Kaip ir dauguma šiandienos jaunų 
inteligentų, kalbai pakrypus apie feodalinius prietarus, jis 
imdavo nekantrauti. Tačiau, būdamas nuovokus istorijos 
mokslų studentas, jis bent jau gerbė praeitį. 

Dzianas. Linksmos, siauros juodos akys, išraiškingos 
rankos. Dabar jis dėsto Bei Da, Pekino universitete. Dzianas, 
mylėjęs ją savo kambarėlio siauroje lovoje, šnabždėjęs melo- 
dinga, gražia kinų kalba ne tik apie jos kūną, keistą paliesti 
odą, egzotišką eiseną ir kalbėjimo manierą, bet ir savo studijas: 
didingos kinų civilizacijos, revoliucijų, suiručių bangą, legen- 
das ir dinastijas. Apie chanus, Mingus, Čingus, respublikonus, 
karo vadus ir galiausiai Chaosą, kai komunistams nespėjus 
priremti šalies prie sienos, ėmė siautėti japonai. Jis sakė, kad 
Kinijos stiprybė - jos ištvermė, shoudeliao. 

Dzianas. Toks tolerantiškas kai kurių dalykų atžvilgiu. 
Jis žinojo nesąs pirmasis jos vyras, bet niekada neprašė 
pasiaiškinti. Po metų nerangiai, bet kartu be užuolankų 
paklausė, ar ji nesutiktų kartu nueiti pas danwei vyresniuo- 
sius ir „pakalbėti apie meilę“. Santuoka! Ji atsakė, kad turi 
pagalvoti. Iš karto buvo aišku, - ją apėmė staigus silpnu- 
mas, - kad Horacijus sužlugdytų šias vedybas. Jis pradėtų 
kažin kokią kovą ir priverstų ją išsiskirti su Dzianu. Taip ir 
nutiko. 

Nuo to laiko Alisa nesutiko nė vieno vyro, kokio ji būtų 
norėjusi. 

— Taip, - netvirtai tarė ji močiutei Meng, - aš dažnai prisi- 
menu praeitį ir galvoju apie ateitį. Jei ne Horacijus, mudu su 
Dzianu būtume susituokę. 

— Būtumėte blogai pasielgę. Tavo baba tai uždraudė, - kal- 
bėdama apie tėvą, Meng pavartojo familiarų Žodį, nors Alisa 
visada vadino savo tėvą tik vardu. - Kraujas ir kūnas negali 
būti vienas be kito. Argi ne taip? Bet, mieloji, - Meng nuleido 
balsą, - paklausyk manęs. Kiek tau metų? 

— Trisdešimt šešeri. 

Ponia Meng papurtė galvą. 

— Labai gaila! Vadinasi, nebegali turėti vaikų. 

— Bet Amerikoje, močiute, daug moterų... 

— Aili, - Meng prisitraukė arčiau. - Vaikai skirti jaunoms 
moterims, kurių kūnai - stiprūs, o širdys - nekaltos. Metams 
bėgant, nuryjame per daug kartelio. Yra tokia legenda. Po 
mirties Žmogus atsiduria prie Geltonųjų šaltinių, kur jo laukia 
senutė Vang su užmaršties vynu. Išgėręs to vyno, jis nebepri- 
simena savo ką tik pasibaigusio gyvenimo. Pasidaro tyras ir 
gali užgimti iš naujo. Tampa pats savimi. Kol esame jauni, ta 

mūsų esybė neapsimetinėja, nes dar negrįžę prisiminimai, 
skausmas, našta. 

— Ką turite omenyje, sakydama „dar negrįžę“? Nejaugi 
vynas neišdildo visko iš atminties? 

— Iki paskutinės dinastijos žmonės laidojo mirusiuosius 
su kiaurais puodeliais, - ponia Meng šyptelėjo raukšlėta 
burna. - Senutė Vang būtų nieko prieš, jei atsineštumėte savo 
puodelį. 

Alisa nusijuokė. 

— Mirties valandą galite pasirinkti - palikti viską praeityje 
ar nusinešti į ateitį. 

Alisa linktelėjo galvą. 

— Nepasiimk to į ateitį, Aili. Paklausyk savo močiutės. Su- 
sirask vyrą. Tu negali gyventi be jang. Tai prieštarauja gamtos 
įstatymams. 

Alisa linktelėjo galvą. Ji ir anksčiau tai buvo girdėjusi. 
„Tarytum tai būtų labai lengva, - pagalvojo ji. - Tereikia 
sužavėti nuostabų, protingą vyrą, turintį gerą ir laisvą širdį. 
Aš laukiu. Stebiu. Bet nejaugi gyvenu be jang? Ne. Leidžiu 
sau truputį.“ 

— Stiprų vyrą, - patarė ponia Meng. - Galbūt kiną. Dabar 
tau daugiau metų. 

Alisa leidosi senutės apkabinama, padėjo galvą ant jos 
plokščios krūtinės. Pajuto, kaip ją apglėbia silpnos rankos. 
Kaip ji būtų išgyvenusi be šios senos moters meilės? 

- Pasistengsiu, bet bijau, kad man nepavyks. 

— Narde hua*. - Ponia Meng palietė Alisos skruostą. - Tik 
nelauk pernelyg ilgai, - sušnabždėjo į jos rudus plaukus. 


2 Nesąmonė (kin.). 

Savo viešbučio kambaryje Alisa ceremoningai išdėliojo 
ant rašomojo stalo daiktus. Teptukas, sauso tušo plytelė, 
indas tušui trinti ir popierius — jos „keturios brangenybės“. 
Šiandien popierių atstojo nedidelė xuanzhi - brangių rankų 
darbo lapų, kuriais vis dar prekiavo specializuotos sostinės 
parduotuvės - skiautelė. Ji įlašino į indą truputį vandens ir tol 
trynė balutėje tušo plytelę, kol masė pasidarė tinkamo tąsumo. 
Po to ja apsuko teptuką. 

Tada pažiūrėjo į dailų, grublėtą ryžinį popierių. Ant to- 
kio derėtų rašyti eiles. Gyvas, jaudinančias ideogramas, 
kurių įvairios reikšmės prilygsta nesuskaičiuojamoms ga- 
limybėms. 

Tačiau Alisa pajuto teptuku rašanti žodį Yulian*, vardą, 
kuriuo prisistatydavo pastarosiomis naktimis. Pirmiausia iš- 
vedžiojo mėnulio raktą, tada ausies ženklą, kuris simbolizavo 
jutiminę laimę, o abi ideogramos reiškė skiemenį yv - „kvap- 
nus“. Tada parašė lian, „lotosas“: viršuje nupiešė gėlės raktą, o 
apačioje prijungė garsą lian simbolizuojantį vežimo ar mašinos 
ženklą, kurie iš pradžių kinų kalboje žymėjo panašią gėlę. 
„Lotosas.“ „Kvapnusis lotosas.“ 

Ji mirksėdama tyrinėjo, ką parašė. 

Seniau ji prisistatydavo kitais vardais. Jinfei, Juhuana. Nė 
vienas iš jų nebuvo tikras. 

Nė vienas neatskleidė jos esybės. Ji užlenkė lapo kraštą taip, 
kad uždengtų hieroglifus, Yulian. Jų nebebuvo matyti. 

Ji giliai įkvėpė ir pradėjo iš naujo. 


— Atya, tian luo di wang! - suniurnėjo profesorius Kongas 


> Juliana (kin.). 

Dženas ir, išskleidęs kaip vėduoklę ką tik jam tekusias kortas, 
o žemėje - spąstų. 

— Kiti negali pakęsti, kai man sekasi, - išvydęs rankose 
pergalę lemiančias kortas, irzliai pasiskundė direktoriaus 
pavaduotojas Hanas, slėpdamas kunkuliuojančią piktdžiu- 
gą. - Šimtas aštuoniasdešimt mano naudai, pusbroli. 

- Ir nespėjęs nė mirktelėti, visko netenku, - Kongas Dženas 
atsiduso ir padėjo kortas. Iš anksto žinojo, kad praloš krūvą 
nutrintų pinigų, nes jo priešininkas žaidžia daug sumaniau 
ir visada laimi. Žinoma, jis irgi galėtų jį įveikti, jei tik norėtų. 
Tačiau direktoriaus pavaduotojas buvo jo vyresnysis gimi- 
naitis ir dar aukštas Stuburinių paleontologijos ir paleoan- 
tropologijos instituto pareigūnas. Nors institutas neturėjo 
teisės kištis į jo danwei, Huabėjaus universiteto, reikalus, nuo 
jo priklausė, kiek bus skirta archeologiniams tyrinėjimams 
pinigų ir kasinėjimo leidimų. Be to, pusbrolis ėjo aukštas 
pareigas institute, buvo direktoriaus pavaduotojas. Jį aplošti 
būtų neprotinga. - Aiya, pusbroli, - tarė jis, apsimesdamas 
pykstąs, — aš norėjau to šimto aštuoniasdešimties. 

— Aš irgi, - linksmai pasakė direktoriaus pavaduotojas ir 
įsidėjo pinigus į kišenę. - Dar arbatos? - Jis įpylė. 

— Taip. Ji puiki. - Kongas Dženas atsilošė kėdėje. Jis pri- 
minė driežą, mėgo mūvėti blizgančias, laisvas kaubojiškas 
kelnes, smarkiai susiveržęs diržu, ir tampytis visą kai fanę 
ekipuotę: nešiojamuosius telefonus, prietaisus, primenan- 
čius, ką daryti, kompiuterius, fakso aparatus, užsienyje siūtų 
brangių kostiumų kopijas ir žvilgančius baltus sportbačius. 
Šie dalykai jam patiko - aišku, ne tiek, kiek vėlyvojo paleolito 
archeologija. 

Dabar jis gardžiavosi rambutanų* arbata. Pekine tvyrojo 
nakties karštis. Direktoriaus pavaduotojo kabinete stovėjo 
patogūs senoviniai baldai, kabojo paveikslai. Jis žinojo, kad 
Hanas pasikvietė jį į sostinę, norėdamas aptarti jo dalyvavimą 
amerikiečių archeologinėje ekspedicijoje, bet kol kas nenu- 
tuokė to priežasties. Kuo ši ekspedicija tokia ypatinga, kad 
reikia ją prižiūrėti, ir ne bet kam, o direktoriaus pavaduotojo 
giminaičiui? Bet jis neklausinėjo. Prieš ko nors imantis, kinams 
būdinga šnekėtis, bendrauti, žaisti kortomis, sutvirtinti ryšį. 
Tam reikia laiko. O kuris įtakingas asmuo yra laisvas? Pasi- 
mėgavęs vakariene ir sulošta kortų partija, Kongas Dženas 
gurkštelėjo arbatos. Kai ateis metas, vyresnysis pusbrolis 
pasakys, ką jam reikėtų Žinoti. 

— Jaunėli, - pagaliau tarė direktoriaus pavaduotojas. - Pa- 
sikalbėkime apie šią keblią ekspediciją, kurią paprašiau tavęs 
lydėti. 

— Taip, - suklusęs ramiu veidu atsakė jo pusbrolis. 

— Mes su kolegomis galime duoti tiems užsieniečiams lei- 
dimus, bet jiems teks keliauti per karines bazes. O tose vietose 
yra ir... - jis nutilo, - pataisos stovyklų. 

Kongas Dženas kilstelėjo antakį. 

— Taip, Žinau. Labai neįprasta ten leisti užsieniečius. Bet ir 
tai, ko jie ieško, neįprasta. 

— Kas gi tai? — paklausė Kongas Dženas. 

— „Pekino žmogus“. - Direktoriaus pavaduotojas atsi- 
krenkštė ir gurkštelėjo iš puodelio. - Jie tikisi surasti „Pekino 
žmogų“. 

Profesorius Dženas prunkštelėjo iš nuostabos. 


oj Toks vaisius (vert.). 

— Tai tiesa. - Direktoriaus pavaduotojas nusišypsojo. 

— Bet... šiaurės vakaruose? 

- Jie turi įrodymų, kad prancūzų kunigas atgavo jį iš ja- 
ponų ir ten paslėpė. Jaunėli pusbroli, norėčiau, kad vyktum 
su jais. Be to, pasirink iš savo katedros kolegą, Homo erectus 
specialistą, kuris irgi galėtų važiuoti kartu. Suprantu, kad tai 
ne tavo sritis. 

- Žinau tinkamą žmogų, - pasakė Kongas Dženas, prisimi- 
nęs vieną savo kolegą, mąslų profesorių Liną Šijangą. 

— Tikrai? Tai sutvarkyk šį reikalą ir po kelių dienų atvažiuo- 
kite abu į Pekiną. Aptarsime visas smulkmenas. 

— Žinoma, - atsakė Kongas Dženas. 

— Pusbroli, ar žinai, kodėl noriu, kad atidžiai sektum kiek- 
vieną jų žingsnį? 

Pakėlęs akis, Kongas Dženas sutiko jo žvilgsnį ir laukė. 
Jautė, kad direktoriaus pavaduotojas nori pats atsakyti į savo 
klausimą. 

— Kad sutrukdytume jiems išvežti „Pekino žmogų“ į Ame- 
riką. 

Kongas aiktelėjo iš nuostabos. 

— Tikite, kad jie taip gali pasielgti? 

— Prisiminkite praeities įvykius! Kur paskutinį kartą - 1941 
metais - buvo pastebėtos tos iškasenos? 

Profesorius Kongas dvejojo. 

— Karas... amerikiečiai ruošėsi išsigabenti jas į Niujorką... 

— Būtent, - tarė direktoriaus pavaduotojas. - Viskas aišku 
kaip dieną. Bet prašau, ni renwei zenmoyang. Ar tikite, kad tai 
įmanoma? Ar jie gali atrasti „Pekino žmogų“? 

Kongo Dženo veide šmėkštelėjo liūdna, pataikūniška šyp- 
sena. Jis lėtai papurtė galvą. 

— Surasti „Pekino žmogų“? Po tiek metų? O, ne. Gaila, bet 
tai neįmanoma. Lyg ieškotum adatos šieno kupetoje. 


Džoukoudiano kaimas buvo įsikūręs į pietvakarius nuo 
sostinės, medžiais apaugusioje dauboje. Pakeliui į vietovę, 
kur kadaise buvo iškasti „Pekino žmogaus“ kaulai, Alisa 
panoro sustoti ir nusipirkti ko nors atsigerti. Buvo ramu ir 
drėgna, slėnyje tvyrojo karšta vidurvasario pusiaudienio tyla. 
Ji jautėsi ištroškusi. 

- Šiaurės vakaruose plyti dykuma. - Adamas susirūpinęs 
suraukė antakius. - Turėsite pasiimti butelį vandens. 

— Gerai. Nusipirksiu vieną. Aš tik nekenčiu nešiotis papil- 
domų daiktų. 

— Bet privalote, - norėdamas tai pabrėžti, jis stipriai trūkte- 
lėjo pečiais. - Būtina turėti vandens. Jūs esate pernelyg brangi 
mano projektui, kad galėtume tampyti likimą už ūsų. 

Alisa nusišypsojo. Pats to nesuvokdamas, jis išsidavė, kad 
ji tėra projekto aprašo punktas, ne daugiau. Tačiau Spenseris 
skyrėsi nuo kitų jos klientų vyrų, kurie po kurio laiko leisdavo 
suprasti, kad ji juos traukia. Tiesą sakant, ne ji, nes jie vargiai 
ją pažinojo. Tiesiog šioje svečioje šalyje Alisa buvo vieninte- 
lė, su kuria užsieniečiai verslininkai galėdavo pasikalbėti, ir 
tai kažkodėl darė stebuklingą poveikį. Šis malonaus veido 
amerikiečių mokslininkas neketino taip elgtis. Jau dabar 
buvo aišku. 

Vairuotojas sustojo prie žemo vieno kambario namelio 
purvinomis sienomis. Vitrinoje buvo prikrauta maisto, ciga- 
rečių, gėrimų, degtukų ir dubliuotų Honkongo vaizdo filmų. 
Spenseris nerangiai išlipo iš mašinos ir nusekė paskui ją į vidų, 
staigiai palenkdamas galvą. 

- Jūs esate šios ekspedicijos turtas, - pakartojo jis ir išplėtęs 
akis ėmė dairytis po ankštą patalpą, iki pat lubų užgriozdintą 
dėžėmis, šaldytuvais ir lentynomis. 

— Džiugu, kad taip galvojate, - pasakė ji. - Beje, būčiau 
dėkinga, jei sumokėtumėte man pirmą atlyginimą dar prieš 
išvykstant iš Pekino. Mano bankas štai čia, matote. Ar galite 
tai padaryti? 

— Taip, - Spenseris sudvejojo, jo veidas apsiniaukė. Jis atsi- 
vertė savo užrašų knygelę, tarsi norėdamas kažką pasižymėti, 
bet nieko neužsirašė. - Manau, kad galiu. 

Ji atsitiesė nuo šaldytuvo, kurį kelias minutes apžiūrinėjo, 
ir įdėmiai pažvelgė. 

— Ką jūs turite omenyje? 

- Šiuo metu dar neturiu pinigų, noriu pasakyti — ne šian- 
dien. Bet juos turėtų pervesti dar prieš išvažiuojant iš Pekino. 
Jokių problemų. Šiaip ar taip, tai užtruks dar keletą dienų, 
ar ne? 

- Žinoma, mes turime gauti leidimus... 

- Teisingai. 

— Norite pasakyti, kad jums kažkas iš Valstijų siunčia pini- 
gus? - Alisa atsisuko į juodai vilkinčią nedidukę senutę vėjo 
nugairintu veidu, kuri ką tik atpėdino iš galinio kambario ir 
dabar laukė prie prekystalio. Meiliai nusišypsojusi Alisa pra- 
kalbo taisyklinga bendrine kinų kalba be jokio akcento: - Laba 
diena, vyresnioji sese. Atleiskite, kad sutrukdėme. 

Žilagalvė moteris linktelėjo galvą ir jos ausyse blykstelėjo 
maži pailgi nefritai. 

Alisa vėl atsigręžė į Spenserį. 

— Vadinasi, laukiate pervedimo? 

— Ne. - Jis suspaudė rankoje knygelę. - Tiesą sakant, vis 

dar lūkuriuoju atsakymo. Kreipiausi į Nacionalinį mokslo 
fondą, kad suteiktų finansinę paramą šiam projektui. Jokio 
atsakymo. Turėjo jau seniai pranešti. 

Ji nuleido tai negirdomis. 

— Atvykote čia ir nusamdėte mane neturėdamas pinigų? 

— Ne, ne, na, ne visai taip. Alisa, finansinę paramą tikrai 
gausiu. „Pekino žmogus“ yra nepaprastai svarbus archeolo- 
gijos pasaulyje. Labai svarbus. Nacionalinio mokslo fondo 
taryba posėdžiavo praėjusią savaitę. Tik palaukite dar keletą 
dienų. Tad ką mes čia turime... kokakolos? Negaliu patikė- 
ti. - Jam traukiant butelį, iš šaldytuvo išvirto šarmoti garai. 
Jis įdėmiai apžiūrėjo. - Išpilstyta Singapūre. Norite? 

- Taip, - atsakė ji išsiblaškiusi. — Paimkite vieną ir vairuo- 
tojui. Ar esate įsitikinęs, daktare Spenseri? 

— Žinoma. Juk prašiau taip manęs nevadinti. - Sukrapštęs 
kišenėje kelis renminbi, jis padavė juos senutei. - Jėzau, - su- 
šnabždėjo, - pažvelkite į jos pėdas. 

- Jos sutvarstytos, - angliškai atsakė Alisa. 

— Dieve mano. - Mažos pėdos priminė biges, buvo tik trijų 
ar keturių colių ilgio, apautos juodais medžiaginiais bateliais. 
Iš pasibjaurėjimo jo skrandis, rodos, prilipo prie nugarkau- 
lio. - Ką jos daro su savo pėdomis? 

— Daug ką. Man tokios pėdos atrodo patraukliai. - Ji nusi- 
lenkė senutei, kuri skaičiavo Spenseriui grąžą. - Xie xie. 

- Žiūrėkite, - Spenserio žvilgsnis klaidžiojo po mažą vien- 
vietį kambariuką už prekystalio, su lova ir praustuve. - Ji 
tikriausiai ten gyvena. 

- Žinoma. 

- Ar jums tai nekelia baimės? - Jis palenkė galvą ir išsekė 
paskui ją į lauką. - Turiu omenyje, toks gyvenimas? 

— Ne. O kodėl turėtų? - Ji pažvelgė skaidriomis akimis, 
stebėdamasi jo atvirumu. - Bet imčiau nerimauti, jei negalė- 
tumėte man sumokėti. 

— Nesijaudinkite. - Jis atsidarė butelį ir ilgai gėrė. - Aš jums 
sumokėsiu. 

Pastatę automobilį aikštelėje prie tarpeklio, jie prisistatė 
į kitą tvoros pusę ir patekti į olą. Įtvirtintais metaliniais laip- 
teliais juodu palypėjo maždaug penkiasdešimt pėdų aukštyn 
tarpeklio siena, kol pateko į iškirstą olą, kurioje buvo rastas 
„Pekino žmogus“. Apačioje, apleistame siaurame tarpeklyje 
išsibarstę kinų turistai mindžiojo saldainių popierėlius ir ciga- 
rečių nuorūkas, žiopsodami į uola kylančius užsieniečius. 

— Gana stati uola, - išpilta prakaito tarė ji, spausdamasi 
prie olos ir žvelgdama žemyn į laiptelius, kuriais ką tik 
užlipo. - Bet koks vaizdas... - Alisa nutilo pakerėta reginio. 
Žemai - medžiais apaugęs, tamsiai žalias tarpeklis, o už 
jo — slėnis su toli laukuose krutančiais valstiečiais. Susisukę 
debesys, banguojančios žalios kalvos, šventyklos stogas tolu- 
moje. Vaizdai Kinijoje buvo tokie negailestingai kiniški, įprasti 
kinų mene. - Kaip jie rado šią vietą? - paklausė ji. 

— Buvo taip. Vietiniai žmonės, dirbantys karjere, vis aptik- 
davo suakmenėjusių iškasenų. Nemažai radinių spėjo patekti 
į Pekino juodąją rinką, kol mokslo visuomenė atkreipė į tai 
dėmesį. Jie atsekė upe į šį slėnį. - Spenseris atsigulė ant nuga- 
ros, sprausdamasis po colį į siaurą plyšį. „Prancūzų kunigas, 
kanadiečiai, vokiečiai ir kinai, išgramdę šią olą mente prieš 
daugelį dešimtmečių, jau seniai mirę. Galimas daiktas, dabar 
mano eilė“, - viltingai pagalvojo jis, apšviesdamas žibintuvė- 
liu grublėtas purvinas olos sienas. 


65 


NICOLE MONES 


— Vadinasi, Tejaras su archeologų grupe rado „Pekino 
žmogų“ atsitiktinai kasinėdami? Taip lengvai? 

— Ne, praėjo nemažai metų. Jie nesiliovė kasti ir trečiojo 
dešimtmečio pabaigoje atidengė didžiulius tarpeklio klodus. 
Suprantate, iš lėto, po kvadratą. Jie atrado daugybę įdomių, 
bet nereikšmingų dalykų. Išnykusių gyvūnų liekanų. Kaulų 
ir dantų, kurie, rodos, buvo žmogaus. Arba į jį panašios bū- 
tybės. Buvo kasinėjama keliose tarpeklio vietose. 1929 metais, 
neradę nieko svarbaus, jie nusprendė baigti kasinėjimus. 
Atėjo metas palikti tarpeklį. Dauguma darbininkų jau buvo 
išvykę. Paskutinę dieną vienas kinų mokslininkas užlipo į šią 
olą, norėdamas dar kažką išmatuoti. Jis užsiropštė aukštyn, 
atsigulė ir perbraukė rankomis per sieną, lygiai taip kaip dabar 
aš - šiaip sau, impulso pagautas. Nė pats nesuvokė, kodėl 
taip elgiasi. Staiga jis užčiuopė kažką neįprasta, nelygumą, 
lyg ir kaukolės dalį. Bet kaip gali iš sienos kyšoti kaukolė? 
Jis pašaukė likusius vyrus ir jie visi užlipę pradėjo kasti. Tik 
įsivaizduokite! 

Ji nusišypsojo - Spenseris taip gyvai pasakojo. 

— Jums patinka archeologija, ar ne? 

— Taip. Tai ilgas žmogaus gyvenimo siūlas, kurio dėka 
nesijaučiu vienišas. - Užgesinęs žibintuvėlį jis užsimerkė ir 
perbraukė rankomis per olos sienas. 

— Ar ką nors radote? 

— Ne. - Jis plačiai išskėtė rankas ir iš lėto ėmė sukti ratu, 
čiuopdamas purviną paviršių. — Tik praeitį, - sukikeno. 


Po kurio laiko jie išlindo iš olos, nusileido žemyn ir per 
karštį, medžiuose cirpiant svirpliams, pasiekė kalvos viršūnę, 
kur apleistame plytiniame pastate buvo įsikūręs mažas mu- 

ziejus. Jie įžengė į dulkiną tylą ir pamatė šalia durų prie stalo 
sėdintį seną fuwuyuan“. 

— Gerai, - Spenserio balsas nuaidėjo tuščiuose kamba- 
riuose, — atgavęs „Pekino žmogų“, Tejaras kažkur jį paslėpė. 
Mes turime mąstyti taip kaip jis. Neskubėkite. Peržvelkite jo 
nuotraukas. Paskaitykite, kas parašyta. Mes turime jį pažinti, 
jei norime, kad pasisektų. Gerai pažinti. 

Jie sustojo prie molinio „Pekino žmogaus“ biusto. Aukšta 
kakta, nepaprastai mažas smakras, susivėlę plaukai. Klastin- 
gai, bet kartu ir naiviai žvelgiančios akys. 

Alisa palinko virš lentelės. 

— Liusilė Svon! 

- Taip. Ji buvo talentinga menininkė. Be to, galėjo suteikti 
formą Tejaro vizijoms. - Jis nutilo ir įniko tyrinėti skulptū- 
rą. —- Nieko nuostabaus. Juk juodu buvo labai artimi. 

„Ne visai, - pagalvojo Alisa. - Ji negalėjo turėti jo viso. Buvo 
labai arti jo, bet negalėjo žengti galutinio žingsnio. Tam tikra 
prasme jis nebuvo laisvas.“ 

Juodu sustojo priešais didžiules grublėtas nespalvotas 
nuotraukas, vaizduojančias 1929 metų kasinėjimus. Aikštelė, 
kuri užėmė didumą tarpeklio dugno, kaip ir aukštai akmens 
sienose atsiveriančios kiaurymės, buvo padalyta į kvadratus. 
Ant kastuvų rymojo daugybė europiečių ir kinų vyrų. Tejarą 
buvo lengva atpažinti: aukštesnis už kitus, po gobtuvu su- 
stingusiu sakalo žvilgsniu. 

— Pastebėjote, kad jis apsirengęs paprastais drabužiais? — 
paklausė Spenseris. - Atvykęs į Kiniją, jis nė sykio neužsivilko 
sutanos. 


+ »v- 

— Ar čia Liusilė? 

— Taip, tai ji. 

Alisa įdėmiai pažvelgė į nuotrauką. Liusilė Svon buvo tvir- 
to sudėjimo, neaukšta ir krūtinga, stovėjo pusiau pasislėpusi 
už Pjero Tejaro de Šardeno iš Jėzaus brolijos. Ji žvelgė į fotoa- 
parato objektyvą atviru, protingu žvilgsniu. Jos širdies formos 
veidą juosė senamadiški galionai, bet akyse švietė patirtis. 
Alisa nusišypsojo. Ši moteris laisvai jautėsi tarp vyrų. 

— Kiek laiko ji praleido Pekine? 

Jis susimąstė. 

— Prabuvo čia visą karą, slėpdamasi Prancūzijos ambasa- 
doje. Paskui išvyko namo. Mirė Niujorke, - leiskite pažiūrė- 
ti, - 1965 metais. 

Žiūrint į Liusilę, stovinčią už kunigo, Alisos krūtinę su- 
spaudė gilus liūdesys. Lemtis buvo aiški - ant kastuvo ry- 
mantis Pjeras veriančiomis akimis žiūri į fotoaparatą, o Liusilė 
susitvardžiusi stovi už jo. Ji mylėjo šį vyrą, nepajėgė be jo 
gyventi, bet negalėjo jo turėti. O, taip. Alisa ją suprato. 

Ji įsistebeilijo į Liusilės veidą. 

— Noriu dar truputį pažiūrėti, - sušnabždėjo ji. 

Spenseris linktelėjo galvą ir pasišalino. Susimąsčiusi ji ste- 
bėjo sustingusius vaizdus, kol jie virto pilkais beprasmybės 
šešėliais — liko tik aštrus kiaurai skrodžiantis Tejaro žvilgsnis. 
„Ar mylėjote šią moterį? - suko galvą Alisa, įsidėmėdama jo 
veidą. — Ar tik pasinaudojote ja, viso kito atsisakydamas?“ 

Tuo metu Liusilė, apsirengusi kaip kukli europietė valstietė, 
buvo tokio pat amžiaus kaip dabar Alisa. Kodėl nuotraukose 
moterys atrodo daug vyresnės nei yra iš tikrųjų? O gal Alisa 
taip pat paseno? Ji žvilgtelėjo į savo mėlynus džinsus. „Pri- 
pažink, - galvojo ji, - tau trisdešimt šešeri. Ir Liusilė buvo 

tokio pat amžiaus. Nublokšta likimo į Kiniją. Gyveno vieniša 
daugelį metų. Pagaliau vėl įsimylėjusi, bet vyrą, įsipareigo- 
jusį bažnyčiai. Įstrigusi už savo esybės, meilės ribų.“ Alisos 
šiuolaikišką širdį užplūdo gailestis. 

Po kelių minučių Spenseris atsargiai kostelėjo stoviniuo- 
damas prie muziejaus durų. Alisa priėjo prie jo. Jis padavė 
knygą nuo ekspozicijos lentynos. 

- Štai ta knyga, apie kurią pasakojau, - tarė jis. - Jų laiškai. 

Alisa pažvelgė. „Tejaro de Šardeno ir Liusilės Svon laiškai“. 
Jos veidą nušvietė šypsena. 

— Nupirksiu jums. 

— Ne, aš nusipirksiu. - Ji nusišypsojo: solidarumas. 

— Si-shi ba kuai, - prabilo senukas plonu balsu. Imant pi- 
nigus ir skaičiuojant grąžą, jo dėmėtos rankos drebėjo. - Ar 
užsienio svečius sudomino prancūzų kunigas? - paklausė 
jis, žvilgtelėjęs pro apvalius akinukus auksiniais rėmeliais. Jo 
krauju pasruvusios akys, nors ir visiškai aptrauktos miglos, 
vis dar spinduliavo išmintį. 

— Labai sudomino, dėdule*, - atsakė Alisa. - Šis Žmogus 
yra archeologas. Jis ieško „Pekino žmogaus“. 

— Ar galėčiau jums kaip nors padėti? Jaunystėje dirbau 
topografijos tarnyboje. 

— Tai bent! - nustebo Alisa ir išvertė Spenseriui. 

— Taip. - Jis palenkė savo sniego baltumo galvą su retais 
karčiukais prie išdidintų kasinėjimų nuotraukų. - Iš pradžių 
buvau mokinys, tampiau akmenis. Bet topografijos tarnybos 
vadovas, daktaras Blekas, mane visko išmokė. Dirbau ten, kol 
padėtis tapo nevaldoma. 


Ž Kinai žodį „dėdė“ vartoja ne tik giminiškiems, bet ir familiariems san- 
tykiams nusakyti (vert.). 

Jis nutilo, plonomis lūpomis be garso nukąsdamas žodžius. 
Alisa pastebėjo, kad senukas pavartojo atsargų eufemizmą 
bu wen, nevaldoma. Aišku, ji buvo girdėjusi apie karą, badą 
ir žodžiais neapsakomą suirutę. Žinojo, kiek daug buvo 
baisių metų. Alisa akimirką patylėjo, o tada atsikrenkštusi 
paklausė: 

— Gal ką prisimenate apie kunigą? Arba jo draugę iš Ame- 
rikos, Liusilę Svon? 

- Taip, panelė Svon. Žinoma, - jis kalbėjo plonu balsu. - Jie 
buvo labai artimi. 

— Galbūt, baigiantis karui, ji arba Tejaras užsiminė apie 
„Pekino žmogų“? 

— Oi, ne, ne, jį prarado daug anksčiau, dar prieš pasaulinį 
karą. 

— Taip, žinau, bet... Na, gerai. Manau, jie nieko apie tai 
nekalbėjo. 

Jis papurtė galvą. 

Alisa greitai išvertė jų pokalbį Spenseriui. 

— Kaip pasisuko jos gyvenimas? - pasiteiravo senukas. 

— O, - atsakė ji, tarytum seniai būtų tai Žinojusi, nors, tiesą 
sakant, išgirdo ką tik iš Spenserio. - Panelė Svon grįžo į Jung- 
tines Amerikos Valstijas. Mirė Niujorke 1965 metais. 

— O! Skaudu tai girdėti. 

— Taip. 

— Na, ar galiu pamatyti jūsų vizitinę kortelę? 

Alisa išsitraukė vieną ir padavė jam. 

— Mes jus labai trukdome. 

— Mo Aili, - perskaitė jis. — Vertėja. Aš esu Džangas. Man 
labai malonu. Shuogilai, - pasakė jis lyg, tarp kitko. - Pažinojau 
vieną našlę, kuri apsigyveno panelės Svon name, kai ši išvyko. 

Žinoma, ji jau seniai iškeliavusi iš mūsų pasaulio. Nežinau, 
kaip ten dabar viskas atrodo. 

— Tikrai? - Alisa pajuto kažką sukylant krūtinėje. - Liusilės 
name? 

— Ar norite ten apsilankyti? Duosiu jums adresą. - Jis at- 
kimšo parkerį ir pradėjo rašyti. 

— Mes buvome nuėję į senuosius Jėzuitų namus, kur gyveno 
tėvas Tejaras, — tarė Alisa. — Bet jie buvo užrakinti. 

— O, ir ten aš galiu jus nuvesti, - tylesniu balsu pasakė 
senukas. - Išvykus europiečiams, daug metų tie namai pri- 
klausė Kinijos senienų tyrimo asociacijai. Pažįstu juose dabar 
gyvenantį poną. Rytoj vakare? Septintą? Lauksiu jūsų ten. 
Pasikalbėsime vėliau, ne čia, - jis mirktelėjo jai. 

— Kaip pasakysite. - Šalia nebuvo nė vieno pašalinio žmo- 
gaus, bet Kinijoje net ir sienos turi ausis ir akis. 

Jis baigė rašyti. 

— Štai, - senukas pastūmė per stalą popieriaus lapą su 
Liusilės adresu. 

— Labai jums dėkoju. 

Jis nutaisė abejingą veidą ir jiems pamojo. 

Jau daugiau nei valandąjie žingsniavo Vangfudzingo pės- 
čiųjų alėja. Brovėsi pro kinus, kurie būriavosi ant šaligatvio 
ir gatvėje, vos palikdami vietos sunkvežimiams, mašinoms, 
dviračiams ir autobusams. Vyras vis dar sekė juos. Eidamas 
dideliais žingsniais, Spenseris žvilgtelėjo per petį. 

— Jis čia. Na, gerai. 

— Nežinau, ar šįkart pavyks juo atsikratyti. - „Po vel- 
nių, - Alisa nusiminė. - Jie kreipia į mus pernelyg daug dėme- 
sio. Kodėl? Tik dėl to, kad šis amerikietis ieško kažkokių 
kaulų, dingusių prieš daugiau nei penkiasdešimt metų?“ — 
Septintą valandą Jėzuitų namuose mes turime susitikti su 
lankstą. 

— Velniai jo nematė, tegul seka. Man nesvarbu. 

— Užtat man svarbu, - degdama nekantrumu pasakė ji. - Ir 
ponui Džangui. Patikėkite manimi. 

— Kodėl? - Jis ištraukė ranką iš kišenės ir persibraukė per 
retus plaukus. 

— Suėmimas, tardymas, iškeldinimas iš namų - nieko ne- 
primena? Be to, veikia visa karo belaisvių stovyklų sistema. 
Nepamirškite. 

— Karo belaisvių stovyklos? Liaukitės. Negi kultūrinė re- 
voliucija nesibaigė? 

— Nejuokaukite. Vyriausybė taip smarkiai dar nepasi- 
keitė. 

— Norite pasakyti, kad poną Džangą gali suimti, nes kal- 
bėjosi su mumis? 

— Noriu pasakyti, kad čia dėl nieko negali būti tikras. 

— Dieve mano, - Spenseris įsistebeilijo į ją. - Gerai. Mes 
neturėtume įstumti į pavojų pono Džango. Jis niekuo dėtas. 

— O kaip aš? -ji sustojo kaip įbesta ant šaligatvio ir pervėrė 
jį žvilgsniu. - Nenorėčiau palikti Kinijos. Jau sakiau jums! Čia 
mano namai. - Kinija, namai: tai buvo gryniausia tiesa. 

— Bet kodėl turėtumėte išvykti iš Kinijos? - jis dar labiau 
sumišo. - Mes nepadarėme nieko bloga. Ir nepadarysime. 

Ji atsiduso. 

- Žinau... 

- Alisa, - įsiterpė Spenseris. - Pažvelkite! Jis daugiau mūsų 
neseka. 

Ištempusi kaklą, ji apsidairė virš minios ir pamatė, kaip 
vyras, prieš tai kalbėjęsis mobiliuoju telefonu, apsisuko ir 
išnyko tarp žmonių. 

— Trauk mane velniai, - tarė daktaras Spenseris kramty- 
damas lūpą. 

Ji atsisuko. 

— Klausykite, Adamai. Aš nuodugniai viską apsvarsčiau. 
Mus seka, jūs neturite pinigų, kad man sumokėtumėte... 

— Gausiu tuos pinigus, nesijaudinkite. O kodėl jie seka - tik- 
rai nesuprantu. Bet žinau viena. Gana ilgai jūsų veikla buvo 
vienoda. Ar ne? O šis darbas - įdomiausias jums kliuvęs per 
daugelį metų. Ar ne? 

— Na... —ji turėjo sutikti. - Tiesa. 

— Dabar būtent ta akimirka, kai gyvenimas kažką duoda, 
pašnibždėdamas, ką daryti, kuriuo keliu sukti. Tad mėgau- 
kitės tuo. Bus smagu. Užtikrinu. Negarantuoju, kad rasime 
tuos prakeiktus kaulus, bet bus įdomu. Ojei pasiseks, atpildas 
bus didžiulis. 

— Ir kokio dydžio? Koks? 

— Apsčiai dėmesio. Kelios akimirkos ant pasaulinės 
scenos. 

Ji susimąstė. 

- Štai kam jums to reikia? 

Jo veidas persimainė. 

— Ne, ne visai. Darau tai daugiau dėl savęs, savo sūnaus — 
suprantate, tai mano svajonė. Man keturiasdešimt aštuoneri, 
daug metų dėstytojavau. Trokštu pajusti, kaip užplūsta naujos 
jėgos. 

— Radęs „Pekino žmogų“? 

— Dieve, taip, - atsakė jis. —- Tai pakeistų mano gyvenimą. 

Ji patraukė pečiais - puikiai žinojo, ką reiškia trokšti kitokio 
gyvenimo ir kaip sunku atrasti jame savąjį kelią. 

— Bet, Alisa... - Jis suraukė antakius. — Mes netgi neturime 
leidimų. O galjų ir negausime? 

- Žinoma, gali ir taip nutikti. 

— Kokia tikimybė, kad taip bus? 

— Nežinau. Jaučiu, kad direktoriaus pavaduotojas ne itin 
nori duoti tai, ko mes prašome. Nepastebėjote, kaip ramiai 
jis elgėsi, kaip sėdėjo? Nežinau kodėl. Toji vietovė, į kurią 
norime patekti, uždara, bet Kinijoje pilna tokių vietų, ir už- 
sieniečiai paprastai gali raštu paprašyti leidimo jas aplankyti 
dėl svarbaus tyrimo. 

— Gal mums reikia... - mąstė jis, - jį papirkti? 

— Tik ne atvirai, jokiu būdu. Oi, ne. Kinams tai visai nebū- 
dinga. Bet reikalams pablogėjus, dovana turėtų padėti. 

— Kaip tai sužinosime? 

— Kol kas nieko nesiimsime. Mes lauksime. Jis pirmas žengs 
žingsnį. Tada galvosime kaip kinai ir atsakysime teisingu ėji- 
mu. - Ji tyrinėjo Spenserį. O ar šis darbas su pilnaskruosčiu, 
senstančiu šviesiaplaukiu amerikiečiu — teisingas ėjimas? Ji 
dar nežinojo. Bet dėl vieno Adamas buvo teisus — rutina ją 
žudo, o šis projektas - išties įdomus. Juodu pasuko į Kopė- 
čių gatvelę, Tizi hutongą. - O, žiūrėkite, - prabilo ji, - ponas 
Džangas. 

Senukas virpančiomis rankomis prisiartino prie jų. 

— Sveiki atvykę pažiūrėti, kur gyveno prancūzų kunigas. 
Deja, mano draugas turėjo išvažiuoti, bet paliko mums ne- 
užrakintus vartus. 

Jie perlipo paaukštintą slenkstį ir pateko į ramų kiemą, 
apsuptą lenktų čerpių stogų ir pusiau įstiklintų kambarių. 

— Tokius namus kinai vadina si-he yuan, - Alisa paaiškino 
Spenseriui. — Tai reiškia „keturių dėžučių kiemas“. Si-he yuan 
teikė Žmonėms privatumo ir pojūtį, kad jie turi savo vidinį 
pasaulį. Senovės Kinijoje... 

— Man nelabai rūpi senovės Kinija, - nutraukė Adamas. — 
Kur Tejaro kambarys? 

Alisa nutilo. Jis žūtbūt nori rasti savo brangiąsias senovės 
žmogaus liekanas, bet, atrodo, visai nesidomi ne tokiais senais 
dalykais. Gaila. Visos atkampios Pekino gatvės dvelkia praei- 
timi. Užsimerkęs gali išvysti knygų kioskus apžiūrinėjančius 
ponus ilgomis mantijomis; prekiautojus, perdėtai jausmingu 
Pekino dialektu raginančius pirkti jų vaistus, žaislus, cukruje 

virtus laukinius obuolius ir kepintas kukurūzų burbuoles; 
purvo provėžose tarp plūstančių, besistumdančių pėsčiųjų 
visaip manevruojančius rikšas; ir aplink juos visus vėjyje ant 
vartų stulpų plazdančias šilkines vėliavas, skelbiančias šeimos 
naujienas: vestuves, naujuosius metus, gimimą ir laidotuves. 
Atsisukusi į poną Džangą, ji paklausė: 

— Ar žinote, kuriame kambaryje gyveno kunigas? 

— Taip. Galiniame kieme. Sekite paskui mane. 

Šlepsėdamas šalia jos seno žmogaus žingsneliais, jis pa- 
klausė: 

— Ar esate skaičiusi kunigo knygas? 

— Taip, dėdule, prieš daug metų. O neseniai vėl pradėjau 
jas skaityti. Jo mintis apie evoliucijos spiralę - tą judėjimą į 
priekį — atrodo tokia neįprasta. Kažkodėl, kai buvau studentė, 
ji nesudomino. Dabar galvoju kitaip. 

— Ke bu shi ma, - sutiko jis. - Man irgi jo esė suteikdavo vil- 
ties. - Jis nutilo, galimas daiktas, svarstė, ar verta tęsti. - Kar- 
tais, kai būdavo sunku, ateidavau į šiuos namus pastovėti 
kunigo kambaryje. Žinote kodėl? Nes čia šviesą išvydo jo 
kūriniai. Jis rašė naktimis, o dieną sijodavo smėlį Džoukou- 
diane. Ak, panele iš užsienio, jūs negalite įsivaizduoti, koks 
jaudulys buvo apėmęs Džoukoudiano kaimą. Tada, kai rado 
žmogbeždžionę. 

— Manau, kad galiu, - tyliai pasakė ji, žvilgteldama į Ada- 
mą Spenserį, kuris ėjo šalia iš nekantrumo išplėtęs akis, 
spausdamas rankose knygą ir parkerį. — Štai čia, - tarė Ada- 
mui, kai senukas sustojo ir parodė į praviras duris. - Tejaro 
kambarys. 

Ji atsistojo nuošaliau, leisdama Spenseriui praeiti. Jis spus- 
telėjo blausios geltonos lempos jungiklį. 


76 


VERTĖJA 


— Čia nieko nėra, - tarė gniauždamas nusivylimą. 

Kambarys buvo tuščias. Jokių baldų, spintų, nieko. 

— Išvykus jėzuitams, trisdešimt ar keturiasdešimt metų 
šiuose namuose buvo įsikūrusi kontora, - paaiškino ponas 
Džangas. - Nuo to laiko šiame kambaryje niekas negyveno. 

- Ar Tejaras ką nors paliko? - paklausė Spenseris. - Užrašų, 
knygų? 

Alisai išvertus, ponas Džangas papurtė galvą. 

— Nieko. Bet užtikrinu jus, jei taip atsistotumėte... - jis 
grakščiai pasisuko netvirtu kūnu langų link, - galėtumėte 
pajusti to žmogaus buvimą! Nagi, - jis paragino Alisą, - iš- 
verskite. Tegul užsienietis mokslininkas pamėgina. 

Alisa abejodama pažiūrėjo į Adamą Spenserį. Jis blaškėsi 
po kambarį lyg išerzintas žvėris, su užrašų knygele rankoje, 
be perstojo tyrinėdamas tuščias sienas, tarytum šios galėtų 
prabilti, jei tik pakankamai ilgai į jas spoksotų. 

— Atsiprašau, pone Džangai. Nemanau, kad amerikiečių 
mokslininką domina Tejaro esybė. Ar tikrai neliko jokių įrašų, 
nuotraukų? 

- Nieko. 

— Nieko, -ji išvertė Spenseriui, o pati pagalvojo: „Bet viskas 
juk yra čia, ar ne? Juk čia kilojo vizija.“ Ji blankiai nujautė, kad 
visa tai svarbu jai pačiai. - Man labai gaila, Adamai, - tarė ji. 

— Viskas gerai, - atsiduso jis. - Eime. 


Adamas Spenseris gulėdamas lovoje tyrinėjo ant naktinio 
staliuko paliktą kortelę su tiesioginio ryšio telefono instrukcija 
aštuoniomis kalbomis. Išorinė linija, tarptautinis operatorius, 
šalies kodas... Žvilgsniui slystant kainų sąrašu žemyn, jis 
nejaukiai žagtelėjo. Brangu. 

Bet jam reikėjo paskambinti. Jis taip pasiilgo sūnaus, kad 
paskutinėmis dienomis, rodos, duso. Ilgesys buvo pritvinkęs 
baimės ir nuogąstavimų, o įsismelkė tą dieną, kai juodu su 
Eleonora pranešė Taileriui, kad skiriasi. Jis prisiminė, kaip 
sustingo ir išbalo vaiko veidas, kaip jis atitraukė akis nuo 
rankinio elektroninio žaidimo. Ir tą ilgą baisią akimirką, kai 
Taileris plyštančia iš skausmo širdimi nežinojo, į kurio glėbį 
pulti. Adamas ir Eleonora prisiekė neversiantys berniuko 
rinktis. Tačiau neilgai trukus juodu turėjo taip pasielgti. Ji 
grįžo į Kaliforniją, o Taileris išvyko kartu su ja. 

Nurijęs nuoskaudą, Adamas pakėlė telefono ragelį ir 
suspaudė kodą, reiškiantį, kad pokalbį apmoka adresatas, 
tuomet surinko teritorijos kodą, 510, San Franciskas, Rytų 
įlanka. Jis klausėsi signalo, ko! sujungė. 

Eleonorai atsiliepus, operatorius darkyta anglų kalba su 
azijietišku akcentu paklausė, ar ji sutinka apmokėti pokalbį. 
Ji kiek patylėjo, bet sutiko. 

— Dieve mano, Adamai, ar šį skambutį turėsiu apmokė- 
ti aš? 

— Taip. - Jis užgniaužė kartėlį. - Atsiprašau. Grįžęs sumo- 
kėsiu. Ar Taileris namie? - Spenseris norėjo išvengti pokalbio 
su ja. 

— Taip. Palauk... - Ji uždengė ragelį, pasigirdo šnabžde- 
sys. 

Priėjo jo brangusis sūnus. 

— Labas, tėveli. 

Adamas giliai įkvėpė ir išsišiepė. 

— Sveikas, vaikine. 

— Kur tu? 

- Kinijoje. 

— Keista. 

— Kaip sekasi mokykloje? — paklausė Adamas. 

- Gerai. 

— Ką šiandien veikei? 

— Nieko. 

— Nieko? 

— Užmiršau. 

— Hmm. Taileri, žinai ką? Tėvelis suras tuos pirmykščius 
žmones, mūsų protėvių kaulus. Jie buvo muziejuje, bet paskui 
dingo ir jau daug metų jų niekas neranda. 

— Neranda? Ar kas nors juos paėmė? 

— Taip. Bet tėvelis juos suras. Pamatysi. Bus... 

— Tėveli? Atleisk, turiu eiti. Mamytė liepia daryti namų 
darbus. 

Adamas išsižiojo norėdamas paprieštarauti, bet nerado 
žodžių. Šiaip ar taip, skambutį apmoka adresatas. 

— Myliu tave, Taileri, - ištarė jis, bet žodžiai susivėlė burnoje 
lyg vata. 

— Aš irgi tave myliu. 

Pasigirdo tolimas trakštelėjimas, garsas prislopo, ir jo sū- 
nus dingo. Dingo, dingo. Adamas laikė priešais save telefono 
ragelį, į kurį žiūrint akys ėmė karščiuoti. Galiausiai padėjo jį 
atgal ant svirtelės. 


— Mus aplankė sėkmė, - vestibiulyje po pusryčių pasakė 
Alisa. - Kol valgėme, paskambino direktoriaus pavaduotojas 
Hanas. Jis prašė perduoti, kad susisieks popiet antrą valandą. 
Sakiau, kad jis pirmas žengs žingsnį. 

— Puiku. Vadinasi, lauksime čia antrą. 

— O kaip dėl pinigų? Ar ką nors sužinojote? 

Jis įsibruko rankas į kišenes. 

— Ne. Bet nesijaudinkite. Tikrai gausiu finansinę paramą. 
Pasak mano senelio, Tejaras aiškiai derėjosi dėl „Pekino žmo- 
gaus“ atgavimo. Be jokios abejonės. Be to, aš turiu ryšių. Du 
vyrukai, su kuriais mokiausi doktorantūroje, dirba Naciona- 
linio mokslo fondo priežiūros komisijoje. 

— Arjie gali paveikti sprendimą? 

— Paveikti? Vienas iš jų - tos komisijos pirmininkas. Jis dir- 
ba Nacionalinėje mokslų akademijoje, dėsto Prinstone. Kitas 
yra Berklio universiteto dėstytojas. Pasirodo, jis yra ir Likėjo 
fondo priežiūros komisijos valdybos pirmininkas. Abu nuo- 
lat spausdina savo darbus, skaito pranešimus tarptautinėse 
konferencijose. Na, žinote... 

— Ir su tais vyrukais jūs mokėtės doktorantūroje? 

Jis išgirdo jos balse abejonę ir šiek tiek nuraudo. 

— Taip. Mes visi gavome daktaro laipsnį Kolumbijos 
universitete. Klausykite, Alisa, jie pasirinko garsias mokslo 
įstaigas, o aš... 

— Nevados universitetą Reno mieste. 

— Ne, dykumą. Pasirinkau Nevados universitetą Reno 
mieste, nes jis pačiame Didžiojo baseino viduryje. Tai retai 
gyvenama Amerikos teritorija. Ten jaučiausi gyvas - dėl vėjo, 
uolų ir smėlio... - Bet nepatyręs pilnatvės. Jis netgi ten nejuto 
pilnatvės, kol neatsirado Taileris. O dabar sūnus, atstojęs 
visą pasaulį, iš jo atimtas. Jis stengėsi nuslopinti pažįstamą 
panikos jausmą - jo berniukas auga diena po dienos kažkur 
toli. Jis bent jau turėjo dykumą. - Man ji patinka. Ar galite 
tai suprasti? 

Pamačiusi jo atsainų veidą, pilkas akis su maišeliais paa- 
kiuose, Alisa staiga nusišypsojo. 

— Aš ne iš šnekiųjų, ar ne? Gyvenu Kinijoje. 

— Taip, - pritarė jis, mąsliai į ją žiūrėdamas. - Jūs ne iš 
šnekiųjų. 

— Tai kada sužinosite? Apie finansinę paramą? 

— Nesijaudinkite. Gal jau net šiandien. Jie turi viešbučio 
fakso numerį. 


— Štai čia, - tarė senutė spirdama į duris, - Vang Ma laikė 
barbarės nuo Vakarų vandenyno daiktus. Tai sukėlė šiokių 
tokių rupesčių! Daugelį sykių prisireikė šio kambariuko! Bet 
Vang Ma - prietaringas senų kaulų maišas - neleido jų paim- 
ti. Anot jos, tada moters pamėklė pasijus nejaukiai. Hm! - Ji 
papurtė nenuovokią, rūsčią galvą. - Ar aš panaši į lengvatikį 
mėsos gabalą iš kaimo, kad patikėčiau tokiais dalykais? - pa- 
klausė ir palengva nužingsniavo murmėdama. 

Spenseris atsiklaupė ir apžiūrėjo senovinę surūdijusią 
spyną: 

- Ilgai nebuvo rakinama. 

Alisa apsižvalgė po si-he yuan, esanti Dengšikou hutonge - šį 
adresą Džoukoudiano muziejuje davė senasis ponas Džangas. 
Namas po Liusilės išvykimo, rodos, stovėjo ne tik nepaliestas, 
bet ir kone nepasikeitęs. Alisai pavyko sužinoti, kad čia iki 
mirties gyveno kažkokio svarbaus žmogaus našlė. Jos tarnams 
buvo leista pasilikti. Neįprasta. Alisa sykį trūktelėjo spyną, 
tuomet paėmė kumščio dydžio akmenį. 

— Pasitraukite, - pasakė ji ir, ryžtingai užsimojusi, tren- 
kė. Smūgio būta taiklaus: spyna džergždama sucypė ir išsi- 
skyrė. 

— Neblogai! - Spenseris pasveikino kumštelėdamas jai 
į ranką, o tada jaudindamasis atidarė duris. Tamsiame, 

ankštame kambarėlyje, kur galėjai paspringti nuo dulkių, 
stovėjo sukrauta aukšta krūva kiniškų medinių lagaminų. 

Jie ištempė lagaminus į saulės šviesą. Pirmame buvo sudėti 
skulptoriaus įrankiai, antrame - didžiuliai netaisyklingi seno 
džiovinto molio gabalai. 

— Kam jai reikėjo juos laikyti? - susidomėjo Spenseris. 

— Tikriausiai tikėjosi sugrįžti. - Alisa ištiesė rankas ir 
pavydžiai palietė molį. Ji susižavėjusi mąstė, kaip jaučiasi 
žmogus kurdamas meno kūrinį. Taip, kaip tai darė Liusilė. 
Alisa suspaudė tarp pirštų sausą molio gabaliuką. 

— Štai dar vienas lagaminas, - tarė jis. - Pažiūrėkite. Vir- 
tuvės rykai. - Jie čiupinėjo virdulius, katilėlius su išgaubtu 
dugnu, akmenines grūstuves, pyragų formas, daržovėms 
pjaustyti skirtus peilius, kurie savo įmantria forma priminė 
feniksus ir slibinus. Bet nė vienas daiktas nė iš tolo nebuvo 
susijęs su Tejaru ar „Pekino žmogumi“. Trys lagaminėliai 
knygų, visos angliškos. Romanai, žodynai, poezijos tomeliai 
ir filosofijos veikalai. Du lagaminai, prikimšti drabužių. - Ei, 
gal šita jums tiktų, - pajuokavo jis, dėdamas prie jos gėlėtą 
suknelę. - Ne. Jūs - pernelyg liesa. 

— Labai dėkoju. 

- Sakau, ką matau. Kas čia? - Spenseris smalsaudamas ati- 
darė paskutinį lagaminą. Jis buvo pilnas namų apyvokos smulk- 
menų: vazų, stalinių laikrodžių, pertvariniu emaliu dengtų 
indų ir kanceliarijos lobių: teptukų laikiklių, rašalinių, dėžučių 
ženklams ir mažų lipnių tamsiai raudono rašalo, kuris buvo 
parduodamas kartu, paspaudžių. — Viskas, - pasakė jis, kai juo- 
du iškraustė visus daiktus, ir nusivylęs įsispoksojo į lagamino 
dugną. Tada apsisuko ir įdėmiai pažiūrėjo į tuščią spintą, kur 
sūkuriavo dulkių debesis, tarytum ten dar kažkas lindėtų. 

— Palaukite. — Išdėliojusi drabužius ant daiktais nukrautų 
grindų, Alisa ėmė naršyti po kišenes ir vidines klostes. Ne- 
nešiojamų apdarų kišenėse ji visą laiką slėpė pasą, pinigus, 
brangius juvelyrinius dirbinius. Tai būdinga moterims. Gal 
taip elgėsi ir Liusilė? — O! — tarė ji. - Matote? 

— Kas tai? 

— Laiškas, — labai atsargiai ji ištraukė trapų, rudų dėmių 
išmargintą voką ir išėmė iš jo sulankstytą popierių. - Parašyta 
kiniškai. - Alisa perskaitė. - Jis skirtas visai ne Liusilei, o Pjerui 
Tejarui de Šardenui. Adresas - Tizi hutongas. 

— Perskaitykite! 

Stojo slogi tyla. Ji pakėlė galvą, žalios akys išsiplėtė iš 
nuostabos. 

— Laiškas nuo kažkokio mongolo. Jis rašo apie padėtį 
šiaurės vakaruose. Liepia nesijaudinti, komunistams nepa- 
vyks ten perimti valdymo, kaip nepasisekė ir japonams, nes 
vietinis kariuomenės vadas, kažkoks Ma Huangui, yra labai 
galingas. Panašu, kad jis nuteisia myriop kiekvieną, kuris 
pažvairuoja jo pusėn - yra toks posakis: „Dešimčiai įvykdyk 
mirties bausmę, kad įbaugintum tūkstantį.“ - Ji stabtelėjo, 
bet netrukus skaitė toliau. - Laiškas surašytas papunkčiui, 
tarytum būtų atsakinėta į klausimus. - Baigusi Alisa pakėlė 
akis. - Čia rašoma, kad krašte padėtis stabilizavosi, pilietinis 
karas negresia, komunistai pavojaus nekelia. 

Spenseris minutę judino lūpas, bet neištarė nė garso. 

— Manote, kad Žmogus, rašęs šį laišką, atsako į Tejaro pa- 
teiktus klausimus? - pasiteiravo ji. 

— Dieve. - Spoksodamas bereikšmiu žvilgsniu, jis garsiai 
iškvėpė iš krūtinės orą. - Jūs juokaujate? Žinoma. Jis norėjo 
saugiai paslėpti „Pekino žmogų“. Tada vyko karas. 

— Dar vienas dalykas - paraštėje. Kažkoks piešinys. - Ji 
parodė: ten buvo dailiai nupieštas beždžionės snukis, su 
didelėmis išplėstomis akimis ir galvą supančia aureole, kuri 
priminė karūną ar saulę. Kad tai beždžionės snukis, galėjai 
suprasti iš mažos nosies. - Kas čia? 

— Nežinau, - atsakė jis. - Nesu nieko panašaus matęs. 

Ji prisimerkė. 

— Primena senovės meną. 

— Panašu į petroglifą, bet jis skiriasi nuo randamų Amerikos 
žemynuose. Ar Europoje. Kas čia parašyta? - jis bakstelėjo į 
kelis paraštėje suraitytus hieroglifus. 

Alisa pakreipė lapą. 

— „Štai kaip jis atrodo.“ Jis? Kas tas jis? 

— Nežinau. Spėju, kad nupieštoji būtybė. Atrodo, kad tai 
tik vienas iš ilgai trukusio susirašinėjimo laiškų. Jokio galinio 
adreso? 

- Ne. 

— Yra data? 

— 1945 metų kovas. 

— Dieve, - jis pritūpė netekęs jėgų. 

— Niekas nesutampa, ar ne? - Ji įkišo laišką atgal į voką. 

Spenseris apsižvalgė po tuščią kiemą. 

- Klausykite, Alisa. Šiaip aš to nedaryčiau. Nieko neimčiau, 
neversčiau. Bet kaip jums atrodo - ar šiame name gyvenę 
žmonės žinojo apie šį laišką? 

— Ne. 

— Ar jiems jis parūptų, jei sužinotų? 

Ji sudvejojo tik akimirką. 

— Ne. 


VERTĖJA 


Jis tylėjo. 

— Klausiate, ar turėtume paimti šį laišką? 

- Taip. Vis vien niekas nesužinos. Šie daiktai jau daug metų 

Alisos kūnu perbėgo šiurpuliukai. Kažkas juos tikrai sekė, 
nors šiandien ir nepastebėjo to vyro. „Kaip ilgai jie mane 
stebės? — klausė ji savęs. - Ar jie gali numanyti, ką galvoju? 
Ar žino, ką veikiu po darbo?“ Tai atrodė nesuvokiama, bet 
vyriausybė visada žinojo daugiau, nei galėjai tikėtis. Alisa 
greitai apsižvalgė. Viskas atrodė savo vietose. Pilkos akmeni- 
nės kiemo sienos. Vazonuose augančios kamelijos. Čiulbantys 
paukščiai. 

— Gerai, - ryžtingai pasakė ji ir padavė laišką. Spenseris 
įsidėjo jį į užrašų knygelę. - Sutvarkykime viską. 


— Laba diena, direktoriaus pavaduotojau Hanai. Taip, Ži- 
noma, laukėme. Mes gavome jūsų Žinutę. Ačiū. - Ji pažvelgė į 
Spenserį ir linktelėjo galvą. Toliau ji kalbėjo kiniškai: perdavė 
direktoriaus pavaduotojui linkėjimus ir čiauškėjo, ką nuveikė 
su tuo amerikiečiu, kaip apsilankė Džoukoudiano kasinėjimų 
vietoje. Tiesiog šnekėjo mandagybes, padedančias užmegzti 
ryšį. Be jų neišsiverstų nė vienas pokalbis su kinu. Stengėsi 
būti kantri, nes tik nuo direktoriaus pavaduotojo priklausė 
tyrimo sėkmė. 

Galų gale jis atsikosėjo, leisdamas suprasti, kad atėjo laikas 
pakalbėti apie ką kita. 

- Jeigu jau užsiminėte apie tą vietą, kur tikitės rasti žmog- 
beždžionę, turiu pasakyti, kad aptariau šį daktaro Spenserio 
projektą su keliais savo kolegomis. Jie svarsto jo prašymą. 
Tikiuosi, kad greitai galėsiu pranešti jų sprendimą. 

Alisa užgniaužė apmaudą. Jis vėl siekia laimėti laiko. 

— Taip, to ir mes tikimės. 

- Žinote, tai sunku. Mūsų darbas toks atsakingas. O insti- 
tute dirba per mažai žmonių. Darome, ką galime. Deja, daug 
laiko užima mokslinių straipsnių redagavimas ir derybos 
dėl jų spausdinimo. Suprantate, Kinijos mokslininkams labai 
svarbu paskelbti savo darbus viešai ir garsinti savo sritį tarp- 
tautiniu mastu. Tik taip mes galime tobulėti. 

— Taip, suprantu. Jūs visiškai teisus, - atsargiai tarė Ali- 
sa. - Musų tyrimas, žinoma, būtų svarbus abiem šalims. 

- Galbūt. Šiaip ar taip man buvo malonu su jumis pasišne- 
kėti. Prašau perduoti daktarui Spenseriui, kad aš nuoširdžiai 
viliuosi, jog jo projektą netrukus peržiūrės. 

— Taip, direktoriaus pavaduotojau Hanai, - ištarė ji ir nu- 
tilo. 

— Ar dar ko nors norite paklausti? 

— Ar galite truputį luktelėti? - Ji tvirtai uždengė telefono 
ragelį. - Pasiūlykite jam partnerystę, - paragino angliškai. 

— Ką? - Spenseris suraukė kaktą. 

— Tarkime, kad randate tą, ko ieškote. Ar sutiktumėte su 
kinų archeologais dalytis atradimo teisėmis? 

Spenseris prikando lūpą. 

— Panašu, kad jis to norėtų. Nagi, Adamai. Jei sutiktumėte 
bendradarbiauti, jumis labiau pasitikėtų. 

- Tiesa. - Jis kilstelėjo antakius, atidžiai ją tirdamas. - Ma- 
note, kad turime tai pasiūlyti? 

— Manau. 

— Na... gerai. 

Alisa vėl prabilo kinų kalba: 

— Prašau man atleisti, direktoriaus pavaduotojau, kad 

priverčiau jus laukti. Taip, daktaras Spenseris jus supranta. 
Tikriausiai jūsų darbuotojams tai nerūpi, bet jei šis nereikš- 
mingas projektas ką nors sudomintų, jis priimtų vieną iš jūsų 
kolegų. Kitaip ir negali būti. 

Iki tol direktoriaus pavaduotojas kalbėjo neutraliu bal- 
su, o dabar atsakė gyvai, duodamas suprasti, kad yra paten- 
kintas. 

— Eli, ar tikrai? Gerai, užsiminsiu apie tai ir pažiūrėsiu, ar 
bent vienas iš mūsų mokslininkų norėtų dalyvauti. Atleiskite, 
vertėja Mo, labai jus sugaišinau. Žinau, kad esate užsiėmusi. 

— Visai ne. Nereikia tų mandagybių. 

— Viso gero. 

— Viso gero, - atsakė ji ir padėjo telefono ragelį. - Gerai, - ji 
kreipėsi į Adamą, -jis susidomėjo. Dabar turėtumėte pakviesti 
pietų. 

— Klausau. 

— Pakvieskite jį ir jo pasirinktus kolegas į restoraną. Drau- 
giška atmosfera. Jokių kalbų apie reikalus. Bet tai labai svarbi 
derybų su kinais dalis. 

— Gerai, kaip liepsite. Ar jam dar kartą paskambinsite? 

— Žinoma. - Alisa prisiminė vieną tokį restoraną Beihajaus 
parke. Ten tiekdavo įspūdingai serviruotus patiekalus, ku- 
riuos valgė Manču rūmuose dar Čingų dinastijos laikais. - Pa- 
skambinsiu jam, bet ne šiandien. Rytoj. Neturime pasirodyti 
pernelyg nekantrus. 


— Yi jin*, - Alisa mostelėjo į gabalėliais supjaustytą avieną, 
gulinčią ant prekystalio prie gatvės krašto. 


k Vieną svarą (kin.). 

Apkūnus kinas dėmėta balta prijuoste, šiurkščiai pritaręs 
vienskiemeniu žodžiu, pasėmė žalios ryškiai raudonos mėsos 
ir pasvėręs švystelėjo ant kurtinančiai spragsinčios milžiniškos 
metro pločio keptuvės. Viena ranka mitriai užpylė acto, sojos 
ir pupelių padažo. Kita sparčiai vartė greitai kepančią mėsą. 

— Skaniai kvepia, - pasakė Spenseris. - Bet kiek jūs užsa- 
kėte? 

— Vieną svarą. 

Spenseris išplėtė iš nuostabos akis. 

Alisa patraukė pečiais, stebėdama, kaip virėjo padėjėjas 
krauna ant lėkščių karštas xiao binę, bandeles su sezamu. 
Tuo metu virėjas pagardino avieną keliomis saujomis žalių 
svogūnų bei kalendra ir, nespėjus daržovėms sukepti, skubiai 
išpylė viską iš keptuvės ant dviejų lėkščių. 

— Xia yige!“ - suriko virėjas. 

Jie perėjo purvinomis plytelėmis ir įsispraudė į tuščią vietą 
prie netvirto stalo, prie kurio jau buvo prisigrūdę valgytojų. 

— Atleiskite, - mandagiai pasakė Alisa šalia esančiam 
vyrui. 

— Ei! - jis suniurnėjo ir nusisukęs piktai nusispjovė ant 
grindų, bet ji nekreipė dėmesio. 

Juodu atsisėdo. 

— Tiek daug Žmonių, - tarė Adamas, spoksodamas į sau- 
sakimšą, triukšmingą kambarėlį. Palyginti su kitomis kinų 
maitinimo įstaigomis, čia šviesa buvo nepaprastai ryški, o 
triukšmas tiesiog kurtino. - Visur baisi grūstis. 

— O, tai niekis, - linksmai atsakė ji. - Šanchajuje daug di- 
desnės spūstys. 


Ž Kitas! (kin.) 

perplėšė xiao bing ir pridėjo į ją garuojančios pjaustytos avie- 
nos, tada čiurkštelėjo karšto padažo iš bendro butelio, kuris 
stovėjo ant stalo. - Keista, nes nemačiau nė vieno benamio ar 
elgetos. Ar aš ko nors nesuprantu? Ar čia yra gatvėse gyve- 
nančių Žmonių? 

— Yra. Tik čia nepamatysite benamių, kaip tai įprasta 
Amerikoje. Bet Kinijoje opi kita problema, nuo kurios kenčia 
milijonai žmonių. Gyventojų kaita. 

Jis nutilo ir sustingo su bing rankoje. 

— Gyventojų kaita. 

- Taip. Šalyje daugybė niekur neprisiregistravusių žmonių. 
Norint gyventi Kinijoje, labai svarbu būti kur nors prisiregis- 
travusiam. Kitaip negausite buto, nemokamos medicininės 
pagalbos, negalėsite čia dirbti ar nusipirkti normuojamo 
maisto. 

— O kodėl milijonai žmonių negali prisiregistruoti? 

— Kalbu ne apie tai. Gali. Jie tiesiog nenori gyventi ten, 
kur galėtų prisiregistruoti, kokiame nors skurdžiame kaimo 
užkampyje ar panašiai. Tad išvyksta kur nors kitur, - ten, kur 
nėra priregistruoti, - ir papildo Žmonių, neturinčių pastovios 
gyvenamosios vietos, gretas. 

— Kurgi jie gyvena? 

— Pakraščiuose. Kai kurie praturtėja. Bet dauguma, na, kur 
nors apsistoja, jei suprantate, ką turiu omenyje. Apsigyvena 
pas draugus ar giminaičius. Kažką paskubomis sugalvoja. 

Jis atsikando bing. 

- Alisa, jūs buvote teisi. Labai skanu. Ir tai gaminta gatvėje! 
Ak, vos nepamiršau, -jis įkišo ranką į kišenę ir padavė mažą, 
dviejų kvadratinių colių laikraščio iškarpą. 

Liusilė Svon mirė 1965 metų gegužės 2 dieną būdama septy- 
niasdešimt penkerių metų savo namuose Niujorke. Garsi menininkė 
artimai bendravo su katalikų mistiku Pjeru Tejaru de Šardenu. 
Mirties priežastis - širdies... 


- Jos nekrologas, - nusišypsojo Alisa. - Iš kur gavote? 

— Pradėjęs visa tai tyrinėti, nuvažiavau truputį pašniukš- 
tinėti į Niujorką. Ten mirė ir Tejaras. Bet paskutiniais me- 
tais jie taip dažnai nesusitikinėjo, nors ir gyveno viename 
mieste. 

— Liusilė jautė kartėlį, buvo įsižeidusi, pavydi, - pasakė 
Alisa. - Tai matyti iš jų laiškų. Skaičiau tą knygą, kurią nusi- 
pirkome Džoukoudiane. Ji - nuostabi. 

— Tikrai? - Jis valgė susimąstęs. 

— O, taip. Tikrai galiu įsivaizduoti, kaip ji gyveno. Daug ką 
būčiau atidavusi, kad tik turėčiau tokią mamą kaip ji - pro- 
tingą, apsiskaičiusią. 

— Kokia buvo jūsų mama? - Jis užsipylė dar karšto pa- 
dažo. 

— Ji mirė, kai buvau maža. Niekada neturėjau mamos. 

Spenseris skvarbiai į ją pažiūrėjo. 

— Labai blogai. Dieve, koks gyvenimas. Bent jau turėjote 
tėtį. 

— Ką tokį? 

— Savo tėtį. 

— A, turite omenyje Horacijų, - ji kreivai šyptelėjo. - Nie- 
kada nevadinu jo tėčiu. 

— Nevadinate? - akimirką jo akys išsiplėtė iš nuostabos. — 
Klausykite. Norėjau atsiprašyti, kad visa tai priminiau, kai 
pirmą dieną susitikome prie pusryčių stalo. Na, toji Alisos 

kalba. Žinau, kad pasijutote nepatogiai. Man nesmagu dėl to. 
Niekada neminėsiu jūsų tėvo, jei tik norite. 

— Tiesą sakant, man tai nelabai rūpi, - pasakė Alisa ir įsi- 
stebeilijo į nekrologą. - Nekenčiu visko, kam jis atstovauja. Iš 
esmės, neturiu su juo jokių reikalų. 

— Argi? - Spenseris tyrinėjo jos veidą. - Taip paprasta? 

— Taip, paprasta. 

— Na, tiek to, -jis linktelėjo galva į laikraščio iškarpą. - Su- 
sidomėjęs Liusilės mirtimi, paieškojau informacijos. Tik tiek 
pavyko rasti. Kodėl jums jos nepasilikus? - švelniai paklausė 
jis, pastebėjęs, kaip Alisa žiūri į iškarpą. - Neatrodo, kad tai 
praverstų tyrimui. 

— Tikrai? Ar esate įsitikinęs? Norėčiau ją pasilaikyti. 

— Pasilikite. - Jis vėl palinko valgyti. Kaip tik tuo metu kinų 
pora, sėdėjusi jiems iš kairės, atsikėlė, ir vyras taip smarkiai 
stumtelėjo Alisą, kad ši vos neatsidūrė Spenserio glėbyje. 
Užuot atsiprašęs, kinas sumurmėjo waiguoren, svetimšalė, ir 
išdidžiai nužingsniavo. 

Spenseris nulydėjo jį žvilgsniu. 

— Kinams mes nelabai patinkame, ar ne? 

— Nė trupučio, - tarė ji. - Mes - svetimšaliai. Vaiduokliai. 
Netgi žemiausios kastos darbininkas jaučiasi viršesnis už 
labiausiai išsilavinusį, nuolatine sėkme besimėgaujantį už- 
sienietį. Pamatysite. 

— Jums, amerikietei, tikriausiai sunku čia. 

Ji įniko į trečią bing. 

— Nesu tipiška amerikietė, - kalbėjo ji tarp kąsnių. — Tikite 
ar ne, bet šis požiūris - vienas iš tų dalykų, kurie man čia pa- 
tinka. - Ji juto Spenserio įdėmų žvilgsnį, bet neketino aiškinti. 
Jis niekada nesuprastų, kodėl būdama užsienietė, vargiai 

pakenčiama pašalietė, Kinijoje ji jaučiasi taip saugiai, tvirtai. 
Nesuprastų, kad jos pasaulyje patirta skriauda čia atrodė 
ištaisyta, kad suveikė visi pusiausvyros dėsniai. 

Jis padėjo savo bing ir pastūmė lėkštę. 

— Geriausia aviena, kokią teko valgyti per daugelį metų. 
Bet man per daug. 

Ji nužvelgė jo maistą. 

— Tikrai? Daugiau nevalgysite? 

— Ne. 

Ji prisitraukė jo lėkštę ir ėmė valgyti. 

- Alisa. Kaip jums tai pavyksta? 

— Nežinau. Tiesiog valgau ir tiek. 

— Bet jūs tokia... tokia liekna! 

— Taip. Vis valgau ir valgau, bet nestorėju. Kartais net galvo- 
ju, kad taip stengiuosi priaugti svorio. O kitą kartą susivokiu, 
kad, tiesą sakant, net nesu išalkusi. Bet vis tiek valgau. 


Alisa sėdėjo ant lovos tik su senovine raudono.šilko pilvo 
skiaute, dvi jos virvelės buvo užrištos aplink kaklą, o kitos dvi 
juosė liemenį. Tai tebuvo trapecijos formos šilkinė prijuostė su 
keturiomis virvelėmis. Alisa niekada nesuprato šio apatinio 
drabužėlio paskirties, nes jis dengė tik pilvą, o krūtys ir lyties 
organai liko apnuoginti. Tikriausiai skiautė turėjo išsaugoti či, 
gyvybinę energiją, kuri, kaip manoma, kaupėsi aplink bambą. 
Alisa nebuvo tuo įsitikinusi, bet su šia skiaute jautėsi gerai. 
Juo labiau kad ji niekada nesegėjo liemenėlės. Jai patiko ryšėti 
skiautę, ypač kai nakvodavo ne namie. 

Alisa atsivertė Tejaro ir Liusilės laiškų knygą toje vietoje, 
kurią buvo pasižymėjusi praėjusią naktį. Tai buvo Tejaro 
laiškas Liusilei: Kartais norėčiau priešais jus išnykti ir pavirsti 

kuo nors didesniu. Jumis, Liusile — jūsų tikruoju gyvenimu, jūsų 
Dievu. Tada būčiau visas jūsų. 

„Ja, - mąstė Alisa, - jos tikruoju gyvenimu.“ Kažkaip 
Liusilei pavyko tai, ką Alisa tik įsivaizdavo: jos esybė susi- 
jungė su Tejaro. Net jei abu niekada nebuvo vienas kitam 
įsipareigoję. 

Ji padėjo laiškų knygą ir atsivertė „Žmogaus fenomeną“. 
Darniai sujungti dvi energijas - kūno ir sielos... At Pjerui ir 
Liusilei tai pavyko? Galbūt. Nors iš Liusilės laiškų ir įrašų 
dienoraštyje, - jie taip pat buvo įtraukti į knygą, - neatrodė, 
kad ji buvo laiminga. Gyvybinga, fizinė, tikroji jūsų esybė, visa 
jūs. Taip jūsų trokštu ir taip stengiuosi suprasti... 

Ji apsivertė ant pilvo ir numetė knygą ant grindų. Ji, Alisa, 
galėtų sujungti kūną ir sielą, tikrai galėtų, jei tik rastų tinkamą 
vyrą. Galbūt kiną. Tačiau ar atsirastų nors vienas, kuriam ji 
įtiktų? 

Iš visų jos pažinotų vyrų tik Dzianas tapo artimas. Jis buvo 
supratingas, neskubėjo. Bet ir nemylėjo taip stipriai, kad ryžtų- 
si dėl jos kovoti. Nugalėjo jo kitoniškumas, kiniškos šaknys. 

O kuris iš pažįstamų vyrų išties ją priėmė? Kuris iš tikrųjų 
besąlygiškai mylėjo? 

Tik Horacijus. 

Dieve. Ji sudejavo ir užsidengė akis. Taip, jis jos nesuprato, 
bet buvo ištikimas ir niekada nedvejojo. Jo meilė buvo savita. 
Galbūt baudžianti, neteisinga, valdinga, bet vis tiek meilė. 

Alisa prisiminė tą dieną, kai baigė Raiso universitetą. 

Jis atskrido anksti. Horacijus, JAV Atstovų rūmų Teksaso 
delegacijos vadovas, nedažnai grįždavo namo į Hiustoną. Bet 
ji Žinojo, kad jis nepraleis jos diplomų teikimo iškilmių, kad 
ir kur būtų išvykęs - į Bostoną, Bahreiną. 

Prieš akis iškilo bendrabučio kambarėlis Hiustone, į dėžes 
supakuotos knygos, spausdinimo mašinėlė, stereoaparatūra, 
nukabinti plakatai ir plikos, liūdnos sienos. Lauke nuo že- 
mės kilo alinančio vasaros karščio bangos. Horacijus išlipo 
iš lifto. Ji girdėjo jo žingsnius. Kūną persmelkė atpažinimo 
jausmas ir virpulys, klausantis, kaip jis dideliais žingsniais 
eina koridoriumi. 

Jis atidarė duris. Ją pamačius, veidas nušvito iš laimės. 

— Sveika, brangioji. - Horacijus apkabino ją ir suspaudė 
glėbyje. - Taip gera tave matyti. 

— Tave irgi, —ji nusišypsojo. Jis vienintelis ją išties pažinojo. 
Mokykloje Alisa dažniausiai būdavo viena. 

— Didžiuojuosi tavimi, Alisa. - Jis atsitraukęs gėrėjosi ja. 

- Ačiū. Sunku patikėti, kad viskas jau baigėsi. - Ji nelaimin- 
ga apsidairė po kambarį. - O, dar tiek daug liko supakuoti! 

— Darbuokis. Aš pažiūrėsiu. - Jis atsisėdo ant plastmasi- 
nės kėdės, vilkėjo pilku vasariniu kostiumu, buvo pasirišęs 
tamsiai raudonos spalvos kaklaraištį. Žemaūgis, kruopštus, 
aiškiai reiškiantis mintis. Užlipęs ant scenos jis karštai gynė 
savo įsitikinimus, bet dabar, ilsėdamasis, atrodė esąs tobulas 
valstybės tarnautojas: konservatyvių pažiūrų, besišypsantis, 
atsidavęs pietų valstijų reikalams. — Sveikinu. Tu irgi baigei 
su pagyrimu! 

— O, Horacijau. - Ji traukė iš komodos stalčių sulankstytus 
drabužius ir krovė juos į kartonines dėžes. 

— Tikrai, širdele, aš nejuokauju. Puikiai padirbėjai. 

Ji droviai nusijuokė. 

— O dabar gali atvykti pas mane dirbti. 

Alisa įsmeigė į jį aštrų žvilgsnį. Ar jis sakė, kad galinti 
atvykti pas jį dirbti? 

— Matai, aptariau šį reikalą su Rodžeriu. - Tėvo veidas 
tiesiog švytėjo. Jis atrodė toks išdidus ir laimingas, kad gali 
pasiūlyti prizą. - Žinai, Rodžeris rūpinasi mano darbuotojais. 
Jis jau nutraukė su kažkuo darbo sutartį, tad direktoriaus 
pavaduotojo vieta centriniame biure Vašingtone neužimta. Ji 
tau. — Jis džiugiai nusišypsojo. 

— Horacijau. - Alisa išplėtė iš nuostabos akis, žodžiai ėmė 
veltis burnoje. - Negaliu ten dirbti. 

— Mieloji, žinau, ką dabar galvoji. Dirbti po tėvelio spar- 
neliu! 

„O Dieve“, - pamanė ji. 

- Bet tu neturėsi man atsiskaityti. Rodžeriui - taip pat. Jau 
viską sutvarkėme... 

— Ne, - pertraukė ji. - Tai neįmanoma. Negaliu dalyvauti 
tavo gyvenime, suktis tarp tavo Žmonių. Palaikyti idealus, 
kuriems atstovauji. - Dar nesulaukusi dvidešimt dvejų, ji 
suprato, kad turi išvykti ir laikytis nuo tėvo atokiai. Čia, jo 
pasaulyje, Alisa jautėsi įspeista į nepakenčiamą kampą, kuris 
kasmet, rodos, darėsi vis ankštesnis. O dabar Amerikoje jai 
nebūtų atsiradę nė vienos tinkamos vietos. 

Labai ryškiai ji prisiminė tą vakarą, kai tai suvokė pirmą 
kartą. 

Tada Alisa buvo tik vienuolikos, perpus jaunesnė nei 
universiteto baigimo dieną. Džeinės Budro, jos geriausios 
mokyklos laikų draugės, namuose vyko įprasta vakarienė. Ji 
ten dažnai svečiuodavosi. Žinojo, kad Budro šeima jos gaili- 
si - dideliuose Alisos namuose nebuvo mamos, tik Horacijus 
ir namų šeimininkė. 

Tą vakarą pas juos buvo atvykęs Džeinės vyresnysis pus- 
brolis iš Dalaso. 

— Vadinasi, tu - toji Alisa, ar ne? - jis prisimerkęs įsiste- 
beilijo. 

— Ką turi omenyje? 

— Na... tu esi Horacijaus Manegano mergaitė, ar ne? 

— Taip. - Ji greitai žvilgtelėjo į savo draugę. Džeinė nusuko 
akis. 

— Taip ir žinojau! Tu nenorėjai eiti į mokyklą su spalvotai- 
siais, ar ne? 

— Ne, -atkirto Alisa. Neji taip nusprendė! Ji niekada nebūtų 
to reikalavusi. 

- Taip... liaukis. Prisimenu. Tu nenorėjai eiti į mišrią moky- 
klą! Tavo tėvas pasakė tą kalbą, tada prasidėjo riaušės, žuvo 
tos mergaitės. 

— Tai buvo ne mano mintis, - teisinosi ji. - Aš niekada taip 
nesakiau... 

— Žinoma, kad tai tavo mintis! Tu esi Alisa Manegan. Alisa 
Manegan! Tiesa, teta Di? A? 

— Taip, Džeksonai, - tyliai tarė Džeinės mama rūsčiu bal- 
su. - Bet Alisa yra Džeinės draugė. Kalbėkime apie ką nors 
kita. Ateikite. Kas nori deserto? 

Prie stalo įsivyravo slogi tyla. Visi vengė Žiūrėti vieni ki- 
tiems į akis. Valgis kėlė šleikštulį. 

Taip jai nutiko pirmą kartą, vėliau buvo daugybė kitų. 
Po to vakaro Alisa suprato esanti pasmerkta. Ir neklydo. Ji 
augo viso to centre, buvo tarsi žaibolaidis - visų gailesčio, 
neapykantos, žavėjimosi, tarsi prekinis traukinys, prigrūstas 
emocijų, sumišusių su didėjančia rasine neapykanta. 

Kraudamasi daiktus Raiso universiteto bendrabutyje, ji 
priblokšta žvelgė į tėvą. Tai, ką jis siūlė, buvo baisu, nesuvo- 
kiama. Bet kaip paprastai, jis to neįstengė suprasti. 

— Negaliu užimti tos vietos! Atleisk, bet negali būti nė kal- 
bos. Kur tik nuvažiuočiau, būčiau Alisa iš Alisos kalbos! Ypač 
Vašingtone. Man niekada nepavyks nusiplauti tos dėmės. 

- Alisa! - jis sutrikęs atsistojo ir apsuko kelis ratus aplink 
kėdę. —- Tą kalbą sakiau prieš daug metų! Be to, mes tik mė- 
ginome sugrąžinti gerus dalykus, kuriuos Amerika, ši didi 
šalis, prarado... 

— Pavyzdžiui, vergovę? - karčiai paklausė ji. 

— Liaukis, - švelniai tarė jis, tarsi ji būtų užsiminusi apie 
paprastą kadaise madingą dalyką, o ne apie deginantį Žmogiš- 
kosios gėdos šaltinį. - Aš tik pasakiau kalbą. Juk ne aš išėjau į 
gatves ir sudeginau Ketvirtąjį rajoną. 

Ką? Ji išsižiojo iš nuostabos. 

Kaip tik tuo metu prie pravirų durų sustojo kikenančių 
merginų būrelis. 

— Tai ne... 

— Aš tau sakiau, jos tėvas - Horacijus Maneganas! 

— Alisa, ar tai tavo tėvelis? 

— Ne, - niūriai atsakė ji. - Tai Horacijus. 

— Matote! Aš jums sakiau, kad tai jis. 

- Jeikite! 

- Jūs! 

— Pone Maneganai, ar galėčiau gauti jūsų autografą? 

Mergina buvo ilgomis medaus spalvos kojomis, trumpais 
šviesiais plaukais, o jos šviesiai žalią šilkinę suknelę puošė 
perlų vėrinys. Rausvi nagai buvo tobulai sutvarkyti. Ji įbruko 
jam parkerį ir popieriaus lapą. 

- Taip, žinoma, brangioji. - Horacijus maloniai nusišypsojo, 
atkimšo savo auksinį parkerį ir pasirašė. - Tikėsimės jūsų 
paramos per ateinančius rinkimus. 

— O, taip! Taip, pone! Mano tėvai... mes visada balsuojame 
užjus, pone! 

— Gerai. Niekada neišduokite mūsų didžios šalies. 

— Niekada, pone! 

- Štai. Dar kuri nors nori? - Jis visoms pasirašė. 

— Ačiū, pone! Viso, Alisa! 

— Viso, - tarė ji nekęsdama jų. 

Vos tik jos išėjo, Horacijus atsisuko į ją. Akimirksniu jo 
ramybės, valdžios kaukė dingo, liko tik tėviška nuoskauda 
ir sumišimas. 

— Visada maniau, kad dirbsi su manimi. 

Alisa užsimerkė. 

— Man reikia tavęs, Alisa. Aš... negaliu be tavęs. 

- Žinau, - pasakė ji. Jis negalėjo be jos, nes ji - jo šeima. 
Kai buvo jaunesnė ir gyveno su tėvu, Alisa rūpinosi jo mi- 
tyba, liepdavo jam liautis dirbus ir eiti miegoti. Niekas kitas 
nepasakydavo, kad jis turi pailsėti ar kad per daug geria, ar 
kad susirgęs turėtų atšaukti susitikimą, skrydį. Ji tai darė. O 
jis atsilygindamas pildydavo visus jos norus. Suteikė viską, 
išskyrus laisvę būti tuo, kuo ji norėjo, kad ir kas tai būtų. Ji 
turėjo apsigyventi kitur. Nesvarbu, ar jis tam pritarė, ar ne. 
Privalėjo taip pasielgti. 

„Pasakyk jam.“ 

— Horacijau, aš išvažiuoju į Kiniją. 

— Kur? 

- Į Kiniją. 

- Į Kiniją! Kodėl? 

- Prašau, Horacijau! Tu juk Žinai, kad paskutinius ketverius 
metus universitete mokiausi kinų kalbos? 

— Taip, bet... 

- Ir kad Kinijoje lankiausi praėjusią vasarą? Ir kad man 
patiko? 

— Taip, bet... juk neketini ten gyventi? Kinijoje? 

Jis nutilo, oji pravirko, nes šiaip ar taip buvo nusprendusi 
ji palikti. O tai skaudino. Nors ir kaip buvo sumišę jausmai, 
ji nenorėjo taip skaudinti savo, - ji vos įstengė ištarti tą žodį 
mintyse, - tėvo. Bet žinojo, kad turi išvykti. Pagaliau jis sutiko. 
Jei Alisa išties šito nori, jis pasistengs susitaikyti. 

Ir susitaikė. Apipylė ją meile, kas mėnesį keturiolika metų 
siuntė čekius. Juodu susipyko tik vienintelį kartą - dėl Dziano. 
Ir jis laimėjo. Nuo to laiko ji nieko taip ir neįsimylėjo. 

Ak. Alisa atsigulė lovoje ant nugaros, jausdama apačioje 
surištas šilkines virveles, o nuoga oda - purią, pūkuotą lova- 
tiesę. Meilė. Jos tėvo meilė. Motinos, kurios niekada nepaži- 
nojo, meilė. Ir brandi meilė arba tai, kas ją atstoja - trumpas 
užsimiršimas kieno nors glėbyje. 

Ji pasivertė ant šono. Močiutė Meng teisi. Ji sensta. Netru- 
kus privalės kažką keisti. 

Alisos žvilgsnis nuklydo prie užuolaidos, pro kurios tamsų 
plyšį prie krašto vos švietėsi Pekino naktis. Ji nuleido ranką ir 
pajuto švelnų išsiuvinėtą pilvo skiautės šilką. 

Ar turėtų praleisti šią naktį ne namie? 


Po kelių valandų, kai apačioje, viešbučio vestibiulyje, keitėsi 
pamaina, antrasis naktinis administratorius Huangas pasakė 
pirmajam rytiniam administratoriui Šenui, kad užsienietė Mo 
Aili išvažiavo dviračiu prieš pat vidurnaktį. 

- A, tai lauksiu jos grįžtančios. 

— Apyaušriu. 

— Taip, apyaušriu, - Šenas nusišypsojo. Mo Aili visada 

grįždavo tokiu laiku. Jos veidas būdavo švelnus, o in - kuriam 
laikui patenkintas. Aiya, tie pašaliečiai! Tokie keisti ir slapukai, 
kai atranda savo antrąją pusę. Tokie įdomūs stebėti. 


— Atsiprašau, bet mes negalėjome priimti jūsų kvietimo 
papietauti, - pasakė direktoriaus pavaduotojas Hanas, 
lydėdamas juos į savo kabinetą. - Suprantate, esame tokie 
užsiėmę. 

— Taip, - mandagiai tarė Alisa, - mes suprantame. - Ji 
greitai Žvilgtelėjo į Adamą. Buvo jį perspėjusi, kad toks atsi- 
sakymas - ne itin geras ženklas. 

— Tačiau aš vis tiek mėginu susitarti, kad daktarui Spense- 
riui leistų vykdyti tyrimą šiaurės vakaruose. Kam aš jus čia 
pasikviečiau? Noriu supažindinti su dviem mūsų moksli- 
ninkais. - Jis paspaudė stalo šone įtaisytą mygtuką, ir neilgai 
trukus į kambarį įkišo galvą sekretorė. - Pakvieskite juos. 

Ji linktelėjo ir plačiau pravėrė dviem kinams duris. 

- Profesorius Kongas Dženas iš Huabėjaus universiteto, - į 
vieną iš jų parodė direktoriaus pavaduotojas. 

— Vertėja Mo Aili, - atsakė Alisa ir padavė vyrui savo viziti- 
nę kortelę. Jis pasirodė vienas iš tų pernelyg liesų kinų, kurie 
su vakarietiškais drabužiais atrodo šiek tiek netvarkingai ir 
kuriems labiau tinka laisvi kinų feodalo apdarai. Bet šis vyras 
mūvėjo vakarietiškas kostiumines kelnes, o prie diržo segėjo 
mobilųjį telefoną. Buvo pailgo veido, aukštas ir neapkūnus. — 
O čia daktaras Spenseris iš Amerikos, - pristatė ji. 

- Spenseri Boshi*, - kreipėsi Kongas į Adamą ir nusišypsojo, 
iššiepdamas toli gražu ne tobulus dantis. - Turiu prisipa- 


Ž Daktare (kin.). 

žinti, man palengvėjo, - tarė Alisai. - Bent vienas iš jūsų gali 
kalbėti! 

„Na, žinoma, - nusišaipė mintyse Alisa. - Ne moka kinų 
kalbą, bet tik gali šnekėti.“ 

— O čia mano kolega, - pridūrė daktaras Kongas. - Dak- 
taras Linas. 

Į priekį žengtelėjo kitas vyras - Kongo priešingybė: dramb- 
lotas, plačiu veidu, mažomis protingomis akimis ir bakla- 
žano spalvos azijietiškomis lūpomis. Kaip kinas, buvo aukš- 
tas, daugiau nei šešių pėdų. Priėjo lėtai, atsargiai keldamas 
kojas. 

— Profesorius Linas, - rodydamas į save, tarė jis švelniu 
Jangdzės slėnio dialektu, kuriam būdingi švilpiamieji prie- 
balsiai. 

— Vertėja Mo. 

Jie apsikeitė vizitinėmis kortelėmis. 

— Malonu su jumis susipažinti, - pasakė jis atsargiai ją 
tyrinėdamas. 

— Man taip pat, - mandagiai atsiliepė ji. 

— Amerikiečio archeologo sumanymas mane labai su- 
domino. Mes jau beveik palaidojome viltį surasti „Pekino 
žmogų“. 

— Vadinasi, tyrinėjate pirmųjų Žmonių veiklą? - paklau- 
sė ji. 

— Visą gyvenimą. 

— Tikrai? - „Susižavėjęs praeitimi kaip ir Dzianas“, - pa- 
galvojo ji. 

— Mano svajonė - surasti „Pekino žmogų“. Kitų suakme- 
nėjusių iškasenų, kurias galėtume tyrinėti, turime labai ne- 
daug. 

— Suprantu. - Ji pakėlė akis ir nužvelgė visus. Per kinų 
dalykinius susitikimus nederėjo kalbėtis asmeniškai. - Dui- 
bugi, - samurmėjo ji. Jie visi atsisėdo. 

— Daktaras Kongas ir daktaras Linas susidomėjo jūsų ty- 
rimu, — pareiškė direktoriaus pavaduotojas Hanas. - Laimei, 
sutikę dalyvauti jūsų ekspedicijoje jie gali padėti sutvarkyti 
daugelį reikalų, kuriais jūs patys negalėtumėte pasirūpin- 
ti, - jis atsikrenkštė. - Taigi man nebereikės skirti jums tiek 
daug laiko. Ar suprantate, ką noriu pasakyti? Nuo mano 
pečių nukrenta didžiulė našta. Šiomis aplinkybėmis aš galiu 
išduoti jums leidimus. 

Alisa išvertė viską Spenseriui neutraliu, profesionaliu tonu 
ir šypsodamasi užbaigė: „Aš galiu išduoti jums leidimus.“ Jie 
aptarė reikalus: kada išvyks iš Pekino, kad šie du archeologai 
grįš ruoštis kelionei į namus, Džengdžou miestą Henano 
provincijoje, o vėliau kita linija atvyks į šiaurę ir pusiaukelėje 
įsės į reikiamą traukinį. Jos padedamas, Spenseris dar sykį 
paaiškino, kodėl tikįs, kad tėvas Tejaras atgavo iš japonų 
„Pekino žmogų“ ir paslėpė jį šiaurės vakaruose. 

Galvoje užiant dviem kalboms, ji vis žvilgtelėdavo į daktarą 
Liną. Pastebėjo, kaip sykį, prieš pakeldamas į ją akis, jis pasu- 
kiojo jos vizitinę kortelę savo didelėse, beplaukėse rankose, 
lygia, šviesaus gintaro spalvos oda. Patyrinėjo hieroglifais ir 
angliškai parašytą vardą, o tada rūpestingai įsikišo į kišenę. 


— Faksas daktarui Spenseriui, - tarė žemaugė kinė žalia 
viešbučio tarnautojos uniforma ir atkišo jam sulankstytą po- 
pierių. 

— Taip... ačiū... - Jis spoksojo į faksogramą, - neįtikėtina, 
pagaliau atsiuntė, - tada pakėlė akis į moterį. Bet ji jau Žings- 

niavo koridoriumi, energingai dėliodama kreivas kojas. Jaunas 
vyras palaikė jai atidaręs lifto duris ir kinė stryktelėjo į vidų. 
Spenseris išgirdo greitą, jukų burbuliavimą kinų kalba, tada 
pasigirdo spragtelėjimas, ir liftas švilpdamas užsivėrė. 

Iš jaudulio tvinksinčia širdimi jis uždarė savo kambario 
duris. 

„Atversk ją!“ 

Jis žinojo, kad Džeimsas Hagrouvas ir Fentonas Vilsas jį 
parems. Visus tuos metus jie elgėsi su juo maloniai, nors jų 
žvaigždės nuskriejo tiesiai į stratosferą, o jo... jo - į tuštumą. 
Jis buvo tik Nevados universiteto dėstytojas. Retsykiais pa- 
rašydavo kokį nereikšmingą straipsnį. Nieko neišsiskiriantis 
akademinis gyvenimas. Kada nors, kai paugės, Taileris ne- 
išvengiamai supras, kad jo tėvas —- nevykėlis. Jam nepavyko 
išsaugoti santuokos su jo motina. Maža to, jis netoli pasistū- 
mėjo ir karjeros laiptais. Adamas juto, kad privalo viską pa- 
keisti, turi bent jau prilygti savo tėvui - šaltakraujui, mąsliam 
nedidelio Sakramento universiteto humanitarinių mokslų 
profesoriui. Tačiau Adamas, rodos, nepasiekė netgi jo lygio. 
Pastaruoju metu jo niekas necitavo, nekvietė į konferencijas 
skaityti pranešimų. Tuo tarpu Džeimsas ir Fentonas greitai 
tapo pagrindiniais konferencijų pranešėjais. Bet juodu visada 
atsiliepdavo į jo skambučius. Jam apsilankius mieste, noriai 
susitikdavo papietauti. Galbūt šiedu, kaip ir jis, žinojo, kad 
vieną dieną Adamas sulauks tinkamos progos ir išgarsės. Ims 
staiga ir iškils. 

„Atversk ją.“ 

Jis pavartė faksogramą rankoje, įsivaizduodamas, kas ten 
parašyta: Brangus daktare Spenseri, Nacionalinis mokslo fondas 


su malonumu jums praneša... 

Jis nurijo seiles ir išlankstė lapą. Perskaitė. Akimirką žiūrėjo 
pro langą besidaužančia širdimi. 

Vėl perskaitė. 

Dar sykį. 

Mes apgailestaujame negalėdami... 

Kaip jie drįso? 

Kurį laiką jis stovėjo lyg suakmenėjęs, tada nužingsniavo 
per kambarį prie medinio rašomojo stalo, atsivertė vieną iš 
Tejaro knygų ir įkišo faksogramą tarp lapų. 

Kaip jie galėjo? Kaip jie drįso atmesti jo prašymą? Juk tai 
„Pekino žmogus“, dėl Dievo meilės. Be to, jis žino, žino, kad 
tai, ką jam pasakė senelis, Henris Binghamas, yra tiesa. 

Maža to. Dabar juodu su Alisa rado laišką, paslėptą Liusilės 
drabužiuose, laišką Tejarui iš šiaurės vakarų. Tai svarus viską 
paaiškinantis įrodymas. 

Tai jokiu būdu nesusiję su jūsų projekto kokybe. Mums neuž- 
tenka lėšų, kad galėtume patenkinti visus gaunamus prašymus ir 
finansuoti tyrimus. 

Širdis, rodės, tuoj iššoks iš krūtinės. Spenseris lėtai nužings- 
niavo prie lovos ir išsitiesė. Gulėjo nejudėdamas ir spoksojo 
į lubas. 

Iš kur, po velnių, jis dabar gaus pinigų? 


4 


Alisa niekaip negalėjo surasti Spenserio. Jo nebuvo vieš- 
bučio kambaryje, o jei ten ir lindėjo, neatidarė durų. Tad ji 
kiniškai užrašė restorano adresą ir pakišo raštelį po durimis, 
nurodžiusi parodyti jį taksistui ir susitikti restorane. 

Dabar ji sėdėjo prie staliuko šoniniame kambarėlyje, ato- 
kiau nuo kiemo vidurio. Švari mažytė patalpa buvo išpuošta 
senovės Kinijos grožybėmis. Aukštai ties lubomis kryžiavosi 
sudėtingu raštu išmargintos sijos. Grindys buvo išklijuotos 
senovinėmis plytelėmis. Duris ir langus, pro kuriuos dabar 
pūtė švelnus vėjelis, rėmino mediniai užraitai, juose buvo 
įtaisyti graviruoti stiklai, besipuikuojantys mitiniais žvėrimis, 
legendų herojais ar scenomis iš žymių kinų romanų. Lauke 
zujo padavėjai, nešiodami patiekalus į atskirus valgomuosius, 
išsidėsčiusius aplink kiemą. Vasaros naktis, sklidina skamban- 
čių lėkščių, juoko ir pokalbių garsų. 

Jai patiko lankytis šiame Sičuano restorane, kuris buvo įsi- 
kūręs istoriniame sename name. Čia kažkada gyveno kariuo- 
menės vadas Janas Šikajus. Pekiną jis valdė labai trumpai - jau 
žlugus Čingų dinastijai, bet dar nespėjus sukurti nelemtos 
respublikos. „Bet gyveno tikrai neblogai“, - pagalvojo Alisa. 
Namas stovėjo pačiame miesto centre, tik per kelis kvartalus 

nuo Tiananmenio aikštės, bet čia, kaip ir visuose senuosiuose 
kinų si-he yuan, tvyro amžina ramybė. Visų kambarių langai 
išėjo į vidinį kiemą, kuriame augo medžiai, buvo iškasti 
tvenkiniai ir užveisti alpinariumai. Kiemas atrodė nepapras- 
tai švarus ir nepriekaištingai sutvarkytas, nors gatvėse buvo 
tikras purvynas. Lankydamasi senuosiuose kinų namuose, 
Alisa dažnai pagalvodavo, kad šnekamosios kalbos posakis 
„Miestas mieste“, kuriuo kažkada užsieniečiai apibūdino 
Uždraustąjį miestą, puikiai apibendrino feodalinės Kinijos 
šeimyninį gyvenimą, jo pažeidžiamumą. Ji žinojo, kad senąja 
kinų kalba Danei buvo vadinama Uždraustojo miesto dalis, 
kurioje glaudėsi eunuchų administracija. Danei. Tačiau užsie- 
niečiams metafora pasirodė tokia taikli, taip puikiai atspin- 
dinti jų vaizdinį apie kinų galvoseną, kad jie ėmė ją vartoti 
kalbėdami ir apie visą Uždraustąjį miestą. Alisai šis posakis 
atrodė tikslus - kaskart žvelgdama į paslaptingą rūmų kom- 
pleksą aukštomis sienomis, ji prisimindavo šį kinišką Žodį. 
Danei, „miestas mieste“. 

- Štai kurjūs, - peržengdamas medinį durų slenkstį, ištarė 
Spenseris. - Atsiprašau. 

- Nieko tokio, - pasakė ji. - Štai. - Ji įdėjo į jo lėkštę aštrios 
džiovintos sojų varškės, pjaustytos medūzos, keptų Žemės 
riešutų ir karštų raugintų kopūstų, stovėjusių ant stalo. Kol 
jo nebuvo, Alisa nenorėjo liesti leng-pan, šaltų užkandžių. 
Prisikrovusi maisto ir į savo lėkštę, pradėjo valgyti. 

Jis susmuko ant kėdės. 

Alisa kramtydama pakėlė akis ir pastebėjo, kad jis tebe- 
spokso į stalą. 

— Kas nors negerai? 

— Negavau pinigų, - išsprūdo jam. 

Ji liovėsi kramčiusi ir nuleido valgomąsias lazdeles ant 
stalo. Pakėlė nuo kelių servetėlę ir brūkštelėjusi per lūpas 
vėl padėjo. 

— Ką pasakėte? 

— Negavau finansinės paramos. Jie atmetė mano pra- 
šymą. 

Akimirką Alisa tylėjo, tuomet pakėlė arbatinuką. 

- Štai. - Ji įpylė. - Išgerkite arbatos. 

Spenseris dėbtelėjo į puodelį, tarytum anksčiau nieko pana- 
šaus nebūtų matęs, bet galiausiai pakėlė jį ir gurkštelėjo. Tada 
švelniai, liūdnai nusišypsojo — buvo matyti, kad šis Žmogus 
gerai pažįsta skausmą: buvo ne sykį įskaudintas ir jautė, kad 
tai dar ne paskutinis kartas. 

— Tad ką ketinate daryti? 

— Tęsiu, ką pradėjęs. 

— Surimtėkite. 

— Aš nejuokauju. Dabar negaliu visko mesti. Tai paskutinė 
proga ką nors pasiekti. 

Alisa susiraukė mėgindama suvokti jo žodžius. 

— Tik turiu sugalvoti, iš kur gauti pinigų. 

— Bus sunkiau, nei atrodo. Dabar turėsite mokėti dar ir už 
tuos du vyrus. O direktoriaus pavaduotojas tikrai jus apkraus 
daugybe mokesčių ir kitų priemokų. 

— Nejaugi? 

.Ji truktelėjo pečiais. 

— Esu tikra: jis neduotų leidimų, jei tai jam nebūtų pel- 
ninga. 

— Hmm. - Spenseris perbraukė delnais blyškius plaukus ir 
įsistebeilijo į savo lėkštę. - Ar skanu? 

— Labai. Pamėginkite. 

Jis paragavo medūzos. 

- Ei, jūs teisi. Alisa, paklausykite. Mano planas - puikus. 
Jei rastume „Pekino Žmogų“, ši tyrinėjimų sritis neatpažįsta- 
mai pasikeistų. Paaiškėtų ne vienas svarbus klausimas. Juk 
negaliu nuleisti rankų tik dėl to, kad Vašingtone kai kas to 
nesupranta? 

— Manau, kad ne. 

— Teisingai. 

— Tejaras nepasiduotų. 

— Ką? jis pakėlė akis. 

— Tejaras taip lengvai nepasiduotų. Pagalvokite apie tai. Jis 
turėjo evoliucijos viziją - ne tik matė visą jos modelį, gyvenimo 
spiralę nuo primityviausių iki aukščiausių formų, bet ir rado 
tai pagrindžiančių suakmenėjusių iškasenų. Tačiau Jėzuitų 
ordinas pasakė: Ne, jokiu būdu. Littera scripta manet“. Todėl jį 
ir ištrėmė į Kiniją. Uždraudė spausdinti darbus. Bet ar Tejaras 
apleido tyrimus ir liovėsi rašęs? Ne! 

- Jis slėpė parašytas knygas, ir tik po mirties jas perskaitė 
milijonai žmonių. 

— Taigi. 

Adamas susimąstė. 

— Tad su kuo Bažnyčia taip smarkiai nesutiko? Kodėl ji 
ištrėmė šį dvasininką? 

— Gimtoji nuodėmė. Nuopuolis. Jo Žmogaus evoliucijos 
vizija nesiderino su Adomo ir Ievos mitu: kad visi žmonės 
gimsta susitepę, nusidėję ir turi atpirkti savo kaltę. Jėzuitai 
liepė Tejarui pasirašyti pareiškimą, kuriame patvirtinama 
gimtoji nuodėmė. Jis atsisakė. Todėl buvo išsiųstas į Kiniją. 


* 


Kas parašyta, išlieka (lot.). 

— Tikra beprotybė, - tarė Spenseris. - Kad visi gimstame 
nusidėję. 

— Nežinau, - pasakė ji, prisiminusi savosios gėdos naš- 
tą. - Galbūt kai kurie žmonės vis dar tuo tiki. 

— Na, jis išdrįso ginti savo tiesą ir būti savimi. Privalau ir 
aš neprarasti drąsos, Alisa. Turiu tęsti ką pradėjęs. 

— Bet jūs neturite pinigų. 

— Paklausykite, - jis palinko virš stalo. - Manau, sukrapš- 
tysiu smulkioms išlaidoms. Nesu tikras, bet tikiuosi, kad 
pavyks. O jūsų noriu štai ko paklausti: ar nieko prieš, jei 
gautumėte atlyginimą vėliau? Neketinu nesumokėti. Sumo- 
kėsiu, - jis sumurmėjo, - kai tik galėsiu. 
vojo ji. - Tai jo bėda. Ne mano.“ 

— Paklausykite, — tęsė jis. - Neprivalote man iš karto atsa- 
kyti. Gerai? Pagalvokite apie tai. Prašau. Neskubėkite. 

Ji prisiminė Tejaro žodžius - jo rūpestingai sudėliotas min- 
tis knygose ir spontaniškas laiškų Liusilei eilutes: Iš esmės aš 
tikiu tik dvasios pabudimu, viltimi ir laisve. Kažkodėl jos galvoje 
šmėkštelėjo nepaprastai mąslus kinų archeologo, daktaro 
Lino, veidas. Jo supratingos akys. Rankos, be paliovos sukio- 
jančios jos vizitinę kortelę. 

— Gerai, - tarė ji. - Aš pagalvosiu. 

Padavėjas peržengė durų slenkstį ir padėjo ant stalo tris 
patiekalus. 

— Gan bian niu rou si, - pasakė jis. - Yu xiang giezi. Siji dou. 

— Sausai kepti jautienos gabaliukai, — tyliai išvertė Ali- 
sa. - Baklažanai česnakų padaže. Keptos pupelės. 

— Juk žinote, kad be jūsų viso to neįveiksiu. 


Ji atsiduso. 
) 

- Žinau. 

— Noriu jums duoti štai ką. Padariau kopiją. - Jis atsiver- 
tė užrašų knygelę ir ištraukė mažą popieriaus skiautę su 
piktografiniu piešinėliu —- beždžionės galva, primenančia 
saulę. - Dar nežinau, ką tai reiškia, bet pasilikite sau. Paklau- 
sinėkite Žmonių. Galbūt sutiksite ką nors, kas anksčiau yra 
tai matęs. 

— Gerai, - pasakė ji ir įsikišo popierėlį į džinsų kišenę. - Bet 
aš nežinau, ar toliau dalyvausiu jūsų ekspedicijoje. Turiu 
omenyje, jei negalėsite sumokėti... 

- Žinau, - nutraukė ją Spenseris iškeldamas rankas. - Ži- 
nau. Tik pamąstykite apie tai. Gerai? 


Jie kartu nuėjo prie viešbutyje įsikūrusio Kinijos banko 
langelio. 

— Daktaras Spenseris nori iš visų šių kreditinių kortelių 
išsigryninti pinigus. - Ji pastūmė tris korteles pro naujutėlaitį 
blizgantį marmurinį langelį. 

— Kiek? —- banko tarnautoja laikė vieną ranką ant kompiu- 
terio klaviatūros, o kitą - ant skaitytuvo. 

— Kiek? — paklausė ji angliškai. 

— Visus, - sušnabždėjo Spenseris. 

Jis stebėjo, kaip ji verčia į kinų kalbą. Rodos, jai nereikėjo 
jokių pastangų išdainuoti keistus skiemenis. 

Alisa vėl palinko prie jo. 

- Ji teigia, kad iš viso yra aštuoni tūkstančiai du šimtai 
dolerių. 

— Ką? Maniau, turiu daugiau. Paklauskite, ar ji nesu- 
klydo. 


Moteris trūktelėjo pečiais, pabarškino per klaviatūrą, ir 

spausdintuvas išspjovė balto popieriaus juostelę. Ji pastūmė 
ją į kitą langelio pusę. 

— Mėšlas, - sumurmėjo Spenseris, tyrinėdamas sąskaitos 
likutį. 

Banko tarnautoja prakalbo oficialiąja valstybine kalba. 

— Jūs norite paimti visus aštuonis tūkstančius du šimtus 
dolerių? - išvertė Alisa. 

Jis kramtė lūpą. 

Alisa klausiamai kilstelėjo antakius. 

— O kaip jūs? — pasiteiravo jis. - Ar dalyvausite mano eks- 
pedicijoje? 

— Aš nežinau, - ištarė ji abejingu balsu, nenorėdama įsiparei- 
goti. Tiesą sakant, jai magėjo vykti kartu. Juk Liusilė naudo- 
josi progomis. Tejaras taip pat. Peržengti gerbtinas ribas reiškia 
pasiduoti naujo gyvenimo tėkmei. Tuomet aš jaučiuosi saugesnis ir 
stipresnis... - Dar neapsisprendžiau, - pasakė ji. 

— Gerai, - tarė jis, - galvokite. Ojai pasakykite, - Spenseris 
linktelėjo į banko tarnautojos pusę, - pasakykite, kad noriu 
visų pinigų. 


Ji nuvyko autobusu į ramų, lapuočiais apaugusį rajoną, 
kur gyveno Briusas Kaplanas, ir pabeldė į apvalius medinius 
vartus. Jo senoji Ayr* šiurkščiais plaukais ir didelėmis pra- 
dantėmis persimetė su Alisa keliais mandagiais žodžiais ir 
nulydėjo ją į vidinį kiemą per daugybę slenksčių, po traškan- 
čiomis ailanto šakomis, pro medinio si-he namo kambarius su 
daugybe langų, kurie jau daug metų buvo užverti ir uždangs- 
tyti užuolaidomis. Pamačiusi Briusą, ji drįso nusižengti kinų 


Ž Tarnaitė, kambarinė (kin.). 

papročiams, - ilgai trunkančioms mandagybėms, - kurių jis 
dabar laikėsi, ir skubiai išbėrė Adamo Spenserio ir „Pekino 
žmogaus“ istoriją. 

— Ką manai, Briusai. Ar turėčiau vykti kartu? 

- Briusas, - ištaręs savo anglišką vardą, jis išsišiepė it jaunas 
mėnulis ir prabilo kiniškai. - Juk Žinai, kad dabar esu Guanas 
Bai. Be to, atpratau kalbėti angliškai, netgi su tavimi. Žodžiai 
stringa gerklėje. 

— Tai kalbėk kiniškai. Ak, aš visai pamiršau. Nenuosta- 
bu - mano atmintis visada šlubavo. Tau atėjo laiškas nuo 
mamos, — Alisa įkišo ranką į rankinę ir ištraukė voką, kurį 
buvo paėmusi iš „American Express“ kontoros. - Ar vis dar 
skaitai angliškai? Galėčiau išversti. 

— Tiesiog palik jį čia, - jis mostelėjo į tikmedžio stalą, ant 
kurio jo Ayi buvo ką tik padėjusi arbatinuką. 

Alisa žvelgė į jį su užuojauta. Briusas Kaplanas - Guanas 
Bai - gyveno kitame pasaulyje. Kaskart, čia apsilankiusi, Alisa 
rasdavo jį sėdintį toje pačioje vietoje, po slyva; tik lapai mainėsi 
keičiantis metų laikams, o jo gremėzdiškus storus žieminius 
drabužius keitė ploni, laisvi vasariniai šilko apdarai. Dabar 
jo ranka glostė skaitomos knygos viršelį. Mengzi, Mencijaus 
konfucianistinis šedevras, parašytas daugiau kaip prieš du 
tūkstančius metų. Ji pažvelgė į knygos viršelį marginančius 
hieroglifus. Senoviški. Savaime suprantama. 

Briusas toli pažengė, toliau, nei ji manė. 

— O ką galvoja kiti tavo draugai? - paklausė jis. 

— Pekine jų mažai belikę. 

— Tikrai? O kaip Tomas ir Morinas, tie žurnalistai? Ir dar 
tas vokiečių diplomatas, rodos, Oto? 

Ji patraukė pečiais. 

— Išvykę? 

— Ne, jie čia. Viskas keičiasi. - Briusui, tapusiam kinų 
mokslininku atsiskyrėliu, būtų buvę sunku paaiškinti, kaip 
smarkiai pasikeitė jos draugai. Kokie skirtingi dabar buvo 
jų rūpesčiai: visi tie sunkumai auginant vaikus Kinijoje, gerų 
Ayi, mokyklos, butų paieškos, domėjimasis įvežto pieno 
kaina. Alisa jiems tapo balta varna. Vis dar netekėjusi, per 
trisdešimt - bemaž neminėtina būtybė Kinijoje. Emigran- 
tai, kaip ir kinai, rodos, nežinojo, ką su ja veikti. Jungtinėse 
Valstijose būti netekėjusiai yra priimtina. Čia - gėdinga. Ji 
nebegalėjo bendrauti su savo senaisiais draugais. Liovėsi 
jiems skambinusi. 

— Juk smalsu pamatyti Kinijos šiaurės vakarus, - gundė 
Guanas Bai. 

- Taip. 

Jis įpylė arbatos iš senovinio rudo Isingo arbatinuko. Au- 
tentiško. 

— O kaip tas amerikiečių archeologas? Ar jis įdomus? 

— Taip. Liūdnokas, bet įdomus. 

— Bet ne tas, su kuriuo galėtum suartėti. 

— Ne. 

— Kodėl? Nes jis - amerikietis? 

— Iš dalies. Žinai, kad nebesu amerikietė. 

— Seniau ir aš taip galvojau apie save, - pasakė jis liūd- 
nai. - Dabar nebesu toks tikras. Bet archeologas... Ar jis tavęs 
nesudomintų? 

Alisa papurtė galvą. 

— Ne. Tikrai ne. Bet, - ji nušvito, - šiuo metu skaitau apie 
užburiantį meilės romaną, užsimezgusį Pekine prieš šešias- 
dešimt metų. 

Jis pralinksmėjęs kilstelėjo antakius. 

— Tarp dviejų žmonių, kurie Žinojo niekada netapsią mei- 
lužiais. Prancūzų kunigo Tejaro de Šardeno ir amerikiečių 
skulptorės Liusilės Svon. 

— A, tas filosofas. Jis gyveno šiame mieste? 

— Taip. Mylėjo tą moterį. Iš tikrųjų. O ji mylėjo jį, todėl 
atsisakė kūniškų malonumų, iš visos širdies tikėdama, kad 
tai padės jiems pasiekti kažką kilnesnio. Ar žinai, kad ji 
visur jį lydėjo? - „Dieve, - pagalvojo Alisa, - koks pasiau- 
kojimas.“ 

— Na, ariiems pavyko savo meile pasiekti kilnesnių tikslų? 
Ar tai buvo tik jo idėja? 

Alisa nusišypsojo: koks jis sumanus. 

— Wo bu zhidao“. 

— Ar ji buvo laiminga? 

— O, ne, - skubiai pasakė Alisa. - Nebuvo. 

— O tu būtum laiminga? 

— Žinoma, kad ne, - šiurkščiai atsakė ji. - Išprotėčiau. 

Jis kilstelėjo rudą grublėtą puodelį ir meiliai jį nužvelgė. 

— Suprantu. Nors kažin, ar Liusilė Svon neišprotėtų gyven- 
dama taip, kaip tu. Aili, mudu draugaujame jau daug metų. 
Keista, ar ne? Upė pilna verpetų ir sūkurių. 


Ji laukė prie ponios Meng durų, spausdama rankose pusę 
Junano** kumpio, suvynioto į rudą popierių. 

Jokio atsako. Alisa priglaudė ausį prie durų. Viduje buvo 
girdėti garsai. Ji dar sykį pabeldė. Šį kartą pasigirdo žingsniai. 
Juokas. Artėjantis vyriškas balsas. 


ži Nežinau (kin.). 
**"" Kinijos provincija (vert.). 

Apgraibomis kažkas ieškojo rutulio formos rankenos. 
Durys girgždėdamos atsidarė. 

Dzianas. 

Jo ilgas ovalus veidas sustingo, išbalo. 

„O, - netekusi jėgų pamanė ji, - tai tu.“ 

Ji netruko pastebėti, kaip jis paseno per tuos porą metų, kai 
jį matė paskutinį kartą. Kinišką odą vagojo pirmosios vidu- 
tinio amžiaus raukšlės, o akis temdė miestiečiams būdingas 
nuovargis - jo patirto ir kitiems suteikto skausmo istorija. 

„Jis tikriausiai manęs nekenčia“, - svarstė ji. 

- Aili, - jis sušnabždėjo, nerodydamas priešiškumo. 

— Dzianai. 

— Hao chang shijian*, —į ryžio grūdą panašiu veidu nuslinko 
šypsulys. — Vis dar tokia pat graži. 

Ji vėl pajuto jam trauką, kuri juos visada siejo, o kartu - ir 
inkarą, krentantį tiesiai į jos nesėkmių ir apgailestavimų 
šulinį. 
nepamiršo. Jo žvilgsnis tapo griežtesnis. 

— Bet ką tu čia veiki? 

- Atėjau aplankyti tavo mamos. 

— Mamos? - akimirką jis atrodė sutrikęs. 

— Aš dažnai ją aplankau. 
tinimo. Tada vėl tapo įtarus ir piktas. 

— Kaip drįsti čia lankytis? 

— Dzianai, atleisk man, kad mudviem nieko neišėjo. Bet... 
aš mylėjau tave. 


Si Seniai nesimatėme (kin.). 

— Nekalbėk taip, - tyliai pasakė jis, pasibjaurėjęs jos ištartu 
ai, „meilė“. Amerikiečiai linkę švaistytis šiuo žodžiu. Iš pra- 
džių, draugaujant su Alisa, toks laisvumas jį jaudino. Bet tik 
ne dabar. 

Išvydusi Dzianą, Alisa neteko galvos, negalėjo atplėšti 
nuo jo akių. Vėl prisiminė viską, kas nutiko prieš devynerius 
metus. 

Ji parašė, kad įsimylėjo kinų inteligentą ir nori susituokti. 
Horacijus išsyk atsiuntė telegramą. Reikalavo po trijų dienų 
atskristi į Honkongą susitikti su juo. Už bilietą buvo iš anksto 
sumokėta, kambarys užsakytas. Tiesa, ne kokiame pasakiškai 
brangiame viešbutyje, kaip antai „Peninsula“ ar „Mandarin“, 
bet „Holiday Inn“, Kaulune. Kad primintų, kas pildo jos ryžių 
dubenėlį. 

Alisa nuskrido į Honkoggą, užsiregistravo, pakilo liftu 
į savo kambarį. Persivilko palaidinukę, pasitaisė džinsus ir 
pažvelgė į savo atspindį veidrodyje. Kažkodėl atrodė kaip 
išsigandusi maža mergaitė. Turėjo būti stipri, pasitikėti sa- 
vimi. Juk ji suaugusi moteris. Tėvas neturi teisės nurodyti, 
kaip jai elgtis. 

Bet jis mėgins - tai buvo akivaizdu. Horacijus atskrido tokį 
kelią ne tam, kad pasakytų: „Sveikinu, brangioji. Džiaugiuosi 
dėl tavęs.“ Alisa nusiteikė būti kurčia jo įkalbinėjimams. 

Dzianas pasisiūlė vykti kartu. Ji nenorėjo. 

— Pirmiausia turiu viena su juo pasimatyti. Kai jis apsipras, 
susitaikys su šia mintimi, susitiksime kartu. 

— Kodėl jam taip sunku su tuo susitaikyti? - paklausė Dzi- 
anas prisimerkęs, nelabai suprasdamas. 

— Tu esi kinas! 

Jis papurtė galvą. 

— Bet tai aš turėčiau dėl to jaudintis. Tai aš turėčiau baimin- 
tis, ar tu būsi priimta. Aš esu kinas. O tu - atsiprašau, kad 
turiu tai pasakyti — vakarietė. 

Ji atsiduso. 

— Mano tėvui atrodo kitaip. 

— O tau? - Jis atrodė šiek tiek sunerimęs. 

— Ką? 

— Ar manai kaip ir tėvas? Ar palaikai jo nuomonę? 

— Ne! Ne, ne, ne. 

— Tačiau nenori, kad važiuočiau kartu. 

— Ne, - vangiai pasakė ji. - Nenoriu. Turiu susitikti su juo 
viena. 

Jis ilgai stebeilijo į ją, kol galų gale pritariamai linktelėjo. Ir 
štai ji čia, be Dziano. Taip, kaip ir norėjo. 

„Neprivalau klausytis savo tėvo, - galvojo ji Honkonge, 
spoksodama į viešbučio veidrodį. - Jeigu jis mėgins nuteikti 
prieš Dzianą, aš paprasčiausiai išeisiu, apsisuksiu ir išeisiu, 
ojis tegul grįžta į Ameriką...“ 

Vis smarkiau besidaužančia širdimi ji įėjo į viešbučio resto- 
raną. Štai jis, Horacijus, ilgomis laisvomis kelnėmis ir atsegta 
sportine striuke. Atrodė vyresnis. Ji nedrąsiai apkabino jį. Ne- 
tikėtai pajuto šilumos ir džiaugsmo blyksnį - nors ir jaudinosi, 
buvo smagu jį matyti - ir stipriau suspaudė glėbyje. 

Jis irgi ją apkabino. 

— Ačiū, kad atvykai, Alisa. 

— Tu sukorei ilgesnį kelią. 

— Na, turėjau su tavimi pasikalbėti. Tai labai svarbus spren- 
dimas. 

Jie atsisėdo. Ji mirkčiojo mėgindama priprasti prie Hon- 
kongo restorano triukšmo ir ryškių šviesų. Čia viskas - nuo 

cukraus gabaliukų metaliniame dubenėlyje iki butelių su 
pomidorų padažu ir virš galvos ryškią geltoną šviesą sklei- 
džiančių gaublių - atrodė taip svetima. Kaip ir Horacijus. Jis 
sėdėjo sukryžiavęs kojas, apsiavęs nevarstomais batais kaip 
koks turtingas turistas iš Amerikos. „Ar aš - jo duktė? - ste- 
bėjosi Alisa. - Ar tikrai?“ 

- Žinau, kad santuoka - svarbus sprendimas. - Ji atsi- 
duso. 

Tuomet išdygo padavėja, ir Alisa paprašė kavos paken- 
čiama Kantono tarme, stengdamasi priderinti intonaciją, 
taip besiskiriančią nuo tos, kuri girdima šnekant bendrine 
kinų kalba - truputį per aukštai, kad išties skambėtų kaip 
šnekamoji kalba. 

Jis klausėsi. 

— Ar čia kinų kalba? 

— Kantono tarmė, - pasakė ji. - Ji skiriasi nuo tos, kuria 
šneku... 

Jis globėjiškai nusišypsojo ir nepritardamas tarė: 

- Jos visos vienodos. Visos skamba taip pat. 

Ji įsistebeilijo. 

— Galiu patikinti, kad taip nėra. 

Jis žvilgtelėjo į lubas ir patempė į vieną pusę lūpą, lyg 
klausdamas: „Ir kas iš to?“ 

— Paklausyk, širdele. Atvykau čia, nes tavo laiškas mane 
sukrėtė. Esi suaugusi moteris. Graži, protinga ir iškalbinga, 
bet nelabai išmanai apie gyvenimą. Tai akivaizdu. Turime 
pasikalbėti apie šias vedybas. 

— Nėra apie ką čia kalbėti, — tarė ji nurydama gerkle kylantį 
gumulą. - Dzianas - nuostabus vyras. Jis toks, kokio savo 
dukrai linkėtų kiekvienas tėvas! Dzianas netrukus apsigins 

daktaro disertaciją iš Kinijos istorijos. Kilęs iš nuostabios šei- 
mos. Mūsų vaikai turėtų dvigubą pilietybę, o užaugę galėtų 
pasirinkti... 

— Vaikai! - Horacijaus balsas drebėjo. — Vaikai! 

- Žinoma, vaikai. Man dvidešimt septyneri, Horacijau. 

— Tu dar visai jauna! Nesakau, kad nenoriu vaikaičių. Ži- 
noma, noriu! Niekas kitas man nesuteiktų didesnės laimės. 
Bet tik ne šitaip! 

— Turi omenyje, ne su kinu. Tiesa? — apimta pykčio iškošė 
ji. - Ar tai nori pasakyti? 

— Žmonės turėtų rinktis į save panašius! - atkirto jis. 

— Į save panašius? 

— Taip. Tos pačios rasės, tikėjimo ir odos spalvos, - jis 
pliaukštelėjo delnu per stalą. - Į save panašius. 

Aplinkui visi nuščiuvo. Į juos spoksojo Žmonės. 

Alisa prisimerkė. 

— Šis lėkštas, nesąmoningas nusistatymas - niekingiausias 
iš visų... 

— Ne! Taip kalba sveikas protas. Ištekėti už tokio vyro - tarsi 
pasidaryti tatuiruotę. Žinoma, tai jaudina. Iš pirmo žvilgsnio 
atrodo puikiai. Tačiau turėsi su tuo gyventi visą likusį gyve- 
nimą! 

Ji kilstelėjo lūpą negalėdama patikėti savo ausimis. 

— Tu lygini Dzianą su tatuiruote? 

- Alisa! Žinai, ką noriu pasakyti, - jis palinko į priekį. - Ką 
iš tiesų manau? Puiku. Netekėk už šio vyro. Jei taip pasielgsi, 
susigadinsi sau gyvenimą. 

Koks akiplėšiškumas! Tarytum ji dar būtų galėjusi susiga- 
dinti gyvenimą. Jis tai jau padarė už ją. 

— Aš nejuokauju, Alisa. 

— Paklausyk, tai mano gyvenimas, ne tavo. Kas sako, kad 
tai būtų klaida? Tu? Tavo rasistinių pažiūrų besilaikantys 
bičiuliai? O kaipgi aš? Ar jau visai nesvarbu, ko aš noriu? 

— Ir ko gi tu nori? 

Ji surikiavo savo mintis. 

— Noriu nurimti. Noriu ištekėti už Dziano. Jis - geras vyras. 
Abu galėtume būti laimingi. Pagaliau kažką turėčiau. Galėčiau 
turėti šeimą. 

— Tujau turi šeimą! Mane. 

— Horacijau... 

— Tu esi mano mažoji mergaitė, ir aš tave myliu - dėl ko 
dar skrisčiau į kitą pasaulio kraštą, norėdamas sulaikyti nuo 
klaidos? Tik iš meilės, ar ne? Dėl ko dar, Alisa? Liaukis. 

Nors ir buvo įpykusi, šie žodžiai ir tai, kaip jie buvo ištarti, 
privertė jos širdį suspurdėti. Ji, žinoma, norėjo jo pritarimo. 
Be galo to troško. Nekentė minties, kad gali tekti rinktis vyrą 
arba tėvą. Bet, nesulaukusi pritarimo, galėtų tenkintis ir ne- 
šališka pozicija... 

Jis pajuto, kad ji svyruoja, ir spaudė toliau: 

— Mes esame šeima, Alisa. Aš tave saugau. Esu vienintelis 
žmogus, kuris nepaliovė tavimi rūpintis. Štai kodėl niekada 
netekėtum be mano palaiminimo. Tiesa? Aš priklausau tau, 
otu- man. 

— Aš tau nepriklausau. Turiu savo gyvenimą. 

Jis mostelėjo ranka, leisdamas suprasti, kad šis pokalbis 
baigtas. 

— Tu net negali savęs išlaikyti! O jeigu jau prakalbome apie 
pinigus, ar šis vyras gali tave viskuo aprūpinti? Abejoju. Kiek 
jis uždirba? 


Dabar ji degė pykčiu. 

— Nesvarbu, kiek jis uždirba. 

— Gerai. Bet aš amžinai nesiųsiu tau pinigų. 

— Kodėl tu visada pakreipi kalbą apie pinigus? 

— Nekreipiu, - tučtuojau atsakė jis. - Tik noriu, kad mano 
mergaitė būtų laiminga. Laiminga radusi tinkamą vyrą. Ir 
rasi, Alisa. Jei tik grįši į Valstijas ir apsižvalgysi. 

— Mano namai čia. Čia ir noriu susirasti vyrą. 

— Maniau, jau suradai. Susirasti vyrą! Susirasti vyrą! Galbūt 
tu netgi nemyli to - kuo jis ten vardu? - Dziano. 

— Tikrai myliu! Jau sakiau. 

— Ne, nesakei. 

— Na, dabar sakau. 

— Nesu įsitikinęs, - jis įsmeigė į ją griežtą žvilgsnį. 

— Kaip tu drįsti! - blykstelėjęs pyktis sumišo su nerimu, nes 
tėvas palietė jautrią vietą. Ar ji iš tikrųjų myli Dzianą? Myli, 
žinoma, kad myli. Jis geriausias, tinkamiausias kinas, kokį 
kada nors jai teko sutikti. Bet giliai širdyje vis dar nežinojo, 
ar juodu skirti vienas kitam. Ir kaip Horacijus tai pajuto? Juk 
netgi pati sau to nepripažino. - Neaiškink, ką aš jaučiu. 

- Tai tu man paaiškink. Ką jauti? 

— Jaučiu, kad myliu jį ir noriu už jo ištekėti! - Širdyje ji 
nebuvo tokia tikra. Jos jausmai priminė neaiškų prieštaringų 
poreikių, troškimų ir ateities idealų mišinį. „Ar myliu Dzi- 
aną? —- mąstė ji apimta nevilties. - Ar aš kada nors išties ką 
nors mylėjau?“ 

— Alisa, - pratarė jis, kad atkreiptų jos dėmesį. 

Horacijus verkė? Seniai. Prieš daugelį metų. 

— Aš tik noriu, kad būtum laiminga, - prakalbo jis susi- 

jaudinęs. 

— Tada nesikišk! Leisk man ištekėti. 

— Ar tu myli jį? 

— Taip, jau sakiau... 

— Ne. Ar tikrai? 

— Horacijau... 

— Ar tikrai? 

Ji sudejavo ir užsidengė veidą. 

— Manau, tai ir yra atsakymas. 

— Liaukis! - dabar šaukė ji. - Tu elgiesi neteisingai. Negali 
manęs priversti! 
ties šeimininku. — Niekada tavęs neversčiau. Negalėčiau taip 
elgtis. 

- Bet tu... 

— O, ne, mieloji. Aš privalėjau tai pasakyti, bet esi suaugusi 
moteris. Turėsi pati pasirinkti. Štai. Gavęs tavo laišką, surin- 
kau visus šiuos saugotus daiktus. - Jis ištraukė iš portfelio 
aplanką. 

Jos akys išsiplėtė iš nuostabos. 

Jis tėkštelėjo ant stalo jos gimimo liudijimą, vaikystės nuo- 
traukas, kuriose ji pozavo viena, su Horacijumi ir mama, kai 
buvo dar kūdikis. 

— Pasiimk visa tai, jei ketini už jo tekėti. Palik Maneganų 
šeimą, mano ir savo šeimą. Nori būti kinė? Pirmyn. Būk. Ta- 
čiau daugiau nebūsi mano dukra. 

Ji prisiminė, kaip be jokio pykčio, tik su begaliniu liūdesiu 
ir vis dar ašarotomis akimis jis spragteldamas uždarė portfelį, 
atsistojo ir išėjo iš restorano. Tarytum taip elgtųsi ne iš keršto, 
bet verčiamas neišvengiamos gamtos jėgos. 

Dabar, stovėdama Meng namų tarpduryje, Alisa staiga 

susivokė tebelaikanti kažką rankose. Ji įbruko Dzianui į rie- 
baluotą popierių įvyniotą kumpio gabalą. 

— Dzianai, - jos balsas persimainė, - jei tik galėčiau paaiš- 
kinti, kaip gailiuosi... 

— Zenmole?* - iš virtuvės, esančios buto gilumoje, atsklido 
malonus moteriškas balsas. Neskubėdama išėjo trisdešimtme- 
tė moteris apvaliu, porcelianiniu veidu. Ant jos klubo buvo 
pakibęs kūdikis. Alisa įsispoksojo, ir kažkas jos viduje tarsi 
numirė. Aišku, ji žinojo apie Dziano žmoną, bet jau seniai 
nebuvo mačiusi Dziano ir nepažinojo jo nuotakos. O dabar ji 
stovėjo priešais. Su jųdviejų kūdikiu. 

— Shui-a?“* - žvilgtelėjusi į močiutę Meng, paklausė jaunoji 
moteris. 

— Šeimos draugė, - sumurmėjo senoji ponia. 

- Shi***, - trumpai atsakė jis. 

Jaunoji moteris atvirai žiūrėjo į Alisą, nenumanydama, kaip 
yra iš tikrųjų. „Tikriausiai nežinai apie jį daugybės dalykų“, 
pagalvojo Alisa, akimirką pajutusį didžiulį pasitenkinimą. 

— Ta jiu yao likai-le“***, - piktai pridūrė Dzianas. 

Alisa metė nevilties kupiną žvilgsnį į Meng Šaoven. „Mo- 
čiute Meng;? - ji maldavo akimis. — Ar privalau išeiti?“ 

Ponia Meng linktelėjo kaip žolė vėjyje. Dzianas buvo vedęs 
kitą moterį. Alisa nebepriklausė šiai šeimai. 

Jis žengtelėjo prie Alisos. 

- Alisa, - Dzianas prabilo angliškai, kalba, kurios ji išmo- 
kė per tuos kartu praleistus metus. - Neturėjai čia ateiti. 


> Kas čia? (kin.) 

**" Kasji tokia? (kin.) 

*** Tikrai taip (kin.). 

**** Ji netrukus išeis (kin.). 

Daugiau nėra apie ką šnekėti. Aš suprantu - tu negalėjai 
įsipareigoti. 

- Tu irgi. 

— Shenmo?* 

— Tai ne tik mano kaltė. Tu irgi kaltas. Argi ne taip? Tu 
nemylėjai manęs guan xin, guan yi. Antraip būtum pasakęs: 
pamiršk savo tėvą, tekėk už manęs. Ir būčiau paklausiusi. Bet 
tu nemylėjai. 

Užuot atsakęs, jis tvirtai sučiaupė lūpas. 

„Taip ir maniau“, - apmaudžiai pagalvojo ji, įsileisdama į 
save netikėto atradimo sukeltą skausmą. 


— Dzianai. Tu negalėjai atsiduoti man visa esybe. Aš — 


irgi. 

— Suprantamas dalykas. Tu - amerikietė. Baltoji. 

— Ak, liaukis, Dzianai... 

— Guogu-de shi jiu ranęg ta guogu-ba“*, — atkirto jis vėl ki- 
niškai. 


Alisa pajuto, kaip skruostus nudažo raudonis. 

— Dzianai? — paklausė jo žmona. 

— Šiaip ar taip, - nekreipdamas dėmesio į žmoną, toliau 
kalbėjo jis. - Jaučiu pareigą savo protėviams, - jis akimis 
parodė į kinų tautybės kūdikį ant žmonos rankų, - w0 zuo- 
dao-le. — Ir dar sykį - paskutinį - nužvelgė ją, lyg norėdamas 
geriau įsidėmėti. 

Kažkuria savo esybės dalele Alisa troško jį paliesti. Juto, 
kad ir jis to nori. Jei ne ši painiava, jeigu jų užslėpti jausmai 


galėtų prasiveržti, galbūt juodu susmuktų be jėgų vienas 


zi Ką? (kin.) 
** Pamirškime praeitį (kin.). 

kito glėbyje. Bet Dzianas papurtė galvą ir tyliai pratarė rūsčia 
anglų kalba: 

— Daugiau čia nebeateik. 

Ir palengva uždarė duris. 


Kitą rytą ji gulėjo lovoje. Dviračių, automobilių ir sunkve- 
žimių piko meto grūsties Čangano gatvėje gaudesys nuslūgo 
iki dundesio. Spenseris kartą priėjo prie jos durų ir pabeldė. 
Bet ji nebūtų įstengusi bendrauti, nepajėgė net išlipti iš lovos. 
Tad šūktelėjo, kad ateitų vėliau. 

Tas susitikimas su Dzianu. Ji prisiminė, ką teko su juo pa- 
tirti, kaip vos neatrado savęs. Liusilė atrado save būdama su 
Pjeru, atrado esybę, kuri buvo didingesnė už moters ir vyro 
meilę. Ar ji patenkino savo sielos troškimus? Didžiausia mūsų 
proto silpnybė — ta, kad mes nepastebime išties didelių uždavinių, 
nes jie, pasirodo, yra tiesiog po nosimi. 

Adamas Spenseris buvo teisus. Ją žudė rutina. Jau daug 
metų Alisa dirbo žemo rango vertėja, o juk galėjo pasiekti 
daug daugiau - tapti mokslininke, sinologijos žinove, protinga 
moterimi, kuri geba paversti „keturias brangenybes“ - teptu- 
ką, sauso tušo plytelę, indą tušui trinti ir popierių — įžvalgos 
ir erudicijos persmelktu gyvenimu. 

Kažkas už durų sujudėjo. Vėl Spenseris. 

— Alisa! Turiu nupirkti traukinio bilietus. Ar važiuojate su 
manimi? 

— Palaukite truputį! - Ji nušlubčiojo į vonią, suvilgė šaltu 
vandeniu veidą. Lašams varvant skruostais, patyrinėjo save. 
Nebejauna. Metams bėgant, jos veidas ėmė vysti, išryškėjo 
pirmosios raukšlės. 

„Trisdešimt šešeri, - galvojo ji liesdama skruostą. - Bet esu 

sumani, išties sumani ir turiu jautrią širdį. Vėl galėčiau pamilti. 
Jeigu tik pasitaikytų proga.“ 

- Alisa? — paklausė Spenseris prislopusiu balsu kitoje durų 
pusėje. 

Ji nusišluostė. Spausdama prie veido šiurkštų medvilni- 
nį rankšluostį, staiga prisiminė vyrą, sutiktą direktoriaus 
pavaduotojo kabinete. Daktarą Liną. Vyrą, kuriame, rodos, 
tilpo visas pasaulis ir kuris taip ilgai bei dėmesingai laikė jos 
vizitinę kortelę. Žiūrėdama į veidrodį ji užsimerkė. Jie yra 
tiesiog po nosimi. 

- Alisa. 

Ji išėjo iš vonios. 

— Gerai! Daktare Spenseri? Ar girdite mane? Vykstu su 
jumis. 

Traukinys stovėjo pukšėdamas Pekino Džano stotyje. Jie 
įlipo stumdydamiesi tarp kinų, nešinų dėžėmis, lagaminais, 
ryšuliais, krepšiais, pilnais vaisių, melionų sėklų ir garuojan- 
čių kvapnių baozi“. 

Alisa apsižvalgė po antros klasės miegamąjį vagoną. Maž- 
daug dvi paras reikės miegoti ant plokščių, siaurų triaukščių 
gultų, kurių paskutinis siekė lubas. Nors tai geriau nei sėdėti 
visą naktį ant kieto medinio suolo. 

— Keturiasdešimt trečia miegamoji vieta, - pasakė jis, duo- 
damas bilieto šaknelę. 

Vidurinis gultas, tiesiai virš jo. Jiems iš dešinės - pora tuščių 
vietų jų kolegoms kinams, daktarui Kongui ir daktarui Linui, 
kurie turėjo prisidėti prie jų Baotou. 

— Kurjūsų bagažas? 

- Čia viskas. - Ji numetė ant savo lovos juodą lagaminą su 
ratukais. Alisa laikė garbės reikalu niekada neimti daugiau nei 
vieną kelioninį krepšį ir rankinę. Be to, savaime suprantama, 
krepšys privalėjo būti mažesnis už nustatytą dydį, antraip ji 
pasijusdavo lyg katapulta išmesta į kankinančią garderobo 


Ž Kinijoje itin populiarus į bandelę panašus užkandis su mėsa (vert.). 

planavimo stratosferą. Kelnės, marškiniai ir kojinės, tarpu- 
savyje derantys ir sukeičiami pagal spalvą, svorį ir faktūrą. 
Nukarpytomis etiketėmis. Viena besvorė beisbolo kepuraitė. 
Mažyčiai šampūno buteliukai, skystis makiažui nuvalyti, 
drėkinamasis kremas, kosmetika ir dantų pasta - viskas 
suskirstyta kiekvienai dienai. Sulankstomas plaukų šepe- 
tys, miniatiūrinis dantų šepetėlis. Išimtis - juoda suknelė, 
jeigu tektų praleisti vakarą ne namie. Ir senovinė kinių pilvo 
skiautė. 

— Tai išties viskas? 

— Viskas, ko man reikia. 

— Jūs neįtikėtina. 

— Pastebėjau, kad jūs irgi nesivežate daug bagažo. Visada 
vilkite tais pačiais drabužiais. 

Spenseris nusijuokė. 

- Tai gyvenimo būdo inžinerija. Pagalvokite, kiek sutaupau 
laiko, nešiodamas tik džinsus ir darbinius marškinius. Dau- 
gybę dienų. Savaičių. 

— Niekada nepagalvojau. 

Jis kukliai patraukė pečiais. 

— Tad papasakokite apie mūsų kelionės tikslą —- Inčuaną. 
Ar esate ten buvusi? 

— Tiesą sakant, ne. Niekada nesilankiau šiaurės vaka- 
ruose. - Dauguma Alisos vertėjavimo darbų buvo susiję su 
prekyba, o didžioji dalis prekybos virė Kinijos rytiniuose 
miestuose. Iš pradžių - Guangdžou, kai aštuntojo dešim- 
tmečio viduryje atsivėrė durys, o vėliau - Pekine, Tiandzine, 
Nandzinge ir, žinoma, Šanchajuje, kuris laikomas prekybos 
karūnos brangakmeniu. Tik ne šiaurės vakaruose. Ji drebėjo 
iš nekantrumo ir truputį baiminosi, nes buvo girdėjusi, kad 

ten, dykumoje, Kinija - kitokia. Galioja visai kitos taisyklės. 
„Būk budri“, - priminė ji sau. 

— Na, o aš nekantrauju pamatyti Kinijos dykumas, - pasa- 
kė jis. - Gobio, Takla Makano, Tengerio ir Ordoso. Netgi šie 
pavadinimai skamba kaip muzika. Archeologiniu požiūriu 
jos irgi įdomios, ypač Tengerio ir Ordoso dykumos, kur ir 
vykstame. 

— Nes kažkur ten paslėptas „Pekino žmogus“? 

— Ne tik todėl. Sakoma, kad ten pilna priešistorinių ir nie- 
kieno netyrinėtų vietų. Mes vadiname jas „pirmykštėmis“. 
Tai ne Amerika, kur viskas išplėšta ir kruopščiai išrinkta. Ten, 
kur važiuojame, dar galima užtikti materialių senovės žmonių 
veiklos pėdsakų. 

Jis džiugiai šypsojosi. 

— Kinų kapų plėšikai plėšdavo tik senus kapus, tuos, kur 
būdavo turtų. Jie nesidomėjo neolito ir paleolito laikų vieto- 
vėmis. 

— Mums pasisekė. - Alisa prisiminė piešinėlį iš laiško - sau- 
lės spinduliuose paskendusią beždžionės galvą. Ji atrodė kaip 
pirmykštė, archetipinė būtybė. 

— Keista, kad po Tejaro niekas ten netyrinėjo. - Spenseris 
atsilošė. - Net neieškojo tinkamų kasinėti vietų. Ar žinote, 
kiek užtruksime, kol nuvyksime į Inčuaną? 

— Apie dvi paras. - Ji buvo skaičiusi apie Inčuaną, netoli 
Šuidongou kasinėjimų vietos esantį miestą, kuriame jie ketino 
apsistoti. Tas miestas oazė glaudėsi pasagos formos Geltono- 
sios upės linkio viršuje, prie Ningsia autonominio regiono 
ir Vidinės Mongolijos sienos. Ši vietovė buvo genetinio kinų 
pasaulio pakraštys, kuriame pradėjo maišytis kinai, uigūrai, 
musulmonai ir mongolai. Ten plytėjo trys didžiosios šiaurės 

vidurio dykumos - Ordosas, Tengeris ir Gobis. Visas jas kirto 
didinga Helanšano kalnų virtinė. 

Alisa stebėjo, kaip retėja Pekino priemiesčiai. Tolimą senovę 
menantis miestas, šešių septynių šimtų metų senumo. Čia 
gyveno Tejaras. Tokią dieną kaip ši jis ta pačia geležinkelio 
linija išvažiavo iš Pekino šiaurės vakarų kryptimi. Kinijoje man 
labiausiai patinka sienų geometrija, stogų linkiai, daugiaaukščiai 
bokštai, poetiški seni medžiai, knibždėte knibždantys varnų, ir 
vieniši kalnų kontūrai. 

Ji žiūrėjo į besiliejančius medžius ir tarp plytinčių laukų 
akimirką sumirgančius kaimus - keletą pastatų, sankryžas. 
Ilgai sekė vaizdą, kol pasirodė kalvos, žali statūs jų šlaitai. 
Kas keletą minučių kraštovaizdis keitėsi: properšose tarp 
kalnų galėjai išvysti tolumoje besirangančią Didžiąją kinų 
sieną, siekiančią kalnų viršūnes. Stulbinantis grožis. Jos sta- 
tyba buvo paženklinta mirčių ir širdgėlos. Kaip ir dauguma 
dalykų Kinijoje. 

Kalvos ir akmeninės sienos kontūrai pamažu tirpo besiarti- 
nančiose sutemose. Tuomet, spiegiant hidrauliniam traukinio 
švilpukui, pro šalį ėmė lėkti nakties skraiste apsigaubęs pasau- 
lis, Kinijos šiaurėje liūliuojančios vaiduokliškos kalvos. 

Galų gale ji susirangė ant kieto gulto ir užsiklojusi plonu 
apklotu užmigo. Kitą rytą, kai prabudo ir pramerkė akis, 
kalvos jau buvo virtusios lygumomis, o žaluma dingusi - jie 
dardėjo geltona akmeninga dykuma, kuri, rodos, driekėsi 
iki pat pasaulio krašto. Kiek akys užmatė - tik akmenys ir 
stepės, virstančios pavargusiomis plynaukštėmis, kuriose iš 
paskutiniųjų stiebėsi pilkšvai žalios žolės kuokštai. 

— Tejaras irgi važiavo šiuo traukiniu, - pasakė ji. 

- Taip. 1923 metais, vykdamas į Šuidongou, savo pirmąją 

didelę kasinėjimų vietą. Ji yra Ordoso dykumoje - štai ten mes 
ir pradėsime savo paieškas. 

— Manote, kad 1945 metais jis ten paslėpė dėžę su su- 
akmenėjusiomis iškasenomis. Bet kaip? Gal kam nors ją 
nusiuntė? 

— Arba pats nuvežė. Niekas nežino, kur jis buvo keturias- 
dešimt penktųjų balandį. Tuo metu jo nebuvo Pekine, bet nėra 
jokių įrašų, kad būtų kur nors išvykęs. 

— Kaip jis galėjo kur nors išvažiuoti per karą? 

Spenseris pakėlė rankas. 

— Nežinau. Galbūt rado kokį nors būdą. Tačiau iš jo laiškų 
sužinojau vieną dalyką: jam čia patiko. Šuidongou teikė jam 
vilties. 

Ji užsimerkė. 

- Turbūtjūs teisus. Prisimenu vieną jo knygos eilutę, kurią 
perskaičiau praėjusį vakarą. Jis rašė - atrodo, lankydamasis 
Etiopijoje - kad pasiilgo Mongolijos. Mongolijos! Man tai 
pasirodė keista. 

— Bet kai pagalvoji, kas jam čia nutiko, atrodo logiška. Jis 
netikėtai aptiko pirmykščio Žmogaus pėdsakus. Vietiniai 
žmonės metė savo darbus ir puolė padėti. Jis rado įrodymą, 
kurio taip ieškojo. 

— Nors iš jo buvo mažai naudos. Turiu omenyje Romą. 

— Taip, mažai. 

Spenseris, patogiai įsitaisęs, kažką Žymėjosi užrašų kny- 
gelėje, o Alisa stebėjo rytinį bruzdesį pilnutėliame traukinio 
vagone. Prisipildęs kūnų ir bagažo, jis tapo triukšmingu, dar- 
dančiu kaimu - kiniškų riksmų, juoko ir dainų siena. Seniai 
kosėjo ir spjaudėsi ant grindų, dažniausiai nepataikydami. 
Spenseris krūpčiojo nuo garsų, o Alisa buvo prie to pratusi. 

Žinojo, kad atsikėlus reikia atsargiai žengti per saulėgrąžų 
lukštus, apgraužtas arbūzo žieves ir permirkusius juodus 
arbatos lapus. 

Iki vidurdienio už lango plytinti žvirgždėta jūra užleido 
vietą pievoms. Traukinys turėjo atvykti į Baotou penkiolika 
minučių po dvyliktos. 
spalvos pastatus. 

— Mūsų kolegos. - Spenseris užvertė savo užrašų kny- 
gelę. 

— Taip. - Ji spoksojo į priekį, mėgindama ką nors įžiūrėti. 
Kažkur ten, miesto perone, turėtų laukti du vyrai iš Dženg- 
džou. Kaip tik dabar. Tas aukštas, santūrus daktaras Linas. Ir 
daktaras Kongas. 

Traukinys nėrė į mažą, saulės išdegintą miestą, įžvangėjo 
į stotį ir spiegdamas sustojo. 

Vagonus apgaubė šnypščiantis garų debesis, pasipylė žmo- 
nės, pasigirdo šauksmai ir riksmai, ir tuomet išdygo daktaras 
Kongas ir daktaras Linas. Jie šypsodamiesi trinktelėjo savo 
didelius lagaminus ant praėjimo tako. 

— Laba diena dar sykį, - tarė jie. - Sveiki. 

- Sveiki. 

- Sveiki. 

Alisa ir Spenseris atsistojo. Alisa prakalbo: 

- Ar jūsų kelionė buvo maloni? 

- Jūs per daug mumis rūpinatės, - tarė daktaras Linas 
pagarbia kinų kalba, kokios taip dažnai šiomis dienomis neiš- 
girsi, nebent Taivane. Žemyno gyventojai buvo labiau suibian, 
paprastesni. Ne tokie kaip jis. - Geriau papasakokite apie savo 
kelionę, - toliau šnekėjo Linas. - Juk jūs esate svečiai. - Jis per- 

sibraukė ranka per juodų plaukų kupetą ir nusisukęs užkėlė 
lagaminą ant virš lango esančios regzties. 

Ji įsistebeilijo į jo nugarą. 

Jis, rodos, tai pajuto ir žvilgtelėjo per petį. 

— Tiesą sakant, tai nuostabu. Jūs išties mokate kalbėti. 

— Nenusipelniau jūsų pagyrų, - santūriai atsakė ji, bet nesu- 
silaikė ir nusišypsojo. Žinojo, kad gerai moka kiniškai. Ji turėjo 
puikią klausą. Jai visada patiko muzika. Jau nuo mažens Alisa 
tarėsi girdinti muziką kitaip nei visi — ji iš tiesų ją girdėjo. O kai 
vėliau pradėjo mokytis kinų kalbos, suvokė, kad kiti studentai 
nesiklauso taip kaip ji. Jiems tik atrodė, kad klausosi. Girdė- 
dama kinų kalbą taip, kaip girdėjo muziką, ji greitai perprato 
visas jos spalvas ir niuansus. Jos kinų kalba buvo išskirtinė dėl 
tarimo, o ne dėl žodyno. Norint įsiminti kuo daugiau kiniškų 
žodžių, reikėjo daug metų sunkiai mokytis, o tai Alisai nebūtų 
patikę. Nors ir protinga, ji buvo truputį pritinginti. 

— Čia daugybė užsieniečių šneka geriau už mane, - ji man- 
dagiai paprieštaravo. 

— Tikrai? Vargu ar galiu jumis tikėti. Bet esate pirmoji 
užsienietė, su kuria bendrauju, tad... - pirmą kartą daktaro 
Lino santūriu veidu perbėgo šypsnys, - mano tyrimas dar 
nebaigtas. 

— Dar ne. 

— Dar ne, - atsiliepė jis - nežinia, ar norėdamas Alisai 
pritarti, ar tik pakartodamas jos žodžius, kaip buvo būdinga 
kinams. 

— Jūs tikrai nesate sutikęs užsieniečių? 

— O, taip, esu. Suprantate, gimiau Šanchajuje. Užaugęs 
persikėliau gyventi į Džengdžou. 

— Taip, girdžiu tai išjūsų akcento, - pasakė Alisa. Tardamas 

žodžius jis pabrėždavo „s“ garsą - taip kalbėdavo žmonės, 
kilę iš Jangdzės upės deltos. 

- Vaikystėje Šanchajuje teko sutikti ne vieną užsienietį. 
Tačiau jūs esate pirmoji, mokanti kiniškai. - Ir pirmoji, pagal- 
vojo jis, kuri, rodos, nusimano apie šalį ir yra gerai išauklėta. 
Jis tyrinėjo jos keistą išblyškusią, strazdanotą odą ir smailą, 
bet visai dailią nosį. Stengėsi nenužiūrinėti atvirai jos kūno. 
Bet žvelgdamas akies krašteliu įsidėmėjo: liesa, neaukšta, 
pečiai - platesni nei kinių, bet klubai - siauresni, plonos kojos. 
„Kaip keista, - mąstė jis, - kad vakarietės moterys vilki dra- 
bužiais, kurie pabrėžia kiekvieną jų kūnų linkį, neleisdamos 
pasireikšti vyro vaizduotei...“ 

— Man garbė su jumis susipažinti, - tarė ji. 

Daktaras Kongas surinko telefono numerį ir, nukąsdamas 
žodžius, prakalbo su Kinijos provincijos akcentu. Daktaras Li- 
nas pastovėjo minutę, mandagiai jai ir Spenseriui linksėdamas 
galva, ir pagaliau įsitaisė ant gulto priešais Alisą. Atsigulė ant 

— Vertėja Mo, ar galėčiau jūsų paklausti? Kaip atsitiko, 
kad svetimšalė pradėjo mokytis kinų kalbos? Jūsų tėvai buvo 
misionieriai? 

Ji nusijuokė. 

— Ne, toli gražu. 

— Vadinasi, jūsų tėvas - diplomatas? 

— Mano tėvas - Jungtinių Amerikos Valstijų Kongreso na- 
rys, - pasakė ji ir akimirksniu pasigailėjo. 

— Kongreso narys, - pakartojo jis. 

Ji atsiduso. Dabar jis ims ja bjaurėtis. Kinijoje valdančiojo 
elito vaikai buvo niekinami. Kodėl ji prasitarė? 

— Sunkus kelias, - tarė jis. 

— Shi zheiyangdė“. 

Profesoriaus Lino žvilgsnis užkliuvo už knygos, kurią ji 
vis dar tvirtai spaudė rankose. 

— Ni kan shenmo?** 

— Pjero Tejaro de Šardeno laiškus. — Ji parodė jam kny- 
gą. - Ar skaitote angliškai? 

— Ne. A, prancūzų kunigas. - Apvertęs knygą, jis apžiūrinė- 
jo ant nugarėlės išspausdintą Tejaro nuotrauką: jo rimtą veidą, 
dvasingas mėlynas akis, juodai baltą kunigo apykaklę. - Va- 
dinasi, Tejaras Vakaruose pagarsėjo savo atradimais. 

— Visai ne. Šuo požiūriu beveik nežinomas. Įžymus savo 
knygomis apie religiją. 

— Religiją? - jis įsistebeilijo į ją. 

— Jo... - akimirką Alisa mėgino prisiminti žodį „katalikų“, — 
tianzhujiao bažnyčia nepripažino evoliucijos. Savo knygose 
Tejaras apibūdino evoliuciją kaip Dievo poelgį. Susiejo mokslą 
ir religiją. Jo knygos yra gana garsios. 

— Suprantu, - pasakė jis. - Bet kam reikia tai įrodinėti? Juk 
žmogus evoliucionuoja nuo senų laikų. Tai faktas. 

— Dabar, taip, - sutiko Alisa. - Bet anuomet dauguma 
vakariečių tebetikėjo senuoju pasaulio sukūrimo mitu: kad 
pirmieji žmonės buvo vyras ir moteris, gyvenę Rojuje; kad 
jie nusidėjo, todėl pasaulis tapo sugedęs ir nė vienas iš mūsų 
nėra tyras. 

— O, taip, girdėjau apie šią religinę mintį iš Vakarų, - jis 
prisimerkė. — Ar jūs tuo tikite? 

— Žinoma, ne, —ji išsišiepė. — Koks protingas žmogus galėtų 
patikėti? Pasaulis staiga nesusikūrė prieš keturis ar penkis 


+ 


Taip jau yra (kin.). 
** Ką skaitote? (kin.) 

tūkstančius metų. Archeologai yra radę daug senesnių dalykų! 
Atrodo, kad kasmet jie aptinka ką nors dar senesnio, ar ne? 
Homo sapiens gyvena žemėje jau šimtą tūkstančių, galbūt du 
šimtus tūkstančius metų. O prieš jį buvo Homo erectus, - kal- 
bėjo ji užsidegusi. 

Jis nusišypsojo. 

— Maniau, kad vakariečiai nesidomi praeitimi. 

— Tik ne aš, daktare Linai. Man patinka istorija. Mėgstu 
visa, kas sena. 

- Aš irgi, - tyliai pasakė jis. 

Tuomet staiga prakalbo Spenseris, rodydamas į nuo karščio 
mirguliuojančią akmenuotą tundrą: 

— Pasakykite jam, kad tai primena Nevadą. 

Ji išvertė. 

Linas suraukė antakius. | 

— Arjis žino, kad esu iš Reno? - paklausė Spenseris. - Neį- 
tikėtina, kaip ši vieta primena namus. Geologija ir topografija. 
Tarsi bučiau Nevadoje! 

Alisa išvertė tai į kinų kalbą. 

— Na, - tarė Spenseris. - Apie ką jūs su daktaru Linu kal- 
bėjote? 

— O, apie kinų ir vakariečių požiūrį į evoliuciją. 

— Gerai. Jis žino, ko mes norime - sveikų dantų, DNR 
pavyzdžio, sužinoti, iš kur kilo šiuolaikiniai žmonės. Tad 
paklauskite jo. Pasiteiraukite, iš kur, jo manymu, kilo Homo 
erectus. Iš Afrikos ar Kinijos? 

— Daktare Linai, ponui Spenseriui įdomu, ar „Pekino žmo- 
gus“ atsirado Kinijoje. O gal Homo erectus pasklido po pasaulį 
iš Afrikos? 

Linas plačiai atmerkė savo mažas juodas akis. 

— Kinijoje. Savaime suprantama. Tai įrodyta. 

Ji išvertė tai Spenseriui. 

— Ką? - nekantriai riktelėjo amerikietis. - Kaip tai įrodyta? 

Linas truktelėjo savo dideliais pečiais. 

- Tai liudija suakmenėjusios iškasenos. Afrikoje ir Europoje 
prie Homo erectus galima rasti akmeninių įrankių, bet tik ne 
Tai logiška. Kinija - civilizacijos lopšys. Senovėje čia virė 
gyvenimas. Be to, vargu ar šiuolaikiniai kinai kilo iš Afrikos. 
Rasės yra pernelyg... pernelyg skirtingos. 

Daktaras Spenseris išsižiojo ir vėl užsičiaupė. Tada žvilg- 
telėjo į Alisą, tarsi sakydamas: „Jie nekvaili, ar ne?“ Daktaras 
Linas apie juos tikriausiai galvojo tą patį. Vyro akys, jam 
bevartant Tejaro laiškų knygą, žiburiavo juoku. 


Vėlai vakare, Alisai nespėjus šmurkštelėti į gilų užmaršties 
miego šulinį, traukinio vagoną perskrodė šviesos spindulys, ir 
ji išvydo priešais save ant gulto daktaro Lino veidą. Jis stebėjo 
ją plačiai atmerktomis akimis. 


Vešlūs oazę primenantys Inčuano pakraščiai išdygo staiga 
kaip smaragdo siena šalia akmenuotos rudos dykumos. Vieną 
akimirką tolumoje bangavo pliki kalnai, o kitą - traukinys lėkė 
pro siauralapių žilakrūmių, šlamančių vėjyje žaliais ir sidabro 
spalvos lapais, giraites. Netikėtai pasirodydavo ir greitai į 
visas puses pasklisdavo Geltonosios upės, tolumoje prime- 
nančios purviną, dumbluotą kaspiną, kanalai. Jie pradingdavo 
baklažanų, pomidorų, pipirų ir beribiuose ryžių laukuose, 
kurie driekėsi lyg viliojantis tamsiai žalias kilimas - tokį 
vaizdą taip retai pamatysi šiaurės Kinijoje. 

Alisa žinojo, kad 1923 metais geležinkelio bėgiai baigėsi 
Baotou, kur Linas ir Kongas įlipo į traukinį. Ten Tejaras ir 
jo kolega kunigas Emilis Lisantas sumokėjo už mulus sida- 
briniais doleriais ir atjojo dykuma į Inčuano miestą. Alisa 
nesuprato, kodėl jis taip vadinosi. Inčuanas reiškė „sidabrinė 
upė“, bet buvo matyti tik lėtai tekanti ruda masė. Traukiniui 
dardant per miestą, ji pastebėjo, kad sienų, kurias Tejaras mi- 
nėjo savo laiškuose, nebelikę. Jų vietoje iškilo mūrinių namų 
eilė ir aukšti gamyklų kaminai. Kai kur tebestovėjo keli vieniši 
senoviniai vartai ir sargybos bokštai. 

Išvargę, dulkėti jie įgriuvo su krepšiais ir visa įranga į 
„Number One“ viešbučio vestibiulį, kurio grindys buvo 
išklotos kalkakmeniu. Jiems paskyrė kambarius: Alisai ir 
Adamui - viename pastate, Kongui ir Linui - kitame. 

— Kodėl? —- pasidomėjo Adamas. 

— Taip įprasta, - paaiškino Alisa, - kinus apgyvendina 
atskirai nuo užsieniečių. 

Ji užsidarė savo kambaryje ir iškart, nieko negalvodama, 
iškraustė lagaminą. Visada taip elgdavosi atvykusi į viešbutį. 
Drabužiai sugulė tvarkingomis eilėmis mediniame stalčiuje. 
Pačiame dugne ji paslėpė senovinę šilkinę pilvo skiautę ir 
juodą suknelę. Ištraukusi iš kišenės mažą sulankstytą piešinį, 
vaizduojantį saulės spindulių nutviekstą beždžionės galvą, ir 
Liusilės Svon nekrologą, padėjo juos ant komodos. Tuomet 
užtraukė sunkias purpuro spalvos aksomines užuolaidas, 
prileido į vonią vandens, nusirengė ir įlipo. 

„Ak“, - pamanė ji. Vandens paviršiuje lūžo aukštai iškeltos 
lempos šviesa, iškreipdama panirusį blyškų kūną. Ji mirko 
vandenyje, kol pasijuto švari, tarsi naujai gimusi, vėl atsiga- 
vusi. Kurį laiką. 

Užsimerkė. 

Tikriausiai buvo užsnūdusi, nes kai pašoko, vanduo buvo 
atvėsęs. Ji taškydamasi atsistojo, pakratė galvą, kad išvarvėtų 
iš plaukų vanduo, smarkiai nusitrynė rankšluosčiu. 

Vėl budri, gyva. 

Arbatos. 

Staiga ji užsinorėjo išeiti pasivaikščioti, pamatyti Inčuaną. 
Ar tikrai šis miestas skiriasi nuo tos Kinijos, kurią ji pažinojo? 
Kol kas jis labiau primena užkampį, o šis viešbutis su savo 
neveikiančiais tualetais ir senovinėmis aksominėmis užuolai- 
domis - tik dar vienas provincijos statinys. 

Apsirengusi ji išėjo į koridorių. Spenserio durys buvo už- 
darytos. Jis minėjo, kad peržiūrės Tejaro žemėlapius, likusius 
nuo 1923 metų Šuidongou ekspedicijos. Alisa pasiklausė prie 
durų ir, nieko neišgirdusi, išėjo į lauką. Perėjo kiemą tarp 
pastatų, kol galų gale atsidūrė prie „Number One“ komplek- 
so paradinių durų. Ten ant laiptų sėdėjo daktaras Kongas ir 
daktaras Linas. 

- Ženmoyang? - mandagiai pasakė ji ir atsisėdo šalia jų. 

— Turiu jus pagirti, - tarė Kongas. - Jūsų kinų kalba pa- 
vyzdinė. 

— Guojiang, - paprieštaravo ji ir bakstelėjo į laidu apvyniotą 
mažą juodą aparatą ant cementinio laipto. - Kas čia? 

— Mano faksas, - tarė daktaras Kongas apmaudžiai mostelė- 
damas liaunomis rankomis. - Man reikia linijos, o viešbutis ne- 
gali jos suteikti. Galite įsivaizduoti? Kad šiais laikais viešbutis 
neturėtų papildomų telefonų linijų... - jis papurtė galvą. 

- Jam patinka šis faksas, - nusijuokė daktaras Linas. - Pra- 
ėjusiais metais buvo pasiėmęs jį į Japoniją. Ir dabar visur 


vežiojasi. 

- Jokių papildomų linijų. Išties nemaniau, kad ši vieta bus 
tokia tu. 

Alisa nusišypsojo. Dauguma miestiečių kinų, sakydami 
tu, „prasčiokiškas“, „kaimiškas“, išsiduodavo žiūrintys į 
kaimiečius iš aukšto. 

— Taip, čia labai tu, - pripažino ji. 

— Apgailėtina, - paniekinamai prunkštelėjo Kongas ir pa- 
kėlė aparatą. - Džengdžou taip nebūtų. 

— Ir Pekine, - pasakė Alisa. - Bet kokia pažangos kaina? 
Vos ne kiekvieną sykį išėjusi pastebiu nugriautą kaimynystėje 
kokį nors mielą seną namą, o vietoj jo išdygusį naują betoninį 
pastatą. 

- Taip, — tarė Kongas, - bet jie gražūs. Šiuolaikiški. O gy- 
venti tose siaurose Pekino gatvelėse yra... yra... — jis ieškojo 
tinkamo žodžio, - nehigieniška. - Jis prisiminė, kaip prieš 
kelias dienas lankėsi direktoriaus pavaduotojo namuose 
kaip tik tokiame Pekino hutonge. Tiesa, jo pusbrolio namas 
su kiemu išsaugojo kažkokį feodalinį žavesį. Tačiau dūmai 
iš virėjo pašiūrės! Palaidi šunys! Ir kas blogiausia, primityvi 
vonia - kažkoks ant grindų padėtas kubilas su nutekamuoju 
vamzdžiu, pro kurį gurguliavo vanduo. - Suprantate, vertėja 
Mo, mes, kinai, labai norime pamiršti tas primityvias sąlygas 
ir persikelti į šiuolaikiškus namus. 

— Tik ne aš, - pasakė ji. - Man labiau patinka namai huton- 
guose. - Ji žvilgtelėjo į daktarą Liną. 

— Man irgi, - tarė Linas Kongui ir nusišypsojo Alisai. - Man 
patinka seni namai su kiemais. 

- Jiems išnykus, amžiams dings dalis senosios Kinijos. 

- Būtent. 

Kongas pavartė akis. 

- Praeitis yra praeitis. Bet kuriuo atveju. Vyksiu į Kultūros 
vertybių apsaugos biurą. Jie turės man papildomą telefono 
liniją. 

— Kultūros vertybių biurą? — paklausė Alisa. 

— Ši įstaiga atsakinga už archeologinius radinius visame 
Ningsia regione. Be to, jie vadovauja muziejams. - Kongas 
pakėlė faksą. - Zai jian. 

— Ką ketinate veikti? - paklausė jos Linas, Kongui išsmukus 
pro vartus. 

— Norėjau apsidairyti po miestą. 

— Už kampo mačiau dviračių nuomos punktą, - nedrąsiai 
pratarė jis. - Ar nenorėtų užsienietė sėsti ant dviračio ir kartu 
su manimi apžiūrėti miestą? 

— Taip, norėčiau, bet jei ir toliau vadinsite mane užsieniete, 
galiu prakeikti aštuonias jūsų protėvių kartas. 

Jis nusijuokė. 

— Gal vertėja Mo? 

— Jau šiek tiek geriau, - negalėjo prašyti vadinti ją Alisa 
arba Aili; Kinijoje vardais galėjo šaukti tik artimi bičiuliai. 
Dažniausiai žmonės kreipdavosi titulais. Ji tam neprieštaravo. 
Tai suteikdavo savito saugumo. Visada žinojai, kokiai grupei 
priklausai. „Ar tai mano grupė?“ - klausė ji savęs tūkstantąjį 
kartą. Kinija. Kinai. 

— Geriau palaukite čia, - patarė Linas. - Aš išnuomosiu 
dviračius. Jei senis pamatys, kad jūs - užsienietė, pareikalaus 
iš jūsų didelio užstato, pavyzdžiui, šimto juanių arba paso. 

- O! 

Jam pasukus už kampo, ji ėmė tyrinėti senyvas jogurtą 
pardavinėjančias musulmones kines. Jos sėdėjo plačiomis 
medvilninėmis kelnėmis prie išklerusių staliukų, vaikydamos 

muses nuo popieriumi uždengtų grubių molinių ąsočių su 
jogurtu. Jas stebint, Alisai suspurdėjo širdis. Ar ir Linas iš- 
gyvena tokį bendrystės pojūtį? „Žinoma, kad taip, - galvojo 
ji, - turėtų.“ Per daugelį metų ji suprato viena - jai ką nors 
pajutus, kitas irgi tai jaučia. 

Važiuodama Sun Jatseno bulvaru, pagrindine miesto gatve, 
ir per komercijos centrą - didžiausią maždaug tūkstančių my- 
lių spinduliu visoje dykumoje - Alisa matė nesibaigiančią eilę 
praktiškų Rytų bloko cementinių namų. Visur kabojo didingos 
iškabos, išmargintos kiniškais hieroglifais ir mongolų raštu: 
Trečioji ūkinių prekių parduotuvė, Savivaldybės komiteto 
ryšiams su tautinėmis mažumomis poskyris, Hua Feng ne- 
tradicinės medicinos institutas ir Aštuntoji poliklinika. 

Gatvėse nebuvo grūsčių, bent tokių kaip Pekine ar Šancha- 
juje. Jie pravažiavo pro kelis vežimus, retsykiais išvysdavo 
automobilį. Nebuvo matyti nė vieno šviesoforo, ir pėstieji 
vaikštinėjo kaip pakliūva į visas puses, vargiai skirdami gatvę 
nuo šaligatvio. 

Jie stabtelėjo prie Vakarinių vartų bokšto, kur dabar stovėjo 
tik tyli, simbolinė sargyba. Ji prisiminė vieną Tejaro laišką, 
kuriame jis rašė, kaip 1923 metais stovėjo prie šių vartų ir 
žvelgė į ilgą Žvyruotą kelią, vedantį į Tibetą. Vadino šią vietą 
Totorija. Dabar tai praeities pasaulis. Totorija. Ji žvilgtelėjo 
akies krašteliu į Liną. Galbūt jam patiktų toks pasaulis. 

— Ar suksime į šalį? - paklausė jis. 

- Žinoma. 

Jie pasuko į kairę. Kelias už miesto buvo tik „Tarnystės 
tautai“ bulvaro tęsinys, dviejų juostų asfaltuota gatvė su 
besirikiuojančiais makaronų prekystaliais ir vyrų kirpyklo- 
mis. Beminant vakarų kryptimi, pasirodė gyvulių aptvarai, 

pavienės metalo dirbinių ar daržovių krautuvėlės ir galų gale 
dirbamoji žemė. Jie buvo vieni. Jų niekas nesekė. 

— Sustokime ir pailsėkime, - šūktelėjo per petį Linas. 

Jie pasuko iš kelio, kur maža kalva nuožulniai kilo iki gluos- 
nių giraitės, numetė dviračius ir atsisėdo ant žolės. Tolumoje 
driekėsi kvadratiniai laukai, išvagoti rudus kaspinus prime- 
nančių kanalų ir pribarstyti iš molio drėbtų smėlio spalvos 
namų. Linas išsitraukė iš kišenės apelsiną ir peiliuku nulupo 
būtų patenkintas. 

— Jums, rodos, čia patinka. 

Jis atsargiai padavė plačiame delne skiltelę. 

— Galima sakyti, kad domiuosi šia vietove. Mėginau gauti 
leidimą čia apsilankyti septyniasdešimt ketvirtaisiais. 

— Norėjote būti išsiųstas dirbti į kaimą? - Ji žinojo, kad 
tuomet išsilavinusį miesto jaunimą prievarta paskirdavo į 
tarnybą kaimo vietovėse. Kultūrinė revoliucija. Ji grįžo min- 
timis į praeitį. Nuo šešiasdešimt šeštųjų iki septyniasdešimt 
šeštųjų: ji tada buvo tokia jauna, dar vaikas, žaidė palei drė- 
gnus, slogius Hiustono užtakius, viena, įtari ir įniršusi ant 
viso pasaulio, kuris, rodos, buvo toks negailestingas. Svajojo 
apie vietą, kuriai priklausytų, išties priklausytų. Tuo metu 
čia, Kinijoje, buvo žalojama šimtai milijonų sielų. Kraujas tą 
dešimtmetį susigėrė į žemę, nespėjus jo užtvenkti. Vėliau, 
išmokusi kalbą ir pradėjusi čia dirbti, ji girdėjo iš visų piktai 
pasakojamas istorijas. Tas siaubas galų gale įsigėrė į ją. - Kodėl 
norėjote, kad jus čia atsiųstų? 

— Norėjau aplankyti savo žmoną. 

Žmoną! Na, žinoma, juk jis suaugęs vyras, vyresnis už ją. 

— Vadinasi, ją čia atsiuntė? 

— Na, taip. 

— O kodėl sakote „aplankyti“? Ar jūsų negalėjo paskirti į 
tą pačią vietą? 

Jis neatsakė, toliau lupo apelsiną. 

— Juk tuomet vyko kultūrinė revoliucija, ar ne? - neatly- 
Žoji. 

— Taip, Chaosas. 

Alisa pyktelėjo ant savęs. Niekaip negalėjo atsikratyti 
įpročio vartoti posakį wenhua da geming, „kultūrinė revo- 
liucija“. Kvailė. Naivuolė. Daugelis kinų vengė šių žodžių. 
Jiems jie reiškė kai ką daugiau. Dažniausiai jie tai vadino 
Chaosu. 

— Daktare Linai, turbūt norite pasakyti, kad ją ne šiaip 
išsiuntė į šalies gilumą. 

Drebančioje rankoje laikydamas peilį jis išskaptavo švel- 
nioje apelsino plėvelėje rantytą ašarą. Vaisiaus šonu nuriedėjo 
ištryškęs sulčių lašas. 

— Žinoma, kad ne, - atsakė jis suirzęs. 

— Vadinasi... - Alisa nutilo bijodama suklysti. 

— Laogai, - tarė Linas ir smeigė peiliu į apelsiną. Pakako 
vieno žodžio laogai. Pataisos kalėjimas. Bet visi žinojo, kad tai 
sunkaus darbo prieblandos pasaulis, pasiglemžęs daugybę 
žmonių. Jis stipriai sučiaupė lūpas. Ji buvo patyrusi tai ne 
kartą. Alisa šnekėjo gana gerai, tad žmonės manė, kad ji len- 
gvai nuklysta į netiesioginius atspalvius, kuriuos taip mėgo 
kinų intelektualai. Jie kalbėjo aliuzijomis: taip daug gražiau 
nei vadinti daiktus tikraisiais vardais. Tačiau ji niekada taip 
nešnekėjo. Jos kinų kalba buvo sklandi, bet tik tiek. Dėl to ji 
niekada netaps kine. 

— Klausykite, aš atsiprašau, - pasakė Alisa, pati nežinoda- 

ma, ar apgailestauja dėl jo žmonos, ar dėl savo šiurkštumo, 
taip būdingo vakariečiams. 

— Mei guanxi*.- Tačiau, savaime suprantama, tai buvo 
svarbu. 


— Paskambinkite į Ameriką, - Alisa paliepė fuwuyuan prie 
priekinio stalo. - Į Hiustoną, Teksasą. - Horacijus vis dar 
mokėjo už jos butą Hiustone, o ji ten kartais paskambindavo, 
kad patikrintų savo balso paštą. Darbą ji paprastai gaudavo 
per JAV ir Kinijos prekybos rūmus. Tačiau kartais žmonės 
paskambindavo ir į jos butą. 

Ji pieštuku užpildė viešbučio administratoriaus duotą 
blanką ir grįžo į savo kambarį laukti. Nustebo sužinojusi, 
kad ją jungs per Pekiną. Seniai teko gyventi tokiame viešbu- 
tyje, iš kurio nebūtų galima tiesiogiai paskambinti į užsienį. 
Alisa įsikniaubė į Pjero ir Liusilės laiškų knygą, stengdamasi 
nežiūrėti į telefoną. 


Už kelių tūkstančių kilometrų, Pekine, ketvirtoji moki- 
nė tarptautinė operatorė Ju Lihua pirmą kartą pastebėjo 
skyde mirkčiojančią raudoną lemputę. Ji pasikvietė savo 
mokytoją. 

— Šis skambutis turi būti įrašytas, - pasakė mokytoja Ling. 
Vyresnioji moteris neišsidavė nustebusi. Ji žvilgtelėjo į lapą su 
retai naudojamais kodais ir prismeigė jį prie sienos. - A, - tarė 
ji, - tai Liaudies išlaisvinimo armija. 


— Ar tavo ausys užkimštos? O gal smegenys ištekėjo per 


Ž Tiek to (kin.). 

burną? Juk Žinai, ką reikia daryti. Įrašyk tai į juostą! Pasikeitus 
pamainai, jie pasiims įrašą. - Ji apsisuko ir nuėjo. 


Galų gale Alisos kambaryje šaižiai suskambo telefonas. Ji 
pačiupo ragelį. Kažkur toli linijoje skambėjo kitas telefonas. 
Ji įsivaizdavo savo vieno kambario butą Haitse, mielo seno- 
vinio nusklembtų baltų lentų namo viršutiniame aukšte iš 
dešinės pusės. Sparčiai augančio Hiustono kaubojų laikais, 
kai purvinomis gatvėmis riaumodami švilpė seni išklerę auto- 
mobiliai, o iš patefonų plyšavo Henkas Viljamsas, ten gyveno 
šeimyna, o dabar viršutinis aukštas buvo padalytas į keturis 
vieno kambario butus. Ji žinojo esanti tokiam gyvenimui per 
sena. Įstrigusi praeityje su tuo pačiu šiurkščiu meksikietišku 
stalu, kurį turėjo nuo studijų Raiso universitete laikų, tomis 
pačiomis knygų lentynomis. Jokių paparčių, jokių arklio uo- 
degą primenančių palmių, jokių apgaulingų bonsų. Ji niekada 
neturėjo pakankamai laiko jiems prižiūrėti. „Mano gyveni- 
mas - humanitariniai mokslai“, - mėgo ji meluoti paklausta. 
Sulaukusi savo Žinutės pabaigos, Alisa paspaudė mygtuką, 
kad išklausytų kitus pranešimus. 

- Alisa, kaip tu, brangioji? Čia Rodžeris. 

Tarytum ji nepažintų savo tėvo įtakingiausio patarėjo 
ištroškusio balso. 

— Prašau, paskambink, Alisa. Turime pasišnekėti... Ką?.. 
Luktelėk... 

Fone girdėti kažkokie šnabždesiai. Įkyrus tonas, nepritari- 
mas. Kažkas ranka pridengia telefono ragelį. Sutelkusi dėmesį, 
ji tvirčiau prispaudė ragelį prie ausies. 

— Duokš man, - ji aiškiai išgirdo savo tėvo nugludintą 
darbinį balsą. 

Iš rankų paleidžiamas ragelis, tada Horacijaus balsas: 

- Alisa, brangioji, prašau paskambinti, kai tik galėsi. Turiu 
kai ką pasakyti. Nesijaudink, viskas gerai. Bet paskambink, 
kai tik galėsi... 

Garsus atodūsis, tyla. Horacijus ieško tinkamų žodžių? 
Negali būti. 

— Gerai, mieloji. Viso. 

Pasigirdo pypsėjimas. 

Ji spoksojo į telefoną. Nesijaudinti? Jis niekada nepalikdavo 
tokių Žinučių. Tai labiau priminė Rodžerį, kuris visada kalbė- 
davo glaustai ir sausai, tarsi turėtų sąrašą, kuriame žymėjosi, 
ką reikia perduoti. O Horacijus, priešingai, paskambindavo, 
norėdamas pasakyti, kad pasiilgo, myli, oji yra nuostabiausia 
mergina pasaulyje, arba paklausti, kada ji atvažiuos jo aplan- 
kyti. Visada būdavo šiltas ir iškalbus. 

Ši žinutė pasirodė labai nervinga. Tai nebūdinga Hora- 
cijui. 

Kažkas atsitiko. 

Žvilgčiodama į laikrodį ir skaičiuodama laiko skirtumą, 
ji susirado piniginę ir akinius nuo saulės. Vašingtone pusė 
devynių ryto. Gerai. Galbūt jis kabinete. 

Bet jai reikėjo nueiti į telefoninių pokalbių salę - negalėjo 
skambinti iš savo kambario. Kinijoje buvo pernelyg daug 
klausančių ausų ir smalsių akių, o Horacijus - įtakingas 
žmogus Amerikoje. 

Šią popietę telegrafo laukiamoji salė už trijų gatvių nuo Sun 
Jatseno bulvaro buvo sausakimša kinų, mongolų ir musulmo- 
nų. Lengvai žingsniuojant akmeninėmis grindimis į eilės, kur 
priėmė užsakymus, galą, Alisą godžiai rijo juodos skvarbios 
akys. Ji užsimaukšlino ant akių beisbolo kepuraitę. Pamačiusi, 

kad ją supantys Žmonės yra ne visai kinai, ne tokie, prie kurių 
buvo pratusi, ji prisimerkė. Patalpoje tvyrojo užgauli, kone 
agresyvi atmosfera, kokią retai galima patirti atsidūrus tarp 
kinų. Pagaliau ji gavo savo numeriuką ir šmurkštelėjo laukti 
prie sienos. Lubos buvo aukštos, akmeniniais skliautais, tad 
minios keliamas triukšmas virto aidinčiu gaudesiu. 

— (Oi shi ba hao! - uždainavęs balsas nustelbė gausmą, ir 
Alisa vėl atsargiai prasigavo iki langelio, nuo kurio ją nukreipė 
į telefono kabiną. Atsisėdusi medžiu iškaltoje patalpoje ant 
nugludintos medinės kėdės, ji stengėsi liautis nuogąstavusi. 
Spoksojo į juodą metalinį telefoną, gražų, senovišką, kokio 
JAV niekada nebuvo mačiusi. Kodėl Horacijus buvo toks 
susijaudinęs? 

Ji pakėlė telefono ragelį. 

— Wei! 

— Meiguo dianhua! Deng yixia!“ - sušuko operatorius. 

Nesuprantamų kalbų mišinys, telefono linijos už Ramiojo 
vandenyno, o tada - tolimas amerikietiško telefono skambe- 
sys. Horacijaus privati linija, mažas telefonas ant jo rašomojo 
stalo šalia Alisos su mama įrėmintų nuotraukų - abi jaunos, 
skaisčiais veidais. Dabar ji buvo daug vyresnė, nei tuomet jos 
mama. Antras skambutis. Ar jis dirba prie stalo? 

— Maneganas, - trumpai atsiliepė jis. 

— Horacijau, čia aš. - Ji norėjo atrodyti susirūpinusi, energin- 
ga, o kartu troško likti Alisa, savarankiška, saugi kitame pasau- 
lio krašte. Tačiau, kaip paprastai, išgirdusi tėvo balsą, tą pačią 
akimirką pajuto beužplūstantį artumo jausmą. Jis - vienintelis, 
su kuo ją sieja ilgalaikis ryšys. - Kaip tu? - paklausė ji. 


Ž Skambutis į JAV! Palaukite! (kin.) 

— Alisa! Taip malonu girdėti tavo balsą. Man viskas gerai, 
širdele. 

— Truputį jaudinausi dėl tavęs. Nieko bloga nenutiko? 
Tau? 

— Man? O, ne. Viskas gerai. 

— Žinutė buvo tokia keista. Tavo balsas atrodė... - žodžiai 
strigo gerklėje, ir ji užsimerkė. Akimirką vėl pasijuto mergaite, 
vieniša mergaite, turinčia tik Horacijų. Horacijų, kuris rūpino- 
si ja kaip galėdamas, pasitelkdamas savo įtaką ir jėgą. 

— Luktelėk, mieloji, - paprašė jis; galbūt liepė visiems išeiti 
iš savo kabineto. Po to vėl grįžo. - Mano mylimiausia mergai- 
te, taip geriau. Nesijaudink, viskas nuostabu. Kur esi? 

— Kinijoje, Horacijau, savaime suprantama. 

— Ir ką dabar veiki? 

— Vertėjauju archeologui. Jis ieško žmogaus kilmės įro- 
dymų. 

— Kaip įdomu. 

— Taip, - pasakė ji ir nusišypsojo prisiminusi Pjerą ir Liusi- 
lę, dingusius „Pekino žmogaus“ kaulus. - Bet aš jaudinausi, 
Horacijau. Ta žinutė, kurią judu su Rodžeriu palikote... 

— O, tai niekis, - patikino jis. - Esu stiprus. 

— Ar kas nors nutiko? 

— Nieko, iš tiesų. Mano kraujo tyrimas nelabai geras. 

— Koks kraujo tyrimas? - Alisos skrandis susitraukė. 

Jo balsas skambėjo nerūpestingai. 

— Padidėjusi PSA* koncentracija, ir tiek. 

— O kas tai? 

Jis nutilo. 


Ž Prostatos specifinis antigenas (vert.). 

— Prostata. 

— Bet ką tai reiškia? 

— Nieko baisaus. Uždegimas. Nesijaudink! Manimi taip 
lengvai neatsikratysi. 

— O, Horacijau, — nors ir girdėjo jo tylų juoką, Alisai ėmė 
svaigti galva. Ją įsupęs sąstingis buvo pavojingai trapus, o 
tai, kad Horacijus ir toliau dalyvaus jos gyvenime - iš tolo, 
buvo vienas iš jo statybinių blokų. Tačiau jam viskas gerai. 
Viskas gerai. 

- Jei nori, paskambink po kokių dešimties dienų, kai baig- 
siu gerti antibiotikus. 

— Gerai... 

— O dar geriau būtų, jei atvažiuotum manęs aplankyti. Ne- 
buvai namuose dvejus metus. Prašau, mieloji. Džiaugčiausi 
tave matydamas. 

— Nežinau, Horacijau. Pasistengsiu. Bet prašau - pasirūpink 
savimi... 

Jis pertraukė ją, balso tonas buvo pasikeitęs, dalykiškas: 

— Dabar mano kabinete susirinkimas. Turiu baigti. 

— Viso, Horacijau... 

Bet jis jau buvo padėjęs ragelį. 

Ji sėdėjo spoksodama į ragelį, tada padėjo jį atgal ant sun- 
kios juodos svirtelės. Telefonas suskambo dar kartą. 

Ji pašoko. 

— Wei? 

— Shuo-wan-le ma?* — sušuko operatorius. 

— Wan-le**, - atsakė Alisa užgniauždama nuogąstavimus ir 
negrabiai vėl padėjo ragelį. 


Ar jau baigėte? (kin.) 
Baigiau (kin.). 


++ 

Pekine tarptautinė operatorė Ju baigė pildyti per šešias 
kalkes mažą plono permatomo popieriaus blanką. Ji įsegė 
vieną kopiją į savo žurnalą, o kitas nunešė mokytojai. 

— Skambino į vyriausybinį kabinetą, - pasakė ji vyresniajai 
moteriai. - Mums parodė, kad tai aukščiausio diplomatinio 
statuso telefono numeris. 

— Puikiai padirbėjai, ketvirtoji mokine Ju, - mokytoja Ling 
nebeslėpė jaudulio. Visuomet buvo pranešama apie tokius 
telefono numerius, 0 šių žmonių pokalbius armija jau prašė 
įrašyti. Liaudies išlaisvinimo armija. Mokytoja Ling atidėjo į 
šalį šūsnį popierių, kuriuos peržiūrinėjo, ir pakėlusi puodelį 
ilgai gėrė drungną arbatą. Po kelių akimirkų ryžtingai tarkš- 
telėjo keraminį dangtelį ant puodelio. 

— Pasistenkite prisiskambinti Liaudies išlaisvinimo armijos 
rajono viršininkui Gao, - paliepė mokinei Ling ir stebėjo, kaip 
mergina nuskuba prie tuščio stalo rinkti numerio. 

— Skamba, - pranešė mokinė Ju atsisukusi per petį. 

Mokytoja Ling siektelėjo telefono ragelio. Ji nuraudo, jau- 
tėsi svarbi, širdis daužėsi. Tokie dalykai nutinka pirmąkart 
per jos pamainą. 

— Gerai, - tarė daktaras Spenseris. - Darysime štai ką. 

Jie atsisėdo kambaryje priešais jį. 

Spenseris mostelėjo ranka į sukrautų ant stalo knygų, ran- 
kraščių ir esė krūvą. Jis buvo pasiėmęs visus Pjero Tejaro de 
Šardeno spausdintus darbus. 

— Gerai. 1923 metai. Jis su Emiliu Lisantu atvažiavo trau- 
kiniu į Baotou. Atjoję mulais į Inčuaną, jie apsigyveno Abelio 
Orto, olandų misionieriaus, namuose. Tasai olandas buvo 
įdomus Žmogus, katalikas, išmanęs budizmą bei lamaizmą. 
Jis, rodos, sutarė su Tejaru filosofiniais klausimais. Abu pran- 
cūzai apsirūpino maisto atsargomis ir balandžio dvidešimt 
šeštąją išjojo iš miesto. 

Kongas ir Linas įdėmiai klausėsi. 

Spenseris tyrinėjo savo užrašų knygelę. 

— Keliaudami šiaurės vakarų kryptimi, jie netikėtai prijojo 
Pasienio upę ir patraukė palei ją, Mongolijos pakraščiu. O štai 
čia turime svarbų raktą. Pasirodo, kad šalia upės netikėtai 
aptiktos archeologinių kasinėjimų vietos - dabar ji vadinama 
Šuidongou - gyveno mongolų šeimyna. Ji daug jiems padėjo. 
Ypač su mongolais susibičiuliavo Tejaras. Sakė, kad jautėsi su 
jais laisvas. 

— Laisvas? Kodėl? - paklausė Linas. 

— Todėl, kad galėjo būti savimi, - atsakė Alisa. - Tik įsivaiz- 
duokite: keliaudamas palei upę, jis sustoja pavalgyti. Atsisėda 
ir staiga pakėlęs akis išvysta iš uolos kyšantį akmeninį įrankį! 
Jis tikriausiai matė viską - kasinėjimų vietą, įrodymus, liudi- 
jančius pirmuosius pirmykščio Žmogaus pėdsakus Azijoje. 
Tačiau žinojo, kad Bažnyčia tik pasijuoks iš jo. Nors tiesa buvo 
akivaizdi, jis buvo davęs įžadus Bažnyčiai, kuri teigė, kad tai 
nieko neįrodo. 

Linas įsistebeilijo į Alisą. Ak, jos veidas švytėjo tokiu 
jausmingumu ir žavesiu! Rodos, ji labai norėjo, kad jis su- 
prastų. Kaip ir Meijan, kuri buvo labai įžvalgi moteris, bet 
trokšdama ką nors išaiškinti susijaudindavo iki ašarų. Tarsi 
jai būtų rūpėję tik tai, ką jis turi Žinoti. Jau seniai Linas apie 
tai nemąstė. 

— Suprantu, - jis tarė Alisai. 

— O mongolai elgėsi visai kitaip, - užbaigė ji. - Tas radinys 
varė juos iš proto. Jie tiesiog pamišo. Metė visus darbus, kad 
padėtų tam kunigui kasinėti. Atsiprašau, — tarė ji atsisukdama 
į Spenserį. - Tęskite. 

— Gerai, - toliau kalbėjo Adamas. - Jie rado žmogaus skele- 
tą, papuošalų iš kaulų, primityvių akmens įrankių. Prikrovė 
daugybę dėžių. Mongolai, savaime suprantama, juo tikėjo. 
Štai kodėl manau, kad „Pekino žmogų“ atgabeno būtent čia. 
Tejaras turėjo nedaug vienminčių tarp mokslininkų, bet jam 
tai turėjo itin rūpėti. Vilties kibirkštėlė. Pripažinimas. 

— Kasjjie tokie, tie mongolai? - paklausė Kongas. 

- Jis niekada neminėjo jų vardų. Mongolų šeimyna čia tik- 
riausiai gyveno 1923 metais. O dabar... - Spenseris patraukė 
pečiais. - Mano galva, turime nuvažiuoti į tą kasinėjimų vietą 

ir apsižiūrėti. Galbūt ten vis dar gyvena jų palikuonys. Arba 
kas nors Žino, kur jie išvyko. 

- Jūs manote, - pasitikslino Kongas, - kad 1945 metais 
Akaboris grąžino kunigui „Pekino Žmogų“, o šis, susisiekęs 
su mongolų šeimyna, atgabeno jį čia? 

— Tai... tik viena iš įsivaizduojamų įvykių sekų. 

— Hmm, - sumurmėjo Kongas ir, užmetęs liesą sportbačiu 
apautą koją ant kitos, ėmė ritmiškai ją siūbuoti. 

— Norėčiau jums priminti... - prabilo Spenseris ištraukda- 
mas kažkokį sąrašą ir išdalydamas visiems jo kopijas. — Alisa, 
gal galėtumėte... 

Ji pradėjo garsiai skaityti kinų kalba, Linas ir Kongas kažką 
žymėjosi. 

- Šeši veido dalies kaulai, keturiolika kiaušo gabaliukų, 
šeši aptrupėję kaktos kaulai, penkiolika žandikaulių, šimtas 
penkiasdešimt septyni dantys, keturios rankų ir aštuonios 
kojų kaulų dalys, vienas raktikaulis — visa tai priklausė ketu- 
riasdešimčiai pirmykščių žmonių. Toks buvo dėžės turinys, 
kai ją matė paskutinį kartą. 

Visi spoksojo į sąrašą. 

- Ir dar vienas dalykas, - tarė Spenseris. - Pekine su Alisa 
apieškojome Liusilės Svon dėžes ir radome šį laišką. Ar esate 
girdėję apie Liusilę Svon? 

— Taip, amerikietė, - pasakė daktaras Linas. - Kunigo 
draugė. 

- Teisingai. Šis laiškas gulėjo tarp jos daiktų, bet, pasiro- 
do, buvo skirtas Tejarui. - Spenseris padavė jį kinų moksli- 
ninkams. - Čia rašoma apie karo vadą Ma Huangui, kuris 
neva neįsileido japonų ir neketino įsileisti komunistų. Su- 
prantate? Galbūt laiško autorius, kad ir kas jis buvo, norė- 

jo užtikrinti Tejarą, kad čia saugu paslėpti „Pekino žmo- 
gų“. Viskas sutampa. Išskyrus šį mažą piešinėlį. Nežinau, 
kas tai. 

— Tai Helanšano kalnuose paplitęs petroglifas, - iškart 
pasakė Kongas. 

— Ką? - Spenseris išsprogino akis. - Žinote, kas čia? 

— Žinoma. Šie paslaptingi piešiniai randami tik Helanša- 
no kalnuose aplink Eren Obo miestelį, esantį kitoje sienos 
pusėje - Vidinėje Mongolijoje. Niekas nežino, nei kada jie 
atsirado - prieš tūkstantį ar dvidešimt tūkstančių metų, nei ką 
jie reiškia arba kas juos sukūrė. - Liesas Kongo veidas išsišo- 
vusiais skruostikauliais švytėjo iš pasitenkinimo. - Štai! - Jis 
paėmė Spenserio žemėlapį ir, atkimšęs šratinuką, apvedė 
Helanšano kalnus. - Čia. Ir niekur kitur. 

— Tik čia? - Spenserio veidas pamažu nusigiedrijo. - Puiku. 
Turime tai patikrinti. Amerikos žemyne niekada nemačiau 
panašių piešinių, vaizduojančių Saulės dievą beždžionės 
snukiu. 

— Tiesa. Tačiau beždžionės niekada negyveno ir šiaurės 
Kinijoje. Niekada. 

Spenseris pasijuto tarsi perlietas vandeniu. 

— Vadinasi, piešinys iš tų laikų, kai atsirado prekyba. 

— Bet žalsvas apnašas ant uolos rodo, kad šie petroglifai 
daug senesni, - paprieštaravo Kongas. - Mes nieko nežinome, 
tik tai, kad šis motyvas -jį vadiname Saulės dievu beždžionės 
snukiu - aptinkamas Helanšano kalnuose. 

— Ir tai, kad 1945 metais kažkas jį nupiešė tėvui Tejarui 
adresuotame laiške. Ką tai mums sako? 

Daktaras Kongas suglaudė pirštų galiukus. 

— Leiskite man pagalvoti. Iki 1945 metų apie šį meną ant 

uolų, žinoma, niekas nerašė. Tuo metu Saulės dievą beždžio- 
nės snukiu žinojo tik vietiniai gyventojai. 

- Suoyi, - prabilo Alisa. - Žmogus, parašęs šį laišką, neabe- 
jotinai gyveno Helanšano kalnuose arba netoli jų. 

Spenseris paėmė daktaro Konge apibraižytą žemėlapį. 

— Vadinasi, blogiausiu atveju, - turiu omenyje, jei čia nieko 
nerasime, - galėtume nuvykti į Eren Obą. - Jis prisimerkė ir, 
atsivertęs užrašų knygelę, kažką džiugiai šypsodamasis pa- 
sižymėjo. - Daktare Kongai, jūsų žinios mums labai pravertė. 
Kaip sužinojote apie šį petroglifą? 

— O kaip galėčiau nežinoti? Tyrinėju vėlyvąjį paleolitą - me- 
džiotojų, uogautojų ir grybautojų gyvenseną. 

— Vėlyvąjį paleolitą... - Spenseris žvilgtelėjo į Kongą, po 
to - į Liną. - Maniau, kad jūs Homo erectus specialistai. 

— Daktaras Linas išties nusimano apie Homo erectus, - rody- 
damas į savo kolegą kiną, patikslino daktaras Kongas. - Anks- 
tyvasis ir vidurinysis paleolitas. 

Linas linktelėjo galvą. 

— Be to, domiuosi klajokliais, gyvenusiais vėlyvuoju paleo- 
litu, - baigė jis. - Taip pat neolitu, perėjimu prie žemdirbystės. 

— O, aš taip pat, - pasakė Spenseris. 

Kongas pritariamai linktelėjo. 

— Tad kodėl jus atrinko į mūsų ekspediciją, daktare Kon- 
gai? - paklausė Alisa. 

— O! Nes esu direktoriaus pavaduotojo pusbrolis. 

„Aha, - pagalvojo Alisa. - Na, žinoma.“ 

— Direktoriaus pavaduotojas tikisi, kad pasirūpinsiu jumis. 
Ir, žinoma, jus stebėsiu. 

Nustebinta jo atvirumo, Alisa pašoko lyg išgąsdintas žvė- 
relis. 

— Gal ką žinote apie Pekine mus sekusius vyrus? 

Jis papurtė galvą. 

— Nežinau. Bet tai daroma kažkieno pavedimu. Jus ste- 
bi. Tikriausiai jau spėjote suprasti, kad užsieniečiai čia se- 
kami. 

— Taip... kartais... - tarė Alisa. 

— Esate sekami, nes ieškote „Pekino žmogaus“. Supraskite, 
tai — labai svarbu. 

- Žinoma, - sutiko Spenseris. - Ačiū už atvirumą. Aš tai 
vertinu. Manau, esate puikus žmogus. Jūs man patinkate. 

— Bici. - Kongas nusišypsojo. Simpatija buvo abipusė. 


Po valandos jie pasišokinėdami lėkė iš Inčuano pigiai iš- 
sinuomotu senu išklerusiu visureigiu. Jį dengė pilko grunto 
dėmės, padangos buvo negrabiai sulopytos, o vienos durys 
neužsidarė. Alisai kiniškai pasiteiravus, ar automobilis at- 
laikys kelionę, vairuotojas kvailai išsiviepė. Jo burna buvo 
pilna sidabrinių dantų, o išsišovusius skruostus margino lęšio 
formos strazdanos. 

— Turiu reikiamų įrankių! - paaiškino jis, mostelėjęs liesa, 
raumeninga ranka į vienintelį atsuktuvą ir plastmasinį ąsotį 
su vandeniu. - Jokių problemų! 

— Čia — visi jūsų įrankiai? Ar turite atsarginę padangą? 

— Užsieniete, nesijaudinkite. Galiu nuvažiuoti iki keturių 


jūrų“ ir grįžti atgal. 

— Ką jis sako dėl visureigio? - nervingai paklausė Spen- 
seris. 

— Tikina, jog rieda puikiai. 
Ž Turimos omenyje keturios Europos krantus skalaujančios jūros (vert.). 

Išvažiavus iš miesto - iš vešlios oazės -į dykumą, automo- 
bilis išties ėmė lėkti neįtikėtinu greičiu. Purvas ir uolos virto 
kilimu, švelniai besivyniojančiu link horizonto, kur tolumoje 
juodavo Helanšano kalnai. Šįkart jų niekas nesekė. Atsisukusi 
Alisa išvydo tik besidriekiantį ilgą kelią. Lopais augo palėpš- 
čiai, pelynai ir kiti skurdūs krūmokšniai, kurių pavadinimų 
ji net nežinojo. Vietovė taip priminė Modžavą“, kad ji tikėjosi 
pamatyti žaliai baltą ženklą, pranešantį, jog neilgai trukus 
bus Barstou arba Nidlesas. Tačiau kelias netapo lygesnis, kiek 
akys užmatė po nepaprastai žydru dangumi plytėjo dykuma. 
Automobiliui dardant per duobes ir slidinėjant provėžomis, 
Alisa stipriai įsikibo į lango rėmą. 

— Daktare Kongai, - Spenseris persisvėrė per sėdynę, - gir- 
dėjau, kad archeologinės vietos čia netyrinėtos. Ar tai tiesa? 

— O, taip! Jos nepaliestos. - Kongas šypsojosi, nors jo kau- 
lėtas kūnas smarkiai trankėsi į kietą sėdynę. — Žmonės čia 
gyvena jau daugelį amžių, bet mes tiesiog neturėjome išteklių 
šiai vietai ištirti. Nustatytos tik kelios pagrindinės kultūros! 

— Dieve, - sunkiai atsiduso Adamas šalia Alisos. —- Vakaruo- 
se nieko panašaus nerastum. Čia aukso kasykla. 

— Tai gal norite imtis kito projekto? - pajuokavo ji. 

— Ne! Dabar svarbiausia - „Pekino žmogus“. Štai ko mes 
ieškome. 

- Šios vietos - lobis daktarui Kongui, - tarė ji žvilgteldama 
į susižavėjusį kinų profesorių. 

Linas stebėjo ją. 

— Daktarui Kongui patinka neolitas, - pasakė jis. 

- Ojums, daktare Linai? Ar domitės Homo erectus? 


L Dykuma Kalifornijoje (vert.). 

— Domiuosi, - atsakė jis. Iš lūpų ir akių buvo matyti, kad 
jaudinasi. - Visą gyvenimą tyrinėju Sinanthropus - iš piešinių, 
atskirų gabalėlių ir atplaišų, kurias pavyko rasti įvairiose 
Kinijos vietovėse. Jų tikrai nėra daug. Kaukolės dalis - šen, 
dantis — ten. Žinoma, mes ir toliau kasinėjame Džoukoudiane, 
bet per tuos penkiasdešimt metų, kai dingo „Pekino žmogus“, 
beveik nieko neradome. Jokios suakmenėjusių iškasenų slap- 
tavietės. 

— Tačiau daug sužinojote apie yuanren. 

— Taip, kokius įrankius naudojo, ką valgė, kaip medžiojo, 
kaip įkurdavo ugnį, kur rasdavo pastogę. 

— Arjie kalbėjo? Turėjo vaizduotę? 

Jis garsiai nusijuokė. 

— Mes to, savaime suprantama, nežinome. Tačiau, radus 
„Pekino žmogų“, daug kas paaiškėtų. Štai kodėl norėjau da- 
lyvauti šioje ekspedicijoje. Jei yra bent kokia galimybė, net jei 
tokia menka kaip rasti adatą šieno kupetoje, verta vykti net 
į pasaulio kraštą. 

„Oho, - pagalvojo ji, - koks užsidegimas.“ 

— Argi nebūtų puiku, jei mums pasisektų? 

— Ke bu shi ma*, - pasakė jis tyliu balsu žmogaus, kuris 
nebeleidžia sau ko nors tikėtis. 

Išsukęs iš kelio visureigis pasišokinėdamas lėkė per siau- 
ralapių žilakrūmių giraitę. Dykvietėje, stačioje nuokalnėje iš 
vieno purvo, medžių daugiau nesimatė. Jos dugne parudavusi 
nuo pažirusių saulės spindulių lėtai tekėjo Geltonoji upė. 

Visureigis čiaudėdamas sustojo tarp medžių. Krantu rėk- 
dami atskuodė raudonskruosčiai vaikai, pasirodė pulkelis 


* | Tikrai taip (kin.). 

vyresnio amžiaus moterų su arbūzu, kapokle ir ryškaus aude- 
klo skiaute. Neilgai trukus, paskubomis surentusios staliuką 
ir stoginę, jos jau pardavinėjo arbūzo skiltis po trisdešimt 
fenių. Kiti keleiviai — pilnas sunkvežimis Liaudies išlaisvinimo 
armijos kareivių, ožkas genantis vyras ir mongolų šeimyna, 
susigrūdusi į žemą mažą pikapą - pasuko į miškelį laukti kar- 
tu sujais. Alisa įsispoksojo į senolį, ant kurio nosies pūpsojo 
apvalūs akinukai iš kaltinio aukso, o ant smakro augo keli 
kuokštai žilų plaukų. 

— Labas rytas, dėdule, - mandagiai pasisveikino ji. 

— Kalba užsienietė! Kalba užsienietė! - Vaikai kumščiavo 
vienas kitą ir kikeno. Senio akys beveik pradingo raukšlėse, 
plonos lūpos virpėjo. 

Alisa ėmė tyrinėti bortiniame sunkvežimyje dviem eilėmis 
sėdinčius kareivius akmeniniais veidais. Kiekvienas iš jų 
gniaužė nutrintą automato buožę. 

— Ką čia veikia tie kareiviai? - sušnabždėjo Spenseris. 

Ji sutramdė: 

— Tai karinė teritorija. Prisimenate? 

— Kaip ir Nevada, - tarė jis suirzęs. 

Taip, jis teisus. Ji pastebėjo, kad kiti keleiviai nemačiomis 
pasitraukė kiek toliau nuo kareivių ir nusisuko. Įsivyravusią 
nemalonią tylą pertraukė vos girdimas bangų pliuškenimas 
ir atplaukusios baržos motoriuko užimas. 

Jie tylėdami persikėlė per upę, o barža vėl nuplaukė į kitą 
pusę. 

— Liaudies išlaisvinimo armija čia nėra labai populiari, ar 
ne? - paklausė Spenseris. Ji tyliai išvertė. Kongas ir Linas 
susižvalgė, bet nieko neatsakė. 

Jie įsuko į neasfaltuotą, provėžuotą kelią ir patraukė į vaka- 

rus. Kraštovaizdis pamažu keitėsi. Vietoj akmenuotos dyku- 
mos aplink plytėjo gelsva žemė. Anot Spenserio, tai - liosas, 
dulkės ir dumblas, kurį per amžius sunešė ir paskleidė Gel- 
tonoji upė. Lioso danga buvo nelygi, bangavo visomis krypti- 
mis, suformuodama tos pačios pilkšvai rudos spalvos kalvas, 
lomas ir gilius tarpeklius. Liosas. Suneštas upės. Retkarčiais 
jie pravažiuodavo šioje nederlingoje žemėje išdygusias mažas 
gyvenvietes. Prie namų durų žydėjo saulėgrąžos ir piliarožės, 
tačiau prabėgomis pamatyti žmonės buvo kitokie, nei Alisa 
tikėjosi. Jie visai nepriminė mongolų - veidai nei plokšti, nei 
pašaipūs, nei maišyti ar pusiau turkiški, kaip būdinga musul- 
monams. Jie nebuvo ir tokie aukšti kaip šiaurės kinai, veikiau 
žemaugiai, plonomis, kreivomis kojomis ir rumbuotais kūnais. 
Priminė pietų Kinijos provincijų gyventojus. Keista. 

— Ar čia gyvenama nuo seno? - dardant pro vieną iš gy- 
venviečių, paklausė Alisa daktaro Kongo. 

— Ne, - atsakė jis. 

— Tai... kelinta karta? - spyrė ji. 

Žvelgdamas į tolį jis pasimuistė ir pasitaisė prie diržo pri- 
tvirtintą mobilųjį telefoną. 

— Šie žmonės buvo perkelti. Rytų ir pietų Kinija yra la- 
bai tankiai gyvenamos. O čia gyventojų mažai. Todėl jie ir 
atvyko čia. 

Išgirdusi atsargiai renkamus žodžius, - taip nutikdavo, kai 
kinai imdavo išsisukinėti, - ji žvilgtelėjo į Liną. Jo akys apsi- 
blausė, tarsi įspėdamos: neklausinėk. Alisa nusisuko, - mintys 
vijo viena kitą, - ir įsistebeilijo į langą. Tai štai! Šie kaimiečiai 
tikriausiai yra palikuonys tų, kuriuos paleido iš /aogai, pataisos 
stovyklų, ir neleido išvykti iš teritorijos. Na, žinoma. Sunkiai 
besiverčiantys vargšai. Matė, kaip jie džiausto skalbinius 

ant uolų, traukia žvyrkeliais vežimus. Kaliniai, pasmerkti 
gyventi šiose geltonose dulkėse. Ar Lino žmona irgi buvo 
viena išjų? 

Kai jie pagaliau pakilo į kalno viršūnę ir ėmė leistis ilga 
nuokalne į Šuidongou, buvo beveik vidurdienis. Per mažą 
žvirgždėtą slėnį vinguriavo žėrintis upelis, palei kurį augo 
šlamančios akacijos. Už jo atsivėrė gilus tarpeklis, o nuo jo 
viršūnės buvo matyti Didžiosios kinų sienos likučiai. 
formos ola. 

— Štai čia, - sušnabždėjo Kongas ir, iššokęs iš visureigio, 
greitai užsiropštė geltonų uolų siena. 

Jie visi nusekė iš paskos. 

— Tai viena iš nedaugelio Kinijoje archeologų kasinėtų vie- 
tų, - paaiškino Adamas Alisai. - Kaip ir Džoukoudianas. 

Smalsiai dairydamasis Linas išvydo iš sienos kyšantį ne- 
didelį akmenį. 

— Matote? Tokia uoliena randama tik šiose vietose. Ji galėjo 
susiformuoti natūraliai. Bet šitą, - jis ištraukė dar vieną, - ti- 
kriausiai kažkas atnešė. Taigi galima tvirtinti, kad čia gyveno 
žmonės. Pažvelkite, - jis nubraukė purvą. - Matote šias grem- 
žimo žymes ir išdaužytas duobutes? Tai rankų darbas. 

— Neįtikėtina, — tyliai pratarė Alisa. - Kokie gi tai buvo 
žmonės? 

— Čia vėlyvojo paleolito vieta, - pradėjo aiškinti daktaras 
Linas. - Aišku, aš nežinau tiek, kiek daktaras Kongas. - Jis 
žvilgtelėjo į profesorių, kuris klūpėdamas rinko iš sienos 
uolienos gabaliukus. - Bet truputį apie tai nusimanau. Mes 
čia visur turėtume rasti titnago įrankių. Suprantate, akmens 
darbai šiose vietovėse buvo gana sudėtingi - aptašant tokius 

gabalus, buvo gaminamos grandyklės ir geležtės. Prieš aš- 
tuonis tūkstančius metų, kai imta jaukinti stepių gyvūnus ir 
verstis žemdirbyste, medžioklė irgi tapo labai svarbi. Tuomet 
pasikeitė ir įrankiai. - Jis nusišypsojo. - Ar jums tai įdomu? 

— Įdomu! - Ji tyrinėjo jo paduotą akmenį. - To negalima 
nusakyti žodžiais. Kaip manote, kiek jam metų? 

— Galbūt dešimt, dvylika tūkstančių. 

— Niekada nelaikiau rankose tokios senienos, - tyliai pa- 
sakė ji. 

— Žiūrėkite! — staiga sušuko Spenseris. 

Delne jis laikė apskritą baltą karoliuką, kurio viduryje buvo 
pragręžta tobula skylutė. 

— Matote? —- pasakė Spenseris. - Tai galėjo padaryti tik 
žmogus, turėjęs įrankį. Čia stručio kaulai. Tai leidžia lengvai 
nustatyti datą — stručiai šiose vietose išnyko pleistoceno pa- 
baigoje. Gražu, ar ne? 

Alisa išvertė: „didelis paukštis, kuris išnyko prieš daugelį 
metų“, praleisdama žodžius „strutis“ ir „pleistocenas“. Apim- 
ta pagarbios baimės, ji spoksojo į mažiausiai dešimt tūkstančių 
metų senumo rutuliuką. Dešimt tūkstančių metų - tokiam 
laikui kinai įsipareigoja ar palinki sėkmės. Mylėsiu tave 
dešimt tūkstančių metų. Gyvenkite dešimt tūkstančių metų. 
Wansui. 

— Ką? - paklausė daktaras Kongas, atitraukdamas akis nuo 
uolos, kurią tyrinėjo. 

Spenseris ištiesė rutuliuką. 

- Leiskite apžiūrėti, - Kongas jau norėjo jį paimti, bet karo- 
liukas išslydo, nukrito prie jų kojų ir pasišokinėdamas nulėkė 


iš olos į slėnio dugną. 

Linas priblokštas sekė karoliuką akimis, kai jis krisdamas 
akimirksnį padarė ore nedidelį lanką. Alisa matė, kaip ištįso 
jo veidas. Rasti karoliuką ten, apačioje, ant tokios pat baltos, 
kaip ir jis pats, žemės būtų velniškai sunku. 

— Et, mėšlas, - sumurmėjo Adamas. - Atsiprašau. 

— Tai aš kaltas, — atsiduso Kongas. 

— Ne, tikrai. Dieve. 

— Nesvarbu, - pasakė Kongas. Nusisukęs į sieną, jis vėl 
ėmė plėšti nuolaužas ir uolienų gabaliukus. - Rasime jų ir 
daugiau. 

— Ne, - Linas papurtė galvą, jis buvo tiesiog tobulas. Eisiu 
jo ieškoti. - Ir apsisukęs, laikydamasis už atsikišusių uolų, 
nulipo žemyn. 

Adamas atsiduso. 

- Jaučiuosi bjauriai. 

— Nieko tokio, - tarė ji, nors taip ir nemanė. 

- Alisa, pradėkime ieškoti tos mongolų šeimos. Kaip tik į 
juos turėtume sutelkti dėmesį. 

Ji užsimerkė ir pamėgino įsivaizduoti tuščią nedidelį uolų 
apsuptą slėnį, kuris važiuojant atsivėrė prieš jų akis. Nebuvo 
jokių ženklų, kad kas nors čia gyventų. Nė vieno žmogaus. 

— Ar pastebėjote ką nors iš visureigio? — paklausė ji. 

— Ne, nemačiau. Bet gal reikėtų apsidairyti. 

Ji perspėjo daktarą Kongą ir juodu nusileido žemyn pas 
Liną. Kongas tyrinėjo lioso sienose įstrigusius titnago įrankius, 
o Linas palenkęs galvą vaikštinėjo prie upelio pirmyn atgal, 
nuodugniai apžiūrinėdamas minkštą žemę. Palikę juos, Alisa 
ir Adamas patraukė pėsčiomis palei upę aukštyn. 

— Tejaras niekada neužsiminė, kur jie tiksliai gyveno. 

— Ojeigu jų nebėra? - paklausė ji. 


164 


VERTĖJA 


— Gal yra. 

— Ojei net jų namo nebeliko? 

— To negali būti. Šių vietų klimatas išsaugo viską, todėl 
Tejaras tiek daug ir rado Šuidongou. Mes irgi juos rasime. Tik 
turime apeiti visą teritoriją. 

Jie keliavo pėsčiomis per dumblą, kepinami pulsuojančios 
geltonos saulės. Aplink kilo aukštos tarpeklių sienos. Siauru- 
kalnės ir sąnašos virto žemyn iš aukštybių, kur kalno gūbrį vis 
dar vainikavo išgraužtas Didžiosios kinų sienos stuburas. 

Spenseris pasiūlė paeiliui ištirti visas siaurukalnes, tad jie 
ėmė ropštis į kiekvieną iš jų kaip galėdami aukščiau, slydi- 
nėdami po slenkant, birų dirvožemį. Kartais užlipdavo gana 
arti, kad prabėgomis pamatytų virš galvų nudilusią Didžiąją 
kinų sieną. Retsykiais jiems kelią pastodavo krūva akmenų, 
nepaprastai siauras plyšys žemėje ar kitoks darinys, leidžian- 
tis manyti, kad bent truputį aukščiau tikrai niekas nestatė 
namų. Tada jie apsisukdavo. Keliavo tylomis. Buvo girdėti 
tik po kojomis girgždantis smėlis, vėjo gaudesys ir parkerio 
brūkšėjimas, kai Adamas braižydavo užrašų knygelėje tar- 
peklių schemas. 

— Nesustokime, - primygtinai reikalavo Spenseris, bet ji 
nebesitikėjo ką nors rasti ir pradėjo irzti. Netgi po trijų valan- 
dų, kai jo marškinius išmargino prakaito dėmės, o nosis ėmė 
rausti, Adamas nesiliovė kartojęs: 

— Užlipkime į dar vieną siaurukalnę. 

— Tas namas gali stovėti bet kur. 

— Mes rasime jį, - nenusileido jis. 

Maždaug už mylios nieko neaptikusius, sunkiai velkančius 
kojas juos pastebėjo daktaras Linas Šijangas. 

— Tamen zai ner, - su palengvėjimu pasakė jis ir iškalbingai 

mostelėjo smakru jų pusėn, atkreipdamas Kongo, kuris taip 
pat atrodė suplukęs ir pavargęs, dėmesį. 

— Na hao. Women zou-ba, - atsiduso Kongas ir nužingsniavo 
atsivesti šešėlyje lindinčio vairuotojo. 

Linas matė, kad amerikiečiai grįžta nieko nepešę. Rodos, 
net jų akys buvo įkritusios dėl nesėkmės. 

- Jie turėjo gyventi štai ten, - tarė Spenseris, o moteris 
rūdžių spalvos plaukais išvertė jo žodžius į melodingą kinų 
kalbą. - Netoli kasinėjimo vietos. Bet nieko tokio. Rytoj ieš- 
kosime toliau. 

Linas linktelėjo galvą ir, pažvelgęs į vertėją, paklausė: 

— Ženmoyanę ?* 

Ji papurtė galvą. Nieko. 

— Tai zao-le, - pasakė jis užjaučiamai. 

Alisa pritariamai atsiduso. Šiuo metu ji tenorėjo grįžti į 
Inčuaną ir nusimaudyti vonioje. Buvo dulkina, drabužiai 
smėlėti. Burna džiuvo, ji mirė iš troškulio, bet savo vandenį 
jau buvo išgėrusi leisdamasi į paskutinį tarpeklį. 

Linas pastebėjo, kaip nuraudo jos strazdanoti skruostai, 
Žvilgtelėjus į tuščią butelį. Jis ištiesė savąjį, kuriame dar buvo 
likę trečdalis vandens. 

- Gei. 

— O, ne, - tarė ji. - Na zenmo xing. 

— Gei, - pakartojo jis. 

Paėmusi butelį, ji dėkinga atsigėrė ir grąžino Linui. 

— Ačiū. 

Jis linktelėjo ir vėl prisitvirtino jį prie diržo. 

— Ką radote? - angliškai paklausė Spenseris daktaro Kongo, 
rodydamas į jo išsipūtusį maišą. 


* 


Kaip sekėsi? (kin.) 

Kongas plačiai nusišypsojo ir jį atrišo. 

— Šauniai padirbėjote, - patikrinęs maišo turinį, pagyrė 
Spenseris. 

Šalia Lino stovėjęs vairuotojas atsikrenkštė ir reikšmingai 
žvilgtelėjo į saulę. Spinduliai buvo pailgėję, geltoni, o mirgu- 
liuojantis karštis — vargiai pakenčiamas. 

— Taip, - tarė Linas. - Turėtume važiuoti. 

— Daktare Spenseri, - prabilo Alisa ir žengtelėjo jo link, — 
vairuotojas sako, kad reikia važiuoti. 

— A? Gerai. Sveikinu, daktare Kongai. Puikūs radiniai. - Jis 
užrišo maišą, grąžino jį kinui ir pavargęs nusišypsojo Ali- 
sai. - Važiuokime. 

— Dieve, Adamai, - šūktelėjo Alisa angliškai, - pažiūrėkite 
į savo kaklą! Nejaugi nejaučiate? Jis - ryškiai raudonas! 

— Tikrai. - Palietęs ranka sprandą, jis krūptelėjo. 

— Turite būti atsargesnis. Nudegti nuo saulės - menki 
juokai. - Ji kalbėdama ištiesė ranką ir švelniai atlenkė jo 
medvilninių marškinių apykaklę, kad uždengtų kaklą. Po to 
išlygino audinį. - Pasisaugokite. 

Žiūrėdamas į juos, Linas pasijuto nejaukiai. „Nežiop- 
sok, - paliepė sau. - Nusisuk.“ Bet negalėjo nepastebėti, kaip 
intymiai ji lietė tą amerikietį! Tarytum artimą draugą. Vadi- 
nasi, tarp jų kažkas yra. Jam ir Kongui buvo pasakyta, kad 
užsieniečiai susipažino tik prieš savaitę. Spenseris pasisamdė 
šią moterį jam vertėjauti. Žinojo, kad abu nevedę. Kaip ir visi 
kinai, jis buvo girdėjęs istorijų apie amerikiečius, jų maištingą 
dvasią, domėjimąsi kita lytimi. Šiuodu dirbo kartu tik savaitę. 
Ar jie jau galėjo būti ging ren? 

— Jūs pasiruošęs, daktare Linai? - Ji žvelgė į jį plačiai at- 
merktomis rusvai žalsvomis akimis. Maloni, laukianti. 

— A? tarė jis. - Pasiruošęs. - Puiku. 

— Zou-ba, - pasakė ji, žiūrėdama, kaip Linas sėdasi ant 
užpakalinės sėdynės. 

Ji įsitaisė prie jo. Akimirką Linas atrodė sutrikęs, bet netru- 
kus jis jau ryžtingai žvelgė į priekį. Spenseris atsisėdo iš kitos 
pusės, o Kongas - priekyje šalia vairuotojo. 

Jie pasišokinėdami dardėjo žvyrkeliu, vingiuodami tarp 
daugybės tarpeklių. Iki kelto per upę buvo dar pusantros 
valandos kelio. Pirmą valandą ji nepratarė nė žodžio. 

Važiuojant per naujai apgyvendintus kaimus, ji pastebėjo, 
kad Linas visą laiką įdėmiai žiūri pro langą. „Turbūt mano, 
kad jo Žmona vis dar ten, gal net tikisi ją išvysti“, - galvojo 
Alisa. 

Kai jie priartėjo prie upės, Alisa išdrįso prabilti. Žinojo, kad 
iki tol jie keliavo ne Iaogai teritorija ir kad jų pakeliui matyti 
žmonės, vedini kupranugariais, avimis ir stumiantys dviračius 
vežimėlius, - mongolai ir musulmonai. 

— Daktare Linai, - pratarė ji, - ar šiandien ką nors radote? 

Jis atsisuko blankiai šypsodamasis, bet, užuot atsakęs, 
ištiesė jai atgniaužtą delną. 


mas mažytis stručio kaulo karoliukas. 


Sunas Gongas, Ningsia regiono partijos trečiasis pirmi- 
ninko pavaduotojas, grįžęs po savaitės į darbą, prabėgomis 
peržiūrinėjo ant stalo pluoštą faksogramų. Jo akį patraukė fak- 
sas iš Pekino. Jis visada labai įdėmiai tikrindavo iš šio miesto 
atsiųstus pranešimus. 


v-- Oo 


resą: Stuburinių paleontologijos ir paleoantropologijos insti- 

tutas. Keista. Šis nacionalinis antropologijos ir archeologijos 
institutas išduodavo kasinėjimų leidimus ir kuravo Ningsia 
Kultūros vertybių apsaugos biurą. Keisčiausia, kad jie kreipėsi 
į partijos būstinę, tai yra į jį, Suną Gongą. Paprastai institutas 
siųsdavo nurodymus tiesiogiai Kultūros vertybių apsaugos 
biurui. 

amerikiečių archeologą ir jo padėjėją... ieškančius „Peki- 
no žmogaus“, svarbiausių suakmenėjusių iškasenų, kurias 
Kinija prarado per pasaulinį karą... Skambučiai į aukščiau- 
sio lygio JAV vyriausybės įstaigas... „Pekino žmogus“! Su- 
nas kilstelėjo antakius. Vienas iš didžiausių prarastų Kinijos 
turtų. Jis skaitė toliau: amerikiečius lydi du kinų moksli- 
ninkai iš Huabėjaus universiteto... jiems išduoti leidimai per- 
eiti Si Sia raketų poligoną... prašau suderinti veiksmus su 
vietine Liaudies išlaisvinimo armijos vadovybe, kuri užtikri- 
na saugumą. Nuoširdžiai jūsų — direktoriaus pavaduotojas 
Hanas. 

Saugumas! Sunas drebančiais pirštais išsitraukė iš marš- 
kinių kišenės suglamžytą „Flying Horse“ pakelį, išsiėmė 
cigaretę ir užsidegė. Parašyta, rodos, gana aiškiai, bet ko- 
kia potekstė? Ar direktoriaus pavaduotojas Hanas norėjo 
įspėti, kad amerikiečiai, radę vertingas „Pekino Žmogaus“ 
liekanas, - tai, savaime suprantama, neįmanoma, nes kaulus 
išgabeno japonai prieš penkiasdešimt metų, - mėgins slapta 
juos išvežti iš šalies? Teisėtai įtūžęs nuo šios minties, Sunas 
Gongas pašoko ant kojų. 

O galjie įtaria šnipinėjimą? 

„Taip, tai įmanoma“, - mąstė jis traukdamas stiprią cigaretę 
ir jausdamas, kaip pašėlusiai tvinksi širdis. Visai įmanoma. 

Šiaip ar taip, archeologai ketina pereiti raketų poligoną. Juk 
tai slapta vietovė. Valstybės paslaptys. 

Jau daug metų Sunas Gongas laukė progos gerai pasirodyti 
viršininkams. Čia, provincijoje, kur nieko ypatinga nevyksta, 
tai nebuvo lengva. 

Jis čiupo telefoną ir surinko numerį. Už daug mylių Liau- 
dies išlaisvinimo armijos vadovybės būstinėje pasigirdo įky- 
rus skambutis. 

— Wei? 

— Norėčiau pasikalbėti su leitenantu Šanu. 

- Leitenantas Šanas! Kas skambina? 

Kilstelėjęs antakius, vyras išpūtė tobulą dūmų ratilą, kuris 
tingiai nusklendė lubų link. 

- Jūsų pusbrolis, - atsakė jis patenkintas. - Ningsia regiono 
partijos pirmininko pavaduotojas Sunas Gongas. 


Papietavusi „Number One“ viešbutyje, Alisa stabtelėjo 
priimamajame. 

— Norėčiau paskambinti į Pekiną. 

Fuwuyuan nuobodžiaudama paėmė jos užpildytą blanką. 

— Hao-de, - tarė ji. - Deng yixia. 

Grįždama į kambarį Alisa mąstė, ką pasakyti. „Močiute 
Meng, atsiprašau, kad neįspėjusi išdygau jūsų namuose, kai 
svečiavosi Dzianas su žmona, ir sukėliau tą sceną. Kitą kartą 
prieš apsilankydama paskambinsiu....“ 

Kambaryje šaižiai čirškė telefonas. Šalia jo gulėjo pageltusi 
laikraščio iškarpa - Liusilės Svon nekrologas. 

— Wei! 

- Beijing dianhua! - riktelėjo operatorius. 

Staiga kitame linijos gale pasigirdo vyriškas balsas: 

— Wei! Wei! 

— Wei, - nedrąsiai tarė ji. - Duibugi“. Tikriausiai surinkau 
ne tą numerį. Norėjau kalbėtis su Meng Šaoven. 

— Kas čia? — nerimastingai paklausė vyras. 

— Dzianai? — sušnabždėjo ji. Tai nepasisekė... 

— Mo Aili, - atpažinęs griežtai tarė jis. 

— Dzianai, prašau. Ar ji namie? Man labai reikia su ja pa- 
sikalbėti. 

— Negali. 

— Prašau, Dzianai... 

— Ar tu mane supranti? - staiga pratrūko jis. - Ji išėjo! 

— Ką? - „Išeiti“ kinų kalba reiškė „mirti“, bet jis juk nenorėjo 
pasakyti, kad ji mirė. Tai neįmanoma... 

— Ta zou-le“*, — jis pakartojo. 

— Ką tu čia šneki! - Alisa riktelėjo. 

— Jos plaučiai buvo nesveiki. Gydytojai mano, kad ji mirė 
nuo embolijos. Kaimynai nuvežė į ligoninę, bet... - jo balsas 
užlūžo, - buvo jau per vėlu. 

— Aš mačiau ją šeštadienį! Ji jautėsi puikiai! 

— Tai ir nutiko tą vakarą. Vėliau. 

— Netikiu! - Jos širdis daužėsi krūtinėje. — Ar tu įsitikinęs? 

— Aili, - jis švelniai pasakė. - Žinoma, kad taip. 

— Bet, Dzianai, to negali būti. 

— Aili, prašau. - Stojo nejauki tyla. Jis tarytum svarstė, ar 
guosti ją, - tai būtų pavojinga, nes galėjo prabusti užmiršta 
meilė, - ar greitai ir ryžtingai nutraukti pokalbį. - Ei, - paga- 
liau jis šiurkščiai prabilo. - O kaip, tavo manymu, jaučiuosi 
aš? Ji juk mano mama. Bet dabar yra mirusi. Iškeliavo prie 


k Atsiprašau (kin.). 
** | Ji išėjo (kin.). 

Geltonųjų šaltinių. Susitiksi su ja kitame gyvenime. Argi 
ne taip? 

Jis laukė atsakymo, bet Alisa negalėjo pratarti nė žodžio. 
Stovėjo kaip įbesta, akyse ėmė tvenktis ašaros ir ji pravirko. 
Prispaudė telefono ragelį prie kaktos. Nejaugi jis tikisi, kad 
ji jam atsakys? 

— Ei, Mo Aili, bie ku*. Atsiprašau, jei tądien elgiausi šiurkš- 
čiai. Niekada nemaniau tave ten pamatysiąs. O mano žmona... 
mano kūdikis... 

— Žinau, — ji užgniaužė ašaras. 

— Linkiu tau sėkmės. Tikrai, - tarė jis ir nutilo, bet ji nieko 
neatsakė. Dzianas dar truputį palaukė, po to atsikrenkštė. — 
Viso gero, Aili, - švelniai sušnabždėjęs, padėjo ragelį. 


bi Neverk (kin.). 

- Gerai, —ji šūktelėjo pro duris. - Ateinu. - Šliūkštelėjusi ant 
veido dar truputį šalto vandens, žvilgtelėjo į veidrodį. Buvo 
iškart matyti, kad verkė. 

— Kas nors nutiko? - išsyk paklausė Spenseris. 

— Nieko. 

— Liaukitės. Nesielkite kaip kinė. Juk kažkas negerai? 

— Tiesiog sužinojau, kad Pekine mirė mano draugė. 

- Taip. 

— Man labai gaila. Ar staigiai? 

— Taip. Na, ne. Ji buvo sena. Turėjo daug problemų dėl 
plaučių. 

— Labai liūdna. - Jo akys, po kuriomis kabojo maišeliai, 
žvelgė maloniai. - Vis dar norite šiąnakt leistis į paieškas? 

— Taip, - ryžtingai atsakė ji ir atbula ranka nusivalė vei- 
dą. - Taip. Eime. 

— Puiku. Žinote, Tejaras būtent taip ir būtų pasakęs. Jis 
niekada nenuleido rankų. Gerai. Olandų misionierius Abelis 
Ortas. Laimei, Tejaras ir Lisantas, kurį laiką gyvenę jo na- 
muose Inčuane, išsiuntė vieną laišką. - Spenseris ištraukė iš 
kuprinės knygą minkštu viršeliu - išleistus kunigo laiškus - ir 

atsivertė pasižymėtą puslapį. - Čia. Antraštė skelbia: Gansu 
gatvė, Inčuanas. - Jis parodė jai. 

Ji greitai permetė akimis laišką, tačiau jame nerado nieko 
svarbaus. 

— Tai ir pradėkime ten ieškoti. Gansu gatvėje. 

Vakare jie patraukė Sun Jatseno bulvaru. Jų kolegos kinai 
liko viešbutyje rūšiuoti akmeninių įrankių. Nors ir apimta 
sielvarto, ji pastebėjo, kad oras minkštas ir šiltas, o bulvaras 
gaudžia nuo vežimų, minios, nešuliais apkrautų mulų ir 
kupranugarių. Palei šaligatvius rikiavosi klajokliai mongo- 
lai, pasitiesę ant rankomis austų vilnonių antklodžių savo 
prekes. „Taip, močiutė Meng mirė, - ji liūdnai pagalvojo, 
sustojusi paspoksoti į peilius, inkrustuotus durklus, medinius 
virtuvės rykus ir daugybę dygsniuotų antklodžių kamšalų iš 
kupranugarių vilnos. - Bet aš vis dar čia, gyva.“ Jie praėjo pro 
mečetę, ant kurios mozaikinių laiptų tuksėjo plytelių klojėjas. 
Ritmingai dzingsinčio plaktuko garsas rėžė ausį, užgoždamas 
minios triukšmą. Aplinkui sūkuriavo kinų, mongolų ir kitų 
kalbų dialektų nuotrupos. 

Dalis Gansu gatvės, skiriančios musulmonų kvartalą nuo 
senojo kinų rajono, buvo išgrįsta. 1923 metais, čia atvykus Teja- 
rui, ji tikriausiai priminė žvyrkelį. Beveik pačiame gatvės gale 
amerikiečiai išvydo vėjo nugairintą apleistą vakarų stiliaus 
bažnyčią primenantį akmeninį pastatą su trijų arkų tarpduriu. 
Prie įėjimo kabojo metalinė lentelė, skelbianti: LAIMINGOS 
ATEITIES KONSULTACINĖ TARNYBA. 

— Sveiki atvykę į naująją Kiniją, - tarė Alisa. Jos veidu per- 
bėgo šypsnys, akimirką užgoždamas netekties skausmą. 

Spenseris pabeldė, tada nulenkė rankeną. Durys buvo 


neužrakintos. Įėję vidun, jie nužingsniavo žvirgždėtu taku 

tamsia nava į bažnyčią. Po aukštais skliautais skraidė žvirbliai. 
Nebuvo jokių klauptų. Jokio altoriaus. Tuščia. 

— Įdomu, kur toji Laimingos ateities konsultacinė tarny- 
ba? —jo balsas nemaloniai nuaidėjo tuščioje salėje. 

Grįžę į navą, jie ėmė kopti siaurais akmeniniais laiptais. 
Viršuje buvo mažas kabinetas, ant stalo gulėjo šūsnys popie- 
rių, stovėjo šiuolaikiškas telefonas ir fakso aparatas. 

— Mums ir vėl nepasisekė, - tarė Spenseris spoksodamas 
į tuščią kėdę. 

Alisa palinko virš faksogramų krūvos. 

— Atrodo, kad jis vardu Guo Vensiangas. Paliksiu rašte- 
lį. - Ji paėmė parkerį, popieriaus ir paskubomis hieroglifais 
užrašė: 

Gerbiamasis pone Guo, esu amerikietė, vardu Mo Aili, apsisto- 
jau „Number One“ viešbutyje. Savo darbdavio vardu noriu Jūsų 
paklausti kelių dalykų. Būsiu dėkinga, jei paskambinsite man į 542 
kambarį. 

Kai jie išėjo iš bažnyčios, Inčuanas jau skendo paskutiniuo- 
se paslaptinguose besileidžiančios saulės spinduliuose. Alisa 
ir Spenseris įsiliejo į judančią minią ir nužingsniavo toliau. 


Linas Šijangas paliko viešbutį, aiškiai nepasakęs Kongui 
Dženui, kur eina. Tik sumurmėjo, kad ūkinių prekių par- 
duotuvėje nori įsigyti vieną kelionei būtiną mažmožį. Įnikęs 
į nemenką akmeninių įrankių krūvą, Kongas abejingai link- 
telėjo galvą. 

— Iki pasimatymo, - atsisveikino Linas. 

Išėjęs iš „Number One“, jis sparčiai nužingsniavo rytų 
kryptimi viena iš pagrindinių senamiesčio gatvių cilindrinio 
bokšto link. Už pilkų komercinių kvartalų siaurose gatvelėse, 

kur vienas prie kito glaudėsi daugiabučiai namai, mažyčiai 
kioskai, vyrų kirpyklos ir kavinės, virė gyvenimas. Į vieną 
tokio niekuo neišsiskiriančio kampinio pastato pirmąjį aukštą 
ir įžengė Linas. 

— Xi fan“, - paprašė jis už prekystalio stovinčio vyro ir įsi- 
taisė prie vieno iš trijų staliukų, prie kurio jau sėdėjo kresna 
moteris, įžengusi į septintą dešimtį. Palinkusi virš stalo, ji 
kimšo savąją xi fan. Senutė neatrodė itin išsilavinusi, priešin- 
gai - naivoka, tu. Tačiau jis nutarė ją pakalbinti. 

— Juk skanu, vyresnioji sese? - mandagiai paklausė ir pa- 
kabino pilną šaukštą atneštos košės. 

— A? -ji pakėlė akis. - Hao chi“*. 

Kurį laiką jie valgė tylėdami. 

— Jūs - ne vietinis, - prabilo ji. 

— Taip, jūs teisi. 

- Taip ir maniau! Kalbate su pietiečiams būdingu akcentu. 
Iš Šanchajaus? 

— Ei, sese, jūs pranokstate mane protu. Tikrai gyvenau ten 
vaikystėje. 

Ji nusijuokė, išvalgė savo dubenį ir padėjo jį ant stalo. 

Jis atsikrenkštė. 

— Wo xianę ginę wen yixia. Ar žinote - gal Žinote - ką nors 
apie čia buvusias stovyklas? Gal vis dar yra veikiančių? Turiu 
omenyje moterų stovyklas. 

— Ak, jaunesnysis broli, ne visada gerai taip drąsiai šne- 
kėti. 

— Žinau, - tarė jis ir įdėmiai apsidairė. Niekada negali 
žinoti, ar nesi sekamas. 


+ 


Skysta ryžių košė, paprasčiausias kinų patiekalas (kin.). 
Nepaprastai skanu (kin.). 


1+ 

- Bet jūs atrodote geras, nuoširdus Žmogus. Pasakysiu, ką 
žinau. Visos jos buvo uždarytos, paskutinės - daugiau kaip 
prieš penkerius metus. 

— Ačiū, - jis tyliai pasakė ir baigė valgyti košę, daugiau 
nepratardamas nė žodžio ir nepakeldamas į moterį akių. 
Išeidamas Linas nepastebėjo, kad jį seka kitoje gatvės pusėje 
tarpduryje stovintis vyras. Daktarui išėjus į lauką, jis suglumęs 
nudelbė akis ir mintyse greitai pakartojo kiekvieną sekamojo 
judesį, kelią iki čia nuo viešbučio, kavinukėje praleistą laiką. 
Ten, rodos, mokslininkas su kažkuo šnekėjosi, bet jis buvo 
per toli, kad išgirstų. 

Daktaras Linas pasuko už kampo ir patraukė į viešbutį. 

Vyras išėjo į gatvę ir nusekė paskui. 


Dar kelias dienas jie keturiese karstėsi po stačius, apgriu- 
vusius akmenuotus tarpeklius, bet veltui. Trečią vakarą 
Spenseris atėjo į Alisos kambarį nešinas rusiškos degtinės 
buteliu. 

- Jūs nieko prieš? — jis paklausė kreivai šypsodamasis. - Ti- 
krai nemėgstu gerti vienas. 

— Ne. Ne... viskas gerai. - Ji sėdėjo spoksodama pro langą ir 
galvojo apie Meng Šaoven mirtį. Išvydus švelnų, gyvą Spen- 
serio veidą, jo nunešiotus amerikietiškus džinsus, nuotaika 
netikėtai praskaidrėjo. „Man reikia draugo“, - pagalvojo 
ji. - Užeikite. 

- Ačiū. - Jis praėjo pro ją, klestelėjo į vieną iš dviejų fotelių 
ir atkimšo butelį. — Vis dar liūdite dėl savo mirusios draugės. 
Gal jau geriau jaučiatės? | 

— Tiesą sakant, ne, - tarė ji. - Geriau nesijaučiu. 

Spenseris papurtė galvą, atidengė keraminius arbatos 

puodelius ir šliukštelėjo į juos degtinės. — Štai. - Jis padavė 
vieną. - Užjaučiu. 

Juodu susidaužė puodeliais ir išgėrė. 

- Širdgėla žudikė, ar ne? - pasakė jis. - Priveda tiesiai prie 
tiesos. 

Tiesa. Kartais ji abejojo, ar iš viso žino, ką tas žodis reiškia. 
Kaip ten rašė Tejaras? Tiesa — tai gebėjimas matyti, kad viskas juda 
grožio ir gėrio link bei jų veikiami. Tai ir yra tikroji evoliucija... 

- Štai kad ir aš, — kalbėjo Spenseris. - Turiu sūnų Tailerį. 
Kol nebuvau išsiskyręs su jo motina, visur jį imdavau kartu, 
turiu omenyje, kai nedirbdavau. Mes vykdavome į kalnų 
rančas kasti agatų, smagiai žaisdavome kamuoliu, lėkdavome 
dykuma į senus vaiduokliais virtusius kalnakasių miestus. Kas 
vakarą paguldydavau jį į lovą. Dabar Taileris gyvena kitoje 
valstijoje, ir aš net nematau, kaip jis auga. - Spenserio akis 
aptemdė sielvartas; jis nedrįso žiūrėti į Alisą. 

— Man labai gaila, - tyliai tarė ji. 

- Ką gi. 

— Galbūt kada nors dar kartą vesite. Tuomet jis vėl galės 
gyventi su jumis. 

— Vesiu? - jis prunkštelėjo. - Tai neįmanoma. Pirmiausia 
turėčiau su kuo nors pasimylėti. 

— Tai baugina, ar ne? - ji nusijuokė, stengdamasi nuslėpti 
sumišimą. 

Spenseris gurkštelėjo degtinės ir akimirką užsimerkė. 

— Klausykite, Alisa. Gal mes galėtume apie tai pasikalbėti. 
Abu dalyvaujame šioje ekspedicijoje, aš - nevedęs, jūs - ne- 
tekėjusi moteris. Bet patikėkite - nesiekiu jūsų dėmesio. Šiuo 
metu negaliu apie tai net galvoti. Man rūpi tik Taileris. Taigi, 
nurimkite. - Jis žvilgtelėjo į ją. 

— Ačiu. Klientai vyrai man kelia pavojų. Jie visada siekia 
su manimi suartėti. 

— Aš to nedarysiu. Nesijaudinkite. 

- Jūsų atžvilgiu aš jaučiuosi taip pat. Turiu omenyje, - sub- 
tiliai tarė Alisa, — jūs manęs netraukiate. 

— Tai būkime draugai. 

— Draugai. 

Spenseris ištiesė puodelį ir ji taukštelėjo į jį savuoju. Jis 
džiaugėsi, kad pavyko viską išsiaiškinti, neatskleidus tikrosios 
priežasties, kodėl niekada jos nesiektų. Alisa atrodė pernelyg 
įvairiapusiška. Jis negalėtų pasitikėti tokia moterimi, ypač 
dabar. Pastovumo - štai ko jam reikėjo. Ištikimybės. 

— Ar galiu jūsų paklausti? 

Ji linktelėjo galvą. 

— Jūs esate kitokia, tik negaliu tiksliai pasakyti kokia. - Jis 
atidžiai ją tyrinėjo. - Panašu, kad iškritote už borto. Tarsi 
žaistumėte kitame lauke nei visi. Suprantate? 

— Ne. Nesuprantu. 

— Prisimenu, kaip pirmą kartą jus pamačiau - penktą 
valandą ryto grįžote dviračiu į viešbutį. Vilkėjote trumputę 
juodą suknelę. Pamaniau, kad Pekine tikriausiai turite draugą. 
Kiną? - Jis pastebėjo, kaip žybtelėjo jos akys, ir suprato. - Va- 
dinasi, tai tiesa. Jums patinka tik kinai. Argi ne taip? 

— Aukščiausias įvertinimas, daktare Spenseri. - Alisa nusi- 
šypsojo ir, ištuštinusi savo puodelį, ištiesė, kad įpiltų dar. 

Jis šliukštelėjo abiem. 

— Taigi aš neapsirikau. 

— Vargu ar tai valstybinė paslaptis. Man patinka kinai. 

— Tikrai? Kuo jie tokie ypatingi? 

Ji susimąstė. 


179 


NICOLE MONES 


— Jie kursto manyje rasinius prisiminimus. 

— Labai įdomu. 

— Nejuokauju. 

— Rimtai. Kas gi tai? Kažkaip susiję su jūsų tėvu, tiesa? 

— Ne! - atsakė ji kiek aukštesniu balsu. 

- Gerai! - Spenseris iškėlė rankas. — Gerai. Atsiprašau. Juk 
žadėjau neminėti jo vardo. Taigi, kodėl? 

— Na, visų pirma, jie man gražūs. Ne tik kinai, bet ir ki- 
nės - nepastebėjote? Edgaras Snou rašė, kad kinai galbūt ir 
nėra protingiausi žmonės Žemėje, bet neabejotinai - gražiausi. 
Tai tiesa. 

— Vadinasi, jie - gražūs. Tai viena. - Jis palaižė smilių ir 
pasižymėjo ore. 

— Taip. Dar viena priežastis - jų oda yra kitokia. Lygi. Be- 
maž beplaukė. Ne kaip barbarų. 

- Antra, lygi oda. - Jis vėl brūkštelėjo per orą. - Luktelėkite. 
Argi jūs pati nesate barbarė? 

— Ne visai. Širdyje esu pusiau kinė. Na, gerai, dar vienas 
dalykas, kodėl man patinka kinai. Mylėdamasi su vienu iš 
jų, myliuosi su visa Kinija. Suprantate, ką turiu omenyje? 
Daugiau nebesijaučiu pašalietė. 

— Ar ilgai tai trunka? 

— Tik akimirką. O dabar svarbiausias dalykas. Kinai yra 
santūrūs. Daug santūresni už vakariečius. 

— Santūrūs? 

- Taip. 

Jis suraukė geltonus antakius. 

„Visai kaip Dzianas“, - pagalvojo Alisa. Kai juodu būdavo 
viešoje vietoje — gatvėje ar draugų pilname kambaryje, jam 
pakakdavo griežtai žvilgtelėti, ir ji suprasdavo, ką ketina 

veikti, jiems likus dviese. Praėjo daugybė savaičių, kol Dzia- 
nas pagaliau ištiesė ranką ir palietė jos kaklą, plaukus, ir dar 
daug savaičių, kol kankinančiai lėtai užvaldė jos kūną ir galų 
gale, jiems mylintis, parodė, kad seksas - tik dar viena iš juos 
jungiančios grandinės grandžių. 

— Santūrūs? - paklausė Spenseris. - Na, gerai, santū- 
rūs. — Jis palaižė pirštą ir paskutinį kartą brūkštelėjo per 
orą. - Įdomu. Vadinasi, jūsų draugas iš Pekino, vyras, su 
kuriuo susitikote tą naktį prieš mums susipažįstant, būtent 
toks ir yra? Santūrus? 

— Na... - Alisa sudvejojo. Lu Mingas, žinoma, tik iš pirmo 
žvilgsnio atrodė santūrus. Jis suviliojo ją žodžiais, išvaizda, 
liesdamas po stalu jos koją. Tačiau laimėjęs ją, kaip ir dau- 
guma Alisos pasirinktų vyrų, nieko nelaukdamas veržliai 
pasimylėjo. Nė lašo santūrumo. Ne kaip Dzianas. Pastarasis 
suvokė seksą taip, kaip ji visą gyvenimą suprato muziką, o 
vėliau — ir kalbą. Jis žinojo tūkstančius būdų, kaip liesti, kvė- 
puoti, uosti, ritmingai apsikeisti kūno užuominomis. Tema ir 
variacijos. Retsykiais ji suvokdavo - blausiai, tarsi iš tolo - kad 
keitė vyrus, ieškodama panašaus į jį. Švelnaus, protingo, bet 
kuris — ne taip, kaip Dzianas —- mylėtų ją tokią, kokia yra iš 
tikrųjų. O kokia ji yra? Degtinė it didėjantis burbulas ėmė 
spausti smegenis. Ji nusijuokė. - Manau, man patinka tie 
tikrieji kinai, kurie laukia, kol pavergs moters širdį. Kai toks 
pasirodys, saugokitės. 

— Dėl visko juk kalta meilė, ar ne? - paklausė Spenseris 
kliūvančiu liežuviu. - Kad ir kas būtum - anglas, eskimas ar 
dar kas nors. Tai nutinka, kai išties ką nors pamilsti. 

Ji užsimerkė ir atkragino galvą ant kėdės atkaltės. 

— Nejaugi jūs nenorite mylėti? - neatlyžo amerikietis. 

Keldamas puodelį prie burnos, jis netyčia kryptelėjo ir išliejo 
kelis lašus. — Ištekėti, nurimti? O kaip vaikai? Neketinate jų 
turėti? 

— Ketinu, - tarė ji. - Būtinai. 

— Lažinuosi, jūsų tėtis nori, kad turėtumėte vaikų. 

- Horacijus? Žinoma, jis nori vaikaičių, bet tik anglosaksų. 
Štai koks tas Horacijus. 

— Niekada nevadinate jo tėčiu? 

— Nevadinu jo tėčiu arba tėveliu, nors jis yra mano tėvas. 
Tik Horacijumi. Tėčiai rūpinasi savo vaikais, padeda jiems ir 
leidžia būti, kuo tik nori. Jie leidžia jiems augti. Mudu su Ho- 
racijumi nesame tokia šeima. Mes... - Ji nutilo, nežinodama, 
kaip pasakyti, kas jie yra iš tikro. Diagrama. Struktūra, kurią 
sudaro žymus politikas ir jo dukra. Surakinti drauge. Vyras, 
kuris stipriai myli dukterį, bet yra pernelyg valdingas, kad 
leistų jai gyventi. Ir dukra, trokštanti jo meilės, bet negalinti 
jos ištverti. 

Ar tokia yra Alisos gyvenimo kaina? Ir kodėl ji atrodo 
daug didesnė už visų kitų? Ji prisiminė, ką Tejaras rašė apie 
evoliuciją: Kiekviena sintezė turi savo kainą... Jai vykstant kažkas 
galutinai sudega, kad atpirktų sintezę. Na, ji tikrai sumokėjo. 
Sumokėjo ir sudegė. Tad kodėl niekas nepasikeitė? 

- Aš trokštu mylėti, - prisipažino ji Adamui. - Tikrai. Tie- 
siog laukiu meilės. 

— Kaip ir Liusilė, - jis tarė. Turbūt norėjo tik pajuokauti, 
bet Žodžiai perskrodė ją tarsi peiliu. Liusilė negalėjo liautis 
apgaudinėjusi savęs. Ji įsikalė į galvą, kad Pjeras paliks dėl jos 
ordiną, ir tuščiai pralaukė visą gyvenimą. Savo dienoraštyje ji 
rašė: Manau, kad daugelį dalykų, kuriais pagrįstas mano gyvenimas, 
sukūrė mano pačios vaizduotė - tai nėra jo kaltė... 

Liusilė, vienui viena audringoje jūroje, tik su kunigu prie 
šono. 

Alisos gyvenimas bus kitoks. 

— Už meilę, — ji ryžtingai pasakė Spenseriui ir juodu išgėrė. 


Tą naktį išsiblaiviusi Alisa gulėjo lovoje išpilta Žvilgaus 
prakaito ir galvojo. Jai trisdešimt šešeri. Nebejauna. Tačiau 
vis dar yra laiko pokyčiams. Gaila, kad močiutė Meng mirusi. 
Alisa atsiduso ir, spoksodama pro langą, apsivertė ant šono. 

Gatvė buvo tuščia, laikrodis rodė po vidurnakčio. Viską 
tarsi sniegas gaubė tyla. Tada ji išgirdo artėjantį svirplių par- 
davėją. Jai patiko šis garsas, senosios Kinijos garsas: liūliuo- 
janti svirplių daina ir liudnas pardavėjo dviračio girgždėjimas. 
Vyras prisiartino ir, rodos, sustojo po jos langu. 

Svirplių choras. Išgirdusi jį, Alisa visada prisimindavo 
Hiustoną, Teksasą, kaip ji bėgiodavo prieblandoje palei Bafalo 
aukštupį, medžius, taką, neryškius upelio krantų kontūrus. 
Juoda lazda ar vandeninis mokazinas*? Peršok per jį. Ar kiti 
tavęs nekenčia? Parodyk jiems. Nori pasikeisti? Šoktelėk. 
Tiesiog šoktelėk. 

Kurį laiką Alisa klausėsi čirškimo ir sekė svirplių pardavėjo 
rūkomos cigaretės dūmą. Paskui išsliuogė iš lovos ir nutipe- 
no prie lango. Ji nesuklydo: į sieną buvo atremtas dviratis 
su šimtais mažyčių pintų narvelių. Skustagalvis vyras balta 
kepure spoksojo į ištuštėjusią gatvę. Ne, tai - ne Hiustonas, 
o nuo karščio išblukęs Ningsia regionas. Už lango - tik oazę 
gaubianti naktis, neryškūs dėžutes primenančių betoninių 


namų kontūrai, mečetės smailės. 


ji Nuodingyjų gyvačių rūšis (vert.). 

Galų gale ji apsisprendė — apsirengė tamsoje ir nepastebėta 
išsliūkino iš Trečiojo viešbučio korpuso. Kiemelyje tvyrojo 
tyla, tik tvenkinyje pliaukšėjo žuvys. Ji lėtai nužingsniavo 
dengta pėsčiųjų alėja prie išlinkusio virš tamsaus vandens 
tiltuko. Vienoje pusėje stovėjo apgriuvęs vasarnamis, kito- 
je - kuokšteliais tarp susikertančių akmenuotų takų augo 
piliarožės. Viskas susodinta laikantis kinų sodų veisimo 
tradicijų, kurios buvo itin puoselėjamos tokiuose Tolimųjų 
Rytų miestuose kaip Sudžou, Hangdžou ir Šanchajuje, kur 
turtingi Mingų ir Čingų dinastijų atstovai turėjo tam ir laiko, 
ir pinigų. „Number One“ viešbučio sodininkai pasitenkino 
tvenkiniu, keletu senstančių karpių ir lenktu betoniniu tiltu. 
Dideli lapuočiai, ne tokie jau dažni Ningsia, augo susodinti 
grupelėmis prie dviaukščių viešbučio pastatų. Ši vietelė 
buvo visai maloni, neatrodė, kad sėdėtum kur nors Inčuane. 
Tai buvo oazė tarp dviejų dykumų, žydintis žemės plotelis 
Helanšano papėdėje. 

Tejaras mylėjo Helanšano kalnus, susižavėjęs laiškuose 
rašė apie tamsiai raudonas viršūnes, kylančias link Dievo. 
Šių kalnų papėdėje jis aptiko iškasenų, siekiančių paleolito 
laikus. Tačiau iš jų buvo maža naudos. Jį tikino, kad žmogus 
buvo pasmerktas Rojaus sode. 

„Veltui stengėsi“, - pagalvojo ji, spoksodama į siūbuo- 
jančius ir šnabždančius medžius prie Antrojo viešbučio 
korpuso. 

Šalia pastato durų kažkas sujudėjo: gal žmogus, gyvūnas, 
o gal tik suraibuliavo krūmas. Staiga iš tankmės išlindo vyras 
ir nuvinguriavo tarp piliarožių lysvių. Viršuje kažkas bola- 
vo - galbūt marškiniai, blyškūs ir išsiskiriantys tamsoje. 

Alisa prisimerkė. 

Vyras artėjo, o kai atsidūrė visai šalia, ji atpažino daktarą 
Liną. 

— Shuibu-zhao?* - sušnabždėjo jis ir atsitupė šalia. Karpis 
sudrumstė vandenį ir nėrė gilyn. Daktaras Linas pasidėjo 
rankas ant kelių. 

— Iš kur sužinojote, kad aš čia? 

— Meiyou zhidao““. 

Kelias akimirkas „Number One“ kiemo laikinai netikrame 
nakties pasaulyje stojo tyla. Juodu sėdėjo arti vienas kito, 
beveik liesdamiesi kojomis. Alisa žinojo, kad jis visai nekal- 
ba angliškai, tad nepastebimai ėmė mąstyti, jausti kaip tikra 
kinė. 

— Daktare Linai, ar kada nors troškote būti kuo nors kitu? 

— Prašau? 

— Ar nenorėjote, kad jūsų gyvenimas būtų kitoks? 

Jis sukikeno, bet juokas nuskambėjo nenuoširdžiai. 

- Žinoma, bet mes, kinai, taip negalime galvoti. Čia viskas 
kitaip. Kažin, ar galite tai suprasti. 

— Manau, galiu, - paprieštaravo ji. - Dirbu čia jau gana 
seniai. Klausiausi įvairių žmonių pasakojimų. 

— Sakote, klausėtės, - žvilgtelėjęs jai į akis tarė Linas ir pa- 
galvojo: „Ji daug žino. Bet vargu ar gali suprasti, kaip žmogus 
jaučiasi po Chaoso, ar žino apie nualintą sielą, druska užsėtus 
laukus.“ 

- Žinau, kad buvo blogi laikai, - pagarbiai tarė ji švelnesniu 
balsu, galvodama apie jo žmoną, kuriai, įtarė, nutiko kažkas 
baisaus. 

Jis linktelėjo galvą. 


* Neužmiegate? (kin.) 
** " Nežinojau (kin.). 

Alisa atsiduso suprasdama, kad Linas laiko ją svetimšale. 
Visi taip manė. Bet jeigu jis pažintų ją geriau, pamatytų, kad 
ji - labiau kinė nei amerikietė. Argi ne taip? Kartais, prisi- 
minusi sunkų, drėgną Hiustono orą, ji klausė savęs, ar kada 
nors ten iš tikro gyveno, ar tai tik keistas sapnas, atklydęs iš 
praeities. Tačiau daktaras Linas to nebūtų supratęs, oji nebuvo 
pasiruošusi apie tai kalbėti. 

Jis kiek patylėjo ir vėl prabilo. 

— Hao chang shijian han xin ru ku*.- Linas atsiduso ir di- 
delėmis beplaukėmis rankomis pasitrynė akis. - Bet taip jau 
susiklostė aplinkybės. Tai mūsų gyvenimas. Nueito kelio 
negalima pakeisti. 

— O kaip dėl kelio priešakyje? 

Jis nusišypsojo. 

— Ką turite omenyje? 

— Ar galite jį pakeisti? 

Jis susimąstė. Jo kelias susidėjo iš visko, kas sudarė jo esybę, 
visko, ką jam teko ištverti, tad buvo kietai grįstas. Iš visko, ką 
leido sau pajusti, ir visko, kuo atsitvėrė nuo šio jausmo. Vieną 
dieną jo žmoną išsivedė. Ji žvilgtelėjo per petį, o paskui sekė 
tuštuma. Metai nebūties. Jis, žinoma, nepasakos to vidurnaktį 
svetimšalei, kurią vargiai pažinojo, tad tepasakė: 

— Nemanau, kad kelias gali pasikeisti. 

— Anksčiau aš irgi taip galvojau, - lėtai tarė ji. - Tačiau pas- 
taruoju metu imu manyti kitaip. - Ji prisiminė vakarą, kaip 
gulėdama lovoje skaitė „Žmogaus fenomeną“. Tiesą sakant, 
abejoju, ar mąstančiai būtybei būna svarbesnė akimirka už tą, kai 
nukrenta nuo akių šydas, ir ji... suvokia, kad visuotinis noras gyventi 


į Jau taip ilgai geriame iš šios karčios taurės (kin.). 

įsikūnija joje... evoliucijos ašis ir varomoji jėga. Ji giliai įkvėpė. 
Nuo Lino Šijango padvelkė nuostabus kiniškas kvapas. 

— Galbūt jūs teisi. Ei, Mo Aili, negaliu patikėti, kad kalbu su 
jumis vidury nakties. Jūs - keistuolė. Ar ir kitos svetimšalės 
tokios? 

Alisa nusijuokė. 

— Ne. 

— Arjūs ištekėjusi? 

— Ne, - atsakė ji ir pridūrė: — Dar ne. 

Linas pažvelgė jai į akis, bet Alisa tamsoje nesuprato, ką 
jis jaučia. 

- Jūs buvote vedęs, - ji drąsiai tarė. 

- Taip. 

- Ir tebesate? - Jos širdis ėmė plakti smarkiau. Norėjo suži- 
noti, ar jis nustūmė prisiminimus apie Žmoną į šalį, ar huaging 
jiexian — nubrėžė aiškią liniją tarp praeities ir dabarties, kaip 
šiais laikais buvo priversti elgtis daugelis kinų. 

-— A, taip. Manau, kad vis dar esu vedęs. - Linas pažvelgė 
įją. - Siao Mo, pernelyg daug jums pripasakojau. 

— Ne, - atkakliai tvirtino ji. - Nedaug. 

Jį pervėrė prisiminimų sukeltas skausmas. 

— Jau seniai su niekuo nesikalbėjau apie žmoną, o štai dabar, 
praradęs budrumą, išsipasakoju viską, kas guli ant širdies. 
Taigi, dabar žinote, kad mano Žmona buvo išsiųsta į Ningsia. 
Ji buvo vardu Džang Meijan. 

Tad štai koks jos vardas. Meijan reiškė „gražioji kregž- 
dė“. Tais laikais dauguma mergaičių gaudavo vardus „Būk 
naudinga Kinijai“ arba „Tarnauk tiesai“, o štai ją pavadino 
„Gražiąja kregžde“. Galbūt tėvai buvo senamadiški. Bet kodėl 
ji nepasikeitė jo?.. 

„Tu pavydi“, - pertraukė ji save. 

— Taip, Džang Meijan, - pakartojo Linas. Jis turėjo tiek 
mažai progų net garsiai ištarti jos vardą. Ir vis dėlto niekada 
jo nepamiršo. Meijan. 

— Nežinote, kas jai nutiko? 

Jis papurtė galvą. 

— Kelian, - užjausdama tarė ji. 

— Žinoma, gali būti, kad ji mirusi. 

„Gali būti mirusi?“ — pagalvojo Alisa. Švelniai pasakyta. 

— Kada paskutinį kartą apie ją girdėjote? 

— Daugiau kaip prieš dvidešimt metų, - pasakė jis, suvokęs, 
kad nori čia sėdėti ir kalbėtis su Mo Aili. Ji turėjo kažką tokio, 
kas jį traukė, kažką moteriška ir kartu nežemiška. — Seniai. 
Tad nežinau, kaip susiklostė jos likimas. 

„Manau, žinote“, - pagalvojo Alisa. 

Užplūdus prisiminimams, Linas užsimerkė. 

— Man liepė ją pamiršti. Suprantate? Mes niekada nebu- 
vome išsiskyrę. Tačiau turėjau likti Džengdžou. Vėliau, pasi- 
baigus Chaosui, pradėjau dirbti Huabėjaus universitete. Man 
patinka dėstyti. Nenorėčiau prarasti to darbo. 

- Bet? 

— Yin hun bu san“. Be to, rūpi žinoti, kas jai nutiko. Todėl 
dabar, kai jau esu Ningsia regione... 

— Mėginsite ją surasti. 

Linas atsisuko į ją. 

— Neprasitarkite apie tai kitiems. 

— Ni fang-xin ba, - tarė Alisa. Ji norėjo palinkti prie jo, tik ke- 
lis colius, ir atsiremti į petį. Troško taip sėdėti visą naktį. - Fang 


2 Vaiduoklis nenori išeiti (kin.). 

xin hao-le, - vėl prabilo ji ir palietė šaltu delnu jo švelnų dilbį. 
Vakaruose tai būtų nerūpestingas mostas, šnekamosios kalbos 
bruožas, bet čia, Kinijoje, toks gestas galėjo būti suprastas kaip 
aiški užuomina į fizinius santykius. 

Daktaras Linas atitraukė ranką ir pašoko. 

— Na, ką gi. 

Nuliūdusi ji irgi atsistojo. 

— Susitiksime per pusryčius. Iki pasimatymo. 

- Iki, - tarė ji, bet Linas jau buvo tolokai. 

Kitą rytą atėjusi pusryčiauti ji įsitaisė nugara į valgyklos 
duris ir ėmė jo laukti. Vos galėjo ramiai išsėdėti ant kėdės. 
Galų gale Alisa išgirdo dviejų Žmonių žingsnius ir atpažino 
sparčią Kongo ir lėtą Lino eiseną. 

Pertvara trakštelėjusi atsidarė ir su trenksmu vėl užsivėrė. 

— Zao*, - pasakė daktaras Kongas. 

— Zao, - atsakė ji ir abiem nusišypsojo. 

— Kalbėjomės apie kasinėjimų vietą, - tarė Kongas. - Kol 
kas nėra jokių ženklų, kad Šuidongou tebegyventų mongolų 
šeimyna. 

— Tiesa, - liūdnai pratarė Spenseris. 

— Tai gal nuvykime į Eren Obą? - įsiterpė Linas ir palinko 
prie amerikiečio. - Tas laiške Tejarui pavaizduotas piešinys 
ant uolų - tikrai iš Eren Obo apylinkių. Daktare Spenseri, jei 
rastume „Pekino žmogų“, labai daug kas iš esmės pasikeis- 
tų. Vėl būtų atgaivinti Homo erectus tyrimai. - Linas nutilo. 
Jis nepasakė tikrosios priežasties, kodėl taip trokšta surasti 
„Pekino žmogų“. Tai būtų didžiausia dovana Meijan, o jeigu 
ji negyva, šį radinį skirtų jos atminimui. - Wo henbude**, - tarė 


' Labas rytas (kin.). 
** Aš taip to trokštu (kin.). 

jis ir Žžvilgtelėjo į vieną, po to - į kitą. - Jei yra bent menkiausia 
galimybė, kad jūsų teorija — teisinga, turime išbandyti viską. 
Privalome visur apsilankyti. 

„Koks užsidegimas!“ — pagalvojo Alisa versdama jo žo- 
džius į anglų kalbą. 

— Žinoma, — sutiko Spenseris. - Pritariu jums. Bet pa- 
sižvalgykime dar ir po Šuidongou. Mes neapėjome visos 
teritorijos. 

— Tikrai, - pasakė Kongas. — Šiaip ar taip užtruksime ne- 
mažai dienų, kol gausime vizas. Jums reikės gauti specialius 
leidimus, kad galėtume pereiti Helanšaną ir nusigauti iki 
Eren Obo. Šiandien mudu su daktaru Linu nevyksime kartu, 
norėtume tęsti darbą biure. 

Spenseris sunerimo. 

— Ar dėl šių leidimų turime grįžti į Pekiną susitikti su di- 
rektoriaus pavaduotoju Hanu? 

Kongas ir Linas supratingai susižvalgė. 

— Kodėl mums nepamėginus gauti jų čia? - paklausė 
Kongas. 

- Gerai, - tarė Adamas. - Jei taip sakote. 

Versdama Alisa žvilgtelėjo į daktarą Liną. Užuot nusišypso- 
jęs, jis tik palenkė galvą ir prabėgomis Žvilgtelėjo į ją, tarytum 
sakytų: „Taip, buvau su jumis praėjusią naktį. Prisimenu.“ 


Važiuodama iš miesto ir galvodama apie močiutę Meng, ji 
pastebėjo neįprastą ženklą. 

YIN YANG XIANSHENG*. 

Kas tai? 


* 


In ir jang mokytojas (kin.). 

— Vairuotojau, — ji šūktelėjo palinkusi virš sėdynės. - Noriu 
jūsų kai ko paklausti. Ką veikia in ir jang mokytojas? 

— A, tai dar iš feodalinių laikų išlikusi tradicija. Tarsi vėjo 
ir vandens mokytojas. 

Ji linktelėjo galvą. Na, žinoma, fengšui, geomantija. 

— Dabar bemaž nė vieno neliko, - džiugiai šūktelėjo vairuo- 
tojas, didžiuodamasis triukšmingu naujuoju pasauliu. 

— Apie ką kalbatės? - Spenseris paklausė. 

— Nieko svarbaus. - Alisa atsivertė užrašų knygelę ir pas- 
kubomis užsirašė kertamų gatvių pavadinimus. Bokšto gatvė. 
Vilnos turgaus skersgatvis. 

Spenseris minutę spoksojo pro užpakalinį langą, tada 
atsisuko. 

— Nepatikėsite, — tarė jis. 

— Kas? 

Jis įdėmiai pažvelgė atgal. 

— Mus kažkas seka. 

Automobilis sekė juos prilipęs kaip uodega, vis išlįsdamas 
iš už posūkio. 

— Ar matote? — paklausė ji vairuotojo, šis linktelėjo galvą 
ir patraukė pečiais. Jie ir toliau važiavo nedidindami greičio 
Vakarų keliu per šachmatų lentą primenančius laukus. Pra- 
lėkė pro tą vietą, kur Alisa ir Linas tądien buvo išsinuomoję 
dviračius, išvažiavo iš miesto ir patraukė per kanalų išvagotus 
dirbamos žemės plotus. Staiga oazė baigėsi ir žaliuojančius 
laukus pakeitė geltoni smėlynai, oras tapo sausas. Jie žvilg- 
telėjo pro užpakalinio vaizdo veidrodėlį ir pamatė, kad au- 
tomobilis sulėtino greitį, lėtai apsisuko ir staugdamas nulėkė 
priešinga kryptimi į miestą. 

— Ačiū Dievui, - pasakė Alisa. 

— Galbūt Tejaras mus stebi, - pajuokavo Adamas. 

— Tikriausiai. - Ji nusijuokė. 

- Skaitote jo knygas? 

— Taip, kas vakarą. 

— Ką nors sužinojote? 

Ji susimąstė. 

— Kad nors ir esu žmogus, nestoviu vienoje vietoje, bet... 
evoliucionuoju. Kad turiu augti, kaip ir pasaulis, planeta, 
visata. 

— Ne. - Spenseris pavartė akis. - Turėjau omenyje, ką jis 
veikė - kažką, kas mums pašnibždėtų, kur paslėptas „Pekino 
žmogus“. 

— O! Nežinau. Tik žinau, kad jis mylėjo Liusilę, o ji - jį. Ar 
skaitėte išleistus jųdviejų laiškus? 

- Šiek tiek. 

- Jie susijungė visuose lygmenyse - mentaliniame, filoso- 
finiame, emociniame. Tačiau ji negalėjo turėti jo viso. Tejaras 
buvo pasižadėjęs Dievui. Vis dėlto jis mylėjo ją. - „O to man 
ir trūksta, — pagalvojo Alisa, - mane mylinčio Žmogaus. Išsi- 
skyrusi su Dzianu, dažnai patirdavau fizinį malonumą. Bet 
tik tiek.“ — Liusilė kovojo su tuo ir galų gale pasidavė. Ji lydėjo 
ji į dvasinę kelionę. 

— Ir? — paragino Spenseris. 

— Todėl Tejaras ją ir dievino. Jis suprato, kaip ji aukoja- 
si. - Labai tau dėkoju, kad dėl manęs atsisakai to, ko galbūt, savaime 
suprantama, tikiesi, bet ko negaliu dėl savo priesaikos tau duoti. 
Dėl tokio išsižadėjimo tave myliu dar labiau. - Taigi, - tarė ji, - jis 
visiškai ja pasikliovė. 

— Manote, kad jis pasakė Liusilei, kur paslėpė „Pekino 
žmogų“? 

- Būtent. 

— Įdomu, - tarė Adamas. Jis išsitraukė iš kišenės savo mė- 
lyną užrašų knygelę ir pasižymėjo. — Tikriausiai jūs teisi. Bet 
kaip mes tai patikrinsime? Liusilė jau seniai mirusi. 

Kai jie sustojo Šuidongou ir pradėjo eiti, saulė jau švietė 
tiesiai virš galvų. Pirmiausia juodu patraukė kalnagūbriu 
palei suirusią Didžiąją kinų sieną. Iš sienos buvo mažai kas 
likę, bet net ir griūdama ji tvarkingai vinguriavo tolyn, pra- 
dingdama kalnų perėjose. Vienoje pusėje - tūkstantmečius 
gyvuojanti Kinija, kitoje - Mongolija. Kinijos dykuma - tai 
kur ne kur styrantys žolės kuokštai ir pamažu yrantys uolėti 
kalnai stačiais šlaitais ir plokščiomis viršūnėmis. Mongolijoje 
dykuma virto banguojančiu balto smėlio vandenynu. Mylias 
plytinčiomis kopomis. Virš galvos karščiu alsavo giliausia 
dangaus mėlynė. 

Spėjusi pažinti karštį ir troškulį, šiandien Alisa rūpestin- 
giau normavo vandenį. Ji ropštėsi paskui Spenserį siauru 
tarpekliu, spardydama akmenis ir vos vilkdama per žvirgž- 
dą kojas. Batams staiga panirus į birų smėlį, pakildavo dul- 
kių debesys. Nuo žliaugiančio prakaito net pradėjo niežėti 
nugarą. 

— Ką manote apie mūsų draugus kinus? - paklausė Spen- 
seris trindamasis dulkiną veidą. 

- Jie atrodo neblogi žmonės, - atsargiai tarė ji. 

— Kongas - šaunus vyras, — toliau kalbėjo Spenseris. - O 
Lino aš nesuprantu. Tačiau jūs jam patinkate. 

— Ką turite omenyje? 
tinkate. 

— Nepastebėjau, - pamelavo ji. š 

Jie toliau žingsniavo per įkaitusias tarpukalnes. Nieko. 
Aklavietė. Užkopdavo į kiekvieną griovą iki pat siauros 
viršūnės su krūmų raizgyne. Tuomet nusileisdavo žemyn 
į pagrindinį tarpeklį ir pasižymėdavo šią vietą žemėlapyje. 
Tada vėl pasukdavo į vakarus. Tik į vakarus. Savo knygelėje 
Adamas nupiešdavo kiekvieną mažą tarpeklį ir jį apibūdinda- 
vo. Tačiau nebuvo matyti jokių mongolų, namų, avių gardų, 
sodų - nieko. Tik dykuma. 

Be to, viską gaubė tyla. Retkarčiais vėjas atnešdavo tolimą 
kupranugarių bliovimą, bet juos jie matė tik tą vienintelį 
kartą, kai važiavo visureigiu: kupranugariai lėtai krypavo 
dykuma po du ar tris aukštai iškėlę arba nunarinę galvas, 
kažko ieškodami tarp akmenų ir purve. Jie ganėsi, nors ten, 
rodos, visai nebuvo ką ėsti. Kiekvieną vakarą „Number One“ 
viešbutyje patiekdavo ypatingą daržovę, kuri priminė šlapių 
juodų plaukų gniutulą. Kinai ją vadino fa-cai, plaukuota 
daržove. Viešbutyje apsistojęs senas musulmonas pasakojo, 
kad ja lyg trumpaplaukiu kilimu padengta visa dykuma, o 
įrankis, naudojamas šiai žolei išrauti, primena plačią lenktą 
šakutę. Jai teko matyti tą paslaptingą daiktą Inčuano metalo 
dirbinių parduotuvėse. Dabar, sunkiai klampodama smėliu 
paskui Spenserį, ji galvojo apie šią daržovę, įsivaizdavo, kaip 
velkant per purvą specialų įrankį, raunami plaukų gniutulai. 
Galbūt kupranugariai ėda fa-cai. 

O ką valgė mongolai, čia gyvenę tais laikais, kai lankėsi 
Tejaras? Tikriausiai jie laikė avis ir kelias ožkas, o darželiuose 
sunkiai stiebėsi pipirai ir baklažanai. Ji žinojo, kad Geltonojoje 
upėje veisiasi tik plokšti, kaulėti karpiai, tad galbūt mongolai 
palaikė ryšius su Žmonėmis, gyvenančiais arčiau upės, ir 
mainydavo avieną į žuvis. O kai jų kupranugariai pasen- 

davo ar susirgdavo, jie juos irgi suvalgydavo. Dieve, įkaitęs 
smėlis svilino kojas net per batus. Inčuane ji buvo ragavusi 
kupranugario kupros. To kieto, elastingo poodžio rudame 
pupų padaže, kuris visiškai nepagerina prastos seno gyvulio 
mėsos skonio. Be to, net ir apipiltas padažu patiekalas atrodė 
pilkšvai rudos spalvos, kaip ir visa kita šioje vietovėje - upė, 
keliai, namai, liosas... 

Spenseris taip staigiai sustojo, kad ji atsitrenkė jam į nu- 
garą. 

— O, gerasis Dieve, - sušnabždėjo jis. 

Priešais juos mirguliavo sodyba. 


Kol jie neprisiartino, susigulėjusio lioso sienos priminė 
natūralią dykumos uolienų atodangą. Tačiau šiuos statinius 
neabejotinai pastatė žmogus. Jie pernelyg simetriški, kad būtų 
atsiradę savaime. Abu amerikiečiai išsižioję spoksojo į apgriu- 
vusį namą, sandėliukus, gardus ir išdžiūvusį žemės lopinėlį už 
jų, kur kažkada būta daržo. Vien dulkės. Tuščia, apleista. 

Spenseris ilgai stovėjo kaip įbestas, ir jo viltis, optimizmas 
bei tikėjimas virto didžiuliu nusivylimu. 

— Turbūt čia. 

„Be jokios abejonės“, - Alisa pamanė. Tikrai ta vieta. Ji 
sunkiai atsisėdo ant Žemės. 

- Jie jau seniai čia negyvena, - sušnabždėjo jis. 

Taip, panašu, kad jau daugelį dešimtmečių čia negirdėti 
šunų ir arklių keliamo triukšmo, dirbančių vyrų, šūkaliojančių 
vaikų, besirangančių dūmų ir byrančių į maišus grūdų. 

Spenseris tikėjosi čia rasti ne tik sodybą, bet ir pačius mon- 
golus. Gal jie būtų ką nors žinoję. Juk Tejaras turėjo kažkam 
papasakoti - mongolams, Liusilei. 

Bet nė vieno iš jų nebėra. Ji permetė akimis sodybą. Vien 
tik senos geltonos sienos ir avių gardai. 

Spenseris stovėjo tylėdamas. 

— Gerai, - jis pagaliau ištarė. - Apsižvalgykime. 


Po daugelio valandų, grįžusi į savo kambarį ir susiruošusi 
paskaityti, Alisa išgirdo beldimą. 

— Ar jūs esate Mo Aili? - paklausė liesas vyras jam netin- 
kančiu žaliu kostiumu. 

— Taip, - pasakė Alisa. 

Jis padavė vizitinę kortelę. 

Ji garsiai perskaitė: Guo Vensiangas, Laimingos ateities konsul- 
tacinė tarnyba. Po velnių, kodėl jis negalėjo tiesiog paskambin- 
ti? Po šios popietės Alisa jautėsi išsekusi: kepinant saulei, jie 
apieškojo kiekvieną sodybos colį, bet nieko nerado, visiškai 
nieko. Ji ištraukė savo vizitinę kortelę ir padavė jam. 

— Mo Alili, vertėja, - perskaitė jis, praeidamas pro šalį. 

— Atsiprašau, bet dabar mano darbdavio nėra. - Linas ir 
Kongas dar buvo negrįžę iš Kultūros vertybių apsaugos biuro. 
Taigi jai teks vienai šnekėtis su šiuo vyru. 

Ji paliko duris praviras, pasiūlė atsisėsti ir įpylė arbatos. 

— Pridariau jums daug rūpesčių prašydama susisiekti. 
Maniau, kad paskambinsite. 

Jo kampuoti išsišovę skruostai pakilo kone iki antakių, kai 
jis nusišypsojo automobilių pardavėjo šypsena. Apskrita galva 
švietė nuo pomados. 

— O, ne, taip nepridera. Naują draugą privalu aplankyti. 
Nemanote? Sakykite, panele Mo, ar jums patinka Inčuanas? 

— Įdomus miestas. . 

Vyras atrodė sutrikęs. 

— Įdomus? Na... 

— Man patinka istorija. 

— O, taip, istorija. Ar lankėtės Si Sia kapų rūsiuose? 

- Dar ne. Mes dirbame. Esame užsiėmę. - Žinoma, ji buvo 
girdėjusi apie kapų rūsius. Neįtikėtina, bet kelis šimtmečius, 
valdant Si Sia, arba Vakarų Sia, dinastijai, kol neatužė Genghis 
Khanas ir visko nesugriovė, Inčuanas buvo šiaurės vakarų Ki- 
nijos sostinė. Paskutinių Si Sia imperatorių palaikai tebedūlėjo 
dykumoje, iro vėjyje, o Inčuanas nugrimzdo į užmarštį. 

— Nuvešiu jus ten, - pasiūlė jis. - Kai tik turėsite laiko. O 
gal šį vakarą, jei nedirbate? Arba rytoj. 

— Pone Guo, nenorėčiau jūsų trukdyti... 

— Tikrai netrukdote. 

— Ne, pone Guo. Prašau. Paklausykite. Noriu daugiau su- 
žinoti apie pastatą, kuriame įsikūrusi jūsų firma... 

Jis pakėlė pageltusį nuo tabako pirštą. 

— Daugiau nė žodžio apie darbą, kol neperskaitysite šito! 
Viskas parengta. - Jis ištraukė keturių lapų dokumentą, gau- 
siai primargintą kiniškų hieroglifų. 

Ji perskaitė pavadinimą. Sutartis dėl konsultavimo paslaugų. 
„Po velnių“, - pagalvojo ir ėmėsi darbo. Skaityti kinų kalba 
niekada nebuvo lengva, netgi dabar. Ji vis dar skaitė hieroglifą 
po hieroglifo. Visada atsirasdavo nežinomų ideogramų. 

Todėl klientas drąsiai sutinka mokėti 5000 juanių avansą už 
paslaugas, kurias suteiksime per pirmus tris mėnesius... Ji padėjo 
dokumentą ant stalo. 

— Pone Guo, pasikalbėkime atvirai. Ar kada nors užsienietis 
naudojosi jūsų firmos paslaugomis? 

— Ne, bet turime daug svarbių klientų. Pažįstu žmogų, ku- 
rio antros eilės pusbrolis yra ketvirtasis partijos pirmininko 
pavaduotojas Ningsia regione, be to, turiu ryšių policijoje. 
Todėl, kaip matote... - jis atsilošė kėdėje ir nusišypsojo šnekaus 


Žmogaus šypsena, - man gerai žinomi visi užkulisiai. 

— Suprantu. Na, mes, pašaliečiai, nesinaudojame sutarti- 
mis. Tikriems draugams jos nereikalingos. - Paniekinamai ji 
grąžino dokumentą. 

— Sutinku. - Jis įsikišo dokumentą į kišenę. 

— Gerai. Kaip sakoma, darbai iškalbingesni už žodžius. 
Prašau vienos paprastos paslaugos. Tai susiję su pastatu, 
kuriame įsikūrusi jūsų firma. 

— A, pastatas. Galiu jums sutvarkyti jo pirkimo dokumen- 
tus! Kažkada tai buvo geriausia Jėzaus bažnyčia, labai savitos 
architektūros. Aukščiausio lygio. Kaina - du milijonai trys 
šimtai tūkstančių juanių. Juk suprantate, kad tai menkniekis, 
kai kalbama apie tokį puikų pastatą. 

— Pone Guo... 

— Žinau, kad svetimšaliams draudžiama valdyti daugiau 
nei keturiasdešimt devynis procentus nekilnojamojo turto, bet 
tai galima sutvarkyti, dėl kito penkiasdešimt vieno procento 
galiu įkurti fiktyvią kompaniją. Aš būčiau jos direktorius, 
pusbrolis - galbūt patikėtinis, visur šeimos nariai, bet visą 
pastatą, žinoma, valdytumėte jūs... 

„Galiu lažintis.“ 

— Pone Guo, duibugi, tai mano kaltė, bet jūs klaidingai 
supratote. 

— Jei nerimaujate, ar pavyks perparduodant atgauti savo 
JAV dolerius, nurimkite. Mes galime investuoti į tekstilės fa- 
briką, duosime jums aukštos kokybės medvilnės, geriausios, 
kuri tinka perparduoti, o jūs mokėsite tik trečdalį kainos, 
suprantate? Galiu jums parūpinti fiksuotą kvotą. Eksportas 
nesukels jokių rūpesčių. Užtikrinu. Turiu ryšių Tekstilės mi- 
nisterijoje Pekine. 

— Ne. 

— Ne? Bet panele Mo... 

— Nenoriu pirkti to pastato. Man reikia tik informacijos. 

- Informacijos? - Jis liovėsi šypsotis ir skaičiuodamas pri- 
simerkė. 

Alisa greitai pasvėrė savo galimybes. Ji nepažinojo Guo 
Vensiango taip gerai, kad viską atskleistų, bet galbūt galėtų 
papasakoti apie Abelį Ortą, tą olandų misionierių. Jei Guo 
pasirodys sumanus, visi galės nuspręsti, ką su juo daryti ir 
kiek jam pasakoti. 

— Pone Guo. - Ji atsikrenkštė. - Dvidešimto amžiaus tre- 
čiame dešimtmetyje tos bažnyčios galva buvo toks olandas, 
Abelis Ortas. Noriu sužinoti, kas jam nutiko, ar jis mirė In- 
čuane, kur yra palaidotas, ar jis ką nors paliko, pavyzdžiui, 
laiškų, dienoraščių. O ypač mane domina, ar dar yra likusių 
gyvų Žmonių, kurie jį prisimena. 

Akimirką patylėjęs, Guo prabilo: 

— Ar esate jo giminaitė? 

Ji atsiduso. „Papasakok daugiau.“ 

— Mano darbdavys yra tos šeimos draugas. 

- A, šeimos reikalai, - jis vėl atgijo. 

- Taip. 

— Na, kadangi mes esame geri draugai, 0 tai - šeimos rei- 
kalas, pažiūrėsiu, ką galiu padaryti. Bet perspėju, prabėgo 
daug metų. 

- Žinau. 

- Jūs tikra, kad nenorite užsiimti Šanchajaus biržos opera- 
cijomis? Galiu sutvarkyti... 

— Ne. Bet turite nurodyti mokestį už paslaugą, kurios aš 
prašau. 

Jis nutaisė rūškaną veidą. 

— Labai gaila, panele Mo. Tarp mūsų šnekant, o mes juk 
esame geri draugai, kaip galėčiau pažvelgti jums į akis, 
užsiminęs apie kainą? O kainos šiais laikais - labai didelės. 
Infliacija - tarsi sunkiai suvaldoma upė. 

— Taip, Žinau. - Ji stengėsi būti kantri ir mandagi. Dieve, 
kaip ji nekentė viso šito. - Kiek norėtumėte? 

— Mažiausiai tūkstančio juanių. Iš anksto. 

Koks įžulumas! Tai vidutinė kino trijų mėnesių alga. 

— Pone Guo, - tarė Alisa paliesdama kaktą, tarsi ką tik būtų 
kažką prisiminusi, - tiesą sakant, turiu vieną mažą rūpestį. Į 
šią kelionę pasiėmiau JAV dolerių ir - kokia gi aš kvaila - Pe- 
kine pamiršau juos išsikeisti. Gaila, bet neturiu tiek daug 
renminbi. - Abu žinojo, kad tai melas, nes visi vietos bankai, 
ką jau kalbėti apie nelegalius valiutos supirkėjus, kurių keletas 
vis dar tykojo kiekviename mieste, su džiaugsmu iškeistų 
JAV dolerius. 

Jo akys džiaugsmingai švytėjo. 

— Manau, galėčiau jums padėti. 

— Tai had“. 

— Sakykime, aštuoniasdešimt JAV dolerių už visą darbą? 

- Trisdešimt. | 

— Keturiasdešimt. 

— Hao-le**. - Ji suskaičiavo amerikietiškus banknotus. 

— Ačiū. Grįšiu po kelių dienų ką nors sužinojęs. Ar galiu 
jums pasakyti, panele Mo - 0, ne, nelydėkite manęs, aš pats 
išeisiu — ar galiu pasakyti, kad kalbate labai subtiliai ir atrodo- 
te inteligentiška? Kadangi esate svetimšalė, tai tikrai labai 
netikėta. 


zi Nuostabu (kin.). 
** Sutarta (kin.). 

Sukandusi dantis ji pasakė nali* ir uždarė duris. 


Tą vakarą Linas Šijangas žingsniavo į valgyklą paskui Aili, 
stebėdamas, kaip ji eina plytelėmis klotu kiemu. Jis buvo 
sužavėtas jos tamsiai rudų plaukų - jie žvilgėjo ir bangavo, 
tarsi būtų gyvi. Be to, vertėja turėjo įprotį atmesti nepaklusnią 
plaukų sruogą: apsukdavo ją aplink pirštą ir krestelėdavo į 
šalį. Meijan taip irgi darydavo, lygiai taip pat. Tačiau kaip ši 
moteris skyrėsi nuo jo žmonos! Jis dar nebuvo matęs tokių 
plaukų kaip Aili, tik nuotraukose. Niekada neregėjo ir tokios 
šypsenos. Amerikietei šypsantis, jis pamiršdavo jos keistus 
veido bruožus, nes tada iš jos esybės gelmių trykšdavo 
džiaugsmas. Jam tai patiko. Tai buvo nevaldoma, nebūdinga 
kinams, bet jam patiko. 


Telefoninių pokalbių salėje Alisa paskambino į savo tėvo 
kabinetą ant Kapitolijaus kalvos. Žinoma, jo ten nebuvo - ji 
ir nesitikėjo rasti. Tačiau buvo Rodžeris — sekretorė nuėjo 
pakviesti jį iš susirinkimo. Alisa laukė. 

Už tūkstančio mylių Pekine mokytoja Ling pamatė skyde 
blykčiojančią lemputę. Ji paspaudė mygtuką ir įjungė pokal- 
bių pasiklausymo, kurį sankcionavo Liaudies išlaisvinimo 
armija, aparatą. Po to nuspaudė kitą mygtuką, kad praneštų 
viršininkui Gao. 

Inčuane Alisa pačiupo telefono ragelį. 

— Rodžeri, pasakyk man tiesą. Kas nutiko Horacijui? 

— Nežinau, ar turėčiau... 

- Liaukis, Rodžeri, esu prakeiktoje Mongolijoje. - Beveik. 


Šį Nesąmonė (kin.). 

Jis atsiduso. 

— Gydytojai eilinį kartą patikrino jo sveikatą. Kraujo tyrimas 
parodė padidėjusį PSA kiekį. Tai prostatai būdingas antigenas. 
Jo kiekis... hm, gana smarkiai padidėjęs. Tai gali reikšti daug 
dalykų. Gal jam prostatos uždegimas - tokiu atveju pakaktų 
antibiotikų kurso. Arba... 

— Arba? 

— Arba prostatos vėžys. 

— O, Dieve. - Ji aiktelėjo. - Ar reikalai - labai prasti? 

— Dar neaišku. Gali būti, kad liga gana toli pažengusi, arba 
atvirkščiai — vystosi labai iš lėto. Bet, Alisa, prostatos antigenų 
dažnai padaugėja dėl paprasčiausio uždegimo. Todėl dabar 
jis geria antibiotikus. 

— Ak. - Ją užplūdo palengvėjimas. Jos tėvas, jos vienintelė 
šeima, vienintelis likęs gyvas artimas giminaitis - nors ir 
sunku atleisti už jo elgesį. - Vadinasi, viskas gerai. 

— Na, brangioji, mes to dar nežinome. 

— Bet jis geria antibiotikus. 

— Taip. 

— Vadinasi, pasveiks. 

Tyla. 

— Rodžeri? 

— Ką? 

— Paskambinsiu po kelių dienų. 

— Paskambink. Ir, savaime suprantama, niekam nė žodžio, 
gerai, Alisa? 

— Rodžeri, prašau... - Ji žvilgtelėjo pro stiklinės kabinos 
langą į šurmuliuojantį mongolų būrį. - Jei pamatytum, iš kur 
skambinu, tuščiai nekalbėtum. 

— Cha cha, -jis dirbtinai sukikeno ir padėjo ragelį. 

„Viskas bus gerai, - tarė ji sau eidama iš telefoninių po- 
kalbių salės. - Jam ne vėžys. Horacijus ir toliau gyvens kaip 
gyvenęs. Horacijus visada buvo ir bus, niekada manęs ne- 
paliks. - Ji sulaikė kvėpavimą. - Ir man niekada nepavyks 
išsivaduoti iš jo globos.“ 

Įsidėjusi tai į galvą ir skubiai užrakinusi po keliais užrak- 
tais, ji ryžtingai nužingsniavo saulės kepinama ir nuo dulkių 
mirgančia Inčuano gatve. 


Alisa lėtai užsimovė juodas kelnaites ir užsirišo senovi- 
nę pilvo skiautę. Gatvėse kunkuliavo gyvenimas, vakaras 
buvo šiltas ir tylus. Miestas maudėsi ilguose, maloniai gel- 
tonuose spinduliuose, kurie, ji žinojo, neišblės beveik iki 
vienuoliktos. 

Ji užtraukė permatomas naktines užuolaidas ir nužvelgė 
save veidrodyje. Feniksas gražiai išskleidė ant jos sparnus, 
tikrą spalvų margumyną, ir meiliai pakėlė savo grakščią 
galvutę. Moteriškumo simbolis. Šis feniksas ieško drakono, 
simbolizuojančio vyriškąjį pradą. 

Žiūrėdama į savo atspindį, ji atsiduso. Plaukai buvo 
tvarkingai sušukuoti, blizgantys. Makiažas - neryškus, toks, 
kokį ji mėgo. Nė vienos akį rėžiančios detalės, išskyrus vario 
spalvos lūpų blizgesį. Ji atrodė puikiai. 

Bet kodėl turėtų ieškoti nepažįstamo vyro? 

Alisa pasitaisė plaukus. 

Kodėl gi ne Linas? 
kaulius, akis su auksiniais taškeliais, strazdanas. Ar Linui 
ji atrodo patraukli? Ar jo mintys sukasi apie ją? Ar dabar jis 
galvoja apie ją? 

Alisa nusisuko nuo veidrodžio. Tikrai negalėtų flirtuoti su 
šiuo vyru. Artumas su Linu netruktų tik naktį, ji nesimylėtų 
su juo tik tam, kad patirtų malonumą; tai įtrauktų visą jos 
esybę. Tik kas gi yra jos tikroji esybė? Ją vėl ėmė kankinti šis 
klausimas. 

„Štai, - pagalvojo ji nuolankiai susitaikiusi, - makiažas ir 
šilkinė pilvo skiautė, naktis, praleista ne namuose, žvilgsnis. 
Štai aš. Jei Linas žinotų, kas esu iš tikrųjų, nė kiek manimi 
nesidomėtų. Jis pasibjaurėtų.“ 

Ji atsiduso ir pažvelgė į drabužius. Juoda suknelė čia 
netinka. Tik ne Inčuane. Šiame provincialiame tu mieste ji ir 
taip ganėtinai krinta į akį. Geriau užsimauti džinsus. Tuos 
antrus, kurie maloniai aptempia klubus. Ir užsivilkti juodus 
marškinėlius trumpomis rankovėmis. 

Paslėpusi kambario raktą ir renminbi, Alisa dar sykį žvilg- 
telėjo į veidrodį. Nagi. Kur patraukti? 

Inčuane buvo barų, bet ne jos skonio. Prieš kelis vakarus ji 
šmurkštelėjo į vieną tokį karokė barą, norėdama tik apsižval- 
gyti. Ir iš karto suprato, kad niekada ten negrįš. Patalpa buvo 
sausakimša mongolų, niūriai spoksančių nuobodžiaujančiais 
veidais. Iš jų nė vienas nerodė noro užlipti ant scenos ir pa- 
dainuoti su garsiai plyšaujančia Madona. Ji buvo girdėjusi iš 
kitų užsieniečių moterų, kad mongolų vyrai - nepaprastai 
gyvybingi, bet segi prie diržų durklus. Be to, visi jie, nors ir 
meilinasi moterims kupini pasitikėjimo savimi, atlikę žyg- 
darbį, tampa pavojingai savininkiški. Ši vieta jai buvo šiek 
tiek tu. 

Šiaip ar taip, gal jau laikas judėti į priekį? Ji turėtų susipa- 
žinti su tokiu vyru, su kuriuo galėtų būti savimi, ne Juliana. 
Mintis, kad jos tikrasis ir lytinis gyvenimas galėtų sutapti, 

atrodė keista, nors, sutikusi Liną, ji pagalvojo apie tai. Būti 
savimi, pajusti pilnatvę, jaustis taip kaip Liusilė, kai rašė laiške 
šiuos žodžius: Esu tokia laiminga ir jaučiuosi visa priklausan- 
ti tau. 

Taip, ši naktis bus kitokia. Alisa pasižvalgys po vietinį 
universitetą. 

Ji nuvažiavo dviračiu rikša į Sibejaus universitetą. Paprastai 
nesinaudodavo šia transporto priemone, nes manė, kad būti 
traukiamai vežime suprakaitavusio, įdegusio, raumeningo 
vyro - feodališka ir siaubinga. Tačiau šį vakarą Alisa nenorėjo 
būti pastebėta, tad visą kelią spaudėsi prie sutrūkinėjusios 
odinės sėdynės atlošo, slėpdamasi nuo praeivių akių už se- 
novinės uždangos. 

Alisa išlipo universiteto miestelyje, prigrūstame žemų 
betoninių pastatų. Važiuodama per miestą, kaip įmanydama 
dairėsi pro uždangos plyšius, bet nepastebėjo, kad kas nors 
sektų. Rikšai nuvažiavus, ji greitai apsižvalgė - nieko neįpras- 
ta - ir patraukė į miestelį. 

Kaip ir daugumoje Kinijos universitetų, čia nesijautė jokios 
akademinio miestelio atmosferos, kurios taip siekė vakarų 
aukštojo mokslo įstaigos. Kinijos aukštosios mokyklos nesi- 
stengė įtikti studentams. Norint čia mokytis, reikėjo įveikti 
didžiulį konkursą, o ir įstojus, diplomą pavykdavo gauti tik 
keliems laimingiesiems. Kadangi siekti mokslo aukštumų 
Kinijoje buvo galima tik pasitelkus šeimos ryšius - turint raktą 
nuo užpakalinių durų. 

„Ši sistema veikia jau tūkstančius metų, - pagalvojo ji, - ir 
yra tik naujas imperatoriškosios egzaminavimo tvarkos va- 
riantas.“ Nūdienos studentai, tie jaunuoliai įdubusiomis 


krūtinėmis ir spuoguotais veidais, gavę per nacionalinius 

egzaminus aukščiausius balus, tapdavo naujai įsikūnijusiais 
Mingų ir Čingų mandarinais*. 

„Bet jie visi man per jauni, - karčiai pamanė Alisa, - per 
jauni ir neparankūs. Ar nėra čia vyresnių vyrų, pavyzdžiui, 
dėstytojų?“ 

Ji stebėjo pirmyn atgal vaikštančius, knygomis nešinus 
merginas ir vaikinus. 

„Ko nors panašaus į daktarą Liną?“ 

Alisa atsisėdo ant suoliuko ir laukė. 

Beveik po valandos prie jos prisėdo bemaž tokio pat 
amžiaus vyras. Jis nepriminė barų liūto. Plaukai buvo šiek 
tiek susitaršę, aukštą kaktą dengė reti kirpčiukai, o rankose 
pūpsojo portfelis. 

Jis pašnairavo į ją, po to tyliai paklausė: 

— Dong Zhongwen-ma?“* 

— Donę“**, - paprastai atsakė ji. 

Jo akys išsiplėtė iš nuostabos ir po akimirkos pasigirdo 
džiugus kikenimas. 

— Niekada nemaniau, kad sėdėsiu ant suoliuko šiame 
miestelyje su svetimšale moterimi, kuri moka kiniškai. Aš 
esu Vangas. - Vyro šypsena atrodė rami ir protinga; dėl jos 
šis vidutinio amžiaus vyras atrodė draugiškas. - O kuo jūs 
vardu? 

- Juliana, - atsakė ji ir pastebėjo, kaip jis šiek tiek sutriko. 

— O pavardė? 

— Bai, - pamelavo ji. Baruose vyrai paprastai neklausdavo 
jos pavardės. Jei Kinijoje žmogus leidžia save šaukti vardu, 


Ž Aukštas senovės Kinijos valdininkas (vert.). 
** "Ar suprantate kiniškai? (kin.) 
*** Suprantu (kin.). 

vadinasi, jo santykiai su pašnekovu artimi. Kai netikėtai su 
kuo nors susitikusi ji pasisakydavo vardą Juliana, „Kvapnusis 
lotosas“, neminėdama pavardės, tai buvo tarsi burnoje tirps- 
tantis medus - vyrai visada suprasdavo jį kaip užuominą. 
Dažniausiai jie tik vylingai šyptelėdavo. Tačiau čia Inčuanas. 
Provincija. 

— Mano žmonos pavardė buvo Bai, - lėtai ištarė Vangas. 

O, ne. 

— Arji... 

— Ji mirė kultūrinės revoliucijos laikais. 

— Užjaučiu. 

Jis trūktelėjo pečiais. 

— Metai bėga kaip vanduo. 

— Arjūs turite vaikų? 

- Dukterį. Ją užaugino mano tėvai Šanchajuje. Tai nutiko 
po to, kai mane čia paskyrė. 

— Pasilikote šiame mieste, net ir pasibaigus kultūrinei 
revoliucijai? 

— Taip. Tai buvo įprasta. - Iš vyro akių buvo matyti, kad 
jį nustebino jos žinios apie Chaosą, priverstinį darbuotojų 
perskirstymą, šeimų išardymą. 

— Ne rožėmis klotas kelias, - švelniai tarė ji. 

— Taip. Bet dabar nėra taip blogai. Universitetas yra geras 
danwei. Žinote, kaip čia sakoma: narsus žmogus paklūsta 
aplinkybėms, kaip žolė nusilenkia vėjui. 

— Taigi dabar dėstytojaujate? 

— Dirbu administruojamąjį darbą. 

Ji pamąstė akimirką, tada užjausdama uždėjo strazdanotą 
ranką ant jo švelnios rudos plaštakos. 

Jis įsistebeilijo į ją. 

— Juliana, - lėtai pasakė jis, - ar nenorėtumėte užeiti pas 
mane arbatos? - Žvilgsnis išdavė, kad jis nesitiki teigiamo 
atsakymo. 

— Norėčiau. - Ji nusišypsojo. 

— Zou-ba*, - ištarė jis pasikeitusiu iš nuostabos balsu. Lai- 
kydamas savo portfelį, vyras atsistojo. 

Jie ėjo tylėdami. Vangas gyveno už universiteto, niekuo 
neišsiskiriančiame daugiabučiame name. Juodu užlipo pilkais 
betoniniais laiptais su metaliniais turėklais į šeštą aukštą, kur 
buvojo butas. Tačiau, atvėrus duris, Alisa atsidūrė kitame pa- 
erdvių Kinijoje, būstas buvo švarus ir jaukiai įrengtas. Didžiąją 
kambario dalį užėmė paveikslai ant šilko ritinėlių ir itin ko- 
kybiškas Sindziango kilimas. Stalą ir lovą dengė nuostabių 
spalvų audiniai. Lange virš kriauklės kabančiame puošniame 
mediniame narvelyje giedojo rudas vieversys. 

Vangas padėjo portfelį, atsisuko ir švelniai pažvelgė į ją. 

— Jums patinka gėlės? - Jis ištraukė iš porcelianinės ant stalo 
stovinčios vazos raudoną bijūną ir paėmė abiem rankomis. 

— Taip, - pasakė ji. 

— Man irgi. - Jis palietė gėle savo skruostą, po to - jos. Tai 
truko tik akimirką. Pajutusi gėlės švelnumą, ji užsimerkė. Jo 
pirštai atsargiai siekė jos rankų. 

Akimirkąjie stovėjo susikibę, o tada ji atsuko nugarą ir ėmė 
vilktis marškinėlius. Jai patiko taip nusirengti. Stovėdami už 
nugaros, vyrai matydavo tik raudonas šilkines kelnaites. Tuo- 
met ji apsisukdavo ir stebėdavo jų veidus, kai šie išvysdavo 
ant jos juosmens sparnus išskleidusį feniksą - nepridengtas 
viršus, apnuoginta apatinė kūno dalis... 


2 Tai eime (kin.). 

Tačiau šį kartą prabangiame pono Vango kambarėlyje ji 
stabtelėjo pasikėlusi marškinėlius beveik iki pažastų. Tai buvo 
ne ji. Visiškai ne ji. Alisa nuleido marškinėlius. 

— Juliana, - ištarė Vangas. 

Alisa galvojo apie daktarą Liną, Liną Šijangą, aukštą vyrą 
iš Džengdžou. Atrodė, lyg jis visą laiką ją stebėtų. 

Vangas žengtelėjo arčiau jos. 

— Shenmo?* — sušnabždėjo jis. 

Ji užsidengė rankomis veidą. 

— Aš negaliu. 

Vangas palietė jos ranką. 

— Juliana. 

Jaučiuosi visa priklausanti tau. Alisa beveik girdėjo Liusilės 
balsą, kai ji kalbėjo su Pjeru, vyru, kurį mylėjo. Liusilė pažino 
tikrąją meilę tokiuose pat kinų kambariuose kaip šis. Ji taip 
kankinosi dėl to vienintelio dalyko, kurio Pjeras de Šardenas 
negalėjo jai suteikti, kad tai visiškai užvaldė jos mintis. Tačiau 
ji atsakė į jo meilę. Kodėl Alisa negalėtų taip atsiduoti? Nors 
pusiau pasišvęsti? 

— Atsiprašau, - tarė ji Vangui. - Tai ne jūsų kaltė. 

— Ar dar kada nors ateisite? 

- Taip. Žinoma. - Nors ir žinojo, kad to nebus. 

— Ašjums paskambinsiu. - Jis paėmė nuo stalo popieriaus 
lapą, parkerį ir ištiesė jai. Ji greitosiomis užrašė savo vardą, 
Juliana, ir išgalvotą telefono numerį. 

— Prisiminkite, kur gyvenu, - pasakė jis. - Ateikite, kada 
panorėsite. 


Ji lėtai nusileido į pirmą aukštą ir išėjo į lauką, kur pamažu 


7 Kas nutiko? (kin.) 

geso diena. Blausiai, kaip į stiklą besidaužantis bejėgis nakti- 
nis drugys, ėmė suvokti, koks pilkas ir vienodas gyvenimas. 
Jos gyvenimas. Ji vis dar gyva, o močiutė Meng jau mirusi. O 
kad dar bent sykį galėtų susisiekti su ja, pasikalbėti... Galbūt 
reikėtų apsilankyti pas in ir jang mokytoją? Galbūt jis padėtų 
jai vėl susisiekti su senąja ponia? Juk močiutė Meng paliepė 
susirasti vyrą. O tai neįmanoma. 

Šansi alėjoje priešais universitetą Alisa susirado kitą dviratį 
rikšą. 

—- „Number One“ viešbutis, - pasakė ji. 

— Ei, - sutiko vairuotojas, žvilgtelėjęs pro petį. Jis pastebė- 

jo jos stipriai sučiauptas lūpas, prie kaktos prispaustą kumš- 
tį. Sunkiai mindamas pedalus, jis greitėdamas išvažiavo į 
gatvę. 
Jis matė, kaip kažkoks vyras įšoko į dviratį rikšą ir nusekė 
paskui juos. Tas vežimaitis neišsuko iš kelio, kad ir kiek kartų 
jis netikėtai keitė kryptį, veždamas per miestą užsienietę. Kai 
sustojo prie viešbučio, norėjo jai tai pasakyti. Tačiau, atsisukęs 
ir pamatęs jos keistu, strazdanotu, sojų varškės spalvos veidu 
riedančias ašaras, nepratarė nė žodžio. Tik paėmė pinigus, 
ištarė dar vieną vienskiemenį žodį ir nuvažiavo. 


Alisa sunkiai klestelėjo ant kėdės telefoninių pokalbių salės 
kabinoje. Operatoriui davus ženklą, ji pakėlė ragelį. „Nagi, 
Horacijau, - meldė, -būk namie. Prašau, būk namie.“ Nurijo 
seiles. Vašingtone dabar vienuolikta valanda vakaro. Nagi. 

Šaižiai suskambo telefonas, po to pasigirdo balso pašto 
įrašas. Alisa išklausė tėvo sveikinimą: ramų, malonų, daly- 
kišką. Kai po signalo suspengė inertiška tyla, ji prabilo iš 


susijaudinimo plonu, vaikišku balsu: 

— Tai aš. Įdomu, kaip tau sekasi. Viso. - Ir nenoriai padėjo 
telefono ragelį. 


Leitenantas Šanas, Ningsia ir Vidinės Mongolijos kariuo- 
menės vadas, pagriebė nuo stalo ataskaitą. 

— Vadinasi, ta saldžialūpė iš Auksinės šalies pabuvo to vyro 
bute tik dešimt minučių? Dešimt minučių! Ką galima nuveikti 
per tiek laiko?! Argi pamėklės nuo Vakarų vandenyno pakran- 
tės — ne keistuolės?! 

Jo vyrai susižvalgė. 

— Ar ką nors sužinojote apie ją? Amerikietis vyras yra 
mokslininkas, o kas ji tokia? Taip pat mokslininkė? 

— Ne, pone. Mes nežinome. 

— Nežinote? Šunpalaikiai! Privalote būti sumanūs. Dabar 
paklausykite. Jeigu ji vėl paskambins šiuo numeriu į Vašingto- 
ną, noriu, kad nenuleistumėte nuo jos akių. Manote, ji kvaila? 
Ne! Ji - klastinga svetimšalė. 

— Taip, gerbiamasis pone! - sušuko išsirikiavę vyrai. 

— Judinkitės! Diu neh loh mok“. 

Vyrai net nekruūptelėjo išgirdę šią Kantono nešvankybę, 
kuria jų pietietis viršininkas taip mėgo švaistytis. Jie buvo 
pratę prie tokio elgesio. 

— O ką nors sužinoję, praneškite man! 

Jie išskubėjo. 

— Matote? — paklausė daktaras Linas ir padavė jai nuglu- 
dintą kaulą. Jis atrodė matytas, su dviem gumbais gale. - Tai 


žmogaus šlaunikaulis. 


* 


Krušk savo motiną (kin.). 

Aiktelėjusi iš nuostabos, Alisa išskėtė pirštus ir sustingo. 

— Ar tikrai galiu paliesti? 

Jis nusijuokė. 

- Žinoma. Gei. 

Ji paėmė kaulą ir apžiūrinėdama jį savo rankose, rodos, 
nustojo kvėpuoti. 

— Ar galite pasakyti, kiek jam metų? 

— Ne čia ir ne dabar. Laboratorijoje galėtume, nes tai or- 
ganinė medžiaga. Bet tokioje vietoje neįmanoma nustatyti 
amžiaus. Smėliui nuolat judant skirtingų laikotarpių klodai 
susimaišo. Matote. - Norėdamas tai pademonstruoti, jis 
žvilgtelėjo į besidriekiančias priešais juos kalkines smul- 
kiagrūdes Ordoso kopas. Po priešpiečių jie pasiekė kalno 
viršūnę ir, perlipę per Didžiąją kinų sieną, sėdėjo sijodami 
pro pirštus smėlį. Neilgai trukus jis ir surado šį kaulą. Gu- 
lėjo tik keli coliai po smėliu. Linas vedžiojo ranką po smėlį 
ir staiga ištraukė jį, šypsodamasis, pagautas ekstazės dėl šio 
atradimo. Atsisukęs pamatė, kad ji spokso ne į kaulą, bet į jo 
veidą, ir greitai nusuko žvilgsnį. Keistos agato spalvos akys 
buvo tokios nuoširdžios, tokios atviros. Nė viena jo sutikta 
moteris tokių neturėjo. 

— Tik pagalvokite, - tyliai tarė Alisa, - tai priklausė akmens 
amžiaus žmogui, kuris gyveno, medžiojo, augino daržoves. 
Tikriausiai jis ir kažką mąstė. Galbūt net kalbėjo. - Ji susido- 
mėjusi palietė kaulą. 

— Jūs mane tikrai stebinate, - pasakė jis. - Esate vakarietė, 
bet jaučiate trauką senienoms. 

— Jau esate sakęs. Bet tai — tik iš anksto susidaryta nuomonė. 
Kai pamatau tokią senieną, kai paimu ją į rankas, jaučiu, kaip 
susijungia praeitis ir ateitis. Tai man suteikia vilties, nors esu 

tik menka būtybė. Ar suprantate, ką noriu pasakyti? - Norint 
parašyti tikrą pasaulio istoriją, reikia mokėti sekti ją iš vidaus. Tuo- 
met ji pasirodys besanti ne vienas kitą pakeičiančių struktūrinių 
tipų seka, bet vidinių gyvybinių syvų arba pagrindinių instinktų 
proveržis. 

— Nesu įsitikinęs, kad suprantu jus, - sušnibždėjo daktaras 
Linas. - Bet norėčiau, labai. 

Ji nuleido akis. Juodu vėl ėmė sijoti smėlį. 

Linas įdėmiai žiūrėjo į byrančias pro pirštus smiltis. Jos 
buvo tokios karštos. Kalvagūbrio papėdėje už jų driekėsi 
tarpeklių ir seklių stepių suformuotas uolingas, purvinas 
dirvožemis. Tai buvo Maoušu kopos, Ordoso dykumos 
dalis. Priešais ją plytėjo kalvota smėlinga vietovė, tolumoje 
susiliejanti su akinančiu dangumi. Linas stebeilijo į horizon- 
tą. Sunkiai galėjo patikėti, kad pagaliau yra čia, kur svajojo 
apsilankyti tiek daug metų, norėdamas surasti Meijan. 
Atrodo, tarsi ji būtų tiesiog prapuolusi, dingusi. O dabar 
jis sėdi ir kalbasi su kita moterimi. Jis - ne iš tų vyrų, kurie 
visiškai laisvai bendrauja su moterimis, bet ši svetimšalė... 
Linas pažvelgė į Aili. Ji nepaprasta. Būdamas su ja, jis jautėsi 
laimingas, susijaudinęs, o kai trumpam išsiskirdavo, vėl 
norėdavo būti kartu. 

Tačiau ji — iš Vakarų. Ką tokia moteris įpratusi imti ir duoti? 
Jis buvo girdėjęs, kad vakarietės paviršutiniškos, domisi pra- 
mogomis, o ne meile. Kad jomis negalima pasitikėti. Ar tokia 
ir Mo Aili? Taip mąstydamas, jis žiūrėjo į savo bei jos rankas 
ir apstulbo suvokęs, kad abu žaidžia su smėliu - pavojinga 
kūnų harmonija. Ar ji šitai irgi pastebėjo? 

Ak. Ji pastebėjo, nes staiga nuraudusi pakėlė akis. 

— Geriau grįžkime. 


214 


VERTĖJA 


Stodamasis jis nesusilaikė ir nusišypsojo. 
— Gerai. Zou-ba. 


— Pone Tangai, - tarė Alisa, skaitydama vizitinėje korte- 
lėje in ir jang mokytojo vardą. - Atėjau pas jus dėl mylimo 
žmogaus mirties. - Ji apsidairė po netvarkingą priimamąjį. 
Ant lentynų ir stalo pūpsojo stirtos nučiupinėtų almanachų 
ir daugybė keistų popierinių daiktų, kurių galėtų prireikti 
mirusiesiems požemių karalystėje. Mažos arklių, vežimų, 
vyno ąsočių, ryžių dubenėlių kopijos, begalė žaislinių pinigų, 
popieriniai drabužiai ir paklodės, miniatiūrinės komodos, 
lovos, stalai ir netgi mažyčiai tarnai, sugulovės bei šeimos 
nariai. Visi dailiai padaryti, išlankstyti ar išspausdinti ant akį 
rėžiančio popieriaus. 

— Mo Alili, vertėja, - perskaitė jis paėmęs jos vizitinę korte- 
lę. - Labai netikėta. Pas mane dar nebuvo nė vieno waiguoren. 
Netgi iš kinų tik senės vis dar ateina. Jūs tikriausiai domitės 
feodaline kultūra? 

— Ne. Man reikia jūsų paslaugų. 

Jis kilstelėjo retus žilus antakius, atsargiai padėjo jos vizi- 
tinę kortelę ant stalo ir įsistebeilijo apsiblaususiomis, traiška- 
notomis juodomis akimis. 

— Prašyčiau paaiškinti. 

— Neseniai mirė moteris, kuri, nors ir kinė, man buvo tarsi 
mama. Bijau, kad jos deramai neapraudojo. 

— O kaipjos vaikai? 

— Yra sūnus, bet jis nesilaiko senųjų tradicijų. 

— Vyras? 

— Mirė prieš kelerius metus. 

— Ak! Kartėlis. Bet tai kinų šeima. Ne jūsų. 

- Taip... 

- Jūs nesate kinė, - jis priminė. 

- Taip, - lėtai ištarė ji. - Žinau. 

— Vis dėlto norite laikytis ritualų. O kaip jūsų protėviai? 
Ar juos pagerbiate? 

Alisa pagalvojo apie Horacijų. Savo nuopuolį - nešioti nuo 
gimimo Maneganų pavardę. 

— Taip, - ji išsisuko nuo klausimo. - Turiu protėvių. - „Bet 
man reikia naujų“, - pagalvojo. 

- Jei. tikrai to norite... - Jis truktelėjo pečiais - kinai taip 
paprastai darydavo, kai kam nors nepritardavo. - Keletas 
klausimų. Ar tai moteriai mirus jai į burną įdėjo kokį nors 
sėkmę žadantį daiktą, pavyzdžiui, perlą ar monetą? Ar aplink 
jos kūną buvo išdėlioti veidrodžiai? 

— Manęs ten nebuvo. 

Jis nutilo, atsikrenkštė. 

— Ar pranešė apie jos mirtį vietiniams dievams? Ar pa- 
samdė geomantijos specialistą, kad parinktų tinkamą vietą 
jos kapui? 

— Atsiprašau, mokytojau Tangai, aš nežinau, bet manau, 
kad nieko panašaus nebuvo. Ji gyveno mieste, Pekine. Ten 
tokie dalykai nebedaromi. - Ji nenorėjo garsiai sakyti to, ką 
abu puikiai žinojo: dideliame mieste žmogaus palaikus greitai 
ir tyliai kremuoja. 

— Kada ji mirė? 

— Liepos keturioliktą. - Alisa užsimerkė ir įsivaizdavo 
Meng ir Dzianą. - Jos sūnus... Jis mylėjo motiną, bet nemanau, 
kad melsis užjos sielą. - „O aš galėčiau, - galvojo ji. - Galėčiau 
būti Meng Šaoven dvasios vaikas.“ 

Taip pat ir Liusilės Svon. 

Kodėl gi ne? Pagarba tėvams - vienas iš nedaugelio senajai 
Kinijai būdingų dalykų, kurie visada ją žavėjo. Tiesiog ji nie- 
kada neturėjo tinkamų tėvų. Bet dabar... Alisa atsikrenkštė. 

— Ar įmanoma... ar gali ši moteris tapti mano pramote? 

Vengdamas žiūrėti į akis, mokytojas Tangas spoksojo į 
sunertus grublėtus savo pirštus. 

— Kartais taip daro, bet tik kinai. Ir tik tuomet, kai mirusysis 
nepalieka vaikų. Juk jinai turėjo sūnų? 

- Taip. 

— Privalote į tai atsižvelgti. 

Ji įsivaizdavo Dzianą su atviraveide Žmona, gražiu kūdi- 
kėliu. 

- Jis niekada nesilaikys ritualų. 

Mokytojas susimąstė. 

- Xing. Paruošiu jai ling-pai, sielos lentelę. Susitiksime po 
septynių dienų, kad galėtume atlikti ci-ling ir an-zhu apeigas, 
kurios sugrąžins jos sielą į lentelę ir apgyvendins jūsų na- 
muose. Ji amžiams taps jūsų pramote ir jūsų šeimos dalimi. 
Suprantate, kokia tai atsakomybė? 

- Suprantu. 

— Nuolatos jai aukosite? Pagerbsite ją kiekvienais metais 
per Čingmingo* šventę? 

— Pagerbsiu. 

— Gerai. Po savaitės ateisiu į jūsų kambarį. Tuo tarpu pri- 
valote nueiti į šventyklą ir atlikti bao-miao ritualą - pranešti 
vietiniams dievams apie jos mirtį. Tačiau negalite... sakote, 
kad ji gyveno Pekine... - jis nutilo ir susimąstė. 


Ž Kinijoje švenčiama pavasario žalumos ir artimųjų kapų tvarkymo, dar 
kitaip - Tyraus šviesumo, šventė. Pagal Grigaliaus kalendorių ji minima 
balandžio 4—5 dienomis (vert.). 

— Mokytojau Tangai, aš nieko neišmanau, esu kvaila sve- 
timšalė, bet gal tiktų ir vietinė Guanin, Gailestingumo deivės, 
šventykla? 

— Manau, kad taip. - Jis paruošė tušo plytelę, paėmė tep- 
tuką ir, nors jo ilgų pirštų sąnariai buvo ištinę, išvedžiojo 
kelis tobulus hieroglifus. - Šventyklos adresas, - pasakė jis ir 
pastūmė per stalą. - Dabar galiu paruošti ling-pai. Koks jūsų 
draugės vardas? 

- Meng Šaoven. 

— Kuri Meng? 

— Mengzi-de Meng, - patikslino Alisa, o jis užrašė hiero- 
glifus. 

— Dar vienas dalykas, Mo Aili. Turite pasirinkti ir nusiųs- 
ti Meng Šaoven kelis sielos daiktus. Tokius, kurie jai būtų 
reikšmingi ir palengvintų gyvenimą už Geltonųjų šaltinių. 
Juos turėsite sudeginti per septynias dienas. Geriau kur nors 
sankryžoje. Tai vadinama jiao-hun, sielos pašaukimu. Na? 

Ji bejėgiškai apžvelgė krūvą popierinių simbolių, kurių 
buvo prigrūstas visas kambarys. 

— Matau, kad nežinote. Daugelis pasirenka sielos pinigus, 
indus maistui, puodelius vynui ir panašiai. 

— Ą,- ištarė Alisa. Pakilusi ji apėjo kambarį, tyrinėdama 
mažytį nepriekaištingų, ryškių popierinių reprodukcijų pa- 
saulį. Meng ji išrinko virtuvės rykus, mažytę skrynelę drabu- 
žiams ir popierinį „Victrola“ patefoną. Tuomet atėjo Liusilės 
eilė. Dabar jai abi moterys - amžiams susijusios. Kiekviena 
malda, kiekvienas ritualas bus skirtas abiem. Liusilei ji išrinko 
mažytę lovą, krūvą popierinių paklodžių ir popierinį žmogutį. 
Jis vilkėjo senovinius kiniškus drabužius, bet tai galėjo būti ir 
kunigo apdarai. Tai galėjo būti Tejaras. 

- Šituos, - tarė ji paduodama daiktus mokytojui Tangui. 


Guanin, Gailestingumo deivės, šventykla stovėjo senojo 
kinų kvartalo pakraštyje. Čingų epochos pastato išlenktas 
pakraiges puošė įmantrios raudonos ir mėlynos freskos, 
gražios, bet purvinos. Viduje Alisa rado tik vienuolį naujoką, 
kokių penkiolikos metų vaikiną su kroko spalvos vienuolio 
drabužiais ir trumpai kirptais juodais plaukais. 

— Wo lai bao-miao*, - nedrąsiai tarė ji. 

Jis abejingai dėbtelėjo. 

— Mirė mano draugė, - Alisa paaiškino. 

Iš krūvos daiktų, sudėtų ant šoninio stalo, jis ištraukė į 
raudoną popierių suvyniotą smilkalų dėžutę ir padavė jai. 

— Si mao san**, - pasakė jis išsiblaškęs. 

Alisa suskaičiavo pinigus. 

Jis nulydėjo ją iki altoriaus, kur už didžiulės malonaus 
veido Guanin, Gailestingumo deivės, viršun kilo daugybė 
Budos statulėlių. 

Ji uždegė smilkalus, įsmeigė juos į dubenėlį su smėliu ir 
tris kartus nusilenkė. 

— Meng Šaoven, - Alisa sušnabždėjo, - šiais metais liepos 
keturioliktąją jūs iškeliavote prie Geltonųjų šaltinių. Ten su- 
tikote senutę Vang, kuri davė išgerti užmaršties vyno. Taip 
galėjote pradėti kitą gyvenimą, pamiršusi savo nuodėmes, 
nugyventus metus... - „Iš naujo, - pamanė Alisa. - Kaip tik 
to man ir reikia.“ 

Ji tylėdama stovėjo ir spoksojo į štatulą. Guanin buvo gra- 
žaus migdolo formos veido, siaurų juodų akių, burna priminė 


£ Atėjau į šventyklą pranešti apie mirtį (kin.). 
** "Keturiasdešimt trys centai (kin.). 

rožės pumpurą. Ji stovėjo ištiesusi rankas, o spalvingi drabu- 
žiai grakščiai vilnijo aplink kūną. 

Pirmą kartą Alisai toptelėjo, kad Guanin labai primena 
Mergelę Mariją. 

Keista, anksčiau ji to niekada nebuvo pastebėjusi. 


Po savo durimis „Number One“ viešbutyje Alisa rado 
pakištą raštelį nuo Guo Vensiango: 

Mo Aili, esu laimingas galėdamas pranešti, kad turiu žinių apie 
olandų misionierių Abelį Ortą. Jis mirė Inčuane 1934 metais. Rytoj 
vakare, jei nesate užsiėmusi, galiu nuvesti jus su daktaru Spenseriu 
prie jo kapo. 

Ji išvertė tai po voratinkliškais hieroglifais į anglų kalbą ir 
pakišo raštelį po Spenserio durimis. 


Grįžusi į kambarį ir užrakinusi duris, Alisa nusirengė ir 
atsistojo priešais veidrodį. Pernelyg berniokiška - štai jos 
problema. Liesas kūnas, siauri klubai ir plonos it šakaliukai 
kojos. Liemens beveik nėra. Vos ne vos atsikišusios krūtys. 
„Bet gražios pažiūrėti“, - pagalvojo ji, pasisukdama, kad 
išryškintų vieną iš jų. Be to, gana daili sėdynė. Ji apsisuko ir 
žvilgtelėjo per petį. Pigu - kaip sakydavo kinai. Apvali, balta, 
stangri. Vis dar. Ji vėl atsisuko priekiu. Žvilgsnis nuslydo blyš- 
kiu pilvu, po to KOjonuS iki pėdų, gumbuotų ir nepaprastai 
stiprių. Turint omenyje jos mažą ūgį, pėdos - per didelės, 
ne švelnios ir ne baltos, kokios turėtų būti, bet nors jau ne 
plačios ir kreivos. 

Kinams, bent jau seniau, labai rūpėjo moters pėdos. Alisa 
dažnai įsivaizduodavo save suveržtomis pėdomis, tarsi tai 
būtų dar vienas būdas išsilaisvinti iš praeities. Trys coliai — 

grožio etalonas — ir bejėgė moteris romiomis maldaujančiomis 
akimis jau siūbuodavo ant lotoso pėdų. Paimk mane. Alisa 
buvo skaičiusi, kad įmantriausias lytinis aktas senovės Kinijoje 
būdavo tada, kai moteris leisdavo vyrui nuimti tvarsčius ir pa- 
sismaginti jos deformuotomis pėdomis. Ji žinojo, kad daugelis 
kinių buvo ištekėjusios už vyrų visą gyvenimą, pagimdydavo 
jiems daug sūnų, bet niekada neleisdavo to daryti. 

Alisa dažnai įsivaizduodavo, kaip romi moteris pagaliau 
ištaria „taip“, kaip ant grindų įvijai nukrenta jardai baltų 
tvarsčių ir pasirodo mažutė susiraukšlėjusi pėda, pliki, už- 
lenkti, o gal net nukritę mažesni pirštai. Keistas supuvusios 
mėsos kvapas, sumišęs su skaniai kvepiančiais talko milteliais. 
Apgailėtiną, išsiilgtą pėdą pagaliau pakelia vyriškos dramblio 
kaulo spalvos rankos. 


— Horacijau, - ištarė ji, žvilgtelėdama blausioje telefoninių 
pokalbių salėje į laikrodį. Amerikoje dabar rytas, be penkioli- 
kos minučių penkios. - Kodėl nesakei, kad nesveikuoji? 

— Man nieko nėra, - pasigirdo apsimiegojęs, suirzęs balsas. 

— Bet Rodžeris sakė, kad tai gali būti... - ji nutilo, nenorė- 
dama ištarti žodžio „vėžys“. - Jis sakė, kad gali būti kas nors 
rimta. 

- Jis taip sakė? Na, taip nėra, nors man džiugu tave girdėti. 
Alisa, brangioji, tu taip dažnai dar niekada neskambinai! Nuo 
pat pirmos savaitės, kai pradėjai mokytis universitete. 

— Truputį išsigandau išgirdusi tavo žinutę, Horacijau. O 
tada pasikalbėjau su tavimi ir Rodžeriu. Juk gali tai suprasti. - 
Ji kietai sučiaupė lūpas, nukąsdama žodžius, kad neprasitartų, 
ką iš tiesų galvoja. Mirk gyvenk turėjo būti kuo nors kitu, 
laikytis nuo jo atokiau. Dabar ji buvo Alisa Manegan. Alisa iš 

Alisos kalbos. Nuoskauda ir pasibjaurėjimas persekiojo ją kaip 
įkyrus kvapas. O tai, kad nemokėjo tiesiai šviesiai to pasakyti, 
buvo jos prakeiksmas. Ji tiesiog negalėjo. Jis buvo pernelyg 
galingas, per daug valdingas. Jai beliko laikytis nuošalyje. 

Vis dėlto Horacijus - vienintelis artimas žmogus. Ji tikra jo 
dukra: kaštoniniai plaukai, smulkaus sudėjimo kūnas, aukštas 
intelektas. Nepaisant visko, juos vis dar siejo painus šeimyni- 
nis atsidavimas ir meilė. Be šios sąjungos Alisa neįsivaizdavo 
savo gyvenimo. 

Žinojo, kad ir Horacijus to negali įsivaizduoti. 

— Grįžk, mieloji. Prašau. Aplankyk mane. 

— Dabar negaliu. Gal neilgai trukus ir atvyksiu, bet tikrai 
ne dabar. Šiuo metu turiu darbo. 

— Taip tavęs pasiilgau. 

- Žinau. Aš taip pat. Liaukis, Horacijau. Papasakok, kas 
vyksta. 

Jis kostelėjo. Primygtinai jos prašomas, liovėsi rūkęs prieš 
daugelį metų, bet vis dar kosėjo, ypač rytais. 

— Aš tik geriu antibiotikus, brangioji. Tikrai. Viskas gerai. 

- Ar rūpiniesi savimi? Ar gerai išsimiegi? 

— Parvažiuosi namo? 

Ji atsiduso. 

— Horacijau... 

- Rimtai, - toliau kalbėjo jis. - Amerika - didelė šalis. Čia 
daug vietos. Galėtum grįžti. Neprivalai būti šalia seno tėčio. 

— O, Horacijau, - ištarė ji, kaip visada skubiai pakreipdama 
pokalbį tolyn nuo žodžio „tėtis“. 

— Galėtum grįžti ir gyventi kur nors kitur, - primygtinai 
pakartojo jis. t 

— Ne dėl to. Čia mano gyvenimas. Aš dirbu, supranti. - Ji 

nenorėjo sakyti, ką iš tikrųjų jaučia - kad dėl jo kaltės Amerika 
jai daugiau neegzistuoja, kad nebegali ten gyventi, kad - gerai 
tai ar blogai - jau įleido šaknis čia, Kinijoje. Bet kaip pakryptų 
jos gyvenimas, jei Horacijus mirtų? Akimirką Alisa pamėgino 
įsivaizduoti pasaulį be jo. Dingsta jo įtaka, tėviškas rūpestis. 
Ar tuomet ji jaustųsi laisva? Ar galėtų būti savimi, ką nors 
pamilti? 

Alisa suvirpėjo nuo šių minčių - pirmųjų šviesos spindulių, 
perskrodusių tamsą - ir greitai nustūmė jas į šalį. „Ne, - gal- 
vojo ji, giliai nelygiai kvėpuodama. - Prarasti Horacijų būtų 
siaubinga.“ 

Tėvas vis dar neatlyžo, jausdamas savo pranašumą: 

— Na, tai bent aplankyk mane. 

- Pažadu. 

— Gerai. 

— Horacijau, stenkis gerai išsimiegoti, gerk vitaminus ir 
visa kita. 

- Žinoma, brangioji. 

„Prašau, tik nenumirk, - dėdama ragelį mintyse ištarė 
Alisa, apimta nevilties. - Nepalik manęs.“ 


Visą kitą dieną ji galvojo tik apie Horacijų ir kad galbūt jis 
sunkiai serga. Dar negrįžusi į Inčuaną, nusprendė per pietus 
paskambinti Rodžeriui. „Taip. Neatstok nuo Rodžerio, rei- 
kalauk, kol jis pasakys tiesą. Ar Horacijus sunkiai serga? Ką 
tiksliai pasakė gydytojai?“ - ji rikiavo šias mintis Žingsniuo- 
dama Sun Jatseno bulvaru. 

Telefoninių pokalbių salėje Alisa turėjo laukti. Keturiasde- 
šimt penkios minutės, valanda. Buvo siaubinga. Niekur kitur 


jai neteko taip ilgai laukti. 

Ji vėl nukiūtino prie langelio. 

— Oingwen, - mandagiai ištarė ji fuwuyuan. —- Taip ilgai 
laukiu... 

— Kur skambinsite? 

— JAV. Į Vašingtoną, Kolumbijos federacinę apygardą. 

— O, taip, - pasakė moteris. Jos akys staiga nušvito. - Skam- 
bučiai į Vašingtoną ilgai trunka. 

„Ne, jie netrunka ilgai“, - pamanė Alisa, bet vėl atsisėdo 
į savo vietą. 

— Yi bai wushi hao! 

Pagaliau. Jos numeriukas. Ji greitai nužingsniavo prie 
kabinos ir šmurkštelėjo vidun. 

Telefonas suskambo. 

Jėzau, pats laikas. 

— Wei! - pasakė ji. 

— Skambutis į Ameriką? 

— Taip. 

— Luktelėkite. - Telefonas išsijungė. 

„Ką?“ - Alisa nusistebėjo. 

Į kabinos langą smarkiai beldė kažkoks vyras. Griežtų 
veido bruožų, valdingas, siauromis akimis ir šiugždančia 
Liaudies išlaisvinimo armijos uniforma. Šiurkščiai mostelėjęs 
ranka, jis paliepė išeiti. 

Ji skubiai atsistojo. Džinsų diržas užsikabino už lentynos, 
kur stovėjo telefonas, pasigirdo tylus garsas, lyg kas plyštų. 
Ji akimirką stabtelėjo. Atrodė sumišusi. 

— Kas per velnias? - tarė ji angliškai, tada pamatė kliūtį. - A, 
štai kas. - Palinkusi atkabino diržą. 

Kareivis išgirdo, kaip ji kalba angliškai. 

— Vakarų karvė, - sumurmėjo jis kinų kalba. - Archeologė! 

Bet skambina įslaptintais numeriais aukščiausio diplomatinio 
rango... 

„Jis mano, kad nesuprantu! - dingtelėjo Alisai. - Nežino, 
kad kalbu kiniškai.“ 

— Lai, - šiurkščiai tarė kareivis ir mostelėjo durų link. 

Ji išsyk suvokė, kad geriau apsimesti kvailai, tad atsakė 
angliškai: 

— Gerai, gerai. Kas nutiko? 

Salėje aukštomis lubomis visi nuščiuvo. Mongolai tylėdami 
spoksojo į juos. 

Kareivis pačiupo ją už rankos ir pabandė nutempti nuo 
kabinos. 

Bet ji nesileido - stovėjo lyg įbesta. 

Nepatenkintas kinas ėmė agresyviai mosikuoti rankomis. 

— Gerai, gerai. Nurimkite. - Alisa žinojo turinti paklusti. 
„Elkis ramiai, - tarė ji sau. - Kalbėk tik angliškai. Viskas bus 
gerai.“ Raginama eiti į lauką, ji nesipriešino. 

Gatvėje stovėjo furgonas, paskendęs karštuose vaiskiuose 
spinduliuose. Pro šalį skubantys žmonės lyg susitarę nusuk- 
davo nuo kareivio ir užsienietės akis. 

Užpakalinės furgono durys buvo praviros. 

— Shang che“, - tyliai paliepė jis ir švelniai stumtelėjo. 

Žvilgtelėjusi į vidų, ji pamatė dviem eilėmis sėdinčius ka- 
reivius. Visi iškart nukreipė aukštyn savo šautuvus, trakšt. 

— Gerai, - šūktelėjo ji. - Nurimkite. 

Ji lėtai lipo į furgoną, lyg stebėtų save vaidinančią kino 
filme, tarsi tai būtų slogus sapnas, tarsi viską gaubtų vandens 
skraistė. Negali būti, kad tai vyksta iš tikro. Bet taip yra. Kaž- 
kas lauke užvėrė furgono duris, sustaugė variklis. 


2 Lipk vidun (kin.). 

Furgonui šoktelėjus į gatvę, ji bandė už ko nors nusitverti, 
kad išsilaikytų ant kojų. 

Gale sėdintis kareivis pasislinko, padarydamas jai vietos. 
Jis daužė ranka į suolą ir vartė paklaikusias akis, tarsi ben- 
drautų su gorila. 

Ji jau norėjo surikti smerkiamą kinišką posakį: Kvaily! Ar 
tu ir dangų stebi pro bambuko vamzdelį, o jūrą matuoji su kriaukle? 
Bet nurijo žodžius, tylėdama linktelėjo galvą ir susmuko ant 
suolo. 

— Waiguoren*, - sumurmėjo nustebęs kažkuris iš kareivių. 

— Hao chou-a**, — tyliai nusikeikė kitas Šanchajaus tarme. 

— Ta yiju hua ye tingbudonę““*. 

„Neišsiduok, kad supranti.“ 

Jos akys dar nebuvo prisitaikiusios prie tamsos, širdis 
nepaliovė daužytis, bet ji matė, kas dedasi aplinkui. Jie buvo 
aštuoniese. Liaudies išlaisvinimo armijos žaliūkai. Naujokai. 
Vaikai - ne daugiau nei devyniolikos, dvidešimties metų. 
Kažkur vežė ją pasišokinėdami, trūkčiojančiu greičiu dardė- 
dami miesto gatvėmis. Ji apsikabino rankomis liemenį ir kaip 
galėdama stipriau suspaudė, kad liautųsi drebėjusi. Jing tian 
dong di. Siaubas išgąsdina dangų ir įbaugina žemę. 


s Užsienietė (kin.). 
**  "Na,ir velniava (kin.). 
*** Ji nieko nesupranta (kin.). 

Adamas Spenseris turėjo pripažinti, kad Šuidongou nieko 
nėra. Jis žinojo, ką daro - juk buvo Likėjo mokslo draugijos 
narys, profesorius, publikacijų apie vakarų Amerikos senovės 
civilizacijas autorius. Bet šį kartą suklydo. 

Ten nieko nebuvo. 

Spenseris išsitraukė iš uždėtinės kišenės užrašų knygelę ir 
greitai pasižymėjo. Pirma, kur Tejaras paslėpė Sinanthropus? 

Adamas atsiduso, tik neseniai supratęs, kad šis klausimas 
jį tiesiog smaugia. 

Antra, kam Tejaras apie tai papasakojo? 

Mongolams, greičiausiai mongolams. Jis atsikvėpė ir pasi- 
trynė smakrą, kurį dabar be perstojo niežėjo. Pabuvus saulės 
kepinamoje dykumoje, visas kūnas kaipmat pasidengdavo 
dulkėmis, tapdavo lipnus. Kol kas tyku. Vėjas pakils vėliau, 
per pietus, kaip ir kiekvieną dieną. 

Kur Tejaras paslėpė „Pekino žmogų“? Kokio rakto jie ne- 
pastebėjo? 

Žinoma, dar yra Eren Obas - miestelis Helanšano kalnų 
virtinės papėdėje. Jis užsirašė. Jie galėtų ten nuvykti ir surasti 
petroglifus. Tačiau kiek Saulės dievų beždžionės snukiu iškal- 
ta Helanšano rieduliuose? Keli tuzinai? Šimtai? 

Pirmiausia reikia pasiekti Eren Obą, bet vargu ar jiems 
leis pereiti raketų poligoną, kalnus. Anot Kongo ir Lino, tai 
Dievo apleista vieta labiausiai į vakarus nutolusioje Vidinės 
Mongolijos dalyje. Kariškiai ten neleidžia pašaliečių, taip pat 
ir kinų. 

Alisa sakė, kad Kongas ir Linas dabar kaip tik tuo ir rūpi- 
nasi. Jis turėjo ja pasikliauti, nes nesuprato nė vieno prakeikto 
žodžio kiniškai, bet jau spėjo perprasti savo kolegas kinus. 
Kongas sukosi kaip vijurkas: priiminėjo faksogramas, atsi- 
liepdavo į telefono skambučius ir entuziastingai kalbėdavo. 
O Linas buvo tylus, santūrus. 

Ir dar Alisa. Tokia keista moteris. Labai protinga. Tikrai 
būtų padariusi sėkmingą karjerą, jei tik likimas jai būtų dos- 
nesnis. Bet ji puikiai dirba. Pavyzdžiui, šį vakarą jos nusam- 
dytas ponas Guo turėjo juos nuvesti prie Abelio Orto kapo. 

Nepanašu, kad „Pekino žmogus“ būtų paslėptas Šuidon- 
gou. Jų rasta mongolų sodyba stovėjo apleista kaip medis be 
lapų. Bet jie žinojo apie petroglifus. Saulės dievo beždžionės 
snukiu atvaizdus. Ar apie tai sukosi Tejaro mintys? Spenseris 
rašė toliau. Krebždenant šratinuku, jo mintys tapdavo aiškes- 
nės. Eren Obas. Štai kur dabar reikia važiuoti. Jie privalo gauti 
vizas, kad pasiektų tą miestelį. 


— Negi jūs, palaidūnai, negalite rasti nė vieno angliškai 
kalbančio žmogaus? - suniurzgė vyras, kurį visi vadino 
leitenantu Šanu. - Ką, jūsų manymu, turėčiau veikti su šia 
užsieniete? Ei! Mažasis Vangai! Vilk tingias kojas į rūsį ir 
atvesk raupuotąjį Vu! Jis baigė universitetą. — Šanas vėl užsi- 
rūkė storą, stipraus kvapo kinišką cigaretę. Stovėdama kitoje 
grubaus medinio stalo pusėje, Alisa sunkiai suprato, kada jis 

įkvėpia ir iškvėpia - dūmų kamuoliai be perstojo virto pro jo 
dėmėtus nuo tabako dantis. 

— Pone, Vu studijavo universitete rusų kalbą, ne anglų. — Že- 
maugis Vangas stovėjo išsigandęs, stengdamasis nežiūrėti į 
raudonplaukę, žaliaakę Alisą. Vaiduoklio akys. Velnio akys. 

— Jūs, palaidūnai, viską sugadinote, - suniurnėjo leite- 
nantas. - Kodėl ją čia atitempėte? Liepiau tik stebėti! Dabar 
žiūrėkite, ką pridirbote. Juk negalima taip imti ir sulaikyti 
Amerikos piliečio! 

— Bet, pone, ji priešinosi... 

- Užsičiaupk, - niūriai sušnypštė Šanas. - Kodėl negavome 
iš Pekino jokio pranešimo apie šiuos Žmones? Kodėl manęs 
niekas neinformavo? Mes Žinome tik tiek, kad jie - amerikie- 
čiai ir kad jų darbas susijęs su archeologija. Na, gerai, vadinasi, 
jie abu archeologai. Be to, bendradarbiauja su dviem kinų ar- 
cheologais iš Henano. Bet šito nepakanka! Prieš pajudindami 
pirštą, turėtume žinoti viską, ką žino Pekinas! O dabar... - jo 
balsas drebėjo iš pykčio, — atvilkote čia vieną iš jų! 

- Pone... 

— Diu neh loh moh!“ - užriko leitenantas Kantono tarme. 

Alisa išplėtė akis. Ji ne itin gerai suprato šią tarmę, bet kie- 
kvienas, kuris moka kiniškai ir kada nors keliavo po Kantoną 
ar Honkongą, yra girdėjęs šį posakį. Paprastai taip nešvankiai 
keikdavosi didelio miesto gyventojai, kalbantys Kantono 
tarme. Kantoniečiai garsėjo kaip labai žemiški žmonės, o šis 
posakis buvo jų mėgstama vulgarybė. Leitenantas - aiškiai 
kilęs iš pietų, nes kalbėjo su akcentu. Tačiau jo šiurkščios 
manieros vis tiek stebino, turint omeny, kad jis buvo aukšto 


si Krušk savo motiną (kin.). 

rango karininkas. Jis nenutuokė, kad Alisa viską supranta. 
Laikė ją archeologe, o ne vertėja. Ji pasistengs, kad leitenantas 
ir toliau taip galvotų. 

Alisa prisivertė prabilti angliškai: 

— Klausykite, aš nesuprantu, kas atsitiko. - Ji nervingai 
apsidairė. Kur jie? Kažkokia kariuomenės būstinė, cementi- 
nis pastatas miesto pakraštyje. „Prašau neištremti manęs iš 
Kinijos.“ — Aš - tik turistė. 

- Jei leisite, pone, - tarė kresnas, plačiaveidis vyras, var- 
du Džao. Jo uniforma buvo madingo kirpimo, storą liemenį 
juosė tikros odos diržas. Jis atrodė aukštesnio rango nei kiti, 
nors ir neprilygo leitenantui Šanui, vilkinčiam viena gra- 
žiausių, minkščiausios tropinės vilnos uniforma, aiškiai siūta 
kvalifikuoto siuvėjo, nes kišenių, apykaklės ir pečių siūlės 
buvo beveik nematomos. - Susekėme paskutinį skambutį. 
Skambino į privačius namus Vašingtone. Žinoma, viskas 
teisėta... 

— Velnio išpera, - sušnypštė Šanas. 

„Dieve, - pagalvojo ji, - susekė mano skambutį. Ar tai dėl 
Horacijaus?“ 

Leitenantas kalbėjo toliau: 

— Turėjote jai leisti kalbėti. Pokalbis buvo įrašinėjamas. 
Nejaugi nė vienas iš jūsų, palaidūnai, neturite smegenų? Kaip 
dabar žinosime, ar ji ketino susitarti su savo vyriausybe dėl 
„Pekino žmogaus“ išgabenimo? Kaip suprasime, ar greitai 
jie ras jį? 

„Jėzau, - nusistebėjo ji, - tai dėl ekspedicijos.“ 

Šanas įsmeigė rudą pirštą į priešais gulintį pluoštą gausiai 
hieroglifais margintų lapų ir tarė: 

—- Bausmės už senienų kontrabandą iš Kinijos yra labai... oi, 

labai griežtos. Šis atvejis gal netgi taptų tikru politiniu įvykiu. 
Ne. Oi, ne. Jūs, dykaduoniai, turėjote ją čia atvesti, kol ji nespė- 
jo paskambinti telefonu. Zao-le, dabar visi apie tai sužinos! 

„Išgabenti „Pekino žmogų“ iš šalies? — Alisa negalėjo pa- 
tikėti. — Jie turbūt juokauja.“ 

Šanas pasibjaurėjęs užsidegė kitą cigaretę. 

Vyrai stovėjo tylėdami ir stebėjo jį. Galų gale vėl prabilo 
Džao: 

— Pone, leiskite man kalbėti. Ką dabar visi sužinos? Ji ne- 
supranta nė žodžio. 

— Juk tu čia ją atitempei? Ar jai atrodo, kad tai turistinė 
pramoga? Žvilgtelėk į ją! 

Nedrįsdami ką nors sakyti, jie visi sužiuro į Alisą. 

— Pažiūrėk į ją, - lėtai, beveik susimąstęs paliepė Šanas. — 
Manai, kad jos plaukai rudi ir apačioje? 

— Bent jau aš nenorėčiau to sužinoti, - nutaisęs griežtą mi- 
ną, tarė Džao. 

— Tiesą sakant, ji — visai nieko, - postringavo Šanas. Aplink 
jo burną raitėsi dūmas. 

„O, Dieve, tik ne tai“, - apimta nevilties pamanė Alisa. Jai 
prireikė nežmoniškų pastangų, kad nesusigūžtų, nesukry- 
žiuotų kojų ar kaip nors kitaip neišsiduotų. 

— Žinote, jų moterys tai daro su kiekvienu, - pridūrė 
Džao. - Taip girdėjau šnekant. 

Jie sužavėti pažiūrėjo į jį, po to - vėl į ją. 

„Baikim tai“, - liūdnai pagalvojo ji ir prabilo angliškai: 

— Gaila, kad šiandien neturiu pasiėmusi paso. Atsiprašau. 
Palikau jį viešbutyje. Esu amerikietė. Klausykite, man šovė 
mintis. Duokite pieštuką ir popieriaus. - Ji sumosavo ranko- 
mis, tarsi norėtų kažką parašyti. 

— Matote! - sušuko pavargęs valdininkėlis, vardu Van- 
gas. - Ji nori kažką parašyti. 

Šanas pervėrė jį tūžmingu žvilgsniu. 

— Vangai, mažas niekšeli, nežinau, kodėl vis dar tikiuosi iš 
tavęs išgirsti ką nors protinga. Kuprotą tik karstas ištiesins. 
Diu neh loh moh! Duok jai popieriaus ir prilaikyk liežuvį! 

Trūktelėjęs stalo stalčių, mažasis Vangas atkišo jai popie- 
riaus lapą ir tepliojantį parkerį. 

— Ačiū, — vis dar angliškai ramiu balsu padėkojo Alisa. Ji 
greitai nupiešė gana tikslų Jungtinių Amerikos Valstijų žemė- 
lapį. „Ar turėčiau pažymėti Hiustoną, Teksasą, savo gimtąjį 
miestą? Velniai griebtų, ne.“ Ji pastūmė lapą jų pusėn. 

- Na,ir linksmybės, - abejingai tarė Šanas. - Mažos saldžios 
lūpytės moko mus geografijos. Džao, Vangai, paklausykite. 
Norėčiau užrakinti šią mažą ištvirkėlę nuo Vakarų vandenyno 
ir gerai ją pamokyti. Mielai patupdyčiau ir kitą amerikietį, bet 
kol kas jie nieko nepadarė, tad tik užsitraukčiau nemalonę. 
Ar galite patikėti, kad dabar turime su jais elgtis draugiškai? 
Imperialistinės kiaulės. A? Kas būtų pagalvojęs, kad mano 
biure sėdės viena iš jų šliundrų, o aš turėsiu dėtis mandagus! 
Pakaks, tik švaistau savo brangų laiką. - Jis atsisuko į Alisą 
apgaulingai šypsodamasis. - Klaida! - sušuko jis angliškai, 
nors žodis buvo vargiai suprantamas. - Atsiprašau, suklydo- 
me! - pridūrė pakėlęs rankas. 

Ji suraukė antakius. Ar jis pasakė „klaida“? Ar prisipažino 
suklydęs? 

— O, - tarė ji angliškai. - Viskas gerai, jokių problemų. 

Jis dėbtelėjo rūsčiai į savo vyrus. 

— Na, gerai, jūs, palaidūnai. Nugabenkite šią mergšę atgal 
į Inčuaną. Būkite mandagūs. O tuomet nenuleiskite nuo jų 

akių. Noriu Žinoti, jeigu jie ras tuos kaulus. Tučtuojau! Ar 
aišku? 

— Pone! - energingai suriko Džao ir Vangas. 

— Diu neh loh moh. - Šanas rankos mostu liepė jiems išeiti. 


Atkampioje gatvėje už „Number One“ Alisa išlipo vatinė- 
mis kojomis iš furgono. Nelabai susigaudė, kur buvo, kas ką 
tik nutiko ir netgi kokia kalba dabar mąsto. Ji pamėgino eiti. 
Priekyje subolavo prie įėjimo į viešbutį stūksančios kolonos. 

Staiga ją kažkas nutvėrė už rankos. 

— Siao Mo. 

Ji pakėlė galvą. Daktaras Linas. 

— Arjums viskas gerai? - Jis žiūrėjo į ją plačiai iš nuostabos 
atmerktomis akimis ir tvirtai laikė už rankos. - Kas nutiko? 

— Mane buvo suėmusi Liaudies išlaisvinimo armija. 

— Ką?! - Šaltakraujiškumo neliko nė lašo. - Zenmo ke- 
neng!* — Meijan irgi buvo suėmusi Liaudies išlaisvinimo ar- 
mija. Tačiau jo žmona - dingusi, 0 ši moteris - gyva, ji čia, 
priešais jį, nesužeista. Nejaugi jie išsivežė ją ir apklausė? Širdis 
ėmė daužytis iš baimės. Susirūpinęs jis tyliai pratarė: - Papasa- 
kokite, kas nutiko. 

— Nuėjau į telefoninių pokalbių salę paskambinti savo 
tėvui. Į jo biurą, - ji atrodė bemaž sugniuždyta. - O... galbūt 
atsimenate, kad jis dirba vyriausybinėje institucijoje. Kareivis 
išsitempė mane iš kabinos į furgoną. Jis manė, kad nesuprantu 
kiniškai, o aš neišsidaviau. Nuvežė į kažkokį pastatą, tikriau- 
siai už miesto. Ten mane apklausė vyras, kurį visi vadino 
leitenantu Šanu. Jis elgėsi... labai šiurkščiai. 


Ž Ar tai tiesa? (kin.) 

Linas įsitempė. 

- Šiukščiai? Ką norite pasakyti? 

— Tiesiog... - ji nutilo. - Buvo grubus. 

— Ką? 

— Jis - kantonietis. Kažkada girdėjau taip kalbant Honkon- 
go gatvėse. Na, suprantate. 

- Žinoma, - tarė Linas, giliai atsidusęs. - Bet kaip jis galėjo 
taip šnekėti jūsų akivaizdoje? Tai neįtikėtina! Jūs esate svetim- 
šalė. O jis juk aukštas valdininkas... 

— O, ne! - sušuko Alisa. - Leitenantas manė, kad nesupran- 
tu! Skundėsi, kad jam niekas nepranešė. Jis nelabai žino, ką 
mes veikiame, tik tai, kad mūsų darbas susijęs su archeologija 
ir „Pekino žmogumi“. Nesuprato, kad esu vertėja. Manė, kad 
ir aš dirbu archeologe. Tas leitenantas niekada nebūtų taip 
kalbėjęs, jei būtų žinojęs, kad suprantu Kantono tarmę. 

Linas pažvelgė į ją ir pagaliau susivokė. 

— Vadinasi, jie šnekėjosi laisvai jūsų akivaizdoje? 

Ji pavartė akis. 

— Dieve, taip. Visiškai. 

Kartu su baime jį užplūdo nuostaba. 

— Jūs — tikra drąsuolė! Taip pasielgti reikia drąsos. - „Taigi 
ji - ne tik protinga, - žvelgdamas į Aili, galvojo jis, - bet ir 
dvasiškai stipri.“ — Papasakokite, ką sužinojote. - Jis vis dar 
laikė ją už rankos. - Kodėl jus suėmė? 

— Nepatikėsite. 

Jo juodos akys dar ryškiau sublizgėjo ir tapo gilesnės. 

- Jie mano, kad, radę „Pekino žmogų“, ketiname jį slap- 
ta išgabenti iš šalies. Įtaria, kad dėl to ir skambinau į Vašing- 
toną. 

— Bet tai... tai... 


234 


VERTĖJA 


— Beprotybė? - įsiterpė ji. 

Jis užsimerkė ir lėtai papurtė galvą. 

— Dabar bent jau mes, visi keturi, tai žinome. Privalome būti 
atsargūs. - Jis nutilo. - Negaliu apsakyti, kaip apgailestauju 
dėl šio įvykio. To niekada neturėjo nutikti. 

— Man viskas gerai, - užtikrino ji. - Tikrai. 

— Esate nepaprastai sumani, - švelniai tarė jis. - Ar Žinote, 
Siao Mo, kad šiandien jums pasisekė panaudoti jia chi bu dian? 
Pasirodėte kvaila, nors iš tikrųjų esate protinga. Tai viena iš 
klasikinių senovinių strategijų. 

— Tikrai? 

— Taip. Be to, sunkiai įvaldoma. Sveikinu jus. 

— O ašjus, - atsakė ji tuo pačiu. 

Ji pakerėjo jos sumanumas. Alisa priminė Meijan, kuri taip 
ir negrįžo. Jos likimas nežinomas, bet ji tebėra jo žmona. Ji 
visada stovėjo tarp jo ir kitų. Ar taip bus ir su šia svetimšale, 
Mo Aili? Jos rankos - blyškaus nefrito spalvos, strazdanotos, 
neramios, o veidas - trikampio formos, kitoks nei jo pažinotų 
žmonių. Jos plaukai... 

— Daktare Linai? 

- Žiūrėdamas į jus, prisimenu legendą apie Mulan, - pa- 
sakė jis. - Tai garsi kinų didvyrė. Ji buvo labai drąsi, visai 
kaip jūs. 

- Taip, Mulan. - Mo Aili nusišypsojo. - Žinau tą istoriją. 
Bet nesutinku su jumis. Aš visai į ją nepanaši. Kad išeitų į 
karą ir atliktų pareigą tėvui, Mulan elgėsi kaip vyras. Aš taip 
negalėčiau. 

Iš Alisos plūstelėjus in, Linas pajuto jai švelnumą. Žvilgte- 
lėjęs žemyn, pamatė, kad vis dar laiko jos ranką, ir suskubo 
paleisti. 

— Taip, - sutiko jis, - manau, kad šitaip tikrai nepasielg- 
tumėte. 


Linas nudrožė tiesiai pas Kongą Dženą. 

— Liaudies išlaisvinimo armija buvo suėmusi mūsų vertė- 
ją! - sušuko jis, vos tik spėjęs uždaryti duris. - Apklausė ją, 
šiurkščiai su ja elgėsi. Ar taip gali būti?! 

Kongas išbalo it drobė. 

— Arją paleido? Ar ji sveika? 

— Taip. Jai viskas gerai. Bet kokia gėda! 

— Nusiraminkite. Kas nutiko? 

— Telefoninių pokalbių salėje prie jos priėjo kareivis. Ji 
skambino tėvui, - suprantate, jis yra JAV Kongreso narys, -o 
kareivis įsakė jai išeiti iš kabinos ir lipti į sunkvežimį. Ji nežino, 
kur ją nuvežė. Nė vienas iš kariškių nesuprato, kad ji moka 
kiniškai, tad drąsiai šnekėjo jos akivaizdoje... 

— O! - sušuko Kongas. - Labai gerai. 

— Ji sakė, kad kareiviai kalbėjo bjauriai. Vadas barė savo 
vyrus, kad ją atvežė. Jam atrodo, kad amerikiečiai, radę 
„Pekino žmogų“, gali slapta jį išgabenti. Tačiau vėliau jis jos 
atsiprašė ir paleido. 

— Aiya, - atsiduso Kongas. 

— Negalima leisti, kad dėtųsi tokie dalykai, - ryžtingai tarė 
Linas. 

- Žinau, žinau. Sutepė garbę dešimčiai tūkstančių metų! 
Na, gerai, Šijangai, nesijaudinkite. Aš tuo pasirūpinsiu. 


— Vyresnysis pusbroli, - nepraėjus nė valandai, kalbėjo 


Kongas Dženas į telefono ragelį. Jis kaip galėdamas greičiau 
susisiekė su direktoriaus pavaduotoju Hanu. - Susidūrėme 

su šiokia tokia problema. Armija sulaikė vieną iš amerikiečių, 
tą moterį. Ją smarkiai išgąsdino. - Jis nutilo išgirdęs pykčio 
protrūkį kitame linijos gale. - Žinau, kad neketinote taip 
elgtis. Taip, ją paleido. Tačiau toks elgesys nedovanotinas. 
Pagalvokite, juk tai gali sukelti guoji yinxiang, tarptautinį at- 
balsį. Vyresnysis pusbroli, - Kongas giliai įkvėpė, — esu giliai 
įsitikinęs, kad šie užsieniečiai neketina slapta išvežti „Pekino 
žmogaus“. Tikimybė, kad taip nutiks, tokia pat menka, kaip 
ir tikimybė šieno kupetoje rasti adatą. Taip, suprantu, kad tai 
tik mano kukli nuomonė. Taip. Žinau, kad turite būti atsargus. 
Tačiau, vyresnysis pusbroli, - jis nurijo seiles, - mano kuklus 
patarimas būtų toks: įsakykite jų nebesekti. 


— Štai Čia palaidotas Abelis Ortas, - tarė Guo Vensiangas, 
brukštelėdamas koja žolėse skendintį mažą apsamanojusį 
antkapį. 

Alisa stebėjo, kaip Spenseris atsitūpia ir tyrinėja nelygų, 
kerpėmis apaugusį akmenį. Tik grįžusi į viešbutį, ji iškart 
jam pasakė, kad buvo suimta Liaudies išlaisvinimo armijos. 
Jis susinervino. Supyko taip, kaip ir turėtų supykti draugas. 
Išklojusi visą istoriją, - kad, jų manymu, Spenseris ruošiasi 
pavogti „Pekino žmogų“, -ji pirmą sykį pamatė jį išsigandusį, 
išbalusį. Jis apsisukęs patraukė į savo kambarį ir uždarė iš 
paskos duris. Po valandos vėl atėjo - atrodė susitvardęs - ir 
pasakė, kad yra pasiruošęs susitikti kapinėse su Guo. 

Guo ir Alisa stovėdami žiūrėjo, kaip Spenseris, palinkęs 
virš antkapio, kažką Žymisi užrašų knygelėje. 

— Kaip matau, šiandien buvote papuolusi į bėdą, - tarė 
Guo. 

Ji sustingo. 

— Argi aš ne teisus? Juk sakiau, kad turiu ryšių aukščiau- 
siuose sluoksniuose. 

Ji aiktelėjusi tarė: 

— Taip. Išties taip sakėte. 

— Privalote būti atsargūs, - mestelėjo pabrėždamas kiek- 
vieną skiemenį. - Yra įtarimų, kad jūsų grupė ketina slapta 
išvežti valstybinės reikšmės turtą. Vertėja Mo, jei norite, kad 
būčiau jūsų patarėjų, turėtumėte man paaiškinti, ką veikiate 
Kinijoje. - Jis laukė. 

„Papasakok jam.“ 

— Daktaras Spenseris yra archeologas. Jis tikisi atrasti „Pe- 
kino Žmogaus“ kaulus. 

Guo pasibjaurėjęs kilstelėjo antakius. 

- Jis ketina išvežti „Pekino žmogų“ iš Kinijos? 

— Ne, ne. Tai būtų kvaila. 

— Jūs tuo tikra? 

- Įsitikinusi. 

— Ar gerai pažįstate šį žmogų? 

Ji pažvelgė į žolėse klūpantį vidutinio amžiaus vyrą. 

— Ne, - prisipažino Alisa. - Bet Žinau, kad jis siekia ko kito. 
Tai, apie ką jūs kalbate, nedera su jo pasauliu. Jis - moksli- 
ninkas, trokštantis akademinės šlovės. Slapta išvežęs kokią 
nors istorinę vertybę, užsitrauktų neįsivaizduojamą negarbę. 
Tai sužlugdytų jo karjerą. - Jai viskas atrodė taip aišku, kad 
buvo tikra, jog ir Guo Vensiangas puikiai tai supranta. Tokiu 
atveju amerikietis nutaisytų supratingą miną ir tartų: „O, taip, 
žinoma, jūs — teisi.“ Bet Guo - kinas. Paspoksojęs į kapus ir 
žoles, tarsi tai būtų ne itin svarbus reikalas, jis akmeniniu 
veidu prabilo: 


— Liaudies išlaisvinimo armija - tai verslas, suprantate? Jai 

reikia išlaikyti smėlio platybes. Čia Kinija. - Nutilęs jis užsi- 
degė cigaretę, giliai įtraukė ir išpūtė dūmą. - Be to, vertėja Mo 
Aili, Vidinėje Mongolijoje, apie kurią kalba daktaras Spenseris, 
žmonės daug jautriau reaguoja į tokius dalykus. Nedarykite 
nieko, ką galima klaidingai suprasti. 

— Turite omenyje šalia Eren Obo? 

— Taip. Tai Alašano regionas. Karinė teritorija, labai įslap- 
tinta. Raketos. Mo Aili, būkite atsargi. Viską labai gerai ap- 
svarstykite. 

Ji linktelėjo galvą, užgniauždama nerimą. 

— Jei norėsite dar ką nors sužinoti, ateikite pas mane, - pa- 
tarė Guo. 

— Jūs tikriausiai teisus. - Ji užsimerkė. Priartėjus prie 
dalykų, kurie yra neibu, „viduje prakeikto slapto burbulo“, 
viskas - puikus kinų kalbos mokėjimas, taikliai vartojami 
šnekamosios kalbos posakiai, žargonas - netekdavo pras- 
mės. — Yra dar vienas, labai subtilus reikalas. 

- Jokių problemų. 

— Niekas neturi žinoti. 

— Pasitikėkite manimi, - tarė jis. Jųdviejų pokalbis buvo šal- 
tas it ledas. Guo tarsi sakė: „Pripažinkite, jūs turite pasitikėti 
manimi, nes nėra kito pasirinkimo.“ - Shenmo shi?* - paklausė 
čiulpdamas cigaretę. 

— Mano kolega ieško savo žmonos. Gali būti, kad ji mirusi. 
Jos vardas - Džang Meijan. 

— Džang Meijan? 

— Taip. Kilusi iš Džengdžou, bet buvo ištremta į laogai. 
Manau, tai nutiko aštuntojo dešimtmečio pradžioje. 

Guo išpūtė dūmų ratilą. 


Ž Koks tai reikalas? (kin.) 

— O kurją išsiuntė? Į kurią stovyklą? 

— Nežinau. Bet girdėjau, kad Neimengo pusėje, už Helan- 
šano plytinčioje dykumoje, buvo daug politinio perauklėjimo 
stovyklų... 

— Aš Žinau, - pertraukė ją Guo tokiu tonu, lyg sakytų: „Ži- 
nau, nes čia gyvenu ir užsidirbu rinkdamas trupinius nuo 
kitų stalo, bet tai jums neturi rypėti.“ Jis tyrė jos keistas žalias 
akis. 

Alisa irgi įsistebeilijo į jį. 

— Aris gavo kokių nors Žinių apie savo žmoną po to, kai 
ją išsiuntė? — Guo kalbant, jo lūpos su cigarete prasiverdavo 
ir pasirodydavo maži, smailūs dantys. 

— Nemanau. Bent jau ilgą laiką. 

— Kokia bekraštė toji rūsti jūra. - Iškvėpęs paskutinį melsvą 
debesį, Guo sutrynė batu nuorūką. - Na, visos moterų sto- 
vyklos buvo uždarytos. 1980 metais likusias gyvas moteris 
paleido. Kai kurias priregistravo Ningsia regiono kaimuose. 
Kitos buvo išsiųstos į Vidinę Mongoliją, už kalnų. Kuo vardu 
vyras? 

- Linas Šijangas. 

— O žmona, dar sykį? 

— Džang Meijan. 

- Gerai. 

— Pažiūrėkite, ką galite sužinoti. 

Jis linktelėjo galvą. 

Širdimi Alisa jautė, kad neturi teisės kištis į Lino gyvenimą. 
Ji pasielgė blogai. Ak, bet gal ne taip ir blogai? Juk jis nori 
surasti savo žmoną? Alisa gali jam pagelbėti. O jeigu ji miru- 
si - padėti ją pamiršti. „Visi turi galimybę pasikeisti, - mąstė 
ji. - Netgi jis.“ Evoliucijos ašis ir pagrindinė atšaka. 

Apėjęs visas kapines, Spenseris artėjo prie jų. 

— Čia nieko nėra. 

Ji žvilgtelėjo į Guo. 

— Labai blogai, kad neradote nieko, kas galėtų prisimin- 
ti olandų misionierių, tik jo kapą. Neįdomi pabaiga. - Ty- 
lesniu balsu ji pasakė: - Linkiu sėkmės ieškant archeologo 
žmonos. 

— Klausykite, — tarė Spenseris. - Manau, mums prireiks 
pagalbos. Paklauskite pono Guo, ar jis nesutiktų imtis kitos 
užduoties. Nuveskite jį pas Kongą ir Liną, tegul jie trumpai 
išdėsto reikalą. Gal jam pavyks ką sužinoti apie mongolų 
šeimą. 


Kai jie sugrįžo į viešbutį, Alisa įsitaisė ant savo lovos ir 
ėmė apžiūrinėti popierinius sielos daiktus, kuriuos buvo 
įsigijusi iš mokytojo Tango. Lova, drabužių skrynia, stovintis 
vyras. Ji juos sudegins ir taip nusiųs mirusiai moteriai. Alisą 
persmelkė nerimas. 

Kąji daro? 


Guo Vensiangas nuėjo aplankyti savo draugo Hu Bino, 
kuris, kaip ir jis, buvo kilęs iš Sičuano provincijos ir šiame 
oazės mieste mėgavosi dokumentais nepagrįstu statusu. 
Abu užaugo kalnų kaimelyje, kur nėra jokių perspektyvų ir 
galimybių užsidirbti pinigų. Abu buvo jauni, stiprūs vyrai, 
trokštantys iš ten ištrūkti. 

Kinijoje tai reiškė palikti organizuotą visuomenę ir plaukti 
pasroviui, prasimanant pinigų visokiomis gudrybėmis. Tokie 
žmonės neturėjo savo buto, danwei, metalinio dubenėlio ry- 
žiams. Tačiau Guo, bent jau šiuo metu, nelabai jų ir reikėjo. 

Kapitalizmo amžiaus pabaigoje šis vyras buvo pačiame jėgų 
žydėjime ir galėjo daug ką nuveikti. 

— Seni Hu, - belsdamas į duris, šaukė jis. - Seni Hu! 

— Netriukšmauk taip, - atidarydamas duris suniurnėjo Hu 
Binas. 

Guo įžengė į Hu kambarį, malonią erdvę betonuotomis 
sienomis ir dideliais, švelniam dykumos vėjui pravirais 
langais. Visur kabojo vietos dailininkų tapyti aliejiniai pa- 
veikslai grubiuose mediniuose rankų darbo rėmuose - pei- 
zažai, miesto vaizdai, dykumų keliai. Hu patiko paveikslai. 
Mainais į Inčuano menininkų darbus jis galėjo padaryti bet 
kokią paslaugą. 

— Turiu darbelio. - Guo išsišiepė. - Amerikiečiai. 

—- Amerikiečiai! Pasipelnysi. 

- Tikrai! Bus dolerių. - Guo nerišliai ištarus šį anglišką žodį, 
abu nusijuokė. Kad išmoktų angliškai, jis klausėsi „Amerikos 
balso“ ir BBC. Ši kalba garantavo geresnį gyvenimą. Deja, 
mokykloje Guo mokėsi trumpai, tad jam nekaip sekėsi. 

— O koks tai darbas? — pasiteiravo Hu. 

— Turiu surasti mongolus, kažkada gyvenusius Hetao 
regione, šiaurės vakarinėje dalyje už upės, Helanšano prieš- 
kalnėse. 

— Atrodo, įmanoma. O kas dar? 

— Prašė sužinoti, kas nutiko vienai moteriai, kuri buvo iš- 
siųsta į laogai, pataisos kalėjimą. 

Hu Binas įtraukė žandus ir papūtė savo plačias, poetiškas 
lūpas. 

— Reikia labai atsargiai klausinėti tokių dalykų, kad nesu- 
erzintum tai žinančių žmonių. 

- Žinau, - pasakė Guo, duodamas suprasti, kad šis pokalbis 

baigtas. Kelias akimirkas jis tylomis žvelgė į draugą, mėgin- 
damas įspėti, kaip šis nusiteikęs ir ar jį supras. „Tiesiog imk 
ir paklausk“, - apsisprendė jis. 

— Hu, mano mielas drauge, ar galiu čia pasilikti kelioms 
dienoms? 


Buvo liepos dvidešimt trečioji. Jei Alisa neklydo, tai - Di- 
džiojo karščio diena pagal kinų Mėnulio kalendorių. Ner- 
vindamasi ji stovėjo už viešbučio dviejų gatvių sankryžoje. 
Šalia dunksojo Mingų dinastijos bokštas, kadaise buvusi 
svarbi senojo miesto sienos gynybinė vieta. Dabar jis stovėjo 
užmirštas žole apžėlusiame sklype. 

„Ar turiu tai daryti čia? - mąstė ji apimta nevilties vidury 
sankryžos. - Ar negalima to atlikti savo kambaryje, už uždarų 
durų?“ Bet ten, savaime suprantama, įsijungtų gaisro signa- 
lizacija, imtų šaukti isteriški viešbučio darbuotojai. Kongas, 
Linas ir Spenseris susirūpinę įgriūtų į jos kambarį. Gal ir 
geriau atlikti šias apeigas lauke, kaip liepė mokytojas Tangas. 
Dviejų gatvių sankryžoje. 

Ji ištraukė popierines daiktų kopijas. Mažytį didvyriško 
veido žmogeliuką pastatė dulkėse prie kojų. „Tejarai. Liusile. 
Močiute Meng. Padėkite man.“ Aplink žmogeliuką ji išdėstė 
lovą, skrynią, lininius skalbinius. 

— Jiao-hun, - sumurmėjo, mėgindama nutaisyti sau ir mi- 
rusiųjų sieloms derantį oficialų balsą. — Šaukiu grįžti jūsų 
sielas. 

Ji greitai atsiklaupė, ištraukė iš kartoninės „Double Hap- 
piness“ dėžutės ploną degtuką ir brūkštelėjusi padegė mi- 
niatiūrinę skrynią. 

— Waiguoren! - suspigo berniukas. Už jo griaudėdami 


243 


NICOLE MONES 


susirinko daugybė kitų vaikigalių ir, susispietę vienas prie 
kito, sustingo. 

Alisa atsiduso. Kokia keista ji turėtų atrodyti - 5,3 pėdos 
būtybė kaštoniniais plaukais ir mėlynais džinsais, atsitūpusi 
ant šaligatvio braižo degtukus. 

„Nekreipk į juos dėmesio.“ Ji nudelbė žvilgsnį į žemę. 

Liepsna godžiai rijo įmantrios skrynios kraštą, po to ėmė 
šnopšdama laižyti sulankstytų popierinių skalbinių krūvą. 
Žmogeliukas vis dar stovėjo už kelių colių nepaliestas. Pasku- 
tinis. Svarbiausias daiktas, kurį ji turėjo nusiųsti. 

„Močiute Meng, kad jums dvasių pasaulyje nieko netrūktų. 
Ir jums, Liusile.“ 

Liepsna persimetė ant popierinės lovos ir pulsuodama 
pakilo jos šoninėmis atramomis. Po jos bus žmogeliuko eilė. 

— Ei, užsieniete, ar jūs sergate? Gal pasiklydote? — pasigir- 
do šaižus įkyrios vyresnio amžiaus moters balsas, toks, kokį 
dažnai išgirsi kiekviename kinų kvartale. 

— Moteriške Liang, kaip galite tikėtis, kad prabils užsie- 
nietė? 

Alisa švelniai pūtė liepsną, kad įsidegtų lova, stengdamasi 
kuo geriau pagerbti mirusiąsias ir tuo pat metu nervingai 
klausydamasi ją supančio klegesio kinų kalba. 

— Moteriške Liang, jis - teisus. Nė vienas svetimšalis ne- 
supranta kiniškai, - tarė nerūpestingas vyriškas balsas. Ji 
neišsidavė išgirdusi. 

Minutę susirinkusieji stebėjo ją tylomis; pagaliau liepsnos 
liežuviai ėmė laižyti vyro figūrėlę. Mažyčiai dūmų kamuoliai 
sukosi ratu aukštyn ir sklaidėsi. 

„Močiute Meng. Liusile. Labai prašau, būkite mano pra- 
motėmis.“ 

- Aiya, ji degina sielos daiktus, mano pramotė taip irgi da- 
rydavo! - sušuko vienas berniukas. Jį iškart nutildė. Aplinkui 
susispietę žmonės nepritariamai murmėjo, gėdydamiesi, kaip 
ir dauguma šiuolaikinių kinų, senųjų papročių, nenorėdami 
net pripažinti, kad tokių kadaise būta. Alisai atrodė, kad dabar 
kinai žvelgia tik į vieną pusę - į priekį. 

Laužas virto pelenais. Ji kaipmat atsistojo, sutrynė juos 
batu ir įkypai paspyrė. 

Alisą persmelkė vėsa, oro gūsis, tarsi būtų užsidarę durys. 

„Viso gero, močiute Meng. Viso gero, Liusile.“ Ji nusivalė 
kelnes. 

— Zou-ba, - sušnypštė vienas iš berniukų, ir visa jų šutvė 
nuėjo sau. 

— Ei, ji pamišusi, - vėl prabilo kaimynystėje gyvenanti 
moteris ir pasuko į tamsią gatvelę. 

- Jau tie gyventojai nuo Vakarų vandenyno, hm! - pasigirdo 
kitas balsas. 

Liko tik vyras. Jis stebėjo ją, nenuleisdamas akių, suraukęs 
žemą kaktą, apkritusią tankiais plaukais. Jie stovėjo dviese 
gatvėje. 

Alisa neatsispyrė jo nepašnekinusi. 

— Kas yra? - draugiškai kinų kalba su grynu miestietišku 
rytų pakrantės akcentu paklausė ji. - Nepritariate minčiai, kad 
reikia aukoti mirusiesiems ir dievams daiktus? Juk tai geriau- 
sias būdas išsivaduoti iš liudesio. Argi ne taip sakoma? - Ji 
palinko kelis colius arčiau jo ir prabilo tylesniu balsu: - Ai: 
mo da yu xin si". 

Jis nuraudo. 


L Niekas taip neliūdina, kaip pasiklydusi siela (kin.). 

— Labai prašau man atleisti. Niekada nebūčiau pagalvojęs, 
kad mokate... 

— Kalbėti. 

— Taip. - Jis nuoširdžiai spoksojo į ją. - Kalbėti. 

Jos veidu perbėgo šypsnys. Ji jautėsi galinga, kaip Mulan. 
Argi daktaras Linas nesulygino jos su šia kinų didvyre? Linas 
Šijangas. Nuo minčių apie jį Alisą užplūdo laimė. Prie jos kojų 
švelnus vėjelis suko pelenų verpetus. 

- Tegul jūsų gyvenimo kelias būna lygus ir ramus, - pasakė 
ji vyrui, tada apsisuko ir nuėjo. 


Daktaras Linas Šijangas išėjo iš kankinančiai tvankaus 
kambario, kur buvo pasilikęs, kitiems išvažiavus visureigiu, 
ir pasukęs už „Number One“ viešbučio kampo nužingsniavo 
į dviračių nuomos punktą. Senukas maloniai pažvelgė į jį. 

— Ponas nori pasivažinėti dviračiu? 

Linas linktelėjo galvą. 

— Saugojau šitą būtent jums, - melavo senyvas kinas, rody- 
damas į vyno spalvos griuveną su trijų greičių bėgiais. - Trys 
žmonės norėjo jį šįryt išsinuomoti. Bet jaučiau, kad galite 
ateiti. 

— Dėdule, - Linas supratingai nusišypsojo, - nereikėjo taip 
vargintis. 

— Niekis. Visada jūsų paslaugoms. — Vyras greitai įsikišo 
į kišenę penkis juanius - nuomos mokestį. Penki juaniai! 
Akivaizdu, kad mokslininkas iš rytinių miestų yra turtingas 
ir gali švaistytis pinigais. 

— Dėkoju jums, —- mandagiai tarė Linas ir pasiėmė dviratį. 
Vargšas senukas, jis turėtų snausti kokioje nors arbatinėje, 
užuot bandęs sukrapštyti smulkių pinigų pragyvenimui. 

— Ar mokate išlaikyti paslaptis? — jis atsargiai paklausė 
dviračių nuomotojo paduodamas dar vieną juanio bank- 
notą. 

Vyras paėmė pinigus, trūktelėjo pečiais ir nusuko akis. 

— Niekada nieko neprisimenu. 

Linas išstūmė dviratį iš aikštelės ir atsargiai permetė per 
skersinį koją. Jis pasuko į Sun Jatseną, po to - į kairę ir numy- 
nė cilindro formos bokšto link. Ten prasidėjo Vakarų kelias. 
Paskutinę savaitę jis retkarčiais pasiteiraudavo atsitiktinių 
praeivių kelio į atokius kaimus. Niekada neklausdavo to pa- 
ties žmogaus, kad nebūtų įsidėmėtas. Šį meną kuo daugiau 
įsiminti neatkreipiant į save dėmesio ištobulino daugelis jo 
kartos kinų. 

O tie amerikiečiai? Ar jie labai pastabūs? Jis ilgai apie tai 
mąstė. Svarbiausia, kad tuodu nuolatos kalbasi, ginčijasi, 
dažnai kažką aiškinasi. Ypač aiškinasi. Jie tarsi apsėsti nori 
būti suprasti. Tačiau patys, rodos, mažai ką supranta. 

Žinoma, iki šiol jis neturėjo reikalų su amerikiečiais. Spen- 
seris ir Mo Aili pateisino jo lūkesčius, nors ir buvo skirtingos 
asmenybės. Jam tai atrodė pernelyg sudėtinga. Jo pasaulyje 
kiekvienas žmogus turėjo savo nuomonę, svajonių, asmeninį 
gyvenimą, bet, dirbant su kitais, ypač svetimšaliais, tai buvo 
nutylima bendro tikslo labui. Nuslepiami kivirčai ir nesuta- 
rimai. Apeinamos tiesos. 

Jis niekada nepasielgtų taip, kaip ta vertėja. Tą vakarą, 
kai juodu susitiko kiemelyje, ji tiesiai šviesiai paklausė, ar jis 
nenorėtų kitokio gyvenimo. Neįtikėtina! Nors būtent šis ties- 
mukumas jį ir jaudino. Mo Aili nesiliovė kalbėjusi siaubingų 
dalykų, pirmiausia apie Chaosą, po to apie jo žmoną, ištremtą 
į laogai, o tada šiurkščiai paklausė, ar jis pamiršęs ją ir turi kitą. 

Ji, žinoma, nutuokė, kaip sudūžta į šipulius gyvenimas, kai 
vyriausybės pavedimu privalu išsižadėti savo antrosios pusės. 
Tačiau tą naktį ji taip drąsiai klausinėjo, tarytum teirautųsi, 
ką jis paskutinį kartą valgė. Išgirdęs jos klausimą, jis akimir- 
ką sustingdavo iš nuostabos, tada susijaudindavo. Mintyse. 
Seksualiai. Nors buvo jau keturiasdešimt šešerių ir labai retai 
moterys sužadindavo tokius jausmus. Jis lėtai papurtė galvą. 
Bokšto gatvė. Posūkis į kairę. 

„Galbūt ji bus mano „randuotoji“ istorija, - mąstė jis. Linas 
ypač nekentė „randuotosios“ literatūros“, nors ši populiari li- 
teratūros kryptis aštuntojo dešimtmečio pabaigoje ir devintojo 
pradžioje sužavėjo daugelį jo draugų ir kolegų. Jie nekantriai 
prarydavo kiekvieną naujai pasirodžiusį itin liūdną romaną 
ar apsakymų rinktinę, dar sykį išgyvendami savo pačių kul- 
tūrinės revoliucijos tragediją. Linas taip negalėjo. Atversti šias 
knygas, paskaityti jas ir vėl užversti reikštų palikti Meijan 
praeityje. O jam nesinorėjo jos paleisti. 

Net jei žinojo — širdies gilumoje — kad toks požiūris klai- 
dingas. Tai kliudė vėl įsimylėti. Jo artimiausi draugai, netgi 
motina, dievinusi Meijan ir troškusi vaikaičio, kurio jis su 
žmona taip ir nepadovanojo, pagaliau patarė jam liautis: 

— Mano sūnau, tu įstrigai praeityje kaip vėžlys stiklainyje. 
Metai bėga: saulė ir mėnulis pakyla ir vėl leidžiasi. Toliau taip 
gyventi negalima. 

— Bet juk visada yra tikimybė, kad ji atsiras? Kai kurie žmo- 
nės grįžta iš laogai. Kaip mažojo Jano dėdė. Prisimeni? Šeima 


š „Randuotoji“ literatūra atsirado po kultūrinės revoliucijos. Pasitelkda- 


ma dramatizmą ir romantizmą, ji išreiškė skausmingą to laikotarpio patirtį 
(„randus“), sielvartą ir nusivylimą jaunų žmonių, kurie jautėsi išduoti ir 
palikti Mao (vert.). 

jau buvo praradusi viltį ir laikė jį dingusiu, 0 jis sugrįžo. Be 
dantų, pakirsta sveikata, bet gyvas. Jis buvo gyvas... 

Tačiau tai nutiko prieš daugelį metų. Jis nepažinojo nė vieno 
žmogaus, kuris būtų dingęs taip ilgai kaip Meijan, neatsiuntęs 
nė vieno laiško ar Žinutės, o vieną dieną netikėtai grįžęs. 

Ir štai —- staigmena, Mo Aili. Mažoji Mo, nors ne tokia jau 
maža, 0 į ketvirtą dešimtį įkopusi moteris, kuriai jau seniai 
laikas ištekėti. Jis neabejotinai jautė jai trauką. Ji, rodos, irgi 
buvo jam neabejinga. Bent jau bakštino jį savo klausimais, 
spoksojo automobilyje, manydama, kad jis nemato, o valgant 
atsisėsdavo šalia. Nė viena iš šių smulkmenų nepraslydo jam 
pro akis. Kartą Kongas pajuokavo, kad jis turėtų sužinoti, ar 
vakarietės išties, kaip žmonės kalba, kitokios. Bie shuo-le“, - at- 
rėžė Linas. Šie žodžiai tik prajuokino Kongą, tad vėliau jis 
gailėjosi pravėręs burną. 

Tačiau ji buvo kitokia. Neišsižadėdavo savo žodžio, nenu- 
sileisdavo ginčydamasi, nesijuokdavo už nugaros kaip kinė, 
gana gerai mokėjo kalbą ir stengėsi paisyti kinų papročių, 
nors dažnai tai atrodydavo juokingai. Vis dėlto ji kalbėjo 
drąsiai ir protingai. Jis galėtų šnekėtis su Mo Aili apie daugelį 
daly-kų, kuriuos apmąstydavo vienumoje: kalbotyrą, sie- 
kiančią Šangų dinastiją prieš tris tūkstančius metų, kai ateitį 
išburdavo iš kaitinamo mentikaulio traškėjimo; legendas ir 
stebuklingus pasakojimus, išlikusius nuo kinų istorijos apy- 
aušrio; neryškų šia žeme prieš pusę milijono metų klajojusio 
Homo erectus paveikslą, kurį jis dažnai prisimindavo. Tuomet 
šiaurės Kinijoje plytėjo derlingos, drėgnos, žalios džiunglės, 


£ Nekalbėkite šitaip (kin.). 

Sinanthropus nesistatydino sau pastogės, o glausdavosi olose, 
po uolienų atodangomis ir giraitėse prie upės... 

Meijan taip pat tyrinėjo Homo erectus. Linas pradėjo minti 
smarkiau, prisiminęs popietę, kai juodu susituokė Gao Jeho 
kambaryje Džengdžou. Jie gavo palaiminimą iš danwei, pra- 
ėjus daug mėnesių po to, kai paprašė universiteto partijos 
vadovo leidimo „pakalbėti apie meilę“. Buvo žiema. Vidun 
stumdydamiesi plūdo studentai vata kimštais mėlynais 
švarkeliais ir vilnonėmis kelnėmis. Gao Jehas girtas šūkalio- 
jo, koks mielas bus jųdviejų bendras gyvenimas, ir dainavo 
vaikišką dainą: 


Saulei pakilus virš kalno, 
Atjojo studentas, 
Traukdamas dainelę 

Ant obuolmušės kumelės. 


Pas savo nuotaką skubėjo — 
Vylėsi užtikti namie. 
Pravėręs duris jis išvydo 
Savo svajonių mergytę. 


Jos skruostų rausvumas - kaip rožės. 
O balti dantys - kaip perlai. 

Jos lūpos - raudonos vyšnytės. 

Tikra gražuolė ta mergytė! 


„Keista, kad tai atsiminiau“, - pagalvojo Linas mindamas 
pro laukų marginį, švilpiant nuo Helanšano atklydusiam 
vėjui. Jis taip pat prisiminė, kaip vaikiško eilėraštuko pabai- 
goje visi pratrūko juoktis ir linkčioti. Taip, juk taip ir buvo. 

Po kambarį iš rankų į rankas keliavo vazos su ledinukais, 
vadinamaisiais laimės saldainiais - politiškai korektišku 
tuomet uždraustos vestuvių puotos pakaitalu. Tūkstantis 
devyni šimtai septyniasdešimt pirmieji. Meijan, kaip ir visi 
kiti, vilkėjo mėlynu medvilniniu kostiumėliu, tačiau tai buvo 
jos geriausias drabužis, ta proga kruopščiai išlygintas. Jis 
prisiminė jos baltą kaip pienas ovalų veidą, spinduliuojantį 
džiaugsmu. 

Iš jų bendro gyvenimo liko vienintelis prisiminimas, jo 
atmintyje tapęs ryškiomis durimis: kambarėlyje Džengdžou 
Renmino gatvėje ant grindų voliojasi suglamžytos paklodės, 
juodu guli lovoje ir kalbasi apie Lantiano Žmogų - pietų Ki- 
nijoje rastas Homo erectus, kurį ji tyrinėjo, liekanas. Prisimena, 
kaip Meijan žaisdavo su šios būtybės dantimi. Nešiojo jį 
pasikabinusi ant kaklo ir niekada nenusiimdavo, netgi tada, 
kai ją, visiškai nuogą, jis užguldavo savo stambiu kūnu. Ji 
pavogė dantį iš požemio, kur buvo laikomos Lantiano regiono 
iškasenos. Keista. Sugauta vagianti ir nešiojanti tokią svarbią 
kultūros vertybę, Meijan būtų gavusi Liaudies išlaisvinimo 
armijos kulką į kaktą. Bet šito niekas nesužinojo, o ją išsiuntė 
į kalėjimą už politinį riktą moksliniame esė, smulkmeną, 
visišką mažmožį. 

Kaip ji mėgo tą nuolaužą! Tokį Homo erectus dantį pasika- 
binęs nešiojo ir kanadiečių daktaras Deividsonas Blekas, va- 
dovavęs Pekino grupei, kurioje dirbo Tejaras. Linui nepavyko 
įtikinti Meijan kur nors paslėpti tą dantį, kol baigsis Chaosas, 
o tada vėl atsiimti. Ji ir toliau jį nešiojo. Prieš įeidamas į ją, 
kai ji imdavo aikčioti ir pašėlusiai spausti žemyn prie savęs 
jo klubus, Linas mėgo lūpomis sugriebti tą dantį nuo jos 
krūtinės, išpiltos žvilgaus prakaito, ir žaisti su juo burnoje. 

Jai tai atrodė nepakeliamai intymu ir priversdavo susilaikyti 
dar bent kelias akimirkas... 

Ak, nuo tų laikų praėjo visas tūkstantmetis - koks jaunas 
tada jis buvo. Vakarų kelias, Tibeto kelias. Jis pasileido žemyn 
nuo kalvos, tolyn nuo miesto centro per nuobodžius oazės 
priemiesčius. 

Jos straipsnis buvo atiduotas svarstyti 1973 metais. Kodėl ji 
paprasčiausiai negalėjo pameluoti? Kodėl turėjo būti tokia di- 
dvyrė? Paskui stojo spengianti tyla. Baimė įsismelkė ir visiškai 
užvaldė jos mintis ir žodžius. Galų gale jie sužinojo, kad ji bus 
suimta. Tiek daug jų pažįstamų jau buvo sulaikyti. Jie kažką 
įžeidė arba prieš išsilaisvinimą turėjo „blogą“ darbą, arba 
buvo žemės savininkai, arba jų tėvai turėjo žemės. Užtekdavo 
pasakyti, kad esi fan geming, revoliucijos priešininkas - tik tuos 
du žodžius — ir gerklę suspausdavo mirties gniaužtai. 

— Kartėlis nesugrauš manęs, - tarė ji sėdėdama šalia jo ant 
lovos ir apsimesdama drąsi. - Turėjau to tikėtis. Kaip dažnai 
girdėjai tai sakant? Kai pamatai žiurkę, lekiančią per gatvę, už- 
mušk ją! Užmušk ją! - Ištarus šį Chaoso laikotarpiu pernelyg 
dažnai vartotą posakį, jos veidu nuslinko vos regimas šypsnys. 
Linas įstengė galvoti tik apie viena - tomis tvankiomis liepos 
naktimis, kai Meijan rašė straipsnį, nebuvo kuo kvėpuoti, 
o nuo Renmino gatvės kilo karščio prislopinti šūksmai ir 
triukšmas. Jis jai sakė: „Parašyk apie klasių kovą tarp senovėje 
gyvenusių hominidų. Sukurk kokią nors pasakėlę.“ Jis pats 
taip buvo daręs. Visi taip darė. 

Tačiau ji nesutiko. Ak, Meijan. Tokia ištikima idealams. Ji 
buvo geresnė už jį. Rašant mokslinį straipsnį jam nesunku 
pameluoti. Tai atrodė lengva ir akivaizdu - juk geriau pa- 
meluoti nei būti suimtam. Jis taukšdavo niekus apie klases ir 

kapitalizmą, jei tai padėdavo išvengti bėdos. Sakė, kad šitai 
nesumenkina jo pagrindinio darbo. Tik ne Meijan. Ji negalėjo 
taip elgtis. Todėl tie žmonės ir nusprendė ją sunaikinti. 

Kai Meijan buvo suimta, įvairiais kanalais, kuriais naujie- 
ją išsiuntė į Vidinę Mongoliją. Sklido gandas, kad ji pateko 
į Keturioliktąją stovyklą, kurią sudarė grupė lioso lūšnelių 
geltonoje lygumoje už Helanšano kalnų nuo Inčuano miesto 
pusės. 

Jis gavo tik slapčia pasiųstą jos trumpą žinutę. Daugiau 
nieko. 

Slinko metai. Reikalai ėmė gerėti. Mirus pirmininkui Mao, 
tauta nukreipė savo neapykantą į „Keturių gaują““, prasidėjo 
„randuotosios“ literatūros era. Jis laikėsi nuo viso šito atokiai. 
Buvo pasinėręs į Žmogaus protėvio tyrinėjimą, bet mintyse 
liko ištikimas Meijan. O kaip kitaip būtų galėjęs išgyventi? 
Liko gyvas tik meluodamas. Devintajame dešimtmetyje pra- 
sidėjo „atvirų durų“ politika, iš užsienio plūstelėjo pinigai 
ir nauja kultūra, žmonės atsipalaidavo. Jis pradėjo dėstyti 
universitete, išleido knygą apie Homo erectus. Jo kolegos elgėsi 
taip, tarsi jis niekada nebūtų turėjęs žmonos. Kai kurie to net 
nežinojo. Aišku, buvo ir žinančių, pavyzdžiui, Kongas. Sykį jis 
taktiškai užsiminė, bet Linas nebuvo linkęs apie tai kalbėti. 

Per tuos metus jis turėjo moterų. Dabar, praėjus keliems 
dešimtmečiams, važiuodamas dviračiu iš Inčuano, Linas 
visas jas prisiminė. Buvo tokia Ping, vyro netekusi mate- 
matikos dėstytoja, liekna kaip nendrė, maža burna. Keletą 


ž „Keturių gaują“ sudarė keturi aukšti Kinijos komunistų partijos parei- 
gūnai, rėmę kultūrinę revoliuciją ir priešinęsi pramonės modernizavimui 
(vert.). 

metų juodu slapta susitikinėjo, kol galų gale ji pareiškė, kad 
nebegali kęsti jo uždarumo. Po Ping buvo Landžen, drovi 
akiniuota magistrantė, kuri sėdėjo kiekvienoje jo paskaitoje 
tarsi užburta, kol jis neiškentęs ją užšnekino. Ji su dėkingumu 
jam atsidavė, buvo atvira, pamišusi dėl jo, daug jaunesnė. 
Tačiau per tuos fizinio suartėjimo metus jis niekada neleido 
sau įsimylėti, niekada neatvėrė savo durų ir nepamiršo, kad 
yra vedęs Meijan. Linas matė, kaip tai skaudina Landžen. 
Ji žūtbūt norėjo užimti svarbiausią vietą jo širdyje. Praradę 
viltį ir jausdami apmaudą, kuris sugriovė jųdviejų meilę, 
jie galiausiai išsiskyrė. Jos skausmas jam sukėlė dar didesnę 
gėdą. Tačiau Linas neįsivaizdavo, kaip liautis mylėjus žmoną, 
nors ir dingusią be žinios. O Landžen paprasčiausiai nebuvo 
panaši į Meijan. Kaip ir Ping. Kas kita - Mažoji Mo. Argi 
ne? Ji yra drąsi, skvarbaus proto. „Pamiršk ją, - jis perspėjo 
save. - Ji - svetimšalė. Kolegė. Amerikietė!“ 

Linas išsuko iš pagrindinio kelio ir dabar važiavo žvyrkeliu 
į šiaurę, kaip patarė sutikti žmonės. Pasiekęs kalvos viršūnę, 
pravažiavo tarpeklį ir tuomet jam po kojomis atsivėrė geltono- 
se dulkėse skendintis Laišano kaimelis. Vos atgavęs kvapą, jis 
nužvelgė išsibarsčiusius namus ir iškart suprato, kad Meijan 
ten nėra. Jos energija, gabumai tiesiog nederėjo prie tokio 
kraštovaizdžio. Šis suvokimas lyg galingas balsas nuaidėjo 
jo ausyse, ir jis vos nenusirito nuo kelio. Linas Šijangas, iš- 
silavinęs, šiuolaikiškas miestietis, nebuvo pratęs vadovautis 
instinktais. Jis nekankindavo savęs blogomis nuojautomis. 
Tačiau šįkart pojūčiai buvo tokie stiprūs, kad turėjo jais pati- 
kėti. Meijan ten nėra. 

Bet kaip ir kiekvienas atsargus vyras, taip toli nuvažiavęs, 
jis prirakino dviratį ir išsitraukė iš kišenės jam brangią nuo- 

trauką. Meijan, 1972 metai. Jaunose akyse švietė išmintis, juodi 
plaukai buvo surišti į „uodegėlę“. Jo galvoje tebeskambėjo 
vaikiška dainelė: 


Jos skruostų rausvumas - kaip rožės. 
O balti dantys - kaip perlai. 


Jis papurtė galvą. Prabėgo pernelyg daug metų. Kaip dabar 
ji atrodo? Tikrai ne šitaip. Jei tebėra gyva. 

Tačiau Linas turėjo tik tą jos nuotrauką. 

Jis priėjo prie dar vieno iš daugelio tą dieną kalbintų 
žmonių, lieso, bet raumeningo vyresnio amžiaus kreivakojo 
vyro, kuris skubėjo sutryptu keliuku su nešvarios vilnos 
ryšuliuku. 

— Dėdule, atleiskite... 

— A? - Vyras išsigandęs atšoko atgal. 

— Nebijokite, dėdule, noriu tik paklausti. Ar esate matęs 
šią moterį? - Linas atkišo mažą kvadratinę nuotrauką su 
vaiduokliškai besišypsančia mergaite. 

Prisimerkęs vyras metė į nuotrauką skubrų žvilgsnį. 

— Ne! - Ir nuėjo. 

Jie vakarieniavo „Number One“ viešbutyje priešpaskutinį 
vakarą Inčuane. Alisa pastebėjo, kaip Linas, atsukus lėkštę į jo 
pusę, lazdelėmis išsirinko apdegusį, susitraukusį aitrųjį pipirą 
ir užsimerkęs atsikando. Suraukęs kaktą iš skausmo ir dėkin- 
gumo, kita ranka kilstelėjo prie burnos puodelį arbatos. 

— Nemanau, kad privalote tai valgyti, - ji išdrįso pasakyti. 

Jis žioptelėjo. 

— Man patinka. - Linas dar sykį aiktelėjo. - Aš noriu, 
tik negaliu to pakęsti. - Jis itin įdėmiai pažiūrėjo į Alisą. 
„Ak, - pagalvojo jis, matydamas, kaip ji veržiasi jo link, ir 
jausdamas, kaip prabunda jo paties jausmai, - kažkas tarp 
mūsų vyksta. Shi bu shi?“ Tačiau juodu buvo viešoje vietoje. 
Jis drįso tik pažvelgti į ją. 

Žinoma, galėtų ją paliesti. Pakaktų šiek tiek pajudinti koją 
po stalu. Tada abu sužinotų, ir viskas paaiškėtų. Bet jeigu jis 
klysta? Tokia klaida būtų pražūtinga. Ji svetimšalė. 

Linas sugriebė lazdelėmis dar vieną aitrųjį pipirą ir įdėjo 
į jos lėkštę. 

- Žinote, - švelniai tarė jis, - tai panašu į gyvenimą, - ir nu- 
tilęs pasisuko į daktarą Kongą, kuris panoro jį pašnekinti. 

Įsidėjęs Meijan nuotrauką į kišenę, Linas patraukė gatve. 
Po pietų, kai visi išsiskirstė, jis tylomis išslinko iš viešbučio — 
buvo įsitikinęs, kad niekas jo nepastebėjo. Lauke akimirką 
stabtelėjo, norėdamas pajusti guodžiančią jį supančio miesto, 
žmonių minios, besitęsiančio gyvenimo tėkmės alsavimą. Pro 
šalį slinko abejingi pėstieji. Gyvuliai, vežimai, vaikai. 

Jis atsivertė miesto žemėlapį ir prisiminė visas lankytas 
vietas. Naujasis miestas - tai pramoninis rajonas kitoje ge- 
ležinkelio stoties pusėje. Senasis kinų kvartalas. Senamiestis. 
Šį vakarą jis patrauks į musulmonų kvartalą. Magėjo pama- 
tyti, kaip jis atrodo. Musulmonai, huimin — visai kitokie nei 
kinai. Bent jau taip girdėjo šnekant. Toks vaizdinys ir įstri- 
go atmintyje. Kokį žodį tuomet pavartojo vertėja Mo? Prie- 
tarai. 

Žingsniuodamas jis galvojo apie Mo Aili. Liaudies išlais- 
vinimo armija buvo ją suėmusi, vėliau paleido. Akivaizdu, 
kad irjis stebimas. Ar jis turėtų atsisakyti savo planų? Liautis 
ieškojęs Žmonos? 

Ne. Pastarosios dienos vainikavo visus praėjusius dvide- 
šimt dvejus metus. Jis turi surasti Meijan. Be to, kąjie gali jam 
padaryti? Jis ir taip jau visko netekęs. 

Visko, kas buvo praeityje. Bet ne dabartyje. Linas vėl 
pagalvojo apie Mo Aili. Ne. Buvo davęs Meijan priesaiką, 
įsipareigojęs. Bent jau tiek galėjo dėl jos padaryti. Jis nenuleis 
rankų. 

Linas palietė ilgais pirštais kišenėje esančią nuotrauką ir 
patraukė toliau. 


Sutartą valandą mokytojas Tangas atėjo į Alisos kambarį. 
Prabėgo septynios dienos, ir ji jau spėjo atlikti jo nurodytas 

apeigas. Senukas išvyniojo iš mažos aksominės skiautės me- 
dinę ling-pai, sielos lentelę. 
Ji perskaitė joje išraižytus hieroglifus: 


Meng Šaoven, 
mirusi liepos 14 dieną, 
mylima palikuonės, šių namų šeimininkės. 


— Baigta? —- paklausė Alisa. 

— Ak, - papriekaištavo mokytojas Tangas, - akivaizdu, 
kad nesate itin raštinga! Man buvo kilęs toks įtarimas. Argi 
nepastebėjote, kad ant hieroglifo zhu, „šeimininkė“, trūksta 
taškelio? 

— O, taip, žinoma. - Ji nuraudo. - Negaliu jums prilygti. 

— Nieko tokio, - suniurnėjo jis. — Šiaip ar taip, tokia yra 
cheng-zhu ritualo esmė, suprantate? Lentelė atgyja tik tada, 
kai drakonui nupiešiama akis. Ant hieroglifo zhu reikia pa- 
dėti tašką. Dabar. Paprastai tam parenkamas raštingiausias 
šeimos žmogus. Jis yra dian-zhu, lentelės išraižytojas. Bet šiuo 
atveju... 

— Padarykite tai jūs, mokytojau Tangai, - greitai pasakė ji. 

— Taip nieko nebus. - Jis atsiduso. - In ir jang mokytojas 
negali būti dian-zhu. O, ne, taip prišauktume nelaimę. Tai 
turėtumėte padaryti jūs, vertėja Mo. 

— Nesu to verta. 

Neatrodė, kad jis prieštarautų. 

- Šiaip ar taip, privalote. Rašalu arba krauju. Rinkitės. 

— Krauju. 

Palenkęs galvą, jis ištraukė iš vidinės kišenės šilkinę dėžutę 
ir, išėmęs iš jos apeiginį segtuką, padavė jai. 

Senukui monotonišku balsu kalbant maldą, Alisa įsidūrė 
į smilių. 

— Ak, mėšlas, - tyliai suniurnėjo ji, kai ištryško kraujas. 

— Tiesiog pabaikite hieroglifą, - patarė Tangas. 

„Ačiū Dievui, Žinau, kur padėti tą tašką, - pagalvojo Alisa, 
palinkusi virš lentelės, - būtų tokia gėda, jei reikėtų jo klaus- 
ti.“ Iš piršto lašėjo kraujas. Greičiau. Tiesiai virš viršutinio 
horizontalaus brūkšnelio — na, štai —ji atsistojo. Atrodė ne itin 
dailiai, bet reikiamoje vietoje. 

— Taip mes išsiunčiame sielą į kelionę, - švelniai pasakė 
Tangas. - Ling-pai yra jos žemiška buveinė. O dabar an-zhu 
ritualas: padėsime ling-pai ant altoriaus ir priimsime ją į šeimą. 
Dabar jūs tapsite ponios Meng palikuone. Turėsite gerbti jos 
dvasią. Atsidėkodama ji visada lydės jus gyvenimo kelyje. 

Alisa laukė. 

— Koutou*, - paliepė jis. 

— Ką? 

— Koutou! - jau giežčiau riktelėjo mokytojas. 

Alisa puolė ant kelių priešais altorių ir stuktelėjo kakta į 
nešvarų kilimą. Kiekvieną sykį ji vis labiau nukrypdavo nuo 
kelio, kuriame taip ilgai buvo užstrigusi. Ar išties taip lengva 
pakeisti savo protėvius? Ar ji galėtų nuversti Horacijaus kar- 
tuves ar bent jau atpalaiduoti virvę? 

Jeigu jis mirtų, viskas pasikeistų. Alisa krūptelėjo iš baimės: 
štai ir vėl ji pagalvojo apie Horacijaus mirtį. Tačiau tai gali grei- 
tai nutikti. Ji įsivaizdavo pasaulį be jo, pasaulį, kuriame turėtų 
pasikliauti tik savo širdimi ir protu. Pasaulį, kuris būtų atviras 
ir tuščias, kone baugus. Ji vėl stuktelėjo kakta į kilimą. „Visi 


+ Žemai nusilenkite (kin.). 

jūs, nukeliavę į mirusiųjų karalystę, - meldėsi ji, - padėkite. 
Leiskite man tapti savimi. Horacijau. Kol esi gyvas, trokštu 
tavo meilės, noriu ją išsaugoti, kad prisiminčiau. Bet, prašau, 
gyvenk ir palik mane ramybėje.“ 

Ji pusiau nusilenkė, išsigandusi savo minčių. Jautė, kaip ją 
stebi mokytojas Tangas, ir pakėlė akis. 

- Dabar galite atsistoti, — pasakė jis. - Esate Meng Šaoven 
dukra. 

„Ir Liusilės, - pridūrė ji mintyse. - Ir Horacijaus.“ O tada 
pagalvojo: „Tai beprotybė. Netgi kinai to daugiau nedaro. Tik 
ne išsilavinę. Šios apeigos jiems sukeltų tokias pat mintis, kaip 
ir tvirtinimas, kad žemė - plokščia. Arba kad galima išgydyti 
ligą dėlėmis.“ 

Alisa pasijuto nepatogiai ir, norėdama kuo greičiau viską 
baigti, greitai atskaičiavo sutartą pinigų sumą. 

Jis įsikišo pinigus į kišenę. 

— Linkiu sveikatos. Ilgų metų. 

— Bici*, - sušnabždėjo ji. 


Kinų kvartale Guo Vensiangas šmurkštelėjo į įtartiną 
skersgatvį ir švelniai pabeldė į niekuo neišsiskiriančias duris. 
Jis atėjo čia lyg tarp kitko. Daug sykių vis pasukdavo kita 
kryptimi, užeidavo į pastatus, kuriuose nieko nepažinojo, ir 
trumpai pastovėdavo tamsiuose koridoriuose, tada vėl tyliai 
išslinkdavo pro kitas duris. 

Buvo įsitikinęs, kad jo niekas nepastebėjo. Tačiau žinojo ir 
ką kita: Kinijoje beveik visada kas nors ką nors seka. 

Belsdamas Guo nervingai dairėsi į šalis. Šiame bute gyveno 


+ 


To paties ir jums (kin.). 

vyras, prieš daugelį metų dirbęs sargybiniu Keturioliktoje 
stovykloje - kitoje kalnų pusėje įsikūrusiame moterų kalėjime. 
Keturioliktoji stovykla - tai geltonų trobelių grupelė dum- 
bluotoje lygumoje, besidriekiančioje žemiau Helanšano kalnų 
purpurinės sienos. Sklido gandai, kad ten buvo labai sunku. 
Kai kurios moterys mirė nuo ligų ir prastos mitybos. Kitos 
prarado sveikatą ir paskutinius žmogiškumo trupinėlius. Šis 
sargu buvęs vyras teigė puikiai žinąs, kas ten dėjosi, bet pyko, 
jei žmonės imdavo apie tai klausinėti. Hua you shuo huilai, buvo 
kalbama, kad po kelių puodelių vyno jo liežuvis atsirišdavo 
ir jį užplūsdavo prisiminimai. Laukdamas Guo spaudė prie 
krūtinės butelį „Red Crane“ sorgo degtinės. 

Durys atsidarė, ir jis išvydo priešais save keturis vyrus. 
Bet tarp jų nebuvo to, kurio ieškojo. Kažkas negerai. Guo 
žengtelėjo atgal. 

— Atsiprašau, — tarė jis. - Ieškau gerbiamo pono Čeno. 
Tikriausiai jo nėra namie. 

— Yra. Jis laukia jūsų. 

Guo apsisuko ketindamas bėgti kiek neša kojos, bet vieną 
jo riešą, o paskui ir kitą suspaudė galinga ranka. 

— Niekur neisite, - negailestingai tarė vienas vyras, įtrauk- 
damas Guo į vidų ir užsklęsdamas jam už nugaros duris. 

Guo persmelkė šaltas neišvengiamybės jausmas. Jis žinojo, 
kad geriau neišsiduoti, jog bijai. Be to, buvo nuovokus, tad 
gal jam pasinaudoti visomis savo galiomis? Sklido legendos, 
kad tokiomis aplinkybėmis kartais pavykdavo išsigelbėti tik 
žodžių dėka. Sutelkęs dėmesį, Guo surikiavo mintis ir buvo 
pasiruošęs šnekėti. 

Jie artėjo. 

Palinkę virš stalo Kultūros vertybių apsaugos biuro gali- 
niame kambaryje, Spenseris ir Kongas tyrinėjo krūvą radinių, 
kuriuos pastarasis buvo surinkęs netoli Šuidongou. Rūšiavo 
juos, pakavo. Stambūs akmenys, ploni akmenukai, kirvukai, 
antgaliai ir gremžtukai. Neolito laikų šukės ir karoliukai. 

— Matote? - Spenseris tyrinėjo išlenktą akmeninį gremž- 
tuką. - Gražus. Vėlyvasis paleolitas. Dvidešimt penki ar net 
trisdešimt tūkstančių metų. - Jis padėjo jį į krūvelę. 

Įsiveržė sekretorė su pluoštu faksogramų. 

— Datongle. 

— Haode. - Kongas paėmė popierius ir, iškart juos peržiū- 
rėjęs, nusišypsojo. - Oianzheng! - Jis parodė lapus Spense- 
riui. - Viza! Viza! - Jam pavyko pasakyti šį žodį angliškai. 

— O, Dieve! Vizos į Eren Obą? - Spenseris paėmė lapus ir 
išsiviepė. 

— Tai hao-le! 

— O kas čia? - Spenseris parodė į likusią faksogramų krū- 
vą. - Ar tai jūsų studento tyrimas? 

Kongas pratrūko kalbėti kiniškai. Vis dėlto, iškėlusi lapus 
ranka bylojo, kad jie čia, tiesą sakant - pirmieji mokslininkai 
po Tejaro. Nebuvo jokių šių vietų senovės medžiotojų ir 
rinkėjų gyvensenos tyrinėjimų, jokių sutelktų pastangų ką 
nors surasti, nustatyti amžių, aprašyti ir iškasti, išskyrus Šui- 
dongou. Jokio vientiso klajoklių paveikslo. Neaišku, ir kaip 
jie perėjo į neolito laikotarpį, kai įsivyravo sėslus gyvenimo 
būdas ir ėmė plisti žemdirbystė. Jokių spausdintų darbų, 
išskyrus Šuidongou tyrinėjimus. 

„Dieve, - galvojo Spenseris, - jie net neieškojo! Net nenu- 
tuokia, kur ieškoti. O aš žinau. Išsiaiškinau per tuos metus 
namie atlikęs tyrimą. Tiksliai žinau, kur senovėje čia gyveno 

žmonės. Žiemodavo jie vėduoklę primenančiuose aliuviniuo- 
se sąnašynuose prie upelio krantų, o vasarą galbūt pasikelda- 
vo į kalnus. Kaip ir Amerikos vakaruose. Tačiau Amerikoje 
pasiseka, jei per visą savo karjerą randi nors kelias pėdas 
nepaliestų vietų... 

— Yanjiu jihui bu shao, - Kongas džiugiai sušuko numes- 
damas faksogramas. Skambėjo jo mobilusis telefonas, tad 
jis nusisegė jį nuo diržo ir spragteldamas nuspaudė mygtu- 
ką. - Wei! Wei! 

Spenseris klausėsi Kongo greitakalbės, mintimis nuklys- 
damas į šalį. Dieve, galimybės tyrinėti senovės dykumų 
kultūras čia neįtikėtinos, bet jis privalo susitelkti į pagrindinį 
tikslą — „Pekino žmogų“! Jį atradęs, padarytų karjerą, išgarsė- 
tų visame pasaulyje. Vėl skaitytų pranešimus konferencijose. 
Rašytų straipsnius, jo darbai būtų cituojami. Širdį skaudėjo 
tik dėl to, kad nepamatys daugumos sūnaus Helovino mas- 
karadų, stovyklos laužų ir jonvabalių stiklainiuose. Tačiau 
jo berniukas, bent suaugęs, supras, kad tėvas nuveikė kažką 
svarbaus. Žinos, kad jis vėl surado pirmąjį protėvį, žmogų iš 
epochos apyaušrio. Kada nors Taileriui tai bus labai svarbu. 
Turės taip būti. 

Jis pažiūrėjo į Kongą, kuris, barbendamas pirštais į fakso- 
gramas, tebekalbėjo telefonu. Šis pagavo jo žvilgsnį ir plačiai 
nusišypsojo. Nuostabu, kad juodu iš viso gali bendrauti, turint 
omenyje, jog abu kalba skirtingomis kalbomis. 

— Hao! Hao! - šūktelėjo Kongas, po to užlenkė telefono 
dangtelį ir vėl prisitvirtino prie diržo. 

Adamas ištraukė iš kišenės popieriaus lapą ir išlankstė. 

— Daktare Kongai, - tarė jis, - praėjusį vakarą parašiau 
laišką savo sūnui. Kaip manote, ar galiu prieš mums išeinant 

pasinaudoti šiuo fakso aparatu? Fakso aparatu? - Jis parodė 
į ftaksogramas ant stalo. 

— Keyi, - maloniai pasakė Kongas ir parodė į fakso aparatą 
tolimesniame kambaryje. 


— Daktare Linai? - Alisa dar sykį pabeldė, šįkart smarkiau. 
Arjis ten? Buvo vėlyva popietė, kitą dieną jie planavo važiuo- 
ti į Eren Obą, o ji nematė jo jau ištisas valandas. - Daktare 
Linai? 

Viduje kažkas subildėjo, tuomet pasigirdo kojų šlepsėjimas 
ir durys kleptelėdamos atsidarė. 

— Siao Mo. - Jis išplėtė iš nuostabos akis. Atrodė užsimie- 
gojęs. 

— O, atsiprašau, —- pasakė ji. 

— Nieko tokio. - Jis nusižiovavo ir pasitaisė marškinius. 

— Norėjau su jumis pasikalbėti. - Ji sulaikė kvėpavimą. 
Linas galėjo liepti jai užsukti vėliau. 

Jis pažvelgė į jos keistas šviesias akis, susiglamžiusius 
drabužius, dulkėtus sportbačius. Pats irgi buvo apsivilkęs bet 
kaip - skubėdamas kažką užsimetęs ant kūno. 

— Įeikite. 

Sujauktame kambaryje vis dar sklandė šiltas miego kvapas. 
Linas matė, kaip ji dairosi aplinkui. 

— Manau, neturėčiau taip čia ateiti ir tiesiog pabelsti į 
duris... 

— Ne, būkite mano viešnia, - rimtai atsakė jis. - Jūs visada 
laukiama. 

— Bet aš norėjau kai ką jums pasakyti. - Ji vėl atsisuko, 
jau Žiojosi kalbėti, bet persigalvojo. Ar galima tiesiog imti ir 
pasakyti? 

— Prašau. - Jis parodė į du fotelius, tarp kurių stovėjo žemas 
staliukas. — Gersite arbatos? 

— Taip. - Ji atsiduso su palengvėjimu. - Ačiū. 

Linas uždarė už jos duris. Alisa suvirpėjo. Jie buvo vieni. 

— Ar tiks „Iron Goddess of Mercy“? — paklausė jis imdamas 
mažą pakelį iš arbatžolių dėžutės. 

— O, taip. 

- Ji stipri. 

- Žinau. 

Vadinasi, ir jai patinka tokia arbata. Jis nusišypsojo, atkimšo 
termosą ir užpylė garuojančiu vandeniu lapus, tada padėjo 
ant stalo puodelius ir atsisėdo priešais ją ant kėdės. 

— Kas nutiko? 

— Nieko. Atėjau dėl ko kito. 

Jis laukė. 

— Daktare Linai, atvirai kalbant, nežinau, kaip to jūsų pa- 
klausti. Manau, kad būtų nemandagu. Bet man reikia žinoti. 

Jis prakalbo tylesniu balsu: 

— Kad ir kas tai būtų, Siao Mo, nusiraminkite. Viskas gerai. — 
Linas pakėlė nuo stalo puodelį ir padavė jai. - Gei. - Tuomet 
jis gurkštelėjo iš savo puodelio, kaip visada mėgaudamasis 
juodu, gaiviu kartaus metalo skoniu. 

Alisa atsiduso. 

— Daktare Linai, ar jūs visą šį laiką, turint omenyje, kaip su 
manimi kalbate, norite man kažką pasakyti? 

Aiya - ar ji ims ir paprasčiausiai tai išklos? 

— Ar ašjums patinku? - išsprūdo jai. 

- Žinoma, - bandė išsisukti jis. - Juk esate mūsų vertėja... 

— Daktare Linai! - maldavo ji. - Jūs žinote, ką turiu ome- 


nyje. 

- Ir ką gijūs turite omenyje? - atsargiai paklausė jis. 

— Kad aš jums patinku! - išpyškino ji. - Kaip moteris vyrui! 

Na, štai, ji tai padarė. Nuostabu. Sulaužė visas takto ir 
subtilumo taisykles, kurių laikomasi norint užmegzti naujus 
santykius. Skubota, neapgalvota, nebūdinga kinams. Ak, bet 
kaip tai jaudina. 

Vis dėlto jis buvo kinas ir turėjo pakreipti kalbą kita lin- 
kme. 

— Jūs? — paklausė jis. - Man? 

Ji susijaudinusi ir įpykusi įsistebeilijo. Prabudusi amerikie- 
tės dvasia vertė šaukti, bet kinai buvo linkę nukreipti dėmesį 
kitur. Alisa užsimerkė. 

— Daktare Linai, ar niekada nesapnavote žmogaus, tarkim, 
nelabai pažįstamo, kuriuo sapne ypač rūpinotės, galbūt jautėte 
meilę, o atsibudęs iškart supratote, kad ši pažintis - daug 
svarbesnė, nei įsivaizdavote? Na? Ar sapnavote? 

Ji atsimerkė ir pamatė, kaip jis žiūri į ją. Vėl tas įdėmus 
žvilgsnis. 

— Taip, - pagaliau tarė jis. 

— Ar man reikia dar ką nors aiškinti? - tyliai paklausė ji. 

Linas papurtė galvą ir pajuto, kaip iš džiaugsmo suspurda 
širdis. Vadinasi, ji išties jo trokšta! Argi jis dar neįsitikino? 
Ji tai padarė. Jau ir anksčiau buvo akivaizdu - iš to, kaip į jį 
žiūri, kaip kalbasi su juo. Zai shuo — daugelį sykių kartojo jis 
sau. Ji užsienietė. Svetimšalė. Ką jis žino apie tokias būtybes? 
Ojeigu jis parodytų norįs mylėtis, bet suklystų ir smarkiai ją 
įžeistų - koks pyktis tada jį užgriūtų? 

— O kaip daktaras Spenseris? - vargais negalais išspaudė 
jis. - Kai pamačiau, kaip liečiate jį, pamaniau, kad galbūt... 

— Ne! - sušuko ji. - Tarp mūsų nieko nėra. Tiesiog mums, 

amerikiečiams, tai įprasta. Amerikoje mes esame labiau sui- 
bian. Tai iš draugiškumo. Prašau, patikėkite manimi. 

Jis nusišypsojo su palengvėjimu. 

— Tai ką, jūsų manymu, turiu daryti? 

Ji susimąstė. 

— Gal nueiti kur nors su manimi? Pasivaikščiokime po 
miestą. 

Jis atsistojo ir ištiesė ranką. Išeidami jie peržengė šiltą, 
netvarkingai sumestų apatinių marškinių, kojinių ir kelnių 
krūvą. 

Juodu žingsniavo Sun Jatseno bulvaru iki miesto centrą 
kertančios Šanksi aveniu. Ji stebėjo jį. Ar Linas papasakos 
apie save? Keista, kad to nenumanė. Dauguma kinų, vos tik 
pasijutę su ja patogiai, iš karto ir su visomis smulkmenomis 
imdavo pasakoti savo gyvenimo istorijas. Jie ypač nuodugniai 
išklodavo, ką teko iškęsti per Chaosą. 

Taip buvo ne visada. Ji girdėjo kalbant, kad aštuntajame 
dešimtmetyje visi slapukavo ir buvo išsigandę. Nudelbę akis. 
Bet kai ji pirmą kartą atvyko į Kiniją devintojo dešimtmečio 
pradžioje, mirė Mao, ir viskas prasiveržė, visi šnekėjo su ja, 
pasakojo savo siaubingas istorijas. Tada šis daugiažodžiavi- 
mas, ekstravagantiškas teatrališkumas jai atrodė tarsi keistas, 
netikėtas kinų operos žanras. Panašiai kaip triukšmingos 
choreografinės dramos, kurių žiūrovai jau gerai žino siužetą, 
tad gali jį įvertinti juokdamiesi, plodami, besišnekučiuodami, 
valgydami ir spjaudydamiesi. Luanshi, Chaosas. 

— Arjums nutiko kas nors baisaus per Chaosą? - atsargiai 
paklausė ji vaikštinėjant parke tarp medžių. 

— Negalite to net įsivaizduoti, - sausai pasakė jis. 

— Manau, jūs klystate, - tarė Alisa, priversdama jį pažvelgti 

į save. „Turėtumėte man papasakoti. Žinau, ką reiškia viską 
laikyti savyje ir slėpti. Galėčiau jums padėti“, - pagalvojo. 
kančią kojas. - Jei tai būtų nutikę man, papasakočiau. Žinau, 
dauguma žmonių jau seniai viską išklojo. Tarytum iš jų būtų 
išsiveržusi kunkuliuojanti upė ir po to atslūgusi. Tačiau ne aš 
nukentėjau. Mano žmona buvo suimta, nes visada kalbėdavo 
tik tiesą. Ne aš. Ar suprantate? 

— Norite pasakyti, kad jaučiatės kaltas. Nes išgyvenote. Tai 
nutiko Meijan, o jūs nelinkęs apie ją pasakoti. 

— Taip. Ypač... - jis nutilo. 

„Ypač man, - dingtelėjo jai, - nes man kažką jaučiate. Pa- 
sakykite tai.“ 

— Ypač jums, - tarė jis žiūrėdamas į ją. 

Juos pralenkė būrelis garsiai mongoliškai kalbančių vyrų 
drobiniais drabužiais. Praėję kelis vienas prie kito stovinčius 
betoninius mažaaukščius namus, Alisa su Linu atsidūrė prie 
šventyklos puošniomis raudonomis kolonomis ir išlenktais 
auksiniais stogais. Priekyje palei šaligatvį šlamėjo akacijos. 

— Ar dabar apie ją papasakosite? — sušnabždėjo ji. 

— Jei to norite. 

„Paklausk jo. Tiesiog paklausk.“ 

— Ar vis dar ją mylite? 

Jis sustojo ir įsistebeilijo į ją. 

— Taip. Niekada nesilioviau. 

— Ak, Siao Mo, - Linas atsiduso. - Žinau, ji dingusi dau- 
giau nei dvidešimt metų. Bet aš niekada negavau tikslaus 
atsakymo... tad širdyje ir teisiškai aš vis dar vedęs. Niekada 
nenorėjau jos išsižadėti. Ar suprantate? 

- Žinoma, suprantu, - tarė ji. - Bet, daktare Linai, tai nu- 
tiko prieš daugelį metų. Juk tiek laiko nieko negirdėjote. 
Nemanote... 

— Manau, kad ji - mano airen, - suirzęs nukirto jis. 

Ji pasijuto lyg nudilginta. Airen*. Šis žodis reiškė žmoną 
arba vyrą visam gyvenimui. Atsargiai! 

— Keista, - tęsė jis, - kai kuriais atžvilgiais dabar mano 
jausmai jai — stipresni nei tada, kai buvome kartu. 

Alisa buvo priblokšta. Tejaras rašė apie tai Liusilei: Kartais 
galvoju, kad dėl to nepritekliaus, kurį jaučiate dėl mano kaltės, esu 
dešimt kartų stipriau jums atsidavęs. 

— Tai... įsipareigojimas, — tarė Alisa, nežinodama, ką atsa- 
kyti. 

— Taip, - patvirtino jis keistai į ją žiūrėdamas, - šitaip įsi- 
pareigoja tik kinai. 

— Ne tik, - pataisė ji. - Kiekvienas Žmogus gali taip jaus- 
tis. - Galbūt jam atrodo, kad visos vakarietės - laisvo elgesio, 
nerūpestingos, suibian. Tiesą sakant, iki šiol tokia ji ir buvo. 
Bet daugiau taip nesielgs. Pradės naują gyvenimą. 

— Kažin, ar visi Žmonės vienodi, - pasakė jis. - Aš esu kinas. 
Įsipareigojau žmonai ir iki šiol šiuos įžadus gerbiu. Nors pas- 
taruoju metu... - jis pažiūrėjo į ją, - kyla daug klausimų. 

„O, šis vyras gali pasikeisti“, - nedrąsiai pagalvojo Alisa. 
Jis gali. Ji užjausdama trumpam uždėjo ant jo plaštakos savo 
ranką. Tai buvo tas pats amerikiečiams įprastas gestas, priver- 
tęs jį vidurnaktį „Number One“ viešbučio sode pašokti kaip 
išgąsdintą Žvėrelį. Šį kartą, nors buvo vidurdienis, o jie - tarp 
žmonių, jis vos palietė pirštu jos ranką. 


: Mylimoji (kin.). 

— Mano gyvenimas irgi buvo sunkus, - išdrįso pasakyti 
Alisa. 

Jis nuleido akis, veidas atrodė nuoširdus. 

— Turiu omenyje savo tėvą. Jis - renkamas pareigūnas, labai 
įžymus. Atrodo, jau sakiau, bet man taip gėda dėljo rasistinių 
įsitikinimų. Jis mano, kad baltieji yra pranašesni už visas kitas 
pasaulio rases. 

— Turite omenyje juodaodžius. 

— Visus. 

— Taip pat ir kinus? 

— Taip. 

Linas prunkštelėjo negalėdamas patikėti. 

- Žinoma, aš nesutinku su tuo. 

- Taip. 

— Bet aš - jo duktė. Tai velkasi paskui mane lyg šleifas. 

— Baisu. 

Ji įžvelgė jo veide užuojautą ir pajuto, kad neprivalo jam 
pasakoti apie Alisos kalbą, trisdešimt metų trukusius žygius dėl 
lygių Žmonių teisių, baisaus amoralaus rasizmo Amerikoje. 
Nedorybės Kinijoje buvo ne mažesnės, tik kitokios. Be to, šioje 
šalyje tikrai atsirastų aukštų pareigūnų vaikų, kurie, kaip ir 
ji, yra priversti grumtis su gėda. 

— Kaip tik tai ir jaučiu jumyse, - švelniai pasakė Linas. — 
Truputį kartėlio. Ar tai dėl jūsų tėvo? 

— Horacijaus, - pataisė ji. - Taip. Ir tikriausiai dėl ma- 
mos - niekada jos neturėjau. Ji mirė anksti, kai aš buvau dar 
vaikas. 

— Zhen bu rongyi, - tarė Linas nuoširdžiai užjausdamas. 
Norėjo ją paliesti, ir ji tai pajuto. - Pasėdėkime. 

Jie priėjo pievelę su akmeniniais suoliukais, apsuptais pi- 

liarožių lysvių. Priekyje į dangų stiebėsi senovinis, pagodos 
stiliaus cilindrinis bokštas. 

Prie pat bokšto ant laikinos medinės scenos buvo rodoma 
šiaurietiška opera. Keli senukai, nešini mediniais paukščių 
narveliais, susirinko pažiūrėti, kaip aktoriai klykia ir vaidina. 
Alisai patiko opera. Kaip ir beisbolas, bet tik transliuojamas 
per radiją. Šiaip negalėjo pakęsti jo, kaip neapkentė ir kinų 
operos, jei turėjo sėdėti ir žiūrėti. Kaip foninis triukšmas, tiek 
kinų opera, tiek beisbolas teikė jai saugumo ir pasitenkinimo 
jausmą. Ji iš vaikystės prisiminė, kaip Horacijus klausydavosi 
per radiją beisbolo. 

Juodu su Linu sėdėjo ant akmeninio suoliuko ir Žiūrė- 
jo, kaip moterų vaidmenis atliekantys aktoriai išdažytais 
veidais gražina savo netikrus paauksuotus pirštų nagus, se- 
nukai, siūbuodami paukščių narvelius, lukštena tarp dantų 
saulėgrąžas ir kretėdami, atsikosėdami juokiasi, o berniu- 
kas suadytais drabužiais muša šalia scenos didelį žalvarinį 
gongą. 

Staiga Linas paėmė jos ranką ir suspaudė, po to paleido 
ir vėl padėjo savo ranką ant kelių. Ji žvilgtelėjo jo pusėn. Jis 
sėdėjo nejudėdamas, įsitempęs. Jai patiko šis kinų vyrų bruo- 
žas, šis perdėtas fizinis sąmoningumas, santūrumas. Tarsi jos 
švelnioje širdyje būtų pritvirtintas plieninis trosas, kuriuo 
teatre pakeliama arba nuleidžiama uždanga. 

— Tikrai nesitikėjau abiejų čia rasti, - pasigirdo balsas. Juo- 
du pakėlė akis. Guo Vensiangas. 

— Kas nutiko? - aiktelėjo Alisa. Guo veidą margino bjaurios 
mėlynės, susiliejančios aplink saulės akinius. 

— Uždaviau pernelyg daug klausimų iš istorijos, - atsakė 
jis žvelgdamas į Liną. 

Akimirką ji išsigando, kad Guo prasitars apie jos prašymą 
paieškoti Meijan, bet jis nepasakė nė žodžio. 

— Ar galime kuo nors jums padėti? — Linas tyliai pasitei- 
ravo. 

— Ne. Juk tai mano darbas, ar ne? 

— Ar nepasakysite, kas jie tokie? — neatlyžo jis. 

Guo ilgai juokėsi plonu balsu. 

— Kad nelabai ir žinau. - Tada apsisuko ir vingiuodamas 
įsiliejo į minią. 

Alisa ir Linas trumpai susižvalgė. 

— Dieve, Linai, - tyliai prakalbo ji, - ar dabar mūsų eilė? 

— O, ne. - Jis palietė jos kelį. - Jie nedrįs! Nesate mūsiškė. 
Jūs - svetimšalė. Tai tarptautinis projektas. Tikrai, Mo Aili, 
jūs - saugi. 

„Kaip to norėčiau“, - pagalvojo ji, žiūrėdama jam į akis. 


11 


Pirmiausiai jie turėjo pervažiuoti Helanšaną. Dauguma 
kalnų, besidriekiančių nuo šiaurės rytų palei Geltonąją upę, 
buvo nepaprastai stačiais šlaitais - visiškai neįveikiami. Kal- 
kakmenio sienos mažiau nei per mylią kilo į keturių, netgi 
trylikos pėdų aukštį. Tad jie nudardėjo įkaitusiu asfaltu į pie- 
tus, kur kalnus, suirusius iki rudų purvo ir uolienų kauburių, 
raižė keliai. Perjungiant pavarą, visureigio variklis aikčiojo 
ir dūsavo. Alisa, atrėmusi galvą į sėdynę, žvelgė į priešais 
šmėkščiojančias pilkas Helanšano viršukalnes - Tejaro mylimą 
uolienų sieną, besiformuojančią jau milijoną metų. 

Privažiavę tarpeklį jie pateko į ūksmingą kedrų ir pušų gi- 
raitę. Tai nebuvo aukščiausia vieta: viršuje, šiaurės pusėje Ali- 
sa matė tamsiai žalių eglių juostą. Dar aukščiau, virš medžių į 
dangų stiebėsi apledėjusios plikų akmenų viršukalnės. 

Ši ilga, plona kalnų virtinė skyrė dvi Tejaro aprašytas dy- 
kumas - Tengerio ir Ordoso. Visureigis riaumojo Mongolijos 
šlaitu žemyn, priekyje plytėjo Tengeris. Čia kelias nebuvo 
toks status, pamažu vingiavo žemyn pro ąžuolų sąžalynus ir 
riedulių sankaupas. Galiausiai jis virto ilgu, akmenuotu 5ą- 
našynu ir išnyko nejudančių kopų jūroje, kurią dengė plonas, 
retų brūzgynų kilimas. 

Pakeliui jie matė kelis papėdėje stovinčius namus, papras- 
tas lioso dėžutes su skylėmis vietoj langų ir durų. Stogus iš 
dumblo ir šiaudų prilaikė išsikišusios gegnės. Tai buvo vie- 
ninteliai ženklai, rodantys, kad čia gyvena žmonės. 

Dar pusvalandį visureigis dardėjo smarkiai išvažinėtu, 
duobėtu žvyrkeliu, o tada pasirodė Eren Obas - laike sustin- 
gęs dykumos miestelis. 

Alisai šis miestelis su Žemais, santūriais smėlio spalvos 
namais šalia rudų kalnų virtinės ir skaisti dangaus mėlynė pri- 
minė Nevadoje esantį Tonopahą, į kurį buvo užklydusi prieš 
daugelį metų, kai pirmą kartą išvažiavo iš Teksaso. Tuomet 
ji lėkė greitkeliu bestoge mašina į vakarus, įsivaizduodama 
bėganti kuo toliau nuo savo gyvenimo. 

Tačiau čia - Mongolija. Gatvėse buvo pilna tamsių vyrų 
suktais veidais. Jie juokdamiesi žaidė ant šaligatvių sudėtin- 
gus stalo žaidimus ir vairavo pikapus negrįstomis gatvėmis. 

— Ar čia mūsų viešbutis? - paklausė Spenseris, išvydęs 
dviejų aukštų tinkuotą pastatą stiklinėmis durimis ir linoleu- 
mu išklotu vestibiuliu. Daugiau svečių nebuvo matyti. 

Fuwuyuan nuvedė juos į paprastus baltai išdažytus kam- 
barius, kurių kiekviename stovėjo siaura lova ir tualetas be 
vandens. Buvo ir milteliais apibarstyta kriauklė, kuria irgi 
niekas nesinaudojo. Pasirodo, nebėgo ir vanduo. Tai kam čia 
įrengtas vandentiekis? Alisa pasukinėjo graudžiai atrodantį 
čiaupą. Bet užtat buvo televizorius! Ji spragtelėjo mygtuką. 
Veikė tik vienas kanalas, per kurį rodė kažkokias žirgų lenk- 
tynes. Kalbėjo mongoliškai. 

— Ar patogu? - pasigirdo kinų kalba tariami žodžiai. 

Ji atsisuko. Tarpduryje stovėjo Linas. 

— O kurjūsų kambarys? - pasidomėjo ji. 

— Duimian*. 

— Nuostabu. Gyvename vienas šalia kito. 

Jis palenkė galvą. 

— Ar jums čia patinka? - Alisa drįso paklausti. 

— Lin Boshi! - iš pirmo aukšto atsklido balsas. Kongas. 

— Ateikite ir atsiveskite daktarą Spenserį, - pasakė Li- 
nas. - Apačioje yra girininkas. 

— Xing. 

Pirmame aukšte jų laukė malonaus veido, šiurkštus, bet 
energingas mongolas duksliais drabužiais. 

— Esu Kujukas, - prisistatė jis kiniškai su stipriu akcen- 
tu. — Ar tikrai ieškote žmogbeždžionės? 

Jie pasitraukė iš vestibiulio į atokų kambarį ir susėdo ant 
apmuštų kėdžių prie žemo medinio stalo. 

— Man taip sakė, - tęsė Kujukas. - Bet čia nerasite pirmosios 
žmogiškos būtybės suakmenėjusių iškasenų. Tikrai! Todėl 
nelabai Žinau, kaip jums padėti. 

— Mes neieškome naujų vietų, kur būtų šių būtybių kau- 
lų, - paaiškino Spenseris. - Norime sužinoti, kur 1929 metais 
buvo paslėptas „Pekino žmogus“. 

Kai Adamo žodžius pasivijo Alisos vertimas, saulės ir vėjo 
nugairintas Kujuko veidas su išsikišusiais skruostikauliais 
nušvito iš nuostabos. 

— „Pekino žmogus“! Bet kodėl čia? Mes taip toli. 

— Galimas daiktas, kad baigiantis karui jį paslėpė netoliese. 
Pirmiausia turime išsiaiškinti, ar yra likę gyvų žmonių, kurie 
galbūt žino, ar 1945 metų pavasarį mieste lankėsi toks aukštas, 
liesas prancūzas. Štai jo nuotrauka. - Spenseris ištraukė seną 


i Kitame koridoriaus gale (kin.). 

nuotrauką ir paleido per rankas. Kujukas įdėmiai ją apžiūrėjo, 
tarsi išties neseniai būtų sutikęs tėvą Tejarą dulkėtose dykumų 
miestelio gatvėse. 

— Turime įrodymų, kad tuo metu jis susirašinėjo su vieti- 
niu gyventoju ir pastarasis atsiuntė jam šioms apylinkėms 
būdingų piešinių ant uolų eskizą. Štai. - Spenseris ištraukė 
Saulės dievo beždžionės snukiu atvaizdą ir parodė mongo- 
lui. - Galbūt prancūzų kunigas paslėpė „Pekino žmogų“ netoli 
Eren Obo. Kur nors netoli... - jis parodė į piešinį, - šių vietų? 
Jūs esate girininkas ir gerai pažįstate savo kraštą. Žinote, kur 
galėtų būti šie petroglifai. Gal padėtumėte mums išsiaiškinti 
galimas slaptavietes? 

Akimirką vyras spoksojo bereikšmiu žvilgsniu trindamas 
rudas rankas, 0 po to tarė: 

— Taip, šiuos piešinius išties esu matęs Helanšano kalnuose. 
Bet jums reikėtų pasišnekėti su mūsų Vadovu. Šį vakarą šeštą 
valandą kviečiame jus vakarienės. Dalyvaus ir Vadovas. Jis 
daugiau už kitus Žino apie praeitį. Iki pasimatymo šeštą. 

Išėjus Kujukui, stojo tyla. 

— Kas tas Vadovas? - paklausė Alisa. 

— Ak! - Kongas nusišypsojo. - Taip vadindavo žmogų, ku- 
ris valdė Alašaną. Dabar jis tiesiog Vadovas. - Pastarosiomis 
dienomis Kongas labiau atsipalaidavo. Jis nebesegėjo prie 
diržo savo mobiliojo telefono. Čia vis vien nebuvo ryšio. 
Taip pat ir laidų jo fakso aparatui. Vietoj kostiumo mūvėjo 
chaki spalvos kelnes, o jo baltus sportbačius margino dulkių 
dryžiai. 

— Kad ir kas jis būtų, - pasakė Spenseris, - tikėkimės, kad 
jo reputacija gera. 

Vadovas laukė prie puotos stalo mažame priestate - vieš- 
bučio valgykloje. Kujukas sėdėjo jo kairėje, o jauna moteris 
siauromis akimis ir plačiomis, nesišypsančiomis lūpomis - iš 
dešinės. Kiti mongolai stovėjo atsišlieję į sienas. 

— Sėskitės! —- kiniškai su akcentu suriko Vadovas. Jis buvo 
įpusėjęs šeštą dešimtį, energingas, juodais plaukais, nušu- 
kuotais nuo bronzinės kaktos. Pusiau pakilęs nuo apvalaus 
stalo, ant kurio buvo išdėliotos lėkštės, puodeliai ir mažos 
vyno taurės, jis vėl sušuko: - Arbatos! - Vienas iš prie sienos 
stovėjusių pašoko ir įpylė. - Jūs jau pažįstate Kujuką, - tarė 
Vadovas, o tada mostelėjo ranka į dešinėje sėdinčią mote- 
rį. - Sanang. Mano duktė. Ei, Eren Obe jau seniai lankėsi koks 
nors svetimšalis. Paskutinį kartą čia buvo užklydęs kažkoks 
aplinkosaugininkas iš Australijos. Leiskite pagalvoti - prieš 
penkerius metus. Sveiki atvykę. Papasakokite, ką veikiate. 

Spenseris iškart įniko aiškinti savo teoriją. Vadovas atidžiai 
klausėsi amerikiečio pasakojimo apie tai, kaip baigiantis karui 

— Kaip matote, turime mąstyti kaip Tejaras, - užbaigė 
Spenseris. 

— Gal cigaretę? - pasiūlė Vadovas. Jis ištiesė kvapnių vie- 
tinių cigarečių pakelį. 

— Hm, - Spenseris atsitraukė, - dėkui, bet ne. 

Pakelis apkeliavo aplink stalą. Kujukas ir Kongas pasivaiši- 
no. Moteris, vardu Sanang, atsisakė. Alisa vogčiomis dirstelėjo 
į Liną. Jis irgi nepaėmė. 

Vadovas palinko prie Kujuko ir palaukė, kol šis pridegs. 
Visi vyrai irgi pasiruošė cigaretes. Brūkštelėjus degtukus, 
pasigirdo sutartinis fffft, tada visi ratu užsirūkė, o virš galvų 
nuvilnijo dūmas. 

- Taigi, - tarė Vadovas, iškvėpęs pilką debesį, - sakote, kad 
turime galvoti kaip tas prancūzas. Kodėl? 

- Pirma, - Spenseris nusišypsojo, - jam čia patiko: šis mies- 
telis, Helanšano kalnai. Taigi. Gali būti, kad Tejarui Helanšanas 
atrodė tobula vieta. Ši kalnų virtinė krito į akis, buvo tarsi orien- 
tyras. Tik čia galima rasti unikalių piešinių ant uolų. Vėliau 
jie turėjo pritraukti į šią vietą mokslininkų. Tačiau ne vien tai! 
Jis pajuto čia grožį. Turiu omenyje dieviškąjį grožį. Laiškuose 
kunigas rašė, kad šiose vietose jaučiasi esąs arčiau Dievo. 

Vadovas atidžiai klausėsi vertimo, ir netrukus jo abejingą 
veido išraišką pakeitė pritarimas. 

— Štai kaip! Taip Helanšano kalnuose jaustųsi visi, kas turi 
širdį! 

— Bet tai nuošali vieta, - atkreipė dėmesį Spenseris. - Jis 
galėjo čia paslėpti kaulus, nesibaimindamas, kad kas nors 
juos ras. Vis dėlto yra orientyras - petroglifas. Be to, klimatas 
čia - sausas, palankus. Manau, kitos šio miestelio apylinkių 
vietos Tejaro nedomino. Pavyzdžiui, jis nebūtų slėpęs dy- 
kumoje. Smėlis visą laiką slenka, tad vėliau galėjai nerasti. 
Vėduokles primenantys aliuviniai sąnašynai irgi netiko dėl 
staigių potvynių. Vadinasi, jeigu jis atgavo „Pekino žmogų“, 
jei išties atgabeno jį čia 1945 metais, turėjo paslėpti jį kalnuo- 
se. Netoli kokio nors piešinio ant uolos. - Baigęs pasakoti jis 
atsilošė į atkaltę. 

- Įdomu. - Vadovas užgesino nuorūką. Kambario gilumoje 
plačiai atsivėrė durys ir vidun įvingiavo trys ryškiai išsida- 
žiusios mongolės, nešinos ant galvų negiliomis pailgomis 
lėkštėmis. Plačiai mostelėjusios, jos padėjo ant stalo tikras 
garuojančias skulptūras: pakepinti baklažanai ir šlapių juodų 
plaukų gniutulus primenančios daržovės buvo sukomponuoti 

taip, kad priminė kalvas ir tarpeklius, o vidury kiekvienos 
lėkštės stūksojo dantyta Didžioji kinų siena iš konservuotos 
kiaulienos. 

— Prašau, - džiugiai tarė Vadovas ir pirmas įsidėjo į lėkštę. 

Alisa išsižiojo iš nuostabos. Kinams tai nebūdinga! Šioje 
šalyje šeimininkas pirmiausia aptarnaus svečius ir tik tada 
pradės valgyti pats. Ji atsikando baklažano: jis buvo paruoštas 
visai paprastai, bet užtat šviežias ir gerai iškepęs. Konservuo- 
tą kiaulieną Alisa atsargiai pastūmė į lėkštės kraštą. Žinojo, 
kad tai tik pirmas patiekalas. Jai patiko kviestiniai pietūs, per 
kuriuos visada buvo stulbinamai daug maisto, begalė patie- 
kalų, penkis kartus daugiau, nei kas nors pajėgia suvalgyti. 
Amerikoje, kur maisto — gausybė, patiekti tiek valgių būtų 
nemandagu. Tačiau Azijoje to reikalavo etiketas. Ji valgė 
nesispyriodama. 

— Už jūsų viešnagę, - sušuko Vadovas ir pakėlė taurelę. 

Visi išgėrė. Ji vos susilaikė neaiktelėjusi — stiprus alkoholis 
aitriai nudegino skrandį. 

— Tai naminė degtinė, - spjaudydamasis tarė Spenseris ir 
nusivalė lūpas. - Taigi ką manote apie šį sumanymą? 

— Labai įdomu. —- Vadovas išsitraukė iš marškinių kišenės 
voką. 

— Kas čia? 

— Prašau pažiūrėti. - Jis padavė. 

Iš voko Spenseris atsargiai ištraukė nuspurusį, sulankstytą 
popieriaus lapą, o pažvelgęs vos nenuvirto nuo kėdės. 

Alisa ištempė kaklą. Tejaro parašas! Ji nelabai mokėjo pran- 
cūzų kalbą. Je sais me faire comprendre, c'est tout“, - atsakydavo 


2 Aš moku pasakyti taip, kad mane suprastų, tik tiek (pranc.). 

užkalbinta. Bet čia tikrai padėkos laiškelis. Ji aiktelėjo. Netgi 
silpnai suprasdama prancūziškai, pastebėjo, kad mintys dės- 
tomos neįprastai, įmantriai, kaip buvo būdinga tais laikais. 

— Pažiūrėkite į datą, - tyliai pasakė Spenseris. 

Ji linktelėjo galvą. 1945 metų gegužė. 

— Vadinasi, tai jis? - Vadovui nežymiai mostelėjus prie 
sienos stovintiems vyrams, vienas iš jų pašoko ir vėl pripildė 
taures. 

— Dieve, taip, tai jo laiškas! - Spenseris įbruko raštelį Kon- 
gui ir Linui. Jie pratrūko kalbėti kiniškai. 

Spenseris atsivertė užrašų knygelę, susijaudinęs kažką 
pasižymėjo ir palinko į priekį. 

- Iš kur jį gavote? 

- Iš savo tėvo. 

— Turite omenyje... 

— Jūsų prancūzas atvyko 1945 metais. Susitiko su mano tėvu 
ir apsistojo čia kelioms dienoms. Kalbėjo apie savo meilę šiam 
kraštui. Ar žinote, kaip jis vadinasi? Alašanas. Tikrai buvo 
taip, kaip sakote. Mano tėvui kunigas prasitarė, kad niekur 
kitur nesijautė toks laimingas kaip Alašane. 

Spenseris, Linas, Kongas ir Alisa susižvalgė. 

— Labai gaila, bet jis nieko neužsiminė apie suakmenėjusias 
iškasenas. Niekada nekalbėjo ir apie „Pekino žmogų“. Pasak 
tėvo, jo viešnagė neturėjo aiškaus tikslo. 

— Bet tada viskas atitiktų, - lėtai tarė Kongas. 

Visi įsistebeilijo į jį. 

Kongas užsirūkė cigaretę. 

- Tarkime, kad prancūzas išties atvežė „Pekino žmogaus“ 
kaulus. Arjis galėjo pasitikėti Vadovu? Galbūt ne. Tikriausiai 
tai atrodė pernelyg pavojinga. 


280 


VERTĖJA 


Į kambarį oriai įžengė trys merginos, nešinos pagrindiniais 
patiekalais: pjaustyta ėriuko mėsa su aitriaisiais pipirais, 
gruzdintuvėje keptu karpiu, sužvejotu Geltonojoje upėje, 
riebia kiaušiniene, keptų pomidorų ir baklažanų krūva bei 
didžiuliais dubenimis baltų ryžių. 

- Vis dėlto, - tarė Alisa, - juk jis kam nors turėjo papasakoti, 
kur paslėpė „Pekino žmogų“? Na, kam nors? - Ji išvertė savo 
žodžius Spenseriui. 

— Tiesa, - įsiterpė Linas. - Jis buvo garbaus amžiaus ir ne- 
būtų norėjęs, kad paslaptis išnyktų kartu su juo. 

Sanang, Vadovo dukra, atsikrenkštė ir pirmą sykį prabilo: 

— Sutinku. - Ji pažvelgė įdėmiai ir nuoširdžiai, ne taip 
kaip santūriosios kinės. - Galbūt čia tebegyvena žmogus, su 
kuriuo tas prancūzų kunigas bendravo, kas nors, kuriam jis 
atvėrė širdį. 

— Mongolų šeimyna, - tarė Linas. 

— Shenmo? — paklausė Sanang. 

— Shuode shi di yici lai“. - Linas paaiškino, kaip 1923 metais 
Tejaras atvyko į Šuidongou ir susidraugavo su viena mongolų 
šeimyna. - Mes išties radome jų sodybą, - liūdnai užbaigė 
jis. - Bet ten jau seniai niekas negyvena. 

— Apie tą šeimą iš Šuidongou nieko nežinome, - atsiprašė 
Vadovas. - Jie ne iš mūsų autonominės srities. Paprašykite 
pagalbos ko nors, kas gyvena anoje sienos pusėje. 

— Jau prašėme, - atsakė Alisa turėdama omenyje Guo 
Vensiangą. Bet ar jis bus ką nors sužinojęs? Ar iš viso galės 
čia su jais susisiekti? 

Patiekė maistą, tad tyloje, kuri stojo dėl laikinos aklavietės, 
jie įniko valgyti. 


o Kalbu apie jo pirmąjį apsilankymą čia (kin.). 

— Ar jūsų tėvas vis dar gyvas? - Spenseris paklausė Va- 
dovo. 

— Taip. 

Visi staiga įsitempė. 

— Ar galime su juo susitikti? 

— O ne, Vadovas daugiau su niekuo nesusitinka, ypač su 
svetimšaliais. Jis gyvena paskendęs savo mintyse. 

— Maniau, kad jūs esate Vadovas... - Spenseris sumišęs 
nužvelgė visus sėdinčius aplink stalą. 

Vyras papurtė galvą. 

— Ne. Esu jo sūnus, bet dalyvauju visuose šios srities ren- 
giniuose. Ir patikinu, kad man ir Sanang jis viską papasakojo. 
Tėvas labai aiškiai prisimena tuos įvykius. - Jis spragtelėjo 
pirštais, ir tą pat akimirką vienas jo vyrų vėl įpylė į taures 
gėrimo. 

Daktaras Linas atsistojo. 

- Į sveikatą, už ilgą gyvenimą. - Visi išgėrė ligi dugno. 

Nepaprastai lėtai Alisa padėjo savo tuščią taurę ant stalo, 
bijodama, kad gali nepataikyti ir ši suduš nukritusi ant grindų. 
Galvoje viskas susijaukė. Štai. Taurė smarkiai stuktelėjo į stal- 
į savo lėkštę. Nejaugi išties visa tai suvalgė? 

— Ar dar norėsite? — sutikęs jos įdėmų žvilgsnį pasiteiravo 
Kujukas, tiesdamas ranką link artimiausios lėkštės, kur vis 
dar buvo plaukus primenančių daržovių ir žalių, blizgančių 
pipirų drebučiuose. 

— Ne, - atsakė ji. Žodis išsiveržė iš gerklės tarsi burbulas 
ir nusklendė link jos viršugalvio. - Ne, tikriausiai nebe- 
įstengčiau... 


— Gal avienos! - riktelėjo Vadovas. - Atneškite avienos! 

— Kąjjis pasakė? — sušnabždėjo Spenseris. 

- Jis pasakė „avienos“. - Alisa užsimerkė jausdamasi pa- 
galiau soti. Dieve, ar jie žada patiekti dar valgių? 

Žinoma. Čia juk Kinija. 

Vadovas vėl pakėlė taurę. Jai akyse mirgėjo jo besišypsantis 
veidas. 

— Už prancūzo draugus! - jis garsiai tarė ir sriūbtelėjo 
gėrimo. 

Alisa išvertė, po to dar sykį išgėrė. Pirma alkoholis nutvil- 
kydavo lyg ugnis, dabar beveik nieko nejuto. Šiltas skystis 
lėta srovele tekėjo į skrandį. 

— Mo Aili, - pasakė Kujukas palinkdamas prie jos. Jis atrodė 
visai blaivus, nors gėrė lygiai su visais. - Papasakokite, kaip 
išmokote kinų kalbą. 

— Universitete, - trumpai atsakė Alisa. Jai pro akis prabėgo 
Raise praleisti metai, dabar dėl alkoholio virtę glebnomis 
Edvardo Munko formomis: kinų kalbos pradžiamokslis, aukš- 
tesnis, paskui pažengusiųjų lygis... du šimtai keturiolika raktų, 
surašytų užrašų knygelėje stulpeliu žemyn, devyni tūkstančiai 
hieroglifų, kuriuos mokėsi atmintinai, kiekvieną perrašydama 
tūkstantį kartų, tada dar tūkstantį ir dar... 

Jos mokytojas, neaukštas saldžiabalsis ponas iš Mandžiū- 
rijos, auditorijoje avėdavo senomis šlepetėmis ir visada, netgi 
vasarą, vilkėdavo išlygintus marškinius, užsagstytą liemenę 
ir ryšėdavo kaklaraištį. Jo tamsiai bronzinį veidą vagojo 
raukšlės, o prieš prabildamas jis skrupulingai atsikrenkšdavo. 
„Atkreipkite dėmesį, kaip kiekvienas hieroglifas sujungia 
raktus —jo prasmę nusakančius simbolius: žmogų, medį, ugnį, 
vandenį, lietų, saulę, mėnulį. Taip atsiranda ideograma, žy- 
minti žmogui žinomą dalyką. Todėl kiekvieną sykį rašydami 

jūs apmąstote pasaulio prigimtį. Tai nesibaigiantis labirintas, 
nesenstantis ir saugus. Bet jis nėra pastovus, - pasakojo 
jis, - nes kiekvieną žodžių junginį galima suprasti skirtingai, 
ypač šnekamojoje kalboje. Jis turi daug reikšmių. Ne taip kaip 
anglų. O ir mūsų subtiliausių idiomatinių posakių neišversite 
pažodžiui - jie paremti legendomis, pasakojimais, garsiomis 
dramomis ir knygomis. Šie posakiai nesuteikia ypatingos in- 
formacijos. Jie sukuria dvasinę būseną! Ak, retas kuris iš jūsų 
svetimšalių supranta, kaip malonu šnekėti išties civilizuota 
kalba - ne tokia kaip anglų, kuri yra per paprasta, aiški, todėl 
nepakenčiama...“ 

Alisa suprato. Kinų kalba - didžiulis labirintas: patvari, bet 
išsisukinėjanti. Joje nėra pastovių dalykų, kaip atrodo iš pirmo 
žvilgsnio. „Taip“ reiškia „galbūt“ ir „ne“ reiškia „galbūt“, kaip 
ir visa kita tarp jų — kiti vakariečiai tai laikė kinams būdingu 
išsisukinėjimu, o Alisa tai suvokė kaip natūralų kitimą. Natu- 
ralų ir sveikintiną, nes čia, Kinijoje, visada galėjai atrasti save 
iš naujo. Ji irgi galėtų tapti kuo nors kitu. Galiausiai. Bent jau 
taip sau tvirtino visus šiuos metus. 

— Jūsų prancūzas... - tarė Vadovas ir apsvaigęs mostelėjo 
į laišką, atremtą keistu kampu į sojų padažo buteliuką šalia 
vyno. 

— Tejarai, gerasis drauge! - sušuko Spenseris. - Apversk 
mano gyvenimą aukštyn kojom! 

Alisa daugiau nevertė. Niekam neberūpėjo. 

— Tas prancūzas, - pakartojo Vadovas jau įsakmiu balsu, 
atkreipdamas visų dėmesį. Stojo tyla. Jis tęsė: — Čia viešė- 
damas tas prancūzas nuvyko į lamų vienuolyną. Į baisi. Tai 
patvirtina oficialūs dokumentai. Aukštai tarpeklyje įsikūręs 
vienuolynas yra šventa vieta. 

Jie išsižiojo iš nuostabos. 

— Ką? - pralemeno Alisa. 

— Rytoj Kujukas jus ten nuves. 

Staiga plačiai atsivėrė durys ir merginos rausvai dažytomis 
lūpomis įnešė ėriuką be galvos, lėtai iškeptą lauke iki tam- 
sios traškančios karamelės. Kvapas buvo malonus, svaigus, 
nepaprastas. Prie sienų sėdintys vyrai pašoko nuo kėdžių ir 
grakščiai išsitraukė iš po drabužių ilgus, gausiai išpuoštus 
durklus, kurie netrukus susmigo ratu į mėsą. Griežinėliai 
krito į jų rankas ir buvo dedami ant lėkščių. 

Alisa tyliai persakė Spenseriui, ką Vadovas kalbėjo apie 
Tejaro apsilankymą lamų vienuolyne. Šis palinko atidžiai 
klausydamasis anglų kalbos, įsmeigęs stiklines akis į priešais 
garuojančią mėsą. 

— Taip ir bus, - sušnabždėjo plačiai išsiviepęs ir užsira- 
šė šiuos tris žodžius sąsiuvinyje. Ji matė, kaip jis juos pasi- 
braukia. 

„Jis girtas, - pagalvojo Alisa, - bet galbūt teisus. Mes išties 
galime rasti tuos prakeiktus kaulus.“ 

— Noriu pasakyti tostą, - pareiškė Spenseris, nepaprastai 
atsargiai stodamasis nuo kėdės ir priešais save laikydamas 
taurę. Įmerkęs du pirštus į gėrimą, jis krestelėjo lašus ant 
grindų ir garsiai tarė: - Už žemę! — Vėl pamirkęs, sprigtelėjo į 
orą. - Už dangų! - Jis sušlapino pirštus trečią sykį ir perbraukė 
jais kaktą. - UŽ protėvius! - užbaigė. 

Stojo bežadė tyla, bet netrukus pasigirdo džiaugsmingi 
pritarimo šūksniai: mongolai pašoko ant kojų ir išgėrė. 

— Amerikietis! - šaukė jie keldami taures. - Amerikietis! 

Vadovas gėrė džiugiai šypsodamasis. 

— Iš kur jūs Žinote šį mūsų tostą? 

- Iš knygų! - linksmai sušuko Spenseris ir pakėlęs taurę 
išgėrė. - Iš istorijos, laiškų, užsieniečių, kurie čia lankėsi, 
atsiminimų. 

- Įspūdinga, — nusišypsojo Alisa gerdama jo garbei. 

Visi įniko doroti avieną. Mėsa buvo liesa, gerai iškepusi 
ir tiesiog tirpo burnoje. Pastūmusi lėkštę, ji pajuto įdėmų 
nuoširdžiai, tarsi neturėdamas ką slėpti. Netrukus jo veide 
nušvito šypsena, kuri, rodos, buvo skirta tik jai. 

Ji irgi nusišypsojo. 

— Dabar! - suriko Vadovas energingai suplodamas ranko- 
mis. Greitai apsisukęs, vienas iš vyrų grįžo prie stalo nešinas 
peiliu. 

Vadovui davus ženklą, vyras mostelėjo ranka ir atskyrė 
nuo ėriuko uodegos žvilgančius taukus. Po to mitriai atpjovė 
ilgą, plonutį griežinėlį ir nunešė jį atgniaužtame rudame 
delne Alisai. 

— Tai privalo padaryti visi mongolai, - nusijuokė Vadovas. 

— O, aš negaliu, - apsimesdama tarė ji. Kinijoje tai buvo 
priimtinas taktinis žingsnis. Moterys galėjo atsiprašyti nuo 
bet kokio nesaikingo elgesio, sakydamos, kad tiesiog negali 
to padaryti. Tarytum fiziškai nepajėgtų. Taip jos pasirodydavo 
silpnos, o kinams, nors jie ir nebepančiojo išlepintoms mer- 
gaitėms pėdų, tai buvo be galo patrauklu. 

Linas šyptelėjo ir nusuko akis. Alisa nesuprato, ar ta šyp- 
sena reiškia švelnumą, ar pranašumą. 

— Tai duokime amerikiečių mokslininkui, - primygtinai 
pareikalavo Vadovas. 

Plokščią rudojo vyro veidą nušvietė šypsena ir jis nunešė 
ėriuko taukus Spenseriui. 

— Privalote tai padaryti, kad įrodytumėte esąs vyras. - Va- 
dovas nusivaipė. 

— Gerai! - Spenseris pliaukštelėjo delnu per stalą. 

— Turite visa tai praryti vienu mauku, - sukuždėjo Alisa 
jam į ausį, pakartodama, ką rankoje peilį laikantis vyras 
kalbėjo kiniškai. - Nesustokite. Tai vyriškumo įrodymas. 
Nesigręžiokite atgal. 

Slapta žvilgtelėjęs į Alisą, amerikietis linktelėjo galvą - jie 
abu buvo sąjungininkai. 

Mongolas paspaudė vidurinio piršto galiuku Adamo 
Spenserio išblyškusią ploną lūpą, o kita ranka, tarytum per 
krikštą, pakreipė šviesiaplaukę galvą. Pasigirdo šleikštus pila- 
mų taukų garsas, ir balta riekelė pradingo Spenserio gerklėje. 
Akimirksnį amerikiečio veidas persikreipė, tuomet jis sunkiai 
nurijo taukus ir plačiai išsišiepė. 

Kambarys griaudėjo nuo pritarimo šūksnių. 

— Mokslininkas! Prancūzo draugas! - rėkė Vadovas. - Jis — 
vienas iš mūsų! 


Alisa grįžo atviru kiemu, perėjo tuščią vestibiulį ir pakilo 
laiptais į savo kambarį. Na, aukštyn. Aukštyn. Šmėkštelėjo 
linoleumu išklotas koridorius. Štai jos durys. Lovatiesė su 
kutais — staiga ji pakilo ir trenkė jai į veidą. 

Kur ji? Eren Obe, Mongolijos dykumoje. 

Alisa sudejavo ir apsisuko. Ar kažkas beldžiasi į duris? Ir 
vėl. Beldimas. Taip. 

- Įeikite, - pratarė, neįstengdama atsikelti. 

— Siao Mo? 

— O, Linai... - Ji pabandė atsisėsti. 

— Ne, ne. - Jis pakėlė ranką. - Nieko tokio. 

Alisa dėkinga vėl griuvo į lovą ir užsimerkė. Bent jau yra 
apsirengusi. Po akimirkos atmerkė vieną akį ir pamatė, kad 
yra stebima. 

— Ar viskas gerai? 

— Taip. - Vaizdas liejosi. Ji atrėmė galvą į pagalvę ir pa- 
žvelgė į palinkusį virš jos Liną. - Argi ne puiku, kad taip 
susitikome? 

— Žinote, Mo Aili, nuostabu, kad atvykome į šią vietą. Dak- 
taras Spenseris buvo teisus: jie išties kažką Žino apie Tejarą. 
Jis tikrai čia lankėsi. Todėl imu manyti, kad yra vilties, nors 
anksčiau galvojau priešingai. Dabar viskas gali pasikeisti. 
Dėkoju jums už tai. Jums ir daktarui Spenseriui. 

— Nedėkokite. - Ji pavartė akis. - Nepanašu, kad mano 
gyvenimas galėtų būti kam nors pavyzdžiu. 

— Ne, ne. Jūs kovojote su savo likimu. Pasakojote apie tėvą. 
Kinijoje, savo pasaulyje, Mo Aili, mes tiesiog tai iškenčiame. 

- Iškenčiate, - pakartojo Alisa žiūrėdama į Liną. „Priimkite 
mano pasaulį, - maldavo ji mintyse. - Mano pasaulį, kuriame 
esu įkalinta, kuriame galbūt greitai neliks Horacijaus. Ak, ar 
Horacijus mirs? Ar jis dabar sunkiai serga?“ — Bet kartais aš 
taip bijau, - pripažino ji. 

— Žinau. Baimė yra viso labo baimė. 

— Bet kažkodėl jūs gyvenate be jos. 

— Ne, - pataisė jis. - Tai jūs gyvenate su ja. - Jis nusišypso- 
jo. - Labos nakties, Mo Aili. 


Išėjęs į koridorių, daktaras Linas stabtelėjo. Ar jis turėtų 
ir toliau pamažu artėti prie šios moters? Ji tokia protinga. Jis 
galėjo su ja pasikalbėti, iš tiesų pasikalbėti. Bet Mo Aili - va- 
karietė. Vėliau ji galbūt ims nuobodžiauti, susižavės kitu vyru. 

Liausis domėtis juo. Nuo tos minties jam pasidarė bloga, 
nors dar nebuvo jos užkariavęs. Linas įsistebeilijo į blausiai 
apšviestą koridorių, kurio gale juodavo kvadratinis langas, o 
užjo-— dykumos naktis. 

Ne, ji - ne tokia. Kitos vakarietės gal ir elgtųsi, kaip joms 
patogiau, tik ne Mo Aili. Tai matyti iš jos veido, kalbų, poelgių. 
Šia moterimi galima pasitikėti. 


Kitą rytą ilgiau nei valandą jie visureigiu kilo tiesiai į 
sausringus, akmenuotus kalnus, kol pagaliau pasiekė gi- 
lų, siaurą tarpeklį. Jį dengė akmenukai, o sienos buvo taip 
arti viena kitos, kad kliudė pravažiuoti. Bekildami į viršų, 
jie matė mažesnes vingiuojančias griovas. Po to tarpeklis 
išplatėjo, virsdamas uždara plynaukšte, ir Alisa išvydo 
baisi šventyklą. Ji buvo pogodos stiliaus, nudažyta skaisčiai 
raudona ir aukso spalvomis, kurios rėžė akį rudų uolų fone. 
Vienodi malonės meldžiantys stogai po bekrašte dykumos 
mėlyne. 

Keliauninkai išlipo iš automobilio. Alisa giliai įkvėpė saulės 
svilinamų uolų kvapo ir staiga išgirdo, kaip sausą tylą per- 
skrodžia ilga, graudi melodija, primenanti laivo sireną. 

Iš pastato priešais kiemą į šviesą išėjo basas jaunas vyras 
paprastais terakotos spalvos drabužiais ir nuskusta galva. 
Tarpduryje jis atsisuko ir kažką pasakė. Sireną primenantis 
garsas nutilo. Pasirodė dar vienas vienuolis, nešinas ilgu 
metaliniu instrumentu. 

Kujukui pasikalbėjus su lamomis, juos nuvedė į vidinius 
kiemus. Jie vorele perlipo per eilę didžiulių apvalių vartų 
apatinių sijų, kol pasiekė pagrindinę aptvertos teritorijos dalį, 
kur tuščią kiemą supo lioso plytų patalpos. 

Lamos kažką pasakė Kujukui mongoliškai, ir šis atsisuko 
į keliauninkus apimtas nevilties. 

— Vargu, ar ką sužinosime. Šie vienuoliai čia gyvena tik 
keletą metų. Nėra jokių įrašų. Per Chaosą šventykla buvo 
sudegusi, o vėliau atstatyta. 

„Štai kodėl atrodo, lyg neseniai dažyta“, - pamanė Alisa. 

— Ar nėra likusių vyresnių vienuolių? 

- Jie jau mirę. 

- Petroglifas, - paragino Spenseris. - Paklauskite, ar jiems 
teko matyti šiuose kalnuose tokių piešinių. 

Ji ištraukė iš kišenės popieriaus lapą ir padavė Kujukui. Šis 
pasikalbėjo su vienuoliais ir grąžino jį. 

— Sako, kad yra matę. Jie tai šen, tai ten išraižyti ant uolų 
kalnuose. Kai kurios iš tų vietų yra gerai žinomos vietiniams 
gyventojams. Tačiau jie niekada nematė tokio piešinio šiose 
apylinkėse. 

Stojo tyla. Galiausiai prabilo Linas: 

— Ar galėtume pasižvalgyti po šias vietas? 

Kujukas pasitarė. 

- Jie tik prašo, kad nekasinėtume žemės, nes ji - šventa. Be 
to, perspėja, kad dabar pučia vėjas. 

Ak, taip, vėjas: Alisa pastebėjo, kad vakar tokiu pat metu jis 
pakilo, o popiet aprimo, kol galiausiai visai liovėsi. Kadangi 
vėl artėjo pietų metas, tas vėjas sugrįžo - geliantis, smėlėtas 
gaudesys. Jis švilpė ir talžė juos anapus aukštų gynybinių 
sienų. 

Išėję vorele iš vienuolyno teritorijos, jie nuklumpino siauru 
taku, vingiuojančiu purvinais kalno šlaitais dangaus link. 
Buvo apsirišę skepetaites, šalikus, viską, ką tik turėjo, kad tik 
apsisaugotų nuo gaudžiančio ir su jais besigrumiančio vėjo. 

Pasiekę viršūnę jie sustojo. Atsisukęs Spenseris nužvelgė 
apačioje atsiveriančias platybes. 

— Galvokite kaip Tejaras! - pasakė jis. 

— Anzhao Teilhard-de silu xiang! - Alisa giliai įkvėpė žiūrė- 
dama žemyn. „Kokia nepaprasta ir ryški šių vietų geologi- 
ja“, - toptelėjo jai. Uolos ir šešėliai mainėsi kaip šilko ribuliai, 
žemyn iki kopų jūros ir tolyn iki pat horizonto. 

Linas galvojo tą patį. 

— Kunigui čia būtų patikę. 

Ji išvertė tai į anglų kalbą ir paragino Spenserį pacituoti 
Tejarą. 

- Žemės pluta po mūsų kojomis nepaliaujamai keičiasi... Kaip 
toliau? 

— Tuo tarpu dangūs pakeri mus savo žvaigždynais, - pabaigė 
ji. Spenseris nusijuokė. 

Košiami vėjo jie nesiliovė kopę aukštyn, įdėmiai iš visų 
pusių tyrinėdami akmenis, riedulius bei uolas. Bet neaptiko 
jokių petroglifų. Nieko daugiau, tik saulę, vėją ir akmenuotus 
šlaitus. 

— Ola, - prabilo daktaras Linas. 

— Ką? - Spenseris sustojo. 

- Tejaras būtų ieškojęs olos. 

— Prakeikimas, taip, daktare Linai, jūs — visiškai teisus. — 
Visą dieną Spenseris švytėjo iš laimės. Praėjusį vakarą per 
kviestinius pietus jis atgavo viltį ir dabar nepaliovė šypsotis, 
kažką kaip beprotis vis žymėdamasis užrašų knygelėje. Linui 
pritarus, jis, rodos, dar labiau apsidžiaugė. 

— Helanšano kalnuose pilna olų, - įsiterpė Kujukas. 

Vėjas sustaugė dar pikčiau, ir uolų nuolaužos bei maži 
akmenukai pasišokinėdami nuskriejo taku. Susigūžę jie kopė 

aukštyn, šįkart tyrinėdami sienas, kiekvieną plyšį, šešėlį ir 
iškilimą, ieškodami olos ir piešinių. 

Šnopšdami jie pasuko už kampo. Apačioje sumirguliavo 
sienomis aptvertas lamų vienuolyno labirintas. Akimirką jie 
stovėjo tylėdami. „Galvokim kaip Tejaras.“ 

— Pažiūrėkite, - šūktelėjo Kongas, rodydamas aukštyn. 
Ten stūksojo piramidė iš akmenų, per daugelį metų sukrautų 
daugybės porų rankų. Keliautojai sustodavo prie šventyklos, 
sukalbėdavo vienišą maldą ir pasiekę viršūnę, kur dabar jie 
stovėjo penkiese, padėdavo dar vieną akmenį. Ant piramidės 
viršaus vėjas plaikstė sustirusias maldininkų vėliavas, seniai 
dėmis. 

— Mums reikia olos. - Alisa atsiduso. - Su Saulės dievu 
beždžionės snukiu. 

— Palipkime aukščiau, - tarė Kujukas prislopintu balsu. 

Vėliau, kai visi tylėdami nunarinę vėjyje galvas pakilo vin- 
giuotu taku, staiga iš Kongo gerklės išsiveržė riksmas: 

— Matau! 

— Negali būti! - sušuko kiti, bet netrukus, pažvelgę ton pu- 
sėn, kur krypo plonas Kongo smilius, sustingo - kalno šlaite 
žiojėjo status juodas plyšys, tamsi kiaurymė, daug gilesnė ir 
juodesnė už paprasčiausią šešėlį. 

Ropščiantis prie olos iš po batų žiro akmenukai ir smėlis. 

— Atsargiai. - Pasilipęs ant atbrailos, daktaras Kongas iš- 
tiesė Alisai kaulėtą ranką. 

— Olos pavojingos, - šūktelėjo Kujukas, rodos, staiga prisi- 
minęs, kad yra atsakingas už du mokslininkus iš Džengdžou 
ir du amerikiečius, svečius iš užsienio. - Būtų gerai grįžti su 
šviesa. Galiu paruošti... 

— Paėjėkime truputį į vidų, - maldavo Spenseris. - Būsime 
atsargus. 

- Xing, - atsiduso Kujukas, ir jie vienas paskui kitą įlindo 
į olą. 

Linas pasilenkęs įsispraudė į netaisyklingos formos plyšį, 
esantį kitiems už nugaros. Atsisukęs atgal, jis pažvelgė į Alisą 
ir ištiesė ranką. 

- Lai. 

Jie visi lėtai žingsniavo gilyn nelygiu olos paviršiumi. 
Buvo girdėti tik garsus šnopavimas, barškantys po kojomis 
akmenys. Praėjus juodą išsikišusio akmens šešėlį, tapo taip 
tamsu, nors į akį durk. 

— Netikęs sumanymas, - paprieštaravo Kujukas jiems iš 
aukštybių. — Geriau grįžkime! 

— Dar truputį, - iš tamsos ataidėjo atkaklus Spenserio 
balsas. 

— Yidian, - išvertė Alisa, pastebėjusi, kad balsai dabar 
sklinda iš kažkur toliau. Bet kas gi čia? Ji pajuto, kaip Linas 
suspaudžia jos ranką ir tamsoje prisitraukia prie savęs. Alisa 
nosimi atsitrenkė į jo marškinius ir sustingo. Švelniai, lyg 
tikrindamas reakciją, jis uždėjo rankas ant liemens. Po to ėmė 
slinkti aukštyn. Bet krūtų nepalietė. 

Ji liovėsi kvėpavusi. 

Šiltos rankos glamonėjo jos pečius, kaklą. Linas smalsau- 
damas perbraukė pirštais per jos plaukus. 

— Palaukite, atrodo, turiu degtuką, - šūktelėjo Kujukas. 

Rankos atsitraukė. 

Spragtelėjus degtukui, plykstelėjo ugnis, pasklido sieros 
kvapas. Virpančioje šviesoje ir prieblandoje ji išvydo grublėtas 
olos sienas, uolienas ir akmenis, sustingusius keliauninkus. 

Ir Liną. Jis stovėjo priešais, skrosdamas Alisą žvilgsniu. Ar 
jis išties ją ką tik lietė? 

— Ar matote? - paklausė Kongas nustebęs. Ant sienos buvo 
išraižytas petroglifas. Saulės dievas beždžionės snukiu. 

— Piešiniai ant uolų! 

— Nejaugi? 

— Taip! 

Tuomet nuaidėjo Spenserio riksmas: 

— Jėzau Kristau! 

Visi dar sykį atsisuko. 

Baigiant gesti degtukui, jie išvydo dirbtinę blizgančio tam- 
saus metalo sieną, užtvėrusią praėjimą į olos gilumą. Plieninės 
sienos viduryje sumirgėjo didžiulė rato formos spyna, kokios 
būna povandeniniuose laivuose. 

Degtukas užgeso. Juos apgaubė juoda tamsa. 

— Turiu dar vieną, - sušnabždėjo Kujukas. 

Besidaužančia širdimi Alisa klausėsi, kaip jis apgraibomis 
susiranda degtuką. Pasigirdo šnypštimas ir aplinkui vėl nu- 
švito. Linas buvo pasitraukęs nuo jos toliau. Jis klūpojo prie 
plieninių durų. Rudos rankos, prieš kelias akimirkas tyrinė- 
jusios jos kūną, dabar čiupinėjo plieninę sieną. 

— Matote šiuos hieroglifus? — tarė Kongas, rodydamas į 
kampe įrėžtus ženklus. 

— Keturiasdešimt aštuntas įrenginys, šešta Alašano bazė, - per- 
skaitė Linas. - Liaudies išlaisvinimo armija. 

— Dar kas nors? 

Įdėmiau įsižiūrėjęs, Linas sušnabždėjo: 

— Yuanzidanchangku. 

Ji tyliai išvertė į anglų kalbą: 

— Branduolinių raketų šachta. 

— Po velnių! - tarė Spenseris ir nusispjovė. 
Degtukas užgeso. 


Neramia širdimi ji gulėjo savo lovoje ir spoksojo į lubas. 
Jis palietė ją oloje, kai akimirką buvo aklinai tamsu, pamiršęs 
apie „Pekino žmogaus“ paieškas. Alisa negalėjo tuo patikėti, 
tarytum tai būtų sapnas. Uždėjusi rankas ant liemens, ji lėtai 
kilo aukštyn. Argi ne taip jis darė? Ji palietė kaklą, plaukus. 
Linas nepratarė jai nė žodžio. Tik lietė. Ar taip norėjo paro- 
dyti, kad geidžia jos? Nuo šios minties ėmė mausti visą kūną. 
Kaip jaustųsi mylėdamasi su juo? Ji nuleido ranką tarp kojų 
ir pradėjo judinti, išriesdama nugarą, įsivaizduodama, kaip 


jis tai darytų. Kaip? 


12 


Alisa tyliai klestelėjo ant kėdės. Prie saulėkaitoje stovinčio 
pusryčių stalo sėdėjo tik Linas. 

— Ar daktaras Kongas dar neatsikėlė? 

— Ne. O daktaras Spenseris? 

— Tebemiega. 

— Arjaudinatės dėl šiandienos? - jis paklausė. 

— O, taip, - atsakė Alisa, nežinodama, ką jis turi omenyje. 

- Aš irgi. - Jis suskubo ją meiliai aptarnauti, kaip tai daro 
namuose šeimos nariai. Rinko gražiausius kąsnelius ir krovė 
į jos lėkštelę. 

— Nereikia, - sumurmėjo ji ir puolė dėtis pati. 

Bet Linas šypsodamasis sustabdė: 

— Ne, leiskite man. Nusiraminkite. - Apžvelgęs stalą, jis 
pasėmė dar kelis kąsnelius ir įdėjo į jos lėkštę. - Pasistiprinkit, 
mergaite, - švelniai tarė ir, įsimetęs į savo lėkštę maisto, ėmė 
valgyti. 

Ji kramtė iš lėto. Linas atrodė atsipalaidavęs, laimingas, 
tarytum jie būtų kartu pusryčiavę jau daugelį metų. 

— Manau, kad mums šiandien pasiseks. - Jis žvilgtelėjo į 
Mo Aili. 

— Tikiuosi. 

— „Pekino žmogus“ tikrai yra toje oloje, ar ne? Žinome, kad 
prancūzų kunigas apsilankė lamų vienuolyne, be to, oloje 
aptikome piešinių. 

Ji linktelėjo galvą. 

— Neturėtų būti sudėtinga susitikti su Alašano kariuome- 
nės vadu. - Linas susimąstęs nutilo. - Jis skirs mums laiko. 
„Pekino žmogus“ - itin reikšmingas. 

— Taip. - „Be to, dabar esame kitame autonominiame re- 
gione, - pagalvojo ji su palengvėjimu, - toli nuo to bjaurybės 
leitenanto Šano iš Inčuano.“ 

Jis įpylė jai arbatos. 

Alisa pradėjo valgyti, bet, pajutusi jo įdėmų žvilgsnį, pakėlė 
galvą. Užuot valgęs, jis stebeilijo į ją, žaisdamas valgomąja 
lazdele. 

Lino pirštai lėtai judėjo aukštyn žemyn mediniu įrankiu, o 
akys nepaliovė ją stebėjusios. 

„Ar man tai tik vaidenasi?“ — pagalvojo Alisa. 

Ne. Jis išties ja domėjosi. 

— Nepaisant visko, esame arti tikslo. - Jis žvelgė jai į akis, 
pirštais lėtai slysdamas kuaizi. - Ar jūs irgi taip manote? Ar 
vis dėlto abejojate? 

— Kuo? - sušnabždėjo ji, vargiai galėdama šnekėti. 

— Kad surasime Sinanthropus, savaime suprantame. 

Ji linktelėjo galvą, bijodama net kvėptelėti. 

— Esu įsitikinęs, kad tuoj jį aptiksime, - tarė jis jau kimesniu 
balsu. 

Staiga jo veidas persimainė. 

—(O, -suburbėjo jis, - daktaras Spenseris. - Ir padėjo lazdelę 
ant stalo. 

Adamas garsiai atsisėdo šalia jų. 

— Na? Ar šiandien su kuo nors susitinkame? 

— Tikimės, kad pavyks pasikalbėti su kuo nors iš kariuo- 
menės. 

Spenseris linktelėjo galvą. Džiugiai nusiteikęs, jis suskato 
dėtis į lėkštę maisto. 

Alisa dirstelėjo į Liną. Jis valgė, tarytum nieko nebūtų 
nutikę. 


Priėjusi prie tuščio stalo, ji tyliai atsikrenkštė. Iš galinio 
kambario, savojo pasaulėlio, kur stovėjo lova, stalas ir kriauk- 
lė, pasirodė fuwuyuan. 

— Ponia, labai atsiprašau, kad trukdau, bet gal čia yra 
telefonas? 

— Nėra, - atsakė aukšta, nerangi moteris. 

— Gal žinote, kur galėčiau jį rasti? 

Moteris susimąstė. 

— Inčuane. 

— Štai kaip. 

Pritardama fuwuyuan blykstelėjo juodomis akimis. 

„Tai kaip man dabar prisiskambinti Horacijui? — svarstė 
Alisa apimta nevilties. - Esu nežinia kur, čia nėra telefono, o 
jeigu jis miršta? 

Ojei? Ateis diena, galbūt netrukus, kai turėsiu gyventi šioje 
žemėje be jo. Jis mirs ir liksiu tik aš, Alisa Manegan. 

Laisva pasirinkti, mylėti. 

Laisva gyventi Kinijoje arba Jungtinėse Amerikos Valsti- 
jose. 

Ne, tik ne Amerikoje. Žmonės vis dar prisimena. Tebesu 
Manegan, ir man niekada neleis to pamiršti. Neverta su tuo 
kovoti. Bet galėčiau gyventi čia arba Honkonge, o gal Taipė- 

juje. Azijoje niekam tai nerūpi, niekas nežino, net nėra apie tai 
girdėjęs. Galėčiau labiau atsipalaiduoti, būti tuo, kuo liepia 
būti manoji širdis. Tikrąja Alisa. To paties Pjeras linkėjo ir 
Liusilei: Negalėčiau būti laimingesnis nei žinodamas, kad gyvenate 
visavertį gyvenimą.“ 

— Hai you gita shi ma? - pasiteiravo moteris. 

Alisa liūdnai papurtė galvą. 

— Ne. Daugiau nieko. 


- Leitenantas jus priims, - tarė šiugždžia uniforma vilkintis 
kareivis ir atidarė duris. 

Leitenantas Šanas pusiau pakilo nuo stalo, atrodė manda- 
gus ir ramus. 

„O, Dieve, - pagalvojo ji, - tai jis. Jis ir čia vadovauja ka- 
riuomenei.“ 

Leitenantas ją irgi pažino. Tai buvo matyti iš jo veido, nors 
jis ir neišsidavė. 

Šanas nusišypsojo. Visi, išskyrus Alisą, atsakė tuo pačiu. 

Kujukas juos pristatė: 

— Daktaras Linas ir daktaras Kongas iš Huabėjaus universi- 
teto ir du amerikiečiai - daktaras Spenseris ir panelė Mo. 

Leitenantas Šanas trumpai atsakė, bet taip elgtis tokiomis 
aplinkybėmis buvo mandagu. Glausta kalba rodė, kad jam 
malonu susipažinti, bet kartu ir priminė, jog jis eina labai 
svarbias, aukštas pareigas. 

Alisa stebėjo jį. O, Dieve, jis vis dar nežino, kad ji moka 
kiniškai. Kujukas nepasakė, kad ji — vertėja, pristatė ją vardu. 
Dabar Šanas bendravo su Kujuku, Linu ir Kongu, visiškai 
nekreipdamas dėmesio į ją ir Spenserį. Buvo įsitikinęs, kad 
amerikiečiai jo nesupranta. 

„Viskas klostosi pernelyg gerai, kad būtų tiesa, - dingtelėjo 
jai. - Jis vis dar nenutuokia. Žinoma, dar susitikimui nesibai- 
gus, supras, bet tik nuo manęs priklauso, kada tai atsitiks. 
Kada? - mąstė Alisa. - Kada turėčiau aiškiai parodyti, kad kai 
tądien jo kareiviai mane atitempė pas jį, supratau kiekvieną 
jo nešvankų žodį?“ Ji atsargiai įkvėpė, nerodydama jokių 
jausmų. 

Kujukas kiniškai pasakojo apie jų tyrimą, aiškino, kodėl, 
jų manymu, „Pekino žmogus“ yra paslėptas oloje. Šanas 
abejingai klausėsi. 

Ji žengtelėjo arčiau Spenserio ir tyliai išvertė jam į ausį. 

Kai Kujukas baigė kalbėti, Šanas atsikrenkštė. 

— Mums garbė pasveikinti jus, atvykusius į Vidinės Mon- 
golijos Alašano sritį. Jūs neklystate, toje oloje yra dalis mū- 
sų įrenginio. Gaila, bet ten draudžiama įeiti. Viduje esanti 
aparatūra yra labai jautri ir sudėtinga. Nepaprastai pavo- 
jinga. 

Alisa išsižiojo iš nuostabos. Kokia nepriekaištinga kalba! O 
prieš savaitę jis buvo toks šiurkštus ir nepraustaburnis... „Būk 
atsargi, - įspėjo save. - Būk atsargi.“ 

Šanas išsitraukė kiniškų cigarečių pakelį ir pasiūlė visiems 
pasivaišinti. Kujukas ir Kongas paėmė po cigaretę ir kartu su 
Šanu prisidegė. Kaip ir tądien Inčuane, leitenantas, rodos, 
nei įkvėpdavo, nei iškvėpdavo, bet truktelėjęs cigaretės pa- 
prasčiausiai prabildavo, o dūmas imdavo raivytis aplink jo 
žodžius. 

— Supraskite, negaliu leisti jums patekti į olą, - ramiai už- 
baigė jis. - Tai neįmanoma. 

— Paklauskite, ar jis leistų mums įeiti lydimiems jo vyrų, - 
sušnabždėjo Spenseris. 


VERTĖJA 


„Dabar“, - nusprendė ji ir, truputėlį žengtelėjusi į priekį, 
atsikrenkštė. 

— Gerbiamasis leitenante, - tarė Alisa kiniškai, itin taisyk- 
lingu, snobišku bendrinės kalbos dialektu su Pekino akcen- 
tu. - Dabar labai norėčiau prabilti aš, apgailėtina vertėja. 
Šis amerikiečių mokslininkas klausia, ar mūsų komanda 
galėtų apieškoti olą, saugant ir vadovaujant patyrusiems 
jūsų specialistams. Mes, žinoma, skrupulingai laikysimės 
nurodymų. 

Šano apatinė lūpa atvipo. Iš jo burnos kamuoliais vertėsi 
dūmai. 

Taip! 

Leitenantas skubiai užgesino nuorūką ir užsidegė kitą 
cigaretę. 

— Meldžiu man atleisti, kad prastai kalbu kiniškai, — ji džiu- 
giai pridūrė. — Esu tik vertėja. Mano kinų kalbos žinios - išties 
negausios. 

- Jos — puikios, - sumurmėjo jis. 

„Galiu lažintis iš tavo apgailėtino užpakalio, kad tokios 
jos ir yra!“ 

— Leitenante, žinote, ką kalba žmonės? Viršininkas gerai 
išmano ir etiketą, ir kariuomenės reikalus. Aš, paprasta paša- 
lietė, negalėčiau tam prieštarauti. Ne taip kaip jūs, gerbiamasis 
leitenante. 

Linas Šijangas spoksojo į smulkutę rudaplaukę užsienietę. 
O kas jam beliko? Juk negalėjo užversti galvos ir nuoširdžiai 
susižavėjęs nusikvatoti visų akivaizdoje. Kiek moterų išdrįstų 
taip pasielgti? 

— Tiesa, - įsiterpė jis, norėdamas ją palaikyti. - Leitenan- 
tas — aukštas pareigūnas, turintis subtilų skonį. 

— Ni shuo shenmo?* - sušnypštė Kongas jam į ausį. 

— Tiesiog klausykite, - tyliai atsakė Linas. 

- Turėsiu pasitarti dėl jūsų prašymo, - tarė Šanas, praradęs 
savitvardą. 

— Leitenante, - įsikišo Kujukas, mėgindamas pakreipti 
pokalbį teisinga linkme, - tikimės, kad atsižvelgsite į mūsų 
prašymą. Atgavę „Pekino žmogų“ plačiai išgarsintume savo 
šalį. 

— Žinau. - Šanas sutrynė antrą nuorūką. 

— Gerbiamasis pone, - drąsiai įsikišo Alisa, - iš akcento 
matyti, kad esate iš pietų. Iš Kantono? 

Linas įsistebeilijo į ją. 

Ji sulaikė jį nežymiai krestelėdama galvą. 

— Taip, - nenoriai atsakė Šanas. - Esu iš Kantono. 

— Tokia tolybė! Ar jūsų mama... dar gyva? 

- Taip... 

— Tikriausiai dažnai pagalvojate apie ją, - saldžiai suokė 
Alisa. - Paminite kiekviename sakinyje. 

Supratęs, kokį kantonišką keiksmažodį ji turi omenyje, 
Linas išsiviepė. Kiti kinai stovėjo suglumę. 

- Šiaip ar taip, — užbaigė Alisa, - tikimės, kad atsižvelgsite į 
mūsų prašymą. Asmeniškai. Tai taip vargina, kai reikia viską 
pranešti Pekinui. Turiu omenyje viską. Tiesa? 

— Dovanokite, - pagaliau išspaudė leitenantas, - bet turiu 
su kai kuo susitikti. Pažiūrėsiu, ką galima padaryti dėl leidimo 
įeiti į olą. Duokite man truputį laiko. Reikėtų labai rūpestingai 
parinkti specialistų palydą. 

Alisa pakartojo tai angliškai, neslėpdama džiaugsmo. 


+ 

- Jėzau Marija. - Spenseris stipriai užsimerkė. - Kas čia 
buvo? Ką jūs jam pasakėte? 

— Derėjausi, - tarė ji juokdamasi. - Kinams tai įprasta. 

Kai jie išėję iš pastato atsidūrė baltoje dykumos saulėje, 
Linas žengtelėjo prie Alisos. 

— Dar vienas jia chi bu dian kirtis - apsimetėte kvaila, nors 
esate protinga. - Jo veidas spindėjo iš džiaugsmo. - Šaunuolė. 
Tiesą sakant, Mo Aili, jūs pranokstate Mulan. 

— Jums tikriausiai atrodau... - ji nutilo. Gal toks elge- 
sys - labai agresyvus, gal kinės taip nesielgia? - Pernelyg 
tiesmukiška. 

— Bet juk tai ir esate tikroji jūs, vertėja Mo, - pasakė jis 
nustebęs. 

Tai aš. Ji prisiminė Pjero laišką Liusilei: Kodėl prašote manęs 
jums atleisti? Juk kalbate nuoširdžiai, si belle* — esate pati savi- 
mi —brangiausioji... Ji pažvelgė į Liną, įsitaisiusį visureigyje ant 
užpakalinės sėdynės. Jis irgi pakėlė į ją akis, atrodė laimingas 
ir nuoširdus. Ar jis išties mato jos esybę, tikrąją Alisą? 


Grįžusi į viešbutį, nusipraususi ir atsigaivinusi, ji išėjo iš 
kambario, svarstydama, kodėl pergudravo Šaną. Ji jau mąstė 
kaip kinai: pažink savo priešą, neišsiduok, ką Žinai, o kai bus 
tinkamas metas, atitrauk priešininko dėmesį, pasuk į rytus, 
bet pulk iš vakarų. Senas būdas, kurį čia gyvendama ji kone 
nesąmoningai perėmė. Vis dar veiksmingas. 

Ak, jai patiko ta migla, ją apėmęs haliucinogeninis sapnas, 
kai akimirką pavyko perprasti kinų mąstymą. Paprastai tai 
nutikdavo, kai Alisa ilgai būdavo Kinijoje viena. Kalbėdavo, 


+ 

galvodavo, sapnuodavo tiktai kinų kalba. Tuomet ji įsivaiz- 
duodavo esanti jos dalis. Žinoma, tai buvo tik iliuzija. 

Lipdama laiptais, Alisa girdėjo dejuojantį ir langus barš- 
kinantį vėją. 

— Siao Mo! 

Ji sumirksėjo. Lino įsakmus balsas. Bet iš kur? 

Ji žingsniavo tuščiu koridoriumi. 

- Siao Mo. 

Už jos. Ji atsisuko. Jis stovėjo nišoje už laiptų. 

Alisa suglumusi apsižvalgė. Aplinkui nebuvo nė vieno 
žmogaus. 

— Guolai*, - sušnabždėjo jis. 

Ji greitai nužingsniavo prie jo. Sugriebęs ją už alkūnių Linas 
žengtelėjo atgal ir įsitempė į prieblandą. 

Vėjas atnešė priešais pastatą klegančių kinų balsus. 

Durys su triukšmu atsidarė. 

Linas stipriai prispaudė tamsų pirštą jai prie lūpų ir pa- 
purtė galvą. 

Pasigirdo į akmenines grindis kaukšinčių batų garsas ir 
mandarinų tarmė: lėtai pro nosį kalbantis Kongas ir šaižo- 
kas su mongolų akcentu geraširdiškai juokaujančio Kujuko 
balsas. 

Alisa prisiglaudė skruostu prie baltais marškiniais ap- 
temptos Lino krūtinės. „Kodėl jis manęs neapkabina?“ - neri- 
mo ji. 

Kongas ir Kujukas praėjo pro juos šnekėdamiesi, užli- 
po laiptais ir išnyko koridoriuje jiems virš galvų. Balsai nu- 
tilo. 


S Ateikite čia (kin.). 

Linas stovėjo, vis dar truputį prilaikydamas ją už alkūnių, 
ir stebeilijo į ją. 

Alisa žiojosi kažką sakyti, bet nepratarė nė žodžio. 

— Shenmo? - sušnabždėjo jis, pastebėjęs jos persimainiusį 
veidą, ir smalsiai kilstelėjo antakius. 

— Kodėl mane pasišaukėte? 

Jis paleido jos alkūnes. Jo veidu perbėgo netikrumo še- 
šėlis. 

— Duibugi. Galbūt nederėjo taip elgtis. Tik norėjau pažiūrėti, 
ar ateisite. 

Ji pajuto Žžadą gniaužiantį geismą. Jis taip pamažu išsilais- 
vino iš savo santūrumo, su tokia milžiniška savitvarda. Ar 
eis iki galo? Ir kas nutiktų, jei taip pasielgtų? Jei pasielgtų? 
Ji nuleido rankas prie šonų ir stovėjo kaip įbesta, žvelgdama 
tiesiai jam į akis. Juos skyrė tik keli coliai. 

Antrame aukšte subildėjo ir juodu pakėlė akis. Suskam- 
bo balsai, po to pasigirdo žingsniai - kažkas lėtai ėjo prie 
laiptų. Ji atsiduso. Juodu atsitraukė vienas nuo kito ir išlindo 
į šviesą, į didžiulį tuščią koridorių, tarytum nieko nebūtų 
nutikę. 


Kujukas nuvežė juos prie trijų tarpeklių su Saulės dievo 
beždžionės snukiu petroglifais. Kiekvieną sykį jie važiuodavo 
tol, kol žvyrkelis tapdavo neišvažiuojamas, o tada traukdavo 
pėsčiomis, kol prieidavo piešinius. Petroglifai buvo mažyčiai, 
tik kelių colių, išraižyti ant kokio didelio akmens, gulinčio 
visai nuošalioje vietoje. Statūs kalkakmenio tarpekliai, uolin- 
gos upės, o ant vieno kurio nors akmens kažkodėl išraižytas 
piešinys. Jie apieškodavo kiekvieną uolą, ištyrinėdavo visus 
tarpeklius. Bet neaptiko nieko, kas rodytų, kad „Pekino 

žmogus“ galėtų būti paslėptas kur nors kitur nei oloje. Tik 
išsibarstę pavieniai akmenys ir petroglifai. 

- Jūs teisus, - Spenseris tarė Kongui. Jis stovėjo trečiame 
tarpeklyje, spoksodamas į vieną iš raižinių. Jo mėlynus dar- 
binius marškinius margino prakaito dėmės. - Turint omenyje, 
kaip ši įraiža išblukusi, atrodo, kad jai išties daug metų. Siekia 
bent jau vėlyvąjį paleolitą. Tačiau tai abejotinas motyvas, o ir 
beždžionių niekada nebuvo šiose vietose. Be to, mes - aukštai 
tarpeklyje, — jis nutilo ir įdėmiai apžiūrėjo šlaitą, - taip toli nuo 
slėnio, kur tikriausiai jie gyveno. Kas buvo tie žmonės? 

Kol ji vertė, Kongas ilgesingai Žiūrėjo į raižinį ant ak- 
mens. 

— Shui dou bu zhidao“, - atsakė Kongas. 


— Šitai atnešė pasiuntinys, — tarė ji Spenseriui, tiesdama 
traškantį ploną popieriaus lapą. - Išversiu. Sąskaita faktūra 
amerikiečiui daktarui Spenseriui. Už ypatingas palydos paslaugas, 
kurių prašėte, įskaitant keturis sunkvežimius, dvidešimt ginkluotų 
vyrų, tris ginklų specialistus ir du saugyklų technikus... 

— Aš to neprašiau! 

- Žinoma, kad neprašėte. Ką gi, toliau: Prašau iš anksto 
pervesti dvidešimt aštuonis tūkstančius septynis šimtus penkias- 
dešimt aštuonis renminbi. Nuoširdžiai jūsų, leitenantas Šanas, 
Liaudies išlaisvinimo armija, Alašano bazė, Vidinės Mongolijos 
autonominė sritis. 

Spenseris susmuko ant lovos krašto ir užsidengė rankomis 
veidą. 

— Ko dvidešimt aštuoni tūkstančiai? Ko? 


Ž Niekas nežino (kin.). 

— Renminbi. - Ji apskaičiavo: - Beveik trys tūkstančiai keturi 
šimtai JAV dolerių. 

— Negaliu patikėti! 

- Čia taip rašoma. 

— Bet tai neįmanoma. 

— Nieko nėra neįmanoma. Toks gyvenimas. 

- Ir kaip tai žmonės pakenčia? 

- Žinote, ką dauguma kinų kalba apie savo sistemą? Yi pan 
san Sha - Kinija yra tarsi smėlio lėkštė. Jei nebus tvirtos rankos, 
jis išsisklaidys visomis kryptimis. Tad šitokie dalykai nieko 
nestebina. Tai kinų gyvenimo dalis. Toks sandoris. 

— Kodėl jis neužsiminė apie tai ryte per susitikimą? 

— Manau, jam buvo sunku jūsų paprašyti. - Žinoma, tai 
nutiko ir dėl jos - jai prabilus, jis prarado savo gerą vardą. 

-— Bet aš nebeturiu pinigų. 

— Žinau, - tarė ji užjausdama. 

Jis pasikasė galvą, po to išsitraukė užrašų knygelę, pasižy- 
mėjo skaičius ir įsistebeilijo į juos. 

— Alisa, padėkite man. Ar yra kokia nors išeitis? 

— Ne, - atsakė ji. - Nelabai. Liaudies išlaisvinimo armija 
yra verslas, ojjūs — pirkėjas. Jei norite kažko ypatinga, tai kai- 
nuos. Tai tik pirmas užmokestis. Iš savo patirties žinau, kad 
jei reikalaujama kyšio, jį reikia duoti. Galima pasiderėti dėl 
kainos, bet privalu sumokėti. Antraip jis dar sykį susigadins 
reputaciją, o jūs niekada negausite, ko norite. 

— Tai kaip derėsimės? 

Ji susimąstė. 

— Leidimas įeiti į branduolinių raketų šachtą - ypaš didelė 
paslauga. Manau, kad kainuoja mažiausiai tūkstantį JAV 
dolerių - maždaug aštuonis ar devynis tūkstančius renminbi. 

Sakykime, kad tai - jūsų galutinė kaina. Bet iš pradžių tu- 
rėtumėte siūlyti pusę. Pavyzdžiui, keturis ar penkis šimtus 
dolerių. Taip lengviau pasiekti kompromisą. 

— Neturiu netgi tiek. 

Ji nutilo. 

— Turite kreditinę kortelę? - paklausė jis. 

- Žinoma. 

— Na? 

Ji griežtai pažvelgė į jį. 

— Kas na? Ar aš turėčiau sumokėti? 

— Mes jau taip toli nuėjome! Alisa, juk pati matėte Saulės 
dievą beždžionės snukiu, olą, ten yra suakmenėjusių iška- 
senų! 

— Bet kodėl turėčiau... 

— Paklausykite, suprantu, kaip tai gali jums pasirodyti. 
Grąžinsiu skolą kaip galima greičiau. 

— Bie shuo-le*, - negalvodama atsakė ji kiniškai. 

— Turite omenyje, kad sumokėsite? 

— Aš to nesakiau. 

— Bet juk taip padarysite? 

— Turiu pagalvoti. 

— Alisa, aš... 

— Neaušinkite burnos, - nutraukė ji. 

Jis nutilo. 

„Kas aš esu iš tiesų? - susimąstė ji. - Atsargi moteris, kuri 
laikosi nustatyto plano, atlieka tik tai, kas jai priklauso? Man 
nebūtina eiti toliau, nei jau esu nuėjusi. Dirbau iki šiol be jokio 
užmokesčio. Tad galėčiau liautis arba ir toliau, bent jau kurį 

laiką, dalyvauti šiame projekte, kurio niekada nesitikėjau net 
savo beprotiškiausiose svajonėse. Peržengti visų pripažintas 
ribas reiškia pradėti naują gyvenimo tarpsnį. Dar yra Linas. Jis 
nori surasti „Pekino žmogų“, taip to trokšta...“ 

— Taigi, — tarė ji. — Štai kaip derėsimės. Gausime mažesnę pi- 
nigų sumą, parodysime ją Šanui, — na, juk tai JAV doleriai, tad 
niekada negali žinoti, - ir jis gali paprasčiausiai ją paimti. 

— Bet kur mes Eren Obe gausime JAV dolerių? 

— O, nebus jokio vargo. Tiek jie turės. 

— Ką? Nėra telefonų, iš čiaupų nebėga vanduo... 

Ji pavartė akis. 

- Jūs toks naivus, Adamai. Teisybė, šiame miestelyje nelabai 
ką rasite. Bet garantuoju, kad Amerikos valiutos čia yra. 


Kitą dieną Alisa nuėjo į miestelio banką. Praėjusį vakarą ji 
nusprendė paskolinti Spenseriui pinigų ir šis puolė jai karštai 
dėkoti. 

— Nedėkokite, - pasakė ji. — Tai tik skola. Be to, aš irgi trokš- 
tu patekti į olą. 

Įėjusi į mažą lioso plytų pastatą pasiimti iš kreditinės 
kortelės pinigų, vieninteliame stalų prigrūstame kambaryje 
ji kai ką pastebėjo. 

— Ar čia telefonas? - pasiteiravo ji. 

— O panašu į telefoną? - paklausė mongolas. 

— Žinoma. Atsiprašau. 

Jis gūžtelėjo pečiais ir toliau skaičiavo dešimties ir dvide- 
šimties JAV dolerių kupiūras. 

— Ar galiu juo pasinaudoti? 

Jis įsistebeilijo į Alisą, tarytum ši būtų prašiusi padovanoti 
kupranugarį. 

— Tai vienintelis telefonas miestelyje! Jis skirtas tik banko 
reikmėms. 

— Gaila, - tyliai pratarė ji. 

Tyliai skaičiuodamas, jis spoksojo į neįprastai didelę Ame- 
rikos valiutos šūsnį. Galiausiai tarė: 

- Žinoma, bankas galbūt ir leistų paskambinti už nedidelį 
mokestį. Nesu toks tikras. Galėčiau paklausti. Juk kalbame 
apie ypatingą atvejį, ar ne? 

— Žinoma, - sutiko ji ir, paėmusi pinigus, išėjo. 


Kongas Dženas irgi pastebėjo, kad banke yra telefonas, 
nes turėjo mažą radarą, kuris neklysdamas parodydavo visus 
telekomunikacijų įrenginius. Pirmiausia banko valdytojas 
gavo gaižaus, saldaus vietinio vyno butelį. Kitą dieną Kongas 
nerūpestingai paprašė leidimo paskambinti į Pekiną. 

Jis apdairiai pasirinko laiką. Ankstyvą rytą, kai bankas 
buvo apytuštis. Šiuo metu Pekine jo pusbrolis, direktoriaus 
pavaduotojas Hanas, kaip tik sėsis gerti arbatos. Ir čia su- 
skambės telefonas. 

— Ar jau pavalgėte, vyresnysis pusbroli? - draugiškai pa- 
klausė Kongas, kai abu pasisveikino. 

- Taip, ojūs? 

— Taip, dėkui. Kaip šeima? 

— Puikiai. 

— Gerai. Taigi, - norėdamas pakreipti pokalbį kita linkme, 
Kongas Dženas nutilo. Paprastai toks apsikeitimas mandagiais 
žodžiais būtų užtrukęs ilgiau, bet skambutis brangiai kainavo, 
o ir banko valdytojo kantrybė galėjo greitai išsekti. Tad jis 
iškart ėjo prie reikalo: - Ar pasirūpinote, kad mūsų daugiau 
niekas nesektų? 


310 


VERTĖJA 


— O, taip, - pasakė direktoriaus pavaduotojas. - Pasikal- 
bėjau su kariuomenės vadu Guo. Labai apgailestaujame dėl 
to, kas nutiko tai amerikietei. Vadas sutinka. Bet žinote... 
provincijos pareigūnai... Ką galime padaryti? 

— Taip. Taip, žinoma. Vadinasi, dabar padėtis?.. - jis neuž- 
baigė klausimo. 

- Jiems praneš Pekino vadovybė. Manau, jie liausis. Na, o 
kaipgi „Pekino žmogus“? 

Kongas atsiduso. 

— Dar neradome. Nors buvo... užuominų. Atvirai kalbant, 
dėl kai kurių dalykų tas amerikietis neklydo. Bet suakme- 
nėjusios iškasenos? Ne. Dar nieko. - Nebuvo jokio reikalo 
direktoriaus pavaduotojui sakyti, kad viskas einasi gerai, o po 
to jį nuvilti. Be to, norėjosi nukreipti jo dėmesį nuo „Pekino 
žmogaus“, kad pamatytų, kiek dar neįtikėtinų vėlyvojo pa- 
leolito tyrimų galima atlikti šalies šiaurės vakaruose. Kongas 
regėjo čia savo ateitį. Galbūt ateitį su daktaru Spenseriu. 

Kongas mėgo tą amerikietį. Jam patiko su juo dirbti, nors be 
vertėjos negalėjo susikalbėti. Su daktaru Spenseriu jis jautėsi 
laisvai. Žinojo, kad turėtų išlaikyti didesnį atstumą, - juk, šiaip 
ar taip, Spenseris yra svetimšalis, - bet to nedarė. 

„Ak, - pagalvojo Kongas, - visada buvau pernelyg atviras.“ 
Jis prisiminė, kaip jo žmona pykdavo dėl tokio nuoširdumo, 
kuris buvo pavojingas visiems zhi shi fenzi, inteligentams, 
sulaukusiems pilnametystės per badmetį, po kurio iškart pra- 
sidėjo kultūrinė revoliucija. „Tu, netikėli! - dažnai šaukdavo 
ji. - Gerai pagalvok prieš praverdamas burną! Kvėpuok tuo 
pačiu oru kaip ir tavo viršininkai! Apgalvok kiekvieną žingsnį, 
kiekvieną žodį...“ Žinoma, ji buvo teisi — tais laikais men- 
kiausia klaida, kai vieno asmens pramanytą istoriją dešimtys 

tūkstančių galėdavo akimirksniu paversti faktu, apkartindavo 
ne tik to žmogaus, bet ir visos jo šeimos gyvenimą. Tačiau 
Kongas buvo laimės kūdikis. Jis išgyveno, ištvėrė ir jo žmona 
su sūnumi, be to, jam leido tęsti archeologo darbą. 

— Vyresnysis pusbroli, - tęsė Kongas, - iš čia sunku prisi- 
skambinti. Bet nesijaudinkite, jei kas nors atsitiks, būtinai su 
jumis susisieksiu. 

— Ačiū, - padėkojo direktoriaus pavaduotojas. - Duo bao 
zhong“. 

— Bici. 

Padėjęs telefono ragelį ir vaivorykštės spalvų kalkakmenio 
laiptais nusileidęs į dulkiną gatvę, profesorius Kongas pakar- 
tojo mintyse visą pokalbį. Jis vylėsi, kad su pusbroliu kalbėjo 
gana nerūpestingai. Tikėjosi, kad viską padarė gerai. Kongas 
norėjo, kad visos durys liktų atviros. 


Prie įėjimo į olą stovintis kareivis davė ženklą Kongui. 

— Dabar jie gali įeiti. 

Visi greitai atsistojo ir susižvalgė. Tarp jų ir leitenanto 
Šano vakar vyko įtempta žodžių dvikova. Buvo pasiūlymų 
ir kontrapasiūlymų, apsimetinėjimo ir išsisukinėjimo, kelis 
sykius jie vos neišėjo, pasiruošę atsisakyti minties patekti į 
olą, o kartu - ir sumokėti leitenantui Šanui. Buvo aptarti ir 
antraeiliai reikalai - nepatogumai, kurių kils dėl užsieniečių 
apsilankymo karinėje teritorijoje, kariškių veiklos padaryta 
neišvengiama žala archeologinės reikšmės vietoms ir istori- 
niams radiniams. Galų gale jie susitarė. Spenseris suskaičiavo 
šešis šimtus šešiasdešimt JAV dolerių - iš Alisos kreditinės 


k Likite sveikas (kin.). 

kortelės išimtus pinigus - ir leitenantas, sulankstęs juos, įsiki- 
šo į kišenę. Jokių blankų ar kvitų. Tai vadinam hou men, Alisa 
paaiškino Spenseriui, „užpakalinėmis durimis“. 

Šį rytą jie valandų valandas laukė sėdėdami ant akmenų ir 
galvodami, ar Liaudies išlaisvinimo armijos saugyklos vyrams 
iš viso pavyks atrakinti tą spyną. Jie stebėjo priešais juos išsi- 
rikiavusius uniformuotus kariškius su pakeltais šautuvais. 

— Nejaugi jie mano, kad ketiname šturmuoti tą raketų 
šachtą? —- sušnabždėjo Spenseris. 

Dabar jie pašoko ant kojų ir, virpėdami ryškioje šviesoje, 
puolė valytis geltonas dulkes. Vos tvardėsi, kad neimtų šaukti 
iš susijaudinimo. 

— Pasiruošę? — paklausė Kongas. 

— Kuprines ir visus daiktus palikti prie įėjimo! - išlindęs 
iš olos, garsiai riktelėjo Liaudies išlaisvinimo armijos vyres- 
nysis pareigūnas, purvinas ir išpiltas prakaito. - Pasiimti tik 
žibintus! Visi sustokite į vieną eilę! 

Alisa tyliai išvertė tai į anglų kalbą. Spenseris padėjo ku- 
prinę ant žemės, kur jau gulėjo kitų daiktai. 

— Fotoaparatas? - viltingai paklausė jis. 

— Gal išprotėjote? 

— Gerai, - sumurmėjo jis. 

— Zou! - sušuko pareigūnas. 

— Eikite, — išvertė ji. 

Kujukas tipeno pirmas, o Kongas, Spenseris ir Linas sekė iš 
paskos. Paskutinė žingsniavo Alisa. Jie atsargiai vorele suėjo 
į olą, kuri dabar buvo ryškiai apšviesta galingais kišeniniais 
žibintuvėliais. 

Alisa žingsniavo akmenuotu olos dugnu, įbedusi akis į Lino 
nugarą. „Štai kur jis tada lietė mane tamsoje“, - pamanė ji. 

Linas irgi tai prisiminė ir akimirką pasisuko į ją, po to vėl 
nusigręžė. 
kariškiui rankiniu žibintuvėliu. Kaip ir visi kiti raižiniai, jis 
buvo nedidukas, bet gražiai išraižytas. Be to, čia, oloje, gerai 
išsilaikęs. Vietoj galvos buvo spinduliuojanti saulė beždžionės 
snukiu, plačiai atmerktomis smalsiomis akimis. Tokia pat, 
kaip ir kituose tarpekliuose. Kaip tame piešinyje. Kaip toje 
žinutėje Tejaro laiško paraštėje, kur šalia piešinio buvo žodžiai: 
„Štai jis.“ Tai buvo jis. Jos kūnu perbėgo virpulys, kurį jaučia 
maldininkas žengdamas į šventą žemę. 

— Eime, - sušuko Spenseris priekyje. 

Ginkluoti kareiviai stovėjo kaip įbesti eilėje prie milžiniškos 
spynos. Didžiulės durys atsivėrė. 

Jie įėjo po vieną į vidų. 

Kitoje pusėje buvo į urvą panaši patalpa, kurią paslaptingai 
apšvietė klaidžiojantys žibintuvėlių spinduliai. Jo viduryje 
stūksojo kažkoks brezentu apdengtas gremėzdas. 

Jis priminė dėžę, buvo maždaug mažo sunkvežimio dy- 
džio. Alisa atsargiai pasitraukė į šoną. Didžiulis, hieroglifų 
primargintas ženklas perspėjo apie pavojų. Atpažinusi hie- 
roglifus yuanzidan, „branduolinis“, ji krūptelėjo. Niekada 
nebuvo atsidūrusi taip arti tokio dalyko. 

Ginkluoti vyrai vienas paskui kitą įėjo į olą ir sustojo aplink 
raketą. 

Spenseris prakalbo kaip galėdamas tyliau, tarytum nuo 
didesnio garso raketa galėtų sprogti, o Alisos vertimas vin- 
guriavo jam iš paskos. 

— Tejaras būtų norėjęs kaulus rasti nepažeistus. Apsižval- 
gykime taip, kaip jis būtų čia dairęsis prieš penkiasdešimt 

metų. Galbūt jis paslėpė kaulus už uolos, o gal kiek tolėliau 
šoninėje landoje. Kur nors netoliese. Tiesiog nematomoje vie- 
toje, manau. Uolienų krūvoje, tarp akmenų, kurie pakankamai 
maži, kad juos galėtų pajudinti vienas Žmogus, plyšiuose, 
praėjimuose... - Paklaidžiojęs prožektoriaus spinduliu, jis 
papurtė galvą. — Šis urvas toks erdvus. Nemanau, kad mūsų 
draugai ketina duoti daug laiko. 

Baigusi versti į kinų kalbą, Alisa žvilgtelėjo į savo bendra- 
keleivius. Po akimirkos jie visi išsiskirstė po olą. 

Išskyrus Liną - jis prisigretino prie jos. 

— Ten ne raketa! - sušnabždėjo jis. 

— Ką? 

— Ten ne raketa! Pažiūrėkite pati. 

Ji prisimerkė ir atsargiai permetė akimis apklotą krūvą. 

— Apie ką jūs kalbate? 

- Paeikite ten toliau ir pasukite. Tas kampas... - Jis vos mirk- 
telėjo akimis. — Pažiūrėkite apačioje, prie brezento krašto. 

Ji suraukė antakius. 

— Tik saugokitės, kad jie nepamatytų. 

Alisa apsisuko ir mojuodama prožektoriumi patraukė į 
priešingą olos pusę, tada ėmė nuodugniai apžiūrinėti sieną. 
Ji iš visų jėgų judino akmenis, nusilaužė nagus, bet išvertė 
juos ir padėjo toliau, kad tik nepražiopsotų dėžės su žmog- 
beždžionės kaulais. 

Tik po daugelio įtemptų, kvapą gniaužiančių minučių ji 
drįso žvilgtelėti į raketą. Arba ne raketą. Jai pavyko atsistoti 
tinkamoje vietoje. Dabar. Alisa nukreipė prožektorių ir ilgas 
spindulys išsirietė kaip arka virš žemutinio kampo, kur 
brezentas nebuvo ištemptas. Apačioje buvo matyti siauras 


strypas. 

Nuo vaizdo, kurį išvydo, ji vos nepargriuvo ant purvinų 
akmenų. 

Linas buvo teisus. Tai visai nepanašu į raketą. 

Tai auksas. Aukso luitai. 

Vienas ant kito į stirtą sukrauti aukso strypai, daugybė 
švytinčių gabalų. Be jokios abejonės. Čia, rodos, švietė patys 
turtai. Jokios branduolinės raketos, tik pinigai. Verslas. Yi pan 
san sha - Kinija yra smėlio lėkštė. 

Ji neišsidavė ką pamačiusi ir tyrinėjo toliau: atidžiai ap- 
papasakoti Linui. Pasikalbėti su juo, prisiartinti prie jo. Bet 
čia, šioje vietoje, tai būtų beprotybė. 


— Kas čia? - paklausė Kujukas. Kadangi per visą valandą 
oloje buvo nuskambėjusios tik trys nereikšmingos frazės, kaip 
antai: „Pažiūrėkite“, „Ateikite čia“ ir „Ei, daktare Spenseri“, 
niekas iš pradžių nekreipė į jį dėmesio. Kujukas pastūmė 
akmenį į šalį ir atsargiai pritūpė. Jis krapštė akmenukus 
ir dėjo juos į krūvelę, o tada, nukreipęs prožektorių tiesiai 
priešais save, susiraukė. Nedrąsiai kažką palietė ir dar sykį 
riktelėjo: 

— Na shi shenmo?* 

Kaipmat prie jo pribėgo Kongas su Linu. Po akimirkos 
drėgnos olos ramybę sudrumstė jų susijaudinę balsai. Jiems 
už nugarų grūdosi Spenseris ir Alisa. 

— Kas? 

— Pažiūrėkite. - Lino pirštai užčiuopė kažkokį kvadratinį 
daiktą. 


Ei Kas čia? (kin.) 

Alisa palinko į priekį. Taip, ak, neįtikėtina. Tai buvo žmo- 
gaus padaryta kvadratinė dėžė. 

Linas pasirausė kišenėje ir išsitraukė švarią medžiagos 
skiautę. Jis švelniai nuvalė nuo didelės juodos lakuotos dėžės 
akmenų nuotrupas. Palei kraštus dar buvo matyti atsilupusių 
auksinių dažų likučiai. 

Dėžė. 

Kaip tik tokio dydžio, kad joje tilptų kaukolės, kaulai ir 
dantys. 

„Pekino žmogus“. 


13 


Besidaužančia širdimi Alisa parkrito oloje ant kelių. Pa- 
sigirdo vienas per kitą kalbančių kinų balsai. Spenseris pir- 

ma angliškai sušuko: „O, Dieve!“, po to paklausė: „Ar galite 
ją atidaryti?“, bet Alisa negalėjo pratarti nė žodžio, nes vieną 
akimirką abi kalbos tapo jai visai nepavaldžios. Žiopčioda- 
ma, apstulbusi ji tupėjo prožektorių šviesos išvarpytoje tam- 
soje. 

„Na, štai, - pagalvojo ji. - Radome.“ 

— Neskubėkite, - tarė Linas Kongui, palinkusiam virš dė- 
žės. - Atsargiai. 

Pašvietusi į priekį, Alisa pamatė priešais stovintį Liną. 
Prieš akis sušmėžavo jo chaki spalvos susiraukšlėjusi klešnė. 
Sujungti dvi energijas - kūno ir sielos... Negalvodama ji ištiesė 
ranką, pakišo ją po jo šiurkščiu medvilniniu atvartu ir per- 
braukė per švelnų kulkšnies gumbelį. Linas net suvirpėjo iš 
nuostabos. 

Jis buvo susitelkęs į „Pekino žmogų“, bet vis tiek pakreipė 
koją prie jos rankos. 

— Ji neužrakinta, ar ne? - tuo pačiu metu paklausė jis 
Kongo. 

Spustelėjusi jo kulkšnį, ji atitraukė ranką. 

— Užrakinta? Nežinau, - atsakė Kongas plonais pirštais ty- 
rinėdamas dėžės kraštą. Jis palietė priekyje įtaisytą purviną 
velkę, patikrino ją. 

Visi nukreipė savo prožektorius į dėžę ir grupėje nuvilnijo 
murmesys. 

— Ne, ji neužrakinta. - Kongas švelniai pajudino sklendę. 

Tylą, kai visi laukė sulaikę kvapą, sudrumstė atidaromos 
velkės spragtelėjimas. Sugirgždėjo dangtis. Akies krašteliu 
Alisa žvilgtelėjo į Spenserio papilkėjusį, išvargusį, bet džiū- 
gaujantį veidą. 

Pirmasis prakalbo Linas. 

— Zenmo-le? — jis sukrenkštė negalėdamas patikėti. Alisa 
ištiesė kaklą virš susikūprinusio Kujuko ir nukreipė kartu su 
visais į geltoną duburį savo prožektorių. Spindulys apšvietė 
bedugnę juodą kiaurymę, didelę ir dulkėtą. 

Dėžė buvo tuščia. 

— Mei shenmo, - tyliai tarė Kujukas. 

— Čia nieko nėra, - išvertė ji. 

— Bet kaulai tikrai turi būti čia! - nenusileido Spenseris. 

Daktaras Kongas pavertė dėžę, ir amerikietis išvydo ne- 
gailestingai juoduojančią tuštumą. 

— Dieve, tai siaubinga. - Alisa palietė Spenserio petį. 

— Išplėšta... - Spenseris pakratė dėžę žvelgdamas į ją sti- 
klinėmis akimis. 

Apimta nevilties, Alisa dirstelėjo į Liną ir susidūrė su jo 
žvilgsniu. Kinų mokslininko kaštoninės spalvos lūpos buvo 
išblyškusios iš liūdesio ir nusivylimo. 

— Turime nenuleisti rankų, - skausmingai išspaudė jis kelis 
žodžius. - Ar ne? 

Niekas neatsakė. 

- Šiaip ar taip, - sukrenkštė Linas, - vanduo išgraužia ak- 
menį. 


Kareiviai, sužinoję, kad kaulai pavogti, palydėjo grupę 
prie olos angos. 

— Palaukite, - įsakė vadas. 

Jis atlenkė mobiliojo telefono dangtelį ir paskambino į Vie- 
šojo saugumo skyrių. Vos tik kažkas spėjo atsiliepti, jis ėmė 
piktai šaukti į telefoną, kurį laikė prispaudęs prie veido. 

— Kąjis kalba? — sušnypštė Spenseris. 

— Nepatikėsite. - Ji papurtė galvą. - Praneša apie vagystę. 

— Negali būti! 

— Na... - ji sudvejojo, nežinodama, kaip geriau tai paaiš- 
kinti. Gyvenimas Kinijoje buvo pagrįstas tam tikra logika, o 
Spenseris tiesiog jos dar neperprato. - Jo manymu, čia įvyko 
vagystė. Dabar reikia atlikti tam tikras procedūras. Nurimkite. 
Jis nemano, kad mes paėmėme kaulus. 

— Labai tikiuosi! Ar jis bent suvokia, kad jie gali būti dingę 
prieš trisdešimt ar keturiasdešimt metų? 

— Galbūt, - atsakė ji. - Nors kažin, ar tai svarbu. 

Negalėdamas patikėti, Spenseris kažką suniurnėjo ir susi- 
ėmė rankomis galvą. Kujukas atsistojo nuošaliau, pabrėžtinai 
nuo visko atsiribodamas. Kongas ir Linas irgi niekur nesikišo: 
nesiginčijo su kareiviais, neįrodinėjo, kad tyrimas užims daug 
laiko. Tik stovėjo ir spoksojo iš gailesčio ir nevilties plyštan- 
čiomis širdimis į apačioje Žiojėjantį tarpeklį, laukdami, kol 
kariškiai - jie priklausė žemesnei hierarchijos pakopai nei 
mokslininkai Kongas ir Linas - baigs savo darbą. 

Po pusvalandžio atvyko Žmonės iš Viešojo saugumo sky- 
riaus. Po ilgo kopimo nuo lamų vienuolyno jie atrodė išvargę 

ir suirzę. Kareiviai greitai nuvedė juos į olą apžiūrėti nusikal- 
timo vietos ir netrukus išstūmė lauk. 

Paskui viešojo saugumo pareigūnai ir kariškiai ilgai bei 
karštai aptarinėjo, kas turi prisiimti atsakomybę už vagystę. 
Kariškiai atkakliai teigė, kad policija privalėjo apsaugoti tokį 
nacionalinės reikšmės kultūrinį palikimą. Pareigūnai atkirto, 
kad oloje įrengta branduolinių raketų šachta ir todėl ja rūpi- 
nasi kariuomenė. Tačiau kas galėjo Žinoti, kad ten išties būta 
„Pekino žmogaus“? Niekas nenorėjo prisiimti kaltės. Niekas 
nieko nenusprendė. Įsikarščiavusių kinų balsai pagaliau 
nurimo. Kongas, Linas ir Kujukas kantriai tylėdami laukė, o 
Alisa pašnibždomis vertė Spenseriui. 

Galų gale pareigūnai parengė pirmąjį pareiškimo variantą, 
garsiai jį perskaitė ir paliepė visiems parašyti savo inicialus. 
Paskutinį sykį pagauti įtūžio dėl savo teisumo, jie įteikė tuš- 
čią dėžę daktarui Spenseriui ir ėmė trependami leistis nuo 
kalno. 

— Gerai, - pagaliau pratarė kariškių vadas, kai pareigūnai 
dingo iš akiračio, - galite eiti. 


Prie lamų vienuolyno jie tylomis sulipo į visureigį, apmąs- 
tydami nesėkmę. Spenseris susmuko šalia lango. 

—- Adamai, - prabilo Alisa atsargiai liesdama jo ranką, o jis 
paklausė: 

— Ką man dabar daryti? 

— Man taip gaila, - sušnibždėjo ji užjausdama. Jai iš kitos 
pusės sėdėjo Linas, sugniuždytas sielvarto ir netekties. Alisa 
žinojo, kaip jis troško surasti „Pekino žmogų“. Visą kelią jie 
kratydamiesi važiavo tyloje į Eren Obą. 

Prie viešbučio Kujukas atsisveikino. Kongas ir Linas labai 

stengėsi neišsiduoti, kad kenčia, nors tai buvo aiškiai matyti 
iš jų veidų. Spenseris vargiai galėjo šnekėti. 

Linas ir Kongas nutarė, kad dėžė turi likti per naktį Spen- 
serio kambaryje, bet jis paprieštaravo. 

— Nenoriu to daikto net akyse matyti! 

Daktaras Kongas gūžtelėjo pečiais ir nusinešė dėžę į viršų. 
Spenseris nusekė iš paskos. Liko tik ji su Linu. Jis jau Žiojosi 
sakyti „labanakt“, bet susilaikė. 

— Ar atsimenate, kaip Inčuane vidurnakty sėdėjome ant 
tilto? — paklausė jis. 

— Žinoma, — tyliai atsakė Alisa. 

— Tada manęs paklausėte - nežinau, ar prisimenate - ar 
nenorėčiau, kad mano gyvenimas būtų susiklostęs kitaip. 

- Taip, - pratarė ji tarsi užhipnotizuota. 

— Melavau jums. Tiesą sakant, norėčiau. - Jis atrodė nu- 
liūdęs. - Džiaugčiausi, jei šiandien būtume radę tuos kaulus. 
Pagaliau atgavę savo protėvį. Ak, jei tebeturėčiau žmoną ar 
bent... žinočiau, kas jai nutiko. 

Išgirdusi paskutinį sakinį, persmelktą ilgesio, ji sustingo. 

— Žinau, kaip jums jos trūksta. 

— Taip. - Jis atsiduso. Ji pajuto jo tiriantį žvilgsnį. - Jūs — 
gera moteris, Mo Aili. Nežinau, ar suprantate, kaip jaučiuosi, 
kad esu įsipareigojęs. Nenorėčiau jūsų įskaudinti. 

„Galbūt jau įskaudinote“, - dingtelėjo Alisai. 

Jis ryžtingai nusisuko ir ėmė lipti laiptais. 

— Saldžių sapnų, - nedrąsiai sušuko ji, bet jis nenugirdo. 


Alisa atsibudo. Akimirką ji laikėsi įsikibusi tuštumos, o 


tada prisiminė. Bumbt. Kažkas iš olos pavogė „Pekino žmo- 
gų“. Kas tai padarė? Kada? Prieš kiek dešimtmečių? 

Ir dar vienas dalykas. 

Ojeigu ji įsimylėtų Liną Šijangą? 

Jeigu ir toliau viskas taip klostysis, jie netruks permiego- 
ti. Ji užsimerkė, įsivaizduodama, kaip mylisi su juo, jaučia 
ji, apsivijusį ją ir savyje, patiria orgazmą: kinai tai vadina 
potvyniu, akimirka, kai viskas išsitrina iš atminties ir širdies. 
Patirti orgazmą kartu su juo. Dieve! O jeigu ji leistų tam 
nutikti? 

Tikriausiai jis negalėtų taip elgtis dėl Meijan. Arba susto- 
tų pusiaukelėje. Išsivaduokite nuo manęs, Liusile, jei įmanoma, 
neprarasdama manęs. 

Bet Liusilė juk pasinaudojo proga, ar ne? Ji mylėjo Pjerą 
Tejarą de Šardeną. 

Ir ką gi gavo mainais? Per mažai. Galų gale sulaukė sena- 
tvės viena. Alisos žvilgsnis nuklydo prie mažyčio altoriaus, 
pusiau paslėpto už Tejaro knygų stirtos. „Turėčiau parodyti 
didesnę pagarbą savo protėviams“, - pagalvojo ji jausdama 
kaltę. Liusilė tikriausiai jai padėtų, jei Alisa geriau jai tarnautų 
dvasių pasaulyje. Jai šovė mintis nusipirkti apeigoms skirtų 
daiktų. Smilkalų, vaisių, šilkinių kaspinų su sėkmę pranašau- 
jančiais hieroglifais, popierinių pinigų. 

Staiga Alisa prisiminė miestelyje mačiusi parduotuvę, kuri 
prekiavo tokiais daiktais. Ją pagavo įkvėpimas. Štai ką reikia 
daryti. Ji atsikėlė, greitai nusiprausė, įlindo į džinsus, susirado 
piniginę ir išėjo. 


Kelios mylios už miesto. administracinių pastatų iš lioso 
plytų tankumyne, buvo įsikūręs leitenanto Šano štabas, iš 
kurio jis vadovavo Inčuano ir Eren Obo apylinkėms. 

- Paklausykite, jūs palaidūnai, - prabilo Šanas, sušaukęs 

savo pavaldinius. - Svetimšaliams nuo Vakarų vandenyno 
nepasisekė. Jie surado dėžę, kurioje turėjo būti paslėptas 
„Pekino žmogus“, bet kažkoks gudragalvis sanguliautojas 
spėjo jį pavogti. Hm! Manau, galbūt jau pelningai parda- 
vė. Šiaip ar taip, akivaizdu, kad užsieniečiai nesuras tos 
žmogbeždžionės. Tik veltui stengsis - tupės lauko išvietėje ir 
nieko nepeš. - Sukikenęs jis užsidegė cigaretę ir giliai užtrau- 
kė. - Be to, - tęsė Šanas, — gavau žinių iš Pekino. Tas projek- 
tas jiems neberūpi. Diu neh loh moh! Tad nuo šiol nebereikia 
jų sekti. - Dūmas nusklendė tolyn nuo jo burnos. - Daugiau 
negaišiu su šiais užsieniečiais. - Jis apsižvalgė po kamba- 
rį. - Eikit, lauk! 


Tą rytą Linas Šijangas ilgai rymojo prie lango žiūrėdamas, 
kaip kalno viršūne slenka šešėlis. Pirma iš už debesų tvykste- 
lėjo saulė. Tada nušvito ryški vidurdienio mėlynė. Jis liūdnai 
sekė pasaulio virsmą. 

Kas gali būti šlykščiau už žlugusią viltį? Dabar jie nebegalės 
sugrąžinti Kinijai „Pekino žmogaus“. Nepritrauks pinigų ka- 
sinėti naujoms vietoms. Neturės net už ką surūšiuoti, įtraukti 
į katalogus Džoukoudiane rastų Homo erectus iškasenų, kurių 
taip ir nespėjo sutvarkyti. Neišnarplios tos 1941 metais prasi- 
dėjusios painiavos, kai dingo didžioji dalis „Pekino žmogaus“ 
kaulų ir, vykstant kultūrinei revoliucijai, niekas nenorėjo būti 
už tai atsakingas. Studentai pasičiupo likusius kaulus, supylė 
ant grindų ir sutrypė kojomis. O kad dabar jie galėtų grąžinti 
„Pekino žmogų“... Tai daug ką pakeistų. 

Jie tiek daug tikėjosi iš šios ekspedicijos. Linas prisiminė ku- 
piną įtampos sceną Džengdžou, kai katedros vedėjas paskyrė 
jiems šią užduotį. Atrodo, tarsi tai būtų nutikę visai neseniai, 

o ne prieš tris savaites. Jis apstulbo, kai vedėjas užsiminė apie 
Inčuaną ir Vidinę Mongoliją! Žiūrėjo nustebęs į kresną vyrą 
nusklembtu smakru. Vedėjas, nešiojantis akinius nepaprasto 
storio stiklais ir nuolatos ant stalo laikantis susegtų doku- 
mentų stirtas, nežinojo, kad toje nuošalioje vietovėje prieš 
dvidešimt dvejus metus pradingo Lino žmona. 

Vis dėlto ji pradingo ir dar neatsirado. 

„Tai pripažink, kad ji mirusi. Meijan mirė.“ 

Linas negalėjo to pakelti. Skausmas buvo pernelyg aštrus, 
nutvilkė mintis: „Į lauką! Turiu išeiti iš kambario.“ Tos ketu- 
rios sienos gniuždė. Jis nuskubėjo gatve žemyn, tada pakilo į 
kalvą ir atsidūrė prie sankryžos. Vienspalvių pastatų labirintas 
ir užjų juoduojanti kalno siena jį keistai ramino. „Juk negaliu 
sakyti, kad ji išties mirusi, —guodė jis save. - Ne. Jos likimas 
nežinomas.“ Jis galėtų suartėti su Mo Aili. 

„Tai kaip bus su tuo pažadu, kurį davei?“ 

Pasijutęs nesmagjai, jis paspartino žingsnį. 

— Neprivalai manęs laukti, - pasakė jam tąkart Meijan. 

— Bet aš lauksiu, - pažadėjo jis, nors ir nujautė nelaimę. O 
kaip kitaip galėjo atsakyti? Ji buvo pranašesnė už jį. Geresnė 
kinė. Meijan visada laikėsi tiesos, o jis sviro ten, kur pūtė 
vėjas. Todėl kai ją suėmė, jis laukė — nors tiek galėjo dėl jos 
padaryti. Atsitiktinių meilės ryšių atgaivinta jo janę retkarčiais 
pražysdavo, bet nė vienai moteriai nepavyko Lino sujaudinti 
iki širdies gelmių. Jo tikroji esybė liko nesudrumsta. 

Jis ieškojo Meijan ir nerado. Tarytum jo žmonos čia niekada 
ir nebuvo. 

O dabar linija jau nubrėžta, ir jo dėmesys krypsta į svetim- 
šalę moterį, kuri tokia nuovoki: visada supranta, kas slypi 

pasakytuose žodžiuose. Kinai vertina tokį protą ir sielą. Jis 
paspartino žingsnį, įsivaizduodamas strazdanotą veidą ir 
rudus plaukus. Prisiminė tą dieną dykumoje, kai ji drąsiai 
klestelėjo sėdyne į purvą ir sukryžiavo mėlynais džinsais 
aptemtas kojas - kaip tikra vakarietė. Prisiminė, kaip Mo Aili 
kalbėjo žiūrėdama tiesiai jam į akis. 

Linas paniro į šiuos prisiminimus visa esybe, protu, širdimi, 
savo jang. 

Priėjęs mažą mūrinę parduotuvę, kurioje prekiavo miru- 
siesiems skirtais ritualiniais daiktais, jis stabtelėjo. Žvilgsnį 
prikaustė daug ryškių popierinių gėlių. Ant vainikų lyg 
srūvančios ašaros plazdėjo įvairiaspalviai šilkiniai kaspinai. 
Stulpus, išpuoštus baltais popieriniais kutais, dengė balti 
vimpelai. Tai būdinga lamaizmui, mongolams. Ši parduotuvė 
skyrėsi nuo panašių Šanchajaus krautuvių, į kurias vaikystėje 
jį vesdavosi motina. Tuomet pasaulis buvo kitoks, pats senųjų 
laikų saulėlydis. Dabar jis niekada neužsuktų į tokią parduo- 
tuvę. Juk Linas ne koks nors tu, atsilikęs kaimo prasčiokas, o 
šiuolaikinis žmogus. 

Todėl, kai netikėtai iš parduotuvės atsklido jo vaizduotę 
pavergęs moteriškas balsas su amerikietišku akcentu, iš nuos- 
tabos nudiegė skrandį. | 

— Ei, Lin Boshi! 

Ten buvo Alisa. Išbėgusi iš parduotuvės, ji impulsyviai 
sugriebė jam už rankos ir vėl paleido. 

— Nepatikėsite, ką sutikau. Sanang, Vadovo dukrą. 

Ant parduotuvės slenksčio išdygo už Mo Aili aukštesnė 
mongolė. 

— Atėjau čia kai ko nusipirkti. Prieš metus mirė mano 
teta. 

— Linai, paklausykite, — staiga įsiterpė Alisa. - Ji turi nuo- 
trauką! 

Ak, tos akys. Kone nežemiškos. 

— Kieno? 

— Tejaro! — riktelėjo ji. - Ir Liusilės! 

— Liusilės Svon? - pakartojo jis. 

— Nejaugi nesuprantate? — paklausė Mo Aili ir nepastebimai 
vėl palietė jo ranką. — Tai reiškia, kad 1945 metais Liusilė čia 
buvo atvažiavusi kartu su juo. Ji lankėsi Eren Obe. 

— Bet Vadovas mums to neminėjo. 

— Jūs to neklausėte, - paaiškino Sanang. Išsitraukusi iš 
kišenės mažą knygelę, ji išėmė apdriskusią nuotrauką ir 
padavė Linui. 

Jis palinko kartu su Mo Aili. Kunigas ir amerikietė stovėjo 
sukryžiavę rankas šalia neaukštų namų, maži ir rimti, tarsi 
per karą. Už pastatų buvo matyti keista W formos kalno 
viršūnė. 

— Kokia čia vieta? 

— Neaišku. Šią nuotrauką padarė vienas iš Vadovo vyrų, 
tuomet buvęs kartu. Kunigas jo paprašė nuvesti juos į šią vietą. 
Tai viskas, ką žinome. 

— Atrodo, kad čia kažkieno namai. 

— Gal mongolų šeimynos? - pasiteiravo Alisa. 

Jis žvilgtelėjo į ją ir apvertė nuotrauką, tarsi ant jos nuga- 
rėlės būtų kokia nors užuomina. Tačiau jie išvydo tik kryžmų 
rusvų sutrūkinėjusių linijų voratinklį. 

— Gal ką nors žinote apie tą vyrą, kuris juos ten nuvedė? 

— Seniai miręs. 

Linas sumirksėjo. 

— Girdėjau, kas nutiko vakar oloje, - greitakalbe išbėrė 

Sanang. - Kad radote dėžę, bet kažkas jau buvo spėjęs paimti 
„Pekino žmogų“. Kaip gaila! Turėkite nuotrauką. Mums jos 
nereikia. 

— Manote, kad galime rasti šią vietą? — paklausė Alisa. 

- Jei ieškosite, - Sanang nutilo, - bet būkite atsargūs. Visur 
pilna kareivių. Dabar turiu eiti. Pamaldos už mano mirusią 
tetą. 

Jie stebėjo, kaip ji leidžiasi su pirkiniais nuo kalvos. 

Mo Aili stovėjo šalia. Jis jautė jos kūno šilumą, matė, kaip 
kilnojasi krūtinė. Jei juodu būtų ne viešoje vietoje, jam pakaktų 
pakelti rankas ir apkabinti ją per pečius, prisitraukti arčiau... 
Akimirką Linas užsimerkė. Norėjo pakišti rankas jai po marš- 
kiniais ir pajusti ją. Ar jis galėtų taip pasielgti? Ar išdrįstų? 
Taip. Jeigu jie būtų vieni. 

— Lin Boshi, - prabilo ji. - Tarkime, kad „Pekino žmogų“ 
paėmė tas, kas ir turėjo tai padaryti. Kieno Tejaras būtų to 
prašęs? 

— Ką? - Jis pažvelgė žemyn. - Vertėja Mo. Paprastai, jei 
dingsta kokia nors archeologinė vertybė, tai būna plėšikautojų 
darbas. Vagių. Na, daktaras Spenseris sakė, kad jūsų šalyje, 
Amerikos čiabuvių teritorijoje... 

Ji papurtė galvą. 

— Ten viskas kitaip. Argi nesuprantate, kodėl Liusilė čia 
atvyko kartu su Tejaru? Tai viską keičia. 

— Ką? - paklausė Linas, norėdamas išgirsti jos argumentus. 

— Na, tai įrodo, kad Tejaras ja visiškai pasikliovė. O ji norėjo 
būti tikra, kad „Pekino žmogus“ nepradings. Tie kaulai buvo 
jo palikimo raktas. Manau, ji galėjo pasirūpinti, kad kas nors 
ateitų ir juos paimtų. Vėliau. Juk ji mylėjo Tejarą, - kalbėjo 
Alisa. 

— Ni shuo ta ai shenfu? 

- Žinoma, kad mylėjo. Šie žmonės, - ji vėl žvilgtelėjo į nuo- 
trauką, - šis namas. Tai galėtų būti mongolų šeimyna. 

— Tačiau net Vadovas ir jo vyrai nežino, kur tai yra. 

— Lažinuosi, kad jie nelabai ieškojo. 

— Mo Alili. - Jis paglostė jai plaukus, pastebėjo, kaip sušvel- 
nėjo jos žvilgsnis. — Wo kan ni zai zuo meng“. Paklausykite. Nuo 
tada, kai atsiskyrė žemė nuo dangaus, žmonės nepaliauja siekę 
garbės. Man didžiausia garbė būtų rasti „Pekino žmogų“. Savo 
protėvį. Jis neįkainojamas. Vis dėlto manau, kad nesutiksiu 
jo savo kelyje. 

— Ar negalima to kelio pakeisti? 

„Ne, - liūdnai mąstė jis, - negalima. Tik kvailiui atrodytų, 
kad tai įmanoma.“ Bet jis nedrįso to pasakyti. Ji dar gali pagal- 
voti, kad jiems nelemta vienas kito mylėti, o šito jis neištvertų. 
Todėl Linas tik patraukė pečiais ir nepratarė nė žodžio. 

Ji nusišypsojo. 

— Papasakokime kitiems. 

Juodu apsisuko grįžti atgal. Jis neklausė - kažkodėl ne- 
norėjo to žinoti - ką ji veikė Eren Obo ritualinių daiktų par- 
duotuvėje - nuo feodalinių laikų išlikusioje atgyvenoje tu 
žmonėms. 


Jie susibūrė aplink nuotrauką viešbučio vestibiulyje. 

— Pažįstu Alašaną, kiekvieną jo pėdą, - nesiliovė kartojęs 
Kujukas. - Kaip galiu neatpažinti šios vietos? 

— Galbūt tai ne Alašanas? - pasakė Kongas. 

— Tačiau juos čia atvedė vienas iš Vadovo vyrų. 


k Matau, kad vis dar sapnuojate (kin.). 

— Ką manote, Adamai?- paklausė Alisa. 

— Manau, kad viskas pražuvo, - kategoriškai atkirto jis. — 
Tejaro dėžę radome šalia piešinio oloje - ten, kur ji ir turėjo 
būti. „Pekino žmogus“ buvo dingęs. 

— Bet dabar turime naujos informacijos, - nenusileido ji. 

- Jūs tai vadinate informacija? Tai tik nuotrauka. 
vakar pakliuvome į aklavietę. Dabar viskas keičiasi. 

— Argi? - Spenseris dėbtelėjo į ją. Jo akys tarsi sakė: „Pa- 
žiūrėkite į save, į savo gyvenimą, ar kada nors kas nors pasi- 
keitė?“ — Tik jums taip atrodo. 

— Taip, - teisindamasi atsakė ji. - Aš tikrai taip manau. - Ali- 
sa atsisuko į daktarą Liną. - Ni shuo zenmoyang? 

— Turėtume nenuleisti rankų. Žinoma! Tai labai svarbu. Mes 
privalome ir toliau ieškoti. 

Ji nusišypsojo jam. 

— Wo tongyi". Daktare Kongai? 

Kongas susimąstė. 

- Štai kas, - lėtai pratarė jis. - Ar yra bent mažiausia tiki- 
mybė, kad rasime „Pekino žmogų“? Taip. Galbūt. Bet šiuo 
metu tai atrodo taip neįtikėtina... - Jis nutilo. - Ke yu er bu ke 
giu**. Taigi. Aptikome neįsivaizduojamai daug medžiotojų ir 
rinkėjų gerai išsilaikiusių įrankių. Prireiks daug metų, kol juos 
ištirsime. Aš būčiau linkęs ir toliau tose kasinėjimų vietose 
jūs su manimi, daktare Spenseri? 

Adamas, išklausęs Alisos vertimo, ryžtingai linktelėjo 
galva. 


B Aš sutinku (kin.). 
** "Jeigu jį rasime, tai tik laimingo atsitiktinumo dėka (kin.). 

— Taip, tyrinėkime, planuokime, sugalvokime gerą tyrimų 
planą. Sutinku, kad galimybės tyrinėti vėlyvąjį paleolitą čia 
tiesiog neįsivaizduojamos. - Jis atsivertė savo knygelę ir kažką 
pasižymėjo. Alisa matė, kaip jis leidžiasi užvaldomas naujų 
minčių, kad tik nebegalvotų apie „Pekino žmogų“. 
norėtumėte ir toliau ieškoti „Pekino Žmogaus“, maloniai 
prašom. 

Alisa ir Linas susižvalgė. Galėtų būti vieni ištisas dienas? 
Jie greitai nusuko akis į šalį. 


Kai visi išsiskirstė, ji patraukė viena į miestelio pakraštį, 
kur Eren Obo sunkiai prisijaukinta civilizacija nepastebimai 
pranyko akmenuotame purvyne. Pasirodė pamažu kylančios 
geltonos kalvos, kurios tolumoje priartėjo prie rudo kalno. Už- 
dususi ji susmuko kelkraštyje, kasydamasi nuo žliaugiančio 
prakaito niežtinčią odą. 

Laukti teko neilgai. Iš miestelio staugdamas atlėkė sunkve- 
žimis. Ji pašoko ir ėmė mojuoti. 

Automobilis sustojo. 

— Vyresnysis broli, - kreipėsi ji į sunkvežimyje sėdintį mon- 
golą. Vieną nuospaudų išmargintą ranką jis laikė ant vairo, 
o kita gniaužė cypiančią pavarų perjungimo svirtį. - Prašau 
padėti. Ar važiuojate į Inčuaną? 

Jis linktelėjo ir atsainiai nusispjovė ant Žemės. 

— Man reikia ten kai kam perduoti žinutę. - Ji pakėlė 
voką. - Tai labai svarbu. Jei padarysite, ko prašau, su malo- 
numu sumokėsiu jums dešimt JAV dolerių. - Alisai padavus 
voką ir amerikietišką banknotą, vyro akys palankiai išsiplė- 
tė. - Adresas parašytas ant voko. 

Jis pažvelgė į adresą ir akimirką sustingo. 

Ak, jis nemoka skaityti hieroglifų, suprato ji ir puolė aiš- 
kinti: 

- To vyro vardas —- Guo Vensiangas. Kinų kvartalas, Gan- 
su gatvė, šimtas septyniasdešimt aštuoni. Ar galite tai įsidė- 
mėti? 

Vyras paslėpė voką savo drabužiuose, o tada jo tamsų veidą 
išgiedrijo šypsena. 

— Ni fang xin hao*. - Jokių malonių žodžių, kaip būdinga 
kinams. Jis tik linktelėjo galvą, paspaudė pedalą ir nurūko. 

Alisa stebėjo iš po ratų kylančias dulkes. Kurį laiką buvo 
girdėti užimas, o paskui sunkvežimis virto už daugelio mylių 
judančiu taškeliu, kuris tai išlysdavo, tai vėl dingdavo stai- 
giame kalno šlaitu vinguriuojančio kelio posūkyje. Galų gale 
taškelis pranyko saulės išdegintame tarpeklyje. Ji pergalvojo, 
ką buvo parašiusi Guo Vensiangui. Nurodė, kaip juos surasti 
Eren Obe, jeigu jam prisireiktų. Paklausė, ar pavyko ką išsi- 
aiškinti apie mongolų šeimyną. Ak, ir svarbiausias dalykas, 
kurio ji asmeniškai paprašė. Kas nutiko Džang Meijan? 


2 Nusiraminkite (kin.). 

„Pekino žmogus“. 

Alisa jau šimtąjį kartą įsivaizdavo tos būtybės plokščią 
kaukolę, atsikišusį smakrą, žiojinčias mirties akiduobes. 

Ką Kongas sakė apie „Pekino žmogų“? Ke yu er bu ke giu. 
„Jeigu jį rasime, tai tik laimingo atsitiktinumo dėka. Tik at- 
sitiktinai.“ 

Alisa ištraukė iš stalčiaus li1g-pai ir parinko jai naują vietą — 
prie lovos krašto stovintį išklerusį stalą. Priešais lentelę atrėmė 
kelias ryškias popierines kortas, kurias nusipirko ritualinių 
daiktų parduotuvėje. Kas dar? Jokio maisto ir smilkalų - ji 
apsižvalgė. Arbatos. Atidariusi šalia termoso padėtą dėžutę, 
ji atgnybo kelis lapelius iš pakelio ir pabarstė juos priešais 
lentelę. Nedaug, bet užteks. Ji nulenkė galvą. 

„Meng Šaoven, Liusile Svon. Padėkite man.“ 

Ji sėdėjo nejudėdama. Susivokė nelabai žinanti, ko papra- 
šė. Ar ji norėjo, kad padėtų surasti „Pekino žmogų“? Ar kad 
pagelbėtų suartėti su Linu Šijangu? 

Tejaras sakė, kad viskas, kas nutinka, yra susiję. Gyvenimas 
ir materija - tarsi vienas organizmas. Tereikia pažiūrėti į jį, 
pabuvoti jame. 

Jeigu tiktai. 

Ji tyliai sėdėjo, stengdamasi apie nieką negalvoti, lauk- 
dama. „Močiute Meng, jūs mylėjote savo vyrą. Liusile, jūs 
mylėjote Pjerą. Patarkite man.“ 

Tačiau Alisa nieko nepajuto iš limg-pai, nieko. Tai buvo tik 
kraujo dėme. Nuo ilgo sėdėjimo ėmė mausti kelius. Dėmesį 
blaškė iš lauko sklindantys garsai, padrika mongolų kalba, 
tolimas mašinų burzgimas. Ji niekaip negalėjo išmesti iš gal- 
vos anksčiau kiemelyje matyto vaizdo: dainuodama mergaitė 
įkaitintu iki baltumo žarstekliu lupa nuo ką tik paskersto 
ėriuko melsvai pilką odą. 


Alisa pabeldė į Lino duris, bet jis buvo kažkur dingęs. Tad 
ji pagriebė nuotrauką ir išėjo. Greitai nužingsniavo plačia 
pustušte pagrindine gatve. Palei ją buvo pasodinta keletas 
kreivų, apdžiūvusių medžių, stovėjo žemi, monotoniški gel- 
toni namai, eilės elektros stulpų. Po kojomis - susigulėjusi 
žemė, virš galvos - dykumos dangus. Ji praėjo pro metalo 
dirbinių kioskus, atvirus daržovių ir mėsos turgus, iš kurių 
sklido triukšmas lyg iš mažų lėktuvų angarų. Pražingsniavo 
ir pro paprastą grožio saloną, kuriame stovėjo dvi kėdės ir du 
alaviniai dubenys. Nuo vėjo barškančiuose languose ji išvydo 
save. Žemaūgę, rudens tipo. Kaip diena nuo nakties ji skyrėsi 
nuo tamsių, savimi pasitikinčių, šaltakraujų čionykščių gy- 
ventojų. Amerikoje Alisą laikė patrauklia. Čia ji buvo tiesiog 
kitokia. Jai nepatiko būti gražiai. Geriau jau - kitokiai. 

Ji nusileido nestačiu krantu iki upelio ir sėdėjo valandėlę 
prie srūvančio vandens. Kažin, kur dingo Linas? Žinojo, kad 
neturi teisės jo klausti, kur eina, bet vis tiek troško Žinoti. Tarsi 
jis jau priklausytų jai. Kvailutė. 

Alisa spoksojo į upelį. Tai buvo tik siauras nutekamasis 
griovys, bet abipus jo palaimingai vešėjo tamsiai žalias ki- 
limas. Tyliai sruvenantis vanduo ir nuo vėjo vilnijanti žolė 
gaivino ištroškusį kūną ir dvasią. Eren Obe ji visą laiką stokojo 
geriamojo vandens. Čia jis buvo griežtai normuojamas - per 
dieną jie gaudavo tik po vieną termosą virinto vandens. Keis- 
ta, kaip ji prie to prisitaikė. Pasilikdavo šiek tiek plovimui, 
o likusį vandenį griežtai seikėdavo. Tačiau visada norėjosi 
daugiau. 


„Gal man liautis?“ - klausė savęs Linas. Jis sėdėjo tuopų gi- 
raitėje ant lygių baltų kalkakmenių krūvos ir žiūrėjo į skaidrų 
upelį, kurio dugną dengė nuzulinti akmenukai. Kaimas, į kurį 
jis atvažiavo, vadinosi Long Binas. Už jo kryžiavosi žvyrkeliai 
ir stovėjo namas tinkuotomis sienomis, ant kurių buvo išpai- 
šyti dideli raudoni hieroglifai, rodantys kryptis į kitus kaimus. 
Priešais tą namą plytėjo didžiulė saulės išdeginta kaimo aikštė. 
Kiek anksčiau jis šnektelėjo su vietiniu gyventoju. Dabar šis 
plačiais baltais marškiniais vilkintis vyras stovėjo ant kranto 
su šiaudine skrybėle ir akiniais nuo saulės. 

— Gaila, kad nieko nežinome apie jūsų Žmoną. 

— Nieko tokio. Tik pridariau jums rūpesčių, vyresnysis 
broli. 

— Nereikia tų mandagybių. Senasis Juanas netrukus vyks 
į Eren Obą. Jis parveš jus atgal. 

— Ačiū. 

— Nėra už ką. Menkniekis. 

Linas pakėlė akis į kolonas primenančias tuopas. Buvo labai 
karšta. Dangus atrodė toks blyškus, kone baltas — išblukęs 
nuo kaitrios saulės. Pavargęs, kaip ir šis kaimas su vieninteliu 

baltintu namu ir takeliais, vedančiais į išsibarsčiusias lioso 
lūšneles. 

Troškimas sužinoti, kas nutiko jo airen, irgi ėmė blėsti. Nie- 
kas nežinojo apie ją. Niekas, kad ir kur nuvažiuodavo. 


Jie vėl susitiko viešbutyje. Jis nesakė, kur buvo, o ji ir ne- 
klausė. 

Saulei leidžiantis, juodu paėjėjo iki apskritos Eren Obo 
plytų aikštės, aplink kurią gausiai augo rausvos piliarožės. 
Viduryje stovėjo statula - kupranugaris, išdidžiai pakėlęs 
galvą ir priekinę koją. 

Ant plytų susėdę keli mongolai žaidė šachmatus primenan- 
tį Žaidimą, timpčiodami aukštyn plačias medvilninės kelnes 
ir ginčydamiesi. Lentą atstojantį kvadrato formos popierių 
margino keistos, sudėtingos geometrinės figūros. Vienam 
žaidėjui pastūmus figūrą, visi vyrai pralinksmėjo. 

- Atsiprašau. — Ji atsitūpė šalia vieno mongolo ir prakalbo, 
lėtai, aiškiai tardama kiniškus žodžius. 

— Svetimšalė! — suspigo jis su stipriu akcentu ir pažvelgė 
įją ir Liną. 

— Ar žinote, kokia čia vieta? - Ji ištiesė nuotrauką. - Vyrai 
ištempė kaklus ir pratrūko šnekėti savo kalba. Žiūrėdami į 
juos, Alisa ir Linas klausėsi. Buvo matyti - mongolai nežino. 

— Gaila, bet ne, užsieniete, - užbaigė vienas kiniškai. 

— Nieko tokio. Ačiū, - padėkojo Linas. Vos tik jie nusisuko 
į palei aikštę augančias piliarožes, vyrai vėl ėmė žaisti, ragin- 
dami vienas kitą ir juokdamiesi. 

Jiems žingsniuojant toliau, Alisa svarstė, kada Linas papa- 
sakos apie savo šeimą. Laukė, kada jis atvers širdį. Jei kinai 
prabyla apie šeimą — tai reiškia rimtus ketinimus. Taip pager- 
biama antroji pusė. 

O kaip ji pagerbtų Liną? Nusivežtų jį namo ir supažindin- 
tų su Horacijumi? Niekada. Ji savotiškai mylėjo tėvą - jai netgi 
reikėjo jo, bet puikiai žinojo, kad tokį vyrą kaip Linas reikia lai- 
kyti nuojo atokiau. Dabar Alisa vyresnė, stipresnė. Ji nebenusi- 
leistų Horacijui, ne taip, kaip tada, kai dar bendravo su Dzianu. 
Pasikliautų tik pačia savimi ir neleistų Horacijui kištis. 

Viskas atrodė neįtikėtinai paprasta. 

Apsvaigusi nuo šio suvokimo, ji rami pėdino šalia Lino. 
Juodu pravaikštinėjo didžiąją dalį popietės, bemaž tylėdami. 
Laiške Liusilei Tejaras rašė: Nesileiskime į ilgas kalbas... 

Tačiau Alisa ir Linas nieko nerado. Miestelyje jau visi Ži- 
nojo, ko jie ieško. Dar jiems nespėjus prieiti ir užkalbinti, 
gyventojai imdavo garsiai šaukti: „Leiskite žvilgtelėti į nuo- 
trauką!“ Atidžiai ją apžiūrėjus, beveik visus — tiek vyrus, tiek 
moteris - akimirką persmelkdavo nuoširdus skausmas, kad 
prarado progą, nors ir menką, tapti didvyriais. Jie papurtyda- 
vo galvas, - išties gaila! - ir pripažindavo nežiną šios vietos. 


Grįžę į viešbutį, jie išsiskyrė prieš pietus pailsėti. Ji ne- 
rūpestingai pavadino jį daktaru Linu, Lin Boshi, ir akimirką 
susimąstė. 

— Boshi, - tarė ji. - Ar tai reiškia, kad filosofijos daktaras 
skiriasi nuo gydytojo? 

— Taip. Gauti filosofijos daktaro laipsnį - viena didžiausių 
kinų siekiamybių. Mes sakome: Wanban jie xia pin weiyou 
dushugao“. 

- Juk visada taip buvo, ar ne? - pasiteiravo ji. - Nuo tada, 
kai įvesta imperatoriška egzaminavimo sistema. 


Ž Kad ir ką veiktum, tai nebus taip svarbu, kaip siekti aukštesnio išsilavi- 
nimo (kin.). 

— Tačiau imperatoriaus dvaro akademiko vaidmuo skyrėsi 
nuo nūdienos filosofijos daktaro laipsnį turinčio mokslinin- 
ko, -jis patikslino. - Dvaro akademikas - daugiau nei moks- 
lininkas: jis buvo tarsi pavyzdys kitiems, nes turėjo laikytis 
tam tikrų elgesio normų ir taisyklių. 

— Taip, žinau. Normos ir taisyklės. — Ji visada žavėjosi be- 
galę atspalvių turinčiais įsipareigojimais ir principais, kuriuos 
praktikavo kinų tauta. Tačiau labiausiai ją domino tai, ką tos 
normos ir taisyklės kartais slėpė: slaptą seksą, negailestin- 
gą gulagą, plačiai paplitusį kyšininkavimą ir milijoną kitų 
nelaimių, įskaitant Chaosą. Viską, kas slypėjo už tvarkingo, 
mandagaus, pagarbaus Kinijos šydo. 

Linas Boshi. 

— Pasimatysime per pietus, - tarė ji. 


ĮžŽengusi į savo kambarį, ji nusprendė padėti ling-pai į šalį. 
Staiga jai toptelėjo, kad laikyti sielos lentelę matomoje vie- 
toje — negerai. Ji atidžiai apžiūrėjo hieroglifus ir, patraukusi 
sulankstytus drabužius, nukišo lentelę į stalčiaus gilumą. Meng 
Šaoven, mirusi liepos 14 dieną... Kur dabar yra Meng Šaoven? Per 
pastarąsias kelias savaites, nepaisant visų Alisos atliekamų ri- 
tualų, senutė vis labiau nuo jos tolo. Meng paliko šį pasaulį. 

„Pripažink tai, - galvojo ji. - Tu niekada neturėsi mamos. 
Ir Meng. Ir Liusilės Svon. Turi tik vieną giminaitį. Savo tėvą, 
Horacijų.“ 

Po ling-pai šmėstelėjo spalvotas audinys, ir ji atpažino savo 
šilkinę pilvo skiautę. Širdis ėmė plakti smarkiau. O jei Linas 
pamatytų? Ji suglamžė skiautę į mažiausią įmanomą kamuo- 
liuką ir įkišo į tolimiausią sujaukto stalčiaus kampą. Ne, Linas 
jos nepamatys. Alisa niekada neleis, kad tai nutiktų. 

Po pietų jie vėl išėjo iš viešbučio ir klausinėjo Žmones tol, 
kol ėmė blėsti diena. 

- Lei-le ma? - pasiteiravo jis. 

Ji linktelėjo galvą. Taip, ji išties pavargo. Bet ne dėl vaikš- 
čiojimo, o todėl, kad nesisekė. Kažkas juk turi žinoti, bet kol 
kas jie nesutiko tokio žmogaus. 

Ji žvilgtelėjo į Liną. 

- Atsimenate, kaip lankėmės oloje? Ar pastebėjote ką nors 
keista, turiu omenyje tą raketą? 

Jis metė į ją įkypą žvilgsnį. 

— Norite pasakyti, kad ten buvo ne raketa? 

- Taip! Ar matėte... ar... 

Jis nutildė Alisą, nespėjus jai visko iškloti. 

— Kinai turi tokį posakį: „Geriau palaukite, kol išsisklaidys 
rūkas, o tada - ni renshi lu shanzhen minamu*.“ Ar suprantate, 
ką noriu pasakyti, Mo Aili? Mes visada gyvenome tokiame 
kinų pasaulyje. Mums šis veidas nėra jau toks paslaptingas. 

— Suprantu, - pasakė ji. Žinojo, kad jis turi omenyje tai, ko 
Kinijos vyriausybė ir kariuomenė privertė savo tautą bijoti, 
prie ko ši turėjo įprasti ir su kuo skausmingai susitaikė. Visa, 
ko Alisai pačiai neteko iškęsti, bet buvo apie tai skaičiusi ir 
mąsčiusi begalę kartų. - Suprantu. 

— Kaip jums tai pavyksta? - liūdnai pratarė jis. 

Buvo matyti, kad Lino širdis plyšta iš skausmo. Ji taip arti 
jo, Kinijos, bet toliau kelias visada bus užkirstas. 

— Prašau taip nekalbėti, - sušnibždėjo Alisa. 

- Ak, taip. - Prisiminęs jis užsimerkė. - Duibugi"“*. Nenorė- 
jau jūsų įskaudinti. Tiesiog... jūs tikra keistuolė iš už marių, 
į Išvysite tikrąjį Lušano kalno veidą (kin.). 

** Atleiskite (kin.). 

vertėja Mo. Kalbėdamas su jumis, retsykiais užsimirštu, kur 
ir kas esu. 

— Bici, - atsakė Alisa. Ji jautėsi taip pat. 

- Jus sutikęs, sužinojau tiek daug dalykų, elgiuosi taip, kaip 
anksčiau niekada nesielgiau, - tarė jis. - Daolė“. 

Juodu palinkėjo vienas kitam labos nakties. 


Alisos kambaryje buvo tvankiau nei paprastai. Pro plačiai 
atvertus langus skverbėsi bevėjis oras, prisipildęs naktinio 
gyvenimo garsų: kažkur suklykė plėšrus paukštis puldamas 
savo grobį, iš kito miesto pakraščio atsklido tolimas motoci- 
klų variklių staugimas, kieme po jos langu svirduliuodamas 
sustojo visureigis, pilnas jaunų kareivių. Netrukus variklis vėl 
suriaumojo ir visureigis nudundėjo tolyn, ore besisklaidant 
kareiviukų šnekoms ir juokui. Alisa žvilgtelėjo į laikrodį. Be 
penkiolikos vienuolika. Vis tiek neužmigs. 

Ji apsirengė ir nutipeno koridoriumi. Durys buvo uždary- 
tos, šviesos užgesintos. Visi miegojo. Išsmukusi į gatvę, Alisa 
kaipmat pasijuto žvaliau. Eren Obas, kaip ir visi dykumos 
miesteliai, vėlyvais vasaros vakarais atgydavo. Pūtė malonus 
vėjelis, vaikštinėjo žmonės. 

Paėjėjusi pagrindine gatve, ji pasuko į išblėsusį vienspalvį 
gatvių labirintą. Šalia čiurleno upelis. Vilkdama koją už kojos, 
Alisa ėjo dulkėtais siauralapiais žilakrūmiais apsodinta sena- 
miesčio gatve ir klausėsi žemai gurguliuojančio vandens. Vietoj 
nuobodžių geltonų dviaukščių pastatų su kvadratinių langų 
eilėmis ir plokščiais šiaudiniais stogais virš gegnių Žirgsojo 
gremėzdiški lioso namai, kokius ji buvo mačiusi miestelio pa- 

kraščiuose -jau šimtus metų darkantys dykumos kraštovaizdį. 
Čia buvo ir šventykla. Puošnūs pagodos stiliaus ornamentai 
visai nederėjo prie kitų miestelio pastatų. Tačiau šventykla 
augo daugybė nuostabių vazoninių medžių ir gėlių. 

Alisa stovėjo apšviesta lempos prie pusmėnulio formos 
vartų ir žiūrėjo į kiemą. Vartai nebuvo uždaryti, bet eiti į vidų 
buvo per vėlu. 

— Jaunesnioji sese, - už jos pasigirdo gergždžiantis nuo 
senatvės vyriškas balsas. Ji atsisuko ir įsistebeilijo į senuko 
gilias, užtinusias akis. - Ar tiesa, kad mokate kiniškai? 

— Vyresnysis broli, nežinau, ką esate girdėjęs. Bet aš tikrai 
nenusipelnau pagyrų. - Pasenusios mandagybės. 

Jo raukšlėtas veidas nušvito, į viršų kilstelėjo reti balti 
antakiai. 

- Žmonės kalba - ta mergina nuo Vakarų vandenyno, ru- 
daplaukė pamėklė, moka kiniškai. 

Ji nusijuokė. 

— Narde hua. - Pažodžiui tai reiškė „nesąmonė“, bet ji ištarė 
šypsodamasi. 

— Jau tiek daug metų neregėjau užsienietės. Atleiskite, kad 
trukdau. Ar užsienyje viskas taip pat? 

— Ne, pasaulis pasikeitė. Tai pasaka be pabaigos. 

- Štai kaip. 

- Taip. 

Senis tyliai pūkšdamas nusijuokė, tuomet pažvelgė į ją 
taip įdėmiai, kad ji, rodos, pati juto kiekvieną savo neįprastos 
spalvos akių taškelį. 

— O kas jus, mergaite iš Amerikos, privertė išmokti mūsų 
kalbą? Juk turbūt nemokate skaityti? 

— Moku. Ne itin gerai, bet suprantu ir šiuolaikinę, ir klasi- 
kinę kinų kalbą. 

Jis pakreipė galvą. 

— Nuostabu. 

- Tai niekis, dėdule. Bet noriu jūsų kai ko paklausti. Ši 
vieta... - Ji ištraukė nuotrauką ir padavė jam, per daug nesi- 
klausė ji. 

— Galėčiau nukeliauti tūkstantį li* nuo savo namų, bet šios 
vietos niekada nepamirščiau, - užsisvajojęs tarė senukas, 
spoksodamas į nuotrauką. 

Ką? Alisa pasijuto it Žuvis, spurdanti išdžiūvusiame tar- 
peklyje. 

— Ar tai reiškia... ar norėjote pasakyti, kad nežinote šios 
vietos. 

Tai mano sesers sodyba. 

Ji apstulbo. Ar jis tikrai tai pasakė? Ar tikrai? O gal čia tik 
bepročio kliedesiai? 

— Jūs žinote, kokia čia vieta? 

— Na, tiesą sakant, tai nėra mano sesers sodyba, - patikslino 
jis. - Esu kinas. Tai mongolų šeima. Prieš daugelį metų mano 
sesuo ištekėjo už vieno iš jų sūnų. - Stebeilydamas į nuotrauką 
jis nutilo. - Tai sena nuotrauka. Iš kur ją gavote? 

— Ak, iš šių žmonių, - drebančiu pirštu ji parodė į Tejarą ir 
Liusilę, - matote, jie yra svetimšaliai. Jie... 

- Jūsų giminaičiai? - pasufleravo jis. Alisa pastebėjo, kaip 
senukas pakėlė nuo nuotraukos akis, be jokios abejonės, ly- 


Ę Ilgio matas Kinijoje. 1 li = 0,5 km (vert.). 

gindamas ją su Tejaru ir Liusilę. Kinams visi baltieji atrodo 
vienodi. 

— Na... - „Meluok.“ - Taip. Mano giminaičiai. Turiu su- 
sisiekti su čia gyvenančia mongolų šeimyna. - Ji bakstelėjo 
pirštu į namą už Tejaro ir Liusilės. - Jie yra seni draugai. O 
aš turiu... žinių. 

— Kaip tai galėjo nutikti? Toks sutapimas. 

— Ar galite parodyti, kaip nuvykti į tą vietą? 

— Mielai. - Jis apvertė nuotrauką ir greitai ant jos nugarėlės 
suraitė hieroglifus, nubraižė paprastą planą. - Tik įsivaiz- 
duokite! Šiaip naktimis nevaikštau. Mano plaučiuose tvyro 
šaltis. Tačiau šį vakarą nusprendžiau išeiti. O jei būčiau nu- 
taręs kitaip? - Baigęs rašyti, kaip ten nuvykti, jis grąžino jai 
nuotrauką. - Ak, perduokite jiems mano linkėjimus. Dabar 
atleiskite, turiu eiti namo. Laimingo kelio. 

— Bici, - atsakė ji. Senukas oriai linktelėjo galvą ir apsigręžęs 
nuėjo. - Bici. 

Kai kinas, pasukęs už kampo, dingo iš akių, ji susivokė, 
kad drebančiame kumštyje baltais krumpliais tebegniaužia 
nuotrauką. 


Alisa atsargiai pabeldė. Lino kambaryje buvo tylu. 

Ji dar sykį pabeldė. Turėjo jį pažadinti, turėjo... Ištiesusi 
ranką paklibino apvalią rankeną. 

Durys atsidarė. 

Viduje buvo tamsu. 

Akimirką ji stovėjo nejudėdama. Neilgai trukus, šviečiant 
blyškiam šaltam mėnulio pjautuvui, išniro kambario kontūrai. 
Plastmasinė kėdė, medinis rašomasis stalas, lova. Ojoje - ne- 


judanti vyro figūra. 

Ji tyliai priėjo ir atsiklaupė šalia lovos. 

— Lin Boshi, - sušnabždėjo ji, išdrįsusi paliesti kaire ranka 
jo skruostą. Daktaras Linas. Kai visas taisykles pamažu pakeičia 
milijonas nelaimių. 

Jis tyliai sudejavo, įkvėpė ir nepasikėlęs, net neriktelėjęs 
ištarė jos vardą, Siao Mo, taip paprastai, tarsi jos apsilankymą 
tamsoje buvo galima iš anksto numatyti. 

Linas ištraukė iš šiltų patalų rankas ir suėmė jos veidą, 
atidžiai tirdamas, lyg norėtų įsitikinti, ar tai tikrai ji - Mažoji 
Mo. Tuomet rankos nusviro. 

— Shenmo?* - tyliai paklausė jis. 

Ji palinko ir sukuždėjo, kad rado žmogų, kuris atpažino tą 
vietą nuotraukoje. 

— Zhen-de ma?** 

Alisa linktelėjo galvą. 

— Deng yixia**“. 

Ji atsitraukė. Jis atsikėlė ir greitai tamsoje priešais ją apsi- 
rengė. Užgniaužusi žadą ji stebėjo jo grakščiai judantį šešėlį. 

— Zou****, - tarė jis, užsisegdamas diržą. 

Juodu išskubėjo į lauką. Alisa greitai papasakojo, kaip 
šalia šventyklos sutikusi tą senuką. Atsistoję prie apšviestų 
kos nugarėlės išraitytus hieroglifus ir planą. Senukas buvo 
užrašęs slėnio pavadinimą - Purabandukas ir keliais žodžiais 
paaiškinęs, kaip ten nuvykti ir kur susikerta tarpekliai. 

— Ar žinote, kur tai yra? 


bi Kas nutiko? (kin.) 
** "Tikrai? (kin.) 

** Palaukite (kin.). 

— Manau, kad taip, - tarė jis. - Pažiūrėkite čia. Šituo keliu 
mes atvykome. Tai senas kelias, girdėjau vairuotoją kalbant 
apie jį. Tikrai tas pats. Štai čia tarpeklis, o čia jis, rodos, pažy- 
mėjo tarpą prieškalnėse. Prisimenu Didžiojoje kinų sienoje 
esantį plyšį. Galbūt turėtume pasidairyti kokio nors tako, 
vedančio į tą Purabanduko slėnį. 

Ji spoksojo į žemėlapį. 

— O gal dabar iš karto turėtume ten vykti? 

— Be kitų? 

— Tik pažiūrėtume, ar pavyktų rasti tą vietą. O jei ten yra 
namas? Kaip ir nuotraukoje? Mes neprivalome eiti artyn. Rytoj 
galėtume grįžti visi kartu. 

Žiūrėdamas į nuotrauką jis šypsojosi. 

— Bet mums reikia automobilio, - tarė ji. 

— Automobilio? - Jis papurtė galvą. - Ne. Mums reikia 
vairuotojo. 

Ji nustebusi žvilgtelėjo į jį. 

— O kam? Aš moku vairuoti. 

— Tikrai? - Jis įsistebeilijo. 

- Žinoma. Amerikoje visi moka vairuoti. Ne taip, kaip čia. 
Mes visi išmokstame. Vairuoti - puiku, tai... - Ji nutilo. Jis ne- 
suprastų, kaip smagu lėkti juodu asfaltu per besidriekiančią 
dykumą, pasidėjus ant gretimos sėdynės žemėlapį su degali- 
nėmis, ir grožėtis raudonais saulėlydžiais. - Klausykite, tai gali 
būti ta mongolų šeimyna. Ar galėtume paimti visureigį? 

Jis dar plačiau išsiviepė. 

— Kodėl gi ne? Juk tai dėl mūsų tyrimo, ar ne? 

— Taip, bet raktai... 

— A, žinau, kur vairuotojas juos palieka. Mačiau. Jis padeda 
juos ant dešinio priekinio rato. 

Ji išpūtė akis. 

— Ar nesibaimina, kad kas nors gali juos paimti? 

- Paimti? Pavogti mašiną? Vargu. Pirmiausia, nedaug žmo- 
nių moka vairuoti. O bausmė už mašinos vagystę - griežta. 
Gali pakliūti į Iaogai. Būti nušautas. Kam, po perkūnais, taip 
rizikuoti? Ar tai verta kainos, kurią tektų sumokėti? 

- Suprantu, - sutiko ji, suvokdama, kokia tai beprotybė: juk 
jo paties žmona pakliuvo į politinio perauklėjimo stovyklą. 
Ir už ką? Už mokslinį straipsnį? O tai buvo verta tos kainos? 
Tačiau tai buvo savitas pasišventimas — vienas iš nuo seno 
gerbiamų būdų tapti Kinijoje didvyriu. Šios savybės Alisa 
neturėjo. 

— Vadinasi, jūs nuvešite į šį slėnį? - Jis palietė nuotrauką. 

- Žinoma. 

- Zou-ba*. 

Visureigis stovėjo už viešbučio suplūkto purvo kieme. Jie 
tyliai įlipo. Alisa užvedė variklį, patikrino, kiek yra dujų ir 
vandens, ir jie greitai nupukšėjo į gyvenvietės pakraštį. Įsukus 
į pagrindinį kelią, kaip ir visuose atokiuose miesteliuose, civi- 
lizacija - pastatai, žmonės, šviesos - ėmė trauktis bauginančiu 
greičiu. Akimirksniu atsivėrė tuštuma, kiek akys užmato - tik 
dumblina dykumos jūra ir juodi kalnai. 

Jie skaudžiai pasišokinėdami lėkė ilgu išvažinėto gruntke- 
lio ruožu. Tačiau netrukus pasiekė lygią dangą ir kelias ėmė 
vingiuoti per naktį it šilko juosta. Jie atsidūrė tarsi kitame pa- 
saulyje: priešais driekėsi tamsus greitkelis, o aplinkui plytėjo 
Tengerio dykuma. 

— Argi jums nepatinka? - Ji sulenkė kairę ranką ir iškišo ją 
pro langą nakties vėjui. 


* Tai važiuokime (kin.). 

— Vairuoti? - Jis sumišęs suraukė antakius. 

— Taip. Važiuodavau per visą Teksasą iki pat Laredo. Tik įsi- 
vaizduokite. Taip karšta, kad galima numirti. O tada muitinė, 
mažas kambarėlis linoleumu išklotomis grindimis ir storas, 
pilvotas pareigūnas, vilkintis pernelyg aptempta chaki spalvos 
uniforma. Jis patikrina vairuotojo pažymėjimą, paklausinėja, 
tu Žinai, ką ir kaip reikia sakyti. Netrukus esi palydimas iš 
kambario pro vartus, ir tu jau ne savo šalyje, o kitoje sienos 
pusėje, Nuevo Larede. Meksikoje. Ten viskas kitaip. Namai 
nudažyti ryškiomis spalvomis. Keista šviesa. Kvepia senove. 
Lyg būtum Marse. 

— Ar kalbate apie vairavimą? - pasitikslino Linas. 

— Apie kelionių aistrą, - atsakė ji, pavartodama ne itin tiks- 
lią kinų frazę re-ai luxing ir bakstelėdama į priekinį stiklą. — Štai 
tas laisvas kelias. 

— Wo shi yige luxinę aihao-zhe, - dar sykį pamėgino ji: „Esu 
klajūnė.“ Bet jis vis tiek nesuprato. Teksasas, kelias - jis nie- 
kada to nesužinos. O ir kaip galėtų? Keista - dabar ji jautėsi 
taip pat, kaip ir prieš daugelį metų važiuodama į vakarus, į 
Tonopahą. Laisvės pojūtis. Troškimas pradėti naują gyvenimą. 
Tapti savimi. Kaip sakė Tejaras: Padėkite man labiau priartėti 
prie savo esybės, kaip kad aš trokštu padėti jums atskleisti savo 
gerąsias savybes. 

Ji matė, kaip Linas užsidegęs daiktadėžės lemputę dar kartą 
įsižiūrėjo į nuotraukos nugarėlę. 

— Kairėje pradėkite dairytis žvyrkelio, - paliepė jis. 

Alisa būtų nepastebėjusi to keliuko, jei Linas nebūtų šūk- 
telėjęs. Priartėjusi prie posūkio, ji pravažiavo jį, tad turėjo 
apsukti visureigį ir grįžti. Per begalinę lioso preriją juodų 

prieškalnių link vingiavo vos įžiūrimos suplūktos vėžės. Alisa 
sumažino greitį ir pasuko. Kelias buvo nelygus. Ji dar labiau 
nuspaudė stabdį. 

— Manau, dar kelios mylios. - Jis buvo įsitempęs, rankomis 
gniaužė kelius. 

Jiems kelią perbėgo kažkoks į švilpiką panašus žvėrelis, 
automobilio žibintų šviesoje blykstelėjo akimis ir nulėkė kaip 
kulka į tamsą. 

— Matėte? 

Jis linktelėjo galvą. 

Ji susikaupusi žvelgė į prastą kelią. Dykumoje jiems iš 
abiejų pusių tarsi sargybiniai gulėjo krūvos akmenų. 

— Netrukus kilsime į kalną, - sušnabždėjo jis. 

Automobilis bumbsėjo, skausmingai kratėsi, nuo kiekvieno 
krestelėjimo galėjo atsikabinti duslintuvas arba įlinkti vairo 
trauklė. Šokinėdami ir svirduliuodami jie kilo aukštyn. Galų 
gale priekyje kelias grakščiai pasuko į dešinę ir nutįso per 
kuprotose kalvose atsivėrusią properšą, o tada, prieš auto- 
mobiliui staigiai neriant žemyn, tą nepaprastą akimirką, jie 
spėjo išvysti besidriekiantį slėnį, avių gardus, netvarkingai 
išsibarsčiusius namus ir ūkinius pastatus. Tas pats vaizdas 
kaip nuotraukoje. O už slėnio - keistai rantuotas juodas He- 
lanšano kalnynas. 

Name degė šviesos. 

Džiūgaudami jie susižvalgė. Mirguliuojančios šviesos. 
Vadinasi, ten gyvena žmonės. Mongolų šeimyna. 


15 


Alisa išjungė variklį, ir jie ilgai tylėdami spoksojo į slėnį. 
Galų gale ji vėl užvedė automobilį, apsisuko, ir jie pasišoki- 
nėdami patraukė tuo pačiu keliu atgal. Buvo pradėjęs loti 
šuo ir juos galėjo kas nors pastebėti, jei būtų pasilikę bent 
kiek ilgiau. 

— Linai, - tarė ji kimiu iš jaudulio balsu, riedant į pakalnę 
įjungusi žemesnę pavarą. Žvilgtelėjusi pamatė, kad jis irgi į 
ją įdėmiai žiūri. - Manote, kad tai ta pati mongolų šeimyna? 
Ar galime to tikėtis? 

— Nesitikiu, - atsakė jis įbedęs į ją akis. - Aš niekada nieko 
nesitikiu. Tiesiog gyvenu dėkodamas už tai, kas nutinka. 
Tarytum būtų nušvitusi iš vidaus. Ji sėdėjo prie vairo kaip 
galima tiesiau, nejudėdama - troško atrodyti aukšta ir graži. 
Jis neatitraukė nuo jos akių, kol jie leisdamiesi nuo kalvos 
pasiekė ilgą ir lygų kelio ruožą ir nuvinguriavo tarp išsibars- 
čiusių akmenų. 

— Siao Mo, - tarė jis. 

Ji žvilgtelėjo. 

— Hm? 

— Ting che“. 

— Shenmo?** - Žinoma, ji girdėjo, bet jo ištarti žodžiai taip 
sukrėtė, buvo tokie netikėti, kad apsimetė neišgirdusi. Jis 
turėjo pakartoti prašymą. 

— Sustabdykite automobilį. 

Ji pernelyg staigiai pasuko siaurame kelyje, paskui vėl iš- 
tiesino automobilį. „Gerai. Sustokime.“ Alisa ilgai laikė koją 
ant stabdžio, o tada nuriedėjo nuo kelio ir išjungė variklį. 
Spaudžiamas stabdys garsiai trakštelėjo, tarytum perskelda- 
mas naktį ir dykumą pusiau. Juos apgaubė bežadė tyla, sausas 
oras ir begalinė visata. Mylių mylios jokios gyvybės. Tuščiau 
nei Nevadoje, tuščiau nei Mirties slėnyje. Totorija. 

Linas išlipo. Pagriebė nuo užpakalinės sėdynės seną ant- 
klodę ir patiesė ją ant lygios žemės šalia riedulių krūvos. 

Alisa stebėjo lyg užhipnotizuota. 

Jis grįžo ir atidarė jos dureles. 

— Linai... 

Jis nutildė: 

— Mano vardas - Šijangas. 

Jai užgniaužė kvapą. Jis pirmą kartą pasiūlė vadinti jį 
vardu. 

— Oašesu Alisa. 

— Alisa. 

Ji linktelėjo galvą ir nusekė jį iki antklodės, o tada su- 
kryžiavusi kojas atsisėdo priešais. Jis sėdėjo ir, rodos, visą 


w.-— oo 


tada ištiesė rankas ir, švelniai suėmęs už klubų, prisitraukė 


k Sustabdykite automobilį (kin.). 
** "Ką? (kin.) 

beveik į glėbį. Paskui atsargiai kilstelėjo jos kojas, kol šios 
apsivijo juosmenį. 

Ji uždėjo rankas jam ant pečių, gniauždama staiga apė- 
musią baimę. 

Jam tereikėjo palinkti kelis colius į priekį, kad lengvai 
paliestų jos lūpas savosiomis. Lino lūpos buvo švelnios ir 
sausos kaip jaunuolio. Ji atsakė tokiu pat nedrąsiu bučiniu, 
taip kaip bučiuotų nepatyrusi mergina, bet su visu švelnumu, 
kurį jautė širdyje. 

Akimirką jis liovėsi, po to dar sykį pabučiavo. Šį kartą įki- 
šo liežuvį ir švelniai ją palietė. Ji krimstelėjo jo apatinę lūpą, 
išsiduodama, kad jai tai patinka. Tad jis dar kartą kištelėjo 
liežuvį į burną, bet jau ryžtingai. 

Jie ilgai bučiavosi. Alisa glostė rankomis Lino nugarą, ka- 
klą, pečius, bet jis net nekrustelėjo. Tik lūpos judėjo. Jai atrodė, 
kad tuoj sprogs. Galų gale jis atitraukė nuo jos liemens rankas 
ir perbraukė per kaklą bei plaukus, po to rankos nuslydo ant 
jos krūtinės ir palietė mažas krūtis. 

- Šijangas, — tyliai tarė ji, pakerėta jo vardo, lūpų švelnumo, 
taip ilgai laukto jo prisilietimo. Kad arčiau priglustų, ji išsilen- 
kė. Pagaliau jo ranka nuslydo jai tarp kojų ir tvirtai suspaudė, 
tiesiai per drabužius. 

— Pan-wangle hao jiu*, - sušnabždėjo jis ir dar kartą švelniai 
spustelėjo. Jos kūną sutraukė mėšlungis. 

Ak, ji žinojo, kad dabar juodu tai darys; daugiau nebesi- 
dairys atgal. Būdama jauna, kai dar mokėsi sekso paslapčių, 
ji retsykiais taip bučiuodavo vyrą, lietė ir buvo liečiama, tiesiai 
per drabužius, o vėliau liovėsi. Daugiau nė sykio. Dabar ji 

suprato, kad taip bučiuodamiesi, jie davė visus pažadus, išda- 
vė visus būsimos meilės ritmus. Ji žinojo, kad po tokių bučinių 
nei vyras, nei moteris nebesako „ne“. Nusirengę jie atsigulė, 
nugrimzdami į bekraštę naktį, ir davė valią fantazijai. 


Po kelių valandų grįžę į Eren Obo viešbutį, jie tyliai šmurkš- 
telėjo į Lino kambarį ir praleido likusią naktį jo lovoje. Tiesą 
sakant, neužmigo iki pat aušros, o kai galų gale sudėjo bluostą, 
tai, rodos, truko tik kelias minutes. 

Kai Alisa atsimerkė, kambaryje darėsi vis šviesiau. Ji iš- 
sliuogė ir atsistojo nuoga šalia lovos. 

— Wo gai zou-le*, - sušnabždėjo Alisa, vilkdamasi per galvą 
trumparankovius marškinėlius ir lįsdama į džinsus. Ji tyrė jo 
veidą. Ar jis laimingas? O gal gailisi? Ar tai tik pradžia, o gal 
Šijangas, gavęs ją, dabar išsigąs? Taip ji pati visada elgdavosi 
su vyrais, išskyrus Dzianą, o vėliau - turėjo pripažinti - ir su 
Dzianu. - Šijangai? - pašaukė ji. 

— Pasirodyk, — sukuždėjo jis. Jo veide atsispindėjo tik pa- 
garba, džiaugsmas ir skausminga baimė - jausmai, į kuriuos, 
kaip Alisa jautė širdies gilumoje, jis turėjo visas teises. 


— Radote šį namą? - Spenseris spoksojo į nuotrauką. - Jūs 
iš tiesų jį radote? 

— Juk sakiau, kad viskas gali pasikeisti, - džiugiai tarė ji 
ir dar kartą viską papasakojo, tik neužsiminė, kad juodu su 
Linu paėmė visureigį ir nuvyko ten vidury nakties. Spenseris 
nė neatkreipė į tai dėmesio. Jis galvojo apie Tejarą de Šardeną 
ir Liusilę Svon, kaip prieš penkiasdešimt metų jie stovėjo ir 
rimtai žvelgė į fotoaparatą. 


> Turėčiau eiti (kin.). 

— Ar visi baigė valgyti? - Jis pakėlė akis ir, vos ne šypsoda- 
masis iš jaudulio, nužvelgė Liną, Kongą, po to Alisą. - Kodėl 
mes delsiame? 


Grupės nuotaikos pasikeitė. Vėl grįžo viltis. Kongas su 
Spenseriu atidėjo medžiotojų ir rinkėjų gyvenamųjų vietų 
paieškas, nors Kongas, pareikalavęs leisti jam sėdėti priekyje, 
stebėjo kraštovaizdį, vis dar ieškodamas ženklų, liudijančių, 
kad paleolito laikais čia virė gyvenimas. Spenseris vartė savo 
užrašų knygelę, kad prisimintų, ką parašęs, baksnodamas 
parkeriu į spirale susegtus lapus. 

Alisa, įsitaisiusi ant galinės sėdynės, mėgino įsigilinti į 
Tejaro knygą, bet mintys sukosi tik apie šalia jos sėdintį Liną. 
Ar čia jis? Jos tikrasis kinas? 

Jie pasiekė kalvos viršūnę ir išvydo apačioje išsibarsčiusius 
pastatus. 

Iš pagrindinio namo kamino kamuoliais virto dūmai. 

— Daole, - tyliai tarė Linas, bet niekas neatsakė arba nematė 
prasmės ką nors sakyti - čia tikrai buvo ta vieta iš nuotraukos. 
Priešais gyvulių gardus, kur tąkart pozuodami stovėjo Pjeras 
ir Liusilė, dabar augo sodas. Įrengta sudėtinga drėkinimo 
sistema tiekė jam upelio vandenį. Vėliau, matyt, atsirado ir 
daugiau ūkinių pastatų. Tačiau nekilo jokių abejonių - čia 
tikrai toji vieta. 

Name jie rado tik vieną moterį. Ji buvo garbaus amžiaus, 
bet ne tokia sena, kad prisimintų 1945 metus. Moteris apgai- 
lestavo nežinanti, ar čia lankėsi tie du baltaodžiai, ir patarė pa- 
sikalbėti su jos senu tėvu, kuris po kelių dienų turėtų parvykti 
iš Inčuano. Anuo metu jis buvo jaunuolis ir turėtų Žinoti. 

Jie buvo priblokšti. Pirmą kartą jiems nepasakė, kad 

žmogus jau miręs, kad neliko jokių įrašų arba kad niekas 
nežino. Dabar kažkas žinojo. Ir po kelių dienų tas žmogus 
grįš namo. 

Jiems lekiant atgal į Eren Obą, šalia Lino sėdinti Alisa nesi- 
liovė svarsčiusi - ar tai įmanoma? Arjie išties gali rasti „Pekino 
žmogų“? Ar ji galėtų išsivaduoti iš savo gėdos, pamiršti ją 
ir garbinti naujus protėvius - Meng Šaoven ir Liusilę Svon. 
Alisa paslapčia žvilgtelėjo į greta sėdintį aukštą kiną. Ar tai 
gali tapti tikrove? 


Alisa gulėjo jo glėbyje. Lova buvo tokia siaura, kad priminė 
sulankstomą lovytę vienuolyno celėje, bet jiems ji atrodė be 
galo plati ir teikė tiek daug džiaugsmo kaip ir prabangus bu- 
duaras. Juodu buvo vieni, niekieno netrukdomi. Ji prisislinko 
prie jo arčiau. 

— Ar kada nors pagalvojai, kad tai gali nutikti? 

— Prieš tave sutikdamas? Kaip galėčiau apie tai svajoti? 

- Turiu omenyje - po. 

— Tikėjausi. — Jo rankos glostė ją, stengdamosi įsidėmėti. 
Kad ir kiek sykių jis lietė, spaudė ir maigė, kaskart jos oda 
būdavo kitokia, o tai jis vargiai galėjo suprasti. Mažytis porų 
ir strazdanų tinklelis, pūkeliai ant jos rankų ir kojų, švarus 
sutemų kvapas. 

— Ojjuk sakei, kad niekada nieko nesitiki. 

Linas nusijuokė. Iš tikrųjų yra taip sakęs, bet tai nebuvo 
tiesa. Retsykiais jis tikėdavosi. Važiuodamas čia, į šiaurės 
vakarus, vylėsi sužinoti, kas nutiko „Pekino žmogui“. Be to, 
tikėjosi rasti Meijan. Ieškojo, klausinėjo, netgi davė keliems 
vietos pareigūnams „dovanų“, kad jo nerūpestingai skamban- 
tys klausimai niekam nekeltų įtarimo. Tačiau nieko nepešė. 

Arjis viską padarė? Galbūt reikėjo kelioms dienoms atsi- 
skirti nuo grupės, kaip nors nuvykti į Keturioliktąją stovyklą, 
tiksliau, į tą vietą, kur ji buvo įsikūrusi. Žmonės šnekėjo, kad 
aštuntojo dešimtmečio pabaigoje stovyklą uždarė, o visus 
likusius gyvus išsiuntė gyventi kitur. 

Išsiuntė gyventi kitur. Ji galėjo būti priregistruota bet kur. 
Tačiau jis žinojo, kad vietos pareigūnai paprastai priimdavo 
jiems patogius sprendimus. Todėl tikriausiai išsiuntė į šalia 
esančius miestus ir kaimus. O dabarjis vėl atsidūrė apskritimo 
pradžioje. Niekur, kad ir kur būtų ėjęs, nesutiko Žmogaus, ką 
nors girdėjusio apie Džang Meijan. 

Dabar jo glėbyje, apsivijusi kojomis, guli užsienietė. Ža- 
vesnė už bet kurią kitą moterį, apie kurią Linas pasvajodavo 
dingus Žmonai. Dabar. Jis nusišypsojo jai. 

— Taip, aš nesitikiu, - paerzino jis. - Bet ar atsimeni, ką dar 
sakiau? Jaučiuosi dėkingas. 

— Už ką? - iškart paklausė ji. Ak, jis žvelgė į žalias įdėmias 
Alisos akis, puikiai suprasdamas, ką ji nori išgirsti — kad jis 
dėkingas už ją. Argi ne taip? Jis yra dėkingas, kad ji surizikavo 
su juo. Kad ji shi yu yuan wei - tokia fiziškai tiesmuka. Kad 
nėra panaši į kinę, kad juokiasi nuoširdžiai ir nesivaržydama, 
o mylintis juokas veržiasi iš jos tarsi potvynis. Ir šis beprotiš- 
kas juokas, netgi — ypač - tada, kai jie būna apsirengę, viešoje 
vietoje, apsimesdami kolegomis, jį jaudina iki pačių širdies 
gelmių. 

— Dėkingas už ką? - nenusileido ji. 

— Už tave, žinoma. Užsienietė! Nežinai, ką reiškia kantrybė? 
A? - Jis nusišypsojo. - Privalėsiu tave pamokyti. 

— Neprivalėsi. 

— Ką? Kodėl? 

— Nes esu užsienietė, štai kodėl. 

— Tu į ją visai nepanaši. Tiesą sakant, šneki tarsi žmogus 
iš mano gimtosios provincijos. Ar pastebėjai, kad kalbi su 
nanfang akcentu? 

Ji plačiai nusišypsojo. 

— Ne, ne. Tik dabar, nes šnekuosi su tavimi, o tai tavo ak- 
centas. Man belieka atkartoti jį. 

— A, vadinasi, tu tiktai atkartoji mane. O kurgi tavo tikroji 
esybė? 

— Kitoje veidrodžio pusėje, - lengvabūdiškai atsakė ji. 

Jis atsitraukė apsimetęs, kad supyko, bet tebelaikė tvirtai 
suspaudęs kojomis jos apatinę kūno dalį. 

- Sakai, kitoje veidrodžio pusėje? Labai jau protingai kalbi. 
Galėjai būti aukšta pareigūnė. Galbūt filosofijos dėstytoja? 
O gal... 

— Vertėja. Aš esu vertėja, Šijangai. 


Jis įdėmiai pažvelgė jai į akis. Jau buvo apie tai galvojęs 
anksčiau. Alisa tokia protinga, tokia nuovoki. Kodėl ji nepa- 
noro pasiekti gyvenime ko nors daugiau? Būtų galėjusi įgyti 
bet kokį mokslinį laipsnį, kokio tik būtų norėjusi. Ji galėjo tapti 
zhuanmenjia - eksperte. 

- Ar visada norėjai būti vertėja? - švelniai paklausė Linas. 

— Ne visai. Taip jau nutiko. - Alisa nusuko akis. Žinojo, 
kad, būdama trisdešimt šešerių, yra tik šiek tiek daugiau nei 
tarpininkė. Ji neturi nieko, ką galėtų laikyti savo darbo vai- 
siumi. Pati dėl to kalta. Kinijoje ji leido sau plaukti pasroviui, 
susižavėti paviršiniais dalykais, kinų gyvenimo stereotipais. 
Patirdavo palaimą mylėdamasi su kinų vyrais. 

— Viskas gerai, — tarė jis. - Tai geras darbas. 

— Ne, negeras. 

Jis stipriau apkabino ją, primindamas svarbiausią kinų 
gyvenimo taisyklę: 

— Kokia bekraštė ta rūsti jūra. 

— Wo zhidao*, - sukuždėjo ji. 


naus nuotrauką. Taileris Džeimsas Spenseris, susitaršiusiais 
šviesiais plaukais, įtariai žvelgiantis į fotoaparato objektyvą. 
Vieną akimirką jis lekia dviračiu gatve, o kitą jau ropščiasi 
tėvui ant kelių. Prieš išvykdamas iš Jungtinių Valstijų, Ada- 
mas nuvažiavo į Kaliforniją, Stoktoną, aplankyti Eleonoros su 
sūnumi. Taileris šventė gimtadienį, tad jis pasiėmė berniuką, 
kad praleistų savaitgalį kartu. Jis daug tikėjosi, turėjo gražių 
sumanymų, bet juodu, padrikai apėję miesto įžymybes, grį- 
žo į Adamo kambarį motelyje, suvalgė bakalėjos krautuvėje 
siaubingai. Jis žinojo, kad turėjo geriau pasirūpinti sūnumi, 
paversti gimtadienį stebuklu. Pavyzdžiui, galėjo surasti kokį 
nors baseiną, mažytę golfo aikštelę ar kažką panašaus. Vėlai 
vakare besidaužančia širdimi jis atsigulė, laikydamas glėbyje 
miegantį vaiką. Adamas nematė jokio kelio, kuriuo galėtų 
grįžti į sūnaus gyvenimą. Jam beliko išvažiuoti į Kiniją. Ti- 
kėjosi ten rasti Žmogaus protėvį ir visam laikui įamžinti savo 
vardą. Troško tai padaryti dėl Tailerio. 

Spenseris svarstė, ką dabar kitame pasaulio gale veikia jo 
berniukas. Galbūt plukdo vonioje laivelius arba skaito dulkė- 
tame kamputyje po laiptais „Žmogaus Šikšnosparnio komik- 
sus“, o gal drebėdamas stovi su beisbolo lazda rankose. 


* | Žinau (kin.). 

Jo žvilgsnis nuslydo nuo nuotraukos prie ant stalo gulinčios 
Tejaro knygų krūvos. Laiškai, biografijos ir knygos apie dva- 
singumą, geologiją ir archeologiją. Nuodugniai susistemintos 
viso gyvenimo mintys. Tūkstančiai puslapių, teigiančių pa- 
saulio vienybę. 

Spenseris nužingsniavo į kitą kambario pusę ir atrėmė 
savo vaiko nuotrauką į knygų stirtą. Jie vėl aptiko pėdsakus. 
Po dviejų dienų dar kartą nuvažiuos pas mongolus ir susitiks 
su senuku. Jie vis dar gali surasti „Pekino žmogų“. 

Ojei nepasiseks? Įsistebeilijęs į Tailerio nuoširdžią šypseną, 
jis susimąstė. „Sveikas, tėti! - beveik girdėjo sūnaus balsą. — 
Pagauk!“ „Aš toks kvailys, - staiga pagalvojo jis. - Taileriui 
tai mažiausiai rūpi.“ 


Tą naktį Alisa ir Linas patyrė dar didesnę palaimą. Jau 
kelis sykius jie praleido kartu ir dabar jautėsi gana laisvai, 
galėjo prisiderinti vienas prie kito rankomis ir lūpomis. Viską 
išbandyti. 

Jis atitolino jos orgazmą. Kai ji artėjo prie viršūnės, jis 
ištraukė varpą ir atsigulė ant jos. Švelniai šnabždėjo jai į ausį 
su Jangdzės akcentu, kol ši rangėsi po juo, čia juokdamasi, 
čia maldaudama. 

— Aplink mus plyti tik Tengeris, kuriame pilna suakme- 
nėjusių įrankių, — tarė jis. - Strėlių smaigalių, iečių antga- 
lių — vyrai juos čia drožė jau prie dešimt tūkstančių metų. 
Dvidešimt tūkstančių. Skaldė akmenį, naudojo kevalus, gy- 
vūnų kaulus. 

— Ar mėgini atitraukti mano dėmesį? - sukuždėjo ji, spur- 
dėdama po jo klubais. 

— Ne. Mėginu tau kai ką pasakyti. Mes dulkinamės ant 
priekalo. - Jis pavartojo šiurkštų žodį ca0 — „dulkintis“. 

Nukrypimas nuo jam įprastos mandagios kalbos Alisą 
nepaprastai sujaudino, ir ji pabandė įstumti jį į save. 

— Vadinasi, tokia buvo pasaulio pradžia? 

Jis nusijuokė ir prirėmė jos klubus, kad negalėtų judėti. 

— Ne. Pasaulis prasidėjo nuo Guno ir jo sūnaus Ju. Negir- 
dėjai? Visi tai Žino. Jie buvo dievai, galintys pavirsti kokiais 
tik nori gyvūnais. Tuomet pasaulyje tyvuliavo vanduo. Gunas 
ir Ju Žinojo žemės, galinčios turėti vandens ir jį sutramdyti, 
paslaptį, - jis švelniai prigludo prie jos, — tad jie sukūrė iš šios 
stebuklingos žemės sausumą. Ar nori to, Aili? Ar nori? Vos tik 
sukūrę sausumą, Gunas ir Ju atidavė ją žmonėms. 

— Prašau! 

— Xing“, - kimiai sukuždėjo jis ir vėl įstūmė varpą. Minutę 
judėjo joje. - Dabar tu papasakok, - tarė jai į ausį. 

— Ką? 

— Kaip prasidėjo pasaulis. 

— Pradžioje buvo Žodis, tas Žodis buvo pas Dievą. Paskui 
per šešias, ne, per septynias dienas... aš nežinau, Šijangai. - Ji 
negalėjo pasakoti, ne dabar. Žinojo tik tai, kad jame rado visą 
Kiniją, judančią su juo, tekančią į ją. - Tikrasis kinas, - Alisa 
vos girdimai sušnabždėjo. 

Nelygiai kvėpuodamas, jis pažiūrėjo į ją. Jis - tik žmogus, 
paprastas žmogus. Ką ji turėjo omenyje? 

Tačiau Alisa nebegalėjo pratarti nė žodžio. Ritmiškai ju- 
dėdamas jis pasiekė jos tolimiausią tašką. Tamsoje paskendo 
juos supantis didysis Tengeris, kambarys, lova, netgi virš jos 
palinkęs jo veidas. 

Vėliau, kai juodu gulėjo nuogi, laukdami švelnaus vėjelio 
dvelksmo, jis tarė: 


“ Gerai (kin.). 

— Aš tikrai noriu sužinoti. 

— Ką? Kaip prasidėjo pasaulis? 

— Atya! Shuode shi ni de wenhua"“ 

Ji aiktelėjo. Karštos Hiustono naktys, spindintys, milžiniški 
dangoraižiai, į dangų šaunančios šviesos figūros. Kantri muzi- 
ka. Vyrai su auliniais batais ir skrybėlėmis. Barai ir kavinukės 
su automatiniais patefonais. Ją nuo vaikystės lydinti gėda. 
„Ak, jūs tikriausiai Horacijaus Manegano dukra.“ 

— Nežinau, nuo ko pradėti. 

— Kad ir nuo to, kur gimei. 

— Jau sakiau, Teksase. 

— Klausiu, iš kurios šalies kilo tavo protėviai? Prieš Ame- 
riką? 

— O. Iš skirtingų šalių. Airijos, Vokietijos, Anglijos. 

Jis atrodė sumišęs. 

— O kuo pati save laikai? 

Ji ne iš karto atsakė. 

— Nežinau. Tiesą sakant, nemanau, kad priklausau kokiai 
nors kultūrai. 

— Bet juk esi amerikietė. 

— Nevisiškai. 

— Žinoma, kad amerikietė, - nenusileido jis. - Be to, balta- 
odė. Ne kinė. Štai kaip. - Taip kalbėdamas jis prisitraukė ją 
arčiau ir globėjiškai apkabino, tarsi guosdamas ją dėl baltos 
odos, kad teko gimti ne kine. Alisa juto, kad jis viską atleido. 
Kad tikriausiai ji - jos tikroji esybė - yra jam priimtina. 


Vėliau, uždariusi savo kambario duris, ji pasiėmė „Žmo- 


* Aš kalbu apie jūsų kultūrą! (kin.) 

gaus fenomeną“ ir dar sykį perskaitė tėvo Tejaro daugiau kaip 
prieš penkiasdešimt metų rašytus žodžius: Nėra nieko svarbiau 
už dviejų mūsų gyvenimo - fizinio ir dvasinio — krantus jungiančio 
tilto statybą... Darniai sujungti dvi energijas - kūno ir sielos... Taigi. 
Kūnas ir siela. Jos ir kito žmogaus esybė. „Nurimk, - sakė jai 
močiutė Meng. — Su stipriu kinu.“ 

Už jos liko klaidų paženklinta praeitis. Ji nesugebėjo drą- 
siai pasipriešinti Horacijui, kai to reikėjo. Bet dabar viskas 
pasikeitė. Jos laukia ateitis. 

Ar ji sugebėtų? Ar galėtų gyventi su Linu Džengdžou? 

Alisa susimąstė. Jis tikriausiai turi dviejų kambarių butą 
šlakbetonio blokų name, kur jam draugiją palaiko lentynose 
išrikiuotos knygos. Šaltą būstą pačiame begalinių laiptų vir- 
šuje, apsuptą tuzino nepaprastai triukšmingų kaimynų. Jų 
gyvenime viešpatautų jo danwei, Džengdžou universitetas. 
Galbūt jo darbo vieta geresnė nei daugelio kitų, bet vis tiek 
tai monolitinė institucija, kuriai jie turės pateikti svarstyti 
savo sprendimus: kada ir kur gali keliauti, kokių tyrimų jis 
galbūt imsis, kokį darbą jai leis dirbti, netgi ar jie mėgins 
turėti vaikų. 

Tačiau juodu būtų kartu. Ji miegotų jo glėbyje. Ir kiekvieną 
naktį bei rytą galėtų pajusti jį savyje. 

Kiek tai tęstųsi? 

Arba jie galėtų išvykti iš Kinijos. 

Galėtų gyventi Amerikoje, nors ši mintis Alisai atrodė be- 
veik neįtikėtina. Kad ir kas ji buvo, nebegalėjo savęs laikyti 
amerikiete. 

Ar Linas iš viso sugebėtų ten gyventi? Ji pamėgino įsivaiz- 
duoti jį Hiustone, karštoje, sudrėkusioje gatvėje, prie Bafalo 
upės atšakos su vis garsiau vasarą cirpiančiomis cikadomis. 

Tai buvojos vaikystės Hiustonas, įstrigęs atmintyje. Buvo ir šių 
dienų Hiustonas: chaotiškai besiplėtojanti pramonė, praturtėję 
verslininkai, kiekvieną rytą ir popietę gatves bei greitkelius 
užtvindanti tarnautojų armija, jaunos moterys įspūdingomis 
šukuosenomis, vyrai nukainotais kostiumais. Galbūt Šijangas 
ir išmoktų visa tai priimti. 

Tačiau kas jis būtų Amerikoje? Prireiktų aštuonerių ar de- 
šimties metų vien tik išmokti angliškai, kad galėtų dirbti savo 
srityje, o tada jis jau būtų įpusėjęs šeštą dešimtį. Per senas. Ak, 
jis ten žlugtų. Jis buvo pernelyg; zhi shi fenzi, inteligentas. 

Zhi shi fenzi. Net šis kinų posakis pabrėžė jo kitoniškumą. 
Tai reiškė inteligentą ne kaip atskirą individą, o kaip inte- 
lektualios visuomenės narį. Dauguma dalykų Kinijoje buvo 
vertinama pagal tai, kokią vietą jie užima didesniame darinyje. 
„Manau, aš niekada to neturėjau, - pagalvojo Alisa. - Saugios 
vietos didesnėje mozaikoje.“ 


Kitą dieną jie vėl nuvažiavo į Purabanduko slėnį, prie 
mongolų namo. 

— Štai ta nuotrauka, - tarė daktaras Spenseris. — Žinome, 
kad jie atvyko į Eren Obą 1945 metų žiemą. Vadovas turi tai 
įrodančių dokumentų. Pažvelkite - tai jūsų namai. Jie tikrai 
turėjo čia apsilankyti. 

Jis padavė nuotrauką mongolų patriarchui Ogatai. 

— Prisimenu. Tai nutiko baigiantis Japonijos karui. 

Senukas grąžino nuotrauką. Jo blizganti oda aplink skruos- 
tikaulius išsilygino, o akys taip prisimerkė, kad liko tik siauri 
plyšeliai. Kabantys ūsai ir nedidukė žila barzda. 

— Tada buvau jaunas. Prancūzų mokslininkas su ta mote- 
rimi atvyko čia iš Pekino. 

- Ar jūsų šeimyna jį pažinojo? 

— Pažinojo? Jis buvo tarsi vienas iš mūsų! 

Žybtelėjęs tamsiomis akimis, Linas nebyliai pasveikino 
daktarą Spenserį. 

— Tada gyvenome anapus Helanšano kalnų, - paaiškino 
Ogatai. - Prie Pasienio upės. Ten pat, kur prancūzas atrado 
Šuidongou kasinėjimų vietą. 1923 metais jis daugelį mėnesių 
gyveno su mūsų šeimyna. Vėliau mes persikėlėme čia, bet jis 
ir toliau rašė mums laiškus. 

Tarp Kongo, Alisos ir Spenserio, rodos, tekėjo tūkstančių 
voltų įtampa. 

Spenseris atsirėmė į greta stovinčio grubaus stalo kraštą. 
Jis vos laikėsi ant kojų. 

— Alisa, paklauskite jo, ar Tejaras užsiminė apie „Pekino 
žmogų“. Apie kaulus, kuriuos jis čia atsivežė. 

Alisos vertimą į kinų kalbą įtraukė vakuumas. Niekas 
nedrįso net kvėpuoti. 

Stojo tyla. 

Jie laukė. 

Pagaliau Ogatai prabilo: 

— Negeras tas Žmogus, kuris šiltai nepriima svečių, ypač 
tų, kurie susiję su jo šeima. Kadangi jau atvykote, pailsėki- 
te. - Nusisukęs jis kreipėsi į dvi tarpduryje stovinčias moteris. 
Jos akimirksniu pradingo už baltintos plūkto molio sienos ir 
grįžo nešinos džiovintais vaisiais bei mažais, ryškiaspalviais 
plastmasiniais puodeliais alkoholiui. 

Puodeliai buvo kaipmat pripildyti jiems pažįstamo raudo- 
no gėrimo, saldaus ir stipraus. Visi išgėrė. 

Ogatai pakvietė juos prisėsti ant kanęg, maloniausioje 
visų šiauriečių namų vietoje, nesvarbu, koks būtų metų lai- 

kas - žiema ar vasara. Kongui ir Linui neužteko vietos, tad jie 
susispaudė ant priešais stovinčio medinio suolo. 

— Taip, prancūzas išties atsivežė dėžę su kaulais, - lėtai pra- 
kalbo Ogatai. Jis klestelėjo į pačią garbingiausią vietą, priešais 
duris, ir patogiai įsitaisė ant kulnų. - Jie turėjo čia likti, kol 
baigsis karas. Tuomet Japonijos karas artėjo prie pabaigos, bet 
prasidėjo pilietinis karas. Jis žinojo, kad nebūtų saugu palikti 
kaulus Pekine. Be to, nemanė galėsiantis išvežti juos iš šalies. 
Čia suakmenėjusios iškasenos turėjo būti saugios. Jis sakė, kad 
jų ieškoti atvyks mokslininkai, kuriuos jis pats atsiųsiąs. - Jis 

Visų žvilgsniai įsmigo į jį. Net Kongas negalėjo ramiai 
išsėdėti. 

— Mes esame mokslininkai, - atsargiai pratarė Linas. 

— Tęsiame prancūzo pradėtus darbus, - dar pridūrė Spen- 
seris. 

Ogatai susimąstė. Viena iš moterų atnešė dar gėrimo, pri- 
pildė puodelius ir atsisėdo greta. 

Galų gale Ogatai tarė: 

- Privalote suprasti, kad esame pažadėję prancūzui. Mums 
tai labai svarbu. Prancūzas ilgai bendravo su mūsų šeima. 

— Ar jūs paėmėte „Pekino Žmogų“ iš olos? - išpyškino 
Alisa. 

Linas ir Kongas išpūtė į ją akis — tai buvo pernelyg skubota, 
tiesmukiška, nebūdinga kinams. 

Bet Ogatai nė nekruptelėjo. 

— Taip. Mes laikėmės duoto pažado paimti kaulus po tris- 
dešimties metų, jei neatvyks mokslininkai. 

— Ar turite juos? —- sušvokštė Kongas. 

Šalia jo sėdintis Linas vos neįsikando į lūpą. 


VERTĖJA 


— Bet jūs netgi neprisistatėte! - sušuko Ogatai. - Kas jus 
sieja su tuo prancūzu? 

— Esame jo kolegos mokslininkai, - pasakė Spenseris. Jis 
užsimerkė stengdamasis nesijaudinti. - Jis pats neliepė mums 
čia atvykti. Prancūzų mokslininkas mirė praėjus keliems me- 
tams, kai buvo padaryta ši nuotrauka. Buvo per daug anksti 
čia grįžti. Kiek mums žinoma, be moters, kuri buvo atvykusi 
kartu su juo, jis papasakojo apie tai tik vienam žmogui. 

— Tai kaip?.. - paklausė Ogatai. 

— Tas Žmogus buvo mano senelis, - pasakė Spenseris. 

Ogatai įsistebeilijo. 

— Taigi mes susipažinome su prancūzų mokslininko gyve- 
nimu, jo darbais, viskuo ir aklai, - jis žvilgtelėjo į Kongą, Liną 
ir Alisą, - pasikliaudami fortūna, atsekėme jo pėdomis, o jos 
atvedė iki jūsų. Ne, jis pats mūsų nesiuntė. Tačiau, Ogatai, mes 
tikrai esame mokslininkai. 

Ogatai atidžiai juos stebėjo, akyse spingsėjo pritarimas. 

„Ak, taip, patikėkite mumis“, - širdyje maldavo Alisa. 

Senasis mongolas papurtė galvą. 

— Vadinasi, jis papasakojo jūsų seneliui. Aš tikėjausi, kad 
jis atsiųs savo paties sūnų. Arba vaikaitį. 

— O, ne! - įsikišo Linas. - Tai neįmanoma. Tejaras negalėjo 
turėti sūnaus. Jis buvo katalikų kunigas. Argi nežinojote? 

Ogatai sustingo. 

- Tikrai? 

- Taip! - sušuko Kongas. 

- Bet jis atvyko kartu su moterimi! Ir niekada neužsiminė, 
kad yra kunigas. 

— Tiesą sakant, - tarė Alisa, - po mirties jis išgarsėjo kaip 
katalikų teologas. - Kaip labai kitoniškų pažiūrų katalikų 

teologas, savaime suprantama, bet neverta leistis į tokias 
smulkmenas. 

— Sakote, kad jis rašė knygas apie žmogbeždžionę? - pa- 
klausė Ogatai. 

— Na, tam tikra prasme. Jis rašė apie evoliuciją ir Dievą. 

- Štai jums ir Katalikų bažnyčia! - Ogatai trinktelėjo kumš- 
čiu. - Jų kunigai moko, kad žmonės kilę iš beždžionių... 

— Ne, ne! - sušuko Alisa. — Katalikai ne taip galvoja... 

— Tuo tarpu mūsų šamanai moko, kad esame kilę iš akmenų 
ir dangaus. Na! Kurie teisūs? - Jis nusikvatojo juoku žmogaus, 
kuris nori sumažinti didėjančią įtampą, nusišluostė sudrėku- 
sias akis ir pakėlė savo puoduką. Visi vėl išgėrė. 

— Šiaip ar taip, - jis atsikrenkštė, - „Pekino žmogaus“ čia 
nėra. Mes jo nebeturime. 

— Ką? - Visi susmuko tarsi pakirsti kulkos. 

— O kurjis? — išlemeno Linas. 

— Galiu duoti jums adresą. 

— Norite pasakyti, kad laikote jį kur nors kitur? - pratrūko 
Alisa. 

Linas nuramino ją žvilgsniu. 

— Ogatai, - jau oficialiau tarė jis. - Mums netgi nebūtina 
paimti tuos kaulus. Jeigu tik galėtume juos nufotografuoti, 
surūšiuoti... 

- Paimti audinio mėginį iš kurio nors vieno danties, - aik- 
telėjo Kongas. 

Alisa pašnibždomis išvertė šiuos pažadus Spenseriui. Ji 
matė, kaip jis nervingai žioptelėjo. Adamas žinojo, kad tai 
melas: nejaugi jiems užteks tik pamatyti vertingas liekanas, 
paliesti jas, išnešti į šviesą ir pasigrožėti nuostabą keliančiomis 
plokščiomis kaukolėmis, nusklembtais smakrais, sunkiais 

šlaunikauliais, o tada vėl grąžinti kaulus Ogatai ir pasitraukti. 
Tačiau dabar nebūtina to sakyti. 

- Iš tiesų, - nervingai sutiko Spenseris. 

— Dui, - išvertė ji. 

- Hm, - suniurnėjo Ogatai. 

Senuko veidas vis labiau niaukėsi, ir Alisą persmelkė ne- 
gera nuojauta. 

— Labai apgailestauju, — tyliai tarė Ogatai. - Sakote, kad 
norite tų kaulų? 

— Taip! - išpyškino Kongas. - Savaime suprantama! 

Apimta siaubo Alisa sugriebė Spenseriui už rankos. 

— Žmogbeždžionės kaulų? — paklausė Ogatai. 

— Taip! — sušuko Linas. - Taip! 

Stojo ilga tyla, kurią trikdė tik vilties kupini atodūsiai. 

— Pasakysiu jums štai ką — aš juos pardaviau, - pagaliau 
tarė Ogatai. 

— Ką?! - suriko Spenseris. - Ką?! 

— Jūs atidavėte juos už pinigus? - lėtai paklausė Kongas 
skausmo persmelktu balsu. 

— Taip, - netikėtai prabilo moteris, tarsi šnekėdama su vai- 
kais, nesuprantančiais akivaizdžių dalykų. - Kodėl ne? Užtat 
dabar turime aštuoniasdešimt keturis mu žemės. 

- Sveikinu, - liūdnai atsiduso Spenseris. - O, Dieve. 

— Ką sako mūsų amerikietis? - žiūrėdamas į Spenserį Linas 
paklausė Alisos. 

Ji užsimerkė ir papurtė galvą. 

Linas palinko į priekį ir įbedė akis į Ogatai. 

— Kada juos pardavėte? 

— Tūkstantis devyni šimtai septyniasdešimt šeštaisiais. 
Praėjus metams po to, kai išėmėme iš olos. 

— Tesėdami savo pažadą, - pabrėžė moteris. 

— O, Dieve, - vėl pasakė Spenseris. 

- Viskas gerai, - maloniai tarė Ogatai. - Turime tos vietos 
adresą. Visada manėme, kad galite atvykti. - Jis kažką pasakė 
moteriai mongolų kalba, ir ji išėjo iš kambario. 

Netrukus moteris grįžo su voku užlankstytais kampais ir 
padavė jį Ogatai. Šis, nutaisęs rimtą veidą, palinko į priekį ir 
įteikė jį amerikiečių mokslininkui. 

Kongas, Linas ir Alisa stebėjo gniauždami baimę. 
rankomis. Tarsi vėl būtų išvydęs Nacionalinio mokslo fondo 
atmetimo laišką, tuščią dėžę. 

— Mane apgavo, - sumurmėjo jis. - Visiškai susimoviau. 

Ji to neišvertė. 


16 


Spenseris pravėrė duris, bet išvydęs ją nusuko akis. Alisa 
žinojo, kad jis neverkė - amerikiečiai niekada neverkia. Bet 
jo veidas buvo iškreiptas kančios. | 

— Kas buvo tame voke? - paklausė ji spoksodama jam pro 
petį į tvarkingą lovą. Ar jis visą naktį nėjo miegoti? 

— Aš jo neatidariau. 

— Kodėl? 

Jis akimirką užsimerkė, nepakeldamas jos atkaklumo. 

— Alisa, viskas baigta. Jie pardavė „Pekino žmogų“. 

— Bet juk davė mums adresą! Kaulai neišnyko. 

— Kas jums yra? Jie pardavė tuos kaulus prieš devyniolika 
metų! Ojei nepastebėjote, Alisa, tuo metu Kinija buvo... tar- 
kime, šiek tiek chaotiška? 

Ji patraukė pečiais. Ką jis Žino apie Chaosą? 

Spenseris sunkiai atsiduso, pripažindamas savo pralai- 
mėjimą. 

— Su „Pekino žmogumi“ viskas baigta, Alisa. Aš paban- 
džiau. O dabar netgi nebeturiu pinigų. 

— Bet turite voką. 

— Ne, - kandžiai atsakė jis. — Tai jūs turite voką. - Nužings- 
niavęs per kambarį, jis įkišo ranką į vakar mūvėtų džinsų 

kišenę ir padavė jai voką. - Aš net nenoriu Žinoti, kas ten 
yra. 


— Ar tikrai? 

— Ne. Taip! Dėl Dievo meilės, sakykite. 

Ji parodė jam lapą. Dešinėje buvo dvi eilutės keisto kilpoto 
vertikalaus teksto mongolų kalba, primenančio arabų raštą. 
Toliau dvi eilės kiniškų hieroglifų. 

— Nagi, Alisa, išverskite. 

— Kinų kalba užrašytas adresas Inčuane. Bokšto gatvė, 
šeši šimtai keturiasdešimt antras numeris, pirmas aukštas. 
O mongoliškai aš nesuprantu. Tikriausiai užrašytas tas pats 
adresas. - Ji ištiesė jam voką. 

— Turėkite jį. - Jis vangiai pamerkė jai akį ir užtrenkė prieš 


nosį duris. 


Linas Šijangas pilstė savo kambaryje arbatą. 

- Čia tik pigūs lapai, išaugę Fudzijamos kalno papėdėje, be 
to, sprendžiant iš kvapo, per ilgai laikyti pakeliuose, bet vis 
dėlto arbata. Atsigerk, mergyte. - Jis abiem rankomis ištiesė 
jai puodelį. 

Ji nusišypsojo ir abiem rankomis, kaip reikalavo tradicijos, 
paėmė puodelį. Žinojo tai iš knygų, iš kinų istorijos. 

— Prašau, — tarė ji ir žvilgsniu parodė į jo puodelį su arbata. 

Jos nepriekaištingos manieros privertė jį nusišypsoti. 

— Džengdžou galima paragauti nuostabios arbatos. Jazmi- 
nų, raudonojo rambutano, chrizantemų žiedų - žodžiu, pačių 
geriausių rūšių. Be to, ar Žinai, kad ten dar esama senovinio 
miesto iš Šangų eros liekanų? Labai įdomu kasinėti. Turėtum 


atvažiuoti. 

— Tikrai? —- paklausė ji ir, pakėlusi puodelį prie lūpų, ėmė 
ryti Liną akimis pro jo kraštą. 

— Wei shenmo bu?“ — tarė jis, atsiduso ir, gurkštelėjęs arbatos, 
sunkiai padėjo puodelį ant stalo. - Aili, nežinau, kaip turėčiau 
apie tai kalbėti. Mano pasaulyje būna taip. Kai vyras ir moteris 
suartėja, turiu omenyje tai, kaip šitai nutinka - mūsų širdys 
buvo atviros, ar suprantate, ką noriu pasakyti? - juodu pa- 
mažu pažįsta vienas kitą. Kartu mes praleidome daug laiko. 
Ir pagaliau prabilome apie meilę. 

Jos širdis ėmė plakti smarkiau. Pastovūs santykiai - štai 
ką jis turėjo omenyje. 

— Tačiau mano gyvenimas - sudėtingas. Buvau vedęs. Ir 
vis dar nežinau, kas nutiko mano žmonai. Jei tik sužinočiau, 
jei tik būčiau tikras... 

Alisos akyse šmėstelėjo skausmas. Pastarosiomis naktimis 
jie tiek daug išgyveno, bet jis vis tiek laikėsi savo. 

— Ir dar vienas dalykas, - tarė jis. - Tu esi užsienietė! O 
svetimšaliai — kitokie. Nežinau, - jis pažvelgė į ją maldaujan- 
čiai, - neįsivaizduoju, kaip mes gyventume. 

— Wo ye bu zhidao“*. - Iš tikrųjų Alisa žinojo arba bent jau 
tarėsi Žinanti: jie turėtų pamiršti viską, kas buvo prieš tai, ir 
gyventi toliau. Galėtų pamėginti. Bet ji to nepasakė. Linas 
pats turi susivokti. 

Jie gėrė tylėdami. 

Atraitotos rankovės atidengė jo beplaukius dilbius. Jis ištiesė 
ranką, kad padėtų puodelį ant staliuko, ir vėl atsilošė kėdėje. 

— Tarkime, tavo šeima. Ką pagalvotų tavo tėvas, jei prabil- 
tume apie meilę? 


| Kodėl gi ne? (kin.) 
** Aširgi nežinau (kin.). 

Ji užsimerkė. 

— Dieve mano, Šijangai, net negaliu įsivaizduoti. Mano tėvas 
garsėja savo rasistinėmis pažiūromis. - Ištarusi Žodį „rasisti- 
nėmis“, zhongzu zhuyi, ji nutilo. Nebuvo tikra, ar kinų kalboje 
jis reiškia tą patį, ką ir angliškai. - Yra apsėstas praeities, to 
istorinio meto, kai įstatymai - ne tik pažiūros - suteikė balta- 
odžiams visas privilegijas. Jis mano, kad taip ir turėtų būti. 

— Taip, pasakojai. Baltaodžiai jam atrodo viršesni už ki- 
nus! 

Ji linktelėjo. 

Linas papurtė galvą. 

— Jis sumišęs. 

— Taip, tam tikra prasme. 

- Taigi. Nori pasakyti, kad jis nepriimtų manęs kaip tavo... 
kaip tavo... 

Ji pertraukė jį, matydama, kad jam sunku netgi apie tai 
šnekėti. 

— Noriu pasakyti, kad tai nesvarbu. Jei mes nuspręsime vie- 
nas kitą mylėti, o jam tai nepatiks, tai bus jo bėda. Nesvarbu, 
ką jis galvoja. Man jis nerūpi. 

— Na, žinoma, kad rūpi. Juk jis - tavo tėvas. 

— Ne, aš gėdijuosi jo. Visko, kas su juo susiję. 

— Tai neturi nieko bendra, - pataisė Linas. - Kad ir kaip 
tėvai elgtųsi, jie vis tiek lieka tėvais. Privalu juos gerbti. Mylėti. 
Atleisti visus jų trūkumus. 

Ji išpūtė akis. Kaip jis taip viską perpranta? 

- Tu teisus, Šijangai. Aš jį savotiškai myliu, žinoma, myliu. 
Jaudinuosi dėl jo, nes bijau, kad jis sunkiai serga. 

Jo akys apsiniaukė iš rūpesčio. 

— Tikrai? 

— Nežinau. Diagnozė dar neaiški, bet tai gali būti rimta. 

— Todėl turėtum pamiršti savo pyktį. Kinai sako: Renzi 
jiang-si gi yen ye san“. 

Ji linktelėjo galvą. Jausmai, kuriuos taip ilgai slopino, su- 
kilo, ir iš akių ištryško ašaros. 

Linas palietė Alisos ranką. Jis sėdėjo laikydamas ją ir 
spoksojo į jos baltus pirštus. Jo pirštai buvo tamsios dramblio 
kaulo spalvos. 

— Nepaisant visko, neištverčiau, jeigu jo netekčiau... 

— Privalai iškęsti, kad ir kada tai nutiktų. 

— O kaip tu? - mirksėdama paklausė ji. - Dar man nepasa- 
kojai apie savo tėvus. 

- Gyvas tik mano brolis ir sena motina. Abu gyvena Šan- 
chajuje. 

— Ką ji pagalvotų apie mane? 

Jis vos šyptelėjo. Jo motina buvo senų pažiūrų. Mirus vyrui, 
ji gedėjo trejus metus, laikydamasi senų papročių. Kadangi tai 
nutiko per Chaosą, ji turėjo apsiriboti slaptomis apeigomis. 
Pavyzdžiui, po švarku nešiojo ant rankos užrištą baltą lino 
juostelę. Per kiekvienus Naujuosius metus kalbėdavosi su 
Lino vyresniojo nuotrauka. 

— Apie tave, - tarėjis Aili, - mano motina nežinotų, ką gal- 
voti. Bet ji - kaip ir visos mamos. Trokšta man laimės. 

— Aš niekada neturėjau mamos, - atsiduso Alisa. 

— Guolai, - sukuždėjo jis ir pasisodino ją ant kelių. Tada 
padėjo ranką jai ant krūtinės ir švelniai spustelėjo. Alisa atsirė- 
mė įjo petį. Susmukusi, besvorė, ji juto žodžiais nenusakomą 
ramybę. Tarytum būtų namie. 


b Mirštančiajam reikia viską atleisti (kin.). 

Tą naktų Šijangas atėjo į jos kambarį, užuot laukęs savajame. 
Uždaręs duris, jis ne ką galėjo matyti, bet išgirdo besiartinan- 
čius jos žingsnius. Alisa atsiklaupė ir, kaip oloje, sugriebė jam 
už kulkšnies. Jis nustebęs susijuokė, tyliai, kad neišgirstų 
šiuo metu besiruošiantys miegoti kaimynai, bet pakankamai 
garsiai, kad ji žinotų, jog jis prisimena. Ir, kaip tąkart oloje, 
Linas priglaudė koją prie jos rankos. 

Alisos ranka slystelėjo į viršų ir atsegė kelnes. Jis giliai 
įkvėpė. Ji buvo tokia betarpiška, tokia nuoširdi. Jis atlošė galvą 
ir užsimerkė, pajutęs, kaip ji apžioja — ak, turėjo rasti į ką atsi- 
remti, kad nenugriūtų. Štai. Komodos kraštas. Atsirėmęs Linas 
švelniai pasipriešino, tik pirmieji judesiai buvo greitėjantys. 
Jis apsuko jos plaukus aplink savo pirštus, sugriebė už galvos 
ir drąsiau sujudėjo joje. Ak, ši moteris. Jis prisiminė pirmąją 
naktį, bučinius dykumoje, kaip lietė ją tik lūpomis, kaip dabar 
ji liečia jį... Artėjo proveržis. 

— Aili, - perspėdamas atsiduso jis. 

Bet atsisakydama paleisti ji dar stipriau apkabino jo klubus. 
Tą pačią didingą akimirką, nenumaldomai artėjant orgazmui, 
jis pajuto ir begalinį pasitikėjimą. Žinojo, bent tą kartą, kad 
gali leisti savo sėklai išsiveržti. 


Kai į kambarį ėmė skverbtis pirmieji saulės spinduliai, 
pasigirdo tylus, atkaklus beldimas į duris. 

Alisa iškart nubudo ir klupinėdama nuėjo per kambarį. 
Staiga prisiminė Šijangą. 

— Linai! - atsisukusi sušnypštė ji. 

Bet jis jau buvo išgirdęs beldimą ir atsisėdo. 

Ji parodė į vonią. Jis tyliai perėjo per kambarį ir užsirakino 
viduje. 

Pabeldė dar kartą. Susirgo Spenseris? Kas nors nutiko 
Kongui? Telegrama dėl Horacijaus? Besidaužančia širdimi ji 
priėjo prie durų. 

- Shui-a? 

— Mo Alli? - kažkas paklausė kiniškai. Vyro balsas pasirodė 
pažįstamas. Bet... Ji dvejojo. Kas? 

— Ar tai jūs, Mo Aili? Prašau! Važiavau pusę nakties. 

Guo Vensiangas! Ji atrakino duris ir pravėrė. Jis nekantrau- 
damas jas plačiai atlapojo. 

- Atsiprašau, kad taip anksti atvykau! Et, nėra taip paprasta 
atsiboginti iki šio miestelio! Išties retai kas važiuoja pro Eren 
Obą! Bet aš turiu gerų ryšių. O praėjusį vakarą man ypač pa- 
sisekė. Sutikau kelis Liaudies išlaisvinimo armijos pareigūnus 
iš gimtosios Sičuano provincijos. Jie buvo dislokuoti Eren Obe 
ir pasisiūlė paimti mane iš Inčuano. 

— Sužinojote ką nors apie „Pekino žmogų“? 

— Ne visai, - išsisuko jis, apžiūrinėdamas kambarį. - Ar 
galėčiau išgerti arbatos? 

— O, Žinoma. - Jo kaulėtas kūnas, labiau primenantis surištų 
pagaliukų maišą po glamžytais drabužiais, susmuko į fotelį 
iš medžio ir viniplastiko. Jis užmerkė savo siauras akis, tarsi 
miegotų, pasidėjo ant kelių gumbuotas bronzinės spalvos 
rankas. Šyptelėjo išgirdęs pažįstamą termoso pokštelėjimą ir 
į puoduką gurguliuojantį karštą vandenį. 

— Tikriausiai buvo sunki kelionė, — griežtokai tarė ji pa- 
duodama jam garuojantį puodelį. - Ar negalėjote atsiųsti 
žinutės? 

— Naujienų, kurias sužinojau, nepatikėčiau nė vienam 
pasiuntiniui! Ar prisimenate, ką jums sakiau, Mo Aili? Viską 
gerai apgalvokite. Būkite atsargi. Jie stebi jus. 

— A. - Ji užsičiaupė ir toliau pilstė arbatą, nervingai žvilg- 
čiodama į vonios duris. Ar dar ilgai Šijangas turės ten lin- 
dėti? 

Guo dėkingai pūtė virš arbatos puodelio. Vandens pavir- 
šiuje sukosi palaidos arbatžolės. Jis gurkštelėjo, nukrapštė 
nuo lūpos keletą prilipusių lapelių ir, susukęs juos į mažytį 
kamuoliuką, įsidėjo į marškinių kišenę. 

Alisa irgi atsigėrė. 

— Kokių žinių turite, Guo Vensiangai? — tarė ji truputį gar- 
siau, kad išgirstų Linas. 

Guo, budrus kaip išgąsdinta pelė, pakėlė į ją akis. 

— Ar čia kas nors yra? - Nervingai apsižvalgęs po kambarį, 
jis pamatė ant grindų numestus vyriškus sportbačius, kelnes ir 
diržą. Guo vylingai nusišypsojo. - Turėtumėte būti su manimi 
atvira, Mo Aili. Atsipalaiduokite. Aš nesu senamadiškas! 

„Tačiau velniškai triukšmingas“, - pamanė Alisa, o garsiai 
tarė: 

— Aš pati nuspręsiu, ką pasakoti, o ko - ne. Taigi, ką suži- 
nojote? 

Staiga Guo tapo erzinančiai lėtas. Jis vėl pakėlė puodelį prie 

— Ši arbata - siaubinga. Bet žmogus su tuščiu puodeliu 
neatsakinėja į klausimus. Šiaip ar taip, aš atlikau tyrimą. 

— Nagi? 

- Ir kai ką sužinojau apie mongolų šeimą. Jie persikėlė 
gyventi kitur. Toji šeima išvažiavo iš Šuidongou per japonų 
karą. Prieš Išsilaisvinimą! Taip, prieš Išsilaisvinimą - tai tikslus 
žodis. Jie persikėlė prie Neimengo. 

— O tai gana netoli šios vietos? 

— Taip! - Jis išplėtė akis. 

— Purabanduko slėnyje, ar ne? 

— Ak, Mo Alili, jūs esate labai nuovoki! Retai galiu jums 
prilygti! Be to, esate užsienietė. Sveikinu. 

Išgirdusi pažįstamą pašaipią gaidelę, ji metė į Guo atšiaurų 
žvilgsnį. 

— Ką dar sužinojote? 

— Kad nuo tol šeima čia ir gyvena, be to, puikiai. Prieš 
devyniolika metų jie pradėjo supirkinėti žemes. Ir vis dar tai 
daro. Dabar jie turtingi. 

Ji užgniaužė šleikštulį. Prieš devyniolika metų, perka že- 
mes! Pardavė „Pekino žmogų“. 

Tuo metu Guo ėmė naršyti po suglamžytas kišenes ieško- 
damas cigaretės. 

— Mei-le, - sumurmėjo jis ir apdovanojo ja saldžia šypse- 
na. —- Mo Aili, atleiskite, gal turite cigaretę? 

— Aš nerūkau. 

Jis reikšmingai žvilgtelėjo į batus ant grindų, vyriškas 
kelnes, kurių kišenėje tikrai galėjo būti cigarečių pakelis - jis 
tai aiškiai parodė gudriai patraukęs pečiais, bet nepratarė nė 
žodžio. Tik giliai atsiduso ir vėl atsilošė kėdėje. 

— Tai pakalbėkime apie ką kita, Mo Aili. Turiu kitų naujie- 
nų. Prašėte manęs sužinoti, kas nutiko to dėstytojo Žmonai, 
atsimenate? Padariau, kaip liepėte. Sužinojau. 

— Vėliau! - tyliai tarė ji. - Turėtume susitikti ir apie tai 
pasikalbėti kitą kartą. 

Tačiau Linas išgirdo. 

Vonios durys su trenksmu atsilapojo. 

Jis išėjo klupinėdamas, spausdamas prie juosmens baltą 
rankšluostį. Metęs degantį žvilgsnį į Guo Vensiangą, Linas 
ištarė kapodamas skiemenis: 

— Mafan ni zai shuo yibian“. 

— A, čiajūs. - Guo vėl saldžiai nusišypsojo. - Daktare Linai! 
Labas rytas. Man malonu, kad taip artimai susidraugavote su 
šia amerikiete. Ketinau pasakyti, ką pavyko sužinoti apie... 
jūsų žmoną. Ak, užjaučiu! Išties buvo labai sunkūs laikai. 
Tikrai! Tačiau viskas praeina. Argi ne taip? Pavasarį - orchi- 
dėjos, o rudenį, - jis reikšmingai žvilgtelėjo į Alisą, - chri- 
zantemos. | 

Jos veidas liepsnojo iš pasiutimo. Jis drįsta taip kalbėti jos 
akivaizdoje! 

Tačiau tai neatitraukė Lino dėmesio. 

— Kas paprašė jūsų surasti mano žmoną? 

— Nežinote, daktare Linai? — saldžiai paklausė Guo. - Jūsų 
kolegė! - Jis mostelėjo į Alisą. 

— Aili? - iš nuostabos jis net sumirksėjo. - Tu liepei jam 
ieškoti Džang Meijan? 

- Taip. 

Jo veidas apsiniaukė, tapo nuožmus, neįskaitomas. 

— Tai tiesa. Aš jo paprašiau ką nors sužinoti apie tavo 
žmoną. 

— Kodėl? 

- Kaip tai „kodėl“?! Juk tu ieškojai jos. Argi ne? Pamaniau, 
kad tai padėtų. 

— Tai aš ieškojau, Aili, - ramiai pasakė jis. - Ne tu. 

— Prašau, Šijangai. Nemaniau, kad tai blogas sumany- 
mas... 

— Bet tai padarei man nežinant! 

— Taip... - Alisa nudelbė akis - tam tikra prasme ji apgavo 


2 Atleiskite, pakartokite, ką sakėte (kin.). 

jį. Bet kodėl Linas negali priimti kitų pagalbos? Iš jos, iš bet 
kurio kito žmogaus? 

— Kam tos ceremonijos! - įsikišo Guo. — Tai visai nesvarbu! 
O paaiškėjo štai kas: turiu Žinių apie moterį, vardu Džang 
Meijan, iš Keturioliktosios stovyklos. — Jis patraukė pečiais, 
tarytum atskleisti šią paslaptį būtų vieni niekai - tik dar viena 
nepriekaištingai atlikta užduotis. Ir reikšmingai patapšnojo 
per savo kišenes. — Ei, Lin Boshi, you yan meiyou?* 

- Ne. 

— Gaila. - Guo paskutinį sykį beviltiškai apieškojo savo 
drabužius. 

— Guo Vensiangai, - įsakmiu balsu sušvokštė Linas. - Kad 
ir kas būtų, sakykite. 

„O, Dieve, - pagalvojo Alisa. - Džang Meijan gyva! Ji laukia 
dykumos trobelėje arba bute kokiame nors dykumos mieste, 
laukia Lino, vis dar myli jį, laukia...“ 

Bet Guo tarė: 

— Rūsti ta upė. Rūstus tas ežeras. Atleiskite, kad turiu jums 
tai pasakyti. Ji mirė prieš devyniolika metų. 


ko Ar turite cigaretę? (kin.) 

Iš Alisos, rodos, išėjo visas oras. Jos širdies gilumoje sprogo 
gėdinga mintis: „Mirusi? Ačiū Dievui!“ 

— Ar jūs tuo įsitikinęs? - Linas įdėmiai žiūrėjo į Guo Ven- 
siangą. 

- Įsitikinęs, kaip kad mėnulis yra danguje. 

— Iš kur sužinojote? 

— Shi zheyangde. Pasikalbėjau su žmonėmis, kurie prisimena 
tą stovyklą. Daug metų buvo sunku. Neužteko maisto. Vėliau 
prasidėjo ligos. 

Lino Šijango akyse ėmė tvenktis ašaros. 

Matydama jo skausmą, kuris varžė jo gyvenimą visus tuos 
metus, Alisa jautėsi taip, tarsi tuoj sprogs. Jo širdies archeo- 
logija. Iš jo akių ištryško ašaros. Kinai, kitaip nei vakariečiai, 
verkia nesigėdindami, kai jiems šito reikia... Ir jai tai patiko. 
Ge you ge de tedian... 

- Atleiskite. Turiu apsirengti. - Linas praėjo klupinėdamas 
pro juos, pastvėrė drabužius ir užtrenkė vonios kambario 
duris. 

— Congshi zhaolai! - iškošė ji Guo. 

— Žinoma, kad tai tiesa. 

- Jūsų žinios patikimos? 

- Panele Mo, dangran-le, ar kada nors jos buvo nepati- 
kimos? | 

Alisa linktelėjo. 

— Ne, - tarė ji, stengdamasi kvėpuoti lygiai. 

Pasirodė Linas. 

— Dabar man viską papasakokite. 

— Na, gerai, kalbėsiu atvirai. - Guo atsipalaidavo, jo veidą 
nušvietė išdidi šypsena. - Tiesą sakant, tik bendrais bruožais 
žinau įvykių seką. 

Linas laukė. 

- Jūsų žmona buvo vardu Džang Meijan, ar ne? - Guo 
nutilo, tarytum didžiuodamasis meistriškai atliktu detektyvo 
darbu, nors šitai jis sužinojo iš Alisos. 

— Taip. 

- Taigi. Šią istoriją man papasakojo du skirtingi žmonės. 
Abu yra buvę Keturioliktoje stovykloje, kaip ir jūsų žmona. 
Abu tvirtino žinantys, kas jai nutiko. 

— Ir kas gi jai nutiko? - Lino balsas skambėjo lyg iš po 
žemių. 

— 1976 metais ji susirgo cholera. Kai kurie sirgusieji pasvei- 
ko. Bent jau keli. Tik ne ji. Ji mirė. Viskas! Galiu parodyti, kur 
ji palaidota. Tai nebūtų sunku, jei tik to norite. 

- Sakote, kad ji tikrai mirusi? 

— Be jokios abejonės! Ji mirė. Visai nenuostabu, kad laogai 
vadovybė jums nieko nepranešė! Daugeliui žmonių, kurie pa- 
mėgina oficialiais kanalais ką nors sužinoti apie savo artimųjų 
likimą, sakoma: šis arba tas kalinys nusižudė. Et! Kaip taip gali 
būti? Argi tiek daug suimtųjų, kaip fan geminę, apklaustųjų, 
o gal netgi dar blogiau, iš tikrųjų nusižudė? Žinoma, ne! Et! 
Linai Boshi. Shi-ma? 

— Shi. - Linas atrodė pavargęs. Šie žodžiai jam prilygo vi- 
soms toms kovoms, kankinimams, mušimui, badui ir ligoms. 

— Arirjums taip pasakė, kai ėmėte klausinėti? Kad ji nusi- 
žudė? O galjie sakė... - taip išsisukinėjant Guo burna pašaipiai 
persikreipė, - nežinantys, kas jai nutiko? 

— Aš to neklausinėjau. 

Kambaryje stojo nejauki tyla. 

— Bet, Linai, - užsikirsdama prabilo Alisa. - Kodėl? Argi 
ne to pirmiausia klausia kiekvienas žmogus? Maniau, kad 
bandei tai sužinoti jau prieš daugelį metų. 

— Galbūt išties turėjau taip pasielgti, — tyliai pasakė Linas. — 
Bet nepadariau. Wo pa wo renshoubuliao*. O ir kaip galėčiau 
patikėti jų žodžiais? Tiesą sakant, - jis tiriamai pažvelgė į 
Guo, - kodėl turiu patikėti tuo, ką man dabar sakote? 

Akimirką Guo veidas buvo atviras ir kupinas nuostabos 
lyg vaiko. 

— Bet, profesoriau Linai, kodėl turėtumėte manimi netikėti? 
Juk neišgirdote skirtingų pasakojimų apie savo žmonos liki- 
mą! Tiesą sakant, du Žmonės visiškai vienodai papasakojo 
apie Džang Meijan. Be to, kaip jums ir sakiau, - jis nutilo 
ir užjaučiamai linktelėjo galvą, - galite aplankyti jos kapą. 
Įsitikinsite savo akimis. 

— Netgi tada nebūčiau tikras, kad ten palaidota ji. 

— Ak, Linai... - sukuždėjo Alisa, bet jis, rodos, negirdėjo. 

Guo suraukė antakius. Iki šiol jis valdė pokalbį, o dabar 
kalba pakrypo ne visai protinga linkme. 

- Bet, Linai Šijangai, iš kur galite žinoti, kad bet kuriame 
kitame kape yra to žmogaus palaikai? A? Negalite! Tiesiog 
turite tuo tikėti. Tikėjimas! Štai ką visi žmonės... 


Ž Bijojau, kad galiu neištverti (kin.). 


382 


VERTĖJA 


— Pakaks, Guo, - tyliai paliepė Alisa. 

Liesasis vyras truktelėjo pečiais. 

Linas stovėjo tarsi įbestas ir nepratarė nė žodžio. 

— Na, - prabilo Guo pasisukdamas į Alisą, - Padariau, ko 
manęs prašėte, netgi daugiau. Ar ne? Taigi, pasirodysiu labai 
netaktiškas, bet privalau jums priminti, kad dar neaptarėme 
tikslios pinigų sumos už šią konkrečią... 

— Liaukitės. - Ji prispaudė pirštą prie lūpų. 

Jis paklusniai pakėlė rankas. 

Alisa staigiai ištraukė rašomojo stalo stalčių, panaršė po 
mažą aplanką, kur buvo pasas. Štai, kelios dvidešimties JAV 
dolerių kupiūros. Alisa paėmė porą. 

— Imkite. - Ji įbruko pinigus jam į rankas. - O dabar eiki- 
te! - Ir stumtelėjo jį link durų. 

Guo atsisuko. 

— Daktare Linai! Tūkstančiai ašarų užuojautos! 

Linas lėtai atsitūpė. Jo akys buvo užmerktos. 

— Tegu nuožmi jūra nurimsta! 

Alisa garsiai užtrenkė duris. Ji girdėjo koridoriuje Guo 
prislopintą juoką ir tolstančius žingsnius. 

— Linai, - tyliai tarė ji. 

Jis, rodos, negirdėjo. 

Ji susmuko šalia, palietė jo petį. 

Tačiau jis pasimuistė ir atsitraukė. 

Alisa stipriai suspaudė rankomis kaktą, rodės, kad ji tuoj 
skils pusiau. Zhongguo yi pan san sha“. 

- Ar dabar tiki, Šijangai? Turiu omenyje Dženg Meijan. 

— Kodėl nuolat mane spaudi?! Ar negali nors kartą nuslo- 
pinti savo impulsų?.. 


pė Kinija - tarsi lėkštė smėlio (kin.). 

— Atsiprašau, — pasakė ji, staiga pasijutusi maža. 

— Girdi istorijas, bet niekada nieko nežinai... - tarė jis švel- 
nesniu balsu. 

= Šijangai. 

Jis tylėjo. Alisa norėjo jį paliesti, bet žinojo, kad dabar 
netinkamas metas. 

— Gali ir toliau taip gyventi. Gali taip pasenti. Tai tavo 
pasirinkimas. 

Linas nieko neatsakė. 

— Arba gali su tuo susitaikyti. 

Jis nenoromis linktelėjo galvą. 

Įdėmiai į jį žiūrėdama giliai viduje Alisa juto šleikštulį. 
Galimas daiktas, kad Šijangas niekada nepasikeis. Jis, rodos, 
buvo išklydęs iš tikrojo kelio. „Būk atsargi“, - kuždėjo jai 
nuojauta. Tačiau tuo pat metu maištaudama ėmė daužytis 
jos širdis. Juk ji galėtų su tuo susitaikyti. Priimti jį tokį, koks 
yra - Ouan xin, guan yi. Alisa pajuto staigų palengvėjimą. Net 
būdama su Dzianu, kurį taip mylėjo, ji to nejuto. 

Šiaip ar taip, Linas — tik žmogus. Sužalotas. Besistengiantis 
nepalūžti. 

— Turiu eiti, - tarė jis. - Reikia apsirengti. 

— Taip. 

Durims užsidarius, ją apleido jėgos. Lyg kas būtų draskęs 
iš vidaus. Praėjo visa amžinybė, kol ji prisivertė atsistoti ir 
ėmėsi tvarkyti kambarį. 

Meijan mirusi. 

O juodu su Linu tiesiog turi iškęsti šį košmarą. 

Ji pačiupo lovos apklotą, papurtė pagalvę. Na, žinoma, 
kad Meijan mirė. Ji mirusi jau tiek daug metų. Linas buvo 
paprasčiausiai siena atsitvėręs nuo pasaulio. 

„Kaip ir aš. - Alisą persmelkė kaltės jausmas. - Iš vienos 
pusės - Amerika, mano vaikystė, iš kitos — Kinija, kinai ir 
moters gyvenimas. Jokių kai fang, jokių atvirų durų. Siena, 
aukšta, stora, siekianti viduramžius. Panaši į Uždraustąjį 
miestą juosiančias sienas, kurios turėjo saugoti jo paslaptis ir 
už kurių imperatoriai, užliūliuoti svajų ir iliuzijų, sužlugdė 
savo dinastijas. „Miestas mieste“. 

Kiek kartų ji mąstė Pekine apie šias sienas. 

Štai kuo jie su Linu panašūs. 

Alisa nusiprausė, apsirengė ir atsisėdusi ant lovos laukė 
jo grįžtančio. Šijangas netrukus ateis, juodu pasikalbės ir 
išsiaiškins. Viskas bus gerai. 


Į duris kažkas pasibeldė. 

— Linai? - Ji greitai nužingsniavo į kitą kambario pusę ir 
truktelėjo rankeną. 

Fuwuyuan. Šitos ji dar nebuvo mačiusi. 

— Jūs esate... - moteris žvilgtelėjo į popieriaus lapą savo 
rankose ir vargais negalais ištarė, - Alisa... Manve-gen... 

- Alisa Manegan? - Jos širdis nusirito į kulnus. — Taip. 

Fuwuyuan atkišo jai sulankstytą popierių. 

— Dianbao“. 

Alisa atplėšė. Ji buvo nuo Rodžerio. 


Jau žinome tyrimų rezultatus. Prostatos vėžys. Paskutinė stadija. 
Kaip galima greičiau pranešk, kada atvyksi. 


Alisa spoksojo į popieriaus lapą. 
— Huidian-ma?“* - nekantriai paklausė fuwuyuan. 


i Telegrama (kin.). 
**" Ar atsakysite? (kin.) 

Alisa aiktelėjo. Jai po kojomis vėrėsi žemė. 

— Ne dabar. Turiu pagalvoti. 

Jaunos totorės pupelės formos veidas atrodė bejausmis. 

— Kai norėsite atsakyti, praneškite kablogramų biurui. 
Banke. - Ji apsisuko ir uždarė duris. 

Alisa skaitė telegramą dar ir dar sykį, tartum gniaužiantį 
siaubą galėtų pakeisti kas nors kita. Bet nieko neįvyko. Telegra- 
ma vis tiek pranešė apie mirtį. Drebėdama ji atidarė stalčių, iš- 
traukė iš po drabužių ling-pai ir dar kartą perskaitė užrašą. Kaip 
galėjo atsitikti? Iš pradžių Meng Šaoven. Dabar Horacijus. 

Atsidarė durys ir įėjo Linas. 

— Linai. - Ji žengtelėjo link jo, vis dar spausdama rankose 
ling-pai ir telegramą. - Man reikia su tavimi pasikalbėti. Ketinu 
išvykti, kaip galima greičiau... 

— Tai manęs nestebina, — šaltai pertraukė jis ir atsirėmė į 
paskui save uždarytas duris. Akys buvo niūrios, piktos. - Bet 
pirmiausia, turiu sužinoti, ar tai tiesa. 

— Kas tiesa? 

— Tai, ką Guo Vensiangas man ką tik pasakė! Sutikau jį 
kieme. Pasikalbėjome. Ar tai tiesa? 

— Turi omenyje Džang Meijan? Kaip aš galiu apie tai kal- 
bėti? Paklausyk, brangusis... 

— Vadini mane savo brangiuoju! Ar čia tik saldūs žodžiai? 
Kalbu ne apie Džang Meijan, o apie tave - Mo Aili! Kalbu apie 
tavo paslaptis. Taigi! Ar tai tiesa? 

Ji sustingo, tarsi baimės kamuolys būtų nusviedęs ją į patį 
vandenyno dugną. Kas tiesa? Kad jos, Alisos, Alisos Manegan, 
vardu buvo sudeginti namai? Nužudyti vaikai? Ji prabilo kaip 
galėdama tyliau: 


— Nežinau, ką nori sužinoti. 

- Et, galiu paklausti tiesiai šviesiai! Ar tu miegi su svetimais 
vyrais? 

Nuo šių žodžių, nuo jo skvarbaus žvilgsnio ji susitraukė. 
Tuo baisiu eufemizmu suibian buvo apibūdinamos moterys, 
kurios miega su svetimais vyrais, vaikšto praskėtusios kojas, 
kur joms patinka, nesilaiko pažadų. 

— Na? 

— Apie ką tu? 

— Guo sako, kad liepos devynioliktąją buvai nuvykusi į 
Ningsia universitetą ir praleidai laiką su vyru! Keistu vyru! 
Šnektelėjai su juo kelias minutes, o po to nuėjai kartu į jo 
namus! Na? 

— Netiesa! Iš kur tu tai ištraukei? 

— Prašau, Aili. — Jis paniekinamai mirktelėjo. - Čia Kinija! 
Net ir sienos turi akis! Paslaptys apskrieja žmones akimirks- 
niu! Ni mei tingshuo-guo ma? Zhi bao bu zhu huo“. 

Kaip tai galėjo paaiškėti? Liaudies išlaisvinimo armija? 
Dviračio rikšos vairuotojas? Žmonės, kuriems mokėjo Guo? 
Bet tai nebuvo svarbu. Jis sužinojo. 

— Na? 

— Linai, tai tiesa, sutikau vyrą ir nuėjau į jo namus. Tačiau 
tarp mūsų nieko nebuvo! Mes trumpai pasikalbėjome ir aš 
išėjau! Tikriausiai tavo informatorius, - ji nutilo paniekinamai 
pabrėždama šį žodį, - tai pasakė! 

Jo balsas drebėjo: 

— Taip, išties sakė, kad greitai išėjai iš to vyro namų. Bet, 
Aili, kodėl ten ėjai? Kodėl miegojai su nepažįstamu vyru? Ar 
aš tavęs nebedominu? 


+ 


Nejaugi nežinai šio posakio? Neįmanoma suvynioti ugnies į popierių 
(kin.). 

Ji nutilo, nežinodama, kaip jam tai paaiškinti. Viena vertus, ji 
buvo Alisa iš Alisos kalbos, Horacijaus Manegano duktė. Tačiau 
buvo ir pragmatinių dalykų. Ji nepaprastai jausminga moteris. 
Kiek vyrų Alisa sutiko per visą savo gyvenimą, vyrų, kurie jai 
išties tiko? Dešimt? Dvylika? O kiek iš jų buvo vienišų ir laisvų? 
Šeši ar aštuoni. Įskaitant Dzianą. Taip pat Liną. O metai bėgo. 
Ką ji turėjo daryti? Laukti, kol pasens? Vyrai taip nelaukia. 
Netgi Linas, spėjo ji, visus tuos metus negyveno vienas. 

Bet ji negalėtų viso to papasakoti, tad ėmė teisintis: 

— Šijangai, žinoma, kad mane domini. Netgi daugiau nei 
domini! Pavergei mano širdį. Aš dar nesakiau, kaip jaučiuosi, 
bet patikėk manimi... - ji nurijo seiles. - Mes dar nebuvome 
meilužiai. Neprisimeni? Beveik nesikalbėjome! Buvome... 

— Melas ir išsisukinėjimai! Nesikalbėjome kaip vyras ir mo- 
teris? Argi jau tada neprasidėjo mudviejų kelionė? 

Ji dvejojo. 

- Taip. 

Jis stipriai užsimerkė. 

— Visi šneka, kad vakarietės tokios! Dulkindamosi jos tau 
visiškai atsiveria, tad imi manyti, kad myliesi su tave mylinčia, 
tikrai mylinčia, moterimi. O iš tikrųjų tai tik seksas, prime- 
nantis gerai išvažinėtą kelią! 

Jos akyse sužvilgo ašaros. 

— Taip nesąžininga! Aš esu Alisa, Mo Aili, esu ta, kuri... 
kuri... - ji užsimerkė. „Pasakyk tai.“ - Tave myli. - Ji nutilo. 
Nesielk su manimi taip, tarsi būčiau tik paprasta vakarietė. 

Išgirdus žodį ai, „meilė“, jo veidas akimirką sušvelnėjo, bet 
greitai jį vėl aptemdė pyktis. 

— Ir kodėl gi neturėčiau to daryti, kai tu taip su manimi 
elgiesi? Prisimeni tą vakarą, kai mes... - jis nutilo, tarsi tas 


388 


VERTĖJA 


žodis jam būtų staiga pasirodęs atgrasus, - dulkinomės, tu 
pasakei, kad aš esu tikrasis kinas? Tuomet nežinojau, ką turi 
omenyje. O dabar suprantu. Guo pasekė tave. Tu išties miegi 
su svetimais vyrais! Visur, kad ir kur atsidurtum. Tik su kinais! 
Tarytum mes visi būtume vienodi, mes visi... - nurijęs seiles, 
jis nutilo. — Ei! Ką ten laikai? 

Atsitokėjusi nuo sukrėtimo, Alisa suvokė vis dar turinti 
rankose ling-pai. Ji stovėjo be žado. 

— Na? 

Pagaliau ji prabilo, bet angliškai: 

— Man reikėjo geresnio protėvio. 

— Kalbėk protingai, Aili. Juk Žinai, kad nesuprantu tavo 
kalbos. 

— Tai ne mano kalba, - kiniškai pasakė ji, — ir niekada tokia 
nebuvo. Tai jų kalba. 

— Oita, —ji giliai įkvėpė ir pakėlė lentelę, - buvo pagaminta 
senutei, kurią aš mylėjau, moteriai, kuri neseniai mirė. Ji turėjo 
sūnų, kuris niekada nepagerbs jos sielos. Tik ne taip, kaip tai 
buvo daroma senovėje. Ji mylėjo mane tarsi savo dukrą. Tad 
aš... aš tai padariau. 

Jis išsižiojo iš nuostabos ir, greitai permetęs akimis hiero- 
glifus, vėl į ją įsistebeilijo. 

— Pavertei ją savo pramote? 

Ji linktelėjo galvą. 

— Mo Aili, tu... tu nieko apie tai neišmanai! 

— Na... 

— Dabar to niekas nebedaro! Ypač tokie žmonės kaip mes. 
Tai senoviniai papročiai. 

— Man patinka seni dalykai, - gindamasi tarė ji. 

— Tačiau kultūra nestovi vietoje! Sakai, kad myli Kinija! 
Ar tau išties svarbi ši dingusi paveikslų ir poemų šalis? 
Mandarinų ir, - jis nutilo jausdamas šaltą panieką, - moterų 
subintuotomis kojomis? 

— Ne! - Smarkiai besidaužančia širdimi ji padėjo ling-pai 
ant stalo. 

- Argi manęs nepažinai, Aili? Kas, tavo manymu, aš esu? 

— Manau, kad esi vyras! 

- Tikras kinas, - pamėgdžiojo jis. - Ar man užsivilkti šilki- 
nius drabužius ir pradėti mokytis kovos meno? Deklamuoti 
tau kinų eiles? 

— Kaip gali taip šnekėti? —- verkdama sušuko ji. 

— Nes staiga man tapai tarsi atversta knyga! Minėjai, kad 
ketini išvykti! Pirmyn, važiuok! 

— Ne, Šijangai, tai dėl to... 

— Ką? Radai geresnį? Kitą vyrą? 

— Man nereikia kito vyro. 

— Ne, tik naujų protėvių! Pamiršk tai. Tu negali būti kinė. 

— Tu elgiesi nesąžiningai. Aš paskyriau visą savo gyvenimą 
Kinijai, — tarė ji trukčiojančiu balsu. 

— Savo svajonei apie Kiniją! 

— Bet aš gerbiu kinus, žaviuosi jumis, padariau viską, kad 
išmokčiau jūsų kalbą, perprasčiau literatūrą, kultūrą... 

— Aili, - atkirto jis. - Esi ta, kas esi. Vertėja. Amerikietė, 
mokanti kinų kalbą. Ne daugiau. Argi negirdėjai, kaip mes 
sakome? Lengviau išjudinti kalnus ir priversti upes tekėti kita 
kryptimi nei pakeisti žmogaus prigimtį! Tai, - jis pašaipiai 
mostelėjo į lentelę, - juokinga! Banalybė. 

Stojo tyla. 

— Pasakyk, kad deginai ant gatvės kampo sielos daiktus! 

O, Dieve. Ji nieko neatsakė. 

— Na? 

- Šijangai, galbūt aš ir nesuprantu Kinijos. Bet sakyti, 
kad negaliu būti tau ištikima, neteisinga! Prisiekiu, jei abu 
pasuktume tuo pačiu keliu, būčiau tau atsidavusi. - Ji pa- 
žvelgė ašarų pilnomis jūros spalvos akimis ir pajuto daugiau 
nebeturinti jokių paslapčių. - Atvažiuočiau į Džengdžou, jei 
norėtum. Gyvenčiau su tavimi. Arba netoliese. Laikyčiausi 
bet kokio tau duoto įžado. 

- Ir ką gi tu man pažadėtum? Žiūrėti į mano kultūrą, kuri — 
netgi užsienietis turi tai pripažinti — yra seniausia Žemėje, kaip 
į kokią raudono šilko karikatūrą su drakonais? 

— Ne, žinoma, kad ne... - Ji staigiai atidarė stalčių, įkišo 
lentelę ir vėl jį užtrenkė. 

— O gal prisiektum mylėti mane, kol imsi nuobodžiauti ir 
ieškoti malonumų svetimų vyrų lovose? 

— Ne! - suriko ji. - Nesu tobula! Bet aš stengiuosi! Kodėl 
nori, kad viskas taptų neįmanoma? 

— Mo Aili! - Jo veidas pasikeitė. - Nurimk! Tyliau! Tave gali 
išgirsti mūsų kolegos! 

— Man nusispjaut! - sušuko ji angliškai. 

— Aili! - Jis žengtelėjo artyn, apglėbė ją, bet norėdamas 
ne apkabinti, o turėti savyje. Stipriomis rankomis spaudė ją, 
glausdamas jos veidą sau prie krūtinės. 

Jos ašaros sruvo ant jo marškinių, pečiai virpėjo. 

Linas tvirtai laikė ją apkabinęs. 

Alisa stipriai prisispaudė visu kūnu. Bet kurią akimirką jo 
širdis galėjo suminkštėti, jis galėjo laikyti ją savo glėbyje, taip 
parodydamas, kad myli, kaip tai darė daugelį dienų. 

- Šijangai? 

Jis neatsakė. 

- Šijangai, prašau, - maldavo ji pakėlusi akis. - Nenutrauk 
šitaip visko! 

Jo veide šmėkštelėjo skausmas, gailestis ir sumišimas. Bet 
jis vis tiek neatsiliepė į jos prisilietimą. 

- Šijangai! 

Jis nežymiai papurtė galvą. 

Už durų pasigirdo Žingsniai. Balsai. 

— Alisa! - kažkas angliškai šūktelėjo. Spenseris. - Ar jums 
viskas gerai? 

— Vertėja Mo! - įsiterpė daktaras Kongas. 

— Neatidarykite, — angliškai sukuždėjo ji Linui Šijangui. — 
Prašau! Bie kai men. 

Linas nuleido rankas ir atsitraukė. Jo veidas dvelkė šalčiu 
ir liūdesiu. 

— Jiu zheyanę jiesu-le ma?* 

Jis nieko neatsakė, tik nusisuko ir atidarė duris. Ten laukė 
Spenseris, išsigandęs, susirūpinęs, ir Kongas. Pastarasis pa- 
žvelgė į Liną, po to - į Alisą ir viską supratęs didžiai nuliūdo 
ir linktelėjo galvą. 

- Atsiprašau, - sušnibždėjo Linas ir prasibrovė pro juos. 

— Alisa? — tarė Spenseris. Jo atvirame, šviesiame veide at- 
sispindėjo nuostaba, gailestis, gerumas. - Ei! Ar jums viskas 
gerai? 

Net nesivargindama nusišluostyti ašarų, kurios dabar sru- 
vojos veidu tarsi grėsmingas upelis, ji žagsėdama išlemeno: 

- Palikite mane ramybėje. - Ir užtrenkė duris. 


ki Vadinasi, viskas baigta? (kin.) 

Pasaulis turėjo išnykti. Viskas turėjo paskęsti tamsoje, susi- 
traukti ir virsti amžina branduoline žiema. Tačiau vėl išaušo 
rytas, ir šviesa užliejo vestibiulio akmenines grindis, tarytum 
tai būtų dar vienas Žiaurus kasdienis rato apsisukimas. Alisa 
nužingsniavo koridoriumi it negyva, nepastebėjusi šoniniame 
svečių kambaryje virš popierių palinkusio Spenserio. 

— Arjums viskas gerai, Alisa? - paklausė jis. 

Akimirką ji stovėjo nejudėdama, užsimerkusi. 

— Neprivalote atsakyti, - atsiduso jis. - Tik norėjau pasa- 
kyti, na, žinote, man labai gaila. - Jis vėl susidėliojo ant kelių 
popierius ir įniko rašyti toliau. 

Alisa linktelėjo galvą ir nužingsniavo. Privalėjo išeiti į 
lauką. Eiti. Netgi jei visa buvo virtusi aštriu, tyliu skausmu, 
ji vis dar galėjo judėti. Retkarčiais tai padėdavo. 

Tadji ilgai vaikščiojo po Eren Obą, kol aukštai danguje pa- 
kilo karšta saulė. Dykumos šviesa, kuria anksčiau mėgavosi, 
dabar, rodos, buvo tokia negailestinga. 

Horacijus netrukus mirs. Paliks ją. 

O ir Linas jos nenori. 

Sunkiai vilkdama kojas, ji žingsniavo aukštyn palei vin- 
guriuojantį upelį pro išsibarsčiusius namus ir šventyklos 

pastatus. Galiausiai, negalėdama tverti troškulio, grįžo į mies- 
to centrą, nusipirko netvirtai uždarytą, abejotinos kokybės 
butelį gazuoto vandens su apelsinų sultimis ir kaip paklai- 
kusi išgėrė. „Aš esu Alisa Manegan, o ne Mo Aili, - galvojo 
ji. - Kinijos apsėsta amerikietė. Ar dėl to mylėjau Liną? Nes 
jis yra Kinija? Ne. Dėl to, kad jis yra Linas, žmogus. Bet dabar 
tai nebesvarbu. Jis dingo. O aš ir vėl viena.“ 


Eren Obo pakraštyje, kur miestelį pamažu pakeitė švelniai 
iki pat kalnų banguojanti dykuma, vaikštinėjo ir daktaras 
Kongas Dženas. Jis žvalgėsi kiek akys užmato po apylinkes, 
nesiliaudamas tyrinėti žemę. Kongas žinojo, kaip pastebėti 
akmenėlius, nuolaužas ir įrankius, gremžtukus, plaktukus 
ir antgalius. Nesuprantantiems visa tai priminė paprastus 
akmenis. Tačiau jam tai buvo neįkainojami reliktai. 

Staiga Kongas sustojo prie negrabiai iškastos duobės. Ji 
buvo maždaug metro gylio ir trijų ar keturių metrų ilgio - pa- 
prastas griovys. Netoliese tekėjo upelis. Tikriausiai čia buvo 
pradėtas kasti drėkinimo griovys. Pradėtas... Kada? Prieš 
dešimt metų? Penkiasdešimt? Vėliau, matyt, tos minties atsi- 
sakyta, nes griovys taip ir liko pusiau iškastas. 

Tamsus horizontalus dryžis, keturių colių pločio - ar gali 
taip būti? Jo pulsas padažnėjo. „Nusiramink“, - paliepė sau, 
braukdamas pirštais per patamsėjusią žemę. Ar čia pelenai? 
Kai kasinėjant aptikdavo senovėje statytų trobelių, jos taip 
ir atrodydavo nuo metai iš metų viduje siautėjusių gaisrų. 
Drebėdamas jis atsisuko į akmenukais ir uolienomis nusags- 
tytą griovio kraštą. Atsargiai, nors ir degdamas nekantrumu, 
ištraukė juos vieną paskui kitą iš pelenų sluoksnio ir įdėmiai 

ištyrinėjo. Kaskart įkvepiant gerklėje, rodos, kažkas užstrig- 
davo. Vienas plokščias akmenėlis. Kitas. Grindinio akmuo. 
Ar čia medžiotojų ir rinkėjų būstas? O, taip. Jis susikišo 
istorinius įrankius į kišenę, išsiropštė iš griovio ir nuskubėjo 


ieškoti Spenserio. 


Alisa išmaldavo banko valdytojo leisti jai paskambinti 
tėvui į darbo kabinetą. Kitame pasaulio krašte, Vašingtone, 
sekretorė atpažino jos balsą ir iškart pakvietė prie telefono 
Rodžerį. 

— Ar labai blogai? Papasakok. 

— Blogai, Alisa. 

— Vadinasi, jį operuos. Taikys chemoterapiją? 

Kelioms akimirkoms stojo iškalbinga tyla. 

— Kol kas nieko. Jie tik stengiasi, kad jis jaustųsi pato- 
giai... 

— Ką? - riktelėjo. - Kodėl jie nieko nedaro? 

— Alisa... - Rodžeris atsiduso. Jo balsas buvo monotoniš- 
kas, pavargęs. - Klausyk, Horacijus trokšta pats su tavimi 
pasikalbėti. Jis grįš čia po keturių ar penkių valandų. Ar gali 
vėl paskambinti? 

It paklaikusi ji apsidairė. 

— Ne, tada bankas bus uždarytas. Tai vienintelis telefonas 
mieste. 

— Suprantu. - Atrodė, lyg Rodžerį būtų kas vandeniu 
perlieję. 

— Aš pasistengsiu. Tikrai. Be to, iškart parvyksiu namo. 

— Gerai. Alisa, penktadienį jis atsistatydins iš Kongreso. 
Tuomet pranešime visuomenei. 

— Penktadienį! Gal juokauji? 

— Ar gali iki tol atvažiuoti? 

— Nežinau, pasistengsiu... - Ji greitai paskaičiavo. Buvo 
pirmadienis. Rytoj jie turėtų grįžti į Inčuaną. Šiaip ar taip, kito 
skrydžio iš Inčuano į Pekiną nebus iki antradienio vakaro. Jei 
suspėtų į tą lėktuvą, tai gal ir būtų įmanoma. Sostinėje ji pa- 
žinojo pakankamai Žmonių, kurie padėtų greitai gauti bilietą 
į Honkongą arba Tokiją. O iš ten skristų tiesiai į JAV. - Pasi- 
stengsiu, — pakartojo ji. - Jei ne penktadienį, tai tikrai atvyksiu 
dar nepasibaigus savaitgaliui. 

- Gerai. 

— Rodžeri? Kiek jam liko? Mėnuo? Pusė metų? 

Vėl tyla. 

— Geriau tegul jis pats su tavimi pasišneka, Alisa. Kai vėl 
paskambinsi... 

— Rodžeri, prašau. Juk Žinai, kaip man bus sunku su juo 
susisiekti. Tiesiog pasakyk. Kiek? 

Pasigirdo ilgas sugniuždyto žmogaus atodūsis. 

- Alisa, - pagaliau tarė Rodžeris, - atvažiuok kaip galėda- 
ma greičiau. 


Suradęs Adamą Spenserį, Kongas Dženas neturėjo žodžių 
papasakoti, ką neseniai aptiko, tad skubiai nupiešė kraštovaiz- 
dį, tarpeklį, vėduoklę primenantį aliuvinį sąnašyną ir griovį. 
Greitakalbe berdamas kiniškus žodžius, nors ir žinojo, kad 
amerikietis nieko nesupranta, jis nuspalvino pelenų sluoksnį ir, 
norėdamas atkreipti dėmesį, pabarbeno į tą vietą parkeriu. 

— Pelenų sluoksnis? — paklausė Spenseris. - Gal juokauja- 
te? — Jis spoksojo į lapą. 

Kongas ištraukė iš kišenių dvi saujas radinių ir pabėrė ant 
stalo. Bakstelėjo į juos, o tada į pelenų sluoksnį. 


396 


VERTĖJA 


— Radote tai pelenuose? O, Dieve. 

— Zou-ba, - tarė Kongas rodydamas į duris. 

— Einu kartu su jumis, - sutiko Spenseris dairydamasis 
skrybėlės. - Eime pažiūrėti. 


— Ačiū, vyresnysis broli. - Linas išlipo iš sunkvežimio. 

— Ar viskas gerai? — paklausė mongolas laikydamas rankas 
ant vairo. 

- Taip. Turiu vandens, truputį maisto. Vadinasi, čia buvo 
Keturioliktoji stovykla? 

— Už tų kalnų. - Mongolas parodė į tolyn vingiuojantį 
žvyrkelį, kuris dingo už akmenimis nubarstytų kalnų. - Bet 
manau, kad dabar ten nieko nebeliko... 

- Žinau, - griežtai nukirto Linas. - Viskas gerai. Aš žinau. 

Mongolas pakėlė ranką ir nuvažiavo. 

Sunkiai vilkdamas kojas, Linas pakilo taku iki kalvagūbrio, 
otada, remdamasis Guo Vensiango pieštu žemėlapiu, paėjėjęs 
palei seną nuošliaužą kirto tarpeklį, už kurio atsivėrė slogus, 
saulės išdegintas slėnis, kuriame anksčiau buvo įsikūrusi sto- 
vykla. Linas išvydo kelio likučius ir lioso pastatų griuvėsius. 
Užuot nusileidęs į slėnį, jis pasuko kalno papėde į kairę, kaip 
jam ir liepė, kol priėjo mažą, išsikišusį kalną stačiais šlaitais ir 
plokščia viršūne. Už jo dunksojo riedulių krūvos. 

Anot Guo, ten jie ir buvo palaidoti. 

Taip. Prisimerkęs nuo saulės, Linas išvydo eilę taisyklingų 
kauburėlių. Jis atsistojo prie dešiniojo kapo, kaip ir liepė Guo, 
ir suskaičiavo atgal septynis. 

Tada kepinant saulei ilgai stovėjo po akinančia dangaus 
žydryne ir žiūrėjo į žemės kauburėlį. 

„Štai, pagaliau suradau savo Meijan“, - prislėgtas galvojo 

jis. Po to atsisegė nuo diržo vandens butelį, padėjo jį ant žemės 
ir, susirietęs į kamuoliuką, prispaudęs kelius prie krūtinės, 
atsigulė dulkėse šalia kapo. 


Alisa stovėjo kambaryje prie užuolaidos ir apatiškai spok- 
sojo pro langą. Kiemelis už viešbučio buvo tuščias, mirgu- 
liuojantis vidudienio atokaitoje. Iki jos atsklido karštas prie 
pastato augančių krūmų kvapas. | 

Ji juto tik tuštumą. Skaudėjo krūtinę, ten, kur būta meilės. 
Juk tai meilė, ar ne? Tikras jausmas. Kartais supranti, kas 
įvyko, kai viskas baigiasi. Dabar ji Žino. 

Viskas baigėsi. Liko praeityje. 


- Šiuo metu negaliu sujungti su Pekinu, - tarė jai Inčuano 
operatorė. - Pamėginkite vėliau. 

— Tai labai svarbu, - maldavo Alisa. - Man tikrai reikia 
paskambinti į Vašingtoną... 

— Apgailestauju. Dabar visos linijos užimtos. 

— Kas nutiko? —- paklausė banko valdytojas, tikrindamas 
kažkokius dokumentus prie gretimo stalo. Jis buvo toks ma- 
lonus, kad leido jai dar sykį paskambinti. Tačiau, aišku, laukė 
nesulaukė, kada ji pagaliau išeis. 

— Dabutong-le*, - atsakė ji apimta nevilties, stengdamasi 
nepravirkti. 

Valdytojas užjausdamas gūžtelėjo pečiais. 

— Atsiprašau, - tarė ji padėdama ragelį. - Ateisiu vėliau. 

— Tikiuosi, kad jūsų tėvas pasijus geriau, - pasakė valdy- 
tojas. 


+ 


Negaliu prisiskambinti (kin.). 

„Nepasijus, - mintijo ji, išeidama iš banko į spiginančią 
saulę. - Aš prarandu jį. Prarandu Horacijų. Kas iš tikro man 
yra Horacijus? Kongreso narys, televizijos žmogus, neapy- 
kantos skleidėjas? Bet jis - ir mano tėvas, mano šeima. Mano 
protėvis.“ „Aš myliu tave, brangioji“, - ji girdėjo jį švelniai 
kartojant. 

Horacijaus dėka Alisa tapo tuo, kuo yra. Ji buvo tikra jo 
duktė. Iš jo paveldėjo protą ir drąsą. Taip pat blyškią kojų odą, 
mažas rankas, liekną kūną ir miško žalumo akis. Prasibrovusi 
pro jaunus mongolus, kurie stoviniavo šalia banko, ji atsidūrė 
purvinoje gatvėje. 

Taip. Horacijus ją apdovanojo nuojauta, jautrumu ir negai- 
lestingai išstatė visai tautai. Turiu mažą mergaitę, vardu Alisa. 
Ji suvirpėjo prisiminusi jo balsą, žodžius, kuriuos užfiksavo 
begalė įrašų ir dokumentinių filmų, žodžius, įstrigusius žmo- 
nių atmintyje. Dėl to ji gyveno išvirkščią gyvenimą: visada 
buvo užsienietė, nuolat apsimetinėjo esanti kitu žmogumi, o 
ne tuo, kuo buvo iš tikrųjų. Nemylima ir nemylinti. Dėl visko 
kaltas Horacijus. 

Staiga jai galvoje prašviesėjo, tarsi būtų kas supurtęs. Kaip ji 
galėjo tikėtis tapti Kinijos dalimi? Juk matė, kaip gatvėje žmo- 
nės atsargiai ją apeina, nusukdami akis. Ji buvo rudaplaukė 
pašalietė. Ir visada tokia liks. 

Žinoma, Horacijus taip pasielgė netyčia. Renzi jiang-si gi ven 
ye san. „Kol žmogus dar nenumirė, reikia jam atleisti“, - taip 
sakė Linas. 

„Atleisk jam. Atleisk jam.“ Tie žodžiai skambėjo galvoje 
kaip kankinantis būgnų dundėjimas. Neįmanoma. Jausmas 
buvo triuškinantis, nepakeliamas. Pernelyg daug metų gėdos, 
kurios ji niekada neturėjo patirti. Pykti atrodė protingiau nei 

atleisti. Argi ne taip? Įniršis, didžiulis įtūžis - ji turėjo teisę tai 
justi. Ke bu shi ma? Taip. Kiekvienas tai pasakytų. 

Tačiau tuo pačiu metu, užplūdus jausmams, Alisa suprato, 
kad nei kerštas, nei atleidimas čia nepadės. Ji turi rasti aukso 
viduriuką, kad pajėgtų pripažinti praeitį ir išlaisvinti ateitį. 
Kažką, kad galėtų gyventi savo gyvenimą. 

„Jis greitai mirs, - mąstė ji. - Kad ir kaip būtų, turiu nuvykti 
jo aplankyti ir atsisveikinti.“ 

Alisa nuskubėjo gatve, jausdama minios reakciją, iš akių 
srūvančias ašaras. Jo meilės išganingą kvėpavimą, jp galios 
mirtinus gniaužtus. Jeigu jis mirtų, ji iškart visko netektų. 


Prasibrovusi pro viešbučio paradines duris, ji išvydo vesti- 
biulio svetainėje Spenserį ir Kongą, palinkusius virš nuoskalų, 
grindinio akmenų ir muštukų. 

- Alisa! - sušuko Spenseris. - Kaip tik jūsų mums ir reikia! 
Ateikite padėti! 

— Ką? - sukuždėjo ji. 

— Nepatikėsite, ką rado daktaras Kongas! Pažvelkite! - Jis 
iškėlė į viršų išraižytą kaulą. 

Alisa priėjo, paėmė jį ir nukreipė užtinusias akis į išraižytą 
gyvūno snukį, kurį juosė srūvantys saulės spinduliai. 

— Ar tai... 

— Tai Saulės dievas beždžionės snukiu! 

- Bet kur... 

— Kongas iškasė šį kaulą iš pelenų! Rado melioracijos 
griovyje! 

— Bet kas tai? Kažkoks įrankis? Ką tai reiškia? 

— Argi nematote? - Jis įsistebeilijo į ją. - Tai reiškia, kad 
radome Saulės dievą beždžionės snukiu! Mes galime kasinėti 

tą vietą, galime tiksliai nustatyti, kiek metų jų kultūrai. Matote, 
šis kaulas visą laiką buvo Žemėje ir neturėjo sąlyčio su oru, 
tad, remdamiesi anglies radioaktyviuoju skilimu, galime nu- 
statyti jo amžių! Alisa, ką tik atsivėrė naujos tyrimų galimybės, 
straipsniai, knygos, konferencijos... 

— Dicheng yidian ye mei dajiao-ne, - susijaudinęs įsiterpė 
Kongas. 

— Toje vietoje dar niekas nekasinėjo, — išvertė Alisa. 

Spenseris nusijuokė. 

— Nuostabu, ar ne? Žmonės palieka savo namus prieš dvi- 
dešimt tūkstančių metų. Dėl palankaus klimato viskas puikiai 
išsilaiko. Niekas nieko neliečia, niekas apie tai nenumano. 
Po perkūnais, daugelį amžių niekas nepraeina net pro šalį, 
nebent pora piemenų, kuriems tai - tik keli akmenys! - Jis 
į Alisą. - Ar padėsite mums? 

— O kokios pagalbos reikia? 

— Na, Žinome mažiausiai vieną vietą, kur galima rasti 
Saulės dievą beždžionės snukiu, bet esu tikras, kad jų yra 
daugiau. Mes pirmieji ištirsime ir nustatysime tos kultūros 
amžių. Mudu su Kongu. Padarysime tai kartu. - Jis parodė 
į Kongą. 

Kinų mokslininkas linktelėjo galvą. 

- Šie užrašai... mes čia pradėjome rengti prašymą Naciona- 
liniam mokslo fondui dėl finansinės paramos. Esu įsitikinęs, 
kad jie mus parems. Ši vietovė hermetiška. Po kelių valandų 
išvyksime į Inčuaną. Ar padėsite mums, Alisa? Išversite 
Kongo pastabas, kol aš apmesiu pirmąjį variantą? Turiu 
omenyje... - Jis vėl nuraudo. - Na, jūs man padėjote daugiau, 
nei galėjau prašyti. Puikiai tai Žinau. Tik noriu pasakyti, 

jeigu jau esate čia ir jaučiatės, na, suprantate, siaubingai, 
galbūt nukreipti mintis į kitus dalykus jums būtų visai ne 
pro šalį... - Adamas nutilo. - Dieve, Alisa. Atrodote baisiai. 
Paklausykite. Apgailestauju, kad taip nutiko su Linu. Tikrai 
norėčiau, kad jums sektųsi. Na, žinote, sakau kaip draugas, 
jei tik reikia pagalbos... - Jis palinksėjo galva, spoksodamas į 
priešais sudėtus popierius. - Na, suprantate. 

— Taip, - tarė ji. - Žinau. Tačiau dar kai kas nutiko. 

— Mano tėvas serga. 

— Sunkiai? 

- Miršta. 

— Dieve! Horacijus Maneganas? Kas nutiko? 

— Prostatos vėžys. 

— O, Dieve... - Jo akyse šmėstelėjo užuojauta. - Alisa... ką 
ketinate daryti? 

— Kai tik nuvyksime į Inčuaną, grįšiu tiesiai į Pekiną. Skrisiu 
į Vašingtoną. 

Spenseris suspaudė jos ranką, nežinodamas, ką pasakyti. 

Ji irgi nežinojo. 

— Ačiu, - teištarė. 

Kongas sėdėjo, klausydamasis jų jausmingo pokalbio anglų 
kalba. Kadangi nieko nesuprato, pamanė, kad ji liūdi dėl Lino, 
ir laukė, kol galės ką nors pasakyti kiniškai. 

— Vertėja Mo, - švelniai įsiterpė jis. - Apgailestauju, kad tai 
jus nuliūdino. Tikiuosi, ir vėl būsite laiminga. O dabar ateikite 
pažiūrėti, kaip puikiai išsilaikė griovyje rastas grūstuvėlis. 
Ji padarė Saulės dievą beždžionės snukiu garbinę žmonės! 
Palaikykite jį savo delne! - Jis ištiesė tobulai nugludintą 
akmeninį įrankį. 

Alisa paėmė jį į ranką. Kongas neklydo - sunkus įrankis 
ramino. Kaip sunkios vilnonės antklodės šaltą naktį. Kaip 
švininė prijuostė dantisto kabinete. Alisa užsimerkė. Prieš 
tukstančius metų, kai ji net nebuvo gimusi ir nejuto skausmo, 
šiuo akmeniu buvo grūdami grūdai. 

— Meizhile, - tyliai tarė ji - Pekino gatvės Žargonu tai reiškė 
neįtikėtiną, nuostabų dalyką - ir grąžino įrankį Spenseriui. 

Kongas nusijuokė iš jos netikėtai pavartoto posakio, bet 
netrukus vėl surimtėjo. 

— Žinote, - tarė jis, - prancūzų kunigas buvo teisus. Ši vie- 
tovė - lobis. Helanšano kalnai yra arti dangaus! 

— Tikrai taip, - sutiko Alisa, nors pati jautė tik vidinį šaltį. 
Lyg būtų mirusi. Galbūt darbas padės pasijusti geriau. - Ge- 
rai, - tarė ji ir atsisėdo. - Sakykite, daktare Kongai, ką norite 
parašyti tame prašyme dėl finansinės paramos. Išversiu tai 
daktarui Spenseriui. 

— Ką jūs sakote? — Spenserio veide švystelėjo viltis. 

Ji prakalbo angliškai: 

— Pavertėjausiu, - ir atsiduso. 

Amerikietis nusišypsojo. 


Kai Linas nubudo, saulė buvo arti laidos. Jis sušalęs gulėjo 
susirietęs purve šalia Meijan kapo. 

Kaip jis galėjo užmigti? Linas apsivertė ant nugaros ir at- 
sisėdo. Lėtai pasukiojo galvą. Jį supantys akmenys metė ant 
kietos Žemės vis ilgėjančius šešėlius. 

Arji čia? Ar jis buvo šalia? Nors ir miegojo, nesapnavo jos. 
Linas mėgino įsivaizduoti Meijan, savo Žmoną, savąją airen, 
bet regėjo ją tokią, kokia ji atrodė jaunystėje. Dabar nebebūtų 
jauna. Tai neįmanoma. Jis pažvelgė į savo ranką, šiurkščią odą, 

nebe tokią lygią kaip aksomas. Jis, jo draugai, visi pažįstami 
paseno. Nė vienas nebebuvo jaunas. 

Meijan sustingo jauna. Mirdama. 

Jis palietė šalia savęs mažytį kauburėlį. 

O tada, netikėtai užplūdus šilumai, išvydo rudaplaukę 
moterį nuo Vakarų vandenyno. Prisiminė jį apsivijusias rankas 
ir kojas. Kodėl ji juo pasinaudojo? Kodėl nesielgė su juo kaip 
su žmogumi, kuris turi širdį?.. 

„Bet juk aš neturiu širdies, - dingtelėjo jam, bežiūrint į 
neaukštą kapą. - Seniai ją praradau.“ Tai suvokus, skruostai, 
rodos, užsiliepsnojo. 

Linas suprato, kad vis dar trokšta Mo Aili. Nori, kad ji būtų 
čia, sėdėtų šalia ir žiūrėtų į dykumą, nori sudrėkinti jos kaklą 
tūkstančiu ašarų. Trokšta papasakoti jai žiaurų, virtziuotą 
savo gyvenimo kelią, sienas, sijas, tarp kurių buvo įkalintas. 
Nori vėl pamatyti jos susijaudinusį veidą patiriant orgazmą, 
į jį džiugiai žvelgiančias jūros žalumo akis. Jis negali taip 
paprastai jos pamiršti. Jį persekioja jos šešėlis. 

Jis nerangiai atsistojo ir nusivalė nuo drabužių prilipusį 
purvą. Netrukus nusileis sutemos. Linas turėjo grįžti prie 
kelio ir susirasti, kas pavėžėtų iki Eren Obo. 


Artėjant vakarui, kai jie baigė apmesti prašymą Nacionali- 
niam mokslo fondui, Alisa prisiminė paskutinį kartą valgiusi 
praėjusį vakarą. Ji prisivertė nusileisti pavakarieniauti. Ten 
buvo tik Kongas. 

Jis meiliai jai nusišypsojo. 

— Valgykite, mergaite, - tarė daktaras Kongas ir įdėjo į jos 
lėkštę kelis savo patiekalo kąsnelius. 

— Ak, vertėja Mo! Neverkite! Negaliu žiūrėti į jus tokią 
liūdną. Nagi, pavalgykite. Gyvenimas nestovi vietoje. 

Jis pakėlė savo valgomąsias lazdeles. 

— Nenusipelnau jūsų gerumo, - automatiškai pasakė ji, 
prisiminusi senąsias manieras. 

— Nereikia tų mandagybių, - atsiduso Kongas. - Jos taip 
vargina. Niekas taip daugiau nebekalba. Klausykite. - Jis 
įkišo ranką į kišenę ir ištraukė grūstuvėlį, kurį ji anksčiau 
buvo laikiusi rankose. - Mačiau, kaip jis jums patiko. Argi 
ne taip? Juk jums patiko šis reliktas. Viskas gerai! Noriu, kad 
turėtumėte jį. 

Kongas įspraudė grūstuvėlį jai į ranką. 

Alisa išpūtė akis. 

— Paimkite. Juk tokį turi tik keli žmonės! Šiam įrankiui 
dvidešimt tūkstančių metų. Ei, tai stebuklas. - Jis susigėdęs 
nuleido akis į savo lėkštę. 

— Ak, daktare Kongai, - atsiduso ji. - Norėčiau jį turėti. 
Jūs teisus, tai stebuklas. Bet aš negaliu atimti šio radinio iš 
Kinijos. Tai wei-fa*. 

— Taip, jūs teisi. 

Ji atsargiai vėl padėjo įrankį ant stalo. 

— Galėčiau nusiųsti jį jums... 

— Ačiū. Ne. Nenorėčiau pažeisti įstatymų. 

— Ak, - sutiko jis, apsimesdamas, kad šis malonus atsi- 
sakymas jį nuvylė, bet, kaip ir dera kinui, parodė, kaip jam 
palengvėjo. - Valgykite, - paliepė jis. 

Ji nurijo kelis kąsnelius. Keista, visai nenorėjo valgyti. Alkis, 
nedavęs jai ramybės daugelį metų, dabar, rodos, dingo. 


Ž Uždrausta įstatymo (kin.). 

— Kur dabar važiuosite? - paklausė Kongas. — Turite kitą 
įdomų darbą? 

Alisa papurtė galvą. 

— Kuo greičiau turiu grįžti namo. Į Ameriką. Mano tėvas... 
Matote, ką tik sužinojau, kad mano tėvas sunkiai serga. Atvirai 
kalbant, miršta. 

— Kokia nuožmi ir gili ta jūra! - pritrenktas tarė Kongas. — 
Vertėja Mo, man labai gaila. 

Ji linktelėjo galvą, kone sukrėsta, kad jis taip išgyvena dėl 
jos skausmo. 

— Laimingo kelio, - užjausdamas palinkėjo jis. - Ramios 
kelionės. 


Išeidama iš valgomojo ji netikėtai susidūrė su Guo Ven- 
siangu. | 

— Maniau, kad išvažiavote, - aiškiai priešiškai nusiteikusi 
tarė ji. 

— Netrukus taip ir padarysiu. Norėjau atsisveikinti. 

— Vargu, ar to reikia. 

— Vis dėlto tarp draugų... Ak! - Jis spragtelėjo pirštais, 
nevykusiai apsimesdamas, kad staiga kai ką prisiminė. - Mo 
Aili! 

— Ką? - paklausė ji pavargusiu balsu. 

- Jums kai ką turiu! Perduokite tai Linui Šijangui. Apgai- 
lestauju, kad vos nepamiršau! - Jis užkišo ranką už marškinių 
apykaklės, ištraukė juodą šilkinę virvutę ir nusimovė per 
galvą. Ant jos kabojo kažkoks senas daiktas, primenantis 
žmogaus dantį. 

— Kas čia? - išpūtė akis Alisa. 

— Daktaras Linas žinos. - Guo padavė pakabuką. - Vie- 

na moteris nukabino jį nuo jo mirusios žmonos kaklo. Kai 
pasakiau, kad dirbu Meijan vyrui, - Guo kreivai nusišypso- 
jo Alisai, — tai nebuvo visiška tiesa, - ji atidavė pakabuką 
man. Moteris saugojo jį visą tą laiką, jeigu jis kada nors pa- 
sirodytų. 

— Kodėl jo neatidavėte jam anksčiau, kai pranešėte, kad 
žmona mirusi? - įtariai paklausė Alisa. - Kodėl tuomet apie 
tai neprasitarėte? 

Guo nusuko akis. 

— Rodos, pamiršau. 

— Pamiršote! Pasilikote jį, nes norėjote parduoti. Tiesa? 

— Nagi, panele Mo, kam tie nemalonumai? Argi tai svarbu? 
Grąžinu jį jums, argi ne taip? 

— Turėjote anksčiau apie tai pasakyti Linui. 

— Klausykite. - Jo tyliu, rimtu balsu ištarti žodžiai nuskam- 
bėjo kone nuoširdžiai. - Žinau, ką apie mane galvojate. Tačiau 
aš nepriklausau šiai sistemai. Neturiu geležinio dubenėlio ry- 
žiams. Privalau tvarkyti reikalus taip, kaip moku. Be to, tokie 
žmonės kaip aš yra šios šalies ateitis: prisiminkite tai. Viso 
gero, Mo Aili. Laimingos kelionės. - Jis apsisuko ir nuėjo. 

Ji pažvelgė į mažytį geltoną sutrūkinėjusį kaulą ranko- 
je - tai išties buvo dantis - ir susimąstė, ar jam iš tikro tiek 
daug metų, kaip ir atrodo. Alisa vėl pakėlė akis, norėdama 
klausti, bet jis jau buvo lauke ir lipo į automobilį. 


Galų gale banke jai pavyko prisiskambinti. 

— Horacijau, aš Žinau, - išpyškino ji. - Rodžeris pasakė. 
— Brangioji, ar parvažiuosi namo? 

— Taip. - Ji giliai įkvėpė. - Grįžtu. 

- Atsiprašau, mieloji. Žinau, kad turi darbo... 

- Nesijaudink, - nuramino ji. - Tai nesvarbu. Šiaip ar taip, 
jau baigiau tą darbą. 

— Na, Alisa, - prabilo jis, tuomet nutilo ieškodamas žo- 
džių. - Manau, kad ir aš artėju prie pabaigos. Juk Žinai tai, 
ar ne? 

— Taip. - Jo labui ji stengėsi nesigraudinti. - Žinau. 

— Aš daug galvojau. - Ji girdėjo jo sunkų kvėpavimą. - Blo- 
gai jaučiuosi, nes klydau dėl tavo vaikino. Kuo jis buvo 
vardu? 

Ji užsimerkė. 

— Dzianas. 

— Taip. Dzianas. Maniau, kad lengvai susirasi ką nors 
kitą... 

— Horacijau, prašau. Neturi... 

— Ne, aš privalau tai pasakyti. Niekada nenorėjau, kad 
būtum viena. 

- Žinau. Žinau, kad nenorėjai. - Ankstesni išgyvenimai, 
įniršis ir atleidimas sukilo joje it sūkurys. Alisa pasistengė 
susitvardyti ir prakalbo į tėvą švelniu balsu: - Šiaip ar taip, 
tai buvo seniai. 

Akimirką jis tylėjo. Buvo girdėti, tik kaip kvėpuoja. 

— Horacijau? 

— Vadinasi, atvažiuosi kaip galėdama greičiau, Alisa? 

- Taip. Žinoma. Sakiau, kad jau važiuoju. - Ji vis suko 
telefono laidą aplink pirštą, bijodama palūžti. Taip troško 
sugrįžti laiku, būti šalia bent jo mirties valandą. O su visa 
kita ji susidorotų. 

- Alisa? 


— Horacijau, - švelniai tarė ji, - laikykis. 

Grįžusi į savo kambarį, Alisa rado ten laukiantį Liną. Jo 
veidas buvo nubrozdintas, plaukai susivėlę, o drabužiai 
purvini. 

— Kur buvai? Laukiau tavęs! - Jo balsas buvo nekantrus. - 
Žinau, kodėl išvažiuoji — dėl tėvo. Kongas man pasakė. Ak, 
Mo Aili, kaip liūdna. 

— Taip, - prisivertė pasakyti ji. Kodėl jis sugrįžo? Užjausti? 
Juk aiškiai parodė, kad nebenori jos matyti. 

— Tikiuosi, kad tavo tėvui netrukus pagerės, - tyliai tarė 
Linas, verdamas ją žvilgsniu. 

— Nepagerės. - Alisa nusuko akis. - Jis tuoj mirs. 

Jo veidas sušvelnėjo. 

— Man labai gaila. Ketini iškart vykti namo? 

— Kai tik atvyksime į Inčuaną. 

— Siao Mo, - švelniai, bet primygtinai tarė jis. - Dating yixia. 
Atsiprašau dėl to, ką pasakiau, kai pranešei išvykstanti. Jei 
tik būčiau Žinojęs... 

— Žinoma, — pasakė ji, žiūrėdamas jam į akis, draskoma 
širdimi. - Žinau. Tačiau pasakėte ir kitų dalykų, daktare Linai. 
Prisimenate? — Jos smakras ėmė nežymiai virpėti, kai ji vėl 
kreipėsi į jį oficialiai, kaip anksčiau. 

— Taip, atsimenu. Prašau. Nevadink manęs taip. 

- Bet tai pasakei, Linai. Liaukis. Turėjai teisę. Tačiau dėl kai 
kurių dalykų klydai. - Jos balsas sugriežtėjo. - Privalau tau 
kai ką paaiškinti. Tik vieną dalyką. Jei leisi. 

- Aili. 

— Ne, prašau. Dėl to, kad miegojau su daugeliu vyrų. Taip, 
gyvenau palaidą gyvenimą. Bet praeitis liko praeityje. O apie 
ateitį aš kalbėjau labai rimtai. Jei būtume pasukę tuo pačiu 
gyvenimo keliu, būčiau buvusi tau ištikima. Niekada nebūčiau 

išdavusi. Nežinau, ar išgirdai, ką tąkart sakiau, nenumanau, 
ar tau iš viso rūpi, bet tai tiesa, iš visos širdies sakau, kad tai 
tiesa - aš mylėjau tave. 

Išgirdęs šiuos žodžius, kurie kinų kalboje tiek daug reiškė, 
Linas išsižiojo iš nuostabos. Meilė. Jis irgi ją jautė. Žinojo, kad 
jaučia. Jau taip ilgai to nebuvo patyręs. 

— Kodėl kalbi būtuoju laiku? - sukuždėjo jis. - Kodėl sakai 
„mylėjau“? Ar daugiau nebemyli? Daugiau to nejauti? 

Alisa dvejojo. 

— Viskas yra ne taip. Tai dėl to, kad turiu išvykti. Privalau 
atsisveikinti su savo tėvu, išsiaiškinti daugybę dalykų. Tuomet 
galbūt iš tikro pažinsiu meilę. 

Linas įdėmiai žiūrėjo į ją. 

— Galbūt? 

— Ak, Šijangai, aš... žinoma, visada to norėjau. Bet dabar 
suprantu, kad negaliu tiesiog ištiesti ranką ir pasiimti. - Ji 
pakėlė akis ir sugavo jo žvilgsnį. - Tu taip pat, Šijangai. Juk 
taip? Kitaip neieškotum savo žmonos. 

— Bet aš jau radau ją, - lėtai tarė jis. - Ji mirusi. 

— Ak, kai ką tau turiu. - Alisa atidarė savo lagaminą, ku- 
ris jau buvo sukrautas kelionei į Inčuaną, ir ištraukė mažą 
kvadratinę žaliu šilku išmuštą dėžutę. - Man tai perdavė 
Guo Vensiangas. Jis tvirtino anksčiau apie jį visai pamiršęs. 
Žinoma, tikriausiai ketino pasilaikyti sau, o po to parduoti. 
Tačiau paskutinę minutę persigalvojo. - Su didžiausia pagar- 
ba, laikydama abiem rankomis, ji ištiesė dėžutę. 

Jis tylėdamas paėmė. Ir atidarė. 

Išvydus dantį, jo veidas persimainė, kūną suvirpino ai- 
mana. Alisa suprato, kad jis puikiai žino, koks tai daiktas. 
Blizgančiomis akimis Linas spoksojo į dantį. 

— Tai jos, ar ne? - Ji užtraukė lagamino užtrauktuką. 

Jis linktelėjo galvą, neįstengdamas pratarti nė žodžio. 

- Šijangai, - sušnabždėjo ji. - Tu esi labai atsidavęs vyras. 
Aš tuo žaviuosi. Galbūt klydau manydama, kad galiu tau 
padėti pamiršti praeitį. 

Sumišęs jis spoksojo į Alisą, tada pažvelgė į milijono metų 
senumo dantį savo rudame, tuščiame delne. Po to vėl pakėlė 
į ją akis. Tas jos kalbėjimas dviprasmybėmis... 

- Arliepi man išeiti? - tiesiai šviesiai paklausė Linas. - Sa- 
kai, kad nori praleisti likusį gyvenimą be manęs? 

„Argi pats to man neliepei?“ - pagalvojo užsigavusi Ali- 
sa, nors šią akimirką tetroško atsidurti šio jausmingo vyro 
glėbyje. 

— Nesakau, kad noriu praleisti likusį gyvenimą be tavęs, -ji 
šaižiai sukuždėjo. - Tiesiog dabar nieko nesuprantu. Žinau 
tik tai, ką turiu padaryti. Privalau grįžti namo. O dėl viso 
kito, - Alisa pakėlė akis ir sumirksėjo, stengdamasi neišsi- 
duoti, kad skauda, - aš tiesiog nežinau. 


Jam išėjus, ji paėmė nuo stalo Tejaro knygas, pasklaidė jas, 
tada ryžtingai užvertė ir įkišo į lagaminą. Jai dar buvo likę 
šiek tiek laiko. 

Alisa išėjo iš Eren Obo ir atsidūrė beribėje dykumoje. 
Pasilipo aukščiau, kol prieš akis atsivėrė niekieno neužstoja- 
mos aliuvinės lygumos ir miestelio vaizdas. Saulėje spindėjo 
kvadratais išsidėstę lioso pastatai. „Štai čia pasikeitė mano 
gyvenimas“, - pamanė. 

Ji sustojo prie netoli tako gulinčios nedidelės akmenų 
krūvos. Visa jos praeitis, rodos, išnyko. Liusilė buvo mirusi. 
Taip pat ir Meng Šaoven. Tejaras de Šardenas. Netrukus mirs 

ir jos tėvas, Horacijus Maneganas. Ji vėl liks viena. Amžinai 
viena. 

Metas palikti ling-pai praeityje. 

Ir pilvo skiautę. 

Alisa atsiklaupė ir, paėmusi šalia tako gulėjusį akmenį, 
iškasė kelių colių gylio duobutę - taip kažkada darė ir pale- 
olito laikų moteris. 

Ten ji padėjo ling-pai. 

Išsitraukusi iš kišenės senovinę raudoną šilkinę pilvo 
skiautę, ji įmėtė ją į duobę ant /ing-pai. Nebenorėjo daugiau 
jos matyti. 

Spoksodama į du nederančius daiktus duobėje, Alisa pra- 
regėjo. Turėtų pasimelsti. Kokiais kiniškais žodžiais ji šaukė 
sielą tą vakarą Inčuano gatvių sankryžoje? 

Ji atsiduso, negalėdama prisiminti. 

— Iš pelenų - į pelenus, - angliškai tarė ji tuščiai dyku- 
mai, -iš dulkių -į dulkes. — Vienu rankos mostelėjimu subėrė 
žemes atgal į duobę ir sulygino. „Viso gero, močiute Meng. 
Mylėjau jus. Viso gero, Liusile.“ 

Tada lėtai atsistojo ir grįžo taku atgal. 


Kai tik jie nuvyko į Inčuaną, Alisa vėl paskambino tėvui. 

— Horacijau? Aš tik paskambinau, kad... 

- Juk ketini atvažiuoti, ar ne? — paklausė jis silpnu balsu. 

— Taip! Šiąnakt išskrendu į Pekiną. Iš ten atskristi man 
prireiks maždaug paros. 

- Ačiū, širdele. Ačiu. - Jis atrodė toks pavargęs, taip toli. 

— Pailsėk, - tarė ji, nežinodama, ką dar pasakyti. - Greitai 
pasimatysime. - Ir padėjo ragelį. 

Inčuane, savo kambaryje, Linas sėdėjo ant lovos ir laikė 
rankoje pakabuką su dantimi. Kitame pastate Mo Aili ruošėsi 
išvažiuoti. Ji išvyks ir galbūt niekada nebegrįš. 

Nuo tos minties jį pervėrė skausmas. 

Įsikišęs dantį į kišenę, jis skubiai išėjo iš kambario į kori- 
dorių, vis spartindamas žingsnį nusileido laiptais žemyn iš 
Antrojo viešbučio korpuso ir nuskubėjo per kiemą. 


Jis rado ją kambaryje, sėdinčią šalia lagamino. 

— Gal reikia pagalbos? 

— Ne, - liūdnai tarė ji. - Nieko nereikia. 

— Ar dar kartą kalbėjaisi su tėvu? 

Ji linktelėjo galvą. 

— Kaip jis? 

— Blogai, - atsakė ji. Dabar jos balsas virpėjo. Rodės, ne- 
trukus užsikirs. Alisa nunarino galvą ir įsispoksojo į rankas, 
kurias laikė padėjusi ant mėlynais džinsais aptemptų kelių. 

— Kada išskrendi? 

- Šįvakar aštuntą valandą, - atsakė ji net nekrustelėdama. 

— Aili, - tarė jis. 

Ji pakėlė akis. 

— Paklausyk manęs. Negaliu atsiimti savo žodžių, bet pa- 
sakysiu štai ką. Ar klausaisi? 

Ji linktelėjo galvą. 

— Važiuok. Aplankyk savo tėvą ir padaryk tai, ką privalai. 
Atėjau pasakyti, kad lauksiu tavęs. Ar girdi mane? Lauksiu 
Džengdžou. Bet ne amžinai. 

Ji paėmė jo ranką ir pakėlė prie savo veido. 

Negalėjo nieko jam pažadėti - suvokė, kad jų ateitis neaiški, 
tad sušnabždėjo tai, kuo buvo įsitikinusi: 

— Wo Kongpa wode xin yi jiao gei le ni“. 
Jis švelniai prigludo skruostu prie jos rankos. 


Tą vėlyvą popietę Alisa Manegan ir Adamas Spenseris 
stovėjo Inčuane ant Erči Lu ir Huimin Lu gatvių kampo. 

— Jūs tikrai neprivalote to daryti, - pakartojo Spenseris, 
spoksodamas pro jos petį į kiniškais ir mongoliškais rašme- 
nimis išmargintą lapelį jos rankose. 

— Mes tiek patyrėme. Palikime tai kuriam laikui ramy- 
bėje. 

— Aš taip ir padariau, - priminė jis. - Mano mintys jau 
kitur. 

Ji atsisuko į rytus, į klegančią grįstą šoninę gatvę. 

— Turėtų būti čia. 

Jis nusekė paskui ją siaura gatvele į priešingą pusę, duoda- 
mas kelią raudonskruostei mongolei su pradedančiu vaikš- 
čioti kūdikiu ir neįtikėtinai dideliu ryšuliu drabužių, praleido 
besijuokiančius musulmonus su baltomis kepurėmis. 

- Ašjums sumokėsiu, - tarė jis. — Kai tik gausiu lėšų Saulės 
dievo beždžionės snukiu projektui iš Nacionalinio mokslo 
fondo, atsiųsiu jums pinigus. 

— Man tai nerūpi, - pasakė ji. 

— Pasiliksite kurį laiką Amerikoje? 

— Taip, kurį laiką. Paskui nežinau, kur važiuosiu. Manau, 
kad laikas kažkur apsistoti. Liautis visą laiką keliavus. 

— Aišku. - Jis jai nusišypsojo. 

— Mes jau atėjome, - tyliai tarė ji, staiga sustojusi. Alisa 
įdėmiai Žiūrėjo į tamsų parduotuvės langą, kelis kartus pati- 


Ž Bijau, kad mano širdis jau priklauso tau (kin.). 

krino akmenyje išraižytą senovinį numerį. Ant durų kabojo 
aprūdijusi spyna, kurios, panašu, jau daug metų niekas ne- 
buvo atrakinęs. Jiems virš galvų tyliai sugirgždėjo medinė 
iškaba, kurioje buvo išraižyti nuo amžiaus patamsėję kiniški 
hieroglifai. 

- Čia? Ar jūs tikra? 

Ji linktelėjo galvą. 

— O kokia čia vieta? - Jis vėl pažvelgė į iškabą. 

— Vaistinė, — tyliai atsakė ji. 

— Kas? Kodėl jie pardavė palaikus... 

— Adamai. Argi nesuprantate? Tai sena kinų tradicija. 
Vyrai sumoka daug pinigų už stebuklingą gėrimą iš sutrintų 
suakmenėjusių iškasenų, arba drakono kaulų, kaip jie patys 
vadina. Buvo tikima, kad tai padidina... na, žinote, lytinę 
potenciją. 

Jo švelnių bruožų veidas išbalo. 

— Norite pasakyti, kad jie sugrūdo kaulus ir... ir... 

Ji nutildė jį ir įsiklausė į šurmuliuojančio miesto garsus. 

— Tarkime, kad „Pekino žmogus“... grįžo pas gyventojus. 

Keistai šnopuodamas Adamas įsistebeilijo į žemę. Alisa 
pamanė, kad jam negera, bet neilgai trukus jis atsitiesė. 

— Pasiruošęs? —- paklausė ji. 

Jis užsimerkė ir linktelėjo galvą. 

Juodu apsigręžė ir nužingsniavo atgal. Iki jos skrydžio į 
Pekiną dar buvo likę pakankamai laiko. 

